UNU 


NU SUPORT CUŞTILE. 

Nu-mi place nici măcar să merg la grădina zoologică. 
Prima oară când am vizitat una, aproape că am făcut o 
criză de claustrofobie la vederea bietelor animale. Nu 
reuşeam să-mi imaginez cum ar putea trăi astfel o 
vietate. Ba uneori chiar simţeam un pic de milă faţă de 
criminali, condamnaţi să rămână pentru tot restul vieţii 
într-o celulă. Sigur nu m-aş fi aşteptat vreodată să-mi 
petrec eu existenţa în aşa ceva. 

Cu toate acestea, în ultima vreme viaţa mi-a aruncat 
în cale o mulţime de lucruri la care nu m-aş fi aşteptat, 
fiindcă iată-mă aici, ţinută sub cheie. 

— Hei! am urlat, apucându-mă de gratiile de oţel care 
mă izolau de restul lumii. Cât o să mai stau aici? Când e 
procesul meu? Doar n-o să mă ţineţi în carcera asta pe 


vecie! 



Bine, nu era tocmai o carceră, nu la modul întunecos, 
cu lanţuri ruginite. Mă aflam într-o celulă micuţă, cu 
pereţi simpli, o podea simplă şi... în fine, cu totul simplu. 
Imaculat. Steril. Rece. în realitate, era o senzaţie mai 
deprimantă decât ar fi putut să-mi ofere oricare carceră 
mucegăită. Simţeam pe piele răceala gratiilor uşii, dure 
şi inflexibile. Lumina fluorescentă făcea metalul să 
sclipească intr-un fel aspru, care-mi irita ochii. Puteam 
să văd umărul unui bărbat care stătea ţeapăn într-o parte 
a intrării în celulă, şi ştiam că mai erau, probabil, alţi 
patru gardieni pe coridor, în afara câmpului meu vizual. 
Mai ştiam şi că niciunul dintre ei nu avea să-mi 
răspundă, dar asta nu mă oprise să cer pennanent 
răpunsuri din partea lor în ultimele două zile. 

Alegându-mă din nou cu obişnuita tăcere, am oftat şi 
m-am trântit la loc pe priciul din colţul celulei. Ca tot 
restul noului meu cămin, şi el era lipsit de culoare şi 
sărăcăcios. Mda. Chiar începeam să-mi doresc o carceră 
adevărată. Şobolanii şi pânzele de păianjen mi-ar fi dat 
măcar ocazia să urmăresc ceva cu privirea. Ridicându- 
mi ochii, am avut instantaneu acea senzaţie derutantă 
mereu prezentă aici: că tavanul şi pereţii se strâng în 
jurul meu. Ca şi cum n-aş mai putea să respir. Ca şi cum 
marginile celulei ar fi înaintat întruna spre mine, până la 
dispariţia oricărui spaţiu, alungând tot aerul... 



M-am ridicat brusc în capul oaselor, gâfâind cu 
respiraţia tăiată. Nu te mai zgâi la pereţi şi Ia tavan, 
Rose, m-am certat singură. Şi-atunci, mi-am coborât 
privirea spre mâinile încleştate una de cealaltă, încercând 
să-mi dau seama cum de intrasem intr-un astfel de 
bucluc. 

Răspunsul iniţial venea de la sine: cineva mi-a pus în 
cârcă o faptă pe care n-am comis-o. Şi nici măcar una 
măruntă. Ci un asasinat. Au avut neobrăzarea să mă 
acuze de cea mai înaltă crimă pe care ar fi putut-o 
comite vreun moroi sau vreun dhampir. Ei, doar n-o să 
spun acum că n-am mai omorât pe nimeni în viaţa mea. 
Ba da, am omorât. Şi mi-am adunat în palmares destule 
încălcări ale regulamentelor (şi chiar ale legilor). Cu 
toate acestea, asasinatul cu sânge-rece nu face parte din 
repertoriul meu. Cu atât mai puţin asasinarea unei 
regine. 



E drept că regina Tatiana nu se numărase printre 
prietenele mele. Ea fusese conducătoarea cea rece şi 
calculată a moroilor: o rasă de vampiri vii, practicanţi ai 
magiei, care nu-şi ucideau victimele pentru sânge. între 
mine şi Tatiana a existat o relaţie spinoasă dintr-o serie 
de motive. Unul dintre ele era faptul că umblam cu 
strănepotul ei, Adrian. Iar altul îl constituia dezaprobarea 
pe care o manifestasem faţă de politica ei privitoare la 
modul de luptă împotriva strigoilor — vampirii cei răi, 
morţii vii care ne vânau pe noi toţi. Tatiana îmi înşelase 
în câteva rânduri încrederea, însă niciodată nu-i dorisem 
moartea. După toate aparenţele, totuşi, cineva i-o dorise, 
şi avusese grijă să lase în urmă un întreg şir de dovezi 
care să conducă drept spre mine, capacul fiind pus de 
amprentele mele găsite peste tot pe ţepuşa de argint 
lolosită pentru uciderea Tatianei. Sigur, fiind ţepuşa 
mea, era firesc să-mi poarte amprentele. Dar nimeni nu 
părea să considere această evidenţă ca fiind relevantă. 

Oftând din nou, am scos din buzunar o bucăţică de 
hârtie mototolită. Unicul meu material pentru lectură. 
Am strâns cu putere cocoloşul în pumn, fiindcă nu mai 
aveam nevoie să privesc cuvintele. Doar le ştiam de 
multă vreme pe de rost. Conţinutul biletului punea sub 
semnul întrebării ceea ce ştiusem eu despre Tatiana. 
Punea sub semnul întrebării foarte multe. 



Deprimată de atmosfera care mă înconjura, m-am 
strecurat afară din el, trecând în al altcuiva: în al Lissei, 
cea mai bună prietenă a mea. Lissa era moroi, şi între noi 
exista o legătură parapsihică, una care-mi pennitea să-i 
pătrund în minte şi să privesc lumea prin ochii ei. Toţi 
moroii stăpânesc un anume tip de magie al elementelor. 
Specialitatea Lissei era spiritul, element legat de 
acpacităţile parapsihice şi tămăduitoare. Era o raritate 
printre moroi, care utilizau de obicei elemente mai 
materiale, şi încă nu-i înţelegeam în prea mare măsură 
posibilităţile — care erau incredibil de vaste. Ea 
întrebuinţase spiritul acum câţiva ani pentru a mă 
readuce din lumea morţilor, şi tocmai asta făurise 
legătura dintre noi două. 

Prezenţa în mintea ei mă elibera din cuşcă, dar tot nu 
mă prea ajuta în problema mea. Lissa se străduise din 
răsputeri să-mi dovedească nevinovăţia, încă de la 
audierea în care fuseseră prezentate toate probele 
adunate împotrivă-mi. Ţepuşa mea, ca annă a crimei, 
în s emnase numai începutul. Potrivnicii mei se grăbiseră 
să le amintească tuturor despre aversiunea pe care-o 
manifestasem faţă de regină, şi mai găsiseră şi un martor 
care să depună mărturie cu privire la unde mă aflam în 
intervalul de timp corespunzător comiterii asasinatului. 
Iar mărturia aceasta mă lăsase fără cel mai mic alibi. 
Consiliul hotărâse că sunt dovezi suficiente pentru 
trimiterea mea intr-un proces în toată regula, în urma 
căruia aveam să-mi primesc sentinţa. 



Lissa se străduise cu disperare să capteze atenţia 
celorlalţi şi să-i convingă că eram victima unei înscenări. 
Cu toate acestea, nu prea găsea persoane dispuse s-o 
asculte, din cauză că întreaga Curte regală a moroilor era 
ocupată cu pregătirile pentru fastuoasele funeralii ale 
Tatianei. Moartea unui monarh era mare chestie. Moroii 
şi dhampirii — adică semivampirii ca mine — aveau să 
vină din toată lumea ca să vadă spectacolul. Mâncare, 
flori, ornamente, ba chiar şi muzicanţi... Tacâmul 
complet. Dacă Tatiana s-ar li măritat, mă îndoiesc că ar 
li avut parte de tot atât fast. Şi, cu atâta activitate şi 
zarvă, nimeni nu se mai interesa acum de mine. In ochii 
majorităţii, eram pusă la loc sigur, incapabilă să mai 
omor pe altcineva. Asasinul Tatianei fusese descoperit. 
Dreptatea era înfăptuită. Cazul era închis. 

Dar, până să-mi conturez o imagine clară a locului în 
care se afla Lissa, gălăgia iscată subit în închisoare m-a 
smuls înapoi, în propria-mi minte. Cineva pătrunsese în 
zonă şi discuta cu paznicii, cerând să mă viziteze. Era 
primul meu oaspete după atâtea zile. Inima a început să- 
mi bată cu putere, făcându-mă să ajung dintr-un salt la 
gratii, cu speranţa că e cineva care să-mi spună că totul 
nu fusese decât o oribilă eroare. 

Numai că vizitatorul meu nu era tocmai cel aşteptat. 

— Moşule, am zis, cu o voce obosită. Ce cauţi aici? 



Abe Mazur era cel din faţa mea. Ca de obicei, 
reprezenta o apariţie demnă de privit. Eram în toiul verii 
— ceea ce însemna caniculă şi umezeală, dat fiind faptul 
că ne aflam chiar în miezul zonei rurale din 
Pennsylvania — dar asta nu-1 împiedica să poarte un 
costum complet. Şi unul bătător la ochi, impecabil croit 
şi împodobit cu o strălucitoare cravată din mătase 
purpurie şi o eşarfă asortată care doar aşeza bomboana 
pe colivă. Bijuteriile din aur scânteiau pe pielea lui 
oacheşă şi, din câte se părea, îşi tunsese de curând barba 
neagră, scurtă. Abe era moroi şi, cu toate că nu aparţinea 
unei familii regale, se bucura de tot atâta influenţă ca şi 
membrii acestora. 

Şi, întâmplător, era tatăl meu. 

— Eu sunt avocatul tău, mi-a răspuns, pe un ton vesel. 
Prezent la datorie, ca să-ţi ofer asistenţă legală, nonnal. 

— Dar tu nu eşti avocat, m-am simţit datoare să-i 
amintesc. Iar ultima încercare de asistenţă nu ţi-a ieşit 
prea grozav. 

Era o răutate din partea mea. Abe — cu toate că nu 
avea niciun fel de pregătire juridică — mă apărase în 
cadrul audierii. 



Evident, din moment ce eram închisă şi îmi aşteptam 
judecata, rezultatul nu fusese prea grozav. Numai că, în 
singurătatea mea, ajunsesem să-mi dau seama de faptul 
că avusese dreptate într-o privinţă. Niciun avocat, oricât 
ar fi fost de bun, nu m-ar fi putut salva la audiere. 
Trebuia să-i recunosc meritul de a-şi fi asumat o cauză 
pierdută, cu toate că, având în vedere legătura destul de 
sumară dintre noi, tot nu-mi dădeam seama exact de ce o 
făcuse. Variantele mele preferate erau că nu avea 
încredere în familiile regale şi că simţea o obligaţie 
paternă. In această ordine. 

— Prestaţia mea a fost ireproşabilă, m-a contrazis el. 
în timp ce convingătorul tău discurs, în care ai zis „dac- 
aş fi fost eu criminalul", nu ne-a prea ajutat. Faptul că ai 
implantat în mintea judecătoarei imaginea asta n-a fost 
cel mai inteligent lucru din partea ta. 

Neluându-i înţepătura în seamă, mi-am încrucişat 
braţele. 

— Prin urmare, ce cauţi aici? Ştiu că nu e doar o 
vizită părintească. Tu nu faci niciodată ceva fără motiv. 

— Sigur că nu. De ce să faci ceva lipsit de motiv? 

— Hai, nu-mi începe cu logica ta care se-nvârteşte în 
cerc. 

îmi făcu ştrengăreşte cu ochiul. 

— Nu e cazul să fii geloasă. Dacă te străduieşti din 
greu şi-ţi pui mintea la contribuţie, e posibil ca într-o zi 
să-mi moşteneşti strălucitele aptitudini într-ale logicii. 



— Abe, am exclamat, pe un ton de avertisment. Treci 
odată la subiect. 

— Bine, bine, m-a domolit el. Am venit să-ţi spun că 
procesul tău ar putea să fie devansat. 

— C-cum? Asta-i o veste nemaipomenită! 

Sau, cel puţin, aşa mi se părea mie. Expresia de pe 
chipul lui spunea altceva. Ultima dată aflasem că era 
posibil ca procesul să fie programat şi peste luni de zile. 
Şi doar gândul acesta — de a sta în celulă atât de mult 
timp — îmi trezea din nou claustrofobia. 

— Rose, eşti conştientă de faptul că procesul va fi 
aproape identic cu audierea? Aceleaşi dovezi, acelaşi 
verdict de vinovăţie. 

— Mda, dar trebuie să fim în stare să facem ceva 
înainte de asta, corect? Să găsim dovada care să mă 
disculpe? 

Brusc, îmi veni în minte care anume putea să fie 
problema. 

— Când ai spus „devansat”, cam la ce termen te-ai 
referit? 

— Teoretic, ei preferă să-l facă după încoronarea 
noului rege sau a noii regine. Ştii cum e, ca parte a 
ceremoniilor post-încoronare. 

Tonul îi era uşuratic, dar, privindu-1 drept în ochii 
întunecaţi, am receptat adevărata semnificaţie. Cifrele au 
început să-mi vâjâie prin cap. 



— înmonnântarea e săptămâna asta, iar alegerile, 
imediat după... Vrei să spui că aş putea să mă duc la 
judecată şi să fiu condamnată în, cât, practic în două 
săptămâni? 

Abe a încuviinţat din cap. 

M-am repezit din nou spre gratii, cu inima bubuindu- 
mi în piept. 

— Două săptămâni? Tu vorbeşti serios? 

Atunci când spusese că procesul a fost devansat, îmi 
închipuisem că mai era, poate, o lună până atunci. Timp 
suficient pentru descoperirea de noi dovezi. Cum să fi 
reuşit aşa ceva? Asta n-o prea ştiam. Acum, timpul îmi 
fugea din faţă. Două săptămâni nu erau suficiente, mai 
ales cu toată activitatea de la Curte. Acum câteva clipe, 
mă plângeam de intervalul prea mare de timp pe care 1- 
aş fi putut avea de înfruntat. Acum, îmi rămânea prea 
puţin din el, iar răspunsul la următoarea mea întrebare n- 
a făcut decât să înrăuţească totul. 

— Cât timp? l-am întrebat, încercând să-mi stăpânesc 
treimurul vocii. Cât timp trece de la anunţarea 
verdictului până la... punerea în aplicare a sentinţei? 

încă nu ştiam pe de-a-ntregul ce anume moştenisem 
de la Abe, dar părea evidentă o trăsătură comună: un 
neclintit talent în transmiterea veştilor proaste. 

— Probabil se aplică imediat. 



— Imediat, am îngânat, dându-mă înapoi, dar în clipa 
unnătoare am simţit un nou val de adrenalină. Imediat? 
Aşa. Două săptămâni. In două săptămâni, aş putea să 
fiu... moartă. 

Pentru că tocmai acesta era deznodământul... cel care- 
mi atârna deasupra capului încă din clipa în care 
devenise clar că cineva lăsase dovezi suficiente ca să par 
vinovată. Cine asasina o regină nu mai ajungea să fie 
trimis la închisoare. Era executat. Puţine crime din 
rândul moroilor şi al dhampirilor erau pedepsite astfel, 
încercam să facem justiţie intr-un mod civilizat, 
demonstrând că suntem superiori strigoilor setoşi de 
sânge. Dar anumite crime, in ochii legii, meritau 
pedeapsa cu moartea. Unii chiar şi-o meritau: cum ar fi, 
să zicem, criminalii vinovaţi de înaltă trădare. Şi, pe 
măsură ce întregul impact al destinului meu mi se 
desluşea, am simţit cum încep să tremur şi cum lacrimile 
ameninţau să mi mi se reverse din ochi. 

— Dar nu e drept! i-am zis lui Abe. Nu e drept, şi tu o 
ştii! 

— Ceea ce cred eu nu contează, a replicat el, calm. Eu 
nu fac decât să-ţi comunic faptele. 

— Două săptămâni, am repetat. Ce putem să facem în 
două săptămâni? Vreau să zic... tu ai vreo pistă, nu? 
Sau... sau... poţi să găseşti ceva până atunci? E 
specialitatea ta. 



Băteam câmpii şi ştiam că vocea îmi suna isterică şi 
disperată. Desigur, asta pentru că mă şi simţeam isterică 
şi disperată. 

— O să fie greu să reuşim mare lucru, mi-a explicat 
el. Curtea e preocupată de funeralii şi de alegeri. Apele 
sunt tulburi... ceea ce e atât bine, cât şi rău. 

Ştiam totul despre pregătiri, fiindcă văzusem prin 
ochii Lissei. Constatasem că haosul deja începea să dea 
în clocot. Descoperirea oricărui fel de dovadă în toată 
harababura asta n-ar fi doar ceva dificil. Ar putea foarte 
bine să fie chiar imposibil. 

Două săptămâni. Două săptămâni, după care puteam 
să fiu moartă. 

— Nu se poate, i-am zis lui Abe, cu vocea frângându- 
mi-se. Nu mi-e... sortit să mor aşa. 

— Da? a replicat, arcuindu-şi o sprânceană. Tu ştii 
cum ţi-e sortit să mori? 

— în luptă, am zis. 

O lacrimă a reuşit să scape de sub control, şi mi-am 
şters-o în mare grabă. Toată viaţa îmi păstrasem 
imaginea de ţipă dură. N-aş fi vrut s-o pierd, mai ales 
acum, când conta mai mult ca orice. 

— Luptându-mă, am repetat. Apărându-i pe cei pe 
care-i iubesc. Nu... nu printr-o execuţie planificată. 



— Şi asta-i un fel de luptă, a precizat el, gânditor. 
Doar că nu una fizică. Două săptămâni înseamnă, totuşi, 
două săptămâni. E rău? Da. Dar tot e mai bine decât o 
singură săptămână. Şi nimic nu e imposibil. E posibil să 
apară noi dovezi. Tu n-ai decât să aştepţi şi să vezi. 

— Urăsc aşteptările. Camera asta... e atât de mică! Nu 
pot să respir. O să mă omoare înaintea oricărui călău. 

— Mă foarte îndoiesc, a zis Abe. 

Expresia feţei îi era în continuare calmă, fără vreun 
semn de compasiune. De dragoste aspră. 

— Ai luptat neînfricată cu grupuri întregi de strigoi, a 
adăugat el, dar nu poţi să suporţi o cămăruţă? 

— E mai mult decât atât! Acum, sunt obligată să 
aştept zi de zi în văgăuna asta, ştiind că un ceas ticăie 
spre ora morţii mele, şi nu există aproape nicio 
posibilitate să fie oprit. 

— Uneori, cele mai importante încercări ale tăriei 
noastre sunt situaţiile care nu par atât de evident 
periculoase. Uneori, supravieţuirea e cea mai grea dintre 
toate. 

— A, nu! Nu! am izbucnit, îndepărtându-mă şi 
începând să mă plimb în cercuri mici. Vorbeşti ca 
Dimitri când îmi servea lecţiile lui profunde despre 
viaţă. 

— El a supravieţuit chiar în situaţia ta. Şi 
supravieţuieşte şi în alte încercări. 

Dimitri. 



Am inspirat adânc, calmându-mă înainte de a-i da 
răspunsul. Până la nebunia asta cu asasinarea reginei, 
Dimitri reprezentase cea mai mare complicaţie din viaţa 
mea. Acum un an — cu toate că părea să fi trecut o 
veşnicie — fusese instructorul meu în liceu, pregătindu- 
mă să devin unul dintre acei dhampiri gardieni care-i 
apărau pe moroi. Reuşise asta... şi mult mai multe încă. 
Ne îndrăgostiserăm unul de celălalt, lucru nepennis. Ne 
descurcaserăm pe cât posibil, descoperind până la urmă 
şi o cale prin care să putem fi împreună. Speranţa 
aceasta se spulberase atunci când el fusese muşcat şi 
transformat în strigoi. Pentru mine, fusese ca un coşmar 
trăit în realitate. Apoi, printr-un miracol pe care nimeni 
nu-1 credea cu putinţă, Lissa se folosise de magia 
spiritului şi-l preschimbase la loc în dhampir. Din 
nefericire, totuşi, situaţia nu revenise la ceea ce fusese 
înainte de atacul strigoilor. 

I-am aruncat lui Abe o privire furioasă. 

— Dimitri a supravieţuit, dar a fost cumplit de 
deprimat din cauza asta! Şi încă e. In toate privinţele. 

întreaga povară a atrocităţilor comise în chip de 
strigoi îl bântuiau pe Dimitri. Nu putea să se ierte pentru 
asta şi jura că nu mai e capabil acum să iubească pe 
cineva. Iar faptul că eu începusem să umblu cu Adrian 
nu ameliora câtuşi de puţin situaţia. După o serie de 
eforturi zadarnice, acceptasem că între Dimitri şi mine se 
sfârşise totul. Trecusem mai departe, sperând că de- 
acum aş putea să am o relaţie veritabilă cu Adrian. 



— Corect, a replicat sec Abe. El e deprimat, în timp 
ce tu eşti întruchiparea bucuriei şi a fericirii. 

I-am răspuns cu un oftat. 

— Ştii ce? Uneori, discuţiile cu tine sunt ca şi cum aş 
vorbi cu mine însămi: afurisit de enervante. Mai ai şi alt 
motiv pentru prezenţa ta aici? In afară de transmiterea 
veştilor cumplite? Aş fi fost mai fericită să rămân în 
ignoranţă. 

Nu sunt sortită să mor aşa. Nu sunt sortită să-mi văd 
sfârşitul cum se apropie. Moartea mea nu poate să fie o 
dată însemnată cu creionul într-o agendă. 

— N-am vrut decât să te văd, mi-a răspuns, ridicând 
din umeri. Şi cum stai pe-aici. 

Da, asta era; acum observam. Privirea lui Abe se 
întorcea mereu spre mine în timp ce discutam; fără 
îndoială că-i captam atenţia. In flecăreala noastră, nu 
exista nimic menit să-i îngrijoreze pe paznicii mei. Dar, 
din când în când, mai vedeam cum lui Abe îi fug ochii 
prin preajmă, studiind coridorul, celula mea, şi oricare 
alte amănunte pe care le considera demne de interes. 
Abe nu-şi dobândise reputaţia de zmeu pe degeaba. Tot 
timpul calcula câte ceva, tot timpul căuta un avantaj. Se 
pare că aplecarea mea spre planuri nebuneşti era 
moştenire de familie. 

— Am vrut şi să te ajut să-ţi mai omori timpul, a 
adăugat, zâmbind şi scoţând la iveală, de sub braţ, vreo 
două reviste şi o carte, pe care mi le-a înmânat printre 
gratii. Poate că astea ţi-or mai ridica moralul. 



Mă cam îndoiam că ar exista vreo distracţie capabilă 
să-mi facă mai uşor de suportat numărătoarea inversă a 
celor două săptămâni. Revistele erau de modă, cu accent 
pe coafuri. Cartea era Contele de Monte-Cristo. Am 
ridicat-o, simţind nevoia să fac o glumă, simţind nevoia 
să fac orice, doar, doar să nu mai pară totul atât de real. 

— Am văzut filmul. Subtila ta metaforă nu e chiar atât 
de subtilă. Doar dacă nu mi-oi fi ascuns vreo pilă 
înăuntru. 

— Cartea e întotdeauna mai bună decât filmul, a 
decretat el, dând să se întoarcă şi să plece. Poate c-o să 
avem şi o discuţie pe teme literare data viitoare, a mai 
adăugat. 

— Stai puţin, l-am oprit, aruncând pe pat materialul 
pentru lectură. înainte să pleci... în toată nebunia asta, 
nimeni nu a adus în discuţie cine a omorât-o de fapt. 
Văzând că Abe nu-mi răspunde imediat, i-am adresat o 
privire tăioasă. Tu chiar crezi că am făcut-o eu, da? 

Pentruru că, de unde să ştiu dacă nu mă credea 
vinovată, şi doar încerca să mă ajute, chiar şi-aşa? N-ar 
fi fost ceva neobişnuit pentru el. 

— Cred că iubita mea fiică este capabilă de crimă, mi- 
a răspuns intr-un târziu. Dar nu şi de asta. 

— Şi-atunci, cine e făptaşul? 

— Problema asta, mi-a zis, înainte de a se îndepărta, e 
una la a cărei rezolvare lucrez în prezent. 



— Dar tocmai mi-ai spus că suntem în criză de timp! 
Abe! Nu voiam să plece. Nu voiam să rămân singură cu 
temerile mele. Asta n-ai cum s-o rezolvi! am insistat. 

— Tu doar aminteşte-ţi de ceea ce am spus în sala de 
judecată, mi-a strigat peste umăr. 

Apoi a dispărut din vedere, aşa că m-am aşezat la loc 
pe pat, ducându-mă cu gândul înapoi la ziua aceea a 
audierii. La sfârşitul ei, îmi spusese — cu destulă 
fennitate — că n-o să fiu executată. Ba că nici măcar n-o 
să ajung la proces. Abe Mazur nu era omul care să facă 
promisiuni deşarte, însă începeam să cred că până şi el 
îşi are limitele sale, mai ales de când am aflat că tocmai 
ne-a fost revizuit programul. 

Am luat încă o dată cocoloşul de hârtie şi l-am 
desfăcut. Şi el apăruse tot în sala de judecată, fiindu-mi 
transmis pe furiş de Ambrose, slujitorul şi micul amant 
al Tatianei. 

Rose, 

în cazul în care citeşti mesajul acesta, înseamnă că s- 
a întâmplat ceva cumplit. Probabil că mă deteşti, şi nu 
te învinovăţesc. Nu pot decât să te rog să mă crezi că tot 
ceea ce am făcut cu privire la decretul cu vârsta a fost 
mai favorabil pentru poporul tău decât ceea ce 
plănuiseră alţii. Există unii moroi care doresc să-i 
forţeze pe toţi dhampirii să intre în serviciul nostru, fie 
că vor, fie că nu, prin constrângere. Decretul cu vârsta 
a mai încetinit elanul acestei facţiuni. 



Totuşi, îţi scriu ca să-ţi împărtăşesc un secret pe care 
tu trebuie să-l îndrepţi, iar secretul acesta trebuie 
cunoscut de cât mai puţine persoane cu putinţă. Vasilisa 
trebuie să-şi ocupe locul cuvenit în cadrul Consiliului, 
ceea ce se poate înfăptui. Ea nu este cel din urmă 
vlăstar al familiei Dragomir. Mai există unul în viaţă, 
copilul nelegitim al lui Eric Dragomir. Nu mai ştiu 
altceva, dar dacă vei putea să găseşti acest fiu sau fiică, 
îi vei oferi Vasilisei puterea pe care o merită. Indiferent 
de greşelile pe care le-ai făcut, sau de temperamentul 
tău periculos, tu eşti singura pe care o consider 
capabilă de îndeplinirea acestei misiuni. Nu irosi nici 
măcar o clipă în ducerea ei la îndeplinire. 

Tatiana Ivashkov 



Cuvintele nu se schimbaseră faţă de celelalte sute de 
ori în care le citisem, şi nici întrebările pe care le 
declanşaseră de fiecare dată. Oare biletul era unul 
autentic? Oare chiar Tatiana să-l fi scris? Oare ea — în 
ciuda atitudinii ei aparent ostile — să fi avut atâta 
încredere în mine încât să-mi transmită o infonnaţie atât 
de periculoasă? Douăsprezece familii regale luau 
hotărârile pentru moroi, însă, practic vorbind, ele nu erau 
decât unsprezece. Lissa era cea din urmă descendentă a 
spiţei sale şi, neexistând vreun alt membru al familiei 
Dragomir, legea moroilor prevedea ca ea să nu poată 
participa şi vota la şedinţele Consiliului, în care se luau 
hotărârile privitoare la noi toţi. Unele legi destul de rele 
se adoptaseră deja, iar dacă biletul spunea adevărul, 
aveau să unneze şi altele. Or, Lissa putea să se 
împotrivească unor astfel de legi... ceea ce unora nu le-ar 
fi plăcut, unora care deja îşi demonstraseră înclinaţia de 
a ucide. 

Un alt Dragomir. 



Un alt Dragomir însemna dreptul de vot pentru Lissa. 
Un vot în plus putea să schimbe atât de multe în cadrul 
Consiliului. Putea să schimbe însăşi lumea moroilor. 
Putea să schimbe şi lumea mea: de exemplu, să zicem, 
dacă eram găsită vinovată sau nu. Şi, în mod cert, putea 
să schimbe lumea Lissei. In tot acest timp ea se crezuse 
singură. Şi totuşi... m-am întrebat, neliniştită, dacă ea s- 
ar bucura să afle că are un frate sau o soră vitregă. 
Acceptasem ideea că tatăl meu e o canalie, însă Lissa şi-l 
situase mereu pe al ei pe un soclu, crezându-1 tot ce 
putea fi mai bun. Vestea ar fi venit pentru ea ca un şoc 
şi, deşi mă antrenasem de când mă ştiam ca s-o feresc de 
ameninţările fizice, începeam să cred că mai erau şi alte 
lucruri de care ar trebui protejată. 

Numai că, înainte de toate, eu aveam nevoie de 
adevăr. Aveam nevoie să ştiu dacă biletul provenise într- 
adevăr de la Tatiana. Eram destul de convinsă că puteam 
să aflu, dar asta implica un lucru pe care detestam să-l 
fac. 

Dar, în definitiv, de ce nu? Doar nu aveam altceva 
mai bun de făcut în clipa de faţă. 



Ridicându-mă din pat, m-am întors cu spatele spre 
gratii şi am fixat cu privirea peretele gol, folosindu-mă 
de el ca punct de concentrare. încordându-mi forţele, 
amintindu-mi că sunt îndeajuns de puterrnică încât să ţin 
totul sub control, mi -am deschis barierele mentale cu 
care îmi înconjuram în pennanenţă, din subconştient, 
creierul. O uriaşă apăsare s-a ridicat de pe mine, ca aerul 
degajat dintr-un balon. 

Şi, dintr-odată, am fost înconjurată de fantome. 


DOI 



CA DE FIECARE DATĂ, A FOST DERUTANT. 

Chipuri şi cranii, transparente şi luminiscente, toate 
plutind în jurul meu. Erau atrase spre mine, roind ca un 
nor, de parcă toate simţeau nevoia disperată să spună 
câte ceva. Şi, intr-adevăr, probabil că o simţeau. 
Fantomele care mai zăboveau pe lumea asta nu-şi găseau 
odihna, erau suflete care, din anumite motive, nu puteau 
să treacă dincolo. Când mă readusese Lissa din morţi, 
păstrasem o legătură cu lumea lor. Avusesem nevoie de 
multă trudă şi mult autocontrol ca să blochez fantomele 
care mă unnăreau. Dispozitivele magice de pază care 
protejau Curtea moroilor ţineau, intr-adevăr, cea mai 
mare parte a fantomelor departe de mine, numai că, de 
data asta, le voiam prezente. Faptul că le ofeream acces, 
că le atrăgeam înăuntru... în fine, era periculos. 

Ceva îmi spunea că, dacă există spirite neodihnite, 
atunci siguri unul dintre ele ar fi cel al unei regine 
asasinate în propriul ei pat. în grupul din jurul meu n-am 
zărit chipuri cunoscute, dar n-am renunţat să sper. 

— Tatiana, am murmurat, concentrându-mi gândurile 
asupra chipului decedatei regine. Tatiana, vino la mine. 



Altă dată reuşisem destul de uşor să chem o fantomă: 
pe prietenul meu Mason, care fusese ucis de strigoi. Cu 
toate că nu eram atât de apropiată de Tatiana pe cât 
fusesem faţă de Mason, era clar că exista o anume 
legătură între noi două. O vreme, nu s-a întâmplat nimic. 
Aceleaşi feţe înceţoşate se învolburau în faţa ochilor mei 
prin celulă, şi începeam să-mi pierd speranţa. Când, 
deodată, iat-o. 

Era în veşmintele în care fusese asasinată, o cămaşă 
lungă de noapte şi un halat de casă, pline de sânge. 
Culorile îi erau estompate, pâlpâind ca un ecran de 
televizor defect. Dar, chiar şi-aşa, coroana de pe cap şi 
atitudinea regească îi dădeau acelaşi aer suveran de care- 
mi aminteam. După ce s-a materializat, a rămas pe loc, 
fără să se mişte. Doar m-a privit fix, practic sfredelindu- 
mi sufletul cu ochii ei întunecaţi. Un vălmăşag de emoţii 
mi-a strâns pieptul. Acea reacţie viscerală pe care o 
aveam mereu în preajma Tatianei — de mânie şi de 
revoltă — s-a aprins instantaneu. Pe urmăl, s-a 
amestecat în ea un surprinzător val de compasiune. Nicio 
viaţă nu trebuia să se sfârşească aşa, ca a ei. 

Am şovăit, temându-mă că paznicii ar putea să mă 
audă. Dar, cumva, aveam senzaţia că volumul vocii mele 
n-avea importanţă şi că nimeni dintre ei nu putea să vadă 
ceea ce vedeam eu. Am ridicat mâna în care ţineam 
bileţelul. 

— Tu ai scris asta? am murmurat. E adevărat? 



A continuat să mă privească. Şi fantoma lui Mason se 
comportase la fel. Să invoci morţii era una; să comunici 
cu ei era cu totul altceva. 

— Trebuie să ştiu. Dacă mai există un Dragomir, o să- 
1 găsesc. (N-avea rost să mai atrag atenţia asupra faptului 
că nu mă aflam în situaţia de a putea găsi pe cineva sau 
ceva.). Dar trebuie să-mi spui. Tu ai scris biletul? E 
autentic? 

Doar acea privire înnebunitor de stăruitoare mi-a fost 
răspunsul, iritarea îmi sporea, iar apăsarea exercitată de 
toate spiritele acelea începea să-mi dea dureri de cap. 
După toate aparenţele, Tatiana era la fel de enervantă 
moartă pe cât fusese în viaţă. 

Tocmai mă pregăteam să-mi repun în funcţiune 
zidurile de protecţie, când Tatiana a făcut o mişcare, cea 
mai măruntă cu putinţă. O foarte mică înclinare a 
capului, cu greu observabilă. Privirea ei dură s-a lăsat 
apoi asupra biletului din mâna mea, şi apoi, uite-aşa... 
dusă a fost. 

Mi-am ridicat repede barierele la loc, întrebuinţându- 
mi întreaga voinţă ca să mă închid faţă de spiritele 
morţilor. Durerea de cap nu mi-a dispărut, însă chipurile 
acelea, da. M-am trântit pe pat, privind biletul fără să-l 
văd. îmi primisem răspunsul. Biletul era autentic. 
Tatiana fusese cea care-1 scrisese. Nu ştiu de ce, dar mă 
îndoiam că fantoma ei ar avea vreun motiv să mintă. 



întinzându-mă, mi -am aşezat capul pe pernă, 
aşteptând ca zvâcnirile acelea dureroase să mă 
părăsească. Am închis ochii şi, prin intermediul legăturii 
de spirit, m-am întors să văd ce mai face Lissa. De când 
cu arestarea mea, fusese ocupată numai să implore şi să 
aducă argumente în favoarea mea, aşa că mă aşteptam să 
aflu tot ceva asemănător. în loc de asta, am găsit-o... la 
cumpărat de rochii. 

Cât pe ce să mă simt ofensată de frivolitatea celei mai 
bune prietene a mea, dar numai până când mi -am dat 
seama că-şi căuta o rochie de doliu. Era într-unul dintre 
magazinele exclusiviste ale Curţii, cel care aproviziona 
familiile regale. Spre mirarea mea, era însoţită de 
Adrian. Vederea feţei lui familiare, atrăgătoare, mi-a mai 
domolit o parte din temeri. O rapidă sondare a minţii ei 
mi-a destăinuit şi motivul prezenţei lui acolo: îl 
convinsese ea să vină, fiindcă nu voia să-l lase singur. 



Şi înţelegeam de ce. Era complet beat. Chiar mă 
miram că mai putea să stea pe picioare; de fapt, aveam o 
puternică bănuială cum că peretele de care se rezema era 
singurul care-1 mai menţinea la verticală. Părul lui şaten 
stătea alandala... şi nu în acel stil în care şi-l ciufulea el 
de obicei, cu intenţie. Ochii verzi îi erau injectaţi de 
sânge. Ca şi Lissa, Adrian era utilizator al spiritului. 
Avea un talent pe care ea încă nu-1 stăpânea: putea să-i 
viziteze pe alţii în visele lor. Mă aşteptasem să mă 
viziteze şi pe mine, încă de când fusesem închisă, iar 
acum mă lămuream şi de ce nu venise. Alcoolul 
înăbuşea spiritul. în anumite privinţe, era o treabă bună. 
Excesul de spirit genera un întuneric care-i împingea pe 
utilizatori spre demenţă. Dar nici să-ţi petreci viaţa într-o 
permanentă beţie nu era ceva prea sănătos. 

Vederea lui prin ochii Lissei mi-a declanşat o 
tulburare emoţională aproape la fel de intensă pe cât 
fusese cea a întâlnirii cu Tatiana. îmi părea rău pentru el. 
Era evident îngrijorat şi necăjit de situaţia mea, iar 
uluitoarele întâmplări ale săptămânii trecute îl prinseseră 
la fel de nepregătit ca pe noi toţi ceilalţi. îşi mai pierduse 
şi mătuşa, la care, în pofida atitudinii ei aspre, ţinea. 



Şi totuşi, în ciuda tuturor acestora, am simţit... 
dispreţ. Era nedrept din partea mea, poate, dar nu m-am 
putut stăpâni. Ţineam atât de mult la el şi-i înţelegeam 
necazul, însă existau şi moduri mai bune în care să te 
împaci cu o pierdere ca a lui. Comportamentul lui părea 
aproape laşitate. Se ascundea de toate problemele în 
sticla cu alcool, lucru care contrazicea aproape fiecare 
părticică a firii mele. Eu? Păi, eu nu mă puteam lăsa 
învinsă de problemele mele, fără luptă. 

— Catifea, îi zicea vânzătoarea Lissei, cu toată 
siguranţa. Vestita femeie moroi îi arătă o rochie 
voluminoasă, cu mâneci lungi. Catifeaua e tradiţională 
pentru alaiul regal. 

Pe lângă tot restul pompei, funeraliile Tatianei aveau 
să cuprindă şi un alai protocolar care să însoţească 
sicriul, fiecare dintre familii având câte un reprezentant 
acolo. Din câte se părea, nu deranja pe nimeni ca Lissa 
să joace acest rol, în numele familiei sale. în schimb, 
dreptul de vot era cu totul altă problemă. 

Lissa a cercetat cu privirea rochia. Semăna mai 
degrabă a costum pentru Halloween decât a veşmânt de 
doliu. 

— Afară sunt treizeci şi două de grade, s-a plâns ea. 
Şi e umezeală. 

— Tradiţia cere sacrificii, a replicat, melodramatic, 
femeia. La fel şi tragediile. 



Adrian a deschis gura, fără îndoială având pregătit 
vreun comentariu inadecvat şi zeflemitor. Lissa l-a redus 
la tăcere printr-o clătinare categorică din cap. 

— Dar nu sunt şi, nu ştiu, variante fără mâneci? 

Vânzătoarea a făcut ochii mari. 

— Nimeni n-a purtat vreodată rochii cu bretele la o 
îmnonnântare regală. N-ar fi cuviincios. 

— Dar pantalonii scurţi? s-a interesat Adrian. Merg, 
dacă ai cravată? Pentru că eu aşa o să mă-mbrac. 

Femeia a făcut o mutră îngrozită. Lissa l-a săgetat pe 
Adrian cu o privire supărată, nu atât din cauza replicii lui 
— pe care o considerase uşor amuzantă — ci pentru că 
şi ea era dezgustată de pennanenta lui stare de ebrietate. 

— Ei bine, şi-aşa nu mă tratează nimeni ca pe o 
persoană dintr-o familie regală cu toate drepturile, a 
hotărât Lissa, întorcând din nou capul spre rochii. Aşa că 
n-am niciun motiv pentru care să mă comport ca atare. 
Arătaţi-mi modelele cu bretele şi cu mâneci scurte. 

Deşi s-a strâmbat, vânzătoarea s-a supus. Nu-şi făcea 
probleme când era să-i sfătuiască pe cei din familiile 
regale cu privire la modă, însă nu îndrăznea să le şi 
impună ce să facă sau ce să poarte. Aşa că femeia s-a 
îndreptat spre cealaltă parte a magazinului ca să caute 
rochiile cerute, chiar în timp ce intrau în magazin iubitul 
Lissei şi mătuşa lui. 



Christian Ozera, m-am gândit, se comporta aşa cum 
ar fi trebuit să se comporte Adrian. însuşi faptul că-mi 
trecea aşa ceva prin minte era de mirare. Vremurile 
categoric se schimbaseră dacă-1 consideram pe Christian 
un model demn de urmat. însă aşa şi era. îl urmărisem 
prin ochii Lissei în această ultimă săptămână, şi 
Christian fusese mereu hotărât şi constant, făcând tot ce- 
i stătea în puteri ca s-o ajute pe Lissa în situaţia creată ca 
urmare a morţii Tatianei şi a arestării mele. După 
expresia feţei lui din clipa aceasta, era clar că avea ceva 
important de transmis. 

Mătuşa lui cea slobodă la gură, Tasha Ozera, era şi ea 
un model de forţă şi de supleţe în situaţii de presiune. îl 
crescuse, după ce părinţii lui se transformaseră în 
strigoi... şi chiar o atacaseră, lăsându-i drept amintire o 
cicatrice pe obraz. Moroii totdeauna se bazaseră pe 
gardieni pentru apărare, însă după atacul acela, Tasha se 
hotărâse să ia situaţia în propriile mâini. învăţase să se 
bată, antrenându-se în tot felul de lupte corp la corp şi cu 
diverse anne. Era, într-adevăr, o luptătoare destul de 
redutabilă, şi-i îmboldea în pennanenţă pe ceilalţi moroi 
să înveţe şi ei cum să lupte. 

Lăsând deoparte rochia pe care tocmai o examina, 
Lissa s-a întors, nerăbdătoare, spre Christian. în afara 
mea, nu mai exista nimeni pe lume în care să aibă mai 
multă încredere. El îi fusese punctul de sprijin în tot 
acest timp. 



Christian şi-a rotit privirea prin magazin, părând să 
nu fie tocmai încântat de faptul că era înconjurat de 
rochii. 

— Aţi ieşit la cumpărături? a întrebat, mutându-şi 
privirea de la Lissa la Adrian şi înapoi. O mică 
distracţie, ca între fete? 

— Hei, tu ai avea de câştigat dintr-o primenire a 
garderobei, a ripostat Adrian. în plus, cred că ţi-ar sta 
grozav într-o bluză cu spatele gol. 

Fără să ia în seamă persiflările băieţilor, Lissa şi-a 
concentrat atenţia asupra celor doi Ozera. 

— Ce-aţi aflat? 

— Au hotărât să nu ia măsuri, i-a răspuns Christian, 
răsfrângându.şi dispreţuitor buzele. în fine, nu măsuri de 
pedepsire. 

Tasha clătina din cap în semn de încuviinţare. 

— Am încercat să impunem ideea că el doar a avut 
impresia că Rose era în pericol şi s-a aruncat în luptă 
înainte să-şi dea seama ce se petrecea de fapt. 

Inima mi s-a oprit în loc. Dimitri. Vorbeau despre 
Dimitri. 



Pentru o clipă, n-am mai fost cu Lissa. N-am mai fost 
în celula mea. în schimb, m-am întors în ziua arestării 
mele. Mă contraziceam cu Dimitri într-o cafenea, 
certându-1 pentru constantul lui refuz de a vorbi cu mine, 
cu atât mai puţin să accepte revenirea la vechea relaţie 
dintre noi. Hotărâsem atunci că am tenninat-o cu el, că 
intr-adevăr se sfârşise totul dintre noi şi că n-o să-l mai 
las să-mi sfâşie inima la infinit. Tocmai acela fusese 
momentul în care veniseră gardienii după mine şi, 
indiferent ce-ar fi pretins Dimitri despre faptul că 
perioada petrecută în chip de strigoi îl făcuse incapabil 
să iubească, el reacţionase fulgerător, sărindu-mi în apă- 
rare. Eram total copleşiţi numeric, dar lui nu-i păsa. 
Expresia feţei lui — ca şi capacitatea mea supranaturală 
de a-1 înţelege — îmi spuseseră tot ce aveam nevoie să 
ştiu. Eu eram în faţa unui pericol. Iar el se simţea obligat 
să mă apere. 



Şi m-a apărat, nu glumă. S-a luptau ca un zeu, aşa 
cum fusese considerat în Academia Sf. Vladimir, când 
mă învăţase cum să mă lupt cu strigoii. Acolo, în 
cafenea, scosese din luptă mai mulţi gardieni decât ar fi 
fost capabil vreodată oricare alt bărbat. Singurul lucru 
care-1 oprise — şi cred cu toată convingerea că ar fi 
continuat să se lupte până la ultima suflare — fusese 
intervenţia mea. La vremea aceea, nu ştiam ce se 
petrecea şi de ce-ar fi vrut să mă aresteze un întreg 
batalion de gardieni. în schimb, îmi dădusem seama că 
Dimitri era intr-un grav pericol de a-şi deteriora statutul, 
şi-aşa destul de fragil, de la Curte. Nu se mai auzise până 
acum ca un strigoi să fie transfonnat la loc în ceea ce 
fusese, aşa că mulţi încă n-aveau încredere în el. L-am 
implorat pe Dimitri să înceteze, temându-mă mai 
degrabă de ce-ar fi putut să păţească el decât eu. 

Prea puţin ştiam atunci despre ce mă aştepta. 



Venise la audierea mea — sub pază — însă nici eu, 
nici Lissa nu-1 mai văzuserăm de-atunci. Lissa se 
străduise din greu să-l absolve de orice posibilă 
învinuire, temându-se să nu fie închis din nou. Cât 
despre mine... încercasem să mă conving că nu trebuie 
să mă gândesc exagerat de mult la ceea ce făcuse. 
Arestarea mea, precum şi potenţiala execuţie, aveau 
întâietate. Şi totuşi... continuam să-mi pun întrebări. De 
ce-o făcuse? De ce-şi riscase viaţa pentru mine? Să fi 
fost o reacţie instinctivă în faţa unei ameninţări? O 
făcuse ca o favoare pentru Lissa, pe care jurase s-o 
slujească pentru că-1 eliberase? Sau într-adevăr acţionase 
pentru că încă simţea ceva pentru mine? 

Nu ştiam încă răspunsul, însă văzându-1 astfel, ca pe 
aprigul Dimitri din trecut, mi se stârniseră sentimentele 
pe care căutam cu atâta disperare să le dau uitării. Tot 
încercam să mă conving singură că refacerea de pe urma 
unei relaţii cerea timp. Era firesc să mai persiste unele 
sentimente. Din nefericire, dura mai mult să renunţi la 
un tip atunci când îl vedeai aruncându-se în primejdie de 
dragul tău. 

Dar, lăsând deoparte toate acestea, cuvintele lui 
Christian şi ale Tashei îmi dădeau speranţe cu privire la 
soarta lui Dimitri. La urma unnei, nu eram eu singura 
care mergeam pe graniţa fragilă dintre viaţă şi moarte. 
Cei care rămăseseră cu convingerea că Dimitri era încă 
strigoi voiau să-l vadă cu o ţepuşă înfiptă în inimă. 



— Acum îl ţin iar sub pază, a zis Christian. Dar nu 
într-o celulă, ci doar în camera lui, cu vreo doi paznici. 
Nu vor să-l vadă umblând prin Curte până când nu se 
liniştesc apele. 

— Tot e mai bine decât în închisoare, a recunoscut 
Lissa. 

— Dar tot e absurd, a intervenit Tasha, răstindu-se, 
dar mai mult pentru ea decât faţă de ceilalţi. 

Ea şi Dimitri fuseseră destul de apropiaţi de-a lungul 
timpului, iar la un moment dat ea voise să ducă relaţia 
dintre ei pe un palier superior. 

Până la urmă, se hotărâse în favoarea prieteniei, iar 
acum se simţea la fel de ofensată ca şi noi de modul 
nedrept în care era tratat Dimitri. 

— Ar fi trebuit să-l lase liber de îndată ce a redevenit 
dhampir. Cum se tennină cu alegerile, o să am eu grijă 
să fie eliberat, a adăugat ea. 

— Şi uite ce mi se pare ciudat..., a spus Christian şi 
ochii lui bleu pal s-au îngustat, meditativi. Am auzit că 
Tatiana le- ar fi spus celorlalţi înainte să... înainte să... 

S-a oprit, privind stânjenit spre Adrian. Ezitarea nu-i 
era deloc caracteristică lui Christian, care de obicei 
spunea ceea ce gândea, fără menajamente. 

— înainte să fie asasinată, l-a completat Adrian, cu un 
glas inexpresiv şi fără să privească spre vreunul dintre 
ei. Zi mai departe. 



— Hm, da, a continuat Christian, înghiţind în sec. Se 
pare că — dar nu în public — ea s-ar fi declarat 
convinsă că Dimitri a redevenit dhampir. Plănuia să-l 
ajute să capete acceptarea tuturor, de îndată ce s-ar fi 
rezolvat cu celelalte chestii. 

„Celelalte chestii" se refereau la legea cu vârsta, 
pomenită în biletul Tatianei, cea care prevedea ca 
dhampirii să fie obligaţi să absolve şcoala la împlinirea 
vârstei de şaisprezece ani, începând din acel moment să 
fie gardienii moroilor. Ideea mă înfuriase, dar acum, la 
fel ca multe alte lucruri... în fine, cam rămăsese în 
aşteptare. 

Adrian a scos un sunet ciudat, de parcă şi-ar fi dres 
glasul. 

— Nu cred. 

— O mulţime de consilieri de-ai ei susţin asta, a 
insistat Christian, ridicând din umeri. Aşa umblă zvonul. 

— Şi mie mi-e greu să cred asta, i-a zis Tasha lui 
Adrian. 

Ea niciodată nu fusese de acord cu politicile Tatianei 
şi luase poziţie vehementă împotriva lor, nu o dată. Cu 
toate acestea, neîncrederea lui Adrian nu era de natură 
politică. Provenea, pur şi simplu, din felul în care-şi 
percepuse întotdeauna mătuşa. Ea niciodată nu dăduse 
vreun semn că ar vrea să-l ajute pe Dimitri să-şi 
redobândească vechiul statut. 



Adrian n-a mai comentat nimic, dar eu ştiam că 
subiectul îi aprindea scântei de gelozie în suflet. Eu îi 
spusesem că Dimitri era de domeniul trecutului şi că mă 
simţeam pregătită să uit de el, însă Adrian — la fel ca 
mine — trebuie să-şi fi pus întrebări cu privire la 
motivele aflate în spatele cavalereştii intervenţii a lui 
Dimitri în apărarea mea. 

Lissa tocmai se lansase în speculaţii despre cum ar 
putea ei să-l scoată pe Dimitri din arestul la domiciliu, 
când s-a întors vânzătoarea, cu un braţ de rochii pe care 
era clar că le dezaprobă. Muşcându-şi buza, Lissa a tăcut 
imediat, clasând situaţia lui Dimitri ca pe un subiect de 
care urma să se ocupe ceva mai târziu. Pînă atunci, s-a 
pregătit, fără tragere de inimă, să probeze rochiile şi să- 
şi joace rolul de fată cumsecade cu sânge regal. 

Adrian, în schimb, şi-a lungit gâtul la vederea 
rochiilor. 

— E vreuna cu spatele gol pe-acolo? 



Atunci, m-am întors în celula mea, meditând la 
problemele care păreau că se tot adună. îmi făceam griji 
atât în legătură cu Adrian, cât şi cu Dimitri. îmi făceam 
griji pentru mine. îmi mai făceam griji şi cu privire la 
acel aşa-zis vlăstar necunoscut al familiei Dragomir. 
începeam să cred în veridicitatea poveştii, însă nu 
puteam să fac nimic, ceea ce-mi dădea un sentiment de 
frustrare. Eram obligată să trec la acţiune când venea 
vorba să-i fiu de ajutor Lissei. Tatiana îmi atrăsese 
atenţia, în scrisoarea ei, că trebuia să am mare grijă cu 
cine vorbesc în problema asta. Oare ar trebui să-i 
încredinţez altcuiva misiunea? Voiam să mă ocup eu de 
ea, însă gratiile şi zidurile sufocante din jurul meu îmi 
spuneau că e posibil să nu mă pot ocupa de nimic pentru 
o vreme, nici măcar de propria-mi viaţă. 

Două săptămâni. 



Simţind nevoia să mă distragă ceva, am capitulat, 
începând să citesc cartea primită de la Abe, care nu era 
altceva decât povestea cuiva întemniţat pe nedrept, aşa 
cum mă şi aşteptasem. Era chiar bună, şi aflam din ea 
că, după toate aparenţele, să mă prefac moartă nu mi-ar 
fi fost de folos ca metodă de evadare. In mod neaşteptat, 
romanul îmi răscolea vechi amintiri. Un fior rece mi-a 
trecut pe şira spinării când mi -am amintit ce-mi citise o 
femeie moroi, pe nume Rhonda, în cărţile de tarot. Era 
mătuşa lui Ambrose, iar una dintre cărţile pe care le 
trăsese îmi înfăţişase o femeie legată de mai multe 
spade. întemniţare nedreaptă. Acuzaţii. Calomnii. Fir-ar 
să fie. începeam să detest de-a binelea cărţile alea tarot. 
Mereu persistasem în convingerea că sunt o şarlatanie, 
dar, cu toate acestea, aveau enervanta tendinţă de a se 
adeveri. 

Ultima parte a interpretării ei îmi arătase o călătorie, 
dar încotro? Spre o închisoare adevărată? Spre execuţie? 

întrebări fără răspuns. Bun-venit în lumea lui Rose. 
Lipsită de opţiuni pe moment, m-am gândit că nu mi-ar 
strica un pic de odihnă. întinzându-mă pe pat, am 
încercat să-mi alung toate grijile acestea pennanente. Nu 
era deloc uşor. Ori de câte ori închideam ochii, vedeam 
judecătoarea bătând cu ciocănelul în masă şi 
condamnându-mă la moarte. îmi vedeam numele în 
cărţile de istorie, dar nu ca o eroină, ci ca o trădătoare. 



Zăcând aşa acolo, sufocându-mă de propriile temeri, 
gândul mi-a zburat spre Dimitri. Mi-am imaginat 
privirea lui neclintită şi, practic, l-am auzit dădăcindu- 
mă. Nu-ţi mai bate acum capul cu ceea ce n-ai cum să 
schimbi. Odihneşte-te când ai ocazia, ca să fii pregătită 
pentru bătăliile de mâine. Şi sfaturile acestea imaginare 
mi-au adus calmul. în sfârşit, a sosit şi somnul, greu şi 
adânc. Mă zvârcolisem şi mă foisem destul săptămâna 
asta, aşa că o odihnă ca lumea era bine-venită. 

După care... m-am trezit. 

M-am ridicat în capul oaselor pe patul meu, cu inima 
bătându-mi tare. Privind cu atenţie în jur, am căutat 
pericolul: orice ameninţare care m-ar fi putut smulge din 
braţele somnului. Nimic. întuneric. Tăcere. Scârţâitul 
slab al unui scaun, undeva pe coridor, m-a infonnat că 
paznicii erau încă la posturile lor. 

Legătura, mi-am dat seama. Legătura fusese cea care 
mă trezise. Am simţit o izbucnire acută, intensă, de... de 
ce? De încordare. De nelinişte. Un val de adrenalină. 
Panica m-a cuprins degrabă, şi am plonjat mai adânc în 
mintea Lissei, încercând să aflu ce-i provocase valul 
acela de emoţie. 

Iar ceea ce am găsit a fost... nimic. 

Legătura dispăruse. 



TREI 


DE FAPT, NU DISPĂRUSE DE-A BINELEA. 

Fusese redusă la tăcere. Cam în genul în care o 
simţisem după ce ea îl făcuse pe Dimitri să redevină 
dhampir. Magia întrebuinţată fusese atât de puternică, 
încât „mistuise" legătura dintre noi. Acum, însă, nu era 
vorba despre vreo explozie de magie. Era aproape de 
parcă vidul fusese creat în mod intenţionat de ea. Ca 
totdeauna, o simţeam încă pe Lissa: era vie, era teafără. 
Şi-atunci, ce mă împiedica să simt mai multe din partea 
ei? Nu dormea, fiindcă puteam să receptez dincolo de 
zidul acela o conştiinţă alertă. Spiritul era prezent, 
ascunzând-o de mine... şi totul se întâmpla prin voinţa ei. 



Ce naiba? Era un fapt acceptat, acela că legătura 
noastră funcţiona intr-un singur sens. Eu puteam s-o simt 
pe ea; în schimb, ea nu putea să mă simtă pe mine. De 
asemenea, eu puteam să hotărăsc când îi pătrund în 
minte şi când nu. Adesea, mă străduiam să rămân afară 
(excluzând perioada aceasta de captivitate în închisoare), 
încercând să-i protejez intimitatea. Lissa nu avea o astfel 
de posibilitate, iar vulnerabilitatea ei o irita uneori. Din 
când în când, îşi putea întrebuinţa puterea ca un scut 
împotriva mea, însă asta se întâmpla rareori, şi cu mare 
greutate, necesitând din partea ei eforturi considerabile. 
Astăzi, făcea apel la aşa ceva şi, pe măsură ce situaţia se 
prelungea, puteam să-i simt încordarea. Nu-i era uşor să 
mă ţină afară, dar reuşea. Fireşte, nu mă interesa cum. 
Ceea ce voiam să ştiu era de ce. 

Era, probabil, cea mai proastă zi a detenţiei mele. 
Teama pentru mine însămi era ceva. Pentru ea, însă? 
însemna o tortură. Dac-ar fi fost să aleg între viaţa mea 
şi cea a ei, m-aş fi dus fără ezitare la execuţie. Trebuia să 
aflu ce se petrece. Oare aflase ceva? S-o fi hotărât 
Consiliul să treacă peste proces şi să mă execute? Oare 
Lissa încerca să mă protejeze de o astfel de veste? Cu cât 
întrebuinţa mai mult spirit, cu atât mai mult îşi punea 
viaţa în primejdie. Zidul mental solicita din partea ei 
foarte multă magie. Dar pentru ce? Pentru ce îşi asuma 
riscul? 



Mi s-a părut uluitor, în acest moment, să-mi dau 
seama cât de mult mă bazam pe legătura dintre noi ca să 
n-o pierd din vedere. E adevărat: nu totdeauna mă 
bucuram să-mi umplu mintea cu gândurile altcuiva. Cu 
tot autocontrolul pe care-1 deprinsesem, gândurile ei tot 
mi se revărsau uneori în minte, în momente în care aş fi 
preferat să nu fie aşa. Acum, însă, nu mă preocupau 
astfel de situaţii: mă preocupa numai siguranţa ei. Să fiu 
blocată în acest fel era ca şi cum mi s-ar fi amputat un 
membru. 

Toată ziua am încercat să-i pătrund în minte. De 
fiecare dată, am fost lăsată pe dinafară. Iar asta mă 
înnebunea. Nici vizite n-am mai primit, iar cartea şi 
revistele îşi pierduseră de mult atractivitatea. Senzaţia de 
animal ţinut în cuşcă îmi revenea, aşa că mi -am petrecut 
o mare parte din timp zbierând la paznicii mei... fără 
vreun rezultat. înmormântarea Tatianei era programată 
pentru mâine, iar ceasul care măsura timpul rămas până 
la procesul meu ticăia asurzitor. 

A sosit ora de culcare, şi zidul care împiedica legătura 
s-a retras, în sfârşit... pentru că Lissa adonnise. Legătura 
dintre noi era puternică, însă mintea ei îmi era închisă, 
din cauza somnului. Aşa că n-am găsit vreun răspuns 
nici acolo. Nemaiavând ce să fac, m-am culcat şi eu, 
întrebându-mă dacă în dimineaţa următoare aveam să fiu 
din nou exclusă. 



N-am fost. Eram din nou legate una de cealaltă, şi 
puteam să văd iarăşi lumea prin ochii ei. Lissa se trezise 
devreme, pregătindu-se pentru înmormântare. N-am 
văzut şi nici n-am simţit ceva care să-mi dea indicii cu 
privire la motivul blocării mele de ieri. 

Mă lăsa din nou în mintea ei, exact cum era nonnal. 
Aproape că mă întrebam dacă nu cumva mi se păruse că 
fusesem lăsată pe dinafară. 

Ba nu... era ceva. Abia sesizabil. în mintea ei, 
simţeam unele gânduri pe care le ascundea încă de mine. 
Erau alunecoase. Ori de câte ori încercam să le prind, 
îmi scăpau ca printre degete. Mă uimea faptul că mai 
putea să-şi întrebuinţeze suficientă magie cât să scape de 
mine, şi în acelaşi timp era o dovadă clară că ieri mă 
blocase cu intenţie. Dar ce se-ntâmpla? De ce, pentru 
numele lui Dumnezeu, simţea nevoia să ascundă ceva de 
mine? Ce-aş fi putut eu să fac, în orice privinţă, ţinută 
sub cheie în văgăuna asta? încă o dată, neliniştea îmi 
sporea. Ce veste cumplită nu aflasem încă? 



Am urmărit-o pe Lissa cum se pregătea, fără să văd 
vreun semn evident că s-ar petrece vreun lucru 
neobişnuit. Rochia pe care şi-o alesese până la urmă 
avea mâneci scurte şi-i ajungea până la genunchi. Era 
neagră, fireşte. Nu prea putea fi confundată cu una 
pentru discotecă, însă Lissa ştia că avea să provoace 
câteva ridicări ale sprâncenelor. în alte condiţii, aş fi fost 
încântată. Se hotărâse să-şi lase părul liber, desfăcut, 
blondul pal reliefându-se strălucitor pe negrul rochiei, în 
timp ce se examina în oglindă. 

Christian o aştepta afară. Se dichisise şi el destul de 
bine, trebuie s-o recunosc, cu o cămaşă de zile mari şi 
cravată, deloc caracteristice pentru el. Dar eleganţa se 
oprea la jachetă, iar expresia de pe laţa lui era un 
amestec ciudat de nervozitate, secretomanie şi tipicul lui 
sarcasm. La vederea Lissei, totuşi, chipul lui s-a 
transformat, devenind strălucitor şi uluit, în timp ce-o 
sorbea din priviri. Adresându-i un mic zâmbet, a 
cuprins-o într-o scurtă îmbrăţişare. Atingerea lui i-a adus 
mulţumire şi tihnă, alinându-i neliniştea. Se împăcaseră 
de curând, după o perioadă de despărţire care fusese o 
tortură pentru amândoi. 

— O să fie bine, i-a murmurat el, în timp ce 
îngrijorarea îi revenea pe chip. O să ne iasă. Putem s-o 
facem. 



Ea nu i-a răspuns, strângându-1 în schimb cu mai 
multă putere, înainte de a se desprinde din braţele lui. 
Niciunul dintre ei n-a vorbit în timp ce se îndreptau spre 
locul din care avea să pornească procesiunea funerară. 
Mi s-a părut ceva suspect. Ea îl ţinea de mână şi se 
simţea întărită prin asta. 

Procedura în cazul funeraliilor monarhilor moroi era 
aceeaşi de secole, indiferent dacă sediul Curţii s-ar fi 
aflat în România sau în actuala sa amplasare din 
Pennsylvania. Aşa le era felul moroilor. Amestecau 
tradiţionalul cu modernul, magia cu tehnologia. 

Sicriul reginei urma să fie purtat pe umeri afară din 
palat şi dus, cu mare ceremonie, pe toate domeniile 
Curţii, până când ajungea la impozanta lor catedrală. 
Acolo, un grup ales avea să participe la slujbă. Pe urmă, 
Tatiana avea să fie îngropată în cimitirul catedralei, 
ocupându-şi locul printre alţi monarhi şi importanţi 
membri ai familiilor regale. 

Traseul pe care urma să fie purtat coşciugul era lesne 
de depistat. Jaloane cu fanioane din mătase roşie şi 
neagră îl marcau de-o parte şi de cealaltă. Petale de 
trandafiri fuseseră presărate pe pământul peste care avea 
să treacă sicriul. Pe margini, lumea aştepta înghesuită, 
sperând să-şi mai vadă pentru ultima dată, măcar pentru 
o fracţiune de secundă, fosta regină. Numeroşi moroi 
sosiseră din ţinuturi îndepărtate, unii ca să vadă funera- 
liile, iar alţii, pentru alegerea monarhului, care avea să se 
desfăşoare în decursul următoarelor două săptămâni. 



Alaiul familiilor regale — purtând în majoritatea 
cazurilor catifeaua neagră aprobată de vânzătoare — 
deja se îndrepta spre clădirea palatului. Lissa a făcut un 
mic popas afară, despărţindu-se de Christian, care cu 
certitudine nu fusese niciodată candidat la reprezentarea 
propriei familii în cadrul unui eveniment atât de 
respectabil. îmbrăţişându-1 încă o dată cu ardoare, i-a 
mai dăruit şi o sărutare uşoară. Şi, în timp ce se 
desprindeau, în ochii lui albaştri a apărut un licăr 
cunoscător: acel secret ascuns faţă de mine. 

Lissa şi-a croit drum prin mulţimea tot mai 
numeroasă, încercând să ajungă la intrare şi să găsească 
punctul de plecare al procesiunii. Clădirea nu semăna cu 
palatele sau cu castelele bătrânei Europe. Măreaţa ei 
faţadă şi ferestrele înalte erau pe potriva celorlalte clădiri 
ale Curţii, însă unele detalii — înălţimea, treptele late 
din marmură — o deosebeau discret de acestea. La un 
moment dat, înaintarea Lissei a fost oprită de o uşoară 
tragere de braţ, cât pe ce s-o facă să dea peste un bătrân 
moroi. 

— Vasilisa? 



Daniella Ivashkov, mama lui Adrian. Ca persoană 
dintr-o familie regală, Daniella nu era deloc rea, şi de 
fapt nu avea nimic împotrivă ca Adrian să umble cu 
mine; sau, cel puţin, nu avusese înainte să fiu acuzată de 
asasinat. în mare măsură, îngăduinţa Daniellei provenea 
din credinţa ei că Adrian şi cu mine aveam să ne 
despărţim oricum atunci când îmi primeam repartizarea 
ca gardian. De asemenea, Daniella îşi convinsese un văr, 
pe Damon Tarus să-mi fie avocat — ofertă pe care o 
respinsesem, alegându-1 în schimb pe Abe ca să mă 
reprezinte. încă nu eram pe deplin convinsă că făcusem 
cea mai bună alegere, însă probabil că scăzusem in ochii 
Daniellei, ceea ce regretam. 

Lissa i-a răspuns cu un zâmbet agitat. Era 
nerăbdătoare să se alăture procesiunii şi să scape mai 
repede de toată povestea. 

— Bună, a zis ea. 

Daniella era înveşmântată toată în catifea neagră şi în 
părul închis la culoare îi străluceau mici agrafe cu 
diamante. îngrijorarea şi agitaţiţia îi marcau faţa 
atrăgătoare. 

— Nu l-ai văzut pe Adrian? a întrebat-o. N-am putut 
să-l găsesc nicăieri. L-am căutat până şi în camera lui. 

— A! a exclamat Lissa, ocolindu-i privirea. 

— Ce e? a insistat Daniella, aproape scuturând-o. Ce 
ştii? 



— Nu ştiu precis unde o fi, i-a răspuns Lissa, oftând, 
însă l-am văzut aseară întorcându-se de la nu ştiu ce 
petrecere. Lissa a şovăit pentru o clipă, de parcă s-ar fi 
ruşinat să-i mărturisească şi restul... Era beat rău. Mai 
rău decât l-am văzut vreodată. Pleca împreună cu câteva 
fete, şi nu ştiu... îmi pare rău, Lady Ivashkov. Probabil c- 
o fi... mă rog, leşinat pe undeva. 

Daniella a început să-şi frângă mâinile, iar eu i-am 
împărtăşit disperarea. 

— Sper să nu observe nimeni. Poate ar merge să 
spunem... că a fost copleşit de durere. S-au petrecut 
atâtea. Poate că n-o să observe nimeni. O să le spui tu, 
bine? O să le spui cât a fost de necăjit? 

îmi plăcea de Daniella, însă obsesia asta regală a 
imaginii chiar începea să mă calce pe nervi. Ştiam că-şi 
iubeşte fiul, dar principala ei preocupare părea să se 
îndrepte nu atât către odihna veşnică a Tatianei, cât spre 
ce ar putea alţii să considere o încălcare a protocolului. 

— Normal, a asigurat-o Lissa. N-aş vrea să ştie cineva 
că... în fine, n-aş suporta să se afle. 

— îţi mulţumesc. Şi acum, du-te, a adăugat Daniella, 
făcându-i semn spre uşile palatului, încă neliniştită. 
Trebuie să-ţi ocupi locul cuvenit. Spre surprinderea 
Lissei, Daniella îi mângâie cu blândeţe braţul. Şi să nu 
fii emoţionată. O să te descurci perfect. Nu trebuie decât 
să ţii capul sus. 



Gardienii postaţi la uşă au recunoscut în Lissa o 
persoană al cărei acces era permis, aşa că i-au dat 
drumul. Acolo, în holul mare de la intrare, se afla sicriul 
Tatianei. Văzându-1, Lissa a încremenit, copleşită dintr- 
odată, aproape uitând ce căuta acolo. 

Sicriul în sine era o capodoperă. Fusese făcut dintr-un 
lemn negru, lucios, şlefuit apoi până devenise strălucitor. 
Imagini pictate cu grădini fastuoase, în sclipitoare 
vopsele metalizate în toate nuanţele posibile, îi 
împodobeau toate feţele. Aurul sclipea peste tot, inclusiv 
pe parii de care aveau să ţină purtătorii. Parii aceştia erau 
înfăşuraţi în ghirlande de trandafiri mov. Probabil că 
ghimpii şi frunzele aveau să le îngreuneze priza 
purtătorilor, însă asta era problema lor. 

înăuntru, neacoperită şi întinsă pe un pat din alţi 
trandafiri mov, zăcea însăşi Tatiana. Era ciudat. 
Văzusem de-atâtea ori cadavre. Ce naiba, le şi creasem 
pe unele. Dar să văd un cadavrii zăcând tihnit şi 
împodobit... în fine, era sinistru. Şi Lissei i se părea ceva 
straniu, mai ales pentru că ea nu avea de-a face cu 
moartea atât de frecvent ca mine. 



Tatiana era îmbrăcată cu o strălucitoare rochie din 
mătase într-o somptuoasă nuanţă purpurie: culoarea 
tradiţională pentru înmormântările regale. Mânecile 
lungi ale rochiei erau ornate cu modele complicate 
realizate din perle mici. O văzusem deseori Tatiana în 
roşu — o culoare asociată familiei Ivashkov — şi mă 
bucuram că tradiţia înmormântărilor cerea purpuriul. O 
rochie roşie mi-ar fi amintit cu prea multă putere de 
fotografiile cu ea plină de sânge pe care le văzusem la 
audiere, fotografii pe care încercam permanent să mi le 
alung din minte. în jurul gâtului avea şiraguri de pietre 
preţioase şi de perle, iar pe părul cărunt se odihnea o 
coroană din aur, cu diamante şi ametiste. Cineva făcuse 
o treabă foarte bună cu machiajul Tatianei, dar chiar şi- 
aşa, nu izbutise să-i ascundă albeaţa tenului. Moroii erau 
palizi de la natură. Morţi, aveau tenul precum creta... ca 
al strigoilor. Imaginea aceasta a izbit-o atât de puternic 
pe Lissa, încât s-a clătinat un pic pe picioare şi a fost 
nevoită să-şi întoarcă privirea. Parfumul trandafirilor 
umplea aerul, însă în toată această dulceaţă se amesteca 
şi o undă de descompunere. 



Coordonatoarea funeraliilor a observat-o pe Lissa şi i- 
a indicat poziţia pe care trebuia s-o ocupe... dar numai 
după ce s-a plâns de alegerea ei vestimentară. Trezită la 
realitate de cuvintele ei tăioase, Lissa s-a aliniat cu alţi 
cinci reprezentanţi ai familiilor regale, în dreapta 
sicriului, încercând să nu vadă prea de aproape trupul 
reginei şi îndreptându-şi privirea oriunde altundeva. 
Curând au apărut şi purtătorii, care şi-au ridicat povara 
de parii înfăşuraţi în trandafiri, aşezând-o pe umeri şi 
ducând-o încet afară, unde aştepta mulţimea. Purtătorii 
erau cu toţii dhampiri. Purtau unifonne protocolare, care 
m-au derutat la început, dar numai pînă când mi -am dat 
seama că toţi erau gardieni la Curte... cu excepţia unuia. 
Ambrose. Arăta la fel de superb ca întotdeauna şi privea 
drept înainte în timp ce-şi îndeplinea misiunea, cu faţa 
impenetrabilă, lipsită de orice expresie. 

M-am întrebat dacă Ambrose o regreta pe Tatiana. 
Fusesem atât de concentrată pe propriile mele probleme, 
încât uitasem mereu că era vorba despre o viaţă pierdută, 
viaţa unei persoane iubite de multă lume. Ambrose îi 
luase apărarea Tatianei atunci când izbucnisem eu, 
furioasă din cauza legii cu vârsta. Văzându-1 prin ochii 
Lissei, mi-am dorit să pot fi acolo, să vorbesc personal 
cu el. Imposibil să nu fi ştiut mai multe despre scrisoarea 
pe care mi-o strecurase în mână, în sala de judecată. E 
clar că nu fusese doar un emisar. 



Procesiunea şi-a continuat înaintarea, punând capăt 
meditaţiilor mele legate de Ambrose. înaintea şi în urma 
sicriului mergeau alte oficialităţi. Membri ai familiilor 
regale, în veşminte sofisticate, alcătuind o imagine 
sclipitoare. Gardieni în unifonne, purtând steaguri. 
Muzicanţii cu flaute erau la urmă de tot, interpretând un 
cântec de jale. Cât despre Lissa, ea era foarte pricepută 
în privinţa apariţiilor publice, aşa că reuşea să menţină 
pasul lent, falnic, cu eleganţă şi cu graţie, cu privirea 
neclintită şi încrezătoare. N-aveam cum s-o văd din 
afară, însă îmi venea uşor să-mi imaginez ce vedeau 
spectatorii. Era frumoasă şi maiestuoasă, demnă de 
moştenirea neamului Dragomir, şi speram ca tot mai 
multă lume să înţeleagă acest lucru. Ne-ar scuti de o 
mulţime de bătăi de cap dacă cineva ar schimba legea cu 
dreptul de vot prin procedurile standard, astfel încât să 
nu trebuiască să ne bazăm pe o expediţie de căutare a 
vlăstarului necunoscut. 



Parcurgerea traseului funerar a durat mult. Chiar şi 
când soarele a început să coboare către linia orizontului, 
arşiţa zilei tot se mai simţea în aer. Lissa începuse să 
transpire, însă ştia că neplăcerile ei nu însemnau nimic 
prin comparaţie cu ale purtătorilor. Dacă gloata 
privitorilor resimţea canicula, n-o arăta. Cu toţii îşi 
lungeau gâturile, să prindă măcar o frântură din 
spectacolul care li se desfăşura prin faţa ochilor. Lissa 
nu le acorda prea mulţii atenţie spectatorilor, însă după 
chipurile lor constatam că sicriul nu era singurul lor 
punct de interes. Privirile o urmăreau şi pe Lissa. Se 
dusese vorba prin lumea moroilor despre ceea ce făcuse 
ea pentru Dimitri şi, cu toate că mulţi erau sceptici faţă 
de capacităţile ei tămăduitoare, cam tot atâţia erau cei 
care credeau în ele. Remarcasem prin mulţime expresii 
de minunare şi de veneraţie şi, pentru o clipă, m-am 
întrebat pe cine veniseră ei să vadă de fapt: pe Lissa, sau 
pe Tatiana? 

în sfârşit, s-a zărit catedrala, ceea ce însemna o veste 
bună pentru Lissa. Soarele nu-i omora pe moroi, aşa cum 
se întâmpla cu strigoii, însă arşiţa şi lumina astrului tot 
erau incomode pentru oricare vampir. Procesiunea era pe 
tenninate, iar ea, numărându-se printre puţinii cărora li 
se pennitea accesul în biserică, avea foarte curând să se 
bucure de binefacerile aerului condiţionat. 



în limp ce studiam împrejurimile, nu m-am putut 
împiedica să mă gândesc la viaţa mea, ca la un cerc al 
ironiei. Spre marginile întinselor terenuri ale bisericii, se 
găseau două uriaşe statui, înfăţişând străvechi şi 
legendari monarhi ai moroilor, un rege şi o regină care 
contribuiseră la prosperitatea supuşilor. Chiar dacă se 
aflau la o distanţă respectabilă faţă de biserică, statuile 
se înălţau ameninţătoare, supraveghind parcă totul. 
Lângă statuia reginei era o grădină pe care o cunoşteam 
bine. Fusesem obligată să trudesc la amenajarea ei drept 
pedeapsă pentru că fugisem în Las Vegas. Adevăratul 
meu scop în acea călătorie — pe care nu-1 cunoştea 
nimeni — fusese de a-1 elibera din închisoare pe Victor 
Dashkov. Victor era un vechi duşman de-al nostru, însă 
el şi fratele lui, Robert, deţineau infonnaţiile de care 
aveam nevoie pentru salvarea lui Dimitri. Dacă vreunul 
dintre gardieni ar fi aflat că-1 eliberasem pe Victor — 
pentru ca apoi să-l pierd — pedeapsa mi-ar fi fost cu 
mult mai rea decât îndosarierea dosarelor şi amenajarea 
grădinii. Cel puţin cu grădina făcusem o treabă bună, m- 
am gândit, cu amărăciune. Dacă era să fiu executată, 
bine măcar că lăsam în urma mea ceva durabil la Curte. 



Lissa a zăbovit cu privirea timp îndelung pe una 
dintre statui, înainte să şi-o întoarcă iar spre biserică. 
Transpira acum abundent, şi mi-am dat seama că nu doar 
canicula era vinovată. Mai era şi neliniştea la mijloc. Dar 
de ce? De ce era atât de agitată? Nu era decât o 
ceremonie. Nu avea altceva de făcut decât să respecte 
ritualul. 

Şi totuşi... da, era ceva acolo. Ceva care o sâcâia. îşi 
păstra încă ascuns de mine un mănunchi de gânduri, însă 
câteva i-au scăpat, în neliniştea ei. 

Prea aproape, prea aproape. Ne mişcăm prea repede. 

Repede? Nu şi după estimările mele. Eu niciodată n- 
aş fi fost în stare să menţin pasul acela lent şi falnic. Mi- 
era milă mai alea de purtătorii sicriului. Dac-aş fi fost 
printre ei, aş fi zis să se ducă naibii toate regulile şi aş fi 
pomit-o în pas alergător către destinaţia finală. Desigur, 
asta ar fi făcut ca trupul din sicriu să cam fie zgâlţâit. Şi, 
dacă tipa care coordona funeraliile se ofuscase atât din 
cauza rochiei aleasă de Lissa, era greu de spus cum ar fi 
reacţionat dacă Tatiana ar fi căzut din coşciug. 



Imaginea catedralei ne devenea acum tot mai clară, cu 
cupolele ei strălucind chihlimbarii şi portocalii în lumina 
soarelui spre amurg. Lissa mai avea încă vreo câţiva 
metri buni de mers până acolo, însă preotul care aştepta 
în faţa catedralei se vedea limpede. Straiele lui erau 
aproape orbitoare. Lungi şi bogate, fuseseră 
confecţionate dintr-un brocart masiv, cu străluciri aurii. 
Un acoperământ rotund, cu o cruce, tot din aur, i se 
odihnea pe cap. Mi-a trecut prin gând că era o dovadă de 
prost gust din partea lui să întreacă în strălucire straiele 
reginei, dar poate că aşa era obiceiul la preoţi în situaţiile 
protocolare. Poate că aşa îi atrăgea atenţia lui 
Dumnezeu. îşi ridicase braţele în semn de bun venit, 
etalând o suprafaţă şi mai mare din materialul acela 
luxos. Ca şi restul mulţimii, nu m-am putut stăpâni să nu 
mă holbez la spectacolul orbitor pe care-1 oferea. 

Aşa că puteţi să vă imaginaţi surprinderea noastră în 
clipa în care statuile au explodat. 


PATRU 

ŞI CÂND SPUN CĂ AU EXPLODAT, atunci să 
ştiţi că au explodat. 



Flăcările şi fumul s-au desfăşurat precum petalele 
unei flori proaspăt deschise în clipa în care sănnanii 
monarhi au sărit în aer, prefăcându-se în bucăţele de 
piatră. Pentru o clipă, am rămas năucită. Era ca şi cum aş 
fi văzut un film de acţiune, cu o secvenţă în care 
explozia detuna prin aer şi cutremura pământul. Apoi, 
pregătirea de gardian şi-a spus cuvântul. Observaţia 
critică şi calculele preluat controlul. Am remarcat 
imediat că majoritatea materialului din statuie a zburat 
spre marginile exterioare ale grădinii. Mici fărâme de 
piatră şi praf s-au abătut în ploaie şi asupra procesiunii 
funerare, însă nicio bucată mai mare n-a lovit-o pe Lissa 
sau pe oricare dintre cei aflaţi în preajmă. Presupunând 
că statuile nu fuseseră cuprinse de o combustie spontană, 
cine le detonase operase cu multă precizie. 



Lăsând deoparte logistica, trebuie spus că enonnele 
coloane furioase ale flăcărilor tot destul de înfricoşătoare 
rămâneau. Haosul s-a dezlănţuit îndată, toată lumea 
încercând să scape de-acolo. Numai că fiecare şi-a ales o 
rută proprie, diferită de ale celorlalţi, motiv pentru care 
s-au produs suficiente ciocniri şi învălmăşeli. Până şi 
purtătorii sicriului şi-au lăsat jos preţioasa povară şi au 
rupt-o la fugă. Ambrose a luat ultimul startul, oprindu-se 
să se holbeze la Tatiana cu gura căscată şi ochii mari, 
însă o nouă privire îndreptată spre statui l-a determinat 
să se alăture mulţimii panicate. Vreo câţiva gardieni au 
mai încercat să păstreze ordinea şi să mâne lumea înapoi 
pe traseul funerar, însă fără prea mare succes. Fiecare se 
gândea numai la sine, toţi fiind prea îngroziţi şi panicaţi 
ca să mai gândească raţional. 

Mă rog, toţi, cu excepţia Lissei. 

Spre surprinderea mea, ea nu era surprinsă. 

Ea chiar aşteptase explozia. 

N-a rupt-o imediat la fugă, cu toate că destui îşi 
croiau drum pe lângă ea, îmbrâncind-o deoparte. A 
rămas ca înrădăcinată în locul în care fusese atunci când 
săriseră statuile în aer, stând să le studieze atât pe ele, cât 
şi pagubele provocate. în mod special, părea preocupată 
să afle dacă fusese rănit cineva din rândul mulţimii, ca 
urmare a exploziilor. Dar nu. După cum observasem eu 
deja, nu păreau să se înregistreze răniţi. Iar dacă s-ar fi 
înregistrat, vinovată ar fi fost doar debandada. 



Satisfăcută de ceea ce vedea, Lissa s-a întors şi a 
început să meargă în urma celorlalţi. (Precizez: ea 
mergea; ceilalţi fugeau.) Abia făcuse câţiva paşi, când a 
văzut un uriaş grup de gardieni cu chipuri hotărâte, 
zorindu-se spre biserică. Câţiva s-au oprit să le dea 
primul ajutor celor fugiţi, însă majoritatea gardienilor era 
în drum spre locul exploziei, să vadă ce se petrecuse. 

Atunci, Lissa s-a oprit din nou, iar tipul care alerga în 
urmă s-a izbit cu putere de ea; totuşi, abia dac-a resimţit 
impactul. îi urmărea cu privirea pe gardieni, numărându- 
i. Abia apoi şi-a reluat drumul. Gândurile ei ascunse 
începeau să iasă la iveală. în sfârşit, vedeam frânturi din 
planul pe care-1 ascunsese de mine. Era încântată. Dar în 
acelaşi timp şi agitată. însă, una peste alta, se simţea... 

Zarva din închisoare m-a readus brusc în propria 
minte. Obişnuita linişte a spaţiului de detenţie se 
destrămase, lăsând locul monnăielilor şi strigătelor. Am 
sărit de la locul meu şi m-am lipit de gratii, încordându- 
mi simţurile, să aflu ce se petrece. Oare şi clădirea asta 
era pe cale să sară în aer? Celula mea avea vedere doar 
spre un perete al coridorului, nu şi spre restul lui, sau 
spre intrare. Cu toate acestea, i-am zărit pe gardienii care 
stăteau de obicei în celălalt capăt trecând în goană pe 
lângă mine, spre cine ştie ce altercaţie care se produsese. 



N-aveam de unde să ştiu ce semnificaţie avea 
întâmplarea pentru mine, aşa că m-am pregătit sufleteşte 
pentru orice-ar fi, prieten sau duşman. De unde puteam 
să ştiu că nu era vreo grupare politică extremistă care 
declanşase atacuri asupra Curţii, exprimându-şi astfel 
poziţia faţă de guvernarea moroilor? Privind cu atenţie 
prin celulă, am înjurat în sinea mea, dorindu-mi să fi 
avut ceva cu care să mă apăr. Cea mai aproape de ideea 
de annă era cartea de la Abe, care nu era bună de nimic. 
Dac-ar fi fost durul care se pretindea atunci chiar că mi- 
ar fi strecurat înăuntru o pilă. Sau măcar mi-ar fi adus 
ceva mai mare, ca de exemplu Război şi pace. 

Zgomotele încăierării s-au stins, şi zgomotul tunător 
al unor paşi au început să se apropie de mine. 
Incleştându-mi pumnii, m-am dat înapoi, pregătită să mă 
apăr, oricine ar fi venit. 

Dar întâmplarea a făcut ca „oricine" să fie Eddie 
Căştile. Şi Mihail Tanner. 



Mă aşteptasem la orice, dar nu la chipuri prietenoase. 
Eddie era un vechi prieten de-al meu, de la Sf. Vladimir, 
şi el proaspăt gardian ca şi mine, un tip care mi-a fost 
alături de-a lungul a numeroase păţanii, inclusiv cea cu 
eliberarea din închisoare a lui Victor Dashkov. Mihail 
era mai mare ca noi, cam pe la douăzeci şi cinci de ani, 
şi ne ajutase să-l readucem pe Dimitri la starea lui 
firească, în speranţa că şi Sonya Karp — femeia iubită 
de el, care se transformase în strigoi — ar putea fi 
salvată, la rândul ei. Mi-am plimbat nedumerită privirea 
de la unul la altul. 

— Ce se întâmplă? am întrebat. 

— Şi eu mă bucur să te văd, a replicat Eddie. 

Era transpirat şi înflăcărat de focul bătăliei, vreo 
câteva semna purpurii de pe faţa lui arătând că întâlnise 
un pumn în drumul lui astă-seară. Intr-o mână avea o 
annă pe care o văzusem în arsenalul gardienilor: un fel 
de baston folosit pentru scoaterea din luptă a cuiva fără 
a-1 omorî. Insă Mihail avea la el ceva cu mult mai 
preţios: cartela de acces şi cheia clasică pentru des- 
chiderea celulei mele. 

Prietenii mei îmi puseseră la cale evadarea. 
Incredibil. Nebuniile erau, de obicei, specialitatea mea. 

— Voi doi..., am început, încreţindu-mi fruntea. 



Gândul că aveam să scap mă umplea de bucurie, însă 
mijloacele mă trezeau la realitate. în mod evident, ei 
fuseseră răspunzători pentru lupta cu gardienii pe care o 
auzisem adineauri desfăşurându-se. Şi, în primul rând, 
nici să ajungă aici, jos, nu era prea simplu. 

— Voi doi aţi doborât toţi gardienii din clădirea asta? 

Mihail tocmai tennina de descuiat uşa, aşa că n-am 
mai pierdut timpul şi m-am repezit afară. După ce zile în 
şir mă simţisem atât de apăsată şi de înăbuşită, era ca şi 
cum aş fi înaintat pe o faleză, înconjurată pretutindeni 
numai de aer şi de spaţiu. 

— Rose, în clădirea asta nu sunt gardieni. Mă rog, 
poate unul. Şi tipii de colo, a adăugat, arătând spre locul 
confruntării de mai devreme, unde presupuneam că zac, 
fără simţire, paznicii mei. 

Prietenii mei sigur n-au omorât pe nimeni. 

— Ceilalţi gardieni au plecat cu toţii la locul 
exploziei, am priceput atunci. 

Piesele puzzle-ului începeau să se îmbine... inclusiv 
faptul că pe Lissa n-o surprinsese incidentul. 

— O, nu, am exclamat. L-aţi pus pe Christian să 
arunce în aer străvechile creaţii ale moroilor! 

— Fireşte că nu, a răspuns Eddie. Chiar părea şocat de 
faptul că eram în stare să mă gândesc la o asemenea 
atrocitate. Dac-ar fi făcut-o el, mi-a explicat apoi, alţi 
utilizatori ai focului ar fi putut să-şi dea seama. 

— Ei, asta tot e ceva, am zis. 



Da, trebuia să am mai multă încredere în sănătatea lor 
psihică. 

Sau poate că nu. 

— Am folosit C4, m-a lămurit Mihail. 

— De unde naiba aţi... 

Limba mi-a înţepenit atunci când am văzut cine stătea 
în capătul coridorului. Era Dimitri. 

Faptul că nu ştiusem ce era cu el pe durata 
întemniţării mele fusese frustrant. Relatarea lui Christian 
şi a Tashei nu reprezentase decât o inducere în eroare. Ei 
bine, iată răspunsul. Dimitri era aproape de intrarea în 
coridor, în toată splendoarea celor doi metri aii lui, 
imperial şi intimidant ca orice zeu. Ochii lui căprui, 
pătrunzători, măsurau instantaneu totul, iar trupul zvelt 
şi puternic era încordat, pregătit să înfrunte orice 
ameninţare. Expresia feţei era atât de concentrată, atât de 
plină de pasiune, încât mi-era imposibil să cred că ar 
putea avea vreodată cineva impresia că ar fi strigoi. 
Dimitri clocotea de vitalitate şi de energie. De fapt, 
privindu-1 acum, îmi aminteam din nou cum sărise să mă 
apere în momentul arestării mele. Şi acum avea aceeaşi 
expresie. Zău, era aceeaşi pe care o observasem în 
nenumărate rânduri. Era cea temută şi admirată de 
ceilalţi. Era cea pe care-o iubisem. 

— Eăti şi tu aici? l-am întrebat, încercând să-mi 
amintesc, măcar acum, că tulburea mea istorie amoroasă 
nu era cel mai important lucru din lume. Nu erai sub 
arest la domiciliu? 



— A evadat, m-a informat Eddie, cu viclenie, însă am 
reuşit să prind adevărata semnificaţie: el şi cu Mihail îl 
ajutaseră să evadeze. La aşa ceva s-ar putea aştepta 
lumea din partea unui tip violent şi probabil-încă-strigoi, 
corect? a adăugat Eddie. 

— S-ar mai aştepta şi să năvălească să te scoată de- 
aici, a adăugat Mihail, intrând în joc. Mai ales dacă ne 
gândim cum s-a luptat pentru tine săptămâna trecută. Pe 
bune, toată lumea o să creadă că te-a scos de unul 
singur. Fără noi. 

Dimitri nu spunea nimic. Ochii lui, chiar dacă 
unnăreau în continuare vigilenţi împrejurimile, mă 
cercetau şi pe mine. Voia să fie sigur că sunt teafără şi 
nevătămată. Şi mi s-a părut că se linişteşte văzând că 
eram. 

— Haideţi, a rostit, în cele din urmă, Dimitri. N-avem 
prea mult timp la dispoziţie. 

Era un eufemism, însă pe mine mă mai sâcâia un 
gând privitor la „strălucitul" plan al prietenilor mei. 

— N-au cum să creadă că el a făcut-o de unul singur! 
am exclamat, pricepând unde bătea Mihail. 

II scoteau în faţă pe Dimitri ca ţap ispăşitor pentru 
evadarea mea. Le-am făcut semn spre paznicii leşinaţi de 
la picioarele noastre. 

— Ei v-au văzut la faţă, le-am zis. 



— Nu tocmai, am auzit atunci o voce nouă. Oricum, 
nu după o mică amnezie indusă de spirit. Când se vor 
trezi, singura persoană de care-şi vor aminti c-ar fi 
văzut-o va fi rusul acela instabil psihic. Fără supărare. 

— Nicio problemă, a replicat Dimitri, în timp ce 
Adrian îşi făcea apariţia în prag. 

M-am holbat la el, străduindu-mă să nu casc gura. 
Iată-i, împreună, pe cei doi bărbaţi din viaţa mea. Adrian 
nu prea arăta capabil de participarea la o luptă cu 
pumnii, însă era la fel de vioi şi de serios ca şi ceilalţi 
luptători prezenţi. Ochii lui frumoşi erau limpezi şi plini 
de acea şiretenie de care-1 ştiam capabil atunci când se 
străduia cu adevărat. Şi atunci mi -am dat seama: nu arăta 
nici cel mai mic semn de beţie. Oare ceea ce văzusem eu 
alaltăieri să nu fi fost decât un şiretlic? Sau se silise să-şi 
recapete controlul? Oricum ar fi fost, simţeam cum un 
zâmbet mi se întinde lent pe faţă. 

— Lissa a minţit-o mai devreme pe mama ta, i-am zis. 
Tu trebuia să fii în comă alcoolică cine ştie pe unde. 

M-a răsplătit cu unul dintre zâmbetele lui cinice. 



— Ei bine, da, probabil c-ar fi fost un lucru mai 
inteligent — şi mai agreabil — de făcut în clipa de faţă. 
Şi sper că asta crede despre mine şi restul lumii. 

— Trebuie să plecăm, a insistat Dimitri, din ce în ce 
mai agitat. 

Ne-am întors cu toţii privirea spre el. Cheful de 
glumă s-a risipit. Atitudinea aceea pe care o remarcasem 
la Dimitri, cea care spunea că e capabil de orice şi că te 
va conduce totdeauna spre victorie, îi făcea pe ceilalţi 
să-l urmeze necondiţionat. Expresiile de pe chipurile lui 
Eddie şi Mihail — în timp ce-şi recăpătau seriozitatea — 
îmi demonstrau că exact aşa ceva simţeau şi ei. Şi mie 
mi se părea firesc. Până şi Adrian dădea impresia să 
creadă în Dimitri şi, într-o astfel de clipă, l-am admirat 
pentru faptul că-şi lăsa deoparte gelozia... dar şi pentru 
că se supunea unui asemenea risc. Mai ales după ce 
Adrian afirmase limpede, şi nu o singură dată, că nu voia 
să fie implicat în aventuri primejdioase, sau să-şi 
folosească spiritul pe ascuns. în Las Vegas, de exemplu, 
el nu ne însoţise decât în calitate de observator. Normal, 
atunci fusese şi beat în majoritatea timpului, însă asta 
probabil că nu avea importanţă. 

Am făcut câţiva paşi înainte, dar deodată Adrian m-a 
oprit, prinzându-mă de un braţ. 

— Stai... înainte să vii cu noi, trebuie să ştii ceva. 

Dimitri a dat să protesteze, aruncând fulgere de 
nerăbdare din ochi. 



— Ba trebuie, a insistat Adrian, înfruntându-i deschis 
privirea. Rose, dacă evadezi... îţi confirmi, mai mult sau 
mai puţin, vinovăţia. O sa fii o fugară. Dacă te găsesc, 
gardienii n-or să mai aibă nevoie de vreun proces sau de 
vreo sentinţă ca să te omoare pe loc. 

Patru perechi de ochi mă fixau în timp ce absorbeam 
întreaga semnificaţie a spuselor lui. Dacă fugeam acum 
şi mă prindeau pe urmă, eram ca şi moartă. Dacă 
rămâneam, aveam firava şansă ca, în scurtul interval de 
timp până la proces, să putem găsi vreo dovadă care să 
mă salveze. Nu era imposibil. Dar, în cazul în care nu 
apărea nimic, eram, de asemenea, ca şi moartă, mai mult 
ca sigur. Fiecare variantă constituia un risc asumat. In 
fiecare dintre ele exista puternica probabilitate ca eu să 
nu scap cu viaţă. 

Adrian părea să fie la fel de măcinat de sentimente 
contradictorii ca şi mine. Ştiam amândoi că nu aveam 
vreo opţiune mai favorabilă. El doar se arăta preocupat 
şi voia să ştiu ce anume risc. Dimitri, în schimb... pentru 
el, nu încăpea discuţie. Ii citeam asta scris cu litere mari 
pe chip. El era apărătorul regulilor şi al 
comportamentului adecvat. Insă într-un astfel de caz? Cu 
şanse atât de infime? Considera preferabil riscul unui trai 
de fugară, iar dacă avea să vină şi moartea, mai bine s-o 
înfrunt luptând. 

Nu, moartea mea nu avea să fie programată cu 
creionul într-un calendar. 

— Hai să mergem, am zis. 



Ne-am grăbit să ieşim din clădire, nerăbdători să 
ducem planul mai departe. Totuşi, nu m-am putut 
stăpâni să-i adresez o remarcă lui Adrian: 

— Sigur ai întrebuinţat foarte mult spirit ca să-i 
iluzionezi pe paznici. 

— Aşa e, m-a aprobat el. Şi nu prea îmi stă în putere 
s-o fac pentru mult timp. Lissa ar fi probabil în stare să 
facă o duzină de gardieni să-şi imagineze că au văzut 
fantome. în timp ce eu abia dacă pot să-i fac pe câţiva 
să-i uite pe Eddie şi pe Mihail. De-asta trebuia să fie 
cineva de care să-şi amintească, cineva care să le atragă 
atenţia, iar Dimitri era ideal pe post de ţap ispăşitor. 

— Ei bine, îţi mulţumesc, i-am zis, strângându-i mâna 
cu blândeţe. 

Cum un val de căldură începea deja să circule între 
noi, nu m-am mai sinchisit să-i spun că mai aveam cale 
lungă până să fiu liberă. Asta i-ar fi minimalizat 
eroismul faptei. Aveam încă o grămadă de obstacole în 
faţa noastră, însă oricum îi eram recunoscătoare pentru 
faptul că-mi sărise astfel în ajutor şi că-mi respectase 
hotărârea de a merge mai departe cu planul de evadare. 

Adrian m-a săgetat cu o privire piezişă. 

— Mda, sigur, păi se presupune că sunt nebun, nu? 

O sclipire de afecţiune i-a luminat atunci ochii. 

— Şi să ştii că nu sunt prea multe lucrurile pe care nu 
le-aş face pentru tine, a adăugat. Cu cât mai tâmpite, cu 
atât mai bine. 



Ajungând la parter, am constatat că Eddie avusese 
dreptate în privinţa prezenţei gardienilor. Coridoarele şi 
încăperile erau, practic, părăsite. Fără să mai privim în 
unnă, ne-am repezit afară, şi aerul curat mi-a 
împrospătat rezervele de energie. 

— Şi-acum? mi -am întrebat salvatorii. 

— Acum, te ducem la maşină, mi-a răspuns Eddie. 

Garajele nu erau departe, dar nici prea aproape. 

— Avem mult de mers în câmp deschis, am zis, fără 
să aduc în discuţie problema principală: că eram moartă 
dacă mă observau. 

— Ini întrebuinţez spiritul ca să ne vadă pe toţi 
nedesluşit şi de nerecunoscut, mi-a zis Adrian. 

încă o probă de încercare a aptitudinilor lui magice. 
Prea mult nu purea s-o mai ducă. 

— N-o să ne recunoască nimeni, m-a lămurit el, decât 
dacă se opreşte şi priveşte drept spre noi. 

— Ceea ce, probabil, n-o să fie cazul, a adăugat 
Mihail. Mai degrabă, n-o să ne observe nimeni. Toţi sunt 
prea îngrijoraţi pentru propria lor siguranţă ca să mai fie 
atenţi şi la alţii, într-un asemenea haos. 

Privind în jur, puteam să-mi dau seama că are 
dreptate. Clădirea închisorii era departe faţă de biserică, 
însă între timp, cei care fuseseră în apropierea locului 
exploziei reuşiseră deja să ajungă ăn partea aceasta a 
terenurilor Curţii. Unii alergau spre reşedinţele lor. Alţii 
căutau gardieni, sperând să capete protecţie. 



Iar câţive... câţiva alergau în aceeaşi direcţie ca şi noi, 
spre garaje. 

— Lumea e îndeajuns de înspăimântată încât să 
încerce chiar să plece de la Curte, mi -am dat seama. 

Ne mişcăm cât puteam de repede, având în vedere 
faptul că eram cu Adrian, care nu avea condiţia fizică a 
dhampirilor. 

— Garajele or să fie ticsite, am mai zis. 

Atât vehiculele oficialităţilor Curţii, cât şi cele ale 
oaspeţilor ei erau parcate în acelaşi loc. 

— Asta ar putea să ne fie de folos, a replicat Mihail. 
Alt haos şi-acolo. 

Cu atâtea lucruri care să-mi capteze atenţia în propria 
realitate, nu puteam să mă cufund total în cea a Lissei. O 
mică încercare a legăturii m-a infonnat că era la loc 
sigur, în interiorul palatului. 

— Lissa ce rol are în tot acest timp? m-am interesat. 

Credeţi-mă, eram bucuroasă că nu se implicase în 
nebunia asta a scoaterii mele din închisoare. Dar, după 
cum remarcase Adrian, abilităţile ei de utilizatoare a 
spiritului ar fi putut să meargă mult mai departe decât ale 
lui. Iar acum, privind retrospectiv, îmi era evident faptul 
că ştia totul despre planul acesta. Fusese secretul ei. 

— Lissa trebuie să-şi păstreze nevinovăţia. Nu poate 
fi legată de nicio etapă a evadării sau a exploziei, mi-a 
răspuns Dimitri, privind fix înainte, spre ţinta lui. 

Tonul îi era hotărât. încă o privea ca pe mântuitoarea 
lui. 



— E obligată să rămână sub ochii celorlalţi din 
familiile regale, a precizat el. La fel şi Christian, a 
adăugat, cu o urmă de zâmbet. Ăştia doi sigur ar fi 
primii suspecţi la care s-ar gândi cineva dacă s-ar 
produce vreo explozie, a precizat el. 

— însă gardienii n-or să-i suspecteze, îndată ce-or să- 
şi dea seama că explozia n-a fost provocată de magie, 
am cugetat cu voce tare, amintindu-mi de cuvintele de 
mai devreme ale lui Mihail. Dar, ia staţi, de unde-aţi 
făcut voi rost de C4? Explozibilii militari sunt cam greu 
de găsit, chiar şi pentru voi. 

N-am mai primit răspuns, fiindcă deodată trei 
gardieni ne-au sărit în cale. Din câte se părea, nu erau 
chiar toţi la biserică. Dimitri şi cu mine ne-am repezit 
înaintea grupului, mişcându-ne ca unul, exact cum 
procedaserăm mereu în lupte. Adrian afirmase că iluzia 
pe care o crease în jurul grupului nostru nu avea să 
reziste dacă ne privea cineva direct. Voiam să fiu sigură 
că eu şi Dimitri vom fi în prima linie de contact cu 
gardienii aceştia, în speranţa că astfel nu-i vor 
recunoaşte pe cei din spatele nostru, M-am aruncat în 
luptă fără ezitare, instinctul defensiv preluând comanda. 
Totuşi, în acele milisecunde, realitatea a ceea ce comi- 
sesem m-a pătruns cu adevărat. 



Mă mai luptasem cu gardieni şi altă dată, şi mereu 
avusesem un sentiment de vinovăţie din cauza asta. Ii 
doborâsem pe cei din închisoarea Tarasov, ca şi pe unii 
din garda reginei atunci când fusesem arestată. Totuşi, 
nu-1 cunoşteam pe niciunul dintre ei. Era de ajuns de rău 
să mă gândesc că erau colegii mei... dar acum? Acum 
înfruntam una dintre cele mai grele provocări din viaţă, 
oricât de măruntă ar fi părut. In definitiv, trei gardieni 
însemnau o pradă uşoară pentru mine şi Dimitri. 
Problema era... că pe gardienii aceştia îi cunoşteam. 
Peste doi dintre ei nimerisem la destul de puţin timp 
după absolvire. Lucrau la Curte şi se purtaseră mereu 
frumos cu mine. 

In schimb, cel de-al treilea gardian nu era doar o 
cunoştinţă: era o prietenă. Meredith, una dintre puţinele 
fete din clasa mea, de la Sf. Vladimir. I-am văzut în ochi 
un licăr de stânjeneală, sentiment care-1 oglindea pe al 
meu. Şi ei i se părea ceva nelalocul lui. Totuşi, de-acum 
era gardian şi, la fel ca mine, avea simţul datoriei 
insuflat de-o viaţă. Mă considera vinovată. Mă vedea 
liberă şi în poziţie de atac. Procedura îi dicta să mă 
doboare şi, sinceră să fiu, nici nu m-aş fi aşteptat la 
altceva. Asta aş fi făcut şi eu, dacă rolurile ne-ar fi fost 
inversate. Era pe viaţă şi pe moarte. 



Dimitri se aruncase asupra celor doi ţipi, la fel de iute 
şi de redutabil ca oricând. Eu şi Meredith ne-am avântat 
una împotriva celeilalte. La început, a încercat să mă 
doboare, folosindu-şi greutatea superioară, sperând 
probabil că va putea să mă ţintuiască de pământ, până 
când ar fi ajutat-o cineva să mă imobilizeze de tot. 
Numai că eu eram mai puternică. Şi ea trebuia să fi ştiut 
asta. De câte ori ne luptaserăm între noi, antrenându-ne 
în sala de sport a şcolii? Aproape de fiecare dată eu 
învinsesem. Iar acum nu mai era un joc, nu era un 
exerciţiu de antrenament. I-am respins atacul, 
trimiţându-i un pumn în falcă şi rugându-mă cu 
disperare să nu-i fi rupt nimic. Ea a continuat, cu toată 
durerea, însă — încă o dată — îi eram superioară. Am 
prins-o de umeri şi am trântit-o jos. S-a lovit rău la cap, 
dar şi-a păstrat cunoştinţa. Nu ştiam dacă să mă bucur 
pentru asta sau nu. Menţinându-mi strânsoarea, am 
trecut la o priză de sugrumare, aşteptând s-o văd că 
închide ochii. I-am dat drumul de îndată ce am fost 
sigură că a leşinat, cu inima strânsă. 

Aruncând o privire, am văzut că şi Dimitri îşi 
doborâse adversarii. Grupul nostru şi-a reluat înaintarea, 
ca şi cum nimic mi s-ar fi întâmplat, însă eu am îndreptat 
o scurtă privire spre Eddie ştiind bine că pe faţă mi se 
întipărise mâhnirea. Şi el arăta îndurerat, însă a încercat 
să mă consoleze în timp ce mergeam grăbiţi. 

— Ai făcut ce trebuia, mi-a zis. O să-şi revină. O s-o 
cam doară dar o să-şi revină. 



— Am lovit-o rău. 

— Medicii se descurcă în cazuri de comoţii. Ce naiba, 
tu câte de-astea n-ai păţit la antrenamente? 

Speram să aibă dreptate. Graniţele dintre bine şi rău 
începeau să devină tulburi. Singurul lucru bun, 
presupuneam, era că Meredith fusese atât de preocupată 
văzându-mă pe mine, încât probabil că nu observase 
prezenţa lui Eddie şi a celorlalţi. Ei stătuseră departe de 
încăierare, adăpostiţi, din câte speram, de vălul aşternut 
de Adrian prin întrebuinţarea spiritului, în timp ce eu şi 
Dimitri acaparam atenţia. 

Am ajuns în sfârşit la garaje, care intr-adevăr erau 
mai aglomerate ca de obicei. Unii dintre moroi o 
şterseseră deja. O ţipă dintr-o familie regală căzuse 
pradă unei crize de isterie, fiindcă şoferul ei plecase cu 
cheile şi habar n-avea pe unde o fi. Urla întruna la cei 
care treceau pe lângă ea, întrebând dacă putea cineva să- 
i pornească motorul direct din contactul firelor. 

Dimitri a mers hotărât mai departe, fără vreo clipă de 
şovăială. Ştia precis unde merge. Se plănuise totul în 
detaliu, mi -am dat seama. Şi cea mai mare parte probabil 
că se pusese la cale ieri. De ce-mi ascunsese Lissa 
planul? N-ar fi fost mai bine să am şi eu o idee, cât de 
cât, despre el? 



Am trecut în grabă prin mulţime, îndreptându-ne spre 
garajul din cel mai îndepărtat punct. Acolo, parcată 
imediat afară şi arătând pregătită de plecare, era o Honda 
Civic de un gri mohorât. Lângă ea se afla un bărbat, 
examinând parbrizul cu braţele încrucişate pe piept. 

Auzindu-ne că ne apropiem, s-a întors spre noi. 

— Abe! am exclamat. 

Ilustrul meu tată şi-a întors capul spre mine şi mi-a 
adresat unul dintre acele zâmbete fermecătoare 
capabile să-i ademenească pe creduli spre pieire. 

— Ce cauţi aici? l-a luat la rost Dimitri. Şi tu o să fii 
pe lista suspecţilor!. Era vorba să stai deoparte, cu 
ceilalţi. 

Abe i-a răspuns printr-o ridicare din umeri, deloc 
preocupat de supărarea lui Dimitri. Nu mi-aş fi dorit ca o 
astfel de furie să se îndrepte împotriva mea. 

— Vasilisa o să aibă grijă ca destule persoane din 
palat să jure că m-au văzut în perioadele suspecte, a 
replicat, întorcându-şi apoi privirea întunecată spre mine. 
In plus, doar nu puteam să plec fără să-mi iau rămas-bun 
de la tine, nu crezi? 

Am clătinat din cap, exasperată. 

— Asta făcea parte din planul tău de apărare ca avocat 
al meu? Nu-mi aduc aminte ca evadările cu explozii să 
fie incluse în pregătirea juridică. 



— Ei, sunt convins că n-au fost incluse în pregătirea 
juridică a lui Damon Tarus, a zis Abe, fără ca zâmbetul 
să-i şovăie vreo clipă. Ţi-am spus eu, Rose. Tu niciodată 
n-o să ajungi la execuţie... şi nici măcar la vreun proces, 
atât timp cât am şi eu un cuvânt de spus. Şi, după o 
scurtă întrerupere, a adăugat: Şi, desigur, am. 

Am ezitat, îndreptându-mi privirea spre automobil. 
Dimitri stătea lingă el cu legătura de chei şi arătând 
nerăbdător. Cuvintele lui Adrian mi-au răsunat din nou 
în minte. 

— Dacă fug, n-aş face decât să par şi mai vinovată. 

— Ei deja te cred vinovată, a argumentat Abe. Şi nu 
schimbi nimic dacă te iroseşti în celula aia. Aşa, doar ne 
asigurăm că avem mai mult timp la dispoziţie ca să 
facem ce trebuie, fără ca execuţia ta să ne planeze 
deasupra capetelor. 

— Şi, mai precis, ce-aveţi de gând să faceţi? 

— Să-ţi dovedim nevinovăţia, a intervenit Adrian. 
Sau, în fine, că n-ai omorât-o pe mătuşă-mea. Fiindcă 
ştiu de ceva vreme că nu eşti tu chiar atât de inocentă. 

— Şi ce, vreţi să distrugeţi probele? am întrebat, 
neluându-i în seamă înţepătura. 

— Nu, mi-a răspuns Eddie. Trebuie să aflăm cine a 
omorât-o în realitate. 

— Voi n-ar trebui să fiţi amestecaţi în asta, acum, că 
sunt eu liberă. E problema mea. Nu de-asta m-aţi scos? 



— E o problemă pe care nu poţi s-o rezolvi atâta timp 
cât eşti la Curte, mi-a atras atenţia Abe. Avem nevoie să 
fii plecată şi la loc sigur. 

— Mda, dar... 

— Ne pierdem vremea cu discuţiile, ne-a întrerupt 
Dimitri, oprindu-şi privirea pe alte garaje. 

Lumea încă se învârtea haotic, prea preocupată de 
propriile temeri, deocamdată, ca să ne observe pe noi. 
Totuşi, asta nu-1 liniştea pe Dimitri. Mi-a întins o ţepuşă 
din argint, iar eu n-am stat să mai întreb pentru ce. Era o 
armă, şi aşa ceva n-aveam cum refuz. 

— Ştiu că totul pare dezorganizat, dar o să te miri cât 
de repede vor restabili gardienii ordinea. Şi, când vor fi 
gata, vor pune totul sub cheie. 

— Nici n-au nevoie, am rostit încet, în timp ce mintea 
mi se învârtea cu iuţeală. Deja o să avem probleme cu 
ieşirea din Curte. O să fim opriţi... dacă am mai ajunge 
măcar până la poartă. Probabil că şirul de maşini se 
întinde pe kilometri întregi! 

— A, bine, a zis Abe, examinându-şi nepăsător 
unghiile. Ştiu din sursă sigură că, foarte curând, o să se 
deschidă o „poartă" nouă în zidul dinspre latura sudică. 

Abia atunci mi s-a luminat şi mie mintea. 

— O, Doamne. Tu ai fost furnizorul de C4. 

— O spui de parc-ar fi floare la ureche, m-a apostrofat 
el, încruntându-se. Pe chestii de-astea e greu să pui 
mâna. 

Răbdarea lui Dimitri ajunsese deja la sfârşit. 



— Gata, toată lumea: Rose trebuie să plece imediat. E 
în pericol. O s-o scot cu forţa de-aici, dacă sunt obligat. 

— Tu nu eşti obligat să mergi cu mine, am ripostat, 
oarecum ofensată de ipoteză. 

Amintirea recentelor noastre controverse mi-a revenit 
în minte, cu Dimitri susţinând că nu mai e capabil să mă 
iubească şi că nici măcar prieteni nu vrea să fim. 

— Ştiu să-mi port şi singură de grijă, am argumentat. 
Nu e nevoie să-si mai creeze probleme şi altcineva. Dă- 
mi cheile. 

în loc de asta, Dimitri mi-a oferit una dintre privirile 
acelea mâhnite, prin care mă infonna că sunt de-a 
dreptul ridicolă. Parcă eram la orele noastre din 
Academia Sf. Vladimir. 

— Rose, eu chiar n-am cum să-mi creez mai multe 
probleme decât am deja. Cineva trebuie să fie 
răspunzător pentru evadarea ta. Iar eu sunt cea mai 
potrivită variantă. 

Nu eram chiar atât de convinsă că avea dreptate. Dacă 
Tatiana făcuse intr-adevăr progrese în convingerea 
celorlalţi că Dimitri nu reprezenta un pericol, escapada 
asta ar fi stricat totul. 

— Du-te, m-a îndemnat Eddie, luându-mă prin 
surprindere cu o îmbrăţişare rapidă. Ţinem legătura prin 
Lissa. 

Şi mi-am dat seama că purtam o bătălie dinainte 
pierdută cu ei toţi. într- adevăr, era vremea să plec. 



L-am îmbrăţişat la rândul meu pe Mihail, 
murmurându-i la ureche. 

— Iţi mulţumesc. Iţi mulţumesc mult pentru ajutor. Iţi 
jur, o s-o găsim. O s-o găsim pe Sonya. 

Mi-a răspuns doar cu zâmbetul acela trist al lui, fără 
vorbe. 

Cu Adrian, despărţirea era cea mai grea. îmi dădeam 
seama că şi lui îi venea greu, oricât de relaxat i-ar fi 
părut zâmbetul. N-avea cum să se bucure că plecam cu 
Dimitri. îmbrăţişarea noastră a durat ceva mai mult decât 
celelalte, iar el mi-a dăruit şi o sărutare uşoară, rapidă, 
pe buze. Aproape că-mi venea să plâng, după cât de 
curajos fusese el astă-seară. Mi-ar fi plăcut să poată veni 
cu mine, însă ştiam că era mai în siguranţă aici. 

— Adrian, îţi mulţumesc pentru... 

M-a oprit, ridicând mâna. 

— Nu ne luăm adio, micuţă dhampir. Ne mai vedem 
în vis. 

— Dacă nu te îmbeţi prea tare. 

Mi-a făcut cu ochiul. 

— Pentru tine, poate că o să mă abţin. 

Un bubuit puternic ne-a întrerupt discuţia, şi am văzut 
un fulger luminând în dreapta mea. Lumea din 
apropierea celorlalte garaje a început să ţipe. 

— Aşa, ai văzut? m-a întrebat Abe, destul de 
mulţumit de sine. O poartă nouă. Sincronizare perfectă. 



L-am îmbrăţişat şi pe el, cam cu şovăială, şi m-am 
mirat văzându-1 că nu se desprinde imediat. Dimpotrivă, 
mi-a zâmbit... cu mândrie. 

— Of, fata mea, a zis. Doar optsprezece ani, şi deja 
acuzată de asasinat, de favorizarea infractorului, plus un 
bilanţ de vampiri omorâţi mai substanţial decât ar putea 
să viseze vreodată majoritatea gardienilor... După o 
scurtă pauză, a reluat: Nici nu puteam să fiu mai mândru 
de-atât. 

Mi-am dat ochii peste cap. 

— La revedere, moşule. Şi mersi. 

Nu mi-am mai bătut capul să-l întreb ce voia să spună 
cu „infractorul". Abe nu era prost deloc. Din moment ce- 
i pusesem întrebări despre o închisoare în care mai târziu 
s-a pătruns prin efracţie, probabil că înţelesese cine se 
aflase în spatele evadării lui Victor Dashkov. 

Şi, uite-aşa, m-am pomenit în maşină cu Dimitri, 
gonind spre „noua poartă” a lui Abe. Regretam că nu 
putusem să-mi iau rămas-bun de la Lissa. Nu eram 
niciodată despărţite cu adevărat datorită legăturii 
noastre, însă ea nu putea să ţină locul unei comunicări 
faţă-n faţă. Şi totuşi, merita, dacă o ştiam ferită de 
primejdii şi absolvită de orice implicare în evadarea 
mea. Cel puţin aşa speram. 



Ca de fiecare dată, Dimitri conducea, ceea ce încă mi 
se părea total nedrept. Altceva fusese când îi eram elevă, 
dar acum? Oare n-avea de gând să se dezlipească 
niciodată de volanul ăla? Totuşi, nu mi se părea 
momentul potrivit pentru o astfel de discuţie... mai ales 
deoarece nu aveam de gând să mai rămân multă vreme 
cu el. 

Câteva persoane ieşiseră să vadă locul în care zidul 
fusese aruncat în aer, însă printre ele nu se număra 
vreuna cu calitate oficială. Dimitri s-a năpustit prin 
deschizătură într-un mod la fel de impresionant ca şi cel 
în care trecuse Eddie cu maşina prin poarta închisorii 
Tarasov, numai că Honda Civic nu se descurca la fel de 
bine pe terenul accidentat, ierbos, pe cât reuşise SUV-ul 
în Alaska. Problema cu crearea propriei ieşiri era că, 
odată cu ea nu aveam la dispoziţie şi un drum veritabil. 
Aşa ceva era până peste puterile lui Abe. 

— De ce o ştergem cu un Civic? am întrebat. Nu e 
prea grozavă pentru traseele accidentate. 

Dimitrii nu m-a privit, continuând să manevreze pe 
terenul acela denivelat spre o zonă mai bună pentru 
condus. 

— Pentru că e printre cele mai obişnuite maşini de pe- 
aici, aşa că nu atrage atenţia. Iar aceasta ar trebui să fie 
singura bucată de drum accidentat. De îndată ce ajungem 
la o autostradă, o să aştemem o distanţă cât mai mare cu 
putinţă faţă de Curte... până o să abandonăm maşina, 
fireşte. 



— S-o abandonăm... 

Am lăsat baltă subiectul, clătinând din cap. 
Ajunseserăm la un drum de pământ, care părea cea mai 
netedă suprafaţă de pe glob după debutul acela cu 
hurducături. 

— Uite ce e, i-am zis în schimb, vreau să ştii că am 
vorbit serios: nu trebuie neapărat să vii cu mine. Iţi sunt 
recunoscătoare, pentru ajutor. Zău. Dar nu te- ar avantaja 
deloc să-ţi pierzi timpul cu mine. Or să mă vâneze mai 
ceva decât pe tine. Dacă-ţi iei tălpăşiţa, poţi să-ţi duci 
viaţa undeva, printre oameni, unde să nu mai fii tratat ca 
un cobai. Poate chiar ai reuşi să te strecori iar la Curte. 
Ştiu că Tasha s-ar bate pentru tine. 

Dimitri nu mi-a răspuns mult timp. Iar asta mă 
înnebunea. Nu eram genul care să suporte prea uşor 
tăcerea. Mă făcea să vreau să trăncănesc, ca să umplu 
golul. în plus, cu cât stăteam mai mult aşa, cu atât mai 
tare conştientizam faptul că eram singură cu Dimitri. 
Adică, singuri de-a binelea, cu adevărat, pentru prima 
oară de când redevenise dhampir. Mă simţeam ca o 
proastă, pentru că, în ciuda primejdiilor care încă puteau 
să ne pândească... în fine, eram încă subjugată de el. Era 
ceva atât de puternic în atitudinea lui... Chiar când mă 
înfuria, tot mi se părea atrăgător Poate că adrenalina care 
mă inunda îmi zăpăcea creierul. 



Oricum ar fi fost, eram copleşită nu doar de aspectul 
lui fizic... cu toate că şi acesta era, categoric, 
înnebunitor. Părul, chipul, apropierea lui faţă de mine, 
mirosul... le resimţeam pe toate şi-mi făceau sângele să 
clocotească. însă Dimitri cel din interior — acel Dimitri 
care tocmai condusese o mică annată în desfăşurarea 
unei evadări — mă captiva la fel de mult. Mi-a trebuit 
ceva timp până să-mi dau seama de ce mi se părea atât 
de puternic: pentru că-1 aveam din nou în faţa ochilor pe 
vechiul Dimitri, pe cel care mă temeam că ar li dispărut 
pentru totdeauna. Nu era aşa. Se întorsese, 
într-un târziu, Dimitri mi-a răspuns: 

— Nu te las singură. Niciunul dintre argumentele 
logicii de tip Rose n-o să mă convingă, far dac-o să 
încerci să scapi de mine, te găsesc, şi gata. 

Nu mă îndoiam că ar fi în stare, iar asta făcea ca 
situaţia să devină încă şi mai derutantă. 

— Dar pentru ce? Eu nu vreau să fii cu mine. 
încă simţeam că persistă o anume atracţie faţă de el, e 
adevărat, dar asta nu schimba faptul că mă rănise, 
rupând relaţia dintre noi. El fusese cel care mă 
respinsese, şi fusesem nevoită să-mi oţelesc inima, cu 
atât mai mult dacă voiam să-mi refac viaţa alături de 
Adrian. Acum, momentul în care să am un renume 
nepătat şi să duc o viaţă nonnală mi se părea atât de 
departe; totuşi, dacă avea să se-ntâmple, voiam să mă 
pot întoarce la Adrian cu braţele deschise. 



-Nu contează ce vrei tu, mi-a replicat. Nici ce vreau 


eu. 

Au! 

— Lissa mi-a cerut să te apăr. 

— Hei, dar n-am nevoie de cineva care... 

— Şi, a continuat, fără să-mi ia în seamă întreruperea, 
eu cred în ceea ce i-am spus. I-am jurat c-o s-o slujesc 
şi-o s-o ajut câte zile voi avea, cu orice mi-ar cere. Dacă 
ea vrea să-ţi fiu bodyguard, atunci asta o să fiu, a 
precizat, aruncându-mi o privire ameninţătoare. Şi n-ai 
cum să scapi de mine prea curând. 


CINCI 


FAPTUL CĂ VOIAM SĂ SCAP DE DIMITRI nu 

ţinea numai de trecutul nostru amoros plin de obstacole. 
Fusesem sinceră când afirmasem că nu vreau să aibă 
necazuri din cauza mea. Dacă gardienii ar fi dat de mine, 
soarta nu mi-ar fi fost cu mult diferită faţă de cea care 
deja mă aştepta. Dimitri, în schimb? Tocmai începuse să 
facă paşi mărunţi spre momentul în care avea să fie 
acceptat. Sigur, progresele acestea erau acum distruse în 
mare măsură, însă tot mai avea o şansă la o viaţă. Dacă 



nu voia să trăiască la Curte, sau printre oameni, putea să 
se întoarcă în Siberia, la familia lui. Acolo, pe tărâmul 
nimănui, era greu de găsit. Şi, într-o comunitate atât de 
unită cum era aceea, toată lumea s-ar fi dat peste cap să-l 
ascundă în cazul în care ar fi încercat măcar cineva să-l 
caute. Rămânerea cu mine era, categoric, cea mai 
proastă opţiune. Trebuia neapărat să-l conving. 

— Ştiu la ce te gândeşti, mi-a zis Dimitri, cam la vreo 
oră da când ne începuserăm drumul. 

Nu prea vorbiserăm între noi, pierduţi amândoi în 
propriile gânduri. După alte câteva drumuri de ţară, 
reuşiserăm în sfârşii să ajungem la o autostradă 
interstatală şi ne îndreptam în mare viteză spre... în fine, 
habar n-aveam spre ce. Priveam afară pe geam, evaluând 
în minte toate dezastrele din jurul meu şi cum ai fi putut 
să le dreg de una singură. 

— Hm? am tresărit, întorcând capul spre el. 

Mi s-a părut că pe buze i-ar fi apărut un zâmbet dintre 
cele mai imperceptibile, ceea ce mi se părea absurd, dacă 
mă gândeau că, pentru el, era probabil cea mai rea 
situaţie de când fusese readus la nonnal din starea de 
strigoi. 

— Şi n-o să-ţi meargă, a adăugat. Iţi faci planuri cum 
să scapi de mine, probabil pentru când o să ne oprim, 
până la urmă, la o benzinărie. Te gândeşti că poate o să 
ai atunci o şansă s-o rupi la fugă. 

Tâmpenia era că gândurile mele se învârtiseră în mare 
măsură cam prin in zona aceea. Vechiul Dimitri era un 



bun tovarăş de drum, însă nu eram prea sigură că-mi 
făcea plăcere să-i ştiu revenită şi vechea capacitate de a- 
mi ghici gândurile. 

— Asta nu-i decât o pierdere de timp, am zis, 
cuprinzând intr-un gest toată maşina. 

— Da? Ai altceva mai bun de făcut decât să fugi de 
cei care vor să te ţină încuiată până când te execută? Te 
rog, nu începe să-mi repeţi cât de periculos e pentru 
mine. 

I-am aruncat o privire furioasă. 

— Nu e vorba numai despre tine. Fuga n-ar trebui să 
fie singura mea grijă. Ar trebui să contribui şi eu la 
dezvinovăţirea mea, nu să mă ascund în cine ştie ce loc 
îndepărtat şi izolat unde o să mă duci tu, fără îndoială. 
Răspunsurile sunt la Curte. 

— Iar tu ai o mulţime de prieteni la Curte care să se 
ocupe de aşa ceva. Şi lor le-ar fi mai uşor ştiindu-te la 
adăpost. 

— Dar ceea ce vreau să aflu eu este: de ce nu mi-a zis 
nimeni nimic despre asta... sau, mai degrabă, de ce nu 
mi-a zis Lissa? De ce mi-a ascuns totul? Nu credeţi că aş 
fi fost mai de folos dac-aş fi fost pregătită? 

— Lupta era problema noastră, nu a ta, mi-a răspuns 
Dimitri. Ne-am temut că, dac-o să ştii, ai putea să scapi 
vreun indiciu că se pregăteşte ceva. 

— Eu n-aş fi spus sub nicio fonnă! 



— Nu, nu în mod intenţionat. Dar, dacă erai încordată, 
sau nerăbdătoare... în fine, paznicii tăi puteau să 
interpreteze astfel de stări. 

— Bun, acum, că am plecat, poţi să-mi spui şi încotro 
mergem? Am avut dreptate? E vorba despre vreun loc 
izolat, tâmpit? 

Niciun răspuns. L-am privit, mijindu-mi ochii. 

— Urăsc să nu fiu la curent. 

Zâmbetul acela minuscul de pe buzele lui se mai lăţi 
un pic. 

— Ei bine, am eu o teorie personală, după care cu cât 
ştii mai puţine, cu atât e probabil să te îndemne 
curiozitatea să rămâi pe lângă mine. 

— E o prostie, am protestat, deşi, într-adevăr, nu era 
deloc o teorie lipsită de logică. Am oftat adânc. Când 
naiba au luat-o lucrurile razna în halul ăsta? am 
continuat să perorez. De când aţi început voi să fiţi 
creierele acţiunii? Eu sunt cea care născoceşte planuri 
cretine, imposibile. Eu trebuia să fiu generalul aici. 
Acum, de-abia dacă sunt locotenent. 

A dat să mai spună ceva, dar imediat a încremenit, 
rămânând aşa câteva secunde, în timp ce pe chip îi 
apărea înfăţişarea aceea precaută şi agresivă a 
gardianului. L-am auzit înjurând pe ruseşte. 

— Care-i problema? am întrebat. 

Atitudinea lui era molipsitoare, făcându-mă să uit 
imediat de planurile mele nebuneşti. 



în lumina sporadică a farurilor celor care circulau în 
celălalt sens, i-am văzut privirea săgetând spre oglinda 
retrovizoare. 

— Avem o coadă, mi-a zis. N-aş fi crezut să se- 
ntâmple atât de curând. 

— Eşti sigur? 

Se întunecase, iar numărul vehiculelor de pe 
autostradă sporise. Nu-mi dădeam seama cum ar putea 
cineva să descopere o maşină suspectă dintre atât de 
multe, dar, în fine... era vorba despre Dimitri. 

După ce a mai înjurat o dată, a făcut o manevră 
bruscă, obligându-mă să mă prind de bordul maşinii, şi a 
tăiat-o scurt cu două benzi mai încolo, trecând la limită 
pe lângă o dubiţă al cărei şofer şi-a exprimat 
nemulţumirea printr-o salvă de claxoane. Chiar acolo era 
o ieşire de pe autostradă, şi el a reuşit să se strecoare pe 
ea fără să atingă balustrada. Am auzit o altă explozie de 
claxoane şi, când am privit înapoi, am zărit farurile unui 
automobil care efectuase o manevră la fel de nebunească 
şi ne urma pe drumul derivat. 

— Curtea probabil c-a împrăştiat vestea foarte repede, 
a comentat Dimitri. Au pus oameni care să supravegheze 
interstatalele. 

— Poate c-ar fi trebuit să alegem drumuri lăturalnice. 

— Am fi mers prea încet, mi-a răspuns, clătinând din 
cap. N-ar mai fi lost o problemă după ce ne-am fi 
schimbat maşina, dar ne-au găsit prea devreme. Trebuie 



să luăm aici alta. E cel mai mare oraş peste care o să 
dăm până la graniţa cu Maryland. 

Un panou ne-a anunţat că intram în localitatea 
Harrisburg, din statul Pennsylvania, şi Dimitri a 
manevrat îndemânatic pe o stradă aglomerată, plină de 
activităţi comerciale. Vedeam cum coada noastră ne 
imită absolut toate mişcările. 

— Şi care ar fi, mai precis, planul tău ca să facem rost 
de altă maşină? l-am întrebat, precaută. 

— Ascultă-mă bine, mi-a zis, ignorându-mi 

întrebarea. E foarte, foarte important să faci exact ce-ţi 
spun. Fără improvizaţii. Fără comentarii. în maşina aia 
sunt gardieni şi, între timp, i-au alarmat pe toţi gardienii 
de pe-aici... poate chiar şi poliţia umană. 

— Dacă ne-ar prinde poliţia, nu s-ar crea ceva 
probleme? 

— S-ar descurca Alchimiştii şi ar avea grijă să 
ajungem înapoi la moroi. 

Alchimiştii. Trebuia să-mi dau seama că aveau să se 
implice şi ei. Era vorba despre o societate secretă a 
oamenilor care contribuia la protejarea intereselor 
moroilor şi ale dhampirilor, ferindu-ne de ochii societăţii 
umane. Fireşte, Alchimiştii n-o făceau din bunătate. Ei 
ne considerau creaturi malefice şi nefireşti, dorindu-şi în 
principal să se asigure că rămâneam la periferia 
societăţii lor. Un „criminal” evadat ca mine reprezenta 
cu certitudine o problemă în care ei şi-ar fi dorit să-i 
ajute pe moroi. 



Vocea lui Dimitri era dură şi poruncitoare când mi s-a 
adresat din nou, deşi ochii nu-i erau îndreptaţi spre mine. 
Erau ocupaţi cu cercetatrea marginilor drumului. 

— Indiferent ce părere ai avea despre alegerile pe 
care le-au făcut alţii pentru tine, indiferent cât de 
nemulţumită ai fi de situaţia asta, ştii — sunt convins că 
ştii — că nu te-am dezamăgii niciodată atunci când 
vieţile ne-au fost în primejdie. In trecut, ai avut încredere 
în mine. Ai încredere şi acum. 

Aş fi vrut să-i atrag atenţia că ceea ce-mi spunea nu 
era cu totul adevărat. El chiar mă dezamăgise. Atunci 
când fusese doborât de strigoi, când arătase că nu era 
perfect, mă dezamăgise, destrămându-mi imaginea aceea 
imposibilă, divină, pe care o avusesem despre el. în 
schimb, în privinţa vieţii mele... Nu, aici mereu ştiuse să 
mă ţină la adăpost. Chiar şi când era strigoi, niciodată n- 
am fost pe de-a-ntregul sigură că ar fi fost în stare să mă 
ucidă. în noaptea în care fusese atacată Academia, atunci 
când fusese el transfonnat, îmi ceruse să-l ascult fără să 
pun întrebări. Asta însemnase să-l las pe el să se lupte cu 
strigoii; şi totuşi, îl ascultasem. 

— OK, am rostit, liniştită. Fac orice mi-ai spune. însă 
nu uita să nu-mi mai vorbeşti de sus. Acum nu-ţi mai 
sunt elevă. Acum îţi sunt egală. 

Şi-a smuls ochii de pe marginile drumului doar cât să 
mă privească surprins. 

— Tu mereu mi-ai fost egală, Roza. 



întrebuinţarea numelui rusesc de alint, de afecţiune, 
m-a împiedicat să-i mai dau vreo replică, însă nu mai 
conta. în doar câteva clipe, era din nou concentrat la 
maximum. 

— Uite. Vezi colo firma cinematografului? 

Am privit cu atenţie de-a lungul străzii. Erau atâtea 
restaurante şi magazine, încât firmele lor transformau 
noaptea într-o ceaţă strălucitoare. Până la urmă, am 
văzut la ce se referea. CINEMATOGRAFUL 
WESTLAND. 

— Da, am zis. 

— Acolo o să ne întâlnim. 

Ce, ne despărţeam? Mi-o dorisem, dar nu aşa. în faţa 
primejdiei, o despărţire bruscă mi se părea o idee 
groaznică. Totuşi, îi promisesem că n-o să comentez, aşa 
că am ascultat mai departe. 

— Dacă nu sunt acolo într-o jumătate de oră, suni la 
numărul ăsta şi pleci fără mine, m-a instruit Dimitri, 
întinzându-mi o bucăţică de hârtie scoasă din buzunarul 
dusterului; pe ea era mâzgălit un număr de telefon, unul 
necunoscut pentru mine. 

Dacă sunt acolo într-o jumătate de oră. Cuvintele 
erau atât de şocante, încât de data asta nu m-am putut 
abţine să protestez. 

— Cum adică, dacă nu eşti... au! 

Dimitri luase un nou viraj brusc, unul prin care 
trecuse pe roşu şi evitase milimetric mai multe maşini. 
Alte claxoane au răsunat, însă mişcarea fusese prea 



neaşteptată încât coada noastră s-o poată imita.. I-am 
văzut pe urmăritorii noştri vâjâind mai departe pe strada 
principală, apoi luminile de poziţie aprinzându-se în 
timp ce căutau un loc în care să întoarcă. 

Am păruns în parcarea unui mall. Era ticsită de 
maşini, şi am privit ceasul ca să-mi dau seama ce oră era 
pentru oameni. Aproape opt seara. începutul zilei pentru 
moroi, oră de vârf pentru distracţiile umane. După ce a 
trecut pe lângă câteva intrări la mall, Dimitri a ales în 
cele din urmă una, parcând pe un loc rezervat 
persoanelor cu dizabilităţi. A coborât dintr-o singură 
mişcare fluidă, eu unnându-1 la fel de repede. 

— Aici ne despărţim, m-a anunţat, îndreptându-se în 
pas alergător spre un rând de uşi. Te mişti repede, dar să 
nu fugi după ce ajungem înăuntru. Nu atragi atenţia. Te 
amesteci în mulţime. Cutreieri un pic pe-acolo, după 
care ieşi pe oricare uşă, în afara ăsteia. Mergi aproape de 
un grup de oameni şi te îndrepţi spre cinematograf. Du- 
te! m-a îndemnat, în timp ce intram în mall. 

Ca şi cum s-ar fi temut că aş putea să rămân 
nemişcată, m-a împins uşor spre o scară rulantă, în timp 
ce el şi-a luat tălpăşiţa pe la parter . Ceva din mine şi-ar 
fi dorit să rămân împietrită în locul acela, ceva uluit de 
subita năvală a oamenilor, a luminii, a activităţii. 
Imediat, am lăsat deoparte acel ceva năucit şi m-am 
îndreptat spre scara rulantă. Reflexele rapide şi reacţiile 
instinctive făceau parte din pregătirea mea. Mi le 



ascuţisem pe timpul şcolii, al călătoriilor mele, şi în cel 
petrecut împreună cu el. 

Tot ce fusesem învăţată cu privire la cum poţi să 
scapi de cineva mi-a revenit imediat în minte. Ceea ce- 
rni doream mai mult decât orice să fac era să privesc în 
jur şi să văd dacă aveam vreun urmăritor, însă aşa 
categoric aş fi atras atenţia. Trebuia să-mi imaginez că, 
în cel mai bun caz, aveam vreo două minute avans faţă 
de urmăritori. Ei erau obligaţi să întoarcă maşina ca să 
ajuni la mall, după care să se rotească în cerc ca s-o 
descopere pe a noastră, presupunând că ghiceau c-ain fi 
intrat în mall. Nu cred că existau destui moroi în 
Harrisburg încât să poată fi convocaţi prea mulţi 
gardieni intr-un timp atât de scurt. Iar cei existenţi, 
foarte probabil, fuseseră nevoiţi să se despartă şi ei, unii 
să caute prin mall, iar alţii să păzească intrările. Clădirea 
asta avea prea multe intrări încât să le poată păzi pe 
toate; şansele mele de salvare erau la mâna norocului. 

Am mers cât puteam de repede fără să ies în evidenţă, 
strecurându-mă printre cupluri, familii cu cărucioare şi 
adolescenţi puşi pe chicotit. Pe cei din urmă îi invidiam. 
Vieţile lor păreau atât de uşoare în comparaţie cu a mea! 
Am mai trecut şi pe lângă obişnuitele magazine din 
malluri, înregistrându-le numele, dar nimic mai mult: 
Ann Taylor, Abercrombie, Forever 21... In faţă, vedeam 
centrul mallului, unde se ramificau mai multe culoare. 
Curând trebuia să fac o alegere. 



Trecând pe lângă un magazin cu accesorii, m-am 
strecurat înăuntru, prefăcându-mă că examinez bentiţele. 
Intre timp, priveam pe furiş afară, spre principala 
secţiune a mallului. N-am observat nimic bătător la ochi. 
Nimeni nu se oprise din mers; nimeni nu intrase după 
mine în magazin. Dincolo de raionul cu bentiţe era un 
coş cu solduri, plin cu obiecte care meritau clar să fie 
vândute la solduri. Unul dintre ele era o şapcă de 
baseball pentru „fetiţe”, de un roz aprins, cu o stea din 
ştrasuri multicolore în partea din faţă. Era îngrozitoare. 

Am cumpărat-o, recunoscătoare gardienilor care nu- 
mi luaseră bruma de mărunţiş avută la mine în momentul 
arestării. îşi închipuiseră, probabil, că nu-mi ajungea ca 
să mituiesc pe cineva. Mi-am mai cumpărat şi un elastic 
pentru păr, în tot acest timp fiind cu un ochi pe uşa 
magazinului. înainte să plec, mi-am prins cât am putut 
de mult păr cu elasticul, după care mi-am pus şapca. Era 
ridicol să fiu obligată la deghizări, însă părul meu mă 
făcea foarte uşor de identificat. Era şaten-închis, aproape 
negru, şi, în lipsa tunsori recente, îmi atârna până la 
jumătatea spatelui. De fapt, cu părul meu, plus înălţimea 
lui Dimitri, am fi fost un cuplu extrem de bătător la ochi 
pe-aici. 

M-am amestecat din nou printre cei veniţi la 
cumpărături şi, curând, am ajuns în centrul mallului. 
Nevrând să arăt vreo urmă de ezitare, luat-o la stânga, 
spre Macy's. în timp ce mergeam, mă simţeam oarecum 
stânjenită de şapcă, dorindu-mi ca măcar să fi avut timp 



pentru alegerea uneia mai cochete. După câteva minute, 
când am descoperit un gardian, m-am bucurat pentru o 
astfel de alegere rapidă. 

Era lângă una dintre tarabele alea pe roţi pe care le 
întâlneşti mereu prin toate mallurilor, prefăcându-se 
interesat de o husă pentru telefonul mobil. L-am 
recunoscut mai întâi după alură şi după modul în care 
izbutea să se pretindă interesat de o husă cu imprimeu de 
zebră, scrutând simultan împrejurimile. Plus că 
dhampirii erau întotdeauna capabili să se distingă între ei 
din din rândul oamenilor, dacă se priveau îndeajuns de 
aproape. Pentru majoritatea, rasele noastre păreau 
identice, însă eu puteam să-l recunosc pe unul de-al meu. 

Am avut grijă să nu privesc direct spre el şi i-am 
simţit ochii trecând pe lângă mine. Nu-1 cunoşteam, ceea 
ce însemna că, probabil, nici el pe mine. Mai degrabă se 
orienta după o fotografie văzută o singură dată, şi se 
aştepta ca părul să mă trădeze imediat. 

Păstrându-mi un aer cât puteam de nepăsător, am 
trecut pe lângă el în pas de plimbare, aruncând câte-o 
privire spre vitrinele care mă ajutau să stau cu ceafa spre 
el, fără să transmit vreun mesaj ostentativ cum că aş fi 
pe fugă. în tot acest timp, inima îmi bubuia în piept. 
Gardienii aveau dreptul să mă omoare pe loc. Era oare 
valabil şi pentru centrul unui mall? Nu-mi doream să 
aflu. 

După ce am trecut de cărucior, mi-am iuţit un pic 
paşii. Macy ' s probabil că avea propria sa ieşire, iar 



acum doar hazardul avea să-mi arate dacă făcusem sau 
nu o alegere bună venind încoace. Am intrat în magazin, 
am coborât pe scara rulantă şi m-am îndreptat spre 
ieşirea de la parter... trecând pe lângă o foarte drăguţă 
selecţie de berete simpatice şi pălării din fetru moale. M- 
am oprit lângă ele, nu pentru că aş fi avut de gând să-mi 
îmbunăţesc dotarea, ci deoarece popasul îmi pennitea să 
rămân imediat în spatele unui grup de fete care se 
îndrepta tot spre ieşire. 

Am părăsit magazinul împreună, şi ochii mi s-au 
adaptat repede la schimbarea luminii. Era multă lume 
prin preajmă, dar încă o dată, n-am zărit vreo 
ameninţare. Fetele mele s-au oprit la bârfă, oferindu-mi 
ocazia să-mi dau seama pe unde sunt, fără să par 
complet rătăcită. In dreapta mea, am descoperit strada 
aglomerată de pe care veniserăm, eu şi Dimitri, iar de 
acolo, ştiam cum să ajung la cinematograf. Răsuflând 
uşurată, am tăiat-o de-a curmezişul prin parcare, atentă 
mereu la ce era înjur. 

Cu cât mă depărtam de mall, cu atât mai puţin 
aglomerat devenea spaţiul pentru parcare. Stâlpii pentru 
iluminat îl împiedicau să fie cufundat într-o beznă 
deplină, însă tot aveai o senzaţie stranie, pe măsură ce 
tăcerea se aştemea tot mai mult. Impulsul meu iniţial 
fusese să mă îndrept direct spre stradă şi să merg pe 
trotuar până la cinematograf. Era bine luminat şi cu 
destui oameni. Insă, în clipa imediat următoare, am 
hotărât că era prea bătător la ochi. Eram destul de 



convinsă că mult mai repede puteam să traversez 
parcarea ca să ajung la cinematograf. 

S-a dovedit că avusesem dreptate... oarecum. Aveam 
în faţa cinematograful, când mi -am dat seama că, până la 
urmă, tot fusesem urmărită. Nu departe înaintea mea, 
umbra unui stâlp de iluminat nu cădea cum ar fi trebuit. 
Era prea lată. Cineva se ascunsese în spatele stâlpului. 
Mă îndoiam că vreun gardian şi-ar fi ales printr-o 
coincidenţă tocmai locul acesta, în speranţa că Dimitri 
sau eu am putea să trecem pe-acolo. Mai probabil era să 
fi fost o iscoadă care mă văzuse şi o luase înainte pe 
ocolite, pregătindu-şi ambuscada. 

Am mers mai departe, străduindu-mă să nu încetinesc 
vizibil, deşi toţi muşchii mi se încordau pentru atac. Eu 
trebuia să fiu cea care ataca prima. Eu trebuia să conduc 
ostilităţile. 

A sosit şi momentul meu, cu câteva secunde înainte 
de cel în care bănuiam că pândarul meu va trece la 
acţiune. Am sărit pe el, aruncându-1 — s-a dovedit că era 
un dhampir pe care nu-1 cunoşteam — peste un 
automobil din apropiere. Da, îl luasem prin surprindere. 
Evident, surpriza a devenit reciprocă în clipa în care 
alanna automobilului s-a declanşat, zbierând prin 
noapte. Am tresărit, încercând să nu-i iau în seamă 
ţipetele şi să-i ard un pumn adversarului meu în partea 
stângă a maxilarului. Trebuia să fac tot posibilul ca să-l 
imobilizez. 



Forţa pumnului meu i-a făcut capul să se izbească de 
capota maşinii, însă a rezistat admirabil, împingându-se 
prompt înapoi, într-o sforţare de a se elibera. Era mai 
puternic, şi m-a făcut să mă clatin puţin, dar nu destul 
cât să-mi pierd echilibrul. Lipsa de forţă o compensam 
prin viteză. Eschivam fiecare tentativă de lovitură, dar 
asta nu mă mulţumea prea tare. Tâmpită aia de alannă 
urla încă destul de tare, şi avea până la urmă să atragă 
atenţia altor gardieni, sau a autorităţilor umane. 

M-am năpustit într-o latură a maşinii, şi el s-a repezit 
să mă urmărească, oprindu-se de cealaltă parte a ei. 
Parcă eram doi copii care se jucau de-a prinselea. Ne 
imitam unul altuia mişcările, ca în oglindă, el încercând 
să anticipeze în ce direcţie aş putea să pornesc. In lumina 
aceea slabă, am zărit ceva surprinzător îndesat la centura 
lui: o armă. Mi-a îngheţat sângele în vine. Gardienii erau 
pregătiţi şi pentru întrebuinţarea annelor, însă rareori 
purtau la ei aşa ceva. Armele noastre predilecte erau 
ţepuşele. în definitiv, treaba noastră era să omorâm 
strigoi, iar armele de foc erau ineficiente împotriva lor. 
Dar împotriva mea? Mda. O armă de foc i-ar fi 
simplificat misiunea, însă aveam o senzaţie că ar ezita s- 
o folosească. Alarma unei maşini putea foarte bine să fie 
provocată de cineva care s-a apropiat prea mult, dar o 
împuşcătură? Asta clar ar fi atras după sine sosirea 
poliţiei. Tipul din faţa mea n-o să tragă, dacă e după el... 
dar dacă n-o să mai aibă altă variantă... Trebuia să pun 
capăt situaţiei cât mai repede. 



în cele din urmă, am făcut o mişcare spre botul 
maşinii. El a încercat să-mi iasă în cale, dar atunci l-am 
luat prin surprindere, ţâşnind pe capotă (pentru că, hai să 
fim serioşi, alarma nu putea să urle şi mai tare de-atât). 
în fracţiunea de secundă câştigată, m-am aruncat peste 
el, trântindu-1 cât era de lung pe caldarâm. I-am aterizat 
pe burtă şi l-am apăsat cu toată greutatea, în timp ce-i 
cuprindeam gâtul cu mâinile. S-a zbătut, încercând să 
mă arunce de pe el, şi aproape că a reuşit. Dar, până la 
urmă, lipsa aerului a învins. A încetat să se mişte, 
rămânând fără simţire. Atunci, i-am dat drumul. 

Pentru o clipă, mi-a venit în minte evadarea noastră 
de la Curte, când folosisem aceeaşi tehnică împotriva lui 
Meredith. Am revăzut-o zăcând întinsă pe jos şi am 
resimţit aceeaşi strângere de inimă de vinovăţie. Apoi 
am alungat-o. Meredith nu păţise nimic. Meredith nici 
măcar nu era aici. Nimic din toate astea n-avea 
importanţă. Important era doar că tipul fusese scos din 
luptă şi că eu trebuia să dispar de-acolo. Imediat. 

Fără să mai stau să văd dacă veneau şi alţii, am 
zbughit-o de-a curmezişul parcării spre clădirea 
cinematografului. M-am oprit o singură dată, când 
aşternusem ceva distanţă între mine şi maşina care se 
văicărea în continuare, folosindu-mă de un alt 
automobil, pentru acoperire. încă nu se vedea nimeni în 
preajma tipului, dar mai încolo, în partea din faţă a 
parcării, aproape de mall părea să fie ceva acţiune. N-am 



mai rămas să văd mai bine. Orice-ar fi fost, pentru mine 
nu putea să fie ceva bun. 

Vreo două minute mai târziu, ajungeam la 
cinematograf, cu răsuflarea tăiată, dar mai degrabă de 
teamă decât de efort. Rezistenţa la alergare mi-o 
clădisem cu vârf şi îndesat, mulţumită lui Dimitri. Dar 
unde era Dimitri? Cinefilii se tot învălmăşeau, unii 
aruncând câte o privire ciudată înfăţişării mele răvăşite, 
în timp ce fie aşteptau să-şi cumpere bilete, fie discutau 
pe tema filmului vizionat. în schimb, nici urmă de 
Dimitri, pe nicăieri. 

Nu aveam ceas. Cât să fi trecut de când ne 
despărţiserăm? Sigur, nu o jumătate de oră. Am început 
să mă plimb în jurul cinematografului, rămânând 
ascunsă de mulţime, căutând orice indiciu al prezenţei 
lui Dimitri sau a altor urmăritori. Nimic. Minutele 
treceau. Neliniştită, am vârât mâna în buzunar, atingând 
bucăţica de hârtie cu numărul de telefon. Pleacă, îmi 
spusese el. Pleacă şi sună la numărul ăla. Evident, nu 
aveam telefon mobil la mine, însă în clipa de faţă asta 
era cea mai măruntă dintre grijile mele... 

— Rose! 

Un automobil şi-a făcut apariţia lângă trotuar, în timp 
ce din altele se revărsau pasagerii. Dimitri scosese capul 
pe geamul din dreptul volanului, şi am fost cât pe-aci să 
leşin de-atâta uşurare. Ei bine, n-a fost cât pe-aci. în 
realitate, n-am pierdut nirio clipă până să mă reped spre 
el şi să mă arunc pe scaunul din dreapta. Fără să scoată o 



vorbă, şi-a înfipt talpa în ambreiaj şi ne-am îndepărtat 
imediat de cinematograf, reintrând pe strada principală. 

La început, n-am zis niciunul nimic. El era atât de 
tensionat şi cu nervii încordaţi, încât aveai impresia că şi 
cea mai mică provocare ar putea face să plesnească în 
două. Conducea cât de repede se putea fără să atragă 
atenţia poliţiştilor de la circulaţie, cu ochii tot timpul pe 
oglinda retrovizoare. 

— E cineva în spatele nostru? l-am întrebat în cele 
din urmă, în timp ce intra din nou pe autostradă. 

— Nu pare să fie. O să le ia ceva vreme până-şi dau 
seama în ce maşină suntem. 

Atunci când mă urcasem nu acordasem prea mare 
atenţie amănuntului, însă ne aflam într-o Honda Accord: 
un alt automobil des întâlnit. Am mai observat şi că nu 
era cheie în contact. 

— Ai pornit maşina asta legând firele? l-am întrebat. 
Pe urmă, am refonnulat: Ai furat maşina asta? 

— Ai nişte principii morale interesante, a remarcat el. 
Să evadezi dintr-o închisoare nu înseamnă nimic. Dar ia 
să fure cineva o maşină, şi te simţi ultragiată. 

— Mai degrabă sunt mirată decât ultragiată, i-am zis, 
lăsându-mă pe spătarul scaunului şi oftând. Mi-a fost 
teamă... în fine, pentru o clipă, cât am stat acolo, m-am 
temut că nu mai vii. Că te-au prins, sau mai ştiu eu ce. 

— Nu. Cea mai mare parte a timpului mi -am pierdut- 
o furişându-mă şi căutând o maşină potrivită. 

Au urmat câteva minute de tăcere. 



— Nu m-ai întrebat ce mi s-a întâmplat, i-am atras 
atenţia, un pic cam ţâfnoasă. 

— N-am nevoie. Eşti aici. Asta-i tot ce contează. 

— M-am bătut cu unul. 

— îmi dau seama. Ai mâneca ruptă. 

Mi-am coborât ochii. Mda, era ruptă. îmi pierdusem 
şi şapca în goana mea nebunească. Mare pagubă. 

— Nu vrei să ştii nimic despre încăierare? 

Nu şi-a luat ochii de la drumul din faţă. 

— Ştiu deja. Ţi-ai doborât adversarul. Ai făcut-o 
repede, şi ai făcut-o bine. Pentru că asta ţi-e valoarea. 

l-am cântărit cuvintele pentru o clipă. Fuseseră rostite 
într-o doară, pe un ton pur profesional... dar, cu toate 
astea, afirmaţii lui mi-a adus un mic zâmbet pe buze. 

— Foarte bine. Şi-acum, domnule general? Nu crezi 
că ei or să verifice rapoartele cu maşini furate şi-or să ne 
afle numărul de înmatriculare? 

— Foarte probabil. Numai că, până atunci, o să avem 
altă maşină... şi una despre care ei să nu aibă habar. 

M-am încruntat. 

— Pe asta de unde o mai scoţi? 

— Ne întâlnim cu cineva peste câteva ore. 

— Fir-ar să fie. Zău că urăsc să fiu ultima care le află 
pe toate. 

„Peste câteva ore” ne găseam în localitatea Roanoke, 
din statul Virginia. Cea mai mare parte a drumului 
decursese fără incidente, până în punctul acesta. Dar, 
după ce oraşul s-a ivit în faţa noastră, am observat că 



Dimitri privea cu atenţie indicatoarele care semnalizau 
ieşirile de pe autostradă. în cele din urmă, l-a descoperit 
pe cel căutat. Ieşind de pe interstatală, a continuat să 
verifice dacă aveam vreo coadă, şi n-a zărit niciuna. Am 
ajuns pe o altă stradă mişunând de activităţi comerciale, 
şi el s-a îndreptat spre un McDonald's care ieşea clar în 
evidenţă dintre celelalte firme. 

— Să presupun cumva, am zis, că ăsta e locul pentru 
pauzade masă? 

— Ăsta e locul, mi-a răspuns, în care ne schimbăm 
maşina. 

A ocolit parcarea restaurantului, căutând cu privirea 
ceva despre care la început nu ştiam ce poate să fie. Am 
descoperit-o cu o fracţiune de secundă înaintea lui. în 
colţul cel mai îndepărtat al parcării, o femeie stătea 
rezemată de un SUV cafeniu, cu spatele spre noi. Nu 
vedeam mare lucru din ea, în afară de faptul că purta o 
bluză de culoare închisă şi avea un păr blond, ciufulit, 
care-i ajungea până aproape de umeri. 

Dimitri a tras pe locul de lângă maşina ei, iar eu am 
coborât dintr-a noastră încă din clipa în care a călcat el 
pe frână. Am recunoscut-o înainte să se întoarcă. 

— Sydney? 

Numele a sunat ca o întrebare, deşi ştiam sigur că e 
ea. 

Şi-a întors capul şi i-am zărit chipul familiar — un 
chip omenesc — cu ochii căprui care puteau să devină 



chihlimbarii în bătaia soarelui, şi cu un tatuaj auriu, 
şters, pe obraz. 

— Salut, Rose, mi-a zis, cu un zâmbet melancolic 
jucându-i pe buze. Mi-a întins apoi o pungă de la 
McDonald's. M-am gândit că ţi-e foame. 


ŞASE 

PE BUNE, DACĂ STAI SĂ TE GÂNDEŞTI, 

apariţia lui Sydney nu era cu mult mai ciudată decât cel 
puţin jumătate dinntre lucrurile care mi se întâmplă mie 
în mod regulat. Sydney făcea parte din organizaţia 
Alchimiştilor, şi o cunoscusem în Rusia, în timp ce 
încercam să-l găsesc şi să-l omor pe Dimitri. Era de-o 
vârstă cu mine şi detesta faptul că fusese repartizată 
acolo, cu toate că, în mod sigur, eu îi fusesem 
recunoscătoare pentru ajutor. După cum precizase 
Dimitri ceva mai devreme, Alchimiştii i-ar fi ajutat pe 
moroi să mă găsească şi să mă captureze. Şi totuşi, 
judecând după încordarea emanată în maşină, atât 
dinspre ea, cât şi dinspre Dimitri, îmi devenea evident 
faptul că ea mă ajuta în evadarea aceasta. 

Cu mari eforturi, mi -am lăsat întrebările deoparte 
pentru moment. încă eram fugari, încă eram, fără 



îndoială, urmăriţi. Maşina lui Sydney era o Honda CR-V 
nou-nouţă, cu număr de înmatriculare din Louisiana şi 
un abţibild al unei firme de închirieri. 

— Ce mama naibii? m-am mirat. Evadarea asta 
cutezătoare este cumva sponsorizată de Honda? 

Vayând că nu primesc răspuns, am trecut la 
unnătoarea întrebare, în ordinea importanţei: 

— Mergem în New Orleans? 

Acolo era noul post al lui Sydney. Priveliştile erau 
ultimul lucru la care-mi stătea mintea într-un astfel de 
moment, dar dacă tot era să fugi, măcar să fugi într-un 
loc frumos. 

— Nu, mi-a răspuns ea, dând în marşarier. Mergem în 
Virginia de Vest. 

I-am aruncat o privire tăioasă lui Dimitri, care se 
aşezase pe bancheta din spate, sperând ca el s-o 
contrazică. N-a contrazis-o, 

— Presupun că, prin „Virginia de Vest", vrei să te 
referi de fapt la „Hawaii", am zis. Sau alt loc la fel de 
atrăgător. 

— Sinceră să fiu, cred că ar fi mai bine să eviţi 
atracţiile deocamdată, mi-a atras atenţia Sydney. 

Dispozitivul GPS al maşinii a îndrumat-o spre 
următorul el viraj, care ne conducea înapoi spre 
interstatala 81. După ce a terminat manevra, s-a întors 
spre mine, uşor încruntată: 

— Şi să ştii că Virginia de Vest e, în realitate, destul 
de drăguţă. 



Mi-am amintit că Sydney era din Utah şi m-am gândit 
că, probabil, nu ştia nici ea prea bine. Din moment ce 
renunţasem de mult timp la orice posibilitate de a deţine 
un cât de mic control în toată această poveste cu 
evadarea, am trecut la următoarea serie de întrebări 
evidente. 

— Tu de ce ne ajuţi? 

Am avut senzaţia că Sydney se strâmbă pe întuneric. 

— Tu de ce crezi? 

— Abe. 

Mi-a răspuns oftând: 

— Chiar încep să mă întreb dacă New Orleans merita 
bătaia de cap. 

Aflasem de curând că Abe — cu acea inexplicabilă 
influenţi cu bătaie lungă, a lui — fusese răspunzător 
pentru mutarea ei din Rusia. Cum de reuşise, zău că nu 
ştiam. în schimb, ştiam că Sydney îi rămăsese datoare, o 
datorie de care el se tot folosea pentru obţinerea de 
favoruri. Uneori, mă întrebam dacă nu cumva 
înţelegerea dintre ei nu se referea doar la simplul 
transfer; adică poate că el mai făcuse şi altceva, despre 
care niciunul nu-mi spusese. Oricum, am dat s-o 
muştruluiesc din nou şi să-i spun că poţi să te aştepţi la 
orice dacă închei pactul cu diavolul, dar imediat m-am 
răzgândit. Cu o întreagă gaşcă de gardieni pe unnele 
mele probabil că nu era o idee prea inteligentă să 
tachinez o persoană care mă ajuta. Aşa că am pus o cu 
totul altă întrebare. 



— OK. Atunci, pentru ce mergem în Virginia de 
Vest? 

Sydney a deschis gura să-mi răspundă, însă Dimitri a 
oprit-o. 

— Nu încă. 

M-am răsucit încă o dată spre el, privindu-1 furioasă. 

— M-am săturat până peste cap de astea! Suntem 
fugiţi de şase ore deja, şi eu tot nu cunosc toate 
amănuntele. înţeleg că trebuie să ne ţinem departe de 
gardieni, dar chiar să mergem în Virginia de Vest? Ce, o 
să ne instalăm baza operaţională în nu ştiu ce cabană? 
Cum ar fi, pe versantul unui munte, undeva unde nu 
există canalizare? 

Sydney mi-a adresat oftatul ei exasperat, marcă 
înregistrată. 

— Tu, de fapt, ai măcar cele mai vagi cunoştinţe 
despre Virginia de Vest? 

Nu-mi plăcea faptul că ea şi Dimitri se coalizau ca să 
mă ţină în neştiinţă. Sigur, în cazul lui Sydney, reticenţa 
putea să provină din nenumărate motive. Putea să fie din 
cauza ordinelor lui Abe. Sau poate că doar n-avea chef 
să stea de vorbă cu mine. Din moment ce Alchimiştii, în 
majoritatea lor, îi considerau pe dhampiri şi pe vampiri 
ca fiind creaturi ale iadului, nu obişnuiau să ne arate prea 
multă prietenie. Faptul că-şi petrecuse ceva timp cu mine 
în Siberia ii mai schimbase un pic părerile. Cel puţin, aşa 
speram. Uneori, însă, instinctul îmi spunea că ea, în 



primul şi-n primul rând, nu era o persoană chiar atât de 
sociabilă. 

— Ştii că mi-a fost înscenat totul, da? am întrebat-o. 
In realitate n-am făcut nimic. Ei zic că eu am omorât-o 
pe regină, dar... 

— Ştiu, m-a întrerupt Sydney. Am auzit tot. Toţi 
Alchimiştii ştiu povestea. Voi doi sunteţi în vârful listei 
noastre cu persoanele cele mai căutate. 

încerca să adopte un ton profesional, însă nu putea să- 
şi ascundă în întregime stinghereala. Aveam senzaţia că 
Dimitri îi provoca în mai mare măsură decât mine 
agitaţia, ceea ce era de înţeles, din moment ce şi pe unii 
dintre ai noştri îi făcuse să devină agitaţi. 

— N-am făcut-o eu, am insistat. 

Cumva, mi se părea important ca ea să ştie asta. 

Sydney n-a dat semne că mi-ar lua în seamă 
afirmaţia. în schimb, mi-a zis: 

— Ar fi cazul să mănânci. Se răceşte. Mai avem ceva 
mai mult de trei ore de drum şi n-o să ne oprim decât 
pentru benzină. 

Am recunoscut nota decisivă din vocea ei, ca şi 
logica. Nu voia să mai discutăm despre asta. în pungă, 
am găsit două porţii uriaşe de cartofi prăjiţi şi trei 
cheeseburgeri. După toate aparenţele, încă mă cunoştea 
destul de bine. Mi-am adunat toată cumpătarea de care 
eram capabilă ca să nu-mi umplu gura într-o clipă cu 
cartofi. în schimb, i-am oferit un cheeseburger lui 
Dimitri. 



— Vrei şi tu unul? Trebuie să-ţi menţii puterile. 

A şovăit câteva secunde până să-l ia. Părea să-l 
privească oarecum uimit, şi mi-a trecut prin minte că 
mâncatul încă însemna o noutate pentru el, după acele 
câteva luni. Strigoii se hrăneau numai cu sânge. I-am 
întins şi câţiva cartofi prăjiţi, după care m-am întors la 
loc, să devorez restul. Nu m-am mai sinchisit să-i ofer şi 
lui Sydney. Lipsa ei de apetit era notorie şi, în plus, mi- 
am închipuit că ar fi mâncat deja, dac-ar fi vrut, cât timp 
ne-a aşteptat. 

— Cred că ăsta e pentru tine, mi-a zis Dimitri, 
îmnânându-mi un mic rucsac. 

L-am deschis şi am găsit înăuntru vreo câteva 
schimburi de haine, ca şi ceva obiecte de bază pentru 
toaletă. Am mai verificat o dată totul. 

Pantaloni scurţi, bluze şi o rochie. Nu pot să mă bat în 
aşa ceva. Am nevoie de blugi. 

Rochia era drăguţă, trebuia s-o recunosc: una pentru 
plaja, lungă şi vaporoasă, cu un imprimeu gen acuarelă, 
în alb, negru şi gri. Insă total nepractică. 

— Halal recunoştinţă, mi-a zis Sydney. S-a întâmplat 
cam repede. Doar atât am putut şi eu să adun. 

Aruncând o privire în spate, l-am văzut pe Dimitri 
desfăcându-şi propriul rucsac. Conţinea, la fel ca la 
mine, veşmintele plus... 

— Un duster? m-am mirat, urmărindu-1 cum scoate 
de-acolo haină lungă din piele. 



Cum de încăpuse acolo, era ceva care sfida legile 
fizicii. 

— Lui ai reuşit să-i faci rost de un duster, dar mie n-ai 
putut să-mi găseşti o pereche de blugi? 

Sydney n-a părut preocupată de supărarea mea. 

— Abe mi-a zis că e ceva esenţial. Pe urmă, dacă totul 
merge aşa cum trebuie, n-o să ai nevoie să te baţi. 

Nu-mi plăcea deloc cum sună. Adăpostită şi izolată. 

Dat fiind faptul că aveam, probabil, cei mai tăcuţi 
tovarăşi de drum din lume, ştiam bine că nu pot să mă 
aştept la vreo conversaţie adevărată în următoarele trei 
ore. Presupuneam că era mai bine aşa, fiindcă aveam 
posibilitatea să văd ce mai e cu Lissa. Aveam nervii prea 
încordaţi din cauza evadării mele ca să-mi petrec prea 
mult timp în mintea ei, aşa că n-am încercat decât o 
rapidă evaluare a vieţii de la Curte. 

Exact aşa cum prevăzuse Dimitri, gardienii 
restabiliseră destul de repede ordinea. Curtea era sub 
izolare, şi oricine avea o cât de mică legătură cu mine 
era supus unor interogatorii extensive. Chestia era că toţi 
aveau alibiuri. Toţi îi văzuseră pe aliaţii mei la 
îmnonnântare... sau, în cazul lui Abe, aveau impresia 
că-1 văzuseră. Vreo două fete juraseră că fuseseră 
împreună cu Adrian, ceea ce îmi imaginam că nu putea 
să fie decât rezultatul întrebuinţării forţei de 
constrângere. Ii simţeam satisfacţia Lissei prin 
intennediul legăturii, pe măsură ce frustrarea gardienilor 
creştea întruna. 



Cu toate că n-avea habar când aş putea s-o vizitez, 
mi-a transmis un mesaj prin intermediul legăturii: Nu-ţi 
face griji, Rose. Mă ocup eu de tot. O să-ţi dovedim 
nevinovăţia. 

M-am lăsat pe spătar, neştiind cum să mă simt în 
situaţia asta. Toată viaţa, eu avusesem grijă de ea. O 
apărasem de pericole şi mă dădusem peste cap s-o feresc 
de ameninţări. Acum, rolurile se inversaseră. Ea îşi 
depăşise limitele pentru mine, salvându-1 pe Dimitri, iar 
acum eram la mâna ei — şi, după toate aparenţele, a 
tuturor — în privinţa acestei evadări. Era ceva care 
contravenea tuturor instinctelor mele, tulburându-mă. Nu 
eram obişnuită sl fiu protejată de alţii, cu atât mai puţin 
de ea. 

Interogatoriile se desfăşurau în continuare, iar Lissa 
nu trecuse încă prin asta, însă ceva îmi spunea că 
prietenii mei aveau să iasă basma curată. Nu aveau să fie 
pedepsiţi din cauza evadării mele şi, pentru moment, eu 
eram singura cu adevărat în pericol.., după cum şi 
preferam, de altfel. 

O fi fost Virginia de Vest atât de frumoasă pe cât 
pretindea Sydney, însă nu puteam să-mi dau cu adevărat 
seama, din moment ce era miezul nopţii când am ajuns. 
In cea mai mare parte a timpului, am avut senzaţia că 
trecem printre munţi, simţind urcuşurile şi coborâşurile, 
în timp ce înaintam pe serpentine şi prin tuneluri. După 
aproape exact trei ore, am pătruns într-o mică văgăună 
de oraş, cu un singur semafor şi un local pe firma căruia 



scria, simplu, BIRT. Totuşi, nu văzusem nimic circulând 
pe şosea de mai bine de o oră, ceea ce însemna, intr- 
adevăr, lucrul cel mai important: nu fuseserăm unnăriţi. 

Sydney ne-a condus spre o clădire cu o fînnă pe care 
scria MOTEL. Din câte se părea, orăşelul acesta prefera 
să se limiteze la esenţial când venea vorba despre 
denumiri. Nu m-aş fi mirat dacă numele localităţii ar fi 
fost doar ORAŞ. în timp ce mergeam prin parcarea 
motelului, am rămas surprinsă de cât de rău mă dureau 
picioarele. De fapt, fiecare părticică a corpului mă durea, 
şi somnul mi se părea o idee fonnidabilă. Trecuse mai 
mult de o jumătate de zi de la debutul acestei aventuri. 

Sydney ne-a cazat sub nume false, iar recepţionerul 
somnoros n-a pus întrebări. Am pornit apoi pe un coridor 
care nu er tocmai murdar, dar nici unul de care s-ar fi 
apropiat vreodată cineva dintr-o familie regală. Un 
cărucior pentru curăţenie zăcea rezemat de un perete, ca 
şi cum persoana care-1 manevra ar fi renunţat să-şi facă 
treaba, părăsindu-1 acolo. Deodată, Sydney s-a oprit în 
faţa unei uşi, întinzându-ne o cheie. Mi-am dat seama că 
ea îşi luase altă cameră. 

— Nu stăm toţi împreună? am întrebat. 

— Hei, dacă voi doi ajungeţi să fiţi prinşi, eu nu vreau 
să fiu cumva prin preajmă, mi-a răspuns, zâmbind. 

Totuşi, senzaţia mea era că nici nu şi-ar fi dorit să 
doarmă în aceeaşi cameră cu „maleficele creaturi ale 
nopţii". 



— Oricum, o să fiu prin apropiere, m-a asigurat. Mai 
vorbim dimineaţă. 

Asta m-a făcut să-mi dau seama şi de altceva. L-am 
măsurat cu privirea pe Dimitri. 

— Noi doi împărţim aceeaşi cameră? 

Sydney a ridicat din umeri. 

— Cu atât mai bine puteţi să vă apăraţi. 

Ne-a lăsat acolo, plecând în felul acela brusc al ei, iar 
eu şi Dimitri am schimbat o scurtă privire între noi, 
înainte să intrăm în cameră. La fel ca restul motelului, 
nu era prea sofisticată, dar mergea. Covorul era tocit, dar 
întreg, şi am apreciat firava tentativă de decorare cu un 
tablou foarte prost pictat, cu pere. Unica fereastră micuţă 
arăta întristător. Şi nu era decât un singur pat. 

Dimitri a încuiat uşa cu zăvorul şi cu lanţul, după care 
s-a aşezat pe singurul scaun din cameră. Era din lemn, 
cu spătarul drept, însă el părea să-l considere cel mai 
confortabil din lume. Avea încă înfăţişarea aceea a lui, 
de pennanentă vigilenţă, însă dincolo de ea puteam să-i 
disting şi epuizarea. Şi pentru el seara fusese lungă. M- 
am aşezat pe marginea patului. 

— Şi-acum, ce facem? 

— Acum, aşteptăm, mi-a răspuns. 

—Ce? 

— Ca Lissa şi ceilalţi să-ţi dovedească nevinovăţia şi 
să afle cine a asasinat-o pe regină. 

Am aşteptat să mai primesc şi alte explicaţii, dar nu 
m-am ales decât cu tăcere. Neîncrederea începea să se 



acumuleze în mine. Aşteptasem în seara asta cât de 
răbdătoare fusesem în stare, presupunând tot timpul că 
Dimitri avea să mă conducă spre cine ştie ce misiune 
misterioasă prin care să rezolvăm misterul crimei. Şi 
când mi-a spus că o să aşteptăm, doar n-o fi vrut să 
spună că nu aveam decât să... în line, să aşteptăm, nu? 

— Şi noi ce-o să facem? am insistat. Cum o să-i 
ajutăm? 

— Ţi-am explicat cu toţii, mai devreme. Tu nu prea ai 
cum să umbli după indicii la Curte. Tu trebuie să stai 
deoparte. Tu trebuie să stai la adăpost. 

Mi-a picat falca şi am făcut un gest prin care am 
cuprins camera aia anostă. 

— Cum, şi asta-i tot? Aici ai de gând să mă ţii 
ascunsă? Eu am crezut... am crezut c-o să găsim ceva 
aici. Ceva folositor. 

— E folositor, mi-a replicat, cu calmul lui blestemat. 
Sydney şi Abe au făcut cercetări aici şi au ajuns la 
concluzia că e un loc suficient de izolat ca să nu fii 
descoperită. 

Am sărit ca arsă de pe pat. 

— Bine, tovarăşe. Avem aici o problemă serioasă în 
privinji logicii tale. Voi toţi vă comportaţi întruna de 
parcă îndepărtarea mea ar însemna un ajutor. 

— O problemă într-adevăr serioasă este că repetăm la 
infinit conversaţia asta. Răspunsurile privitoare la cine a 
asasinat-o Tatiana se găsesc la Curte, şi acolo sunt 
prietenii noştri. Ei vor deduce tot ce trebuie. 



— Doar nu m-am lansat într-o cursă de urmărire cu 
toată viteza şi am sărit peste câteva graniţe de state, ca să 
mă înfund într-o porcărie de motel! Şi cât ai de gând să 
mă ţii cu „statul deoparte" aici? 

Dimitri şi-a încrucişat braţele pe piept. 



— Oricât o să fie nevoie. Avem bani cât să rămânem 
aici toată viaţa. 

— Probabil că am eu destul mărunţiş în buzunar cât să 
stau aici toată viaţa! Dar n-o să fie aşa. Trebuie să fac şi 
eu ceva. Doar n-o să mă las pe tânjală şi să ard gazul. 

— Supravieţuirea nu e chiar atât de simplă pe cât 
crezi. 

— Of, Doamne, am exclamat, gemând. Ai stat pe 
lângă Abe, nu-i aşa? Ştii ce, când erai strigoi, mi-ai zis 
să mă feresc de el. Poate c-ar trebui să-ţi urmezi şi tu 
propriul sfat. 

Mi-am regretat vorbele de îndată ce mi-au ieşit de pe 
buze, fiindcă am citit în ochii lui că-1 atinsesem destul de 
rău. Chiar dacă, în aventura asta a evadării, se 
comportase la fel ca vechiul Dimitri, perioada în care 
fusese strigoi îl bântuia încă. 

— îmi pare rău, i-am zis. N-am vrut să... 

— Am tenninat cu discuţia asta, m-a întrerupt, aspru. 
Lissa a zis să rămânem aici, aşa că rămânem aici. 

Furia mi-a îndepărtat sentimentul de vinovăţie. 

— De-asta o faci? Pentru că aşa ţi-a zis Lissa? 

— Normal. Am jurat s-o slujesc şi s-o ajut. 

Acela a fost momentul în care am cedat nervos. Nu- 
mi ajunsese că atunci când Lissa îl făcuse să redevină 
dhampir, Dimitri considerase de cuviinţă să rămână 
alături de ea, în timp ce mie îmi dădea cu piciorul. în 
ciuda faptului că eu fusesem după el în Siberia, şi că eu 
aflasem despre cum se pricepea Robert, fratele lui Victor 



să-i readucă pe strigoi la starea de dinainte... ei bine, se 
pare că toate acestea nu contau. Părea să conteze numai 
că Lissa fennecase ţepuşa, Dimitri văzând-o acum ca pe 
un soi de zeiţă îngerească, una faţă de care jurase intr-un 
chip arhaic, cavaleresc, s.o slujească. 

— Las-o baltă, i-am zis. Eu aici nu stau. 

Din trei paşi am ajuns la uşă şi am izbutit să desfac 
lanţul, dar în câteva clipe Dimitri a zburat de pe scaunul 
lui, azvârlindu-mă de perete. Sincer vorbind, a fost o 
reacţie cam întârziată din partea lui. M-aş fi aşteptat să 
mă oprească după doi paşi. 

— Ba aici stai, mi-a zis categoric, ţinându-mă de 
încheietură. Fie că-ţi place, fie că nu. 

Ei, acum aveam în faţă vreo câteva posibilităţi. 
Puteam să rămân, desigur. Puteam să pierd zile — luni, 
poate — în motelul ăsta, până să-mi dovedească Lissa 
nevinovăţia. Asta, presupunând că Lissa ar fi reuşit să- 
mi dovedească nevinovăţia, şi că nu m-aş fi intoxicat cu 
mâncarea de la birtul numit BIRT. Era varianta cea mai 
sigură. In acelaşi timp, şi cea mai plicticoasă pentru 
mine. 

O a doua variantă era să scap de Dimitri prin luptă. 
Asta nu era nici sigură, nici simplă. Provocarea ar fi fost 
cu atât mai grea cu cât eram nevoită să încerc să mă lupt 
astfel încât să pot scăpa dar fără să-l omor sau să-i 
provoc vreo vătămare gravă. 

Treaba e că puteam să renunţ la prudenţă, şi tot să nu 
reuşeam nimic. Ce naiba, ăsta se bătuse cu strigoi şi cu 



jumătate din gardienii Curţii. Era în stare să se descurce 
cu orice-aş fi putut eu să încerc împotriva lui. Doar 
avuseserăm câteva confruntări destul de zdravene la Sf. 
Vladimir. Oare mi-ar li suficiente calităţile de luptătoare 
ca să scap de-aici? Era momentul să aflu. 

I-am tras un genunchi în burtă, lucru la care în mod 
evidenl nu se aştepta. A făcut ochii mari de mirare — şi 
de puţină durere — oferindu-mi ocazia să mă smulg din 
strânsoarea lui. Şi momentul lui de descumpănire a durat 
doar cât să pot trage zăvorul. Până să ating clanţa, 
Dimitri m-a înşfăcat din nou. M-a prins cu putere şi m-a 
aruncat pe pat, cu faţa în jos, imobilizându-mă cu 
greutatea corpului său şi, în acelaşi timp, ţinându-mă de 
picioare, ca să nu-i mai fac surpriza vreunei lovituri. 
Asta era mereu cea mai mare problemă a mea în luptă: 
adversarii — bărbaţi, de obicei aveau de partea lor 
avantajul forţei şi al greutăţii. în astfel de situaţii, viteza 
îmi era atuul cel mai mare, însă poziţia în care eram 
ţintuită făcea ca eschivele sau fentele să nu reprezinte o 
opţiune. Chiar şi-aşa, fiecare părticică din mine se 
zvârcolea, îngreunându-i misiunea de a mă ţine 
imobilizată. 

— încetează, mi-a şoptit la ureche, aproape atingând- 
o cu buzele. Fii rezonabilă, măcar o dată. N-ai cum să 
treci de mine. 

îi simţeam trupul cald şi puternic peste mine, şi i-am 
promis propriului trup o muştruluială zdravănă pentru 



mai târziu. Lasă asta, mi -am zis. Concentrează-te la 
cum să scapi de-aici, nu la cum îl simţi pe el. 

— Nu eu sunt cea nerezonabilă, am mârâit, încercând 
să-mi întorc faţa spre el. Tu eşti cel care s-a prins în 
mrejele unui jurământ nobil, fără pic de logică. Şi ştiu 
că nici ţie nu-ţi place să stai departe de acţiune, la fel ca 
mie. Ajută-mă. Ajută-mă să găsesc criminalul şi să fac 
ceva util. 

Am încetat să mă zbat, prefăcându-mă distrasă de 
discuţia noastră în contradictoriu. 

— Nu-mi place să stau degeaba, dar nici să mă avânt 
cu capul înainte într-o situaţie imposibilă! 

— Situaţile imposibile sunt specialitatea noastră, i-am 
atras atenţia. 

între timp, am încercat să evaluez poziţia. 
Strânsoarea nu-i slăbise, însă speram că vorbăria l-ar 
putea distrage. în mod nonnal, Dimitri era prea tare ca 
să-şi piardă concentrarea. Totuşi, acum ştiam că e 
obosit. Şi poate, doar poate, ar manifesta vreo mică 
neglijenţă, din moment ce era vorba despre mine şi nu 
despre un strigoi. 

Nţ. 

M-am dezlănţuit brusc, încercând să mă eliberez şi să 
mă strecor de sub el. Tot ce am reuşit a fost că m-am 
întors pe cealaltă parte până ca el să mă prindă din nou, 
ţintuindu-mă acum cu spinarea de pat. Atât de aproape 
de el... de chipul lui, de buzele lui... căldura pielii lui 
atingând-o pe-a mea... Mda. Se pare că nu reuşisem 



decât să-mi creez un dezavantaj şi mai mare. El clar nu 
părea afectat de apropierea trupurilor noastre. Avea pe 
faţă acea tipică hotărâre oţelită şi, chiar dacă ştiam că e o 
prostie din partea mea, chiar dacă ştiam că n-ar trebui să- 
mi mai pese de faptul că era peste mine... ei bine, îmi 
păsa. 

— O singură zi, mi-a zis. Nici măcar o singură zi nu 
poţi să aştepţi? 

— Poate, dac-am merge la un hotel mai drăguţ. Care 
să aibă şi cablu. 

— Nu e momentul pentru glume, Rose. 

— Atunci, lasă-mă să fac şi eu ceva. Orice. 

— Nu. Se. Poate. 

Pronunţarea acestor cuvinte îi provoca în mod evident 
suferinţă, şi asta m-a făcut să-mi dau seama de ceva. 
Fusesem atât de furioasă pe el, atât de iritată de faptul că 
încerca să mă detennine să stau deoparte şi să nu risc 
nimic. Totuşi, nici lui nu-i plăcea deloc situaţia asta. 
Cum de putusem să uit cât de mult semănăm? Amândoi 
tânjeam după acţiune. Amândoi ne doream să fim utili, 
să-i ajutăm pe cei la care ţineam. Doar hotărârea lui de a 
o ajuta pe Lissa îl mai ţinea aici, în misiunea asta de 
babysitter. Susţinea că ar fi fost o nesăbuinţă ca eu să 
dau buzna înapoi la Curte, dar aveam senzaţia că, dacă 
n-ar fi fost răspunzător pentru mine sau, mă rog, dacă nu 
şi-ar fi închipuit că e — ar fi dat el însuşi buzna acolo. 

I-am studiat faţa, ochii întunecaţi şi hotărâţi, expresia 
îndulcită de părul castaniu scăpat din elasticul cu care şi- 



1 prinsese în coadă. Acum îi atârna în jurul feţei, 
atingând-o uşor pe-a mea. Puteam să mai încerc o dată 
să mă eliberez, dar începeam să-mi pierd speranţa în 
reuşită. Era prea aprig şi prea hotărât să mă ţină la loc 
sigur. Presupun că dacă aş fi dat glas bănuielii mele, 
cum că şi el ar dori să se întoarcă la Curte, n-aş fi 
rezolvat nimic. Fie că era adevărată, fie că nu, el se 
aştepta să-l contrazic prin mijloacele logice de tip Rose. 
Doar era Dimitri, la urma unnei. Şi el se aştepta la orice. 

In fine, aproape la orice. 

Ideea mi s-a ivit atât de repede în minte, încât nu m- 
am mai oprit s-o analizez. Ci doar am acţionat. Oricât de 
imobilizat mi-ar fi fost corpul, capul şi gâtul aveau 
destulă libertate cât să se mişte... ca să-l sărut. 

Buzele mele le-au întâlnit pe-ale lui, ocazie cu care 
am descoperit câteva lucruri. Unul, că era posibil să-l 
prinzi complet pe nepregătite. Trupul lui Dimitri a 
încremenit şi s-a blocat, şocat de subita întorsătură a 
evenimentelor. Mi-am mai dat seama şi că săruta exact 
la fel de bine pe cât îmi aminteam. Ultima dată când ne 
sărutaserăm fusese în timp ce era strigoi. Existase atunci 
o stranie senzualitate, însă nu se compara cu căldura şi 
cu energia vieţii. Buzele îi erau aşa cum mi le aminteam 
din vremea petrecută la Sf. Vladimir: moi, dar în acelaşi 
timp şi flămânde. Un curent electric mi-a străbătut trupul 
când mi-a răspuns la sărut. Era ceva atât de reconfortant, 
cât şi ilar. 



Şi aici era cel de-al treilea lucru pe care-1 
descoperisem. Că-mi răspundea la sărut. Poate, doar 
poate, Dimitri nu era chiar atât de hotărât pe cât 
pretindea că ar fi. Poate că, dincolo de toată acea 
vinovăţie şi de certitudinea că nu mai era capabil de 
iubire, el încă mă dorea. Mi-ar fi plăcut să pot afla şi 
asta. Totuşi, nu aveam timp. 

Aşa că i-am tras un pumn. 

E adevărat: i-am luat la pumni pe o grămadă de ţipi 
care mă sărutau, dar niciodată pe unul pe care aş fi vrut, 
de fapt, să-l sărut în continuare. Dimitri încă mă ţinea 
bine, însă şocul sărutării îl făcuse să-şi coboare garda. 
Pumnul mi-a ţâşnit, izbindu-1 în obraz. Fără să pierd o 
clipă, l-am împins cât am putut de tare, am sărit din pat 
şi m-am repezit spre uşă. L-am auzit ţâşnind în picioare 
în timp ce o deschideam larg. M-am năpustit afară, trân- 
tind uşa înainte de a vedea ce mai făcea el. Nu c-aş mai 
fi avut nevoie. Ştiam bine că venea după mine. 

Fără să ezit o secundă, am împins căruciorul 
abandonat în dreptul uşii şi am sprintat de-a lungul 
culoarului. După vreo două secunde, uşa s-a deschis, şi 
am auzit un strigăt supărat — însoţit de un cuvânt foarte, 
foarte urât din limba rusă — când a nimerit peste 
cărucior. Nu avea nevoie decât de câteva clipe ca să-l 
împingă deoparte, însă era tot ce-mi trebuia. Am coborât 
scara cu fulgerul, ajungând în holul sărăcăcios, unde 
recepţionerul plictisit citea o carte. Aproape că a sărit de 
pe scaunul lui când m-a văzut dând buzna. 



— Mă urmăreşte unul! i-am strigat, îndreptându-mă 
spre ieşire. 

Recepţionerul nu prea arăta în stare să încerce măcar 
să-l oprească pe Dimitri, şi aveam senzaţia că Dimitri nu 
s-ar fi oprit oricum, nici să-i fi cerut. în cel mai rău caz, 
omul ar suna la poliţie. Şi, într-un oraş ca ăsta, POLIŢIA 
probabil că ar fi însemnat un tip şi-un câine. 

Oricum, asta nu mai era problema mea. Scăpasem din 
motel şi eram acum în mijlocul unui orăşel somnoros de 
munte, cu străzile învăluite în umbre. Era posibil ca 
Dimitri să fie imediat în urma mea, aşa că m-am avântat 
într-o pădurice din preajmă, ştiind că-mi va fi uşor să-mi 
piardă urma prin întuneric. 


ŞAPTE 

PROBLEMA ERA, FIREŞTE, că foarte curând m- 
am pierdut eu însămi prin întuneric. 

După ce trăisem în sălbăticia din Montana, ajunsesem 
să mă obişnuieasc cu felul în care noaptea putea să te 
înghită în totalitate imediat ce te îndepărtai de cea mai 
măruntă unnă de civilizaţie. Ba chiar eram deprinsă să 
rătăcesc prin meandrele pădurilor întunecoase. însă 
terenul de la Sf. Vladimir îmi era familiar. în schimb, 



pădurile din Virginia de Vest erau noi şi străine, aşa că 
mi -am pierdut complet simţul orientării. 

Cum m-am asigurat că am aşternut o distanţă 
suficientă între mine şi motel, m-am oprit să privesc în 
jur. Insectele nocturne bâzâiau şi cântau, iar umiditatea 
apăsătoare a verii plana pretutindeni în preajma mea. 
Incordându-mi privirea prin bolta înfrunzită a copacilor, 
am zărit cerul strălucind de stele, complet neatins de 
luminile oraşului. Simţindu-mă ca o veritabilă 
supravieţuitoare în junglă, am examinat stelele, până 
când am reuşit să descopăr Carul Mare şi să deduc în ce 
direcţie era nordul. Munţii printre care ne adusese 
Sydney cu maşina erau, probabil, la est, aşa că în mod 
sigur nu-mi doream s-o iau în direcţia aceea. Mi se părea 
o idee rezonabilă ca, îndreptându-mă spre nord, să ajung 
până la urmă la o interstatală şi fie să fac autostopul, fie 
să mă întorc pe jos în lumea civilizată. Nu era tocmai un 
plan beton, dar nici cel mai rău din câte-mi trecuseră 
vreodată prin minte, nici pe departe. 

Nu prea eram echipată pentru drumeţie, însă pe 
măsură ce ochii mi adaptau la întuneric, am izbutit să 
evit majoritatea copacilor şi a celorlalte obstacole. Mi-ar 
fi fost mult mai uşor să unnez minusculul drumeag spre 
ieşirea din oraş... dar ar fi însemnat exact ce s-ar fi 
aşteptat Dimitri să aleg. 

Am intrat într-un ritm constant, subconştient, 
înaintând spre nord. M-am gândit că era un moment 
prielnic să văd ce mai e cu Lissa, dacă tot aveam timp la 



dispoziţie şi niciun gardian care să mă aresteze. Aşa că 
m-am strecurat în mintea ei, găsind-o undeva în fundul 
clădirii gardienilor, stând pe un coridor cu scaune 
înşirate lângă perete. Mai stăteau lângă ea şi alţi moroi, 
printre care se numărau Christian şi Tasha. 

— Or să vă interogheze dur, murmura Tasha. Şi, în 
special, pe tine. 

Adică, pe Christian. 

— Tu ai fi primul la care m-aş gândi dacă s-ar 
produce vreo explozie neautorizată. 

Asta părea să fie credinţa tuturor. După înfăţişarea ei 
tulburată, îmi dădeam seama că Tasha fusese la fel de 
surprinsă de evadarea mea ca şi mine însămi. Chiar dacă 
prietenii mei nu-i destăinuiseră încă toată tărăşenia, ea 
probabil că pusese cap la cap majoritatea întâmplărilor; 
cel puţin, ghicise cine se afla în spatele lor. 

Christian i-a răspuns cu cel mai fermecător zâmbet 
din câte avea în dotare, ca un puşti care se străduia să 
evite interdicţia de a ieşi din casă. 

— Sigur şi-au dat seama între timp că n-a fost 
provocată prin magie, i-a zis el. Gardienii au puricat 
statuile alea centimetru cu centimetru. 

N-a mai dezvoltat subiectul, nu cu voce tare, însă 
mintea Lissei funcţiona cam pe aceeaşi lungime de undă 
cu a lui. Gardienii ştiau acum că explozia nu se datorase 
întrebuinţării magiei ehnentelor. Şi, chiar dacă prietenii 
mei rămâneau principalii suspecţi, autorităţile erau 
nevoite să se întrebe — la fel cum întrebasem şi eu — de 



unde ar fi putut să facă rost de C4 o gaşcă de 
adolescenţi. 

încuviinţând din cap, Lissa şi-a lăsat mâna într-a lui 
Christian. 

— O să ieşim cu bine. 

Gândurile ei s-au întors spre mine şi spre Dimitri, 
întrebându-se dacă reuşiserăm să ne descurcăm conform 
planului. Nu putea să se concentreze asupra găsirii 
persoanei care o asasinase pe Tatiana până nu ştia că eu 
sunt la adăpost. Ca şi pentru mine, evadarea reprezentase 
o alegere dificilă: eliberarea mea mă punea într-o 
primejdie mai mare decât rămânerea în celulă. Emoţiile 
îi erau intense, acute şi un pic mai impulsive decât mi-ar 
fi plăcut. Prea mult spirit, mi-am dat seama. 
Întrebuinţează prea mult. Când eram în şcoală, reuşea să 
le ţină în frâu cu ajutorul tratamentului medicamentos 
prescris, iar mai târziu, prin autocontrol. Dar, la un 
momemt dat, pe măsură ce situaţiile noastre s-au 
complicat tot mai mult, îşi pennisese să-l utilizeze din ce 
în ce mai intens. De curând, întrebuinţase un volum 
uluitor, şi ajunseserăm să luăm realitatea ca atare. Mai 
devreme sau mai târziu, felul în care se baza Lissa pe 
spirit avea să se întoarcă împotriva ei. A noastră. 

— Prinţesă? am auzit vocea unui gardian, care scosese 
capul pe o uşă deschisă vizavi de Lissa. Suntem pregătiţi 
să vă primim. 

Gardianul s-a retras într-o parte şi, în timp ce intra, 
Lissa a auzit o voce cunoscută rostind: 



— întotdeauna îmi face plăcere să stau de vorbă cu 
tine, Hans. Ar trebui să mai discutăm din când în când. 

Şi atunci, a apărut Abe, păşind ţanţoş, cu obişnuita lui 
fanfaronadă. Trecând pe lângă gardianul din cadrul uşii, 
le-a adresat Lissea şi celor doi Ozera un zâmbet 
triumfător, unul care spunea că totul e frumos pe lume. 
Fără o vorbă, s-a îndreptat apoi spre ieşirea de pe 
coridor. 

Lissa cât pe ce să zâmbească la rândul ei, însă şi-a 
înfrânat tendinţa, arborând o expresie sobră în timp ce 
intra, împreună cu însoţitorii ei. Uşa s-a închis în unna 
lor, şi s-a pomenit în faţa a trei gardieni aşezaţi la o 
masă. Pe unul dintre ei îl mai văzusem pe-acolo, dar nu 
făcusem niciodată cunoştinţă. Numele lui de familie mi 
se pare că era Steele. Pe ceilalţi doi îi ştiam bine. Unul 
era Hans Croft, cel care conducea activităţile gardienilor 
la Curte. Alături de el — spre uimirea mea — stătea 
Alberta, cea care răspundea de gardienii şi de novicii de 
la Sf. Vladimir. 

— Ce drăguţ, i-a întâmpinat Hans, cu un mârâit. Un 
întreg alai! 

Christian insistase să fie şi el prezent atunci când 
avea să fie interogată Lissa, iar Tasha insistase să fie 
prezentă alături de Christian. Dacă Abe ar fi ştiut când 
era programat interogatoriul probabil că s-ar fi alăturat şi 
el grupului, urmat fără îndoială şi de mama mea... Hans 
nici nu-şi dădea seama de ce societate scăpase ca prin 
urechile acului. 



Lissa, Christian şi Tasha s-au aşezat de cealaltă parte 
a mesei 

— Gardian Petrov, a exclamat Lissa, neluând în 
seamă comentariul dezaprobator al lui Hans. Ce faceţi 
aici? 

Alberta i-a adresat Lissei un mic zâmbet, dar altfel şi- 
a menţinut comportamentul profesional de gardian. 

— Am venit pentru înmormântare, iar gardianul Croft 
s-a gândit că nu i-ar strica o opinie din exterior în cadrul 
investigaţiei. 

— Şi, în acelaşi timp, o persoană familiarizată cu 
Hathaway şi cu, hm, asociaţii ei, a adăugat Hans. 

Era genul de tip care mergea direct la ţintă. De obicei, 
atitudinea lui mă deranja — era reacţia mea nonnală faţă 
de majoritatea personajelor reprezentând autoritatea — 
însă respectam felul în care conducea operaţiunile de la 
Curte. 

— întâlnirea aceasta era programată doar pentru 
Domnia Voastră, prinţesă, a precizat el. 

— Noi nu scoatem o vorbă, l-a asigurat Christian. 

Lissa l-a aprobat printr-o înclinare a capului, 
menţinându-şi înfăţişarea amabilă şi politicoasă, deşi în 
voce i se simţea un mic tremur. 

— Eu vreau să vă ajut... Am fost atât de, nu ştiu cum 
să spun. Sunt atât de năucită de tot ce s-a întâmplat! 

— Sunt convins, a replicat Hans, cu o voce seacă. 
Unde vă aflaţi atunci când au explodat statuile? 



— In alaiul funerar, a răspuns ea. Făceam parte din 
escortă. 

Steele avea în faţă un maldăr de hârtii. 

— Este adevărat. Avem martori din belşug. 

— Foarte convenabil. Dar după? a întrebat Hans. 
Unde v-aţi dus după ce mulţimea a intrat în panică? 

— înapoi, în clădirea Consiliului. Acolo ne 
întâlniserăm la început, şi m-am gândit că ar fi locul cel 
mai sigur. 

Nu puteam să-i văd faţa, dar o simţeam că încearcă să 
pară înfricoşată. 

— Mi s-a făcut teamă când a început nebunia, a 
adăugat ea. 

— Avem martori şi în sprijinul acestei afirmaţii, a 
confirmat Steele. 

Hans a început să bată darabana cu degetele pe masă. 

— Aveaţi cunoştinţă prealabilă, în vreun fel, despre 
ceva din toate acestea? Despre explozii? Despre 
evadarea lui Hathaway? 

Lissa a scuturat din cap. 

— Nu! Nici cea mai mică idee. Nici măcar n-am 
crezut că ar fi posibil să scapi din celulă. M-am gândit că 
e prea multă pază. 

Hans n-a luat în seamă înţepătura la adresa 
operaţiunilor sale. 

— Aveţi chestia aia cu legătura, aşa e? N-aţi aflat 
nimic prin ea? 



— Eu nu pot să-i citesc gândurile, i-a explicat Lissa. 
Ea, da, dar invers nu funcţionează. 

— E adevărat, a intervenit Alberta, vorbind şi ea, în 
sfârşit. 

Hans n-a contrazis-o, dar tot nu era convins de 
nevinovăţia prietenei mele. 

— Vă daţi seama, în cazul în care aţi fi prinsă că aţi 
ascuns infonnaţii — sau că aţi ajutat-o — aţi înfrunta 
consecinţe aproape la fel de grave ca şi ea. Cu toţii. 
Apartenenţa la o familie regală nu vă absolvă de trădare. 

Lissa şi-a lăsat ochii în jos, de parcă ameninţarea lui 
ar fi înfricoşat-o. 

— Pur şi simplu, nu pot să cred... nu pot să cred că ea 
ar fi făcut una ca asta. Era prietena mea. Am crezut că o 
cunosc. Nu mi-a trecut prin gând că ar putea să facă 
oricare dintre lucrurile acestea.. Niciodată nu m-am 
gândit că ar putea să asasineze pe cineva. 

Dacă n-ar fi fost sentimentele pe care le receptam cu 
ajutorul legăturii, poate că m-aş fi simţit jignită. Totuşi, 
ştiam care era adevărul. Ea se prefăcea, încercând să se 
distanţeze de mine. Inteligentă mişcare. 

— Chiar? Pentru că, nu de mult, juraţi cu cerul şi cu 
pământul că e nevinovată, i-a atras atenţia Hans. 

Lissa şi-a ridicat din nou privirea, făcând ochii mari. 

— Aşa am crezut! Dar pe urmă... pe urmă am auzit ce 
le-a făcut gardienilor acelora, în timp ce evada... 

De data asta, supărarea ei nu era întru totul prefăcută. 
Avea încă nevoie să se comporte ca şi cum m-ar fi 



considerat culpabilă, însă vestea despre starea în care o 
adusesem pe Meredith ajunsese şi la urechile ei... şi o 
şocase cu adevărat. Eram două în situaţia asta, dar măcar 
acum ştiam şi eu că Meredith e teafără. 

Hans încă părea sceptic cu privire la schimbarea de 
opinie a Lissei, însă a lăsat lucrurile aşa. 

— Dar cu Belikov cum rămâne? Aţi jurat că nu mai e 
strigoi, dar e clar că s-a întâmplat ceva nepotrivit şi cu 
el. 

Christian a început să se foiască lângă Lissa. Ca un 
veritabil avocat al lui Dimitri, Christian se enerva la fel 
de mult ca noi la auzul bănuielilor şi acuzaţiilor. Totuşi, 
Lissa a replicat înainte ca el să poată spune ceva. 

— El nu e strigoi! 

Ipostaza ei de căinţă privitoare la mine s-a risipit, 
lăsând locul vechii şi aprigei apărătoare a lui Dimitri. Nu 
se aşteptase la astfel de întrebări despre el. Venise 
pregătită să mă apere pe mine, ca şi propriul alibi. 
Părând mulţumit de reacţia ei, Hans a unnărit-o cu şi 
mai mare atenţie. 

— Şi atunci, cum vă explicaţi implicarea lui? 

— N-a fost din cauză că ar mai avea ceva de strigoi, a 
răspuns Lissa, silindu-se să-şi recapete stăpânirea de 
sine; totuşi, pulsul i se accelerase. A redevenit cel de 
dinainte, a insistat ea. N-a mai rămas nici urmă de 
strigoi. 

— Şi totuşi, a atacat mai mulţi gardieni... şi nu o dată. 



Tasha mi-a dat impresia că ar fi vrut să intervină ea 
acum în apărarea lui Dimitri, însă am văzut-o cum îşi 
muşcă buza. Era remarcabil. Celor din familia Ozera le 
plăcea să-şi rostească gândurile pe faţă, nu întotdeauna 
dând dovadă de tact. 

— N-a fost din cauză că ar mai fi strigoi, a repetat 
Lissa. Şi nu a omorât pe niciunul dintre gardienii aceia. 
Pe niciunul. Rose a făcut ce-a făcut... în fine, nu ştiu de 
ce. O ura pe Tatiana, bănuiesc. Toată lumea o ştia. Dar 
Dimitri... vă spun, faptul că a fost strigoi nu are nicio 
legătură. A ajutat-o pentru că i-a fost profesor. A crezut 
că e în primejdie. 

— O reacţie destul de exagerată din partea unui 
profesor, mai ales a unuia care — înainte de a se 
transforma în strigoi — era recunoscut pentru gândirea 
lui limpede şi raţională. 

— Mda, dar atunci n-a mai gândit raţional, din cauză 
că... 

Prietena mea s-a întrerupt brusc, văzându-se deodată 
prinsă într-o situaţie dificilă. Hans probabil că-şi dăduse 
repede seama, în decursul conversaţiei, că, dacă Lissa ar 
avea vreo implicare în evenimentele recente — şi nu 
cred că se convinsese deocamdată — ar beneficia şi de 
un alibi incontestabil. Totuşi, discuţia cu ea îi oferise 
şansa să examineze o altă piesă din puzzle-ul evadării 
mele: implicarea lui Dimitri. Dimitri se sacrificase pe 
sine, acceptând să ia toată vina asupra lui, chiar dacă 
asta ar fi însemnat ca toţi ceilalţi să nu-şi mai recapete 



încrederea în el. Lissa se gândise că ar putea să-i 
convingă că acţiunile lui ţineau de instinctul unui fost 
profesor, dar, după cum se părea, nu toată lumea 
înghiţea găluşca asta. 

— N-a mai gândit raţional, din cauză că... ? a 
îmboldit-o Hans, ascuţindu-şi privirea. 

înainte de asasinarea reginei, Hans crezuse sincer în 
faptul că Dimitri redevenise dhampir. Ceva îmi spunea 
că el credea şi-acum, însă simţea că avea în faţa lui un fir 
important de care să se agaţe. 

Lissa a rămas tăcută. Nu voia ca lumea să-l creadă 
strigoi pe Dimitri. Voia ca lumea să creadă în puterile ei 
de a-i readuce la viaţă pe morţii vii. Dar dacă ipoteza ca 
Dimitri să-şi fi ajutat propria elevă nu părea îndeajuns de 
convingătoare în opinia celorlalţi, toată neîncrederea 
aceea era posibil să iasă din nou la suprafaţă. 

Plimbându-şi ochii peste chipurile celor care o 
interogau, Lissa a întâlnit deodată privirea Albertei. 
Femeia nu spunea nimic. Avea pe faţă acea expresie 
neutră, cercetătoare, în care excelau gardienii. Mai 
plutea în jurul ei şi un aer de înţelepciune, aşa că Lissa 
îşi puse în lucru spiritul, ca să-i examineze la repezeală 
aura. Culorile erau bune, netulburate şi pline de energie, 
iar în ochii Albertei ar fi putut să jure că zăreşte un 
mesaj, un licăr cunoscător. 

Spune-le, părea să grăiască mesajul. Asta o să creeze 
unele peobleme... dar nu atât de grave cât sunt cele din 
prezent. Lissa i-a susţinut privirea, întrebându-se dacă nu 



cumva îşi proiecta propriile gânduri în mintea Albertei. 
Dar nu mai avea importanţă a cui fusese ideea. Lissa ştia 
că era cea bună. 

— Dimitri a ajutat-o pe Rose pentru că... pentru că au 
o relaţie. 

După cum am bănuit, Alberta nu s-a arătat surprinsă; 
dimpotrivă, a părut uşurată de faptul că adevărul ieşea la 
iveala. In schimb, Hans şi Steele au fost extrem de 
miraţi. Iar pe Hans nu-1 văzusem să fie şocat prea des. 

— Când spuneţi „relaţie" vă referiţi... S-a oprit puţin, 
să-şi fonnuleze cât mai bine întrebarea. Vă referiţi la o 
relaţie intimă? 

Lissa a încuviinţat, simţindu-se oribil. Dezvăluise 
acolo un secret foarte important, unul pe care jurase să 
mi-1 păstreze, însă n-o învinuiam. Oricum, nu într-o 
astfel de situaţie. Iubirea — speram — putea să 
reprezinte o apărare pentru faptele lui Dimitri. 

— El o iubeşte, a mărturisit Lissa. Şi ea îl iubeşte. Iar 
dacă el a ajutat-o să evadeze... 

— El chiar a ajutat-o să evadeze, a întrerupt-o Hans. 
A atacat gardieni şi a aruncat în aer statui nepreţuite, 
vechi de secole, aduse tocmai din Europa! 

Lissa i-a răspuns ridicând din umeri. 

— în fine, aşa cum am spus. N-a acţionat raţional. A 
vrut s-o ajute şi pobabil a crezut-o nevinovată. Ar face 
orice pentru ea... iar asta n-are nimic de-a face cu faptul 
că a fost strigoi. 



— Măcar atât poate să justifice iubirea, a comentat 
Hans, care clar nu era o fire romantică. 

— Dar e minoră! a exclamat Steele. 

Uite că amănuntul ăsta nu-i scăpase. 

— Are optsprezece ani, l-a corectat Lissa. 

Hans i-a adresat o privire tăioasă. 

— Ştiu şi eu să calculez, prinţesă. în afară de cazul în 
care ar fi reuşit să lege o frumoasă şi mişcătoare poveste 
de dragoste în ultimele câteva săptămâni — timp în care 
el a fost, în cea mai mare parte, la izolare — înseamnă 
că în şcoala voastră se petreceau unele lucruri pe care 
cineva ar fi trebuit să le raporteze. 

Lissa nu i-a răspuns, însă a tras cu coada ochiului 
spre Tasha şi Christian. Ei se străduiau să-şi menţină 
înfăţişările neutre, însă era evident că vestea nu 
constituia o surpriză pentru ei, ceea ce neîndoios, 
confirma bănuielile lui Hans, cum că s-ar fi petrecut 
lucruri nepennise. Eu chiar nu-mi dădusem până acum 
seama că Tasha ştia despre mine şi Dimitri, şi m-am 
simţit un pic vinovată. Oare să fi ştiut ea că Dimitri o 
respinsese, cel puţin în parte, din cauza mea? Şi, dacă ea 
ştia, câţi alţii să mai fi aflat? Ei probabil că-i dăduse 
Christian nişte indicii, însă ceva îmi spunea că tot mai 
multe persoane începeau, la rândul lor, să-şi dea seama. 
După atacul asupra şcolii, reacţia mea oferise probabil 
un important indiciu cu privire la sentimentele pe care le 
nutream faţă de Dimitri. Poate că, în definitiv, nu era 



mare nenorocire dacă afla şi Hans acum. Secretul nu 
putea să mai rămână secret multă vreme. 

Alberta a tuşit uşor, dregându-şi glasul şi luând, în 
sfârşit cuvântul. 

— Cred că avem lucruri mai importante de care să ne 
preocupăm în clipa de faţă, decât o poveste amoroasă 
care poate că a existat, sau poate că nu. 

Steele s-a întors spre ea, nevenindu-i să creadă ce 
aude, şi a bătut cu palma în masă. 

— Dar e ceva destul de grav. Dumneata ştiai ceva 
despre asta? 

— Tot ceea ce ştiu este că ne abatem de la esenţial, a 
replicat ea, ocolind cu abilitate răspunsul. 

Alberta avea vreo douăzeci de ani mai mult decât 
Steele, şi privirea dură pe care i-a aruncat-o îl informa că 
ar fi o copilărie din partea lui s-o facă să-şi piardă 
timpul. 

— Eu am crezut, a continuat Alberta, că ne aflăm aici 
ca să ne dăm seama dacă domnişoara Hathaway a avut 
vreun complice, nu ca să dezgropăm trecutul. Până 
acum, singura persoană despre care putem să afirmăm cu 
certitudine că a ajutat-o este Belikov, şi că el a făcut-o 
dintr-o afecţiune iraţională. Iar aşa ceva îl etichetează ca 
fiind un fugar şi un nesăbuit, nu un strigoi. 

Niciodată nu mă gândisem că relaţia mea cu Dimitri 
ar constitui o „afecţiune iraţională", însă Alberta pusese 
punctul pe i. Ceva anume de pe chipurile lui Hans şi lui 
Steele mă făcea să cred că, foarte curând, întreaga lume 



urma să ştie despre noi doi, însă asta nu însemna nimic, 
prin comparaţie cu o crimă. Iar dacă il absolvea pe 
Dimitri de bănuiala că ar mai fi strigoi, însemna că, dacă 
vreodată va fi capturat, ar fi întemniţat, nu străpuns cu 
ţepuşa. Măruntă consolare. 

Interogatoriul Lissei a mai durat puţin timp, până ca 
gardienii să tragă concluzia că ea nu era implicată în 
nicio fază a evadării mele (din ce puteau ei să 
dovedească). Ea făcuse o treabă bună jucând tot timpul 
surprinderea şi dezorientarea, izbutind chiar să verse 
câteva lacrimi, văitându-se cum de putuse ea să mă 
judece atât de greşit. în jocul ei artistic strecurase şi 
puţină forţă de constrângere: nu destulă cât să-i spele 
cuiva creierul, dar îndeajuns încât indignarea de mai 
devreme a lui Steele să se transforme în simpatie. Hans 
era mai greu de descifrat, însă, la plecarea grupului, a 
ţinut să le amintească Tashei şi lui Christian ca avea să 
discute mai târziu cu fiecare dintre ei, de preferinţă fără 
însoţitori. 

Deocamdată, următorul invitat pe scaunul de tortură 
aştepta pe coridor. Eddie. Lissa i-a zâmbit aşa cum i-ar fi 
zâmbit oricărui alt prieten Niciun indiciu că ar fi făcut 
amândoi parte dintr-o conspiraţie. Eddie a salutat-o 
printr-o înclinare a capului, în timp ce era strigat să intre 
la interogatoriu. Lissa era îngrijorată pentru el, însă eu 
ştiam că autocontrolul lui de gardian va avea grijă să nu 
se abată de la povestea stabilită. Probabil că nu va vărsa 



lacrimi, ca Lissa, însă cel mai probabil se va preface la 
fel de şocat ca şi ea de „trădarea” mea. 

Tasha s-a despărţit de Lissa şi de Christian de îndată 
ce au ieşit afară, dar mai întâi prevenindu-i să aibă grijă. 

— V-aţi scos voi până acum, dar nu cred că gardienii 
v-au absolvit în totalitate de bănuieli. Hans, mai ales. 

— Hei, sunt în stare să-mi port de grijă, a replicat 
Christian, făcând-o pe Tasha să-şi dea ochii peste cap şi 
să spună: 

— Da, văd bine ce se-ntâmplă dacă te las de capul tău. 

— Auzi, nu face pe supărata pentru că nu te-am 
infonnat şi pe tine a ripostat el. N-am avut timp, şi doar 
atâtea erau persoanele pe care puteam să le implicăm. în 
plus, tu ţi-ai făcut deja nonna de nebunii. 

— E drept, a recunoscut Tasha. Nu prea reprezenta ea 
un model al respectării regulilor. E vorba doar, a 
continuat apoi, că totul a devenit cu mult mai complicat. 
Rose e fugară. Iar acum, Dimitri... 

S-a întrerupt, oftând, şi nu era nevoie să-şi tennine 
fraza, fiindcă-i ghiceam gândurile. în ochi avea o 
profundă umbră de tristeţe, una care mă făcea să mă simt 
vinovată. La fel ca noi Tasha îşi dorise ca reputaţia lui 
Dimitri să redevină nepătată. Insă el, eliberând-o pe cea 
acuzată de asasinarea reginei, îşi risipise în mare măsură 
şansele de a fi acceptat. Zău că-mi doream ca Dimitri să 
nu se fi implicat, şi speram ca actualul meu plan de 
evadare să-şi arate roadele. 



— Totul o să iasă bine, a asigurat-o Christian. O să 
vezi. 

Totuşi, nu părea la fel de convingător pe cât vorbea, 
iar Tasha i-a adresat un mic zâmbet amuzat. 

— Oricum, aveţi grijă. Vă rog. Nu vreau să vă văd şi 
pe voi într-o celulă. N-am timp pentru vizite la 
închisoare, cu toate întâmplările astea. 

Deodată, amuzamentul i-a dispărut, înlocuit fiind de 
aşa-numitul ei spirit de activistă. 

— Apropo, ştii, familia noastră se umple de ridicol. Iţi 
vine să crezi că se discută la modul serios ca Esmond să 
candideze din partea noastră? Doamne, Dumnezeule! 
Deja am trecut prin tragedii, una şi una, pe-aici. Ar 
trebui, măcar, să încercăm să mai salvăm ceva din 
harababura asta. 

— Nu cred că-1 cunosc pe Esmond, a zis Christian. 

— Ce idiot, a replicat ea, într-o doară. El, adică. Nu 
tu. Zău, cineva trebuie să le bage minţile-n cap celor din 
familia noastră până nu ne facem de râs. 

— Şi... lasă-mă să ghicesc, a replicat Christian, 
zâmbind: doar tu eşti capabilă de aşa ceva, nu? 

— Normal, a răspuns ea, cu o sclipire maliţioasă în 
ochi. Am schiţat deja o listă cu candidaţii ideali. Cei din 
familia noastră nu au nevoie decât de ceva muncă de 
convingere ca să-şi dea seama cât sunt de ideali. 

— Mi-ar fi fost milă de ei, dacă nu s-ar comporta în 
continuare ca jigodiile faţă de noi, a remarcat Christian, 
privindu-şi mătuşa cum se îndepărtează. 



Stigmatul transformării părinţilor lui în strigoi 
dăinuia încă, după atâţia ani. Tasha îl accepta cu mai 
multă eleganţă — cu toate văicărelile ei — doar ca să 
poată participa la luarea hotărârilor mai de amploare ale 
familiei Ozera. Christian nu avea astfel de iniţiative de 
comportament civilizat. Era şi-aşa destul de îngrozitor să 
fie tratat ca fiind mai prejos decât alţi moroi, să i se 
refuze dreptul la gardieni şi altele cuvenite celor din 
familiile regale. Dar şi din parte propriilor rude? Aşa 
ceva era cu atât mai crud. Şi Christian refuza să se 
prefacă măcar că ar accepta. 

— S-or da ei pe brazdă până la urmă, a zis Lissa, pe 
un ton mai optimist decât ceea ce credea în realitate. 

Orice răspuns ar fi pregătit Christian, şi l-a înghiţit în 
clipa în care altcineva şi-a potrivit pasul după al lor: tatăl 
meu. Apariţia lui bruscă i-a nedumerit pe amândoi 
prietenii mei, însă pe mine nu m-a surprins. Probabil ştia 
despre interogatoriul Lissei şi stătuse la pândă în afara 
clădirii, aşteptând să discute cu ea. 

— Frumoasă vreme, a început Abe, privind în jur 
copacii şi florile, de parcă ei trei ar fi pornit într-o 
plimbare prin natură acolo, la Curte. Dar când o să 
răsară soarele, o să pârjolească tot. 

întunericul care mie îmi făcea atâtea necazuri în 
pădurile Virginiei de Vest însemna o perioadă plăcută, 
de „amiază” pentru cei care urmau programul vampiric. 
Lissa l-a privit pieziş. Cu vederea ei bine adaptată la 
lumina scăzută, nu avea nici cea mai mică dificultate în 



a-i remarca strălucitoarea lui cămaşă luxoasă, bleu 
verzuie, de sub jacheta sport, bej. Şi un orb probabil că 1- 
ar fi văzut, cu astfel de culori pe el. 

Apoi, i-a luat în derâdere pretinsa nepăsare. Ăsta era 
obiceiul lui, să înceapă cu baliverne înainte de a trece la 
subiectele mai serioase. 

— Doar n-ai venit ca să discutăm despre vreme. 

— Am încercat să fiu civilizat, atât, a protestat Abe, 
tăcând apoi în timp ce vreo două fete moroi treceau pe 
lângă ei. De îndată ce le-a văzut la o distanţă sigură, a 
întrebat, cu voce scăzută. Să presupun că totul a decurs 
bine la mica voastră întâlnire? 

— Perfect, i-a răspuns ea, fără să se mai sinchisească 
să-l pună la curent cu „afecţiunea iraţională". 

Ştia că tot ce-1 interesa pe el era ca niciunul dintre 
asociaţii lor să nu fi fost implicat. 

— Gardienii l-au luat la rând acum pe Eddie, l-a 
informul Christian. Şi vor să mă ia şi pe mine, mai 
târziu, dar cred că asta o să fie ultima etapă, pentru noi 
toţi. 

— Sinceră să fiu, a intervenit Lissa, oftând, am 
senzaţia că interogatoriul a fost partea cea mai uşoară, în 
comparaţie cu ce unnează. 

Se referea la descoperirea adevăratului asasin al 
Tatianei. 

— Fiecare lucru la timpul lui, a murmurat Abe. N-are 
sens să ne lăsăm copleşiţi de problemele mai mari. O să 
începem cu începutul, şi gata. 



— Tocmai asta-i problema, a exclamat Lissa, izbind 
nervoasă cu piciorul o creangă care zăcea în faţa ei pe 
poteca pietruită. Habar n-am de unde să încep. Oricine ar 
fi omorât-o pe Tatiana s-a priceput de minune să-şi 
şteargă urmele şi să îndrepte toate bănuielile spre Rose. 

— Fiecare lucru la timpul lui, a repetat Abe. 

Vorbea pe tonul acela viclean al lui, care pe mine mă 
sâcâia uneori; în schimb, pentru Lissa, în starea ei de azi, 
era de-a dreptul enervant. Până acum, întreaga ei energie 
se concentrase spre scoaterea mea din închisoare şi spre 
ducerea mea intr-un loc sigur. Era ţelul care o mânase şi- 
o ajutase să meargă mai departe şi în urma evadării 
mele. 

Acum, după ce o parte din intensitatea aceea slăbise, 
părea să resimtă întreaga apăsare a situaţiei. Văzând-o 
necăjită, Christian a cuprins-o cu un braţ pe după umeri, 
după care s-a întors spre Abe, cu o neobişnuită 
seriozitate. 

— Ai vreo idee? l-a întrebat. Noi sigur nu avem vreo 
probă adevărată. 

— Avem destule ipoteze rezonabile, a replicat Abe. 
Cum ar fi cea că asasinul Tatianei ar trebui să fie cineva 
care are acces în încăperile ei particulare. Şi lista nu e 
deloc una lungă. 

— Dar nici scurtă, i-a întors-o Lissa, începând să 
numere pe degete. Cei din garda regală, prietenii, 
familia... şi asta, dacă presupunem că n-a modificat 
nimeni însemnările gardienilor cu privire la vizitele 



primite de ea. Şi poate că unele vizite nici nu se 
consemnau măcar. Probabil că avea tot timpul întâlniri 
secrete, de afaceri. 

— Puţin probabil să aibă întâlniri de afaceri în 
dormitorul ei, în cămaşă de noapte, a cugetat cu voce 
tare Abe. Desigur, depinde ce fel de afaceri, presupun. 

Deodată, Lissa, năucită de un gând, a fost cât pe ce să 
se împiedice. 

— Ambrose, spuse. 

—Cine? 

— Un dhampir... foarte chipeş... El şi Tatiana aveau, 
ăăă. . . 

— O relaţie? a completat-o Christian, zâmbind, ca un 
ecou al interogatoriului. 

De data asta, a fost rândul lui Abe să se oprească. S-a 
oprit şi Lissa, iar privirea ochilor lui întunecaţi a întâlnit- 
o pe a ei. 

— L-am văzut. Un soi de băiat de alcov. 

— El ar fi avut acces în donnitorul ei, a zis Lissa. Dar, 
pur şi simplu, nu pot... nu ştiu. Nu pot să mi-1 imaginez 
făcând una ca asta. 

— Aparenţele sunt înşelătoare, a comentat Abe. Părea 
grozav de interesat de Rose atunci, în sala de judecată. 

încă o surpriză pentru Lissa. 

— Ce tot spui? 

Abe şi-a mângâiat barba, cu un gest de personaj 
malefic. 



— A vorbit cu ea... sau i-a dat nu ştiu ce semnal. Nu 
sunt foarte sigur, dar a existat un anume fel de 
interacţiune între ei, 

Isteţul, vigilentul de Abe. îl observase pe Ambrose 
când imi strecurase biletul, însă nu-şi dăduse bine seama 
ce se întâmplase de fapt. 

— Ar fi cazul să stăm de vorbă cu el, a fost de părere 
Christian. 

Şi Lissa l-a aprobat. în interiorul ei se învolburau o 
mulţime de sentimente contradictorii. Era entuziasmată 
că aveau o pista... dar şi necăjită pentru faptul că 
amabilul, blândul Ambrose putea să fie un suspect. 

— Mă ocup eu de asta, s-a oferit Abe, cu vioiciune. 

I-am simit privirea Lissei abătându-se, intensă, asupra 
lui. N-aveam cum să-i văd expresia, însă am remarcat că 
Abe a făcut involuntar un pas înapoi, cu un licăr de 
mirare, aproape imperceptibil, în ochi. Până şi Christian 
a tresărit. 

— Şi eu o să fiu de faţă, a zis ea, cu o voce ca oţelul. 
Nu cumva să încerci vreun interogatoriu de tip tortură 
dementă, fără mine. 

— Vrei să fii prezentă la tortură? a întrebat-o Abe, 
revenindu-şi. 

— N-o să fie cazul. O să discutăm cu Ambrose ca 
între persoane civilizate, ai înţeles? 

L-a fixat din nou cu o privire dură şi, în cele din 
urmă, Abe a ridicat din umeri în semn de încuviinţare, ca 
şi cum faptul de a fi copleşit prin forţă de o femeie 



având jumătate din vârsta lui n-ar fi însemnat mare 
scofală. 

— Perfect. O s-o facem împreună. 

Supunerea lui i-a stârnit Lissei ceva bănuieli, şi el 
probabil că şi-a dat seama. 

— Aşa o să facem, a repetat, continuându-şi mersul. E 
un moment favorabil — în fine, la fel de favorabil ca 
oricare — pentru o investigaţie. Curtea o să fie cuprinsă 
de haos pe măsură ce se apropie alegerea monarhului. 
Toţi cei de- aici or să fie ocupaţi, şi-o să înceapă să curgă 
cu noi-veniţi. 

O uşoară briză, încărcată de umezeală, i-a ciufulit 
părul Lissei. în ea se întrezărea perspectiva caniculei, şi 
Lissa a înţeles că Abe avusese dreptate în privinţa 
răsăritului. Era de preferat să se ducă devreme la culcare. 

— Cînd se ţin alegerile? s-a interesat ea. 

— De îndată ce-o vor pune pe draga de Tatiana la 
locul de odihnă. Treburile astea decurg repede. Avem 
nevoie de restabilirea guvernării. O să fie îngropată 
mâine, la biserică, tot cu ceremonie şi serviciu religios, 
dar fără să se mai repete procesiunea. încă sunt destul de 
neliniştiţi. 

Mă simţeam oarecum vinovată pentru faptul că 
Tatiana nu avusese parte, până la sfârşit, de funeralii 
regale complete, dar în definitiv, dacă asta însemna să 
fie descoperit adevăratul asasin, poate că şi ea ar fi 
preferat să fie aşa. 



— Cum se termină înmormântarea, încep alegerile, a 
continuat Abe, iar familiile care vor să-şi înscrie 
candidaţii pentru coroană pot s-o facă... şi evident că 
vor. N-ai văzut niciodată o alegere monarhică, nu-i aşa? 
E un veritabil spectacol. Evident, pînă să se treacă la vot, 
toţi candidaţii vor trebui testaţi. 

Era o nuanţă rău-prevestitoare în felul în care 
pronunţase „testaţi”, însă gândurile Lissei erau 
altundeva. Tatiana fusese singura regină pe care o 
cunoscuse vreodată, şi întreaga însemnătate a acestei 
schimbări de regim era descumpănitoare. 

— Un nou rege, sau o nouă regină, ar putea să 
influenţeze totul... în bine sau în rău. Sper să fie cineva 
ca lumea. Din familia Ozera. Dintre aliaţii Tashei, a 
precizat, îndreptând o privire plină de speranţă spre 
Christian, care nu putea să-i răspundă altfel decât printr- 
o ridicare a umerilor. Sau Ariana Szelsky. îmi place de 
ea. Nu că ar avea importanţă pe cine aş vrea eu, a 
adăugat cu amărăciune. Din moment ce nu pot să votez... 

Voturile membrilor Consiliului determinau 
câştigătorul alegerilor, aşa că, încă o dată, ea era lăsată 
pe dinafara procedurilor legale ale moroilor. 

— Foarte multă muncă se depune pentru nominalizări, 
a explicat Abe, ocolindu-i ultima remarcă. Fiecare 
familie îşi doreşte pe cineva care să-i promoveze 
interesele, dar în acelaşi timp să aibă şi şanse de a obţine 
voturi din partea... 

—Au! 



M-am pomenit smulsă cu brutalitate din lumea 
calculelor politice ale moroilor şi întoarsă în sălbăticia 
Virgini ei de Vest... intr-un chip foarte dureros. Ceva 
solid şi înverşunat m-a trântit pe pământul bătătorit, 
făcându-mă să mă zgârii în frunzele şi crengile de pe jos. 
Două braţe puternice m-au apăsat, iar vocea lui Dimitri 
mi-a răsunat în ureche. 

— Ar fi trebuit să te ascunzi prin oraş, mi-a zis, uşor 
amuzat. 

Greutatea lui şi poziţia nu-mi penniteau să fac nici 
cea mai mică mişcare. 

— Ar fi fost ultimul loc în care-aş fi căutat. Aşa, am 
ştiut precis încotro te îndrepţi. 

— Bine, bine. Nu mai face tu pe deşteptul, am 
bombănii, scrâşnind din dinţi şi străduindu-mă să scap 
din strânsoarea lui. 

Fir-ar să fie. Chiar era deştept. Şi, încă o dată, 
apropierea de el mă dezorienta. Ceva mai devreme, 
păruse să-l afecteze şi pe el, dar, după toate aparenţele, 
îşi învăţase lecţia. 

— Ai avut noroc şi-ai ghicit, atât, am adăugat. 

— Eu n-am nevoie de noroc, Roza. Te găsesc oricând. 
Aşa că depinde numai de tine cât de grea vrei să fie 
situaţia asta. 

In vocea lui era o nuanţă aproape colocvială, cu atât 
mai ridicolă în poziţia actuală. 



— Putem să repetăm toate astea la infinit, sau poţi să 
devii rezonabilă şi să stai la adăpost, cu mine şi cu 
Sydney. 

— Nu e nimic rezonabil în asta! E pierdere de vreme! 

Transpira, din cauza căldurii şi, fără îndoială, fiindcă 
fusese nevoit să fugă zdravăn ca să mă prindă din urmă. 
Adrian folosea o apa de colonie care mă ameţea 
întotdeauna, însă şi mirosul natural emanat de pielea 
caldă a lui Dimitri era îmbătător. Uimitor lucru din 
partea mea, să tot remarc astfel de mărunţişuri — şi să 
mai şi fiu atrasă de ele — chiar şi când eram cuprinsă de 
o legitimă furie împotriva lui pentru că mă ţinea în 
captivitate. Poate că tocmai furia era excitantă. 

— De câte ori trebuie să-ţi mai explic ce logică are tot 
ceea ce facem? M-a întrebat, exasperat. 

— Până te saturi, am replicat, împingându-mă în el, 
într-o nouă încercare de eliberare, însă n-am reuşit decât 
să fiu şi mai aproape. 

Şi aveam eu o senzaţie că trucul cu sărutatul n-ar mai 
fi mers de data asta. 

M-a smucit în picioare, imobilizându-mi mâinile la 
spate. Acum, aveam un spaţiu de manevră un pic mai 
mare decât avusesem la orizontală, dar nu de ajuns cât să 
scap de el. Cu o mişcare lentă, a început să mă împingă 
în direcţia din care venisem. 

— Nu vă las, pe tine şi pe Sydney, să aveţi necazuri 
din cauza mea. Pot să-mi port singură de grijă, aşa că dă- 
mi drumul! am zis, târându-mi literalmente picioarele. 



Văzând un copac înalt şi subţire, am întins un picior 
şi m-am agăţat cu el de trunchi, oprindu-ne complet 
înaintarea. 

Scoţând un geamăt exasperat, Dimitri şi-a mutat 
mâinile, vrând să mă desprindă de copac. Aproape că 
mi-a dat o şansă de scăpare, dar n-am reuşit să fac nici 
doi paşi, că m-a prins iar. 

— Rose, mi-a zis, plictisit. N-ai cum să reuşeşti. 

— Ce-ţi mai face faţa? l-am întrebat. 

N-aveam cum să văd, în lumina slabă, dar ştiam că 
pumnul pe care i-1 expediasem avea să-i lase semne până 
mâine. Mare păcat să strici o faţă ca asta, dar o să-i 
treacă, şi poate c-o să-l înveţe minte să mai facă pe 
nebunul cu Rose Hathaway. 

Sau nu. A reînceput să mă târască după el. 

— Sunt uite-atât de aproape de momentul în care-o să 
te arunc pe umăr, m-a avertizat. 

— Aş vrea să te văd că încerci. 

— Cum crezi că s-ar simţi Lissa dacă ai fi omorâtă? 

Strânsoarea i s-a înteţit şi, în timp ce aveam senzaţia 
că o să-şi ducă la îndeplinire ameninţarea cu aruncatul 
pe umăr, bănuiam şi că era tentat să mă scuture bine. 
Atât era de nervos. 

— Poţi măcar să-ţi imaginezi ce-ar însemna pentru ea 
să te piardă? m-a muştruluit în continuare. 

Pentru o clipă, am rămas în pană de replici tăioase. 
Nu voiam să mor, însă faptul că-mi riscam viaţa în s emna 
chiar asta: că îmi riscam viaţa. Pe-a mea, nu pe-a altuia. 



Şi totuşi, ştiam că are dreptate. Lissa ar fi fost distrusă 
dacă mi s-ar fi întâmplat ceva. Dar, chiar şi-aşa... era un 
risc pe care trebuia să mi-1 asum. 

— Ai puţină încredere, tovarăşe, am insistat, 
îndărătnică. N-o să mă las eu omorâtă. O să rămân în 
viaţă. 

Nu era răspunsul dorit de el. M-a strâns şi mai tare. 

— Sunt şi alte moduri în care poţi s-o ajuţi, în afară de 
cine ştie ce nebunii îţi trec ţie prin cap. 

Deodată, m-am lăsat moale. Dimitri s-a împiedicat, 
luat pe nepregătite de subita mea lipsă de împotrivire. 

— Ce s-a întâmplat? m-a întrebat, atât nedumerit, cât 
şi bănuitor. 

Am rămas cu privirea fixată prin întuneric, fără să 
văd cu adevărat ceva. în schimb, îi vedeam pe Lissa şi 
pe Abe, la Curte, şi-mi aminteam de senzaţia de 
neputinţă a Lissei, şi de cât îşi dorea să aibă drept de vot. 
Biletul Tatianei mi-a revenit în memorie şi, pentru 
moment, i-am auzit vocea în minte. Ea nu este cel din 
urmă vlăstar al familiei Dragomir. Mai există unul în 
viaţă. 

— Ai dreptate, i-am zis, în cele din urmă. 

— Cu privire la...? 

Dimitri era complet descumpănit. Era obişnuita 
reacţie a celorlalţi atunci când mă declaram de acord cu 
ceva rezonabil. 

— Dacă fug înapoi la Curte n-o să-i fiu de folos 
Lissei. 



Tăcere. Nu puteam să-i disting întru totul expresia, 
însă probabil era complet şocată. 

— Mă întorc cu tine la motel, şi n-o să fug la Curte, i- 
am promis. 

încă un Dragomir. încă un Dragomir, care trebuie 
găsit. Am inspirat adânc. 

— Dar n-am de gând să stau şi să nu fac nimic. O să 
fac ceva pentru Lissa... iar tu şi cu Sydney o să mă 
ajutaţi. 



OPT 


S-A DOVEDIT CĂ MĂ ÎNŞELASEM cu privire la 
faptul că departamentul local de poliţie ar 11 fost alcătuit 
dintr-un agenl şi un câine. Când am ajuns înapoi la 
motel, am văzut lumini intermitente roşii şi albastre 
fulgerând în parcare şi câţiva gură-cască încercând să 
afle ce s-a întâmplat. 

— S-a întors tot oraşul pe dos, am comentat. 

Dimitri a oftat adânc. 

— Ai simţit doar nevoia să-i spui ceva 

recepţionerului, nu? 

Ne-am oprit la ceva distanţă, ascunşi în umbra unei 
clădiri dărăpănate. 

— M-am gândit c-o să te mai întârzie. 

— O să ne întârzie acum, a replicat, măturând cu 
privind întreaga scenă şi înregistrând toate amănuntele, 
în lumina pâlpâitoare. Maşina lui Sydney a dispărut, m-a 
anunţat apoi. Asta tot e ceva. 

Fudulia de adineauri m-a părăsit brusc. 

— Aşa zici? Tocmai am rămas pedeştri! 

— Nu ne părăseşte ea; a fost îndeajuns de deşteaptă 
încât să se facă nevăzută înainte ca poliţia să-i bată la 



uşă, mi-a explicat, întorcându-se să examineze unica 
stradă principală a oraşului, Haide, m-a îndemnat. 
Trebuie să fie pe-aproape, şi sunt destule şanse ca 
poliţiştii să se pună pe scotocit dacă rămân cu impresia 
că o biată fată lipsită de apărare ar fi hăituită de cineva. 

Tonul cu care pronunţase „lipsită de apărare” grăia 
cât o b bliotecă întreagă. 

Până la urmă, Dimitri a hotărât că trebuie să ne 
îndreptăm spre drumul care ne adusese în oraş, 
presupunând că Sydney ar vrea să plecăm de-aici, din 
moment ce acoperirea noastră fusese spulberată de 
prostia mea. Implicarea poliţiei crea complicaţii, însă nu 
prea regretam ce făcusem. Eram entuziasmată de planul 
care-mi venise în minte când eram în pădure şi voiam, ca 
de obicei, să trec imediat la fapte. Dacă boacăna mea ne 
ajuta să ne cărăm mai repede din văgăuna asta, cu atât 
mai bine. 

Instinctul nu-1 înşelase pe Dimitri cu privire la 
Sydney. După ce-am ieşit cu aproape un kilometru din 
oraş, am descoperit o CRV trasă pe dreapta drumului. 
Motorul era oprit, farurile stinse, dar zăream îndeajuns 
încât să disting plăcuţa cu număr de Louisiana. M-am 
dus spre portiera din dreptul volanului şi am bătut în 
geam. înăuntru, am văzut-o pe Sydney tresărind. A 
coborât imediat geamul, cu o expresie incredulă pe chip. 

— Ce-ai mai făcut? Nu contează. Las-o baltă. Urcaţi- 
vă şi gata. 



Ne-am supus amândoi. Sub privirea ei 
dezaprobatoare, mă simţeam ca un copil neascultător. 
Fără să scoată o vorbă, a pornit motorul şi a început să 
se îndrepte în direcţia din care veniserăm la început, 
intrând până la urmă pe mica şosea statală care ducea 
înapoi spre autostrada interstatală. Promiţător. Numai că, 
după vreo câţiva kilometri, a cotit din nou, de astă dată 
pe o ieşire întunecoasă care nu părea să aibă nimic 
deosebit. 

Oprind motorul, s-a întors spre bancheta din spate, 
fixându-mă cu privirea. 

— Ai fugit, nu-i aşa? 

— Mda, dar mi-a venit o... 

Sydney m-a redus la tăcere ridicând mâna. 

— Nu, nu spune nimic. Nu încă. Mi-aş fi dorit să-ţi fi 
pornit cutezătoarea evadare fără să atragi atenţia 
autorităţilor. 

— Şi eu, a susţinut-o Dimitri. 

M-am încruntat spre amândoi. 

— Hei, doar am venit înapoi, nu? 

Dimitri şi-a arcuit o sprânceană auzindu-mă, 
comentând probabil în sinea lui cât de voluntară fusese 
întoarcerea mea. 

— Şi acum ştiu ce trebuie să facem ca s-o ajutăm pe 
Lissa, le-am destăinuit. 

— Ceea ce trebuie să facem, mi-a întors vorba 
Sydney, e să găsim un loc sigur în care să stăm. 



— Adică să ne întoarcem în lumea civilizată şi să 
alegem un hotel. Unul cu room-service. Putem să ne 
stabilim acolo baza operaţională, cât timp lucrăm la 
unnătorul plan. 

— Am căutat în mod special oraşul ăsta! m-a 
apostrofat Sydney. Nu putem să mergem undeva la 
întâmplare; cel puţin, nu prin apropiere. Mă îndoiesc că 
mi-ar fi notat numărul, dar e posibil să ceară prin staţie 
să fie căutat modelul de maşină. Dacă au aşa ceva, plus 
descrierile noastre, şi se ajunge la poliţia statului, or s- 
ajungă şi la Alchimişti şi atunci... 

— Linişteşte-te, i-a zis Dimitri, prinzând-o de braţ. 

Nu era nimic intim în gestul lui, dar eu tot am simţit o 
scânteie de invidie, cu atât mai mult după asprele dovezi 
de dragoste de care tocmai avusesem parte, fiind aproape 
târâtă prin pădure. 

— Nu ştim dacă se va întâmpla ceva din toate astea, a 
argumentat el. De ce nu-1 suni pe Abe? 

— Mda, a monnăit ea, mohorâtă. Exact ce-mi doream. 
Să-l anunţ că i-am făcut varză planul în mai puţin de 
douăzeci şi patru de ore. 

— Păi, am intervenit, dacă asta te face să te simţi mai 
bine, află că planul oricum o să se schimbe... 

— Taci odată, s-a răstit ea. Tăceţi amândoi. Am 
nevoie să mă gândesc. 

Am făcut un schimb de priviri cu Dimitri, dar am 
păstrat amândoi tăcerea. Când îi spusesem că ştiu o 
modalitate prin care am putea s-o ajutăm, în modul cel 



mai serios, pe Lissa, îi stârnisem interesul. Ştiam că voia 
detalii, însă eram amândoi nevoiţi să aşteptăm după 
Sydney. 

Aprinzând becul din plafon, Sydney a scos la iveală o 
hartă a statului. După ce-a studiat-o un minut, a 
împăturit-o la loc şi, pur şi simplu, a rămas cu privirea 
îndreptată înainte. Nu-i vedeam faţa, dar bănuiam că e 
încruntată. Intr-un târziu, a oftat în stilul ei, a jale, a stins 
becul şi a pornit motorul. Am urmărit cu privirea cum 
tastează pe dispozitivul ei GPS numele A/tswood, 
Virginia de Vest. 

— Ce e acolo, în Altswood? am întrebat-o, 
dezamăgită de faptul că nu introdusese ceva de genul 
Atlantic City. 

— Nimic, mi-a răspuns, reintrând pe şosea. E doar 
locul cel mai apropiat pe care poate să-l găsească GPS- 
ul. 

Farurile unui automobil venit din sensul opus i-au 
luminat pentru scurt timp profilul lui Dimitri, şi am 
descifrat mirarea şi pe chipul lui. Aşa. Acum nu mai 
eram singura neştiutoare. GPS-ul indica aproape o oră şi 
jumătate până la destinaţie. Totuşi, nu i-a pus întrebări 
cu privire la motivele alegerii, întorcându-şi capul din 
nou spre mine. 

— Şi, care-i treaba cu Lissa? Care să fie planul tău 
măreţ? m-a luat la întrebări, după care a aruncat o privire 
spre Sydney. Rose spune că am avea ceva important de 
făcut. 



— Aşa mi-a ajuns şi mie la urechi, a replicat sec 
Sydney. 

Dimitri şi-a întors iar privirea spre mine, aşteptând. 

Am inspirat adânc. Sosise momentul dezvăluirii 
secretului pe care-1 păstrasem încă de la audiere. 

— Deci, ăăă, se pare că Lissa are un frate, sau o soră. 
Şi cred că ar trebui să-l găsim. Sau s-o găsim. 

Am izbutit să-mi fac vocea să sune calmă şi 
indiferentă. Dar, pe dinăuntru, inima îmi zvâcnea. Chiar 
dacă avusesem timp berechet ca să rumeg biletul 
Tatianei, rostirea cu voce tare a cuvintelor le făcea să 
pară reale intr-un mod în care nu mai fuseseră pînă 
acum. Şi m-au şocat, izbindu-mă din plin adevărata 
semnificaţie a infonnaţiei şi modul în care ar putea 
schimba tot ce ajunseserăm să credem. 

Fireşte, şocul meu n-a fost nimic pe lângă al 
celorlalţi. Unu la zero pentru Rose şi pentru elementul- 
surpriză. Sydney n-a încercat deloc să-şi ascundă 
uimirea, rămânând cu gura căscată. Până şi Dimitri arăta 
puţin descumpănit. 

După ce şi-au mai revenit, i-am văzut pregătindu-se 
să protesteze. Fie că aveau să-mi pretindă dovezi, fie să 
respingă pur şi simplu ideea, ca fiind ridicolă. Am trecut 
imediat la acţiune, înainte de startul contrazicerilor. Am 
scos la iveală biletul Tatianei şi l-am citit cu voce tare, 
lăsându-1 pe Dimitri să-l privească. Le-am povestit 
despre întâlnirea mea cu fantoma, când sufletul 
neodihnit al reginei mă făcuse să cred în veridicitatea 



mesajului. Dar, chiar şi-aşa, însoţitorii mei au rămas 
sceptici. 

— N-ai nicio dovadă că Tatiana ar fi scris biletul, mi- 
a zis Dimitri. 

— Alchimiştii nu au date despre existenţa unui alt 
Dragomir a replicat Sydney. 

Fiecare spusese exact ceea ce mă aşteptasem. Dimitri 
era genul de bărbat mereu pregătit să vadă un şiretlic sau 
o capcană. Punea la îndoială orice n-ar fi fost susţinut de 
dovezi incontestabile. In schimb, Sydney trăia într-o 
lume a faptelor şi a datelor, şi avea încredere deplină în 
Alchimişti şi în infonnaţiile lor. Dacă Alchimiştii nu 
credeau, nici ea nu credea. Dovezile oferite de fantome 
nu-i puteau convinge pe niciunul dintre ei doi. 

— Chiar nu văd de ce- ar vrea spiritul Tatianei să mă 
înşele, am argumentat. Iar Alchimiştii nu sunt 
atotştiutori. Biletul susţine că e un secret foarte bine 
păstrat printre moroi... pare logic să fie un secret şi 
pentru Alchimişti. 

Sydney a pufnit, displăcându-i remarca mea cu 
„atotştiutorii", dar în rest a rămas tăcută. Dimitri a fost 
cel care a împins discuţia mai departe, refuzând să ia 
ceva pe încredere, fără dovezi. 

— Mi-ai zis altădată că nu totdeauna se înţelege 
limpede ce încearcă fantomele să transmită, mi-a atras el 
atenţia. Poate c-ai interpretat-o greşit. 

— Nu ştiu... Am tăcut şi m-am gândit iar la faţa ei 
solemnă, translucidă. Dar cred că ea a scris biletul, am 



revenit apoi. Aşa-mi spune mie instinctul, am insistat, 
îngustându-mi privirea spre Dimitri. Ştii că instinctul 
meu nu s-a înşelat până acum. Nu poţi să ai încredere şi 
cu asta? 

M-a privit fix pentru câteva momente, şi eu i-am 
susţinut privirea fără ezitare. In felul acela neobişnuit al 
nostru, puteam să ghicesc ce gândeşte. întreaga situaţie i 
se părea cusută cu aţă albă, dar ştia că aveam dreptate în 
legătură cu instinctul meu. Se dovedise corect în trecut. 
Indiferent prin ce trecuse el, indiferent de actualul 
antagonism dintre noi, încă mă cunoştea îndeajuns cât să 
se încreadă în el. 

încetişor, aproape fără voia lui, a făcut un semn de 
încuviinţare. 

— Dar dacă ne hotărâm să plecăm în căutarea acestui 
aşa-zis vlăstar, încăţcăm indicaţiile Lissei, care ne-a 
cerut să stăm la adăpost. 

— Tu crezi în biletul ăla? s-a mirat Sydney. Ţi-a 
trecut măcar prin gând să-l iei în seamă? 

Un fulger de mânie s-a aprins în mine, unul pe care 
m-am străduit să-l ascund. Evident. Evident că tocmai 
acesta trebuia să fie următorul obstacol: incapacitatea lui 
Dimitri de a manifesta nesupunere faţă de Lissa. Sydney 
se temea de Abe, lucru pe care puteam să-l înţeleg, însă 
preocuparea lui Dimitri consta încă în acel nobil 
jurământ cavaleresc făcut Lissei. Am tras adânc aer în 
piept. Dacă-i spuneam cât de ridicolă mi se părea 
comportarea lui nu puteam să-mi ating scopurile. 



— Teoretic, da. Dar dacă noi chiar am putea să 
dovedim că ea nu e singura rămasă din familie, i-am fi 
de mare ajutor. Nu putem să dăm cu piciorul ocaziei, şi 
dacă voi reuşiţi să mă feriţi de necaturi între timp — m- 
am străduit să nu mă strâmb la vorbele astea — atunci n- 
ar trebui să fie o problemă. 

Dimitri a stat să se gândească la propunerea mea. Mă 
cunoştea bine. Ştia şi că, dacă trebuia să iasă cum vreau 
eu, eram în stare să apelez şi la o logică mai 
întortocheată. 

— Bine, a rostit, intr-un târziu. 

I-am şi observat schimbarea din fizionomie. 
Hotărârea fusese luată, şi el avea s-o respecte de-acum. 

— Dar de unde începem? m-a întrebat. Nu ai niciun 
alt indiciu, în afara biletului misterios. 

Era un dejâ-vu, amintindu-mi de conversaţia de mai 
devreme a Lissei şi a lui Christian cu Abe, când încercau 
să-şi dea seama de unde să pornească investigaţiile. 
După cum se părea, noi două duceam vieţi paralele, 
unnărind amândouă rezolvarea câte unui puzzle 
imposibil, cu indicii extrem de sumare. Rememorându-le 
discuţia, am încercat un raţionament similar cu cel 
folosit de Abe: dacă n-ai indicii, începi să lucrezi prin 
intennediul concluziilor evidente. 

— E evident că avem de-a face cu un secret, am zis. 
Unul mare de tot. Unul care s-a vrut camuflat cât mai 
bine... intr-atât, încât s-a încercat sustragerea actelor 



referitoare la el şi îndepărtarea de la putere a 
Dragomirilor. 

Cineva dăduse o spargere într-una dintre clădirile 
Alchimiştilor şi luase de-acolo documente care atestau 
că, intr-adevăr, Eric Dragomir finanţase o femeie 
misterioasă. Le-am precizat însoţitorilor mei că era 
foarte probabil ca femeia aceea să fie mama copilului 
său din flori. 

— Ai putea să mai faci ceva cercetări în acest caz, i- 
am zis lui Sydney. 

Poate că ei nu-i păsa de existenţa încă unui Dragomir, 
însă Alchimiştii doreau în continuare să ştie ce le fusese 
furat. 

— Hopa, ia stai! Cum era, că eu nici măcar nu 
parcipam la procesul decizional? m-a apostrofat ea. 

încă nu-i trecuse supărarea provocată de conversaţia 
noastră care dintr-odată începuse să se deruleze fără ea. 
Şi, după cum decursese noaptea până acum, nu părea 
prea încântată de posibilitatea de a fi absorbită într-o altă 
coţcărie de-a mea. 

— Poate că pentru voi doi, şi-a continuat ea tirada, n-o 
fi mare chestie să-i încălcaţi ordinele Lissei, însă pentru 
mine ar însemna să acţionez împotriva dispoziţiilor lui 
Abe. Iar el ar putea să nu fie chiar atât de îngăduitor. 

Era un punct de vedere corect. 

— O să-i cer o favoare, ca fiică a lui, am asigurat-o. în 
plus, moşul adoră secretele. O să-i placă ăsta, crede-mă. 
Iar tu deja ai găsit indiciul cel mai important dintre toate. 



Adică, dacă Eric îi dădea bani unei femei necunoscute, 
atunci de ce n-am deduce că o făcea pentru amanta lui 
secretă şi pentru copilul lor? 

— „Necunoscută" e cuvântul-cheie, a replicat Sydney, 
încă evident sceptică în legătură cu „îngăduinţa” 
Zmeului. Dacă teoria ta e corectă — şi să ştii că e cam 
forţată — noi încă nu avem habar cine a fost amanta aia. 
în documentele furate nu se spunea. 

— Mai există şi alte documente care se leagă de cele 
furate? Sau ai putea să investighezi banca în care 
depunea el bani? 

Preocuparea iniţială a Alchimiştilor fusese că le 
furase cineva copii printate ale unor fişiere din arhivă. 
Colegii ei descoperiseră care anume documente fuseseră 
luate, însă nu acordaseră prea multă atenţie conţinutului 
acestora. Puteam să pariez liniştită că nu căutaseră alte 
documente care să aibă legătură cu acelaşi subiect. 
Sydney îmi confirmă. 

— Tu chiar n-ai idee ce înseamnă „cercetarea 
arhivei”, aşa-i? Nu e chiar atât de simplu, mi-a atras ea 
atenţia. Ar putea să ia cave vreme. 

— Păi... cred că de-asta e bine să mergem intr-un loc, 
hm, sigur, nu? am întrebat. 

Coştientizând brusc faptul că era posibil să avem 
nevoie de timp ca să facem următorul pas, începeam să 
cam înţeleg dezavantajul pierderii izolatei noastre 
ascunzători. 



— Sigur... în fine, a adăugat, clătinând din cap, o să 
vedem. Sper că nu fac o prostie. 

După cuvintele acestea profetice ale ei, s-a aşternut 
tăcerea. Aş fi vrut să ştiu mai multe despre locul spre 
care ne îndreptam dar simţeam că nu trebuie să mă culc 
pe laurii micii victorii abia repurtate. Sau, cel puţin, ai 
victoriei pe care-mi închipuiam ca aş fi repurtat-o. Nu 
eram întru totul convinsă că Sydney fusese sută la sută 
câştigată de partea cauzei mele, însă pe Dimitri eram 
sigură că-1 hotărâsem. Aşa că era mai bine să n-o tulbur 
acum. Am aruncat o privire spre GPS. Aproape o oră. 
Timp suficient ca să văd ce mai e cu Lissa. 

Mi-a trebuit un minut până să recunosc locul în care 
se afla, probabil din cauză că mă aşteptasem să se 
întoarcă în camera ei. Dar nu, era într-un loc în care 
fusesem şi eu o dată: în casa părinţilor lui Adrian. 
Surprinzător. în câteva clipe, însă, i-am citit 
raţionamentul din minte. Actualul ei apartament era în 
pavilionul pentru oaspeţi şi, în panica ulterioară evadării 
mele, clădirea în care locuia mişuna de vizitatori grăbiţi 
acum să plece. Casa din oraş a Ivashkovilor, situată într- 
o zonă rezidenţială pennanentă era un pic mai liniştită... 
nu că n-ar fi fost şi pe-acolo vreo câţiva vecini pe fugă. 

Adrian era tolănit într-un fotoliu, cu picioarele 
rezemate neglijent pe o măsuţă scumpă, aleasă probabil 
de mama lui cu ajutorul unui specialist în decoraţiuni 
interioare. Lissa şi Christian abia sosiseră, şi ea tocmai 



receptase în aer un iz de fum de ţigară care o făcuse să 
creadă că Adrian s-ar fi nărăvit pe furiş, în prealabil. 

— Dacă avem noroc, le spunea el Lissei şi lui 
Christian, entităţile parentale vor fi ocupate pentru o 
vreme, oferindu-ne linişte şi pace. Cât de dure v-au fost 
interogatoriile? 

Lissa şi Christian s-au aşezat pe o canapea mai 
degrabă drăguţă decât confortabilă. Ea s-a rezemat de el, 
oftând. 

— Nu prea rău. Nu ştiu dacă s-au convins pe deplin că 
nu avem nimic de-a face cu evadarea lui Rose... dar 
categoric nu au nicio dovadă. 

— Cred că mai multe probleme avem cu mătuşa 
Tasha, a completat-o Christian. A fost cam întoarsă pe 
dos pentru că nu i-am spu şi ei care-i treaba. Am 
impresia c-ar fi vrut să arunce în aer ea însăşi statuile. 

— Cred că mai mult s-a supărat din cauză că l-am 
implicat pe Dimitri, i-a atras atenţia Lissa. Crede că i-am 
dus de râpă şansele de a mai fi acceptat vreodată la loc. 

— Şi are dreptate, a confirmat Adrian, luând o 
telecomandă şi pornind un televizor mare, cu plasmă. 
Tăind sunetul, a început să schimbe canalele la 
întâmplare. Dar nu l-a forţat nimeni, a precizat el. 

Lissa l-a aprobat, dar întrebându-se în secret dacă nu 
cumva îl forţase ea, fără să ştie. Jurământul lui devotat 
de a o proteja nu era un secret. Christian părea că-i simte 
îngrijorarea. 

— Ei, de unde ştim că el n-ar fi... 



O bătaie în uşă l-a întrerupt în mijlocul frazei. 

— Fir-ar să fie, a exclamat Adrian, ridicându-se. Gata 
cu liniştea şi pacea. 

— Părinţii tăi n-ar bate în uşă, şi-a dat cu părerea 
Christian. 

— E-adevărat, dar probabil că e vreun prieten de-al 
lor, dornic să soarbă un vinişor de Porto şi să bârfească 
despre cumplita stare a tineretului criminal din ziua de 
azi, i-a răspuns Adrian, din mers. 

Lissa a auzit uşa deschizându-se, apoi o conversaţie 
înfundată. Câteva clipe mai târziu, Adrian s-a întors 
împreună cu un tânăr moroi pe care ea nu-1 cunoştea. 

— Uite ce e, zicea tipul, privind stânjenit înjur. Pot să 
mă întorc mai târziu. 

în clipa aceea, i-a zărit pe Lissa şi pe Christian şi a 
încremenit.. 

— Nu, nu, a protestat Adrian. 

Trecerea de la indispoziţie la cordialitate fusese la fel 
de rapidă ca aprinderea luminii după apăsarea unui 
întrerupător. 

— Sunt sigur c-o să se-ntoarcă şi ea, dintr-o clipă în 
alta. Voi vă cunoaşteţi? 

Tânărul a încuviinţat, săgetând cu privirea de la o faţă 
la cealaltă. 

— Desigur. 

— Eu nu te cunosc, a replicat Lissa, încruntându-se. 



Zâmbetul nu-i părăsise chipul lui Adrian, însă Lissa 
şi-a dat seama repede că era vorba despre ceva 
important. 

— El e Joe. îngrijitorul care m-a ajutat, depunând 
mărturie că nu eram împreună cu Rose când a fost 
asasinată mătuşa Tatiana. Cel care lucra în clădirea lui 
Rose. 

în clipa aceea, Lissa şi Christian şi-au îndreptat 
amândoi spinările. 

— Mare noroc că ai apărut înaintea audierii, a zis 
Christian prudent. 

O vreme, stârnise panică posibilitatea ca Adrian să fie 
implicat împreună cu mine, însă Joe ieşise la lumină 
tocmai la ţanc, depunând mărturie cu privire la 
perioadele în care ne văzuse, atât pe mine, cât şi pe 
Adrian, în clădirea în care locuiam eu. 

Joe a făcut câţiva paşi înapoi, spre antreu. 

— Chiar trebuie să plec. Transmiteţi-i doar lui Lady 
Ivashkov că am trecut... şi că plec de la Curte. Dar că 
totul s-a rezolvat. 

— Ce s-a rezolvat? l-a întrebat Lissa, ridicându-se 
încet. 

— Păi... ştie doamna. 

Lissa, cum o cunoşteam eu, nu arăta ca o persoană 
care să intimideze. Era drăguţă, subţirică, atrăgătoare, 
dar după spaima de pe faţa lui Joe... în fine. Probabil că-i 
adresase o privire înspăimântătoare. îmi amintea de 
confruntarea cu Abe de mai devreme. 



— Zău, a insistat el. Trebuie să plec. 

A dat să-şi continue drumul spre ieşire, însă deodată 
am simţit un val de spirit înflăcărându-se în Lissa. Joe s- 
a oprit brusc, iar ea s-a apropiat de el cu paşi mari. 

— Despre ce aveai nevoie să vorbeşti cu Lady 
Ivashkov? l-a întrebat, pe un ton poruncitor. 

— Uşurel, verişoară, a murmurat Adrian. N-ai nevoie 
de atât spirit ca să obţii răspunsuri. 

Lissa îşi folosea forţa de constrângere asupra lui Joe, 
dar atât multă, încât parcă-1 transformase într-o 
marionetă. 

— Banii, a icnit Joe, cu răsuflarea tăiată şi ochii 
căscaţi. S-a rezolvat cu banii. 

— Care bani? l-a întrebat ea. 

Joe a ezitat, ca şi cum ar fi putut să-i reziste, însă a 
cedat curând. N-avea cum să se împotrivească unei 
constrângeri atât de puternice, mai ales din partea unui 
utilizator al spiritului. 

— Banii... banii pentru mărturia... despre unde a fost 
el, a bâiguit, smucindu-şi capul spre Adrian. 

Calmul de pe faţa lui Adrian s-a fisurat un pic. 

— Cum adică, despre unde am fost eu? în noaptea în 
care a murit mătuşa mea? Vrei să spui... 

Christian a continuat de unde se poticnise Adrian. 

— Lady Ivashkov te-a plătit ca să spui că l-ai văzut pe 
Adrian? 

— Dar l-am văzut, a strigat Joe. 



Transpira vizibil. Adrian avusese dreptate: Lissa 
întrebuinţa prea mult spirit. îi provoca dureri fizice lui 
Joe. 

— Doar că... doar că... nu-mi aduc aminte orele... nu- 
mi aduc aminte nicio oră... Asta i-am spus şi celuilalt tip. 
Şi ea m-a plătit ca să spun ora la care ai fost acolo. 

Lui Adrian nu-i plăcea, deloc nu-i plăcea ce auzea. 
Dar, spre meritul lui, şi-a păstrat calmul. 

— Cum adică, i-ai spus „celuilalt tip”? 

— Cine a mai fost? a repetat Lissa. Cine a mai fost cu 
ea? 

— Nimeni! Lady Ivashkov a vrut doar să se asigure că 
fiul ei n-o să fie amestecat. Am născocit amănuntele 
pentru ea. Tipul... celălalt tip, care a venit mai târziu... 
ăla a vrut să ştie când a fost Hathaway pe-acolo. 

Atunci, s-a auzit un zgomot dinspre antreu, zgomotul 
uşii de la intrare deschizându-se. Aplecându-se în faţă, 
Lissa şi-a înteţit forţa de constrângere. 

— Cine? Cine era tipul? Ce voia? 

Joe părea acum cuprins de dureri serioase. A înghiţit 
în sec înainte să-i răspundă. 

— Nu ştiu cine era! Nu l-am văzut niciodată. Un 
moroi. N-a vrut decât să depun mărturie despre când am 
văzut-o pe Hathaway. Mi-a plătit mai mult decât Lady 
Ivashkov. Niciun rău... 

Şi-a îndreptat spre Lissa o privire disperată. 

— Niciun rău n-am făcut că i-am ajutat pe amândoi... 
mai ales fiindcă Hathaway a făcut-o... 



— Adrian? a răsunat vocea Daniellei, dinspre antreu. 
Eşti aici! 

— Gata, a avertizat-o Adrian pe Lissa, cu voce 
scăzută — şi nu glumea. 

Vocea ei s-a auzit la fel de moale, dar îndreptându-se 
tot spre Joe. 

— Cum arăta? Moroiul. Descrie-1. 

Tocurile cui ţăcăneau pe pardoseala holului. 

— Ca oricare! a răspuns Joe. Jur! Obişnuit. Banal. în 
afara mâinii... vă rog, lăsaţi-mă... 

Adrian a împins-o deoparte pe Lissa, întrerupând 
orice contact dintre ea şi Joe. Tânărul părea pe cale să se 
prăbuşească, dar deodată a înţepenit, în timp ce-i 
întâlnea privirea lui Adrian. Din nou, forţă de 
constrângere... dar mult mai puţină decât cea 
întrebuinţată de Lissa. 

— Uită tot, i-a şuierat Adrian. Discuţia asta n-a existat 
niciodată. 

— Adrian, ce tot... 

Daniella s-a oprit în pragul livingului, examinând 
ciudata privelişte. Christian încă era pe canapea, dar 
Adrian şi Lissa erau la câţiva centimetri de Joe, a cărui 
cămaşă era scăldată în sudoare. 

— Ce se-ntâmplă aici? a strigat ea. 

Tăcând câţiva paşi înapoi, Adrian i-a dăruit mamei 
sale unul dintre zâmbetele acelea fermecătoare cu care 
captiva atâtea femei. 



— Băiatul ăsta a trecut să te viziteze, mamă. I-am zis 
să aştepte până te întorci. Noi tocmai plecam. 

Daniella îşi plimbă privirea între fiul ei şi Joe. Era 
vizibil stânjenită de scenă, dar şi derutată. Pe Lissa a 
mirat-o partea cu „tocmai plecam”, dar a pornit imediat 
în urma lui Adrian. Christian i-a urmat exemplul. 

— Mă bucur că v-am văzut, i-a zis Lissa din mers 
Daniellei, încercând să-şi compună un zâmbet pe măsura 
celui al lui Adrian. 

Joe părea total năucit. După ultima comandă a lui 
Adrian, bietul îngrijitor probabil că uitase şi cum de 
ajunsese în casa Ivashkov. 

Lissa şi Christian s-au grăbit să iasă după Adrian, 
înainte ca Daniella să mai poată spune ceva. 

— Ce naiba a mai fost şi asta? s-a mirat Christian, 
imediat cum au ajuns afară. 

Nu-mi dădeam seama dacă se referea la 
înspăimântătoarea demonstraţie de constrângere din 
partea Lissei sau la dezvăluirile lui Joe. 

— Nu ştiu sigur, i-a răspuns Adrian, întunecat la faţă. 
Terminase cu zâmbetele vesele. Dar, a adăugat el, ar fi 
cazul să avem o discuţie cu Mihail. 

— Rose. 

Vocea blândă a lui Dimitri m-a readus la el, la 
Sydney şi la maşină. Lără îndoială, el îmi recunoscuse 
expresia de pe chip şi ştia fusesem. 

— E totul în regulă pe-acolo? s-a interesat. 



Ştiam că prin „pe-acolo” se referea la Curte, şi nu la 
bancheta din spate. Am încuviinţat, cu toate că „în 
regulă” nu era exacl calificativul potrivit pentru ceea ce 
tocmai văzusem. Şi ce văzusem! Recunoaşterea unei 
mărturii false. O recunoaştere care contrazicea unele 
dintre dovezile existente împotriva mea. Nu mă interesa 
prea tare faptul că Joe minţise pentru binele lui Adrian. 
Adrian nu fusese implicat în asasinarea Tatianei, aşa că 
voiam ca el să fie liber şi absolvit de orice bănuială. Dar 
celălalt? Moroiul „banal” care-1 plătise pe Joe să mintă 
în legătură cu perioada în care fusesem eu acolo, 
lăsându-mă fără alibi pentru intervalul producerii 
crimei? 

Până să prelucrez pe deplin implicaţiile, am observat 
că maşina se oprise. îndesându-mi infonnaţiile lui Joe 
intr-un sertar din fundul minţii, am încercat să evaluez 
noua situaţie. Laptopul lui Sydney sclipea pe scaunul din 
faţă, în timp ce ea parcurgea ceva. 

— Unde suntem? am întrebat, privind cu atenţie afară. 

în lumina farurilor, am văzut o benzinărie jalnică, 
închisă. 

— în Altswood, mi-a răspuns Dimitri. 

După estimarea mea, aici nu se mai afla şi altceva în 
afara benzinăriei. 

— Pe lângă ăsta, orăşelul de mai devreme parc-ar fi 
New York, am zis. 

Sydney şi-a închis laptopul. L-a întins spre noi, şi eu 
l-am aşezat pe locul de lângă mine, lângă rucsacurile pe 



care, printr-o minune, le înhăţase înainte să plece din 
motel. A intrat în viteză, ieşind din parcare. Nu prea 
departe de acolo, vedeam şoseaua şi speram că va coti 
spre ea. în loc de asta, a trecut dincolo de benzinărie, 
afimdându-se şi mai mult în beznă. Ca şi în locul 
precedent, în jurul nostru erau numai munţi şi păduri. 
Ne-am tot târât aşa, ca melcul, până când Sydney a 
descoperit un mic drum acoperit cu pietriş, care dispărea 
în pădure. Pe el încăpea doar o singură maşină, dar, nu 
ştiu cum, nu mă aşteptam să dăm peste o circulaţie prea 
intensă pe-acolo. Un drum similar ne-a adâncit şi mai 
mult şi, cu toate că nu puteam să-i văd faţa, neliniştea lui 
Sydney era de-a dreptul palpabilă. 

Minutele ni s-au părut ore până când poteca noastră 
strâmtă s-a deschis intr-un luminiş larg, plin de praf. 
Erau parcate acolo şi alte vehicule, destul de vechi. 
Ciudat loc pentru o parcare, dat fiind că tot ce vedeam în 
jurul nostru era pădurea deasă. Sydney a oprit motorul. 

— Aici e un camping? am întrebat. 

Ea nu mi-a răspuns. în schimb, şi-a îndreptat privirea 
spre Dimitri. 

— Eşti atât de bun pe cât se spune? 

— Ce? a întrebat el, nedumerit. 

— La bătaie. Toată lumea vorbeşte despre cât eşti de 
periculos. E adevărat? Eşti chiar atât de bun? 

Dimitri a stat puţin să se gândească. 

— Destul de bun. 

Am pufnit în râs. 



— Extrem de bun, l-am corectat. 

— Sper să fie de ajuns, a zis Sydney, întinzând mâna 
spre mânerul portierei. 

Mi-am deschis şi eu portiera din partea mea. 

— Pe mine nu mă întrebi? 

— Despre tine ştiu deja că eşti periculoasă, mi-a 
răspuns. Doar te-am văzut. 

Complimentul ei mi-a oferit prea puţină linişte, cum 
traversam parcarea aceea rustică. 

— De ce ne-am oprit? m-am interesat. 

— Pentru că de-acum trebuie să mergem pe jos. 

A aprins o lanternă, luminând perimetrul terenului 
viran. în cele din urmă, fasciculul a dezvăluit o potecă 
şerpuind printre copaci. Era micuţă şi uşor de trecut cu 
vederea, din cauză că o acopereau tot felul de buruieni şi 
de alte plante. 

— Asta-i, a zis, pornind în direcţia ei. 

— Stai, a oprit-o Dimitri. 

A trecut în faţa ei, pornind el primul, iar eu imediat 
mi-am ocupat poziţia de ariergardă a grupului nostru. 
Era fonnaţia standard pentru gardieni. O încadram pe 
Sydney, la fel cum am fi procedat cu un moroi. Toate 
gândurile legate de Lissa, de mai devreme, mi-au zburat 
din minte. Atenţia mi s-a concentrate în totalitate asupra 
situaţiei prezente, toate simţurile fiindu-mi încordate 
pentru depistarea potenţialelor primejdii. Vedeam bine 
că şi Dimitri era la fel, amândoi stăteam cu mâinile 
pregătite pe ţepuşe. 



— încotro mergem? m-am interesat, în timp ce evitam 
cu grijă rădăcinile şi gropile de pe potecă. 

Crengile îmi zgâriau braţele. 

— Spre unele persoane pentru care pot să garantez că 
n-oi să vă trădeze, mi-a răspuns, pe un ton îndârjit. 

Alte întrebări mi se îngrămădeau pe buze, când, 
deodată, m-a orbit o lumină puternică. Ochii mi se 
adaptaseră la întuneric, iar strălucirea aceea neaşteptată 
în s emna pentru ei o schimbare prea bruscă. S-a auzit un 
foşnet printre copaci, am simţit mai multe prezenţe în 
jurul nostru şi, pe măsură ce-mi revenea vederea, am 
zărit pretutindeni chipuri de vampiri. 


NOUĂ 

DIN FERICIRE, ERAU CHIPURI DE MOROI. 

Asta nu m-a împiedicat să-mi ridic ţepuşa şi să mă 
apropii de Sydney. Nu ne ataca nimeni, aşa că mi -am 
păstrat poziţia; nu că ar mai fi avut, probabil, importanţă. 
Pe măsură ce distingeam tot mai mult din scenă, 
observam că eram complet înconjuraţi de vreo zece 
persoane. îi spuseserăm lui Sydney că suntem buni, şi 
era adevărat: Dimitri şi cu mine eram, probabil, capabili 
să dăm gata un grup cum era cel din faţa noastră, cu 
toate că poziţiile nefavorabile ne-ar fi îngreunat situaţia. 



în acelaşi timp, mi -am dat seama că grupul nu era 
alcătuit în întregime din moroi. Cei aflaţi mai aproape de 
noi erau moroi, însă în jurul lor vedeam dhampiri. Iar 
lumina despre care crezusem că ar proveni din torţe sau 
din lanterne era de fapt o minge de foc, din palmele unei 
femei moroi. 

Un bărbat moroi, cam de vârsta lui Abe, cu o barbă 
castanie pufoasă şi o ţepuşă din argint în mână, a ieşit în 
faţă. O parte din mintea mea a remarcat că ţepuşa era 
rudimentară, prin comparaţie cu a mea, însă vârful era la 
fel de periculos. Privirea tipului m-a măsurat pe mine, 
apoi pe Dimitri, după care ţepuşa s-a lăsat în jos. Sydney 
a devenit apoi obiectul cercetării; deodată, tipul s-a 
aruncat spre ea. Eu şi Dimitri am sărit să-l oprim, însă 
alte braţe s-au întins să ne împiedice. Poate că m-aş fi 
luptat cu ei, însă am încremenit când Sydney a scos un 
„Stai" sugrumat. 

Moroiul bărbos a prins-o de bărbie, întorcându-i faţa 
astfel încât lumina să-i cadă pe obraz, făcând să 
strălucească tatuajul auriu. Atunici, i-a dat drumul şi s-a 
retras. 

— Fată- crin, a mormăit. 

Ceilalţi s-au destins, foarte puţin, dar şi-au păstrat 
ţepuşele la poziţie, părând în continuare gata să atace 
dac-ar fi fost provocaţi. Conducătorul moroilor şi-a 
întors faţa de la Sydney spre Dimitri şi spre mine. 

— Aţi venit să vă alăturaţi grupului nostru? ne-a 
întrebat precaut. 



— Am venit să căutăm adăpost, l-a infonnat Sydney, 
frecându-şi uşurel gâtul. Ei sunt vânaţi de... de Pătaţi. 

Femeia care ţinea flacăra în palme a făcut o mutră 
sceptică. 

— Mai degrabă arată a spioni de-ai Pătaţilor. 

— Regina Pătaţilor a fost omorâtă, a zis Sydney, 
arătând n cu capul spre mine. Ei cred că ea ar fi făptaşa. 

Acea parte curioasă a mea a vrut să intervină, dar a 
tăcut imediat, îndeajuns de înţeleaptă încât să-şi dea 
seama că o întorsătură atât de bizară a evenimentelor era 
cel mai bine să fie lăsată în seama lui Sydney. Nu 
înţelegeam ce tot spune ea acolo. Când afirmase că 
suntem urmăriţi de Pătaţi, crezusem că încearcă să-i facă 
să creadă pe cei din grup că avem strigoi pe urmele 
noastre. Acum, după ce-o menţionase pe regină, nu mai 
eram atât de sigură. De asemenea, nici identificarea mea 
ca posibilă criminală nu mi se părea prea inteligentă. De 
unde puteam să ştiu că Barbă Castanie nu s-ar fi întors 
împotriva mea, încercând să câştige o recompensă. După 
cum îi arătau hainele, i-ar fi prins bine. 

Numai că, spre mirarea mea, infonnaţia i-a adus un 
zâmbet pe faţă. 

— Şi, uite-aşa, încă un uzurpator îşi dă duhul. Au pus 
deja pe altcineva? 

— Nu, i-a răspuns Sydney. Or să ţină alegeri cât de 
curând. 

Zâmbetele celor din grup au lăsat locul unor 
strâmbături dispreţuitoare, însoţite de bombăneli 



dezaprobatoare cu priviri alegeri. Nu m-am mai putut 
stăpâni. 

— Dar cum altfel să-şi aleagă un rege, sau o regină? 

— Pe calea cea adevărată, mi-a răspuns un dhampir 
din apropiere. Aşa cum se proceda pe vremuri. Printr-o 
luptă pe viaţă şi pe moarte. 

Am aşteptat să aud poanta, însă am constatat că tipul 
chiar vorbea serios. Am fost tentată s-o întreb pe Sydney 
în ce ne-a târât, însă ajungând în punctul acesta, aveam 
impresia că trecuserăm examenul. Conducătorul 
grupului s-a întors şi a pornit pe potecă. Ceilalţi l-au 
unnat, îndemnându-ne să mergem şi noi. Ascultându-le 
conversaţia, nu mi -am putut stăpâni o uşoară 
încruntare... şi nu doar din cauză că era posibil ca vieţile 
noastre să fie în pericol. Mă intriga accentul lor. 
Recepţionerul motelului avusese un puternic accent 
sudist, exact cum te-ai fi şi aşteptat în partea aceasta a 
ţării. Cel al tipilor acestora, chiar dacă părea asemănător, 
mai avea amestecate în el şi câteva alte inflexiuni. 
Aproape că-mi amintea un pic de accentul lui Dimitri. 

Eram intr-atât de încordată şi de neliniştită, încât nu 
mă prea puteam concentra asupra drumului. Până la 
urmă, poteca ne-a adus la ceea ce părea să fie o tabără 
bine camuflată. Un foc uriaş ardea intr-un luminiş, iar în 
jurul lui stăteau mai multe persoane. Totuşi, într-o parte 
se vedeau şi câteva construcţii răzleţe, întinzându-se spre 
pădure de-a lungul potecii, acum mai largi. Tot nu arăta 
ca un drum veritabil, însă oferea iluzia unui orăşel, sau 



cel puţin a unui sat. Clădirile erau mărunte şi 
sărăcăcioase, dar păreau solide. De cealaltă parte a 
focului, terenul se înălţa abrupt spre munţii Apalaşi, 
acoperind stelele. In lumina pâlpâitoare, zăream 
versantul unui munte, cu suprafaţa din piatră aspră şi 
copaci răzleţi, presărată ici şi colo de găuri întunecoase. 

Mi-am întors din nou atenţia spre cei vii. Mulţimea 
strânsă în jurul focului — vreo douăzeci şi ceva de 
persoane — a tăcut în clipa în care escorta noastră ne-a 
condus într- acolo. La început, tot ce- am putut să văd a 
fost numărul lor. Era latura mea războinică preocupată 
să numere adversarii şi să-şi planifice atacul, la fel ca 
mai devreme. Abia apoi am început să observ cu 
adevărat feţele. Alţi moroi, amestecaţi cu dhampiri. Şi 
— am descoperit, şocată — cu oameni. 

Aceştia din unnă nu erau nici hrănitori. In fine, nu în 
sensul în care-i cunoşteam eu pe hrănitori. Chiar şi prin 
întuneric, puteam să întrezăresc semnele muşcăturilor pe 
gâturile unora dintre oameni, însă, judecând după 
curiozitatea de pe feţele lor, puteam să-mi dau seama că 
oamenii aceştia nu-şi dăruiau cu regularitate sângele. Nu 
păreau drogaţi. Erau amestecaţi printre moroi şi 
dhampiri, stând jos sau în picioare, discutând, 
implicându-se: era clar că întregul grup se unise intr-un 
soi de comunitate. Chiar mă întrebam dacă oamenii 
aceştia erau asemeni Alchimiştilor. Poate că între ei şi 
cei din neamul nostru exista un fel de relaţie de afaceri. 



Formaţia strânsă în jurul nostru a început să se 
destrame, şi eu m-am tras mai aproape de Sydney. 

— Ce Dumnezeu e toată povestea asta? 

— Păstrătorii, mi-a răspuns, cu voce scăzută. 

— Păstrătorii? Cum adică? 

— Adică, mi-a răspuns moroiul bărbos, noi, spre 
deosebire de ai voştri, păstrăm încă tradiţia, aşa cum 
trebuie. 

I-am studiat pe „Păstrătorii” aceştia, cu veşmintele lor 
ponosite, şi copiii murdari, desculţi. Gândindu-mă la cât 
de departe eram faţă de civilizaţie — şi la cât de beznă 
era dacă nu stăteai aproape de foc — puteam să pun 
pariu că nu aveau curent electric. Cât pe ce să spun că, 
după părerea mea, nu aşa ar trebui să trăiască în realitate 
cineva. Dar apoi, amintindu-mi cu câtă nepăsare 
vorbiseră tipii aceştia despre luptele pe viaţă şi pe 
moarte, m-am hotărât să-mi păstrez părerile pentru mine. 

— Ce caută ei aici, Raymond? a întrebat o femeie de 
lângă foc. 

Era o fiinţă umană obişnuită, însă i se adresa 
moroiului bărbos cu o totală familiaritate. Nu în stilul 
acela visător, tulbure, folosit îndeobşte de hrănitori faţă 
de moroi. Nu semăna nici măcar cu conversaţiile 
pedante dintre cei ca mine şi Alchimişti. 

— Ni se alătură? a adăugat ea. 

Raymond i-a răspuns scuturând din cap. 

— Nu. Pătaţii îi urmăresc pentru că le-au omorât 
regina. Sydney a avut grijă să mă înghiontească înainte 



să pot nega afirmaţia. Am strâns din dinţi, aşteptând să 
sară toţi pe mine. Dar, spre surprinderea mea, m-am 
pomenit că mulţimea mă priveşte cu un amestec de 
veneraţie şi de admiraţie, exact la fel ca grupul care ne 
întâmpinase. 

— Noi le oferim adăpost, le-a explicat Raymond, 
privindu-ne bucuros, cu toate că nu-mi dădeam seama 
dacă aprobarea lui se datora faptului că am fi fost 
criminali, sau pur şi simplu atenţiei de care se bucura. 
Cu toate acestea, ne-a zis, sunteţi bine-veniţi să vă 
alăturaţi nouă şi să vă duceţi traiul aici. Avem loc destul 
în grote. 

Grote? Mi-am smucit capul spre versantul muntos de 
dincolo de foc dându-mi abia acum seama ce erau 
găurile acelea întunecate. Şi chiar în timp ce priveam 
intr-acolo, câteva persoane au început să mişune, 
retrăgându-se la culcare şi dispărând în profunzimile 
negre ale muntelui. 

Sydney i-a răspuns, în timp ce eu mă străduiam să nu 
mi se vadă oroarea pe chip. 

— Avem doar nevoie să stăm aici... A şovăit pentru o 
clipă, lucru deloc surprinzător, dacă mă gândesc la cât de 
sumare deveniseră acum planurile noastre. Vreo două 
zile, probabil, şi-a încheiat fraza. 

— Puteţi să locuiţi cu familia mea, a zis Raymond. 
Chiar şi tu. 



Ultimele cuvinte îi fuseseră adresate lui Sydney, şi el 
le făcuse să sune ca şi cum i-ar fi acordat o mare 
favoare. 

— Vă mulţumim, a răspuns ea. Vă vom fi 
recunoscători pentru că ne lăsaţi să ne petrecem noaptea 
în casa dumneavoastră. 

Accentul pe partea finală îmi fusese adresat mie, din 
câte mi-am dat seama. Clădirile din lemn aflate de-a 
lungul potecii prăfuite nu arătau deloc luxoase, oricâtă 
imaginaţie ai fi avut, însă aş fi preferat oricând una 
dintre ele faţă de o grotă. 

Satul, sau comuna, sau ce-o mai fi fost, era cuprins de 
un entuziasm tot mai mare pe măsură ce noutatea adusă 
de noi era conştientizată mai bine. Ne-au bombardat cu 
rafale de întrebări, începând cu lucruri obişnuite, cum ar 
fi numele noastre, dar trecând repede la amănunte 
precise referitoare la cum anume o ucisesem eu pe 
Tatiana. 

Am fost salvată de obligaţia de a răspunde atunci 
când femeia umană, cea care vorbise mai devreme cu 
Raymond, a sărit să ne ia pe toţi trei. 

— Ajunge, a zis, certându-i pe curioşi. Se face târziu 
şi sunt sigură că oaspeţilor noştri le e foame. 

în realitate, eram lihnită, dar nu ştiam dacă sunt chiar 
în asemenea hal încât să mănânc tocană de oposum, sau 
mai ştiu eu ce altceva putea să treacă drept mâncare pe- 
aici. Hotărârea femeii a fost întâmpinată cu o oarecare 
dezamăgire, însă ea i-a asigurat pe ceilalţi c-or să poată 



discuta cu noi mâine. Rotindu-mi privirea înjur, am zărit 
o uşoară împurpurare acolo unde probabil că se afla 
orizontul estic. Răsărea soarele. Un grup de moroi care 
se agăţa de „tradiţie" respecta mai mult ca sigur un orar 
nocturn, ceea ce însemna că persoanele acestea mai 
aveau, probabil, doar câteva ore până la culcare. 

Femeia ne-a infonnat că se numeşte Sarah şi ne-a 
condus mai departe pe poteca prăfuită. Raymond ne-a 
strigat c-o să vină şi el curând. în timp ce mergeam, am 
văzut şi alte persoane cutreierând prin preajma caselor 
răzleţe, dărăpănate, ducându-se la culcare, sau poate 
treziţi de toată acea zarvă creată. Sarah a aruncat o 
privire spre Sydney. 

— Ne-ai adus ceva? 

— Nu, i-a răspuns Sydney. Am venit aici doar ca să-i 
însoţesc. 

Sarah s-a arătat dezamăgită, dar a aprobat-o înclinând 
capul: 

— O misiune importantă. 

Sydney s-a încruntat şi mi s-a părut chiar şi mai 
stânjenită. 

— Cât timp a trecut de când nu v-au mai adus ceva ai 
mei? 

— Câteva luni, a răspuns Sarah, după ce s-a gândit o 
clipă. 

Sydney s-a întunecat la faţă, dar n-a mai zis nimic. 

în sfârşit, Sarah ne-a dus într-una dintre cele mai mari 
şi mai aspectuose locuinţe, cu toate că şi aceasta era 



simplă, clădită din scânduri nevopsite. înăuntru era 
întuneric beznă, şi am aşteptat până când Sarah a aprins 
câteva lămpi străvechi. Avusesem dreptate. Nici gând de 
electricitate pe-aici. Iar asta m-a făcut să mă întrb dintr- 
odată cum stăteau cu canalizarea. 

Podelele erau din lemn de esenţă tare, la fel ca pereţii, 
şi acoperite cu covoare mari, cu modele în culori vii. 
încăperea în care ne aflam părea să fie ceva hibrid între 
o bucătărie, o cameră de zi şi o sufragerie. în centru avea 
o vatră mare, de-o parte a ei fiind o masă cu scaune din 
lemn, iar de cealaltă, perne mari, care presupuneam că 
serveau drept canapele. Un stativ cu plante puse la uscat 
atârna în apropierea vetrei, umplând încăperea cu un 
miros picant care se contopea cu cel de lemn ars. Pe 
peretele opus se vedeau nişte uşi, iar Sarah ne-a făcut 
semn spre una dintre ele. 

— Puteţi să donniţi în camera fetelor, a zis ea. 

— Mersi, i-am răspuns, neştiind sigur dacă-mi doream 
intr-adevăr să văd cum arăta camera noastră de oaspeţi. 

Deja îmi era dor de motelul MOTEL. 

Am studiat-o, curioasă, pe Sarah. Părea să fie de-o 
vârstă cu Raymond, şi purta o rochie albastră uni, lungă 
până la genunchi. Părul ei blond era pieptănat pe spate şi 
legat la ceafă, şi mi se părea scundă, ca toţi oamenii, 

— Eşti menajera lui Raymond? am întrebat-o. 

Era singurul rol pe care deducţiile mele puteau să i-1 
atribuie. Avea câteva unne de muşcături, dar categoric 
nu era o hrănitoare. Cel puţin, nu una permanentă. Poate 



că, pe-aici, hrănitorii aveau şi rolul de ajutoare intr-ale 
gospodăriei. 

— Sunt soţia lui, mi-a răspuns zâmbind. 

A însemnat o notă bună pentru autocontrolul meu 
faptul că am izbutit să-i dau, cât de cât, o replică. 

— Aha. 

Privirea tăioasă a lui Sydney s-a fixat asupra mea, cu 
un avertisment conţinut: Las-o cum a picat. încă o dată, 
am strâns din dinţi şi i-am dat de înţeles că pricepusem, 
printr-o scurtă înclinare a capului. 

Numai că, în realitate, nu pricepeam. Femeile 
dhampir şi bărbaţii moroi se cuplau mereu. Ele chiar 
aveau nevoie de aşa ceva. Legăturile cu caracter de 
permanenţă erau considerate scandaloase... dar nu total 
ieşite de pe tărâmul posibilului. 

Dar între moroi şi oameni? Asta îmi depăşea puterea 
de mea de înţelegere. Aceste două rase nu se mai 
împreunau de secole. Mai de mult, asta dusese la apariţia 
dhampirilor, însă pe măsură ce lumea înaintase spre 
modernitate, moroii renunţaseră complet la combinarea 
(în accepţiunea intimă) cu oamenii. Sigur, trăiam printre 
ei. Moroii şi dhampirii munceau cot la cot cu oamenii, în 
lumea mare îşi cumpărau case în cartierele lor şi, din 
câte se părea, aveau şi unele aranjamente bizare cu 
societăţi secrete de genul Alchimiştilor. Şi, fireşte, 
moroii se hrăneau cu sânge omenesc... şi tocmai ăsta era 
şpilul. Dacă ţineai o fiinţă umană lângă tine, era pentru 
că o foloseai pe post de hrănitor. Cam acesta era nivelul 



de intimitate. Hrănitorii însemnau hrană, pur şi simplu. 
O hrană cu care te purtai frumos, aşa e, dar nu şi una cu 
care să te împrieteneşti. Bărbaţii moroi să facă sex cu 
femeile dhampir? Indecenţă. Un bărbat moroi să facă sex 
cu o femeie dhampir şi să bea din sângele ei? 
Pornografie şi umilinţă. Un bărbat moroi să facă sex cu 
o femeie umană... cu sau fără să bea din sângele ei? De 
neînţeles. 

Puţine lucruri erau capabile să mă şocheze sau să mă 
facă să mă simt jignită. Aveam vederi destul de liberale 
când venea vorba despre viaţa intimă, însă ideea unei 
căsătorii între un moroi şi o fiinţă umană mă dădea peste 
cap. N-avea importanţă dacă femeia era un soi de 
hrănitoare — aşa cum părea să fie şi Sarah — sau cineva 
mai „presus” de asta, cum era Sydney. Oamenii şi 
moroii nu se potriveau unii cu alţii. Era ceva primitiv şi 
nepotrivit, motiv pentru care nici nu se mai întâmpla. în 
fine, cel puţin acolo de unde veneam eu. 

Spre deosebire de ai voştri, noi încă respectăm 
tradiţia. 

Nostimada consta în faptul că, oricât de nepotrivite 
mi s-ar fi părut mie toate acestea, Sydney sigur le 
resimţea şi mai şi, cu toate prejudecăţile ei privitoare la 
vampiri. Totuşi, presupun că fusese pregătită, şi tocmai 
de-aceea izbutea să-şi menţină atitudinea calmă. Nu 
fusese luată prin surprindere, ca mine, sau ca Dimitri. 
Fiindcă simţeam, cu o oarecare certitudine, că şi el îmi 



împărtăşea sentimentele. Doar că se pricepea mai bine ca 
mine să-şi ascundă mirarea. 

Gălăgia de la uşă m-a trezit, smulgându-mă din starea 
de şoc. Raymond sosise, şi nu singur. Un băiat dhampir 
de vreo opt ani îi stătea cocoţat pe umeri, şi o fată moroi, 
cam de aceeaşi vârstă, se zorea pe lângă ei. îi urma o 
femeie moroi drăguţă, care părea să aibă vreo douăzeci 
şi ceva de ani, iar în spatele ei am văzut un dhampir 
simpatic, cel mult cu doi ani mai mare ca mine, dacă nu 
de-o vârstă. 

Au urmat prezentările. Copiii se numeau Phil şi 
Molly, iar pe femeia moroi o chema Paulette. Păreau să 
locuiască toţi aici, dar nu reuşeam să deduc cu precizie 
relaţiile dintre ei, cu excepţia tipului de vârsta mea. El 
era Joshua, fiul lui Raymond şi al lui Sarah. Ne zâmbea 
cu amabilitate tuturor — mai ales mie şi lui Sydney — şi 
ochii lui îmi aminteau de albastrul pătrunzător, cristalin 
al celor din neamul Ozera. Numai că, în timp ce în 
familia lui Christian tendinţa era ca părul să fie de 
culoare închisă, al lui Joshua era blond-nisipiu, cu 
uşoare accente aurii. Trebuia s-o recunosc, era o 
combinaţie atrăgătoare, însă partea aceea buimăcită 
creierului meu îmi amintea încă o dată că el era 
rezultatul împreunării unui moroi cu o fiinţă umană, nu 
cu o femeie dhampir, cum mă născusem eu. Produsul 
finit era acelaşi, însă calea prin care se ajunsese la el mi 
se părea bizară. 



— îi duc în camera voastră, a anunţat-o Sarah pe 
Paulette. Voi ceilalţi puteţi să împărţiţi podul. 

Mi-a trebuit ceva timp până să-mi dau seama că „voi 
ceilalţi însemnau Paulette, Joshua, Molly şi Phil. 
Ridicându-mi privirea, am văzut că intr-adevăr exista un 
pod, acoperind cam jumătate din întinderea casei. Şi nu 
mi se părea suficient pentru patru persoane. 

— Nu vrem să vă deranjăm, a intervenit Dimitri, 
gândind la fel ca mine. Rămăsese tăcut pe aproape tot 
parcursul aventurii noastre din pădure, economisindu-şi 
energia pentru acţiune, fără s-o irosească pe vorbe. Noi 
ne descurcăm foarte bine şi aici, a asigurat-o el pe gazda 
noastră. 

— Nu vă faceţi griji pentru noi, a zis Joshua, 
adresându-ne iarăşi zâmbetul acela drăguţ. Pe noi nu ne 
deranjează. Şi nici pe Angeline. 

— Pe cine? m-am mirat eu. 

— Pe soră-mea. 

Mi-am stăpânit cu greu o strâmbătură. Ei cinci, 
îngrămădiţi acolo, ca să putem avea noi o cameră. 

— Vă mulţumim, s-a grăbit să spună Sydney. Vă 
suntem recunoscători. Şi zău că n-o să stăm mult. 

Dacă-şi lăsau deoparte repulsia faţă de lumea 
vampirilor, Alchimiştii puteau să fie politicoşi şi 
fennecători când voiau. 

— Mare păcat, a replicat Joshua. 

— Tennină cu flirtatul, Josh, l-a mustrat Sarah. Voi 
trei vreşi să mâncaţi ceva înainte de culcare? Pot să 



încălzesc ceva tocăniţă. Am mâncat şi noi mai devreme, 
cu pâine coaptă de Paulette. 

La auzul cuvântului tocăniţă, toate temerile legate de 
oposumi mi-au revenit în goana mare. 

— Nu e nevoie, m-am repezit să răspund. Eu aş fi 
mulţumită cu puţină pâine. 

— Şi eu, m-a susţinut Dimitri. 

Nu ştiu dacă voia să le dea mai puţin de furcă, sau îmi 
împărtăşea temerile culinare. Probabil că nu ultima 
variantă. Dimitri era genul de bărbat pe care puteai să-l 
azvârli în sălbăticie şi ar fi supravieţuit cu orice. 

Din câte se părea, Paulette copsese o grămadă de 
pâine, aşa că ne-au lăsat să facem un picnic în mica 
noastră cămăruţă, cu o pită întreagă şi un castron cu unt, 
bătut probabil de Sarah. Ca dimensiuni, era cam cât 
camera mea de cămin de la Sf. Vladimir, şi avea ca 
mobilier două saltele umplute cu puf, întinse pe podea. 
Erau acoperite cu plăpumi, probabil nefolosite de luni de 
zile, cu astfel de temperaturi. Mestecând o bucată de 
pâine surprinzător de bună, mi-amm plimbat mâna peste 
una dintre plăpumile acelea. 

— Mi-aduce aminte de unele modele pe care le-am 
văzut în Rusia, am zis. 

Dimitri a studiat şi el modelul. 

— Seamănă. Dar nu e tocmai identic. 

— Ţine de evoluţia culturii, a precizat Sydney. Era 
obosită, dar nu de ajuns încât să renunţe la tonul 
didactic. Modelele tradiţionale ruse au fost aduse aici şi, 



până la urmă, s-au îmbinat cu fonna compozită tipică 
artizanatului american. 

Hopa. 

— Hm, e bine de ştiut, am zis. 

Familia gazdă ne lăsase singuri, pregătindu-se pentru 
culcare, şi am privit prudentă spre uşa crăpată. Cu toată 
gălăgia şi agitaţia de afară, părea improbabil să ne audă 
cineva, dar oricum mi -am coborât tonul. 

— Acum poţi să-mi explici cine naiba sunt ăştia? am 
luat-o în primire pe Sydney. 

Ea a ridicat din umeri. 

— Păstrătorii. 

— Da, pe-asta am prins-o. Iar noi suntem Pătaţii. Sună 
a denumire mai potrivită pentru strigoi. 

— Ba nu, m-a contrazis Sydney, rezemându-se cu 
spinarea de peretele din scânduri. Strigoii sunt Pierduţii. 
Voi sunteţi Pătaţii, fiindcă v-aţi alăturat civilizaţiei 
moderne şi aţi lăsat în urmă obiceiurile lor înapoiate, 
preferând uzanţele voastre anapoda. 

— Hei, am sărit eu. Nu noi suntem ăia cu salopete şi 
banjouri. 

— Rose, m-a mustrat Dimitri, privind atent spre uşă. 
Ai grijă. Şi, pe urmă, n-am văzut decât o singură 
persoană în salopetă. 

— Dacă asta te face să te simţi mai bine, mi-a zis 
Sydney, află că prefer stilul vostru de viaţă. Când văd 
oameni amestecându-se în toate astea... 



Masca agreabilă şi profesională pe care o adoptase 
faţă de Păstrători dispăruse. Şi revenise firea ei dintr-o 
bucată. 

— E dezgustător, a exclamat ea. Fără supărare. 

— Nu se supără nimeni, am asigurat-o, cutremurându- 
mă. Crede-mă, şi eu simt acelaşi lucru. Nu pot să cred... 
nu pot să cred că trăiesc aşa. 

A încuviinţat din cap, părând recunoscătoare pentru 
că-i împărtăşeam punctul de vedere. 

— Prefer să rămâneţi doar voi între voi. Numai că... 

— Numai că? am îmboldit-o. 

A făcut o faţă ruşinată. 

— Chiar dacă persoanele din care te tragi tu nu se 
căsătoresc cu oameni, voi tot interacţionaţi cu ei, şi trăiţi 
în oraşele lor. Ei, în schimb, nu. 

— Şi pentru asta îi preferă Alchimiştii, a ghicit 
Dimitri. Voi nu sunteţi de acord cu obiceiurile celor din 
grupul de-aici, dar vă convine izolarea lor faţă de 
societatea nonnală. 

Sydney a încuviinţat. 

— Cu cât mai mulţi sunt vampirii care stau doar între 
ei, prin păduri, cu atât e mai bine... chiar dacă stilul lor 
de viaţă e nebunesc. Tipii ăştia stau doar între ei... şi-i 
ţin la distanţă pe ceilalţi. 

— Prin mijloace ostile? am întrebat. 

Fuseserăm întâmpinaţi de un grup războinic, iar ea se 
aşteptase la o astfel de primire. Ei toţi veniseră pregătiţi 
să se lupte: moroi, dhampiri şi oameni, deopotrivă. 



— Să sperăm că nu prea ostile, mi-a răspuns, evaziv. 

— Te-au lăsat să intri, a zis Dimitri. Alchimiştii le 
sunt cunoscuţi. De ce te-a întrebat Sarah dacă le-ai adus 
ceva? 

— Pentru că asta facem, a mărturisit Sydney. Din 
când în când, pentru astfel de grupuri, aducem provizii: 
mâncare pentru toată lumea, medicamente pentru 
oameni. 

încă o dată, îi simţeam batjocura în voce, dar imediat 
a fost înlocuită de îngrijorare. 

— Problema e că, dacă Sarah are dreptate, e posibil să 
apară vreun Alchimist în vizită. Şi ar fi bafta noastră să 
se-ntâmple tocmai când suntem noi aici. 

Tocmai mă pregăteam s-o liniştesc şi să-i spun că n- 
aveam nevoie să stăm ascunşi decât vreo două zile, când 
o afirmaţie de mai devreme mi-a revenit brusc în minte. 

— Ia stai. Ai spus „astfel de grupuri". Câte comune 
de-astea există? Apoi m-am întors spre Dimitri. Asta nu 
e tot ca treaba cu Alchimiştii, nu? Ceva despre care să 
ştiţi numai câţiva, şi să ţineţi secret de noi ceilalţi? 

A scuturat din cap. 

— Sunt la fel de uimit ca şi tine de toate astea. 

— Unii dintre conducătorii voştri probabil că au o 
vagă idee despre existenţa Păstrătorilor, a zis Sydney. 
Dar fără amănunte. Fără locuri precise. Tipii ăştia se 
ascund destul de bine şi sunt în stare să se mute imediat. 
Se ţin departe de ai voştri. Nu-i agreează pe ai voştri. 



— Tocmai motivul pentru care n-or să ne trădeze, am 
dedus, oftând. Şi pentru care sunt atât de entuziasmaţi de 
mine, fiindcă presupun că am omorât-o pe Tatiana. 
Apropo, mersi pentru asta. 

Sydney n-a părut deloc dispusă să se scuze. 

— Asta ne asigură protecţia. Atâta câtă e, a adăugat, 
înăbuşindu-şi un căscat. Acum, însă, sunt moartă de 
oboseală. N-o să pot să urmez planurile nebuneşti ale 
cuiva — fie ale voastre, fie ale lui Abe — dacă nu donn 
puţin. 

Ştiam că era obosită, dar abia acum îmi dădeam 
seama şi în ce măsură. Sydney nu era ca noi. Şi noi 
aveam nevoie de somn, însă eram capabili, datorită 
rezistenţei noastre, să sărim peste el în caz de nevoie. Ea, 
în schimb, stătuse trează toată noaptea şi fusese vârâtă 
cu forţa în situaţii care-i depăşeau categoric sfera 
comodităţii. Arăta de parcă ar fi putut să adoarmă pe loc, 
aşa cum era, rezemată de perete. Am întors capul spre 
Dimitri. El deja mă privea. 

— Facem cu schimbul? l-am întrebat. 

Ştiam că niciunul dintre noi n-ar fi fost de acord să 
rămânem nepăziţi într-un astfel de loc, chiar dacă se 
presupunea că am fi eroii regicizi. 

A încuviinţat. 

— Te culci tu prima, şi eu o să... 

Uşa a zburat de perete şi atât eu, cât şi Dimitri am 
fost gata să sărim în întâmpinarea atacului. Totuşi, în 
prag am văzut o fată dhampir, care ne privea furioasă pe 



toţi trei. Era cu vreo doi ani mai mică decât mine, cam 
de vârsta prietenei mele Jill Mastrano o studentă de la 
Sf. Vladimir care-şi dorea să se numere printre moroii 
combativi. Şi fata de-aici părea să vrea acelaşi lucru, 
dacă luam în considerare fie şi numai poziţia ei 
războinică. Avea acea constituţie puternică şi suplă a 
majorităţii dhampirilor, şi întregul trup îi era încordat, 
parcă pregătit să doboare pe oricare dintre noi. Avea 
părul drept şi lung până în talie, de un şaten închis care 
aduna în el nuanţe aurii şi arămii din soare. Ochii îi erau 
la fel de albaştri ca ai lui Joshua. 

— Aşa, a zis ea. Prin unnare, voi sunteţi marii eroi 
care mi-aţi ocupat camera. 

— Angeline? am ghicit, amintindu-mi că Joshua a 
pomenit! despre sora lui. 

A mijit ochii spre mine, neplăcându-i faptul că ştiam 
cine e. 

— Da, a răspuns. 

M-a examinat cu o privire neabătută, părând să nu-i 
placă ceea vedea. Ochii ei ageri s-au mutat apoi spre 
Dimitri. Mă aşteptam să se îndulcească, mă aşteptam să 
cadă pradă fannecelor lui, ca majoritatea femeilor. Dar 
nu. Şi el a avut parte tot de o căutătură bănuitoare. Pe 
urmă, atenţia ei a revenit spre mine. 

— Eu nu cred, a declarat. Eşti prea moale. Prea 
dichisită. 

Dichisită? Pe bune? Eu nu mă prea simţeam aşa, cel 
puţin nu cu blugii şi tricoul meu, purtând unnele 



încăierărilor. Totuşi, privindu-i vestimentaţia, puteam 
eventual să-i înţeleg atitudinea. Avea hainele curate, însă 
blugii erau purtaţi de ceva vreme, ambii genunchi fiind 
roşi, zdrenţuiţi. Tricoul era de fapt o bluză strâmtă fără 
mâneci, cu bretele, alburie, părând să fi fost croită în 
casă. Nici măcar nu ştiam dacă iniţial fusese albă. Poate 
că, prin comparaţie cu ea, eram dichisită. Fireşte, dacă 
merita cineva un astfel epitet, atunci aceea era Sydney. 
Hainele ei ar fi mers şi pentru o întâlnire de afaceri, plus 
că ea nu fusese angrenată în vreo încăierare sau evadare 
din închisoare. 

Totuşi, pe ea Angeline n-o mai învrednicise şi cu o a 
doua privire. Aveam senzaţia că pe-aici Alchimiştii 
reprezentau o categorie bizară, un soi diferit de oameni 
faţă de cei care se căsătoreau cu Păstrătorii. Alchimiştii 
aduceau provizii şi plecau. Pentru cei de aici erau 
aproape un fel de hrănitori, zău aşa, chestie care-mi 
zăpăcea mintea. Păstrătorii aveau mai mult respect faţă 
de genul de oameni pe care civilizaţia mea îi privea de 
sus. 

Oricum, tot nu ştiam ce replică să-i dau Angelinei. 
Nu-mi plăcea să mi se spună c-aş fi moale, sau să mi se 
pună sub semnul întrebării aptitudinile de luptătoare. O 
oarecare scânteie mi-a aprins temperamentul, însă am 
refuzat că creez necazuri intrând într-o încăierare cu fiica 
gazdei, şi nici nu eram dispusă să născocesc detalii 
despre asasinarea Tatianei. Aşa că am ridicat, pur şi 
simplu din umeri. 



— Aparenţele sunt înşelătoare, am zis. 

— Da, m-a aprobat Angeline, cu răceală. Sunt. 

îndreptându-se cu paşi apăsaţi spre un mic cufăr 
dintr-un colţ, a scos de-acolo ceea ce părea să fie o 
cămaşă de noapte. 

— Ai face bine să nu-mi strici patul, m-a avertizat, 
aruncând apoi o privire spre Sydney, care stătea în capul 
oaselor pe cealaltă saltea. Nu mă interesează ce faceţi cu 
al lui Paulette. 

— Paulette e sora ta? m-am interesat, încă încercând o 
lăimurire a situaţiei din familia aceea. 

Probabil că nu era nimic din ce-aş fi putut să spun 
care să nu însemne o ofensă pentru fata asta. 

— Sigur că nu, s-a răstit Angeline, trântind uşa în 
unna ei. 

Eu am rămas cu privirea fixată în direcţia aceea, 
năucită. 

Căscând de zor, Sydney s-a întins pe patul ei. 

— Paulette probabil este... ei, nu ştiu. Amanta lui 
Raymond. Concubina. 

— Ce? m-am mirat eu. Un moroi, însurat cu o femeie 
umană şi încurcat cu o femeie moroi? Zău că nu ştiam 
câte aş mai putea să îndur. Şi locuieşte împreună cu 
familia lui? 

— Nu-mi cere să-ţi explic eu. Nu vreau să ştiu mai 
multe decât sunt obligată despre obiceiurile voastre 
sucite. 

— Dar nu sunt obiceiurile mele, am ripostat. 



La scurt timp după întâmplare, şi-a făcut apariţia 
Sarah, să-şi ceară scuze pentru Angeline şi să ne întrebe 
dacă mai avem nevoie de altceva. Am asigurat-o că stăm 
perfect şi i-am mulţumit cu vârf şi îndesat pentru 
ospitalitate. Imediat după plecarea ei, eu şi Dimitri ne- 
am stabilit turele de somn şi de veghe. Aş fi preferat mai 
degrabă să rămânem amândoi treji, mai ales din cauza 
convingerii mele destul de puternice că Angeline ar fi 
capabila să reteze beregata cuiva în timp ce doanne. 
Totuşi, aveam nevoie de odihnă şi ştiam că amândoi am 
reacţiona cu toată promptitudinea dacă ar da cineva 
buzna pe uşă. 

în consecinţă, l-am lăsat pe Dimitri să stea primul de 
veghe şi m-am cuibărit în patul Angelinei, străduindu- 
mă să nu-1 „stric”. Era surprinzător de comod. Sau poate 
că eram eu prea obosită. Am reuşit să-mi las deoparte 
grijile referitoare la execuţie, la copii din flori neştiuţi şi 
la vampiri care trăiesc departe de lume. Un somn adânc 
m-a învăluit, şi am început să visez... dar nu un vis 
oarecare. Era un fel de extensie a trăirilor mele 
interioare, o senzaţie de prezenţă atât înăuntrul, cât şi în 
afara realităţii. Am fost atrasă intr-un vis provocat de 
spirit. 

Adrian! 

Ideea m-a entuziasmat. îmi era dor de el şi eram 
nerăbdătoare să discut direct cu cineva, după tot ceea ce 
se petrecuse la Curte. N-avusesem prea mult timp pentru 
discuţii atunci când evadasem, iar cu toată lumea asta 



bizară din fundul pădurii, în care nimerisem, chiar 
simţeam nevoia unei fărâme de nonnalitate şi de 
civilizaţie în jurul meu. 

Visul a început să se contureze, devenind din ce în ce 
mai clar. Era un decor pe care nu-1 mai văzusem în viaţa 
mea, o antecameră protocolară, cu scaune şi canapele 
acoperite de o tapiţerie de stofă cu arabescuri, într-o 
nuanţă liliachie. Pereţii erau presăraţi cu tablouri pictate 
în ulei, iar intr-un colţ se vedea o harpă mare. 
înţelesesem de multă vreme că locurile în care m-ar fi 
putut trimite Adrian — sau veşmintele în care m-ar 
putea îmbrăca — erau total imprevizibile. Din fericire, 
acum eram în blugi şi-n tricou, cu nazar - ul meu albastru 
atârnat de gât. 

Mi-am întors neliniştită capul, căutându-1 cu privirea, 
nerăbdătoare să-l cuprind într-o îmbrăţişare colosală. Şi 
totuşi, în timp scrutam încăperea, nu chipul lui Adrian a 
fost cel pe care mi-au căzut deodată ochii. 

Ci al lui Robert Doru. 

Iar Victor Dashkov era cu el. 


ZECE 



ATUNCI CÂND IUBITUL TĂU OBIŞNUIEŞTE 

să-ţi părundă în vis, mai prinzi din zbor vreo câteva 
lecţii. Una dintre cele mai importante e aceea că 
gesturile fizice din vis le simţi la fel ca în viaţa reală. 
Cum ar fi, când săruţi pe cineva. între mine şi Adrian se 
petrecuseră destule scene de sărutat în vis, suficient de 
intense încât să-mi stârnească în trup dorinţa de mult mai 
mult. Deşi niciodată n-am atacat pe cineva în vis, eram 
dispusă să pariez că un pumn tras acum ar fi produs la 
fel de multă durere ca unul din realitate. 

Fără vreo clipă de ezitare, m-am avântat spre Victor, 
încă neştiind sigur dacă ar trebui să-i ard un pumn sau 
să-l strâng de gât. Ambele mi se păreau nişte idei bune. 
Până la urmă, n-a fost niciuna. înainte să-l ating, m-am 
izbit de un zid invizibil... şi dur. Nu doar că m-a 
împiedicat să ajung până la el, m-a făcut ţi să ricoşez 
înapoi, în urma impactului. M-am împleticit, am încercat 
să-mi recapăt echilibrul, dar în loc de asta am aterizat, 
dureros pe pământ. Mda: în vis simţeai la fel ca în viaţa 
reală. 

L-am privit chiorâş pe Robert, cu un amestec de furie 
şi de nelinişte. Pe cea din urmă am încercat să mi-o 
ascund. 

„Ca utilizator al spiritului, lucrezi şi cu telechinezia?” 

Ştiuserăm că e posibil, însă nici Lissa, nici Adrian nu 
reuşiseră încă să stăpânească o astfel de capacitate. Nu- 
mi plăcea deloc ideea că Robert ar avea puterea să 



arunce cu obiecte şi să creeze bariere invizibile. Era un 
dezavantaj de care n-aveam nevoie. 

Robert a preferat să facă pe misteriosul în continuare. 

„Eu deţin controlul asupra visului.” 

Victor mă privea de sus, cu acea expresie de 
superioritate, evaluatoare în care excela. Dându-mi 
seama în ce poziţie nedemnă mă găsesc, am sărit în 
picioare. Am adoptat o postură aprigă, cu trupul încordat 
şi pregătit, întrebându-mă dacă Robert avea să-şi 
menţină mereu zidul acela. 

«Ai terminat cu isteria?" m-a întrebat Victor. „Dacă 
te-ai comporta ca o persoană civilizată, discuţia noastră 
ar 11 cu mult mai plăcută.” 

,N-am niciun interes să discut cu tine”, m-am răstit. 
„Singurul lucru pe care o să-l fac e să te vânez în lumea 
reală şi să te dau înapoi pe mâna autorităţilor.” 

„încântător”, a replicat Victor „Am putea să împărţim 
o celulă.” 

Am tresărit. 

„Da,” a continuat el. „Ştiu tot ce s-a întâmplat. 
Sărmana Tatiana. Ce tragedie. Ce pierdere.” 

Tonul lui batjocoritor-melodramatic mi-a iscat o idee 
alannantă. 

„Tu n-ai avut nimic de-a face cu asta, nu?” l-am 
întrebat. 

Evadarea lui Victor stârnise multe temeri şi accese de 
paranoia în rândul moroilor. Erau convinşi c-o să vină 
să-i atace pe toţi. Cunoscând adevărul despre această 



evadare, respinsesem astfel de bârfe şi-mi închipuisem c- 
o să stea la cutie. Acum, amintindu-mi că nu de mult îşi 
dorise să pornească o revoluţie printre moroi, mă 
întrebam dacă nu cumva persoana care o asasinase pe 
regină era, de fapt, cel mai mare ticălos din câţi 
cunoşteam. 

„Da de unde”, a pufnit Victor, ducându-şi mâinile la 
spate şi plimbându-se prin încăpere, prefăcându-se că 
studiază operele de artă. 

încă o dată, m-am întrebat până unde se întindea 
scutul lui Robert. 

„Eu dispun de metode cu mult mai sofisticate prin 
care să-mi ating ţelurile”,, mi-a explicat el. „Nu m-aş 
coborî până la aşa ceva... şi nici tu.” 

Tocmai mă pregăteam să-i atrag atenţia că zăpăcirea 
minţii Lissei nu prea putea să reprezinte o metodă 
sofisticată, când ultimele lui cuvinte mi-au atras atenţia. 

„Tu nu crezi c-am făcut-o eu?” 

Şi-a întors privirea spre mine, de unde până atunci 
studia un bărbat cu joben şi baston. 

„Sigur că nu. Tu niciodată nu faci ceva care să 
necesite atâtea pregătiri. Şi, dacă tot ce am aflat despre 
locul crimei este adevărat, e clar că tu niciodată n-ai lăsa 
în urmă atâtea dovezi.” Vorbele lui conţineau atât o 
insultă, cât şi un compliment. 

„Ei bine, mersi pentru votul de încredere. Chiar îmi 
făceam griji pentru părerea ta.” 



Remarca mi-a atras din partea lui un zâmbet. Mi-am 
încrucişat braţele pe piept. 

„Dar voi de unde ştiţi măcar ce s-a întâmplat la 
Curte?”m-am interesat. „Ce, aveţi spioni acolo?” 

„Astfel de veşti se răspândesc foarte repede prin 
lumea moroilor", mi-a răspuns Victor. „Nu sunt chiar 
atât de ieşit din circuit. Am aflat despre asasinarea ei 
aproape imediat cum s-a petrecut. Ca şi despre 
impresionanta ta evadare.” 

Chiar dacă îmi păstram cea mai mare parte a atenţiei 
îndreptată spre Victor, mai aruncam câte o privire rapidă 
spre Robert. El rămânea tăcut şi, judecând după privirea 
goală, absentă, a ochilor lui, mă întrebam dacă el era 
măcar conştient de ce se discuta în jurul lui. Ori de câte 
ori îl vedeam, mă trecea un fior rece pe spinare. Era un 
remarcabil exemplu pentru ceea ce putea fi mai rău în 
întrebuinţarea spiritului. 

„De ce te interesează pe tine?” l-am luat la rost pe 
Victor, şi de ce naiba mă deranjezi în vis?” 

Victor a continuat să se plimbe prin încăpere, 
oprindu-se să-şi treacă degetele pe suprafaţa netedă de 
lemn a harpei. 

„Pentru că mă interesează enonn politica moroilor. Şi 
mi-ar plăcea să ştiu cine e răspunzător pentru asasinat, şi 
cam care i-ar fi jocul.” 

I-am adresat un zâmbet compătimitor. 



„Am impresia că eşti doar gelos, din cauză că mai 
ciupeşte şi altcineva strunele, câteodată, nu numai tu. 
Fără să vreau să fac jocuri de cuvinte.” 

Mâna i-a căzut de pe strunele harpei, pe lângă corp, 
iar privirea ascuţită i s-a fixat asupra mea, privirea 
ochilor de aceeaşi nuanţă verde-pal ca ai Lissei. 

„Comentariile tale spirituale nu-ţi sunt de niciun 
folos”, a ripostat. „Ori ne laşi să te ajutăm, ori nu.” 

„Eşti ultima persoană de la care mi-aş dori un ajutor. 
N-am nevoie.” 

„Da. Lucrurile par să decurgă foarte favorabil pentru 
tine, dacă tot eşti o fugară căutată de toată lumea, şi 
umbli cu unul pe care mulţi îl cred încă strigoi”, a zis 
Victor, făcând apoi o pauză. „Evident, sunt convins că 
ultima parte nu te deranjează prea tare. Ştii ce, dacă v-aş 
găsi, eu aş putea probabil să vă împuşc, şi-aş reprimit ca 
un erou.” 

„Nu te baza pe asta”, m-am răstit, mistuită de furie, 
atât din cauza insinuărilor lui, cât şi amintindu-mi câte 
necazuri ne provocare, mie şi lui Dimitri, în trecut. Cu 
un mare efort de voinţă, am continuat pe un ton scăzut, 
ameninţător: „O să te găsesc eu pe tine. Şi probabil că n- 
o să mai trăieşti să ajungi pe mâna autorităţilor.” 

„Doar am stabilit deja că printre abilităţile tale nu se 
numără şi crima”, a remarcat Victor, aşezându-se pe 
unul dintre fotoliile tapiţate şi făcându-se comod. 

Robert a rămas mai departe în picioare, purtând încă 
pe chip expresia aceea rătăcită. 



„Acum”, a continuat Victor, „primul lucru pe care 
trebuie să-I facem este să determinăm motivul pentru 
care ar fi vrut cineva să ne omoare răposata regină. 
Personalitatea ei colţuroasă ar fi un motiv temeinic, deşi 
nu cred că-i făcea cuiva vreun rău cu asta. Din ce-am 
auzit, cea mai controversată acţiune din ultima vreme a 
Tatianei a fost cea cu legea vârstei... da, asta e. Cea care 
te face să te încrunţi aşa la mine. Ar fi logic ca asasinul 
ei să fi fost un adversar al legii acesteia.” 

Nu doream câtuşi de puţin să-i fac pe plac lui Victor. 
Nu doream să port o discuţie raţională cu el. Ceea ce-mi 
doream era să obţin vreun indiciu asupra locului în care 
se afla el, în viaţa reală, iar apoi să-mi încerc şansa şi să 
mă izbesc din nou de zidul ăla invizibil. Merita riscul, 
dacă reuşeam să provoc ceva pagube. Aşa că am fost un 
pic mirată când m-am auzit spunând: 

„Sau poate că făptaşul ar fi vrut să promoveze ceva şi 
mai rău... ceva mai crud faţă de dhampiri. Decretul ei i s- 
a părul prea moale.” 

Trebuie să recunosc, faptul că-1 prinsesem pe Victor 
Dashkov pe nepregătite era una dintre cele mai mari 
bucurii din viaţa mea. Am avut acum satisfacţia aceasta, 
văzându-1 cum înalţă sprâncenele de uimire. Nu era uşor 
să-i sugerezi unui maestru al intrigilor ca el, o ipoteză la 
care să nu se fi gândit deja. 

„Interesant”, a rostit, intr-un târziu. „E posibil să te fi 
subestimat, Rose. Strălucită deducţie din partea ta.” 

„Păi, hm... n-a fost tocmai deducţia mea.” 



Victor aştepta lămuriri. Până şi Robert s-a trezit din 
buimăceala lui şi şi-a concentrat atenţia asupra mea. Era 
înfricoşător. 

„A Tatianei a fost. Adică, nu deducţia ei. A afirmat-o 
direct. în fine, mai bine zis, aşa scria în biletul pe care 
mi l-a lăsat.” 

De ce băteam câmpii în faţa ăstora? Dar cel puţin 1- 
am surprins încă o dată pe Victor. 

„Tatiana Ivashkov ţi-a lăsat ţie un bilet cu infonnaţii 
secrete? Pentru ce?” 

Muşcându-mi buza, mi -am întors privirea spre unul 
dintre tablouri. înfăţişa o femeie moroi elegantă, cu 
aceiaşi ochi verzi ca jadul caracteristici majorităţii 
Dashkovilor şi Dragomirilor. Deodată, m-am întrebat 
dacă nu cumva Robert îşi amplasase sediul în cine ştie 
ce conac al familiei Dashkov, din copilăria lor. O 
mişcare sesizată cu coada ochiului m-a făcut să mă 
întorc instantaneu spre cei doi fraţi. 

Victor se ridicase şi făcuse câţiva paşi spre mine, 
curiozitatea şi viclenia fiindu-i întipărite pe toată faţa. 

„Mai e ceva. Ce altceva ţi-a mai scris? Ştia că e în 
pericol. Ştia că legea reprezintă o parte a pericolului... 
dar nu numai ea, aşa-i?” 

Am rămas tăcută, însă între timp în minte mi se 
contura o idee trăsnită. Chiar mă gândeam dacă Victor ar 
putea să mă ajute. Fireşte, privind retrospectiv, nu era 
ceva chiar atât de trăsnit, dacă luam în considerare faptul 
că deja îl scosesem din închisoare ca să-i obţin ajutorul. 



„Tatiana zicea...” 

Oare trebuia s-o spun? Era cazul să-i destăinuiesc 
secretul pe care nici măcar Lissa nu-1 cunoştea? Dacă 
Victor afla că mai exista un Dragomir, putea să 
folosească infonnaţia pentru vreo intrigă de-a lui? Cum? 
Nu ştiam precis, dar mă învăţasem de mult că din partea 
lui puteam să mă aştept la orice neaşteptat. Şi totuşi... 
Victor cunoştea o grămadă de secrete de-ale moroilor. 
Mi-ar fi plăcut să-l văd punându-şi isteţimea la încercare 
cu Abe. Şi nu mă îndoiam că multe dintre cunoştinţele 
din interior ale lui Victor îi implicau pe Dragomiri şi pe 
Dashkovi. Am înghiţit în sec şi-am vorbit mai departe. 

„Tatiana zicea că mai există un Dragomir. Că tatăl 
Lissei a avut o relaţie şi că, dacă am putea să aflăm cine 
e, asta i-ar reda Lissei puterea în cadrul Consiliului.” 

Văzând că Victor şi Robert schimbă între ei priviri 
şocate, mi-am dat seama că planul meu dăduse greş. 
Victor nu avea să-mi ofere informaţii din interior. în 
schimb, eu fusesem cea care tocmai îi oferise o 
infonnaţie preţioasă. Fir-ar să fie! 

Şi-a întors din nou faţa spre mine, cu o expresie 
meditativă. 

„Aşa. Prin urmare, Eric Dragomir nu era sfântul care 
se prefăcea atât de des c-ar fi.” 

Mi-am strâns pumnii. 

„Nu te lua de tatăl ei.” 

„Nici prin gând nu-mi trece. îmi plăcea enonn de 
Eric. Dar aşa e... dacă infonnaţia e adevărată, atunci 



Tatiana are dreptate. Vasilisa ar avea practic susţinere 
familială, iar vederile ei liberale ar provoca cu 
certitudine fricţiuni intr-un Consiliu care nu dă impresia 
că ar dori vreodată să-şi schimbe felul de-a fi. Da”, a 
continuat, chicotind, „categoric văd cum aşa ceva ar 
necăji multă lume... inclusiv pe un criminal care-şi 
doreşte oprimarea dhampirilor. îmi imaginez că 
respectivul, sau respectiva, nu şi-ar dori ca o astfel de 
infonnaţie să iasă la iveală.” 

„Cineva deja a încercat să se descotorosească de 
documentele legate de amanta tatălui Lissei.” 

încă o dată, vorbisem fără să gândesc, şi mă detestam 
pentru asta. Nu voiam să le mai dau şi alte infonnaţii 
celor doi fraţi. Nu voiam să dau impresia că am lucra 
împreună. 

„Şi, lasă-mă să ghicesc”, a zis Victor. „Tocmai asta 
încerci tu să faci, nu? Să-l găseşti pe bastardul lui 
Dragomir.” 

„Hei, ia nu...” 

„N-a fost decât o exprimare”, m-a întrerupt el. „Dacă 
vă cunosc bine pe voi două — şi am credinţa că vă 
cunosc — Vasilisa se străduieşte cu disperare, la Curte, 
să-ţi dovedească nevinovăţia, cât timp tu şi Belikov vă 
aflaţi într-o aventură cu puternică încărcătură sexuală de 
a-i descoperi fratele sau sora.” 

„Tu nu ştii nimic despre noi”, am mârâit. 

Da, sigur, încărcătură sexuală, ce să-ţi spun. 

Victor a ridicat din umeri. 



„Chipul tău spune tot. Şi, zău aşa, nu e o idee rea. 
Nici prea grozavă, dar nu rea. Dă-i familiei Dragomir 
cvorumul, şi o să ai în Consiliu o voce care să vorbească 
în numele tău. Bănuiesc că nu ai şi vreo pistă, nu?” 
„Lucrăm la asta”, i-am răspuns evaziv 
Victor i-a aruncat o privire lui Robert. Ştiam că între 
ei doi nu exista vreo comunicare parapsihică, dar în 
timpul schimbului de priviri am avut senzaţia că gândeau 
amândoi acelaşi lucru şi-şi confirmau reciproc. în cele 
din urmă, Victor a făcut un semn de încuviinţare cu 
capul şi s-a întors din nou spre mine. 

„Foarte bine, atunci. O să te ajutăm.” 

O făcea să sune de parcă ar fi fost de acord, fără prea 
mare tragere de inimă, să-mi facă un mare serviciu. 
„N-avem nevoie de ajutorul vostru!” 

„Ba sigur că aveţi. Sunteţi scoşi din circuit, Rose. Vă 
avântaţi intr-un viespar de politici urâte, complexe... 
ceva în care nu aveţi pic de experienţă. Nu e nicio ruşine 
s-o recunoşti, aşa cum nici mie nu mi-e ruşine să 
recunosc că într-o iraţională şi prost gândită luptă cu 
pumnii, voi v-aţi dovedi superiori, fără îndoială” 
încă un compliment pe dos. 

„Ne descurcăm perfect. Avem un Alchimist care ne 
ajută.” 

Aşa. Asta o să-i arate cine era scos din circuitul cui. 
Şi, spre lauda mea, el chiar a părut puţin impresionat. 
Puţin. 



„E mai bine decât m-aş fi aşteptat. Şi, a găsit deja 
Alchimistul vostru vreun loc precis, sau vreo pistă?” 

„Lucrează la asta”, am repetat eu. 

Victor mi-a răspuns cu un oftat iritat. 

„Atunci, înseamnă că o să avem nevoie de timp, nu? 
Atât pentru Vasilisa ca să investigheze la Curte, cât şi 
pentru voi, ca să daţi de unna celui copil.” 

„Tu eşti cel care se comportă de parcă le-ar şti pe 
toate” i-am atras atenţia. „Mi-am închipuit că ai şti ceva 
şi despre asta.” 

„Spre necazul meu, nu”, a recunoscut Victor, deşi nu 
părea chiar atât de pe dinafară. „Dar, imediat cum 
prindem un fir, te asigur, eu o să joc un rol esenţial în 
descâlcirea lui.” 

S-a îndreptat spre fratele său şi l-a bătut uşurel, 
liniştitor, pe braţ. Robert i-a răspuns cu o privire plină de 
adoraţie. 

„O să te mai vizităm. Dă-ne de ştire când ai ceva util, 
şi atunci venim să ne întâlnim cu tine.” 

Am făcut ochii mari. 

„N-o să faceţi una ca...” 

M-am oprit, însă. îl lăsasem pe Victor să-mi scape, în 
Las Vegas. Acum, el se oferea să vină la mine. Poate că 
aşa aş reuşi să-mi repar greşeala şi să-mi duc la 
îndeplinire ameninţarea de mai devreme faţă de el. în 
mare grabă, am încercat să-mi acopăr ezitarea. 

„De unde ştiu că pot să am încredere în voi?” 



„Nu ştii”, mi-a răspuns, fără menajamente. „Trebuie 
să iei de bună vorba care spune că duşmanul duşmanului 
tău îţi e prieten” 

„Niciodată n-am suferit zicala asta. Tu o să-mi fii 
mereu duşman.” 

Am rămas un pic surprinsă când l-am văzut pe Robert 
prinzând brusc viaţă. 

„Fratele meu e om bun, fată atinsă de umbră! Dacă-i 
faci vreun rău... dacă-i faci vreun rău, o să plăteşti! Şi 
altă dată n-o să te mai întorci. Lumea morţilor n-o să-ţi 
mai dea o a doua şansă.” 

Ştiam prea bine că nu trebuie să iau în serios 
ameninţările unui nebun, însă ultimele lui cuvinte mi-au 
trimis un fior de gheaţă pe şira spinării. 

„Fratele tău e un psihopat...” 

„Gata, gata”, m-a oprit Victor, bătându-1 din nou pe 
Robert pe braţ, ca să-l calmeze. 

încă încruntându-se la mine, mai tânărul frate 
Dashkov s-a retras, dar puteam să pariez că zidul acela 
invizibil îşi recăpătase locul. 

„Certurile nu ne fac bine”, mi-a atras atenţia Victor. 
„Irosim timp... ceea ce şi-aşa nu avem destul. Ne-ar 
trebui mai mult. Alegerea monarhului poate să înceapă 
de pe-o zi pe alta, iar asasinul Tatianei ar putea să-şi vâre 
nasul pe-acolo, dacă într-adevăr are un plan de urmărit. 
Trebuie să tărăgănăm alegerile: nu numai ca să-l 
contracarăm pe asasin, dar şi ca să câştigăm timpul 



necesar pentru ducerea la îndeplinire a sarcinilor 
noastre.” 

începeam să mă satur de toate astea. 

„Mda ? Şi cum propui să-l câştigăm?” 

Victor mi-a adresat un zâmbet. 

„Numind-o pe Vasilisa candidată la tron.” 

Dat fiind faptul că aveam de-a face cu Victor 
Dashkov, chiar n-ar fi trebuit să mă surprindă nimic din 
ce spunea. Totuşi, era inevitabil, pentru gradul lui de 
nebunie, să mă prindă în pennanenţă pe nepregătite. 

„ Asta”, am declarat, „e ceva imposibil.” 

„Nu tocmai”, a replicat el. 

Mi-am azvârlit mâinile în sus, exasperată. 

„N-ai fost atent la tot ce-am discutat până acum? Tot 
rostul e să-i obţinem Lissei drepturi depline printre 
moroi. Ea nici măcar să voteze nu poate! Cum ar putea 
să candideze la tron?” 

„De fapt, legea spune că poate. în confonnitate cu 
modul în care a fost redactată procedura nominalizărilor, 
câte o persoană din fiecare spiţă regală are dreptul să 
candideze la monarhie. Asta-i tot ce se spune. Câte o 
persoană din fiecare familie poate să candideze. Nu 
există nicio menţiune despre câte persoane trebuie să 
aibă în familie, aşa cum e în cazul votului din Consiliu. 
Ea nu are nevoie decât de trei persoane care s-o 
nominalizeze... şi legea nu specifică din ce familie ar 
trebui să provină.” 



Victor vorbise într-o manieră atât de precisă şi de 
hotărâtă, de parcă ar fi citit dintr-o culegere de legi. 
Chiar mă întrebam dacă nu cumva memorase toate 
legile. Presupun că, dacă ai de gând să-ţi faci carieră din 
încălcarea legilor, cam trebuie să le şi cunoşti. 

„Oricine a scris legea asta a presupus probabil că 
orice candidat are şi alţi membri în familie. Aşa că nu şi- 
a mai bătut capul să precizeze explicit. Asta o să spună 
lumea dac-o să candideze Lissa. Or să se 

împotrivească.” 

„N-au decât să se împotrivească oricât ar vrea. Cei 
care-i neagă dreptul la un loc în Consiliu se bazează pe 
articolul din legile noastre care menţionează necesitatea 
existenţei a încă unui membru în familie. Dacă pe 
argumentul acesta merg ei, că fiecare detaliu trebuie luat 
în seamă, atunci sunt obligaţi să procedeze la fel şi cu 
legile electorale: care, după cum am spus, nu 
menţionează obligativitatea sprijinului familial. Tocmai 
asta-i frumuseţea portiţei găsite: că adversarii ei nu pot 
s-o folosească în ambele sensuri.” 

Buzele lui Victor s-au strâmbat intr-un zâmbet de o 
încredere supremă. 

„Te asigur, în litera legii nu există absolut nimic care 
să-i împiedice candidatura.” 

„Dar vârsta?” i-am atras eu atenţia. „Prinţii şi 
prinţesele care candidează sunt totdeauna bătrâni.” 

Titlul de prinţ sau de prinţesă îi revenea celui mai 
vârstnic membru al familiei şi, confonn tradiţiei, aceasta 



era şi persoana care candida pentru tron. Familia putea 
să hotărască desemnarea altcuiva care i se părea mai 
potrivit, dar chiar şi-atunci — după ştiinţa mea — era 
mereu cineva mai vârstnic şi mai experimentat. 

„Singura restricţie privitoare la vârstă se referă la 
majorat”, m-a contrazis Victor. „Era are optsprezece ani. 
Se încadrează. Celelalte familii dispun de o arie de 
selecţie mult mai vastă, aşa că, fireşte, aleg pe cineva 
care li se pare mai experimentat. Dar, în cazul familiei 
Dragomir... Ei bine, aici nu există alte opţiuni, nu ţi se 
pare? In plus, un monarh tânăr nu e ceva fără precedent. 
A existat o celebră regină — Alexandra — nu cu mult 
mai în vârstă decât Vasilisa. Extrem de iubită, cu totul 
remarcabilă. Stătuia ei se află lângă catedrala Curţii.” 

M-am foit, stânjenită. 

„La drept vorbind... ăăă, nu mai e acolo. A cam sărit 
în aer.” 

Victor a făcut ochii mari. Se pare că auzise despre 
evadarea mea, dar nu cu toate amănuntele. 

„N-are importanţă”, am zis grăbită, simţindu-mă 
vinovată pentru faptul că eram răspunzătoare, indirect, 
de aruncarea în aer a unei renumite regine. „Toată ideea 
asta, ca s-o folosim pe Lissa mi se pare ridicolă”, am 
argumentat. 

„N-o să fii singura care gândeşte aşa”, m-a asigurat 
Victor. „Or să se împotrivească. Or să se lupte. Dar, 
până la urmă, o să prevaleze legea. Or să fie obligaţi să-i 
accepte candidatura. Ea o să fie supusă la teste şi, 



probabil, o să le treacă. Abia atunci când se ajunge la 
votare, legea care guvernează astfel de proceduri se 
referă la ajutorul din partea unui membru de familie.” 

Deja începuse să mi se învârtească totul în cap. Mă 
simţeam epuizată mental de auzirea atâtor portiţe şi 
fonnulări legale. 

„Ştii ce, zi-o pe-a dreaptă, intr-un limbaj simplu”, i- 
am cerut. 

„Când se ajunge la votare, ea n-o să mai fie eligibilă. 
Ea nu are familie care să-şi îndeplinească rolul cerut în 
alegerile propriu-zise. Cu alte cuvinte, legea spune că ea 
are dreptul să candideze şi să dea testele. Şi totuşi, lumea 
nu poate s-o voteze de fapt, din cauză că nu are familie.” 

„Asta-i... o tâmpenie.” 

„De acord”, a răspuns, după care a rămas un pic pe 
gânduri. 

Cred că nici el nu se aştepta să avem aceeaşi părere 
despre ceva anume. 

„Lissei n-o să-i placă deloc. Ea niciodată, dar 
niciodată, n-ar vrea să ajungă regină.” 

„N-ai fost atentă la ce-am spus?” s-a răstit Victor. 
„Ea n-o să fie regină. Nu poate să fie regină. E vorba 
despre o lege prost concepută, pentru o situaţie pe care 
n-a prevăzut-o nimeni. O brambureală. Şi-o să 
împotmolească în asemenea hal alegerile, încât o să ne 
ofere timp suplimentar pentru găsirea rudei Vasilisei şi 
pentru descoperirea adevăratului asasin al Tatianei.” 



„Hei! Doar ţi-am spus: aici nu există niciun «noi». Nu 
am de gând să...” 

Victor şi Robert au schimbat o privire între ei. 

„Fă-o pe Vasilisa să fie nominalizată”, a replicat tăios 
Victor. „Luăm cât de curând legătura, ca să stabilim 
unde ne întâlnim pentru căutarea celuilalt Dragomir.” 

„Dar nu...” 

Şi m-am trezit. 

Reacţia mea imediată a fost să trag o înjurătură, dar 
apoi, aducându-mi aminte unde eram, mi -am păstrat 
invectivele doar în minte. Distingeam intr-un colţ silueta 
lui Dimitri, cum stătea acolo, vigilent şi prevăzător, şi nu 
voiam să mă ştie trează. închizând ochii, mi -am ales o 
poziţie mai comodă, sperând intr-un somn adevărat, care 
să nu pennită pătrunderea fraţilor Dashkov şi a intrigilor 
lor ridicole. Lissa, să candideze pentru tron? Ce nebunie! 
Şi totuşi... chiar nu era o idee mai nebunească decât 
majoritatea lucrurilor pe care le făcusem eu deja. 

Lăsând deoparte ideile acestea, i-am pennis trupului 
să se relaxeze şi am simţit cum începe să mă învăluie 
adevăratul somn. Cu accent pe începe. Pentru că, dintr- 
odată, în jurul meu a început să se materializeze un alt 
vis indus de utilizarea spiritului. 

După toate aparenţele, avea să fie o noapte încărcată. 



UNSPREZECE 


M-AM ÎNCORDAT, AŞTEPTÂNDU-MĂ să-i văd 
pe fraţii Dashkov reapărând, cu cine ştie ce „sfat” de 
ultim moment. Numai că, în locul lor, l-am văzut pe... 

„Adrian!” 

Am traversat în fugă grădina în care-mi făcusem 
apariţia şi mi-am azvârlit braţele în jurul lui. M-a 
îmbrăţişat la fel de strâns, ridicându-mă de la sol. 

„Micuţule dhampir", mi-a zis, după ce m-a pus la loc 
cu picioarele pe pământ, rămânând totuşi cu braţele în 
jurul taliei mele. Mi-a fost dor de tine.” 

„Şi mie”, i-am răspuns, cu toată sinceritatea. 

Ultimele două zile, cu evenimentele lor bizare, îmi 
dezechilibraseră total viaţa, iar prezenţa lui — fie şi 
numai în vis — mă reconforta. M-am ridicat pe vârfurile 
picioarelor şi l-am sărutat, savurând micul moment de 
căldură şi de linişte al întâlnirii dintre buzele noastre. 

„Eşti bine?” m-a întrebat, după ce m-am desprins de 
el. „Nimeni nu vrea să-mi spună mare lucru despre tine. 
Bătrânul tău zice că eşti în siguranţă şi că l-ar anunţa 
Alchimiştii dacă s-ar întâmpla ceva nedorit.” 

Nu m-am sinchisit să-i mai spun lui Adrian că 
infonnaţia, probabil, nu era adevărată, din moment ce 
Abe habar n-avea că plecaserăm de capul nostru şi că ne 



aflam acum printre cine ştie ce vampiri din fundul 
pădurii. 

„Foarte bine”, l-am asigurat. „în cea mai mare parte a 
timpului, plictisită. Stăm împotmoliţi în fundătura asta 
de oraş. Nu cred că o să vină cineva să ne caute aici. Nu 
cred că şi-ar dori.” 

O expresie de uşurare s-a întins pe chipul lui 
frumos, şi mi -am dat seama cât putea să fie de îngrijorat. 

„Mă bucur. Rose, nici prin gând nu-ţi trece cum e pe- 
aici. Nu doar că-i interoghează pe cei care puteau să fie 
implicaţi. Gardienii îşi fac tot felul de planuri cum să te 
vâneze. Peste tot se discută despre «forţă letală».” 

„Ei bine, n-or să mă găsească. Sunt intr-un loc destul 
de izolat.” 

Extrem de izolat. 

„Aş fi vrut să fiu cu tine.” 

Grijile păreau că nu-1 părăsiseră încă, aşa că i-am pus 
un deget pe buze. 

„Nu. Nu spune asta. Stai bine acolo unde eşti... şi e de 
preferat să nu fii asociat cu mine mai mult decât eşti 
deja. Te- au interogat?” 

„Mda, dar n-au scos nimic folositor de la mine. Am 
un alibi prea zdravăn. M-au luat când m-am dus să-l caut 
pe Mihail, fiindcă am stat de vorbă cu...” 

„Ştiu. Cu Joe.” 

Mirarea lui Adrian a fost de scurtă durată. 

„Micuţule dhampir, ne-ai spionat.” 

„Era şi greu să nu.” 



„Ştii ceva, oricât mi-ar plăcea ideea că există cineva 
care să ştie oricând dacă ai necazuri, tot mă cam bucur 
că nu am pe nimeni de care să fiu legat aşa. Nu sunt 
convins că mi-aş dori să ştie ce- am eu în cap." 

„Iar eu nu cred că şi-ar dori cineva să ştie ce-ai tu în 
cap. E de- ajuns o singură persoană care să ducă viaţa lui 
Adrian Ivashkov.” 

Un licăr de amuzament i-a apărut în ochi, dar s-a stins 
imediat cum am revenit la treburi serioase. 

„In orice caz, aşa e. Am auzit cum l-a... ăăă, cum l-a 
interogat Lissa pe Joe. E o problemă gravă. Ce-a zis 
Mihail? Dacă Joe a minţit, atunci dispar jumătate din 
dovezile împotriva mea.” 

Şi, în acelaşi timp, dispare teoretic şi alibiul lui 
Adrian. 

„Ei, nu chiar jumătate. Era mai bine dacă Joe declara 
că te aflai în camera ta în perioada în care s-a comis 
crima, în loc să recunoască doar că e un nătărău care nu- 
şi mai aminteşte nimic. Şi la fel de bine era dacă n-ar fi 
mărturisit toate astea constrâns de Lissa. Mihail n-are 
cum să raporteze aşa ceva.” 

Am oftat adânc. Tot având de-a face cu utilizatori ai 
spiritului, începusem să iau constrângerea ca un lucru de 
la sine înţeles. îmi venea mai uşor să uit că, printre 
moroi, era ceva tabu, un lucru de genul celor pentru care 
ai putea să dai de necazuri serioase. De fapt, Lissa n-ar fi 
avut necazuri doar pentru că şi-a întrebuinţat în mod 
ilegal forţa de constrângere. Era posibil să fie acuzată că, 



pur şi simplu, l-ar fi obligat pe Joe să spună tot ce a vrut 
ea. Orice-ar fi declarat el în favoarea mea ar fi dat de 
bănuit. Şi nu l-ar crede nimeni. 

„în plus”, a adăugat Adrian, necăjit, „dacă s-ar auzi 
ce-a zis Joe, lumea ar afla şi despre faptele de iubire 
maternă prost înţelese ale mamei mele.” 

„îmi pare rău”, i-am zis, cuprinzându-1 cu braţele. 
Adrian tot timpul se plângea de părinţii lui, însă la 
maică-sa chiar ţinea. Faptul că aflase despre mituire 
sigur era o lovitură grea pentru el, şi ştiam că suferea 
încă din cauza morţii Tatianei. Se pare că aveam cam 
mulţi bărbaţi îndureraţi în jurul meu în ultima vreme. 

„Oricum”, am continuat, „chiar mă bucur pentru că 
te-a absolvit de orice implicare." 

„A fost o prostie din partea ei. Dacă află cineva, o să 
aibă probleme serioase.” 

„Si-atunci, ce v-a sfătuit Mihail?” 

„A zis c-o să-l caute el pe Joe şi să-l interogheze în 
particular. Nu acolo. Deocamdată, nu prea avem ce să 
facem cu informaţia. E utilă pentru noi... dar nu şi pentru 
sistemul legal.” 

„Mda”, am zis, străduindu-mă să nu mă simt 
descurajată. „Bănuiesc că tot e mai mult decât nimic.” 
Adrian m-a aprobat, după care şi-a scuturat dispoziţia 
mohorâtă, în stilul acela uşuratic al lui. încă ţinându-mă 
în braţe, s-a tras puţin înapoi, zâmbindu-mi în timp ce 
mă privea. 

„Apropo, frumoasă rochie.” 



Schimbarea subiectului m-a luat prin surprindere, cu 
toate că ar fi trebuit să mă obişnuiesc până acum cu aşa 
ceva. Urmărindu-i privirea, am constatat că eram într-o 
rochie mai veche de-a mea, cea neagră, sexy, pe care o 
avusesem pe mine atunci când Victor dezlănţuise un 
fannec de constrângere pasională asupra mea şi-a lui 
Dimitri. Din moment ce nu Adrian mă îmbrăcase pentru 
întâlnirea din vis, înseamnă că subconştientul meu îmi 
dictase apariţia. Şi mă cam uimea faptul c-o alesese 
tocmai pe-asta. 

„Oh...” Deodată, m-am simţit jenată, dar fără să ştiu 
de ce. „Ştii”, i-am zis, „hainele mele sunt cam prăpădite. 
Bănuiesc că am vrut ceva contrar lor.” 

„In orice caz, îţi stă bine”, m-a asigurat Adrian, 
plimbându-şi degetele pe o bretea. „Foarte bine.” 

Chiar şi în vis, atingerea degetului său îmi dădea 
furnicături. 

„Ai grijă, Ivashkov. Nu avem timp pentru aşa ceva.” 
„Dar dormim. Ce altceva am putea să facem?” 
Protestele mi-au fost înăbuşite de o sărutare. M-am 
cufundat în ea. Una dintre mâini i-a alunecat pe coapsa 
mea, aproape de tivul rochiei, şi am avut nevoie de o 
grămadă de energie mentală ca să mă conving pe mine 
însămi că, dacă-mi ridica rochia, nu mă ajuta probabil 
să-mi dovedesc nevinovăţia. 

Aşa că, fără tragere de inimă, am făcut un pas înapoi. 
„O să descoperim noi cine a omorât-o pe Tatiana”, 
am zis, încercând să-mi recapăt suflul. 



„Nu există niciun «noi»”, mi-a răspuns, ca un ecou la 
replica pe care tocmai i-o dădusem eu lui Victor. „Sunt 
numai eu. Şi Lissa. Şi Christian. Şi toţi ceilalţi prieteni 
nepotriviţi ai noştri.” M-a mângâiat pe păr şi apoi m-a 
tras din nou spre el, sărutându-mă uşor pe obraz. „Nu-ţi 
face griji, micuţule dhampir. Ai grijă de tine. Şi stai 
acolo unde eşti.” 

,.Nu pot”, am ripostat. „Nu înţelegi? Nu pot să stau 
fără să fac nimic.” 

Vorbele mi-au părăsit buzele înainte să le pot opri. 
Una era să protestez faţă de Dimitri cu privire la 
inactivitatea mea, însă faţă de Adrian aveam nevoie să 
fiu convingătoare şi să-l fac să creadă, ca şi pe toţi 
ceilalţi de la Curte, că făceam „ce trebuie”. 

„E musai. Avem noi grijă de tine.” 

Nu înţelege, mi -am dat seama. Nu înţelege cât de 
multă nevoie aveam să fac ceva folositor. Dar, spre 
meritul lui, intenţiile îi erau bune. Credea că era 
important să aibă grijă de mine. Voia să mă menţină în 
siguranţă. Dar nu înţelegea cu adevărat ce tortură 
în s emna inctivitatea pentru mine. 

„O să-l găsim noi pe criminal şi-o să-l împiedicăm să 
mai facă... nu ştiu ce- ar mai vrea să facă. Poate c-o să fie 
nevoie de mult timp, dar o rezolvăm noi.” 

„Timp...”, am murmurat la pieptul lui, renunţând să-l 
mai contrazic. 

Nu ajungeam nicăieri încercând să-l conving că 
aveam nevoie să-mi ajut prietenii; şi, în orice caz, acum 



aveam propria mea misiune. Atâtea de făcut, atât de 
puţin timp. Am rămas cu privirea pierdută în peisajul 
creat de el. Observasem mai devreme copacii şi florile, 
dar abia acum îmi dădeam seama că eram în curtea 
bisericii... aşa cum fusese ea înainte de atacul dezlănţuit 
de Abe. Statuia reginei Alexandra era intactă, cu părul ei 
lung şi privirea blândă imortalizate în piatră. Intr-adevăr, 
investigarea asasinatului era deocamdată pe mâinile 
prietenilor mei, însă Adrian avusese dreptate: era posibil 
să dureze ceva. Am oftat. 

„Timp”, am repetat cu voce tare. „Avem nevoie de 
mai mult timp” 

Adrian s-a retras un pic. 

„Hmm? Ce-ai zis?” 

Mi-am ridicat ochii spre el, muşcându-mi buza de jos, 
în timp ce milioane de gânduri mi se învârteau prin 
minte. Am privit-o din nou pe Alexandra şi am luat 
hotărârea, întrebându-mă dacă aveam să stabilesc un nou 
record de nesăbuinţă. întorcându-mă la loc spre Adrian, 
l-am strâns de mână. 

„Am zis că avem nevoie de mai mult timp. Şi ştiu 
cum putem să-l câştigăm... dar... în fine, tu trebuie să 
faci ceva pentru mine. Şi, ăăă, probabil că n-ar trebui să 
pomeneşti deocamdată faţă de Lissa...” 

Abia am avut timp îndeajuns cât să-i transmit 
instrucţiunile lui Adrian — care a fost atât de şocat pe 
cât mă aşteptam — înainte ca Dimitri să mă trezească, 
pentru tura mea de veghe. Am făcut schimbul fără prea 



multă conversaţie. Avea expresia lui obişnuită de tip dur, 
însă puteam să văd urmele oboselii marcându-i 
trăsăturile. Nu voiam să-l deranjez — deocamdată — 
povestindu-i de întâlnirea mea cu Victor şi cu Robert. Ca 
să nu mai vorbesc despre ceea ce tocmai îi cerusem lui 
Adrian să facă. Mai târziu o să avem timp berechet 
pentru recapitulări. Dimitri a adormit cu uşurinţa lui 
caracteristică, iar Sydney nu s-a mişcat nici măcar o 
singură dată pe tot timpul schimbului meu. O invidiam 
pentru faptul că putea să doarmă o noapte întreagă, dar 
nu m i -am putut stăpâni un zâmbet pe măsură ce camera 
se lumina tot mai mult. Ea ajunsese în chip nepotrivit, să 
funcţioneze după orarul vampiric, ca urmare a 
aventurilor noastre întinse pe toată durata nopţii. 

Evident, Lissa avea acelaşi program, ceea ce însemna 
că nu puteam s-o vizitez pe durata schimbului meu. Bine 
şi-aşa. Trebuia să mai fiu şi cu ochii pe colectivitatea 
asta sinistră în care nimeriserăm. 

Poate că Păstrătorii ăştia n-or vrea ei să ne trădeze, 
dar asta nu-i făcea să fie inofensivi. Nu uitasem nici de 
temerile lui Sydney referitoare la o posibilă vizită- 
surpriză din partea Alchimiştilor. 

Când pentru restul lumii se apropia seara, am auzit 
foială prin casă. L-am atins uşurel pe Dimitri pe umăr, 
iar el s-a trezit instantaneu. 

— Uşurel, i-am zis, neputând să-mi ascund zâmbetul. 
Nu e decât semnalul pentru deşteptare. Se pare că 
ţărănoii noştri se trezesc. 



De data asta, vocile noastre au trezit-o pe Sydney. S-a 
rostogolit spre noi, mijind ochii spre lumina care 
pătrundea prin ferestrele prost acoperite. 

— Ce oră este? a întrebat, întinzându-şi membrele. 

— Nu ştiu sigur, i-am răspuns, fiindcă n-aveam ceas. 
Probabil, trecut de amiază. Să fie trei? Patru? 

S-a ridicat în capul oaselor aproape la fel de repede ca 
şi Dimitri. 

— După-amiaza? s-a mirat, dar soarele i-a oferit 
răspunsul. Să vă ia naiba cu orarul vostru păgân cu tot! 

— Mi s-a părut mie, sau ai zis „naiba”? Nu e 
împotriva regulilor Alchimiştilor? am tachinat-o. 

— Uneori e necesar, a replicat ea. 

S-a frecat la ochi şi a aruncat o privire spre uşă. 
Zgomotele slabe care le auzisem în restul casei erau 
acum mai puternice, sesizabile până şi pentru auzul ei. 

— Bănuiesc că avem nevoie de un plan, a mai zis ea. 

— Avem deja unul, i-am atras atenţia. Să găsim 
fratele vitreg sau sora vitregă a Lissei. 

— N-am căzut niciodată de acord pe deplin în privinţa 
asta, mi-a amintit ea. Iar voi tot aveţi impresia că ajunge 
ca eu să apăs câteva taste, ca nu ştiu ce hacker din filme, 
şi să vă găsesc toate răspunsurile.. 

— Ei bine, măcar e un loc în care... M-am întrerupt, 
fiindcă mi-a trecut ceva prin minte, ceva care putea să ne 
încurce serios situaţia. Rahat, am exclamat. Laptopul tău 
nici măcar nu funcţionează aici. 



— Are modem pentru satelit, dar bateria e cea pentru 
care trebuie să ne facem griji, mi-a explicat Sydney, 
oftând, ridicându-se în picioare şi netezindu-şi, necăjită, 
veşmintele şifonate. îmi trebuie o cafenea, sau ceva 
asemănător. 

— Parcă am văzut una, într-o grotă, mai încolo, am 
zis. 

Replica mea aproape că i-a smuls un zâmbet. 

— Trebuie să existe vreun oraş prin apropiere, unde 
să-mi folosesc şi eu laptopul. 

— Dar probabil că n-ar fi indicat să ieşi cu maşina 
oriunde prin statul ăsta, a intervenit Dimitri. Pentru 
eventualitatea în care s-ar fi gândit cineva de la motel să- 
ţi ia numărul. 

— Ştiu, a răspuns ea, mohorâtă. M-am gândit şi eu la 
asta. 

O bătaie în uşă ne-a întrerupt strălucitele planuri. Fără 
să mai aştepte vreun răspuns, Sarah şi-a vârât capul pe 
uşă şi ne-a zâmbit. 

— A, ce bine. V-aţi trezit toţi. Tocmai pregăteam 
micul dejun, dacă vreţi să veniţi şi voi. 

Prin uşa deschisă, pătrundeau în încăpere arome a 
ceea ce semăna cu un mic dejun normal: bacon, ouă... 
Pâinea îmi ţinuse de foame peste noapte, însă acum îmi 
trebuia mâncare adevărată şi eram dispusă să risc şi să 
accept orice ar fi avut de oferit familia lui Raymond. 

în partea principală a casei, ne-a întâmpinat o 
vânzoleală de activităţi gospodăreşti. Raymond părea să 



gătească ceva pe foc, în timp ce Paulette aşeza masa cea 
lungă. Pe ea se vedea deja un platou cu ouă jumări 
perfect nonnale, alături de felii din pâinea de ieri. După 
câteva clipe, Raymond s-a ridicat de lângă vatră ţinând 
în mână o plită mare de metal, plină cu bacon crocant. 
Un zâmbet larg i s-a aşternut pe chipul bărbos la vederea 
noastră. Cu cât îi vedeam mai mult pe Păstrătorii aceştia, 
cu atât ramarcam un aspect. Acela că ei nici măcar nu 
încercau să-şi ascundă colţii. Moroii pe care-i ştiam eu 
erau învăţaţi din copilărie să zâmbească şi să vorbească 
astfel încât să reducă la minim expunerea colţilor, pentru 
situaţiile în care ar fi ajuns în comunităţile umane. Aici, 
nici vorbă de aşa ceva. 

— Bună dimineaţa, ne-a zis Raymond, împingând cu 
grijă baconul pe un alt platou de pe masă. Sper că vă e 
foame. 

— Credeţi că e chiar bacon adevărat? l-am întrebat în 
şoaptă pe pe Dimitri. N-o fi came de veveriţă, sau mai 
ştiu eu ce? 

— Mie mi se pare adevărat, a răspuns Dimitri. 

— Şi eu aş zice la fel a adăugat Sydney. Totuşi, 
garantez că e de la porcii proprii, nu cumpărată din 
magazin. 

Dimitri a izbucnit în râs văzându-mi expresia feţei. 

— Mereu mi-a plăcut la nebunie să văd ce anume te 
îngrijorează. Strigoii? Nu. Mâncarea dubioasă? Da. 

— Ce-i cu strigoii? 



Joshua şi Angeline tocmai intrau în casă. El aducea 
un castron cu mure, iar ea îi îmboldea pe copilaşi să 
meargă. După cum se auzeau şi după feţele lor murdare, 
era clar că îşi doreau să se întoarcă afară, la joacă. 
Angeline fusese autoarea întrebării. 

Dimitri s-a grăbit să-mi ascundă mofturile. 

— Vorbeam despre unii dintre strigoii pe care i-a ucis 
Rose. 

Joshua a încremenit pe loc şi m-a fixat cu privirea, 
frumoşii lui ochi albaştri căscându-se de uimire. 

— Ai omorât Pierduţi? Ăăă... strigoi? 

I-am admirat încercarea de a folosi tennenul „nostru”. 

— Câţi? s-a interesat el. 

Am ridicat din umeri. 

— Chiar nu mai ştiu. 

— Ce, nu mai folosiţi semnele? m-a luat la rost 
Raymond. Nu credeam că Pătaţii au renunţat la ele. 

— Semnelele... a! Mda. Tatuajele? Ba da. 

M-am întors cu spatele şi mi -am ridicat părul. Am 
auzit târşâit de paşi grăbiţi şi am simţit un deget 
atingându-mi pielea. Tresărind, m-am răsucit repede 
înapoi, tocmai la timp cât să-l văd pe Joshua cum îşi lasă 
mâna în jos, ruşinat. 

— Scuze, mi-a zis. Doar că n-am mai văzut niciodată 
de-astea. Numai semnele molnija. Aşa ţinem noi 
evidenţa strigoilor ucişi. Iar tu ai... o grămadă. 

— Semnul în formă de S e unic pentru ei, a rostit 
Raymond cu o strâmbătură dezaprobatoare, dar expresia 



a fost înlocuită foarte repede de admiraţie. Celălalt e 
zvezda, a anunţat el. 

Remarca lui a atras icnete din partea lui Joshua şi a 
Angelinei, şi un „Ce?" dintr-a mea. 

— Semnul pentru bătălie, mi-a explicat Dimitri. Nu 
mai mulţi cei care-1 numesc zvezda. înseamnă „stea”. 

— Aha. Aşa înţeleg, am zis. 

Tatuajul era, intr-adevăr, oarecum în fonnă de stea, şi 
i se acorda cuiva care a luptat într-o bătălie suficient de 
mare încât să piardă numărul strigoilor omorâţi. La urma 
unnei, nu avei cum să-ţi înghesui prea multe semne 
molnija pe gât. 

Joshua mi-a zâmbit într-un fel care mi-a făcut 
stomacul să tresalte, doar un pic. Poate că făcea el parte 
dintr-o pseudosectă Arnish, dar asta nu schimba faptul că 
era un băiat chipeş. 

— Acum înţeleg cum de ai putut s-o omori pe regina 
Pătaţilor a remarcat el. 

— Probabil că e fals, s-a strâmbat Angeline. 

Tocmai mă pregăteam să protestez cu privire la partea 
cu omorârea reginei, când comentariul ei mi-a abătut 
direcţia. 

— Ba nu e! L-am câştigat atunci când ne- au atacat 
strigoii şcoala. Şi-am mai doborât destui şi după asta. 

— Semnul nu poate să fie chiar atât de neobişnuit, a 
intervenit Dimitri. Voi probabil că aţi purtat lupte 
importante cu strigoii, din când în când. 



— Nu chiar, a răspuns Joshua, cu ochii încă pe mine. 
Cei mai mulţi dintre noi nu s-au luptat niciodată, sau nici 
măcar nu i-au văzut pe Pierduţi. Ei chiar nu ne 
deranjează. 

— E ceva de mirare. Dacă exista ţinta ideală pentru 
strigoi, atunci aceea ar fi fost tocmai un grup alcătuit din 
moroi, dhampiri şi oameni, aflat în mijlocul pustietăţii. 

— De ce? m-am interesat. 

Raymond mi-a făcut cu ochiul. 

— Pentru că ripostăm. 

I-am cântărit în minte enigmatica afirmaţie, în timp 
ce toată lumea se aşeza la masă. încă o dată, m-am 
gândit cât de dispusă să lupte fusese întreaga comunitate 
atunci când am ajuns noi acolo. Oare să fi fost suficient 
ca să-i alunge pe strigoi? E drept că strigoii nu se 
înspăimântau de prea multe, însă poate că anumite 
situaţii erau prea incomode ca să se complice cu ele. 
Chiar mă întrebam ce părere o avea Dimitri despre asta. 
Doar propria-i familie provenea dintr-o comunitate care 
se separase de viaţa obişnuită a moroilor, însă nu semăna 
câtuşi de puţin cu a celor de-aici. 

Toate gândurile acestea mi s-au învolburat în minte 
cât timp am stat să mâncăm şi să vorbim. Păstrătorii mai 
aveau încă destule întrebări privitoare la noi şi la 
Tatiana. Singura care nu participa la conversaţie era 
Angeline. Mânca la fel de puţin ca şi Sydney şi mă 
privea în continuare încruntată. 



— Ne-ar trebui să ne aprovizionăm cu câte ceva, a 
intervenit brusc Sydney, întrerupându-mă în toiul unei 
istorisiri înspăimântătoare. 

Pe mine nu m-a deranjat, însă ceilalţi au părut 
dezamăgiţi. 

— Unde e oraşul cel mai apropiat în care să se 
găsească vreo cafenea... sau orice fel de restaurant? 

— Păi, i-a răspuns Paulette, Rubysville e la un pic mai 
mult de o oră spre nord. Dar avem aici mâncare din 
belşug, şi pentru voi. 

— Nu despre mâncare e vorba, m-am grăbit să spun. 
A voastră a fost grozavă, am adăugat, întorcându-mi 
privirea spre Sydney. Un drum de o oră nu e rău, nu? 

M-a aprobat, după care l-a privit, stânjenită, pe 
Raymond. 

— Există vreo posibilitate... există vreo posibilitate ca 
să împrumutăm o maşină? O să... 

Unnătoarele ei cuvinte era clar că-i provocau durere. 

— O să las cheile de la a mea, până ne întoarcem. 

Raymond şi-a ridicat o sprânceană. 

— Dar ai o maşină frumoasă. 

Sydney a ridicat din umeri. 

— Cu cât circulăm mai puţin cu ea pe-aici, cu-atât e 
mai bine. 

Raymond ne-a răspuns că putem să luăm camioneta 
lui şi că el „probabil" nici n-o să aibă nevoie să se 
folosească de CRV. Sydney i-a adresat un zâmbet 



încordat de mulţumire, însă ştiu bine că prin minte îi 
dănţuiau imagini de vampiri plimbându-se cu maşina ei. 

Am pornit la drum la scurt timp după masă, vrând să 
ajungem înapoi până la apusul soarelui. Lumea din 
comunitate era trează şi în picioare, ocupându-se de 
treburile curente, sau de ce altceva mai voia fiecare de la 
viaţă. Un grup de copii se aşezaseră roată în jurul unui 
dhampir care le citea dintr-o carte, ceea ce m-a făcut să 
mă întreb cam ce soi de proces educaţional întrebuinţau 
ei acolo. 

Toţi Păstrătorii s-au oprit din îndeletnicirile lor când 
ne-au văzut trecând, aruncându-ne priviri curioase sau 
chiar zâmbete făţişe. Din când în când, le mai 
răspundeam la zâmbete, dar în cea mai mare parte a 
timpului am privit doar drept înainte. Joshua ne-a însoţit 
până în „parcare" şi a reuşit să se strecoare alături de 
mine când am ajuns la poteca strâmtă. 

— Sper că n-o să lipsiţi mult, mi-a zis. Aş fi vrut să 
stăm mai mult de vorbă. 

Sigur, i-am răspuns. Mi-ar face plăcere. 

S-a luminat la faţă şi, cu un gest cavaleresc, mi-a 
îndepărtat din cale o creangă mai lăsată. 

— Poate am ocazia să-ţi arăt şi grota mea. 

— Să-mi... ia stai. Ce? Nu locuieşti cu tatăl tău? 

— Deocamdată. Dar o să am şi un loc al meu, m-a 
anunţat, cu mândrie în voce. Nu e atât de mare ca al lui, 
evident, dar e un început bun. Aproape c-am isprăvit de 
făcut curat. 



— Dar e chiar, ăăă, grozav. Neapărat să mă duci s-o 
văd când ne întoarcem. 

Vorbele mi-au ieşit cu uşurinţă de pe buze, însă în 
minte cântăream infonnaţia cum că locuinţa lui 
Raymond ar fi fost, cică, „mare”. 

Joshua s-a despărţit de noi când am ajuns la 
camioneta lui Raymond, un papuc mare, de culoare 
roşie, cu o banchetă pe care încăpream la fix noi trei. 
Având în vedere faptul că Păstrătorii nu prea ieşeau din 
pădure, camioneta părea să fi văzut cam prea mulţi 
kilometri. Sau poate doar prea mulţi ani de întrebuinţare 
necorespunzătoare. 

— N-ar trebui să-l încurajezi aşa, m-a mustrat Dimitri, 
după ce parcurseserăm deja vreo zece minute din drum. 

Surprinzător, Sydney îl lăsase pe el să conducă. îşi 
închipuise, presupun, că o camionetă bărbătească merita 
să fie condusă de un bărbat. 

Acum, că ne puseserăm în mişcare, mintea îmi 
revenise la principala misiune: găsirea celuilalt 

Dragomir. 

— Ce? am întrebat, nedumerită. 

— Joshua, ziceam. Cochetai cu el. 

— Ba nu-i adevărat! Discutam, şi-atât. 

— Nu mai eşti cu Adrian? 

— Ba da! am exclamat, privindu-1 enervată. 

Stătea cu ochii pe drumul din faţa noastră. 



— Şi tocmai de-asta nici nu cochetam, am zis. Cum 
poţi să interpretezi aşa? Lui Joshua nici nu-i place de 
mine aşa cum crezi tu. 

— La drept vorbind, a intervenit Sydney, care stătea 
între noi, chiar aşa îi place. 

Mi-am întors privirea neîncrezătoare către ea. 

— Dar tu de unde ştii? Ce, ţi-a strecurat vreun bileţel 
în clasă sau cum? 

Şi-a dat ochii peste cap. 

— Nu. Dar tu şi cu Dimitri sunteţi priviţi ca nişte zei 
în tabăra lor. 

— Suntem intruşi, i-am amintit. Pătaţi. 

— Ba nu. Sunteţi fugari, ucigaşi de strigoi şi de 
regine. Chiar dacă pe-acolo toate păreau numai fannec şi 
ospitalitate sudistă să ştiţi că indivizii pot să fie de-a 
dreptul sălbatici. Pun mare preţ pe cine e capabil să-i 
bată pe alţii. Şi, dacă ne gândim şi cât sunt de 
zdrenţăroşi, în majoritatea lor, voi doi sunteţi... hai să 
zicem că voi doi sunteţi cele mai fierbinţi apariţii de pe- 
aici, de ceva vreme încoace. 

— Şi ce, tu nu eşti fierbinte? i-am întors-o. 

— Irelevant, a replicat, fâstâcită de replica mea. 
Alchimiştii nici măcar nu apar pe radarul lor. Noi nu 
luptăm. Ceea ce, după părerea lor, înseamnă că suntem 
slabi. 

M-am întors cu gândul la chipurile lor captivate şi am 
fost nevoită să recunosc că, da, destui dintre cei de-acolo 
arătau îmbătrâniţi, uzaţi. Aproape. 



— Familia lui Raymond arată destul de bine, i-am 
atras atenţia. 

Imediat, am auzit un mormăit dinspre Dimitri, care 
fără îndoială îmi interpreta observaţia ca o nouă dovadă 
a faptului că flirtam cu Joshua. 

— Mda, a zis ea. Probabil pentru că e cea mai 
importantă familie din sat. Au mâncare mai bună, 
probabil nici nu sunt nevoiţi să muncească prea mult în 
soare. Genul ăsta de lucruri creează diferenţa. 

Nu s-a mai discutat despre flirturi pe restul drumului. 
Am ajuns într-un timp destul de bun în Rubysville, care 
mi s-a părut sinistru de asemănător cu cel dintâi oraş în 
care poposisem. După ce ne-am oprit la ceea ce dădea 
impresia că ar fi singura benzinărie din Rubysville, 
Sydney s-a dus fuga înăuntru să pună vreo câteva 
întrebări. S-a întors, infonnându-ne că exista într-adevăr 
un soi de cafenea în care putea să-şi alimenteze laptopul 
la priză şi să încerce să caute ce ne trebuia. 

A cerut cafea, şi noi am stat cu ea acolo, prea plini 
după micul dejun ca să comandăm ceva substanţial. 
După vreo câteva priviri piezişe din partea unei 
chelneriţe care părea să ne considere doi pierde-vară, eu 
şi Dimitri ne-am hotărât să facem o plimbare prin oraş. 
Sydney mi-a dat impresia că se bucură de hotărârea 
noastră aproape la fel de mult ca şi chelneriţa. Nu cred 
că-i făcea plăcere să-i tot stăm pe cap. 

O zăpăcisem destul pe Sydney protestând împotriva 
Virginiei de Vest, insă eram nevoită să recunosc că 



peisajul era superb. Copacii înalţi, plini de frunzele verii, 
înconjurau oraşul ca într-o îmbrăţişare. Dincolo de ei, se 
conturau munţii, foarte diferiţi faţă de cei cu mă 
obişnuisem, de lângă Sf. Vladimir. Aceştia erau văluriţi 
şi înverziţi, plini de copaci. în majoritatea lor, munţii 
care înconjurau terenurile academiei Sf. Vladimir erau 
stâncoşi şi colţuroşi, adesea cu piscurile înzăpezite. O 
stranie senzaţie de nostalgie m-a cuprins deodată, în 
timp ce mă gândeam la Montana. Erau destule şanse să 
n-o mai văd niciodată. Dacă era să-mi petrec restul vieţii 
ca o fugară, Sf. Vladimir reprezenta ultimul loc din lume 
în care puteam să merg. Iar dacă mă prindeau... în fine, 
atunci categoric că nu mai ajungeam să revăd vreodată 
Montana. 

— Sau oricare alt loc, am murmurat cu voce tare, 
înainte să mă pot stpâni. 

— Hmm? a făcut Dimitri. 

— Tocmai mă gândeam ce-o să fie dacă ne găsesc 
gardienii. Nu mi -am dat niciodată seama câte lucruri aş 
fi vrut să fac şi câte locuri să văd. Dintr-odată, toate 
astea se pot pierde, ştii? 

Ne-am mutat pe marginea drumului, fiindcă tocmai 
venea o camionetă-papuc portocalie. Mai mulţi copii, 
aflaţi în vacanţa de vară ţipau şi râdeau în spatele ei. 

— OK, să presupunem că nu mi se dovedeşte 
nevinovăţia şi că nu-1 găsim niciodată pe adevăratul 
asasin. Care ar fi atunci scenariul cel mai favorabil? în 
cazul meu, veşnic pe fugă, veşnic ascunsă. Asta mi-ar fi 



viaţa. Poate, cine ştie, va trebui să trăiesc împreună cu 
Păstrătorii. 

— Nu cred să se-ajungă la aşa ceva, a zis Dimitri. Abe 
şi Sydney or să te ajute să-ţi găseşti un loc sigur. 

— Dar există vreun loc sigur? Cu adevărat sigur? 
Adrian mi-a zis că gardienii îşi înteţesc eforturile pentru 
găsirea noastră. I-au pus să ne caute şi pe Alchimişti, şi 
probabil că şi pe autorităţile umane. Oriunde am merge, 
riscăm să fim descoperiţi. Şi-atunci, suntem obligaţi să 
plecăm altundeva. Şi aşa, la nesfârşit. 

— Dar o să rămâi în viaţă, a precizat el. Asta-i tot ce 
contează. Bucură-te de ce ai, de fiecare mic detaliu al 
locului în care trăieşti. Nu te gândi la unde nu poţi să fii. 

— Mda, am recunoscut, încercând să-i urmez sfatul. 

Cerul mi s-a părut atunci un pic mai albastru, iar 
păsările, ceva mai zgomotoase. 

— Bănuiesc că n-ar fi cazul să mă văicăresc pentru 
peisajele de vis pe care n-o să ajung niciodată să le văd. 
Ar trebui să mă mulţumesc că văd, totuşi, ceva. Şi că nu 
trăiesc într-o grotă. 

Şi-a întors capul spre mine, zâmbind, cu ceva 
indescifrabil în ochi. 

— Şi unde-ai vrea să mergi? 

— Când, acum? 

Mi-am rotit privirea în jur, cântărindu-mi opţiunile. 
Erau pe-acolo un magazin cu articole pentru pescuit, o 
fannacie şi o cofetărie cu îngheţată. Aveam senzaţia că 



ultima ar reprezenta o escală necesară înainte de plecarea 
din oraş. 

— Nu, prin lume. 

I-am aruncat o privire prudentă. 

— Sydney s-ar cam supăra dacă am decola spre 
Istanbul, sau mai ştiu eu încotro. 

Replica mi-a atras un hohot de râs în toată legea. 

— Nu la asta mă gândeam eu, mi-a zis. Vino. 

L-am urmat spre ceea ce părea să fie prăvălia cu 
articole pentru pescuit şi abia atunci am observat o 
clădire mică vârâtă în spatele ci. Fireşte, privirea lui 
ascuţită remarcase şi ce-mi scăpase mie; probabil, din 
cauză că mă concentrasem pe îngheţată. Era Biblioteca 
publică din Rubysville. 

— Hopa, ia stai, am protestat. Unul dintre motivele 
pentru care am vrut să termin şcoala a fost să evit locuri 
de-astea. 

— Probabil că are aer condiţionat, mi-a atras el 
atenţia. 

Mi-am coborât privirea spre bluza mea fără mâneci, 
leoarcă de transpiraţie, şi am observat că pielea îmi 
căpătase o uşoară nuanţă trandafirie. Cu tenul meu 
bronzat, rareori se întâmpla să mă ardă soarele, însă 
acum dogorea, nu glumă, chiar şi la o oră atât de 
înaintată a după-amiezii. 

— După tine, i-am zis. 

Slavă Domnului, biblioteca era răcoroasă, chiar dacă 
mai mică şi decât cea de la Sf. Vladimir. Cu cine ştie ce 



simţ neobişnuit (sau poate doar fiind un cunoscător al 
sistemului de clasificare Dewey, folosit in biblioteci), 
Dimitri m-a condus spre secţiunea rezervată 
călătoriilor... care consta din vreo zece volume, trei 
dintre ele fiind despre Virginia de Vest. Le-a privit 
încruntat. 

— Nn e tocmai ceea ce m-aş fi aşteptat, a comentat, în 
timp ce examina încă o dată raftul. 

Apoi a extras o carte voluminoasă, viu colorată, 
intitulată Cele mai bune 100 de locuri de vizitat din 
lume. 

Ne-am aşezat turceşte pe podea, iar el mi-a întins mie 
cartea. 

— Nici gând, tovarăşe, i-am zis. Ştiu că o carte e o 
călătorie imaginară, dar nu cred că am chef pentru aşa 
ceva astăzi. 

— Ia-o, totuşi, a insistat el. închide ochii şi deschide 
la o pagină la întâmplare. Mi se părea ceva ridicol, dacă 
mă gândeam la tot ce se întâmplase în vieţile noastre, 
însă chipul lui îmi spunea că vorbeşte serios. Făcându-i 
pe plac, am închis ochii şi am ales o pagină pe la mijloc. 
Am deschis cartea acolo. 

— Mitchell, Dakota de Sud? m-am mirat. Dar, 
amintindu-mi că mă aflu într-o bibliotecă, mi -am 
coborât tonul. Dintre toate locurile din lume, ăsta intră în 
primele o sută? 

Dimitri zâmbea din nou, şi mi-am dat seama că 
uitasem cât de mult îmi lipsise zâmbetul lui. 



— Citeşte, m-a îndemnat. 

— „Situat la o oră şi jumătate distanţă faţă de Sioux 
Falls, Mitchell găzduieşte Palatul Porumbului.” L-am 
privit neîncrezătoare. Palatul Porumbului? 

S-a tras degrabă lângă mine, aplecându-se să 
privească ilustraţiile. 

— Mi-am închipuit c-ar putea să fie făcut din pănuşi 
de porumh, a remarcat. 

De fapt, ilustraţiile înfăţişau ceea ce semăna a stil 
arhitectonic est-european — sau chiar rusesc — cu 
turnuleţe şi cupole în fonnă de ceapă. 

— Şi eu. Apoi, şovăind, am adăugat: Aş merge acolo 
în vizită. Pariez că au tricouri grozave de vânzare. 

— Şi, m-a completat el, cu un licăr viclean în ochi, 
pariez că acolo nu ne-ar căuta niciun gardian. 

N-am mai încercat să-mi ascund râsul, închipuindu- 
mi cum ar fi să trăim, ca fugari, în Palatul Porumbului, 
pentru tot restul vieţilor noastre. Amuzamentul meu ne-a 
atras o mustrare din partea bibliotecarei, aşa că am tăcut, 
l-a venit rândul lui Dimitri. Sao Paulo, Brazilia. Apoi, 
din nou eu: Honolulu, Hawaii. Ne-am tot pasat cartea de 
la unul la celălalt şi, nu după mult timp, am ajuns 
amândoi întinşi pe podea, unul lângă celălalt, 
împărtăşind reacţii amestecate în timp ce ne continuam 
„turul mondial imaginar”. Braţele şi picioarele ni se 
atingeau, doar un pic. 

Dacă în urmă cu patruzeci şi opt de ore mi-ar fi spus 
cineva că o să stau întinsă pe podeaua unei biblioteci 



împreună cu Dimitri, citind o carte de călătorii, aş fi zis 
că a înnebunit de tot. Aproape la fel de nebunească era 
conştientizarea faptului că făceam un lucru perfect 
nonnal şi firesc împreună cu el. încă din clipa în care ne 
cunoscuserăm, în vieţile noastre nu existase decât 
tăinuire şi primejdie. Şi, de fapt, astea încă erau 
tematicile dominante în vieţile noastre. Numai că, în 
orele acestea liniştite, timpul părea să se fi oprit în loc. 
Eram pe timp de pace. Eram prieteni. 

— Florenţa, Italia, am citit. 

Imagini cu sofisticate biserici şi galerii umpleau fila. 

— Sydney şi-ar dori să meargă acolo, l-am infonnat. 
De fapt, ar vrea să studieze acolo. Dacă Abe ar reuşi să-i 
aranjeze aşa ceva, cred că ea l-ar sluji pentru tot restul 
vieţii. 

— Şi-aşa îi e destul de supusă, a remarcat Dimitri. N- 
o cunosc prea bine, dar sunt destul de convins că Abe o 
are cu ceva la mână. 

— A scos-o din Rusia şi a adus-o înapoi în S.U.A. 

Dimiri a clătinat din cap. 

— Trebuie să fie mai mult decât atât. Alchimiştii sunt 
credincioşi faţă de ordinul lor. Nu le place de noi. Ea o 
ascunde — sunt antrenaţi pentru aşa ceva — însă eu ştiu 
că fiecare minut petrecut printre Păstrători e pentru ea o 
tortură. Pentru ca ea să ne ajute şi să-şi trădeze 
superiorii, trebuie să aibă o datorie foarte importantă faţă 
de el. 



Am rămas câteva clipe amândoi pe gânduri, 
întrebându-ne ce misterios aranjament o fi avut tatăl meu 
cu ea. 

— Totuşi, e irelevant, a revenit el. Ea ne ajută, şi asta- 
i tot ce contează... şi probabil ar fi timpul să ne 
întoarcem la ea. 

Ştiam că are dreptate, dar nu-mi venea să plec. Voiam 
să mai stau acolo, în iluzia aceea de linişte şi de 
siguranţă, penniţându-mi să cred că aş putea cu adevărat 
să ajung la Parthenon, sau chiar şi în Palatul Porumbului, 
într-o bună zi. I-am întins din nou cartea. 

— Hai, încă una. 

Şi-a ales o pagină la întâmplare şi a deschis cartea. 
Zâmbetul i-a pierit. 

— Sankt Petersburg. 

Un straniu amestec de sentimente mi s-a învălmăşit în 
piept. Nostalgie... pentru că oraşul e frumos. Necaz... din 
cauză că vizita mea acolo fusese întunecată de cumplita 
misiune pe care mă dusesem s-o îndeplinesc. 

Dimitri a fixat îndelung pagina cu privirea, cu 
melancolia întipărită pe chip. Mi-am dat seama că, în 
ciuda lejerităţii cu care vorbise mai devreme, sigur 
trecea prin senzaţiile avute de mine cu privire la 
Montana: vechile noastre locuri preferate erau, acum, 
pierdute pentru noi. 

L-am înghiontit uşurel. 

— Hei, bucură-te de locul în care eşti, ţi-aduci 
aminte? Nu de cele în care nu poţi s-ajungi. 



Fără tragere de inimă, a închis cartea şi şi-a smuls 
ochii de pe ea. 

— Cum de-ai devenit atât de înţeleaptă? m-a întrebat, 
în glumă. 

— Am avut un profesor bun. 

Ne-am zâmbit. Atunci, mi-a trecut ceva prin minte. în 
tot acest timp, îmi închipuisem că mă ajutase să evadez 
numai din ordinul Lissei. Dar poate că era ceva mai mult 
de-atât. 

— De-asta ai fugit cu mine? l-am întrebat. Să vezi şi 
alte locuri din lume? 

Momentul lui de surprindere a fost scurt. 

— Tu nu ai nevoie de mine ca să fii înţeleaptă, Rose. 
Te descurci de minune şi singură. Da, în parte a fost şi 
asta. Poate că până la unnă aş fi fost primit înapoi, dar 
exista riscul să nu fie aşa. După... după ce-am fost 
strigoi... S-a împotmolit pentru o clipă în cuvinte, apoi a 
continuat: Am dobândit o nouă apreciere a vieţii. Mi-a 
trebuit ceva timp. încă nu sunt cu totul aici. Noi 
discutăm despre cum să te concentrezi asupra 
prezentului, nu a viitorului... însă trecutul e cel care mă 
bântuie. Chipuri. Coşmaruri. Dar, cu cât mă îndepărtez 
mai mult de moarte, cu atât mai mult îmi doresc să 
îmbrăţişez viaţa. Mirosul cărţilor de-aici şi al parfumului 
tău. Felul în care pătrunde lumina prin fereastra aia. 
Până şi gustul micului dejun cu Păstrătorii. 

— Acum oi fi şi poet. 



— Nu, doar încep să înţeleg adevărul. Respect legea şi 
modul în care funcţionează societatea noastră, dar nici 
prin gând nu-mi trece să risc să-mi irosesc viaţa în cine 
ştie ce celulă, după ce abia din regăsit-o. Şi eu am vrut 
să fug. De- asta te- am ajutat. De-asta, şi... 

— Mai ce? 

L-am studiat, dorindu-mi cu disperare să nu fi fost 
atât de priceput să nu-şi dea emoţiile pe faţă. îl 
cunoşteam bine; îl înţelelegeam. Şi totuşi, încă era 
capabil să ascundă câte ceva de mine. 

S-a ridicat în şezut, evitându-mi privirea. 

— Nu contează. Hai să ne întoarcem la Sydney şi să 
vedem dacă a descoperit ceva... cu toate că, oricât de 
mult mi-ar displăcea s-o spun, mi se pare puţin probabil. 

— Ştiu, i-am zis, ridicându-mă şi eu, dar întrebându- 
mă în continuare ce altceva ar mai fi vrut el să spună. 
Probabil că a renunţat de mult, am adăugat, şi a început 
să joace Minesweeper. 

Ne-am întors spre cafenea, cu o scurtă escală pentru 
îngheţată. Mâncatul ei din mers s-a dovedit o sarcină 
destul de dificilă. Soarele se apropia de orizont, pictând 
totul în portocaliu şi în roşu, însă arşiţa mai zăbovea. 
Bucură -te, Rose, m-am sfătuit singură. Culorile. Gustul 
ciocolatei. Sigur, mereu îmi plăcuse la nebunie 
ciocolata. Nu era nevoie să-mi fie viaţa în joc pentru a 
savura un desert. 

Ajungând la cafenea, am găsit-o pe Sydney aplecată 
asupra lap topului, cu o gogoaşă abia pe jumătate 



mâncată şi cu ceea ce probabil era cea de-a patra ceaşcă 
de cafea. Ne-am aşezat lângă ea. 

— Cum a... hei! Dar tu chiar joci Minesweeperl am 
exclamat, încercând să privesc mai cu atenţie ecranul, 
însă ea l-a întors dinspre mine. Era vorba să găseşti vreo 
legătură cu amanta lui Eric. 

— Am găsit-o deja, mi-a răspuns, cu simplitate. 

Am schimbat o privire uluită cu Dimitri. 

— Dar nu ştiu cât de folositoare o să fie. 

— Orice e de folos, am decretat eu. Ce-ai găsit? 

— După ce-am încercat să dau de urma tuturor 
înregistrărilor şi tranzacţiilor bancare — şi, daţi-mi voie 
să vă spun, nu e nimic distractiv în asta — am descoperit 
în sfârşit o mică infonnaţie. Contul bancar pe care-1 
avem acum e unul mai nou. A fost transferat de la o altă 
bancă în urmă cu vreo cinci ani. Vechiul cont avea ca 
titular tot o persoană necunoscută, dar şi o menţiune 
privind ruda cea mai apropiată, pentru eventualitatea în 
care i s-ar fi întâmplat ceva titularului. 

Cu greu mai puteam să respir. Tranzacţiile financiare 
însemnau o limbă străină pentru mine, însă eram pe cale 
să obţinem ceva palpabil. 

— Un nume adevărat? 

Sydney a încuviinţat din cap. 

— Sonya Karp. 



DOISPREZECE 


LA AUZUL NUMELUI, AM ÎNCREMENIT 

amândoi, eu şi Dimitri. Sydney, plimbându-şi privirea de 
la unul la celălalt, ne-a dăruit un zâmbet sec. 

— Sş înţeleg că o cunoaşteţi? 

— Normal, am exclamat. Mi-a fost profesoară. Pe 
urmă, a înebunit şi s-a prefăcut în strigoi. 

Sydney încuviinţat iarăşi. 

— Ştiu. 

Am fşcut ochii şi mai mari. 

— Doar nu... doar nu ea o fi cea care a avut o relaţie 
cu tatăl Lissei, nu-i aşa? 

Of, Doamne. Asta ar fi însemnat una dintre cele mai 
neaşteptate întorsături din caruselul vieţii mele. Nici 
măcar nu puteam să încep evaluarea consecinţelor unei 
asemenea posibilităţi. 

— Puţin probabil, a răspuns ea. Contul a fost deschis 
cu mai mulţi ani înainte ca ea să fie adăugată ca 
beneficiar: anume, exact atunci când a împlinit 
optsprezece ani. Prin urmare, presupunând că 

deschiderea contului a fost făcută în preajma naşterii 
copilului, înseamnă că atunci ea ar fi fost mult prea 
tânără. Sonya e, probabil o rudă. 



Uluirea mea de adineauri a lăsat loc entuziasmului, şi 
vedeam că aceeaşi era şi reacţia lui Dimitri. 

— Sigur ai documente legate de familia ei, a zis el. 
Sau, dacă nu ai tu, probabil c-o avea vreun alt moroi. 
Cine se înrudeşte îndeaproape cu Sonya? Are vreo soră? 

Sydney a sctuurat din cap. 

— Nu. Totuşi, ar fi o opţiune evidentă. Din nefericire, 
are alte rude... grămezi de rude. Ambii ei părinţi provin 
din familii uriaşe, aşa că are o mulţime de veri. Până şi 
unele dintre mătuşile ei au vârste potrivite. 

— Dar putem să-i căutăm, nu? am insistat, străbătută 
de un fior de nerăbdare. 

Sinceră să fiu, nu mă aşteptasem la o infonnaţie atât 
de importantă. E adevărat, una mică, dar tot era ceva. 
Dacă Sonya Karp era înrudită cu amanta lui Eric, sigur 
am putea să depistăm ceva. 

— Sunt prea mulţi, a repetat Sydney, ridicând din 
umeri. Adică, mda, am putea. Dar ar lua mult timp până 
să aflăm istoria vieţii fiecăreia, şi chiar şi-atunci — mai 
ales dacă povestea a fost acoperită îndeajuns — ne-ar fi 
greu să descoperim dacă vreuna dintre ele este femeia pe 
care-o căutăm. Sau măcar dacă vreuna dintre ele ştie 
cine ar putea să fie. 

Când s-a hotărât să vorbească şi Dimitri, vocea îi era 
scăzută şi meditativă. 

— Dar există o persoană care ştie precis cine e 
necunoscuta. 



Ne-am întors privirile spre el, atât eu, cât şi Sydney, 
aştteptând. 

— Sonya Karp, a precizat el. 

Mi-am azvârlit braţele în sus, disperată. 

— Mda, dar cu ea n-avem cum să vorbim. E o cauză 
pierdută. Mihail Tanner şi-a petrecut mai bine de un an 
căutând-o, dar n-a putut s-o găsească. Şi dacă el n-a 
găsit-o, noi nici atât nu putem. 

Dimitri şi-a întors capul dinspre mine, privind fix 
afară pe fereastră, cu ochii lui căprui plini de amărăciune 
şi cu gândurile, pe moment, departe de noi. Nu 
înţelegeam prea bine ce se petrecea în mintea lui, însă 
momentele acelea de pace din bibliotecă — atunci când 
Dimitri zâmbise şi se lăsase, împreună cu mine să viseze 
cu ochii deschişi la o viaţă nonnală — dispăruseră; şi nu 
numai momentele. Dispăruse şi acel Dimitri. îi revenise 
acea dispoziţie încrâncenată, de parcă ar fi purtat din nou 
pe umeri întreaga greutate a planetei. în cele din urmă, a 
oftat şi şi-a întors iarăşi ochii spre mine. 

— Asta din cauză că Mihail nu avea legăturile 
potrivite. 

— Mihail a fost iubitul ei, i-am atras atenţia. Avea 
mai multă legătură decât oricine altcineva. 

Dimitri nu mi-a luat în seamă remarca. în schimb, a 
redevenit gânditor. Vedeam limpede frământarea din 
ochii lui, provocată de cine ştie ce război interior. într-un 
târziu, se pare că hotărârea a fost luată. 



— Telelefonul tău are semnal aici? a întrebat-o pe 
Sydney. 

Răspunsul a fost afirmativ. Sydney s-a căutat prin 
geantă şi i-a înmânat telefonul ei. Dimitri l-a ţinut în 
mână o clipă, privindu-1 de parcă simpla lui atingere ar 
fi însemnat o tortură supremă. în final, cu un nou oftat, 
s-a ridicat şi a pornit spre ieşire. Am schimbat o privire 
întrbătoare cu Sydney, după care l-am urmat amândouă. 
Ea a mai zăbovit puţin, cât să arunce nişte bani pe masă 
şi să-şi înşface laptopul. Eu am ajuns afară exact în timp 
ce Dimitri tennina de fonnat un număr şi-şi ducea 
telefonul la ureche. Sydney ni s-a alăturat şi, o clipă mai 
târziu, persoana apelată a răspuns. 

— Boris? a întrebat Dimitri. 

Doar atât am mai înţeles, din cauză că restul a fost o 
rapidă înşiruire de cuvinte ruseşti. O senzaţie stranie m-a 
cuprins în timp ce-1 auzeam vorbind. Eram dezorientată, 
derutată din cauză că nu înţelegeam limba... dar nu 
numai atât. Mă simţeam îngheţată. Pulsul mi-o luase 
razna, înfricoşat. Vocea aceea... vocea aceea o 
cunoşteam. Era a lui, şi totuşi nu a lui. Era vocea 
coşmarurilor mele, o voce a răcelii şi a cruzimii. Dimitri 
se juca de-a strigoiul. 

în fine, că se „juca” ar fi o exprimare mult prea 
blândă. O descriere mai adecvată ar fi că se prefăcea. 
Dar, oricum ai descrie-o, era al naibii de convingător. 

Am văzut-o pe Sydney încruntându-se lângă mine, 
dar nu cred că trecea prin ce treceam eu. Ea nu-1 



cunoscuse niciodată în chip de strigoi. Ea nu avea 
amintirile mele oribile. Schimbarea din comportamentul 
lui sigur era evidentă, însă studiindu-i ei faţa, mi-am dat 
seama că era atentă la conversaţie. Uitasem că ştie 
ruseşte. 

— Ce zice? am întrebat-o în şoaptă. 

încruntarea i s-a accentuat, fie din cauza conversaţiei, 
fie a faptului că-i distrăgeam atenţia. 

— El... vorbeşte ca şi cum ar fi cineva cu care n-a mai 
discutat de ceva vreme. Dimitri îl acuză pe celălalt că s-a 
lăsat pe tânjală cât timp a fost el plecat. 

A tăcut apoi, continuând să-şi traducă în gând. La un 
moment dat, tonul lui Dimitri s-a ridicat, furios, făcându- 
ne să tresărim amândouă. Mi-am întors privirea 
întrebătoare spre ea. 

— S-a enervat din cauză că i s-a pus autoritatea sub 
semnul întrebării. Nu-mi dau seama, dar acum... celălalt 
pare că se linguşeşte şi-şi cere scuze. 

Aş fi vrut să ştiu fiecare cuvinţel, însă ei sigur i-ar fi 
fost greu să-mi traducă mie şi să asculte, în acelaşi timp. 
Tonul lui Dimitri a revenit la un nivel nonnal — deşi era 
încărcat în continuare de ameninţarea aceea cumplită — 
şi, prin vălmăşagul de cuvinte, am auzit „Sonya Karp” şi 
„Montana”. 

— întreabă de domnişoara Kar... de Sonya? am 
murmurat. 

Doar nu-mi mai era profesoară de multă vreme. 
Acum puteam foarte bine să-i spun şi Sonya. 



— Mda, a confirmat Sydney, cu ochii încă pe Dimitri. 
îi cere — adică, îi ordonă — respectivului să dea de 
altcineva şi să afle dacă poate s-o găsească pe Sonya. 
Persoana... Sydney s-a oprit să mai asculte. Persoana 
despre care întreabă pare să cunoască multă lume din 
zona în care a fost văzută ea ultima dată. 

Ştiam că, în contextul acesta, „persoană” însemna 
„strigoi”. Dimitri se ridicase rapid în rang printre ei, 
impunându-şi voinţa şi puterea asupra altora. Cei mai 
mulţi strigoi acţionau solitar, rareori lucrând în grupuri, 
însă până şi singuraticii ştiau să recunoască pericolul şi 
când aveau de-a face cu un strigoi mai dominant. Dimitri 
îşi întrebuinţa legăturile, exact cum spusese mai 
devreme. Dacă vreun strigoi ar fi aflat despre 
transformarea lui — şi ar mai fi şi crezut în realitatea 
acesteia — n-ar fi putut să transmită prea repede 
infonnaţia, mai ales la cât erau ei de dezorganizaţi. Aşa, 
Dimitri era deja nevoit să joace capra, ca să găsească 
surse care cunoşteau alte surse care puteau fi în măsură 
să cunoască unde se afla Sonya. 

Vocea lui Dimitri a redevenit puternică şi mânioasă, 
şi — dacă mai era posibil — şi mai sinistră. Dintr-odată, 
m-am simţit ca prinsă într-o capcană, şi chiar şi Sydney 
părea acum speriată. Am văzut-o înghiţind în sec. 

— îi spune tipului că, dacă nu primeşte răspunsul 
până mâine seară, o să-l găsească el şi-o să-l sfâşie în 
bucăţi şi... Sydney nu s-a mai obosit să încheie. Făcuse 



ochii cât cepele. Foloseşte-ţi şi tu imaginaţia. Ceva 
destul de oribil. 

Atunci, am ajuns la concluzia că puteam să fiu 
oarecum bucuroasă pentru faptul că nu auzisem întreaga 
conversaţie în engleză. 

După ce a terminat de vorbit şi i-a dat înapoi telefonul 
lui Sydney masca răutăcioasă a dispărut de pe faţa lui 
Dimitri. Era, din nou Dimitri al meu, Dimitri dhampirul. 
Şi totuşi, emana deprimare şi disperare, şi se rezemă 
moale de peretele cafenelei, cu privirea rătăcind în sus, 
pe cer. Ştiam ce face. încerca să se calmeze, să-şi 
recapete controlul asupra emoţiilor care păreau să se 
războiască înăuntrul lui. Tocmai făcuse ceva care ne-ar 
fi putut oferi indiciile necesare... însă cu un preţ teribil 
pentru el. îmi simţeam degetele zvâcnind. Aş fi vrut să-l 
cuprind cu un braţ liniştitor, sau măcar să-l bat pe umăr, 
doar cât să ştie că nu e singur. Şi totuşi, m-am abţinut, 
bănuind că nu i-ar plăcea. 

în cele din urmă, şi-a întors din nou privirea spre noi. 
îşi recăpătase stăpânirea de sine; cel puţin, pe dinafară. 

— Am trimis pe cineva să întrebe despre ea, ne-a 
explicat, obosit. E posibil să nu iasă nimic. Strigoii nu 
prea sunt genul care să ţină baze de date. Dar, din când 
în când, mai stau cu ochii unul pe altul, fie şi numai din 
autoconservare. O să aflăm curând dacă e vreun rezultat. 

— Păi... uau. îţi mulţumesc, am zis, bâjbâind după 
cuvinte. 



Ştiam că nu avea nevoie de mulţumiri, însă mie mi se 
păreau necesare. 

A încuviinţat printr-o înclinare a capului. 

— Ar trebui să ne întoarcem la Păstrători... doar dacî 
nu cumva crezi că aici ar fî un loc sigur. 

— Aş prefera să dispar de pe radarul lumii civilizate, 
a răspuns Sydney, pornind spre camionetă. în plus, îmi 
vreau înapoi cheile maşinii. 

Drumul de întoarcere a părut de zece ori mai lung. 
Dispoziţia lui Dimitri umplea cabina, aproape 
sufocându-ne cu disperarea lui. Până şi Sydney o simţea, 
îl lăsase şi de data asta să coducă şi nu-mi dădeam 
seama dacă era bine sau rău. Oare drumul avea să-l 
distragă de la suferinţele lui legate de strigoi? Sau 
torturile sufleteşti l-ar distrage de la condus, făcându-1 să 
ne împotmolească în vreun şanţ? 

Din fericire, am reuşit să ajungem teferi şi am dat 
peste doi Păstrători care ne aşteptau în locul pentru 
parcare, o femeie moroi şi un bărbat uman, ambii cu 
înfăţişări aprige. încă nu izbuteam să mă eliberez de 
impresia ciudată a celor două rase pregătite să lupte 
împreună. M-am întrebat dacă ei doi alcătuiau un cuplu. 

Ajungând în tabără, am găsit focul comun arzând 
strălucitor şi lumea aşezată în jurul lui, unii mâncând, iar 
alţii doar conversând. Aflasem la micul dejun că focul 
era mereu aprins pentru cei care voiau să ţină legătura cu 
ceilalţi, dar că destule familii rămâneau în propriile lor 
gospodării. 



Ne-am întors acasă la Raymond, însă numai Sarah şi 
Joshua erau acolo. Ea spăla vasele, iar el stătea, 
neastâmpărat, pe un scaun. Imediat cum m-a văzut la 
uşă, a ţâşnit în picioare, cu un zâmbet la strălucirea 
maximă din nou pe chip. 

— Rose! Te-ai întors. începeam să ne facem griji... 
adică, nu nu că vi s-ar fi întâmplat ceva — nici nu era 
posibil, cu abilităţile voastre — ci că poate v-aţi hotărât 
să ne părăsiţi. 

— în niciun caz fără maşina noastră, a replicat 
Sydney, lăsând pe masă cheile camionetei. 

Cele ale CR-V-ului aşteptau deja acolo, şi uşurarea i- 
a inundat faţa în timp ce le înşfăca grăbită. 

Sarah ne-a oferit ceea ce le mai rămăsese de la masă, 
dar noi am refuzat, fiindcă ne tăcuserăm plinul cu 
snackuri de la benzinăria din Rubysville. 

— Bine, a zis ea, atunci, dacă nu mâncaţi, puteţi să vă 
duceţi să staţi cu ceilalţi, la foc. S-ar putea ca Jess 
McHale să cânte astă-seară, dacă reuşesc s-o facă să bea 
destul; şi, beată sau trează, femeia asta are cea mai 
minunată voce din câte am auzit în viaţa mea. 

Le-am căutat scurt privirile lui Dimitri şi lui Sydney. 
Recunosc, eram un pic curioasă să văd cum ştia să 
petreacă gruparea asta sălbăticită, chiar dacă în realitate 
clarul de lună şi cântecele folk nu se situau tocmai în 
fruntea topului distracţiilor mele preferate. Dimitri încă 
avea acea înfăţişare chinuită de pe urma convorbirii 
telefonice. 



Bănuiam că lui i-ar fi plăcut mai degrabă să se 
izoleze în camera noastră, însă când a auzit-o pe Sydney 
că vrea să meargă lingă foc, replica lui a sosit automat: 
„Merg şi eu.” Mi-am dat seama imediat de ce o făcea. 
Vremea petrecută ca strigoi îl tortura. Faptul că vorbise 
cu un strigoi îl tortura. Şi poate — ba nu, sigur — îşi 
dorea să se ascundă şi să încerce blocarea tuturor acestor 
sentimente; şi totuşi, el era Dimitri. Iar Dimitri îi proteja 
pe cei care aveau nevoie de el, şi chiar dacă ascultarea 
unor cântece în jurul focului nu era tocmai un pericol 
mortal, tot rămânea o situaţie semiprimejdioasă pentru 
un civil cum era Sydney. Or, el nu putea să pennită aşa 
ceva. In plus, ştia că Sydney s-ar fi simţit mai în 
siguranţă dacă ne avea pe amândoi în apropiere. 

Am dat să spun că merg şi eu cu ei, însă Joshua mi-a 
luat-o înainte. 

— Mai vrei să-mi vezi grota? A mai rămas puţină 
lumină afară. Aşa, o s-o vezi mai bine decât dacă ar 
trebui să folosim o torţă. 

Uitasem despre conversaţia cu Joshua de mai 
devreme şi am fost tentată să-i refuz oferta. Dar atunci, 
ceva a sclipit în ochii lui Dimitri, ceva dezaprobator. 
Aşa. El nu voia ca eu să plec împreună cu un tânăr, şi 
chipeş pe deasupra. Să fi fost vorba despre o legitimă 
îngrijorare legată de Păstrători? Sau despre gelozie! Nu, 
sigur nu ultima. Doar stabilisem — şi încă de multe, 
multe ori — că Dimitri nu-şi dorea o legătură amoroasă 
cu mine. Ba chiar îi ţinuse partea lui Adrian, mai 



devreme. Să fi fost un reflex de fost iubit? în Rubysville, 
îmi închipuisem că eu şi Dimitri am putea să fim 
prieteni, dar aşa ceva era imposibil dacă el credea că 
poate să mă controleze pe mine, ca şi viaţa mea 
amoroasă. Cunnoscusem fete cu astfel de foşti. Eu nu 
aveam să fiu ca ele. Aveam dreptul să umblu cu oricine 
îmi venea chef. 

— Sigur, am răspuns, şi Dimitri s-a întunecat la faţă. 
Mi-ar plăcea. 

Şi am plecat împreună cu Joshua, lăsându-i pe ceilalţi 
în urmă. Ştiam că, parţial, hotărârea mea se datora 
dorinţei de a-mi dovedi independenţa. Dimitri afirmase 
că suntem egali; cu toate acestea, luase îngrozitor de 
multe hotărâri pe parcursul planului de evadare fără să 
mă consulte pe mine. Era plăcut să mai simt, din când în 
când, că pot să hotărăsc şi singură; şi, în plus, îmi plăcea 
de Joshua şi eram oarecum curioasă să aflu mai multe 
despre modul de viaţă al celor de- aici. Cred că Sydney 
n-ar fi vrut ca eu să plec, însă oricum avea Dimitri grijă 
de ea. 

în timp ce mergeam cu Joshua, am trecut pe lângă 
destui Păstrători care umblau pe-afară. La fel ca mai 
devreme, destule priviri m-au fixat. în loc să mă ducă pe 
potecă, spre casa tatălui său, Joshua m-a condus prin 
jurul micului munte. Avea el dimensiuni respectabile, 
însă după ce trăisem în apropierea Stâncoşilor, totul din 
Apalaşi mi se părea „mic”. Bănuiesc că devenisem 
snoabă în privinţa munţilor. 



Totuşi, muntele se cam întindea ceva cale, iar noi ne 
îndepărtam tot mai mult de aşezarea principală a 
Păstrătorilor. Pădurea se îndesea, iar lumina se împuţina 
pe măsură ce soarele începea, în sfârşit, să se cufunde la 
orizont. 

— Eu sunt cam la periferie, mi-a explicat Joshua, pe 
un ton de scuză. Ne tot înmulţim, şi nu e prea mult loc în 
centrul oraşului. 

„Oraş” mi s-a părut un tennen cam optimist, dar nu 
mi -am exprimat impresia cu voce tare. Mda. Categoric, 
eram o snoabă. 

— Grotele, în schimb, a adăugat Joshua, se tot întind, 
aşa că mai e încă spaţiu. 

— Sunt naturale? m-am interesat. 

— Unele, da. Altele sunt tuneluri miniere abandonate. 

— E destul de drăguţ pe-aici, am apreciat. 

îmi plăceau foioasele. Chiar dacă mă mistuia dorul de 
Montana, frunzele late de aici contrastau plăcut cu acele 
de pin. 

— Şi, stai puţin, măcar ai parte de intimitate ca lumea, 
este? L-am întrebat. 

— Este, mi-a răspuns, zâmbind. Am crezut c-o să ţi se 
pară... nu ştiu. Prea rustic. Sau sălbatic. Probabil că aşa 
ne consideri pe toţi. 

Remarca lui m-a uimit. în majoritatea lor, Păstrătorii 
îşi apăraseră în chip atât de aprig modul de viaţă, încât 
nici nu-mi trecuse prin gând că ar lua cineva în seamă 
măcar eventualitatea ca vreunul din afară să-l pună sub 



semnul întrebării... sau că vreunuia dintre Păstrători i-ar 
fi păsat de aşa ceva. 

— E doar diferit, am răspuns, cu diplomaţie. Foarte 
diferit faţă de locurile cu care sunt eu obişnuită. 

în clipa aceea, m-a fulgerat dorul de prietenii şi de 
locurile faţă de care eram acum îndepărtată. De Lissa. 
De Adrian. De ceilalţi prieteni ai noştri. De Curte. De Sf. 
Vladimir. Mi-am alungat iute sentimentul acesta. N- 
aveam timp acum să fac pe bosumflata, şi oricum 
puteam măcar să văd, mai târziu, ce mai făcea Lissa. 

— Am fost prin oraşele oamenilor, mi-a explicat 
Joshua. Şi prin alte locuri în care trăiesc Pătaţii. îmi dau 
seama de ce-ţi plac, a mărturisit, puţin ruşinat. Nu mi-ar 
displăcea să am curent electric. 

— Şi-atunci, voi de ce nu vă folosiţi de el? 

— Ne-am folosi, dac-ar fi posibil. Suntem prea 
departe, şi oricum nimeni nu ştie de fapt de prezenţa 
noastră aici. Oamenii-crin spun că aşa ne ascundem mai 
bine. 

Nu-mi trecuse prin minte simplul fapt că ei îndurau 
astfel de condiţii din cauză că erau forţaţi, dacă voiau să 
rămână neştiuţi. Chiar m-am întrebat cam câte dintre 
opţiunile lor se datorau cramponării de aşa-zisa tradiţie... 
şi câte le fuseseră influenţatr de Alchimişti. 

— Am ajuns, m-a anunţat Joshua, smulgându-mă din 
cugetările mele. 



Mi-a arătat o deschizătură întunecoasă, la nivelul 
solului. Era suficient de mare încât să poată pătrundă un 
adult prin ea. 

— Drăguţ, am zis. 

Observasem mai devreme că unele dintre grote erau 
plasate mai sus în munţi şi-i urmărisem pe locatarii lor 
căţărându-se, fie cu mâinile goale, fie cu ajutorul unor 
scări artizanale. O intrare lesne accesibilă părea un lux. 

Joshua a părut surprins de lauda mea. 

— Chiar? 

— Chiar. 

Ajunseserăm să pierdem cam mult din lumina zilei, 
aşa că el s-a oprit să aprindă o torţă, după care l-am 
urmat înăuntru. La început, a trebuit să ne aplecăm 
puţin, dar pe măsură ce pătrundeam mai adânc în grotă, 
plafonul se extindea treptat, deschizându-se până la 
urmă intr-un spaţiu larg, rotund. Podeaua era din pământ 
bătătorit, iar pereţii din piatră, aspri şi colţuroşi. Se 
vedea că este o grotă naturală, dar sesizam şi eforturile 
depuse pentru modernizarea ei. Podeaua fusese curăţată 
şi nivelată, iar intr-un colţ am văzut o grămăjoară de 
pietre şi de bolovani, dând impresia că fuseseră strânşi 
ca să se facă loc. Două obiecte de mobilier fuseseră 
aduse deja: un scaun îngust, din lemn, şi o saltea care 
arăta capabilă să găzduiască cu greu fie şi o singură 
persoană. 

— Te gândeşti, probabil, că e mică, mi-a zis Joshua. 



Era adevărat, însă de fapt era mai mare decât camera 
mea din căminul de la Sf. Vladimir. 

— Păi, mda, dar... adică, tu câţi ani ai? 

— Optsprezece. 

— Ca şi mine, am zis, ceea ce a părut să-l bucure 
foarte mult. Să ai propria ta, ăăă, grotă, la optsprezece 
ani, e destul de tare. 

Drept e că ar fi fost şi mai tare dac-ar fi avut curent 
electric, internet şi canalizare, dar nu era musai să aduc 
toate astea în discuţie. 

Ochii lui albaştri au început, practic, să strălucească. 
Nu m-am putut împiedica să remarc ce drăguţ contrastau 
cu tenul lui bronzat. Mi-am alungat imediat gândul. Nu 
venisem aici ca să-mi găsesc un iubit. Dar, din câte se 
părea, eram singura care credea asta. 

Deodată, Joshua a făcut un pas înainte. 

— Ai putea să rămâi, dacă vrei, mi-a zis. Ceilalţi 
Pătaţi nu te-ar găsi niciodată aici. Am putea să ne 
căsătorim, iar când am avea copii, am putea să ne 
construim o căsuţă cu etaj, ca a părinţilor mei, şi... 

Cuvântul căsătorie m-a determinat să mă retrag spre 
ieşire, la fel de şocată şi de panicată pe cât aş fi fost în 
cazul unui atac al strigoilor. Deosebirea era că, înaintea 
unui astfel de atac, de obicei eram prevenită. 

— Hopa, hopa, ia-o mai încet, am exclamat. 

Era clar. Nu mă aşteptasem la o cerere în căsătorie. 

— Abia ne-am cunoscut! am încercat să argumentez. 

Slavă Domnului, el nu s-a apropiat. 



— Ştiu, a zis, dar uneori aşa se procedează. 

— Ce, căsătoriile între persoane care abia s-au 
cunoscut? am întrebat, neîncrezătoare. 

— Sigur. Mereu se-ntâmplă. Şi, serios vorbind, în 
timpul ăsta chiar atât de scurt, m-am convins deja că-mi 
place de tine. Eşti fonnidabilă. Eşti frumoasă şi e evident 
că şi o bună luptătoare. Iar atitudinea ta... S-a oprit, 
clătinând din cap, cu o expresie de adoraţie. în viaţa mea 
n-am văzut aşa ceva, a exclamat. 

Aş fi preferat ca el să nu fi fost atât de drăguţ şi de 
simpatic. Când un tip oribil îşi declară adoraţia, te 
descurci mai uşor decât cu unul care-ţi şi place. Mi-am 
adus aminte de ce spunea Sydney, cum că eu eram aici o 
apariţie extrem de fierbinte. Din câte se| părea, mai 
degrabă una pârjolitoare. 

— Joshua, zău că-mi place de tine, dar, am adăugat în 
grabă, zărind cum trăsăturile i se luminează de speranţă, 
sunt prea tânără ca să mă mărit. 

Răspunsul meu l-a făcut să se încrunte. 

— Dar nu ziceai că ai optsprezece ani? 

OK. Vârsta probabil că nu reprezenta pe-aici un 
argument temeinic. Doar văzusem, în oraşul natal al lui 
Dimitri, cât de tineri erau unii părinţi. într-un loc precum 
acesta, probabil că se căsătoreau încă de copii. Am 
încercat un alt unghi de abordare. 

— Nici măcar nu ştiu dacă aş vrea să mă mărit. 

Asta nu l-a descumpănit. A clătinat din cap, în semn 
de înţelegere. 



— Inteligent. Am putea la început să trăim împreună, 
să vedem cum ne înţelegem. 

Expresia lui serioasă a dispărut imediat, lăsând locul 
zâmbetului. 

— Dar să ştii că sunt destul de maleabil. O să te las să 
câştigi la fiecare controversă. 

Nu m-am putut abţine. Am izbucnit în râs. 

— Ei bine, atunci o s-o câştig pe-asta de-acum şi o să- 
ţi spun că pur şi simplu, nu sunt pregătită pentru... nimic 
din toate astea. în plus, am deja pe cineva. 

— Pe Dimitri? 

— Nu. Pe altul. A rămas la Curtea Pătaţilor. 

Nici măcar nu-mi venea să cred că spun aşa ceva. 

Joshua s-a încruntat iar. 

— Şi-atunci, el de ce nu e aici, să te apere? 

— Pentru că... nu e genul lui. Şi sunt capabilă să-mi 
port de grijă şi singură. 

Niciodată nu-mi plăcuse ideea că aş avea nevoie de 
cineva care să mă salveze. 

— Şi uite ce e, chiar dacă n-ar fi fost el, oricum o să 
plec cât de curând. Niciodată n-ar putea să meargă ceva 
între noi doi. 

— înţeleg. Joshua arăta dezamăgit, dar părea să nu-mi 
ia în nume rău refuzul. Dar poate, a adăugat el, după ce- 
o să-ţi rezolvi problemele, o să te-ntorci. 

Am dlat să-i spun că nu e cazul să mă aştepte şi că ar 
fi bine să se însoare cu altcineva (cu toate că mi se părea 
ridicol, la vârsta lui), dar apoi am înţeles c-ar fi fost o 



recomandare inutilă. în fanteziile lui Joshua, probabil că 
el putea să se însoare acum cu altcineva, şi să mă includă 
mai târziu şi pe mine în harem, ca tatăl lui, cu Sarah şi 
cu Paulette. Aşa că am replicat cu un simplu „Poate”. 
Bâjbâind după o schimbare a subiectului, am căutat orice 
ar fî putut să-i distragă atenţia. Privirea mi s-a oprit 
asupra scaunului şi a modelului cu frunze cioplit pe el. 

— E chiar drăguţ. 

— Mersi, mi-a răspuns, apropiindu-se. Spre uşurarea 
mea, n-a mai insistat pe subiectul anterior. Şi-a plimbat 
drăgăstos degetele peste lemnul sculptat ornamental, 
care părea să fie o împletitură din frunze. Eu l-am făcut, 
m-a anunţat apoi. 

— Zău ? l-am întrebat, sincer surprinsă. E... e 
minunat. 

— Dacă-ţi place... 

Mâna i s-a pus în mişcare, şi m-am temut că mă 
aşteapă o sărutare sau o îmbrăţişare. în loc de aşa ceva, 
şi-a vârât-o în buzunarul cămăşii şi a scos de-acolo o 
brăţară din lemn, frumos sculptată. Era un model simplu, 
şerpuit, veritabila minune constând în cât era de fin şi de 
delicat, şi dintr-o singură trăsătură. Lemnul fusese şlefuit 
până la strălucire. 

— Poftim, mi-a zis, întinzându-mi brăţara. 

— E pentru mine? m-am mirat, trecându-mi degetul 
peste muchia netezită. 



— Dacă vrei s-o primeşti. Am făcut-o azi, cât timp ai 
fost la oraş. Ca să-ţi aducă aminte de mine după ce-o să 
pleci. 

Am ezitat, întrebându-mă dacă nu cumva acceptarea 
darului ar fi însemnat că-1 încurajez. Nu, mi-am răspuns, 
îmi exprimasem limpede punctul de vedere asupra 
căsătoriei adolescentine şi oricum, părea atât de 
emoţionat, încât n-aş fi suportat gândul de a-i răni 
sentimentele. Mi-am strecurat brăţara pe încheietură. 

— Sigur c-o să-mi aduc aminte. Mulţumesc. 

După fericirea de pe chipul lui, acceptarea brăţării 
compensa refuzul meu de adineauri. Mi-a mai arătat 
vreo câteva amănunte prin grota lui, după care mi-a 
urmat propunerea de a ne întoarce la ceilalţi din jurul 
focului. Am auzit ecourile muzicii prinre copaci înainte 
să ajungem şi, cu toate că nu era câtuşi de puţin genul 
meu preferat, simţeam ceva călduros şi prietenos în 
modul de viaţă al comunităţii acesteia. Nu fusesem 
niciodată într-o tabără de vară, dar îmi închipuiam că aşa 
trebuia să fi fost. 

Sydney şi Dimitri stăteau mai pe la marginea 
grupului. Ei erau tăcuţi şi atenţi, însă toţi ceilalţi cântau, 
băteau din palme şi discutau între ei. încă o dată, m-a 
uimit uşurinţa cu care puteau să se amestece între ei 
dhampiri, moroi şi oameni. Cupluri mixte se vedeau 
peste tot, unul dintre ele — o femeie umană şi un moroi 
— îşi făcea de cap de faţă cu toată lumea. Din timp în 



timp, când o săruta pe gât, el o mai şi muşca, sorbind 
câte puţin sânge. Am fost nevoită să-mi întorc privirea. 

Şi mi-am întors-o spre prietenii mei. Sydney m-a 
văzut şi s-a arătat uşurată. Expresia feţei lui Dimitri era 
impenetrabilă. Ca de fiecare dată, privirile celorlalţi mi- 
au urmărit mişcările şi, spre surpriza mea, am descifrat o 
gelozie nedisimulată pe feţele câtorva ţipi. Sper că nu-şi 
închipuiam că mă despuiasem cu Joshua în grotă. Nu 
prea era imaginea pe care mi-aş fi dorit s-o las în urmă. 

— Trebuie să vorbesc cu Sydney, i-am zis, peste toată 
hănnălaia. 

Ajunsesem la concluzia că era cel mai bine să păstrez 
distanţa, înainte să se işte vreun zvon, plus că, într- 
adevăr, Sydney părea că mă vrea alături de ea. Joshua a 
încuviinţat din cap şi eu m-am întors să plec. Făcusem 
abia doi paşi, când un pumn s-a repezit drept spre faţa 
mea. 

Nu eram pregătită să mă apăr şi abia am mai avut 
prezenţa de spirit să-mi întorc capul şi să primesc 
lovitura în obraz, ca să nu mă trezesc cu nasul rupt. 
După surprinderea iniţială, întreaga mea pregătire şi-a 
intrat în funcţiune. M-am retras repede din calea atacului 
şi am adoptat postura pentru luptă. Muzica s-a oprit, şi 
m-am întors cu faţa spre atacator. 

Era Angeline. 

Luase o poziţie asemănătoare cu a mea, cu pumnii 
încleştaţi şi privirea tăioasă complet concentrată asupra 


mea. 



— OK, mi-a zis. E vremea să aflăm cât de tare eşti în 
realitate. 

De fapt, era vremea să vină cineva — să zicem, unul 
dintre părinţi — s-o ia de păr de-acolo şi s-o 
pedepsească pentru că lovea un oaspete. Dar, uimitor 
lucru, nimeni nu s-a clintit, nimeni n-a încercat s-o 
împiedice. Nu... totuşi n-a fost chiar aşa. O persoană s-a 
ridicat. Dimitri a ţâşnit în picioare, pregătit să acţioneze, 
încă din clipa în care a văzut că sunt în primejdie. M-am 
aşteptat să vină şi s-o îndepărteze pe Angeline, însă un 
grup de Păstrători s-a grăbit spre el, spunându-i ceva 
neauzit de mine. N-au încercat să-l împiedice fizic, dar 
ceea ce i-au spus l-a detenninat să rămână pe loc. Aş fi 
întrebat, să aflu şi eu ce-i spuseseră, însă Angeline se 
repezea deja din nou spre mine. Se pare că eram pe cont 
propriu. 

Angeline era scundă, chiar şi pentru un dhampir, însă 
întregul ei corp era încărcat de forţă. Era şi destul de 
iute, deşi nu intr-atât încât să mă nimerească şi a doua 
oară. Am eschivat cu eleganţă şi-am păstrat distanţa, 
nevrând să trec la ofensivă împotriva fetei acesteia. 
Probabil că era în stare să provoace vătămări într-o 
confruntare, însă în stilul ei era ceva neîngrijit... ba nu, 
mai degrabă rudimentar. Era o bătăuşă, una care se 
încăierase de multe ori, însă fără să aibă vreo pregătire 
ca lumea. 

— Ai înnebunit? am strigat la ea, ferindu-mă din calea 
unui nou asalt. încetează. Nu vreau să te lovesc. 



— Sigur, a replicat ea. Asta vrei să creadă toată 
lumea, este? Dacă nu eşti obligată să te lupţi de-a 
binelea, atunci toţi or să creadă în continuare că semnele 
sunt autentice. 

— Dar sunt autentice! 

Insinuarea cum că mi-aş fi falsificat tatuajele mi-a 
stârnit mânia, însă am refuzat să mă las atrasă în 
încăierarea asta ridicolă. 

— Dovedeşte, m-a provocat, atacându-mă iar. 
Dovedeşte că eşti cine pretinzi că ai fi. 

Era ca intr-un dans, cum mă tot feream de ea. Puteam 
s-o ţin aşa toată noaptea, dar câteva strigăte dezamăgite 
din mulţime ne-au cerut să „trecem la treabă”. 

— N-am nevoie să dovedesc nimic, i-am zis. 

— Atunci, înseamnă că e o minciună. 

Respiraţia i se îngreunase deja. Consuma mult mai 
multă energie decât mine. 

— Tot ce faceţi voi, Pătaţii, e o minciună. 

— Nu e adevărat, am insistat. 

De ce pennitea Dimitri să continue chestia asta? L- 
am zărit cu coada ochiului şi, aşa să-mi ajute Dumnezeu, 
el zâmbea. 

între timp, Angeline îşi continua tirada, tot încercând 
să mă lovească. 

— Toţi minţiţi. Toţi sunteţi slabi. Mai ales „regalii” 
voştri. Ei sunt cei mai prăpădiţi. 

— Tu nu-i cunoşti absolut deloc. Nu ştii nimic despre 
ei. 



Chiar dacă era în stare să poarte o conversaţie, 
vedeam că frustrarea îi sporea pennanent. Dacă n-aş fi 
fost destul de convinsă că m-ar fi lovit pe la spate, aş fi 
ales calea cea nobilă şi-aş fi plecat pur şi simplu. 

— Ştiu destule, a zis. Ştiu că sunt egoişti şi răsfăţaţi şi 
nu fac nimic pentru ei. Nu le pasă de nimeni altcineva. 
Toţi sunt la fel. 

De fapt, eram şi eu de acord cu Angeline în privinţa 
unora dintre membrii familiilor regale; cu toate acestea, 
nu-mi plăcea că generaliza. 

— Nu mai vorbi despre lucruri pe care nu le înţelegi, 
m-am răstit. Nu toţi sunt aşa. 

— Ba sunt, s-a încăpăţânat ea, bucuroasă că mă vedea 
înfuriată. Aş vrea să moară cu toţii! 

Nu era de ajuns cât să mă împingă la ofensivă, însă 
comentariul ei mi-a înnegurat gândurile destul cât să-i 
las o breşă prin garda mea, una mică de tot. Niciodată n- 
aş fi avut o astfel de scăpare faţă de un strigoi, însă pe 
fata asta sălbatică o subestimasem. Piciorul i-a şerpuit, 
lovindu-mă în genunchi, şi a fost ca şi cum ar fi aruncat 
un băţ de chibrit aprins intr-un butoi cu benzină. Totul a 
explodat. 

Atinsă de această lovitură, m-am clătinat uşor, iar ea 
a profitat de avantaj. Instinctele mele războinice au 
preluat comanda, şi n-am avut de ales, decât să ripostez 
înainte ca ea să mă mai lovească iar. Lumea a început să 
aclame acum că lupta „era pe bune”. Trecusem la 
ofensivă, încercând s-o pun jos, ceea ce însemna că de- 



acum, contactul fizic escalada exponenţial. Oricum eram 
mai bună decât ea, fără urmă de îndoială, dar în 
încercarea de-a ajunge la Angeline, intram în raza 
loviturilor ei. A reuşit să mă atingă cu câteva lovituri, 
niciuna serioasă, până s-o plachez şi s-o trântesc la 
pământ. Mă aşteptam ca prin asta să pun capăt 
încăierării, însă ea s-a împins în mine înainte s-o 
imobilizez pe deplin. Ne-am rostogolit pe jos, şi ea a 
încercat să-şi adjudece poziţia dominantă. Nu puteam să- 
i pennit una ca asta, şi am reuşit să-i administrez un 
pumn în obraz, mult mai puternic decât cel de mai 
devreme. 

Din nou, am crezut că lupta se sfârşise. Lovitura o 
desprinsese de mine, aşa că am încercat să mă ridic în 
picioare, dar atunci afurisita asta mică m-a apucat de păr 
şi m-a smucit înapoi jos. M-am răsucit şi m-am smuls 
din mâna ei — deşi sunt destul de comvinsă că i-a rămas 
ceva păr în pumn — şi de data asta am reuşit s-o 
ţintuiesc de-a binelea, presând-o cu toată forţa şi cu toată 
greutatea mea. Ştiam că o durea, dar n-aveam ce să-i fac. 
Ea începuse. Şi în plus, încăierarea asta depăşise 
limitele. Să tragi pe cineva de păr nu însemna altceva 
decât să joci murdar. 

Angeline a mai încercat de vreo câteva ori să se 
elibereze, dar când a devenit limpede că nu mai poate, în 
jurul nostru s-au dezlănţuit fluierăturile şi aclamaţiile. 
După doar câteva clipe, expresia întunecată şi furioasă 
de pe faţa Angelinei a dispărut, înlocuită fiind de una 



resemnată. Am examinat-o cu prudenţă, nevrând să-mi 
las jos garda. 

— Foarte bine, a zis ea. Cred că e-n regulă. Dă-i 
bătaie. 

— Hă? Ce să fie în regulă? m-am mirat. 

— E în regulă dacă te măriţi cu frate-meu. 


TREISPREZECE 


— NU-I DE RAS! 

— Ai dreptate, m-a aprobat Sydney. Nu-i de râs. E de 
râs cu lacrimi. 

Eram din nou în casa lui Raymond, în intimitatea 
camerei noastre. Ne luase o veşnicie până să scăpăm de 
festivităţile de lângă foc, mai ales după ce aflasem o 
infonnaţie îngrozitoare despre obiceiurile Păstrătorilor. 
In fine, cel puţin mie mi se păruse îngrozitoare. Aflsem 
că, dacă voia cineva să ia în căsătorie pe altcineva de pe- 
aici, potenţialul mire şi posibila mireasă trebuiau să se 
confrunte, fiecare, cu ruda cea mai apropiată de acelaşi 
sex a fiecăruia dintre ei. Angeline descoperise interesul 
lui Joshua încă din clipa apariţiei mele, iar atunci când 
observase brăţara, presupusese că între noi se încheiase 
cine ştie ce înţelegere. De aceea, cădea în sarcina ei, ca 



soră, să se asigure că eram demnă. încă nu se putea 
spune că-i plăcea de mine, sau că avea deplină încredere, 
însă faptul că mă dovedisem o luptătoare capabilă mă 
ridicase substanţial în ochii ei, penniţându-i să consimtă 
la „logodna” noastră. Fusese nevoie de multe vorbe 
iscusite ca să-i convingem pe toţi — inclusiv pe Joshua 
— că nu exista nicio logodnă. Dac-ar fi existat, după 
cum aflasem, Dimitri ar fi trebuit să joace rolul de 
„rudă” a mea şi să se bată cu Joshua. 

— încetează, am repezit-o. 

Dimitri se rezemase de unul dintre pereţii încăperii, 
cu braţele încrucişate la piept, şi privea cum îmi frecam 
pometele lovit de Angeline. Nu era nici pe departe cea 
mai gravă vătămare din câte avusesem vreodată, dar 
sigur a doua zi unna să mă trezesc cu o vânătaie. Pe faţa 
lui juca un mic zâmbet. 

— Eu ţi- am spus să nu-1 încurajezi, am auzit replica 
lui calmă. 

— Mă rog. Nici tu nu ţi-ai dat seama ce-o să iasă. Tu 
doar n-ai vrut ca eu să... 

M-am întrerupt, înghiţindu-mi cuvintele. Doar nu era 
să spun ce-mi trecea prin minte: că Dimitri era gelos. 
Sau posesiv. Sau cine mai ştie cum. Ştiam doar că-1 
iritase comportamentul meu prietenos faţă de Joshua... şi 
că-1 amuzase pe cinste revolta mea privitoare la atacul 
din partea Angelinei. M-am întors brusc spre Sydney, 
care se distra la fel de mult ca Dimitri. De fapt, sunt 



destul de convinsă că n-am mai văzut-o niciodată atât de 
zâmbitoare. 

— Tu ştiai despre obiceiul ăsta? 

— Nu, a recunoscut ea, dar nici nu m-a surprins. Doar 
ţi-am spus că sunt sălbatici. O mulţime de probleme 
obişnuite se rezolvă prin astfel de lupte. 

— E o tâmpenie, am exclamat, fără să-mi pese că mă 
văicăream. Mi-am pipăit creştetul, dorindu-mi să fi avut 
la îndemână o oglindă, ca să văd dacă Angeline îmi 
smulsese vreo şuviţă mai zdravănă. Deşi... n-a fost rea, 
am adăugat. Necizelată, dar nu e rea deloc. Aşa sunt toţi, 
atât de vânjoşi? Şi oamenii, şi moroii? 

— Cam aşa am înţeles. 

Am cântărit în minte situaţia. Eram iritată şi 
stânjenită de ceea ce se întâmplase, dar trebuia să 
recunosc că Păstrătorii deveniseră, dintr-odată, mult mai 
interesanţi. Ce ironie, că un grup atât de izolat avea 
inteligenţa de a-i învăţa pe toţi să lupte, indifirent cărei 
rase îi aparţineau. In timp ce propria-mi civilizaţie 
„luminată” refuza încă să predea autoapărarea. 

— Şi de-asta nu sunt deranjaţi de strigoi, am 
murmurai, amintindu-mi de discuţia de la micul dejun. 

Nici măcar nu mi-am dat seama ce spusesem, până 
cănd am observat că zâmbetul lui Dimitri dispare. Şi-a 
întors faţa spre fereastră, întunecându-se brusc. 

— Ar fi cazul să-l mai caut pe Boris, să văd ce-a aflat, 
a zis apoi, întorcându-se spre Sydney. N-o să dureze 



mult. Nu e nevoie să mergem toţi. N-aş putea să-ţi iau 
maşina, din moment ce nu trebuie să ajung prea departe? 

Ridicând din umeri, Sydney a întins mâna după chei. 
Constataserăm mai devreme că telefonul ei putea să 
prindă semnal la vreo zece minute de drum dinspre sat. 
Dimitri avea dreptate. Chiar nu aveam motiv să mergem 
cu toţii, doar pentru o convorbire telefonică rapidă. După 
lupta mea, eu şi cu Sydney eram destul de liniştite. 
Nimeni nu avea să se pună cu mine acum. Şi totuşi... 
nu-mi plăcea ideea ca Dimitri să-şi retrăiască de unul 
singur zilele petrecute în chip de strigoi. 

— Tu tot ar trebui să te duci, i-am zis lui Sydney, 
improvizând la repezeală. Eu trebuie să văd ce mai e cu 
Lissa. 

Nu era întru totul o invenţie. Ceea ce aflaseră 
prietenii mei de la Joe, încă mă apăsa. 

— De obicei, pot să-mi dau seama în acelaşi timp şi 
de ce se-ntâmplă în jurul meu, i-am explicat, dar ar fi 
mai bine dacă tu ai fi plecată, mai ales în eventualitatea 
în care chiar ar apărea Alchimiştii. 

Logica mea era deficitară, cu toate că apariţia 
colegilor ei încă era un motiv de îngrijorare. 

— Mă îndoiesc că ar veni pe întuneric, mi-a atras ea 
atenţia, dar chiar nu-mi doresc să rămân pe-aici dacă 
doar o să stai să priveşti în gol. 

N-a recunoscut-o, iar eu nu era cazul să mai spun 
ceva, dar bănuiam că, în orice caz, nici să-i conducă 
altcineva maşina nu-şi dorea. 



Dimitri era de părere că venirea ei ar fi inutilă, şi 
chiar i-a spus-o, dar, după toate aparenţele, nu se simţea 
îndemnat să facă pe şeful cu ea, aşa cum se purta cu 
mine. în consecinţă, au plecat amândoi, lăsându-mă 
singură în cameră. I-am urmărit cu o privire 
melancolică. în ciuda a cât de enervante mi se păruseră 
zeflemelele lui de mai devreme, îmi făceam griji pentru 
el. Văzusem ce efect îi produsese ultima convorbire 
telefonică şi mi-aş fi dorit să fiu lângă el, ca să-l alin. 
Dar aveam senzaţia că nu mi-ar fi permis-o, motiv 
pentru care socotisem acceptul lui de a fi însoţit de 
Sydney ca pe o mică victorie. 

După plecarea lor, m-am hotărât ca, într-adevăr, să 
văd ce mai face Lissa. O spusesem mai mult ca pe un 
pretext, dar, sinceră să fiu, era de preferat alternativei: să 
mă întorc afară şi să stau la discuţii. Nu-mi mai doream 
să-i aud pe alţii felicitându-mă, plus că după cum aveam 
impresia, Joshua îmi interpretase acel „poate”, ca şi 
acceptarea brăţării, ca pe o veritabilă promisiune. încă îl 
consideram zdrobitor de drăguţ, dar nu puteam suporta 
să-i văd privirea plină de adoraţie. 

Aşezându-mă turceşte pe patul Angelinei, mi -am 
deschis mintea către legătură şi către ceea ce trăia acum 
Lissa. Mergea pe culoarele unei clădiri pe care la început 
n-am recunoscut-o. Abia după câteva clipe am reuşit s-o 
localizez. Era o clădire de la Curte care găzduia un vast 
spa şi salon de înfrumuseţare... dar şi vizuina ţigăncii 
Rhonda. Mi se părea bizar faptul că Lissa se ducea să i 



se ghicească viitorul, dar imediat cum i-am zărit 
însoţitorii, mi-am dat seama că altceva avea ea de gând. 

Cu ea erau obişnuiţii suspecţi: Adrian şi Christian. 
Mi-a tresăltat inima revăzându-1 pe Adrian... mai ales 
după incidentul cu Joshua. Ultimul meu vis indus de 
spirit fusese prea scurt. 

Christian o ţinea de mână pe Lissa în timp ce 
mergeau, strânsoarea lui fiind caldă şi liniştitoare. Arăta 
încrezător şi hotărât... deşi nu-i lipsea zâmbetul acela 
impertinent, tipic pentru el. Lissa era cea agitată, 
încordându-şi vizibil forţele pentru ceva anume. Ii 
simţeam temerile legate de misiunea care o aştepta, chiar 
dacă o considera necesară. 

— Aid e? a întrebat ea, oprindu-se în faţa unei uşi. 

— Aşa cred, i-a răspuns Christian. Tipa de la recepţie 
a zis că e uşa roşie. 

După o singură clipă de ezitare, Lissa a ciocănit. 
Nimic. Fie camera era goală, fie bătaia în uşă nu fusese 
luată în seamă. A ridicat mâna din nou, şi atunci uşa s-a 
deschis. Ambrose stătea în cadrul ei, uluitor ca 
întotdeauna, chiar şi îmbrăcat în jeanşi şi un tricou 
albastru, de purtare. Veşmintele îi îmbrăţişau trupul într- 
un fel care-i scotea în relief fiecare muşchi. Putea să fi 
descins direct de pe coperta revistei GQ. 

— Salut, a rostit, evident surprins. 

— Salut, i-a răspuns Lissa. Am putea să stăm de 
vorbă cu tine? Ambrose şi-a înclinat aproape 
imperceptibil capul spre încăpere. 



— Sunt cam ocupat în clipa de faţă. 

Dincolo de el, Lissa zărea o masă pentru masaj, pe 
care stătea întinsă cu faţa în jos, o femeie moroi. Partea 
inferioară a corpului era acoperită cu un prosop, însă 
spinarea îi era goală, sclipind de ulei în lumina slabă. 
Lumânări parfumate ardeau în încăpere, şi o muzică 
New Age se auzea derulându-se delicat. 

— Uau, a exclamat Adrian. Nu-ţi pierzi vremea, nu-i 
aşa? N-au aşezat-o în mormânt decât de vreo câteva ore, 
şi tu deja ai o alta. 

Tatiana fusese în sfârşit aşezată pentru odihna veşnică 
astăzi, imediat înaintea apusului. înmormântarea se 
bucurase de mult mai puţin fast decât tentativa iniţială. 

Ambrose i-a aruncat o privire tăioasă lui Adrian. 

— E o clientă. Asta mi-e meseria. Uiţi că unii dintre 
noi sunt nevoiţi să muncească dacă vor să-şi câştige 
existenţa. 

— Te rog? a intervenit Lissa, strecurându-se grăbită în 
faţa lui Adrian. N-o să dureze mult. 

Ambrose şi-a plimbat privirea peste chipurile 
prietenilor mei, după care a oftat şi a rostit peste umăr: 

— Lorraine? Eu trebuie să ies puţin. Mă întorc 
imediat, bine? 

— Bine, i-a strigat femeia, întorcându-şi faţa spre el. 

Era mai în vârstă decât mă aşteptasem, undeva pe la 
vreo patruzeci şi cinci de ani. Presupun că, dacă tot 
trebuia să plăteşti pentru masaj, nu te împiedica nimeni 
să-ţi alegi un maseur având jumătate din anii tăi. 



— Să vii repede, l-a îndemnat ea. 

Ambrose i-a expediat un zâmbet orbitor în timp ce 
închidea uşa după el, zâmbet care a pierit de îndată ce a 
rămas singur cu prietenii mei. 

— Bun, care-i problema? Nu-mi place deloc ce feţe 
aveţi. 

Oricât de radicală ar fi fost deviaţia lui Ambrose faţă 
viaţa unui dhampir nonnal, el tot avea aceeaşi pregătire 
ca oricare gardian. Era un bun observator. întotdeauna 
era cu ochii în patru după potenţialele ameninţări. 

— Păi, ăăă, voiam să discutăm cu tine despre... 

Lissa a avut un moment de ezitare. Să vorbeşti despre 
investigaţii şi interogatorii era una. Să le şi desfăşori, era 
cu totul alta. 

— Despre asasinarea Tatianei, a încheiat, până la 
urmă. 

Sprâncenele lui Ambrose au ţâşnit în sus. 

— Aha. înţeleg. Nu prea ştiu ce-ar mai fi de spus, în 
afară de faptul că eu nu cred în vinovăţia lui Rose. Nu 
mi se pare că ati crede nici voi, în ciuda a ceea ce se 
petrece. Toată lumea vorbeşte despre cât sunteţi de 
şocaţi şi de necăjiţi. Aveţi parte de multă compasiune 
pentru că aţi fost înşelaţi de o „prietenă” atât de 
periculoasă şi de sinistră. 

Lissa a simţit cum se îmbujorează. Prin condamnarea 
mea publică şi prin lepădarea de prietenia noastră, ea se 
punea la ai adăpost de necazuri. Fusese sfatul primit de 
la Abe şi de la Tasha, şi Lissa ştia bine că era unul 



sănătos. Şi totuşi, chiar dacă nu era decât o prefăcătorie, 
ea tot se simţea vinovată. Christian s-a grăbit să-i sară în 
apărare. 

— Las-o în pace. Nu despre asta e vorba. 

— Atunci, despre ce e? a întrebat Ambrose. 

Lissa a intervenit imediat, îngrijorată că Adrian şi 
Christian ar putea să-l enerveze pe Ambrose şi să 
îngreuneze obţinerea unor răspunsuri din partea lui. 

— Abe Mazur ne-a spus că, în sala de judecată, i-ai 
spun, sau, ăăă, i-ai făcut ceva lui Rose. 

Ambrose a făcut o figură şocată şi am fost nevoită să- 
1 aplaud pentru cât era de convingător. 

— I-am făcut ceva? Asta ce mai înseamnă? Mazur are 
impresia că, nu ştiu cum să zic, m-aş fi putut da la ea de 
faţă cu toată lumea aceea? 

— Nu ştiu, a recunoscut Lissa. El doar a văzut ceva, 
atât. 

— I-am urat succes, a zis Ambrose, părând încă jignit. 
E vreo problemă în asta? 

— Nu, nu. 

Lissa ţinuse neapărat să discute cu Ambrose înaintea 
lui Abe, temându-se că metodele lui Abe ar fi putut 
cuprinde ameninţări şi destulă forţă fizică. Dar acum se 
întreba dacă avea să se descurce chiar atât de bine pe cât 
îşi închipuise. 

— Uite ce e, i-a explicat, noi doar încercăm să aflăm 
cine a omorât-o în realitate pe regină. Tu ai fost un 
apropiat de-al ei. Dacă există ceva — orice — cu care ai 



putea să ne ajuţi, noi ţi-am fi recunoscători. Avem mare 
nevoie. 

Ambrose i-a privit pe rând, curios. Apoi, a înţeles 
deodată. 

— Voi credeţi că eu am fost! Despre asta era vorba! 
Şi, văzând că niciunul nu spune nimic, a adăugat: Chiar 
nu-mi vine să cred! Deja mi-au servit-o gardienii... dar şi 
voi? Am crezut că mă cunoaşteţi mai bine. 

— Nu te cunoaştem deloc, a replicat Adrian, fără 
menajamente. Tot ceea ce ştim este că aveai acces din 
belşug la mătuşa mea. Şi evident, a adăugat, arătându-i 
spre uşă, nu ţi-a trebuit mult până să-ţi găseşti alta. 

— Ţi-a scăpat cumva partea în care spuneam că asta 
mi-e meseria? Ii fac masaj, şi-atât. Nu orice trebuie să fie 
sordid şi murdar, l-a repezit Ambrose, clătinând iritat din 
cap şi trecându-şi degetele prin părul castaniu. Nici 
relaţia mea cu Tatiana nu avea în ea nimic murdar. 
Ţineam la ea. Niciodată nu i-aş fi făcut vreun rău. 

— Nu afirmă statisticile că majoritatea crimelor se 
produc între cei apropiaţi? s-a amestecat Christian. 

Lissa i-a privit încruntată, pe el şi pe Adrian. 

— Tenninaţi, amândoi. Apoi, întorcând capul spre 
Ambrose. Nimeni nu te acuză de nimic. Numai că tu erai 
mult timp prin preajma ei. Şi Rose mi-a zis că legea cu 
vârsta te-a enervat. 

— Mda, prima oară când am auzit despre ea, a 
răspuns Ambrose. Dar chiar şi-atunci, i-am spus lui Rose 
că sigur era o greşeală la mijloc... că trebuie să fi fost 



vorba despre ceva neştiut de noi. Tatiana nu i-ar fi pus în 
veci pe dhampiri în primejdie fără un motiv temeinic. 

— Cum ar fi, să-şi facă o imagine bună în ochii 
tuturor familiilor regale îngrozite? spuse Christian. 

— Ai grijă, l-a prevenit Adrian. 

Lissa nici nu mai ştia ce-o enerva mai tare: faptul că 
însoţitorii ei se coalizau împotriva lui Ambrose sau că-şi 
azvârleau reciproc înţepături. 

— Nu! a exclamat Ambrose, cu o voce care a răsunat 
de-a lungul coridorului îngust. Ea n-a vrut să facă aşa 
ceva. Numai că, dacă n-o făcea, aveau să se petreacă 
altele, şi mai rele. Unele persoane voiau — şi vor încă 
— să-i adune pe toţi dhampirii care nu doresc să lupte şi 
să-i oblige. Tatiana a promulgat legea cu vârsta doar ca 
să-i ţină pe loc. 

S-a lăsat tăcerea. Eu aflasem deja asta din biletul 
Tatianei, însă pentru prietenii mei era o veste şocantă. 
Ambrose a conţinuat observând că începea să câştige 
teren. 

— Ea, în realitate, era deschisă faţă de multe alte 
opţiuni. Visa să exploreze posibilităţile spiritului. Era de 
acord ca moroii să înveţe să lupte. 

Aici, Adrian a avut o reacţie. încă purta pe chip 
expresia lui sarcastică, dar puteam să-i observ şi uşoarele 
cute de suferinţă şi de necaz. înmormântarea de mai 
devreme probabil că fusese greu de suportat, iar faptul că 
alţii dezvăluiau infonnaţii despre care nu avea habar, 



privitoare la o persoană pe care o iubise, sigur era 
dureros pentru el. 

— Ei bine, e clar că nu m-am culcat cu ea, aşa ca tine, 
a replicat Adrian, dar să ştii că şi eu o cunoşteam destul 
de bine. Şi n-a suflat niciodată o vorbă despre aşa ceva. 

— Nu în public, l-a aprobat Ambrose. Nici măcar în 
particular. Doar câteva persoane ştiau. Alcătuise un mic 
grup de moroi care se antrena în taină: bărbaţi şi femei, 
de vârste diferite. Voia să vadă cât de bine sunt capabili 
moroii să înveţe. Dacă e posibil ca ei să se apere singuri. 
Ştia, însă, că lumea s-ar fi supărat, aşa că le-a cerut celor 
din grup, ca şi instructorului lor, să păstreze tăcerea. 

Adrian nu i-a mai răspuns, dar vedeam cum gândurile 
i se învolburau în minte. Dezvăluirea lui Ambrose nu 
în s emna o veste rea, nu tocmai, însă Adrian tot suferea la 
gândul că mătuşa lui îi ascunsese aşa ceva. Lissa, între 
timp, devora noutatea, descompunând şi analizând 
infonnaţia pe bucăţele. 

— Şi cine erau? Moroii care se antrenau? 

— Nu ştiu, a recunoscut Ambrose. Tatiana a păstrat 
tăcerea despre ei. Iar eu niciodată nu le-am aflat numele, 
ci doar pe al instructorului lor. 

— Care era...? l-a îmboldit Christian. 

— Grant. 

Christian şi Lissa au schimbat între ei o privire uluită. 

— Grant al meu? a întrebat ea. Cel pe care mi l-a 
repartizat Tatiana? 

— Ambrose a încuviinţat din cap. 



— De-asta ţi l-a repartizat. Fiindcă avea încredere în 
el. 

Lissa n-a mai spus nimic, însă gândurile i le auzeam 
cât se poate de limpede şi de răspicat. Fusese încântată şi 
surprinsă atunci când Grant şi Serena — gardienii care 
ne luaseră locul, mie şi lui Dimitri — se oferiseră să-i 
înveţe, pe ea şi pe Christian, figurile de bază ale 
gardienilor. Lissa crezuse că nimerise din întâmplare 
peste un gardian cu vederi progresiste, fără să-şi dea 
seama că avea de-a face cu unul dintre pionierii predării 
tehnicilor de luptă pentru moroi. 

O anumită parte a infonnaţiei era foarte importantă, 
lucru de care eram sigure amândouă, cu toate că niciuna 
dintre noi nu reuşea să facă legătura. Lissa a stat să 
deducă, fără să mai protesteze la întrebările azvârlite de 
Adrian şi de Christian. Ambrose era încă evident ofensat 
de interogatoriu, dar le răspundea dr fiecare dată cu o 
răbdare forţată. Avea alibiuri, iar afecţiunea şi 
consideraţia lui faţă de Tatiana erau neclintite. Lissa îl 
credea, dar Christian şi Adrian tot mai păreau sceptici. 

— Toată lumea a sărit pe mine din cauza morţii ei, a 
afirmat la un moment dat Ambrose, dar nimeni nu i-a 
pus prea multe întrebări lui Blake. 

— Care Blake? s-a interesat Lissa. 

— Blake Lazar. Altcineva cu care a fost... 

— încurcată? l-a completat Christian, dându-şi ochii 
peste cap. 



— Cu ăla . ? s-a mirat Adrian, dezgustat. Nici gând. 
Imposibil să se înjosească intr-atât. 

Lissa şi-a tot scormonit memoria, căutând printre 
cunoştinţele ei din familia Lazar, dar n-a reuşit să dea 
peste numele acesta. Mai ales că erau prea mulţi Lazari. 

— Cine e? 

— Un idiot, i-a răspuns Adrian. Prin comparaţie cu el, 
eu sunt un membru marcant al societăţii. 

Remarca lui chiar a adus un zâmbet pe faţa lui 
Ambrose 

— De acord cu tine. Numai că e un idiot drăguţei, şi 
asta-i plăcea Tatianei. 

I-am sesizat afecţiunea din voce în clipa în care i-a 
pronunţai numele. 

— Şi cu el se culca? l-a întrebat Lissa. 

Adrian a avut o tresărire de durere auzind că se 
amintea despre viaţa sexuală a stră-mătuşii lui, însă un 
întreg univers de posibilităţi li se deschidea acum. Mai 
mulţi amanţi însemna mai mulţi suspecţi. 

— Şi tu cum te simţeai în privinţa asta? adăugă Lissa. 

Expresia de amuzament a dispărut imediat de pe faţa 
lui Ambrose. I-a aruncat o privire tăioasă. 

— Nu îndeajuns de gelos încât s-o omor, dacă la asta 
voiai să ajungi. Aveam o înţelegere între noi. Eram 
apropiaţi — da, „încurcaţi” — numai că amândoi ne mai 
vedeam şi cu alţii. 

— Ia stai, a intervenit Christian. 



Aveam senzaţia că începuse chiar să se distreze. 
Sigur, asasinarea Tatianei nu era de glumă, însă era clar 
că deveneau spectatori la derularea unei telenovele. 

— Şi tu te culcai cu altele? Zău că mi se pare o chestie 
încurcată. 

Dar nu era valabil şi pentru Lissa. De fapt, devenea 
din ce în ce mai clar că asasinarea Tatianei era posibil să 
11 reprezentat o crimă pasională, mai degrabă decât una 
politică. Aşa cum afirmase şi Abe, cineva care avea 
acces în dormitorul ei devenea un suspect destul de 
plauzibil. Dar o femeie, geloasă din cauză că trebuia sa- 
şi împartă amantul cu Tatiana? Era, poate, motivul cel 
mai convingător de până acum... dar numai dac-am fi 
ştiut care să fi fost femeia aceea. 

— Cu cine? l-a întrebat Lissa. Cu cine te mai vedeai 
tu? 

— Cu nimeni capabil s-o asasineze, a replicat cu 
asprime Ambrose. N-am de gând să vă dau nume. Am şi 
eu dreptul la ceva intimitate... şi ele la fel. 

— Nu şi dacă vreuna dintre ele ar fi fost intr-atât de 
geloasă încât să-mi asasineze mătuşa, a mârâit Adrian. 

Joshua îl desconsiderase pentru faptul că nu mă 
„proteja”, însă în clipa aceea, apărându-i onoarea 
mătuşii sale, Adrian arăta la fel de aprig ca oricare 
gardian, sau războinic Păstrător. Era, într-un fel, sexy. 

— Niciuna dintre ele n-a omorât-o, sunt sigur, a 
insistat Ambrose. Şi oricât l-aş dispreţui, cred că nici 
Blake. Nu e destul de inteligent încât să se fi scos basma 



curată şi să-i fi înscenat toate astea lui Rose, a explicat 
Ambrose, după care a făcut un gest spre uşă. Avea dinţii 
încleştaţi şi câteva cute de iritare îi tulburau frumosul 
chip. Uite, chiar nu ştiu ce-aş putea să mai spun ca să vă 
conving, dar acum trebuie să mă duc înapoi. îmi pare rău 
dacă vi s-a părut c-aş fi dificil, dar îmi e şi mie destul de 
greu, bine? Credeţi-mă, aş fi fericit dac-aţi putea să aflaţi 
cine i-a făcut asta. 

Un fulger de suferinţă i-a luminat ochii. înghiţind în 
sec şi-a lăsat privirea în jos, parcă nevrând ca ei să-şi dea 
seama chiar cât ţinuse el la Tatiana. Când şi-a ridicat-o 
la loc, expresia îi redevenise îndârjită şi hotărâtă. 

— Vreau să aflaţi şi chiar o o să vă ajut cât pot. Dar, 
vă spun, căutaţi pe cineva cu un motiv politic. Nu 
amoros. 

Lissa ar mai fi avut încă un milion de întrebări. 
Ambrose n-avea decât să fie convins că asasinatul nu 
fusese legat de geloziezie şi de sex, însă ea, nu. Chiar ar 
fi vrut să afle numele celorlalte amante ale lui, însă nu-şi 
dorea să întindă prea mult coarda. Pentru o clipă, i-a 
trecut prin gând să-l constrângă, aşa cum procedase cu 
Joe. Dar, nu. Nu trebuia să mai treacă iarăşi graniţa 
aceea, mai ales în cazul cuiva pe care-1 considera 
prieten. Cel puţin, nu încă. 

— Bine, a acceptat, fără tragere de inimă. îţi 
mulţumim. Mulţumim pentru că ne-ai ajutat. 

Ambrose a părut surprins de politeţea ei şi trăsăturile 
i s-au mai îmblânzit. 



— Să văd dacă pot să descopăr ceva cu care să vă 
ajut. Camerele şi bunurile ei sunt sub cheie, dar eu poate 
c-aş mai reuşi să mă strecor. Vă dau de ştire. 

Lissa i-a zâmbit cu o recunoştinţă neprefăcută. 

— Mulţumesc. Ar fi minunat. 

O atingere pe braţ m-a readus în anosta cămăruţă 
din Virginia de Vest. Sydney şi Dimitri mă priveau 
amândoi. 

— Rose? i-am auzit vocea lui Dimitri, şi aveam 
senzaţia că nu era prima dată când încerca să-mi atragă 
atenţia. 

— Salut, i-am răspuns, clipind de vreo câteva ori, cât 
să mă reinstalez în realitatea de-aici. Te-ai întors. L-ai 
sunat pe strigoi? 

N-a avut vreo reacţie vizibilă la auzul cuvântului, dar 
ştiam că detesta să-l audă. 

— Da. Am dat de persoana de legătură a lui Boris. 

Sydney şi-a înfăşurat braţele în jurul trupului. 

— O conversaţie dementă. O parte din ea a fost în 
engleză. Chiar mai înspăimântătoare decât precedenta. 

M-am cutremurat fără să vreau, bucurându-mă că nu 
fusesem martoră. 

— Dar ai aflat ceva? 

— Boris mi-a dat numele unui strigoi care o cunoaşte 
pe Sonya şi, probabil, ştie unde locuieşte, mi-a răspuns 
Dimitri. De fapt, chiar e unul pe care l-am cunoscut. Dar 
pân-aici au funcţionat discuţiile teleefonice cu strigoii. 



Nu putem să luăm legătura cu el... decât dacă-1 vizităm 
personal. Boris avea numai adresa lui. 

— Şi unde stă? m-am interesat. 

— în Lexington, Kentucky. 

— Of, pentru numele lui Dumnezeu, m-am plâns eu. 
De ce nu în Bahamas? Sau în Palatul Porumbului? 

Dimitri a încercat să-şi ascundă zâmbetul. O fi fost el 
pe socoteala mea, dar dacă-i mai luminase dispoziţia, 
foarte bine. 

— Dacă plecăm imediat, putem să ajungem până 
dimineaţă. Mi-am rotit privirea înjur. 

— Grea alegere. Să părăsim toate astea, în favoarea 
curentului electric şi a canalizării? 

A fost rândul lui Sydney să zâmbească. 

— Şi cererile în căsătorie? 

— Unde mai pui că, probabil, va trebui să ne batem cu 
strigoii, a adăugat Dimitri. 

Am sărit instantaneu în picioare. 

— Când plecăm? 


PAISPREZECE 

REACŢIILE PĂSTRĂTORILOR FAŢĂ DE 
PLECAREA noastră au fost amestecate. De obicei, se 
bucurau să-i vadă plecând pe intruşi, mai ales din 



moment ce o aveam şi pe Sydney cu noi. Numai că, 
după încăierare, mă socoteau un soi de supereroină şi-i 
încânta ideea măritişului meu cu cineva din „familia” 
lor. După ce mă văzuseră în acţiune, unele dintre femei 
începuseră să pună ochii pe Dimitri. Şi n-aveam chef să 
le privesc cum cochetează cu el; cu atât mai puţin cu cât, 
în confonnitate cu regulile curtoaziei lor, se pare că aş fi 
fost nevoită să mă bat cu oricare logodnică aspirantă. 

Fireşte, nu le-am destăinuit Păstrătorilor care ne era 
planul exact, dar am pomenit despre probabilitatea unei 
întâlniri cu strigoii... ceea ce a stârnit o reacţie destul de 
intensă. în cea mai mare parte, de entuziasm şi de 
admiraţie copleşită, ridicându-ne şi mai mult reputaţia de 
aprigi războinici. Chiar şi-aşa, reacţia Angelinei a fost 
total neaşteptată. 

— Ia-mă cu tine, mi-a zis, apucându-mă de braţ, 
tocmai când porneam pe potecă spre maşină. 

— îmi pare rău, i-am zis, încă afectată de ostilitatea ei 
de mai devreme. E un lucru pe care trebuie să-l facem 
singuri. 

— Pot să vă ajut! Tu m-ai bătut... dar ai văzut de ce 
sunt capabilă. Sunt tare. Pot să dobor un strigoi. 

Oricât ar fi fost ea de înflăcărată, Angeline habar n- 
avea ce-ar fi avut de înfruntat dac-ar fi întâlnit cu 
adevărat un strigoi. Cei câţiva Păstrători care purtau 
semne molnija vorbeau foarte puţin despre astfel de 
întâlniri, şi cu toată seriozitatea. Ei înţelegeau. Angeline, 
nu. Ea nu-şi dădea seama nici de faptul că urice novice 



din şcoala secundară de la Sf. Vladimir ar fi putut, 
probabil, s-o înfrângă. E adevărat, avea potenţial, în 
stare brută, însă era mult de muncă. 

— Probabil că ai putea, i-am răspuns, nevrând s-o 
jignesc. Numai că, pur şi simplu, e imposibil să te luăm 
cu noi. 

Puteam s-o mint, oferindu-i un vag „Poate altă dată”, 
dar din moment ce o astfel de replică îl făcuse pe Joshua 
să creadă că eram logodiţi, m-am hotărât că mai bine nu. 

M-aş fi aşteptat la alte laude cu privire la talentul ei 
de luptătoate. Aflaserăm că era considerată ca fiind 
printre cei mai buni luptători tineri din comunitate şi, 
dată fiind înfăţişarea ei atrăgătoare, avea şi o mulţime de 
admiratori. Toate acestea i se cam urcaseră la cap şi-i 
plăcea să tot vorbească despre cum era ea în stare să 
învingă pe oricine sau orice. încă o dată, îmi amintea de 
Jill. Şi Jill mai avea încă multe de învăţat despre ceea ce 
în s emna cu adevărat să te baţi, dar tot era nerăbdătoare 
să se avânte. Totuşi, era mai tăcută şi mai precaută decât 
Angeline, aşa că următoarea replică a lui Angeline m-a 
luat pe nepregătite. 

— Te rog. Nu e vorba numai despre strigoi! Vreau să 
văd lumea. Am nevoie să mai văd şi altceva, nu doar 
locurile astea! 

Tonul îi devenise acum scăzut, neauzit de ceilalţi. 

— N-am fost decât în Rubysville, de două ori, şi 
lumea spune că nu e nimic în comparaţie cu alte oraşe. 

— Nu e, am aprobat-o. 



Eu nici măcar nu-1 consideram oraş. 

— Te rog, a insistat din nou, de data asta vocea chiar 
tremurându-i. Ia-mă cu tine. 

Deodată, mi-a părut rău pentru ea. Şi fratele ei arătase 
un pic de năzuinţă spre lumea exterioară, dar nu fusese 
nimic, prin comparaţie. Afirmase în glumă că nu l-ar fi 
deranjat să aibă curent electric, dar ştiam că era destul de 
fericit şi fără minunăţiile lumii externe. în schimb, 
pentru Angeline, situaţia era mult mai disperată. Şi eu 
ştiam cum e să te simţi captiv în viaţă şi regretam pe 
bună dreptate ceea ce eram nevoită să-i spun. 

— Nu pot, Angeline. Trebuie să mergem numai noi. 
îmi pare rău. Zău că-mi pare rău. 

în ochii albaştri i-a apărut un licăr, şi a rupt-o la fugă 
prin pădure înainte s-o pot vedea plângând. M-am simţit 
oribil după întâmplarea aceasta şi nu m-am putut 
împiedica să mă tot gândesc la ea cât timp ne-am luat 
rămas-bun de la ceilalţi. Atât de zăpăcită am fost, încât 
chiar m-am lăsat îmbrăţişată de Joshua. 

întoarcerea la drum a însemnat o uşurare. Mă 
bucuram să fiu departe de Păstrători şi mă simţeam 
pregătită să mă avânt în acţiune şi să încep s-o ajut pe 
Lissa. Lexington era primul nostru pas. Aveam în faţa 
noastră un drum de şase ore cu maşina, iar Sydney, ca de 
obicei, era neclintită în convingerea că nimeni nu trebuie 
să-i conducă ei maşina. Protestele mele şi ale lui Dimitri 
au fost inutile, renunţând amândoi până la urmă când ne- 
am dat seama că, dacă tot aveam să înfruntăm strigoi 



curând, era probabil de preferat să ne odihnim şi să ne 
conservăm forţele. Adresa lui Donovan — strigoiul care 
cică o cunoştea pe Sonya — se referea la locul în care 
putea fi găsit numai noaptea. Asta însemna că, pentru a 
nu-1 rata, eram obligaţi să ajungem în Lexington înaintea 
răsăritului, când avea să se ducă în bârlogul lui pentru 
timpul zilei. Mai însemna şi că urma să ne întâlnim cu 
strigoi pe întuneric. Convinşi de faptul că nu prea avea 
ce să se-ntâmple pe drum — în special după ce am ieşit 
din Virginia de Vest — am căzut de acord cu Dimitri să 
aţipim un pic, mai ales că niciunul dintre noi nu avusese 
parte de o noapte întreagă de somn. 

Chiar dacă legănatul maşinii era liniştitor, eu am 
adonnit şi m-am trezit întruna, cu un somn agitat. După 
câteva ore petrecute astfel, m-am transpus pur şi simplu 
în acea stare ca de transă care mă ducea la Lissa. Era 
bine şi aşa: am nimerit peste unul dintre cele mai 
importante evenimente ale moroilor. Procesul 
nominalizărilor pentru alegerea noului monarh era pe 
cale să se declanşeze. însemna doar primul dintr-o 
mulţime de paşi, şi toată lumea avea emoţii, dată fiind 
raritatea desfăşurării alegerilor monarhice. Era un 
eveniment la care niciunul dintre prietenii mei nu se 
aştepta să asiste prea curând în viaţă şi, dacă luam în 
considerare întâmplările de dată recentă... ei bine, cu 
toţii aveam un interes special. Era în joc însuşi viitorul 
moroilor. 



Lissa stătea pe marginea scaunului, într-unul dintre 
saloanele regale pentru baluri, un imens şi vast spaţiu, cu 
plafoane boltite şi podoabe din aur pretutindeni. Mai 
fusesem şi altă dată în încăperea asta orbitoare, cu 
picturile ei murale şi complicatele ornamentele din ipsos. 
De sus scânteiau candelabrele. Acolo se ţinuse dineul cu 
ocazia absolvirii, când gardienii numiţi recent îşi 
etalaseră înfăţişările cele mai atrăgătoare, sperând să-şi 
atragă repartizări favorabile. Acum, încăperea era 
aranjată ca o cameră pentru Consiliu, cu o masă lungă 
într-o parte, înconjurată de douăsprece scaune. Vizavi de 
masa aceea se aranjaseră rânduri, rânduri de alte scaune: 
locurile pentru spectatorii care asistau la şedinţa 
Consiliului. Numai că, de data aceasta, erau cam de 
patru ori mai multe scaune decât în mod obişnuit, ceea 
ce explica, probabil, necesitatea alegerii acestui salon. 
Absolut toate scaunele erau ocupate. De fapt, era chiar 
lume în picioare, înghesuindu-se pe cât putea de bine. 
Gardieni cu înfăţişări agitate se tot foiau prin gloată, 
asigurându-se că nu blochează nimeni ieşirile şi că 
spectatorii sunt aranjaţi intr-un mod care să pennită un 
nivel optim de securitate. 

Christian stătea alături de Lissa, iar lângă Christian se 
aşezase Adrian. Spre plăcuta mea surpriză, prin 
apropiere aveau locuri şi Eddie şi Mia. Mia era o fată 
moroi, prietenă de-a noastră, care învăţase şi ea la Sf. 
Vladimir şi era aproape la fel de împătimită ca Tasha în 
ideea necesităţii ca moroii să se poată apăra şi singuri. 



Iubitul meu tată nu era de văzut pe nicăieri. Niciunul 
dintre ei nu vorbea. Oricum, conversaţiile ar fi fost greu 
de purtat printre atâtea zumzete şi murmure, iar pe lângă 
asta, prietenii mei erau mult prea fascinaţi de ceea ce era 
pe cale să se petreacă. Aveau atât de multe de văzut şi de 
trăit, şi niciunul nu-şi închipuise cât de numeroasă putea 
să fie mulţimea. Abe afirmase că treburile aveau să se 
mişte repede după înmormântarea Tatianei, şi în mod 
categoric aşa era. 

— Ştii cine sunt eu? 

Vocea sonoră i-a atras atenţia Lissei, deşi abia se 
distingea în toată acea zarvă. Şi-a îndreptat privirea pe 
rândul ei, la câteva locuri mai încolo de Adrian. Doi 
moroi, bărbat şi femeie, stăteau unul lângă celălalt, 
privind în sus spre o femeie extrem de nervoasă. Era cu 
mâinile în şolduri, iar rochia din catifea roz de pe ea 
părea excentrică prin comparaţie cu tricourile şi blugii 
cuplului. De asemenea, eram convinsă că nu avea să se 
simtă prea bine în ea când avea să iasă de sub efectul 
aerului condiţionat. 

Furia îi schimonosea faţa. 

— Eu sunt Marcella Badica, a declarat. Şi, văzând că 
nu obţinuse nicio reacţie din partea perechii, a adăugat: 
Prinţul Badica este fratele meu, iar răposata noastră 
regină mi-a fost cea de-a treia verişoară de gradul al 
doilea. Nu mai sunt scaune, şi o persoană ca mine nu 
poate fi lăsată să stea în picioare, rezemată de perete cu 
tot restul gloatei. 



Cei doi au schimbat o privire între ei. 

— Bănuiesc c-ar fi fost bine să veniţi mai devreme, 
Lady Badica, i-a zis bărbatul. 

Marcella a rămas cu gura căscată de ofensă. 

— N-ai auzit cine sunt? Nu-ţi cunoşti superiorii? 
Insist să vă cedaţi locurile! 

Cuplul nu părea deloc descumpănit. 

— Şedinţa asta e deschisă participării oricui, iar 
scaunele n-au fost rezervate nominal, din câte am fost 
infonnată, a replicat femeia. Avem tot atât drept asupra 
locurilor cât aveţi şi dumneavoastră. 

Marcella şi-a întors privirea ultragiată spre gardianul 
de lângă ea. El i-a răspuns cu o ridicare din umeri. 
Misiunea lui era s-o apere de posibilele primejdii. In 
niciun caz să-i izgonească pe alţii de pe scaunele lor, cu 
atât mai puţin când nu încălcau vreo regulă. Atunci, 
Marcella a mai scos un „Hm!" semeţ, după care s-a 
întors scurt şi s-a îndepărtat, călcând apăsat, fără 
îndoială undeva unde să hărţuiască un alt biet suflet 
nevinovat. 

— Chestia asta, a comentat Adrian, o să fie de-a 
dreptul încântătoare. 

Lissa l-a gratulat cu un zâmbet, după care a reînceput 
să examineze rostul persoanelor din încăpere. Astfel, am 
devenit conştientă de ceva uluitor. Nu puteam să-mi dau 
seama precis cine era fiecare, dar îmi era clar că 
mulţimea nu cuprindea numai familiile regale... aşa cum 
se întâmpla în cazul majorităţii şedinţelor de Consiliu. 



Era acolo „popor" cu grămada, exemplu fiind perechea 
aşezată în apropierea prietenilor mei. Majoritatea 
moroilor nu se sinchisea de Curte. Cei care trăiau în 
lumea largă încercau săsupravieţuiască pe cât puteau de 
bine, cât timp familiile regale se împăunau la Curte şi 
făceau legile. Dar nu şi astăzi. Urma să se aleagă noul 
lor conducător, ceea ce însemna un punct de interes 
pentru toţi moroii. 

Foiala şi haosul au mai continuat o vreme, până când 
unul dintre gardieni a declarat în sfârşit că sala s-a 
umplut la întreaga ei capacitate. Cei rămaşi pe-afară au 
izbucnit în strigăte indignate, reduse însă imediat la 
tăcere când gardienii au închis uşile, izolând salonul. 

La scurt timp după aceea, cei unsprezece membri ai 
Consiliului şi-au ocupat locurile şi — spre marea mea 
mirare — pe cel doisprezecelea scaun s-a aşezat tatăl lui 
Adrian, Nathan Ivashkov. Fusese ales datorită vocii sale 
remarcabile, cu toate că mă întrebam mereu de ce, în 
astfel de situaţii, nu puteau să folosească un microfon, 
pur şi simplu. Probabil, altă tradiţie din vechime. în plus, 
încăperea avea o acustică excelentă. 

Nathan a început să vorbească de îndată ce s-a făcut 
linişte în sală. 

— în absenţa preaiubitei noastre regine... 

S-a oprit, lăsându-şi ochii în jos, cu tristeţe, pentru 
ţinerea unui moment de reculegere înainte de a continua. 

Dac-ar fi fost oricine altcineva, poate aş fi bănuit că 
se preface mai ales după ce-i văzusem atitudinea atât de 



servilă faţa de Tatiana. Dar nu era cazul. Nathan îşi 
iubise înţepată mătuşit la fel de mult ca şi Adrian. 

— Şi, ca urmare a acestei teribile tragedii, eu voi fi 
modruiM»; rul probelor şi alegerilor care vor urma. 

— Ce v-am spus eu? a bombănit Adrian, ale cărui 
sentimente faţă de tatăl său erau făţişe. încântător! 

Nathan a mai mormăit puţin despre importanţa a ceea 
ce avea să unneze şi despre câteva alte puncte legate de 
tradiţia moroilor. Era, totuşi, evident faptul că, la fel ca 
şi mine, toată lumea prezentă chiar îşi dorea să se treacă 
mai repede la principalul eveniment: nominalizările. Şi 
el a părut să-şi dea seama de acelaşi lucru, aşa că a dat 
zor cu formalităţile. în sfârşit, a ajuns şi la partea 
importantă. 

— Fiecare familie, dacă doreşte, poate că aibă câte un 
candidat la coroană, care va fi supus la toate încercările 
prin care au trecut toţi monarhii, încă de la începutul 
lumii. 

Mie mi s-a părut că partea cu „începutul lumii” nu era 
altceva decât o exagerare temerară şi, probabil, 
neverificată, dar treaba lor. 

— Unica excepţie o reprezintă Ivashkovii, din 
moment ce succesiunea monarhilor din aceeaşi familie 
nu este pennisă. Pentru acceptarea candidaturii, sunt 
necesare trei nominalizări din partea unor moroi de 
sânge regal şi cu vârsta potrivită. 

A mai adăugat apoi câte ceva despre ce s-ar întâmpla 
în eventualitatea în care una şi aceeaşi familie ar 



nominaliza mai mult decât un candidat, dar până şi eu 
ştiam că şansele de a se întâmpla aşa ceva erau 
inexistente. Fiecare casă regală căuta să obţină 
maximum de avantaje, iar asta implica o susţinere unită 
a unui singur candidat. 

Mulţumit că toată lumea înţelesese, Nathan şi-a 
înclinat aprobator capul, făcând un gest maiestuos către 
public. 

— Să înceapă nominalizările. 

La început, nu s-a întâmplat nimic. Asta îmi 
reamintea oarecum de vremea şcolii, când un profesor 
zicea ceva de genul „Cine vrea să-şi prezinte primul 
lucrarea?”. Şi toată lumea cam aştepta ca altcineva să ia 
taurul de coame, ceea ce, până la urmă, se şi întâmpla. 

Un bărbat pe care nu-1 cunoşteam s-a ridicat de pe 
scaun. 

— O nominalizez pe prinţesa Ariana Szelsky. 

Ariana, fiind prinţesă, făcea parte din Consiliu şi 
reprezenta o opţiune aşteptată. A primit propunerea, 
înclinându-şi cu graţie capul spre bărbatul respectiv. Un 
al doilea, presupun că tot din familia lor, s-a ridicat la 
rândul lui, oferindu-i cea de-a doua nominalizare. A treia 
şi ultima a venit din partea unui alt Szelsky... şi unul 
extrem de neaşteptat. Era fratele Arianei, un globe- 
trotter aproape niciodată prezent la Curte şi, în acelaşi 
timp, cel al cărui gardian era mama mea. După toate 
probabilităţile, Janine Hathaway se afla şi ea în sală, mi- 
am dat seama. Mi-ar fi plăcut ca Lissa s-o caute cu 



privirea şi s-o găsească, însă ea era mult prea 
concentrată asupra procedurilor. După toate întâmplările 
prin care trecusem, m-am pomenit deodată cuprinsă de 
un dor disperat de a-mi vedea mama. 

Cele trei nominalizări fiind efectuate, Nathan a 
declarat: 

— Candidatura prinţesei Ariana Szelsky este validată. 

A mâzgălit ceva pe foaia de hârtie din faţa lui, cu 
mişcări pline de înflorituri. 

— Continuaţi, a cerut apoi. 

Pe urmă, nominalizările s-au succedat cu rapiditate. 
In majoritate candidaţii erau prinţi şi prinţese, dar mai 
intraseră în rândul lor şi respectaţi — şi, oricum, de rang 
înalt — membri ai unor familii regale. Cel cu numele 
Ozera, Ronald, nu făcea parte din Consiliu şi nici nu era 
unul pe care să-l cunosc. 

— Nu se numără printre candidaţii „ideali” ai mătuşii 
Tasha a murmurat Christian spre Lissa. Totuşi, ea admite 
că nu e un idiot. 

Nu ştiam prea multe nici despre majoritatea celorlalţi 
candidaţi. Despre vreo doi, una fiind Ariana Szelsky, 
aveam o impresie favorabilă. Mai erau şi doi care mereu 
mi se păruseră îngrozitori. Al zecelea candidat era Rufus 
Tarus, vărul Daniellei. Ea trecuse prin căsătorie din 
familia Tarus în rândul Ivashkovilor şi mi s-a părut 
încântată văzându-şi vărul nominalizat. 



— Nu-mi place de el, a zis Adrian, strâmbându-se. 
Mereu îmi spune că trebuie să fac ceva folositor cu viaţa 
mea. 

Nathan a înscris numele lui Rufus pe foaia de hârtie 
pe care apoi a rulat-o ca pe un pergament. Cu toată 
aparenţa de cutmă străveche, bănuiam că vreo secretară 
aflată în public bătea tot ce se spunea acolo pe tastatura 
unui laptop. 

— Ei bine, a declarat Nathan, cu aceasta, se încheie... 

— O nominalizez pe prinţesa Vasilisa Dragomir. 

Lissa şi-a smucit capul spre stânga şi, prin ochii ei, 
am recunoscut un chip familiar. Tasha Ozera. Se ridicase 
şi rostise cuvintele cu o voce sonoră şi încrezătoare, 
rotindu-şi înjur ochii albaştri de gheaţă, parcă sfidând pe 
oricine s-o contrazică. 

întreaga sală a încremenit. Nu tu şuşoteli, nu tu foială 
pe scaune. Doar o tăcere deplină, totală. Judecând după 
chipurile celor prezenţi, candidatul familiei Ozera ocupa 
locul al doilea în topul uluirii la auzul cuvintelor 
pronunţate de Tasha. Primul, evident, îl deţinea Lissa 
însăşi. 

Nathan a avut nevoie de câteva clipe până să-şi poată 
pune gura în mişcare. 

— Dar nu este... 

Deodată, de lângă Lissa, Christian s-a ridicat brusc. 

— Susţin nominalizarea. 

Şi, înainte ca el măcar să se poată aşeza, Adrian era 
deja în picioare. 



— Confirm nominalizarea. 

Toate privirile celor din sală erau acum îndreptate 
asupra Lissei şi a prietenilor ei, după care, ca una 
singură, s-au întors Nathan Ivashkov. 

— Aceasta, a izbutit el până la urmă să îngaime, nu 
este o nominalizare legală. Din cauza actualelor 
regulamente ale Consiliului, familia Dragomir nu este, 
fapt regretabil, eligibilă pentru înscrierea unui candidat. 

Tasha, care nu se temea niciodată să vorbească în faţa 
unei mulţimi, sau să mizeze pe sorţi imposibili, a ţâşnit 
din nou de pe scaun. îmi dădeam seama că abia 
aşteptase. Se pricepea de minune să ţină discursuri şi să 
arunce provocări la adresa sistemului. 

— Nominalizaţii pentru monarhie nu au nevoie să 
deţină o poziţie în Consiliu, sau de cvorum, ca să 
candideze pentru tron. 

— Nu are nicio noimă, s-a împotrivit Nathan. 

Imediat, s-au auzit murmure de încuviinţare. 

— Mai verifică litera legii, Nate... pardon, Lord 
Ivashkov. 

Da, iată-1, în sfârşit. Tatăl meu, cel plin de tact, 
intervenise în conversaţie. Abe era rezemat de un perete, 
în apropierea uşii, superb înveşmântat intr-un costum 
negru, cu o cămaşă şi o cravată având exact aceeaşi 
nuanţă de verde-smarald. Mama era lângă el, cu un 
zâmbet aproape imperceptibil pe faţă. Pentru o clipă, am 
fost captivată de vederea lor, unul lângă celălalt. Mama: 
perfecta a virtuţilor şi manierelor unui gardian. Tata: 



veşnic capabil să-şi atingă ţelurile, oricât de sucite i-ar fi 
fost mijloacele. Stânjenită, începeam să înţeleg de unde- 
mi moştenisem bizara personalitate. 

— Pentru cei nominalizaţi nu există cerinţe privitoare 
la câte persoane au în familie, a continuat Abe, jovial. 
Singura necesitate constă în trei nominalizări din partea 
unor persoane din familiile regale, ca să fie confirmaţi. 

— Dar nu fac parte din familia ei! a exclamat Nathan, 
gesticulând nervos spre locul în care stăteau Christian şi 
propriul său fiu rătăcitor. 

— Nici nu e nevoie, l-a contracarat Abe. Nu trebuie 
decât să provină dintr-o familie regală. Şi provin. 
Candidatura e confonn legii... atât timp cât prinţesa o 
acceptă. 

Toate capetele s-au răsucit acum spre Lissa, ca şi cum 
abia în clipa asta ar fi observat-o pentru prima dată. 
Lissa nu-şi clintise niciun muşchi de la începutul acestei 
întâmplări uluitoare. Era mult prea şocată. Gândurile 
păreau să i se mişte atât cu încetineală cât şi cu 
repeziciune. O parte a minţii ei nici măcar nu îndrăznea 
să examineze ceea ce se petrecea în jur. Cealaltă era 
învolburată de întrebări. 

Ce se-ntâmpla, de fapt? Era doar o glumă? Sau, 
poate, o halucinaţie indusă de spirit? Oare înnebunise, 
până la urmă? Visa? Era o farsă? Şi, dacă era aşa, atunci 
de ce i-o făceau tocmai prietenii ei? De ce i-ar fi făcut ei 
una ca asta? Şi, pentru numele lui Dumnezeu, nu mai 
încetează toată lumea să se holbeze la ea? 



Lissa ştia să se descurce când era în centrul atenţiei. 
Fusese născută şi crescută pentru aşa ceva şi, la fel ca 
Tasha, ştia să se adreseze mulţimilor şi să facă afirmaţii 
cutezătoare... dar atunci când era vorba să le susţină pe- 
ale altora şi când era pregătită pentru aşa ceva. In această 
situaţie, nu era aplicabilă niciuna dintre condiţiile 
acestea. Era, în destul de mare măsură, cam ultimul 
lucru la care s-ar fi aşteptat sau pe care şi l-ar fi dorit. 
Dar aşa, nu se putea hotărî să reacţioneze, sau măcar să 
se gândească la o reacţie. Rămânea la locul ei, tăcută şi 
şocată ca de o explozie. 

Deodată, ceva a smuls-o brusc din transa ei. Mâna lui 
Christian. O apucase, împletindu-şi degetele cu ale ei. O 
uşoară strângere, şi căldura şi energia transmise de el au 
readus-o la viaţă. Şi-a rotit încet privirea prin sală, 
întâlnindu-le pe ale tuturor celor care o priveau. A văzut 
hotărârea din ochii Tashei, şiretenia din ai tatălui meu, 
chiar şi aşteptarea din ai mamei. Aceasta din urmă i s-a 
părut cea mai uimitoare dintre toate. Cum era posibil ca 
Janine Hathaway — care întotdeauna făcea doar ceea ce 
trebuia, şi care cu greu gusta o glumă — să se împace cu 
toate acestea? Cum era posibil ca oricare dintre prietenii 
Lissei să se împace cu toate acestea? Ce, n-o iubeau, nu 
le păsa de ea? 

Rose, şi-a zis ea în gând, ce-aş fi vrut să fii aici şi să- 
mi spui ce să fac! 

Şi eu. Afurisită legătură, să funcţioneze doar intr-un 
singur sens. 



Avea încredere în mine mai mult decât în oricine 
altcineva pe lume, dar îşi dădea seama că avea încredere 
şi în toţi aceşti prieteni... în fine, poate cu excepţia lui 
Abe, dar aşa ceva era de înţeles. Şi, dacă ei făceau toate 
astea, atunci sigur... sigur... aveau un motiv, nu? 

Nu? 

Nu avea nicio logică pentru ea, şi totuşi Lissa şi-a 
simţit picioarele mişcându-se, în timp ce se ridica de pe 
scaun. Şi, cu toată teama şi deruta de care încă era 
cuprinsă, a constatat că vocea i s-a auzit inexplicabil de 
limpede şi de încrezătoare, răsunând prin sală. 

— Accept nominalizarea. 


CINCISPREZECE 


NU-MI FACEA PLĂCERE SA CONSTAT că 

Victor Dashkov avusese dreptate. Dar, of, câtă avusese! 

Odată cu declaraţia Lissei, sala, care până atunci îşi 
ţinuse respiraţia, a explodat deodată. Chiar m-am 
întrebat dac-o fi existat vreodată o şedinţă de Consiliu 
paşnică în istoria moroilor, sau printr-o simplă 
coincidenţă tot nimeream eu peste unele controversate. 
Ceea ce a unnat astăzi mi-a amintit foarte mult de ziua 
ăn care fusese aprobat decretul privitor la vârsta la care 
să fie aruncaţi în luptă dhampirii. Strigăte, certuri, lumea 



în picioare... Gardienii, care în mod nonnal stăteau 
aliniaţi pe lângă pereţi veghind, se amestecaseră acum 
prin mulţime, cu înfăţişări îngrijorate, pregătindu-se 
pentru dispute care puteau să treacă dincolo de cuvinte. 

Pe cât de repede intrase Lissa în centrul atenţiei 
tuturor, pe atât de repede a părut sala să uite de prezenţa 
ei. S-a aşezala loc, iar Christian i-a luat din nou mâna 
într-a lui. Ea i-a strâns-o cu atâta putere, încât mă 
întrebam dacă nu cumva îi oprea circulaţia. Privea fix, 
drept înainte, încă ameţită. Mintea nu-i era concentrată 
la haosul din jurul ei, dar tot ceea ce-i percepeau ochii şi 
urechile ajungea până la mine. într-adevăr, singura 
atenţie de care au avut parte prietenii mei a fost când s-a 
apropiat Daniella să-l certe pe Adrian pentru faptul că 
nominalizase pe cineva din afara familiei sale. El i-a 
răspuns printr-o tipică ridicare din umeri, aşa că ea a 
plecat ţâfnoasă, înţelegând — la fel ca mulţi dintre noi 
— că nu avea sens să încerci o discuţie raţională cu 
Adrian. 

Ai fi zis că într-o sală în care toată lumea se zbătea în 
folosul propriei familii, absolut toţi ar declara, pe cale de 
consecinţă că nominalizarea Lissei nu era valabilă. Cu 
toate acestea, n-a fost cazul... mai ales deoarece nu toată 
lumea prezentă făcea parte din familiile regale. După 
cum remarcasem mai devreme, moroi din toată lumea 
sosiseră să fie martori la evenimentele care aveau să le 
hotărască viitorul. Şi destui dintre ei o priveau cu interes 
pe fata din familia Dragomir, pe prinţesa aceasta dintr-o 



spiţă muribundă, desspre care se spunea că era capabilă 
să înfăptuiască minuni. Nu-i scandau numele în extaz, 
însă mulţi se avântau în focul controversei, susţinând că 
avea tot dreptul din lume să-şi reprezinte familia. Pe 
undeva, bănuiam şi că unora dintre susţinătorii ei „din 
popor” le plăcea, pur şi simplu, ideea de a pune beţe în 
roatele planurilor celor din familiile regale. Tânăra 
pereche care fusese mai adineauri sâcâită de Lady 
Badica nu era unicul caz de abuz dinin partea 
„superiorilor”. 

Dar cel mai surprinzător lucru era că şi unii din 
familiile regale îi ţineau partea Lissei. Oricât de loiali le- 
ar fi fost propriilor familii, nu toţi erau fiinţe lipsite de 
inimă, egoiste şi obtuze. Mulţi aveau simţul dreptăţii şi 
al nedreptăţii... iar dacă Lissa avea legea de partea ei, 
atunci avea şi dreptatea. Plus că multora dintre cei cu 
sânge regal le plăcea de ea şi o respectau. Ariana a fost 
una dintre persoanele care şi- au ridicat vocea în sprijinul 
candidaturii Lissei în ciuda concurenţei create. Ariana 
cunoştea bine legile şi, fără îndoială, îşi dădea seama de 
faptul că portiţa care-i permitea Lissei să candideze avea 
să dispară când venea momentul alegerilor. Şi, totuşi, 
Ariana se ţinea tare, ceea ce mă făcea s-o îndrăgesc încă 
şi mai mult. La adevărata votare, speram ca Ariana să 
câştige coroana. Era inteligentă şi dreaptă: exact ce le 
trebuia moroilor. 

Fireşte, Ariana nu era singura cunoscătoare a legilor. 
Şi alţii s-au agăţat de portiţa respectivă, argumentând că 



nominalizarea unui candidat pentru care nu putea să 
voteze nimeni era lipsită de sens. în mod nonnal, aş fi 
fost de acord cu ei. Controversa se înflăcăra din ce în ce 
mai mult, în timp ce prietenii mei stăteau tăcuţi în 
mijlocul furtunii. în cele din urmă, problema s-a rezolvat 
aşa cum ar trebui să se rezolve toate problemele: prin 
vot. Lissei nefiindu-i încă pennisă ocuparea locului în 
cadrul Consiliului, rămâneau unsprezece membri care 
să-i hotărască viitorul. Şase dintre ei i-au aprobat 
candidatura, făcând-o să devină oficială. Putea să 
candideze. Bănuiesc că unii dintre cei care votaseră în 
favoarea ei nu-şi doreau în realitate ca Lissa să participe, 
dar respectul lor faţă de lege prevalase. 

Destui moroi nu dădeau doi bani pe hotărârea 
Consiliului. Avuseseră grijă să afinne limpede că, după 
părerea lor, disputa era departe de a fi încheiată, 
dovedind astfel dreptatea pronosticurilor lui Victor: că 
bătălia avea să continue, înverşunată ceva vreme, 
înteţindu-se în cazul în care ea chiar trecea testele şi 
ajungea în etapa votării. Deocamdată, însă, mulţimea s-a 
risipit, pe chipurile multora citindu-se uşurarea: nu doar 
pentru că-şi doreau să scape de toate acele urlete, ci şi 
fiindcă erau nerăbdători să răspândească senzaţionalele 
veşti. 

în continuare, Lissa n-a prea vorbit, în timp ce pleca 
însoţită de prietenii noştri. Trecând pe lângă liota de 
gură-cască, a rămas un model de regalitate şi de calm, ca 
şi cum ar fi fost deja proclamată regină. în schimb, 



atunci când a scăpat în sfârşit de toate acestea, ajungând 
în camera ei împreună cu ceilalţi, toate acele sentimente 
până acum zăgăzuite, îngheţate, au explodat. 

— Ce naiba a fost în capetele voastre? a urlat ea. Ce 
mi-aţi făcut? 

Pe lângă Adrian, Christian şi Eddie, îşi făcuseră 
apariţia şi restul conspiratorilor: Tasha, Abe şi mama. 
Cu toţii au rămas total năuciţi de reacţia Lissei, intr-atât, 
încât niciunul n-a putut să-i răspundă pe moment. Iar 
Lissa a profitat de tăcerea lor. 

— Mi-aţi făcut-o! M-aţi vârât drept în mijlocul unui 
coşmar politic! Voi credeţi că eu îmi doresc aşa ceva? 
Chiar credeţi că doresc să fiu regină? 

Fireşte, Abe a fost cel dintâi care şi-a revenit. 

— Dar n-o să fii regină, i-a zis, pe un ton atipic de 
liniştit. Cei care folosesc ca argument cealaltă parte a 
legii au dreptate, nimeni nu poate să şi voteze în realitate 
pentru tine. Pentru asta ţi-ar trebui o familie. 

— Şi-atunci, care-i rostul? a izbucnit ea. 

Era furioasă. Avea tot dreptul să fie. Insă toată 
indignarea, toată mânia asta... erau alimentate de ceva 
mult mai rău decât situaţia în sine. Spiritul ieşise la 
iveală, cerându-şi preţul şi determinând-o să se simtă 
mai supărată decât ar fi fost în mod nonnal. 

— Rostul, a intervenit Tasha, e toată nebunia pe care 
ai văzut-o adineauri în sala de Consiliu. Cu fiecare 
discuţie în contradictoriu, cu fiecare ocazie în care mai 
scoate pe tapet cineva legile de-acum încolo, noi 



câştigăm tot mai mult timp ca s-o salvăm pe Rose şi să 
descoperim cine a ucis-o pe Tatiana. 

— Oricine ar fi fost făptaşul, sigur avea anumite 
interese în privinţa tronului, i-a explicat Christian, 
încercând să-i pună o mână pe umăr, însă Lissa s-a 
smucit. Fie pentru el însuşi, fie pentru cineva cunoscut. 
Şi, cu cât îi întârziem mai mult desfăşurarea planului cu 
atât avem mai mult timp să aflăm despre cine e vorba. 

Disperată, Lissa şi-a înfipt mâinile în părul ei lung. 
Am încercat să smulg colacul acela de furie din ea, 
absorbindu-1 în mine. Am reuşit, într-o mică măsură, dar 
suficient cât să-şi lase mâinile pe lîngă corp. Totuşi, încă 
era iritată. 

— Şi cum aş mai putea să-l caut pe asasin cât timp 
sunt legată de mâini şi de picioare cu testele alea 
tâmpite? a cerut ea să afle. 

— N-o să-l mai cauţi, i-a replicat, simplu, Abe. O să-l 
căutăm noi. 

Lissa a făcut ochii mari. 

— Asta n-a fost niciodată în plan! N-am de gând să- 
mi pierd vremea cu încercările regale, când Rose are 
nevoie de mine. Vreau s-o ajut! 

Era o situaţie aproape comică. Aproape. Nici eu, nici 
Lissa nu nu suportam să „stăm degeaba” atunci când 
credeam că cealaltă parte are nevoie de ajutor. Ne 
doream să fim în toiul acţiunii, participând activ la tot ce 
putea să ducă la reglarea situaţiei. 



— Dar o ajuţi, a insistat Christian şi mâna i-a zvâcnit, 
dar n-a mai îndrăznit s-o atingă încă o dată. Altfel faţă 
de cum te-ai fi aşteptat, dar oricum o să-i fie de ajutor. 

Aceleaşi argumente pe care le tot foloseau ceilalţi şi 
cu mine. Şi pe ea o enervau la fel de tare pe cât mă 
enervaseră pe mine, aşa că am tras cu disperare de valul 
acela de instabilitate pe care spiritul îl tot trimitea prin 
ea. 

Lissa a mijit ochii, îndreptându-şi privirea acuzatoare 
sprefeţele tuturor, pe rând. 

— Cui, Doamne, iartă-mă, i-a trecut prin cap ideea 
asta ? 

O nouă tăcere stânjenită a urmat. 

— Lui Rose, i-a răspuns, până la urmă, Adrian. 

Răsucindu-se pe călcâie, Lissa i-a aruncat o privire 
crâncenă. 

— Nu-i adevărat! Ea nu mi-ar face una ca asta! 

— Ba da, a insistat el. Am stat de vorbă cu ea în vis. 
A fost ideea ei, şi... e o idee bună. 

Chiar nu mi-a plăcut că părea surprins de chestia asta. 

— în plus, a adăugat el, şi tu ai cam pus-o într-o 
situaţie proastă. Se tot plângea cât de naşpa poate să fie 
oraşul în care ai trimis-o. 

— OK, s-a răstit Lissa, neluând în seamă partea 
referitoare la văicărelile mele. Presupunând că ar fi 
adevărat, că Rose şi- ar fi transmis ideea asta „strălucită", 
atunci de ce nu s-a sinchisit nimeni să mă anunţe şi pe 



minei N-aţi crezut că o mică prevenire ar putea să fie 
de folos? 

Din nou, parc-aş fi fost eu, plângându-mă că propria- 
mi evadare fusese ţinută în secret faţă de mine. 

— Nu tocmai, a zis Adrian. Ne-am închipuit c-o să 
reacţionezi exact aşa, şi-o să ai timp să-ţi plănuieşti un 
refuz. Am cam riscat mizând pe faptul că, dacă eşti luată 
pe nepregătite, o să accepţi. 

— Chiar aţi riscat, a replicat ea. 

— Dar ne-a ieşit, s-a auzit răspunsul lipsit de 
menajamente al Tashei. Ştiam c-o s-o faci pentru noi. Şi, 
fie vorba între noi, a adăugat, făcându-i cu ochiul, eu 
cred că ai fi o regină nemaipomenită. 

Lissa i-a aruncat o privire tăioasă, aşa că am mai 
încercat o dată să-i absorb ceva din întuneric. M-am 
concentrat asupra emoţiilor acelora învolburate, 
închipuindu-mă pe mine cuprinsă de ele, în locul ei. N- 
am reuşit să absorb totul, însă suficient cât să-i dispară 
agresivitatea. Furia s-a învăpăiat deodată în mine, or- 
bindu-mă pentru o clipă, dar am reuşit s-o împing intr-un 
cotlon îndepărtat al minţii. Dintr-odată, s-a simţit 
epuizată. Şi eu, la fel. 

— Primul test e mâine, a anunţat ea, liniştită. Dacă-1 
pic, am ieşit din cursă. Şi planul se duce de râpă. 

Christian a mai făcut o încercare de a o cuprinde cu 
braţul, iar de data asta ea nu s-a mai opus. 

— N-o să pici, a asigurat-o el. 



Lissa n-a mai spus nimic, şi am văzut uşurarea pe 
chipurile tuturor. Nimeni nu crezuse nici măcar pentru o 
clipă că ei i-ar fi plăcut ideea, însă păreau convinşi de 
faptul că nu avea să-şi retragă candidatura; la mai mult 
de-atât nici nu sperau. 

Mama şi Eddie nu scoseseră o vorbă în tot acest timp. 
După obiceiul gardienilor, rămăseseră deoparte, în 
umbră, cât timp îşi rezolvau moroii propriile probleme. 
După ce-a trecut furtuna, a făcut şi mama un pas înainte, 
însoţit de un gest spre Eddie. 

— Unul dintre noi doi o să încerce să fie în 
permanenţă lângă tine, a anunţat-o ea. 

— Pentru ce? s-a mirat Lissa. 

— Fiindcă ştim că există cineva care nu se dă în lături 
de la orice ca să obţină ceea ce-şi doreşte, i-a explicat 
Tasha. Iar ei doi şi Mihail sunt singurii gardieni în care 
putem să avem încredere cu adevărat. 

— Eşti sigură? s-a amestecat Abe, aruncându-i Tashei 
o privire şireată. Mă mir că nu ţi-ai adus aici şi atât de 
specialul „prieten” gardian. 

— Ce prieten special? s-a interesat Christian, sesizând 
imediat insinuarea. 

Spre uimirea mea, Tasha s-a îmbujorat. 

— Doar un cunoscut de-al meu. 

— Care te urmează cu o privire de căţeluş, a 
completat-o Abe. Cum îl cheamă? Evan? 

— Ethan, l-a corectat Tasha. 



Mama, părând exasperată de o discuţie atât de 
ridicolă, i-a pus capăt cu promptitudine; cu atât mai bine, 
din moment ce Christian îmi dădea impresia c-ar mai 
avea de spus vreo câteva. 

— Las-o în pace, l-a repezit ea pe Abe. Nu avem timp 
pentru aşa ceva. Ethan e un tip de treabă, dar cu cât ştiu 
mai puţini despre asta, cu atât e mai bine. Şi, din 
moment ce Mihail are un post pennanent, eu şi cu Eddie 
ne vom ocupa de securitate. 

Eram de acord cu tot ce spusese, însă deodată m-a 
izbit gândul că, pentru implicarea mamei în toată 
povestea, cineva — Abe, probabil — trebuise s-o pună 
la curent cu toate activităţile ilegale desfăşurate în ultima 
vreme. 

Fie că el a ştiut să fie extrem de convingător, fie că ea 
chiar mă iubea foarte mult. înciudată, am presupus că 
ambele variante erau adevărate. Atunci când moroii se 
aflau la Curte, nu mai aveau nevoie ca gardienii lor să-i 
însoţească peste tot, ceea ce însemna că mama avea, cel 
mai probabil, să fie liberă de la îndatoririle ei, cât timp 
Lordul Szelsky mai zăbovea pe-acolo. Cât despre Eddie, 
el încă nu primise vreo repartiţie, ceea ce, de asemenea îi 
oferea un program flexibil. 

Lissa tocmai se pregătea să spună ceva, când o 
puternică smucitură din propria-mi realitate m-a smuls 
din mintea ei. 

— Scuze, am auzit-o pe Sydney. 

Frâna ei bruscă fusese ceea ce mă adusese înapoi. 



— Dobitocul ăla mi-a tăiat calea. 

Nu fusese vina lui Sydney, dar tot m-am simţit iritată 
din cauza întreruperii şi am fost tentată să urlu la ea. 
Inspirând adânc, mi -am reamintit că doar resimţeam 
efectele secundare ale spiritului şi că nu puteam pennite 
ca ele să-mi inducă un comportament iraţional. Aveau să 
se stingă treptat, ca de fiecare dată; şi totuşi, ceva din 
mine ştia că nu voi putea să absorb la infinit întunericul 
din Lissa. Nu voi fi capabilă la infinit să-l stăpânesc. 

Acum, că revenisem la mine însămi, am privit afară 
pe geam, încercând să examinez împrejurimile. Nu mai 
eram în munţi. Ajunseserăm într-o zonă urbană şi, cu 
toate că traficul nu era câtuşi de puţin unul încărcat (dat 
fiind şi faptul că ne aflam încă în toiul nopţii pentru 
oameni), categoric vedeam mai multe vehicule pe şosea 
decât de ceva vreme încoace. 

— Unde suntem? am întrebat. 

— La periferia Lexingtonului, mi-a răspuns Sydney. 

A oprit apoi la o benzinărie din apropiere, atât pentru 
alimentare, cât şi ca să avem răgaz să introducem adresa 
lui Donovan în GPS-ul ei. Era la vreo opt kilometri 
distanţă. 

— Nu e o zonă prea grozavă a oraşului, din câte am 
auzit, ne-a zis Dimitri. Donovan conduce un salon de 
tatuaje, deschis numai noaptea. Mai lucrează vreo doi 
alţi strigoi cu el. Au clienţi din rândul petrecăreţilor, sau 
puştani beţi... genul de persoane care pot să dispară cu 
uşurinţă. Genul de persoane preferat al strigoilor. 



— Mi se pare că poliţia ar putea să observe, până la 
urmă, că de fiecare dată când se duce cineva să-şi facă 
un tatuaj, dispare pe urmă, am remarcat eu. 

Dimitri hohotit aspru. 

— Ei bine, partea „nostimă” e că nu-i ucid pe toţi care 
le vin. Unora chiar le fac tatuajele şi-i lasă să plece. Mai 
fac şi contrabandă cu droguri pe-acolo. 

L-am privit curioasă, în timp ce Sydney se urca 
înapoi în maşină. 

— E clar că ştii multe. 

— Am avut grijă să ştiu multe, iar strigoii mai au 
nevoie şi ei de un acoperiş deasupra capului. De fapt, 1- 
am întâlnit pe Donovan o singură dată şi am luat cea mai 
mare parte din infonnaţii direct de la sursă. Doar că n- 
am ştiut exact unde lucrează, până acum. 

— OK, aşadar, avem infonnaţia asta despre el. Ce-o 
să facem cu ea? 

— Să-l ademenim afară. îi trimitem un „client” care 
să-i transmită din partea mea că am nevoie să mă 
întâlnesc cu el. Nu sunt genul de persoană pe care s-o 
ignore... în fine, adică nu eram... nu contează. Imediat 
cum îl vedem afară, îl ducem intr-un loc pe care-1 
alegem dinainte. 

Am încuviinţat. 

— Pot să-o fac. 

— Nu, m-a contrazis Dimitri. Nu poţi. 

— De ce? m-am mirat, întrebându-mă dacă nu cumva 
i se părea ceva prea periculos pentru mine. 



— Fiindcă or să-şi dea seama că eşti dhampir încă din 
clipa în care dau ochii cu tine. Probabil, or să te simtă 
chiar dinainte, după miros. Niciun strigoi nu are 
dhampiri care să lucreze pentru ei, numai oameni. 

în automobil s-a aşternut o tăcere stingherită. 

— Nu! a exclamat Sydney. Eu nu fac una ca asta! 

— Nici mie nu-mi place ideea, a zis Dimitri, clătinând 
din cap, dar nu prea avem de ales. Dac-o să creadă că 
lucrezi pentru mine n-o să-ţi facă nimic. 

— Mda? Şi ce-o să se-ntâmple dacă n-o să mă creadă? 
A vrut ea să ştie. 

— Nu prea cred c-o să rişte. Probabil c-o să vină cu 
tine ca să verifice, cu gândul că, dacă-1 minţi, poate să te 
ucidă atunci. 

Replica lui n-a făcut-o să se simtă mai bine. 
Dimpotrivă, a scos un geamăt. 

— N-ai cum s-o trimiţi pe ea înăuntru, i-am atras 
atenţia. O să-şi dea seama că e Alchimist. Niciun 
Alchimist n-ar lucra vreodată pentru strigoi. 

Surprinzător, Dimitri nu se gândise la asta. Am rămas 
din nou tăcuţi, dar Sydney a fost cea care, în mod 
neaşteptat, a găsit soluţia. 

— Când am fost înăuntru, în benzinărie, a rostit ea, 
tărăgănat, am văzut că aveau, cum să-i zic, un raft cu 
chestii pentru machiaj. Probabil c-am putea să acoperim 
cu pudră tatuajul, cel puţin în mare parte. 

Zis şi făcut. Singura pudră compactă pe care o avea la 
vânzare benzinăria nu se potrivea prea grozav cu tenul 



ei, însă i-am întins destulă cât să-i ascundă crinul auriu 
de pe obraz. Ne-am mai ajutat un pic şi pieptănându-i 
părul peste faţă. Mulţumiţi că obţinuserăm tot ce se 
putea, am pornit spre salonul lui Donovan. 

Era situat, într-adevăr, într-o zonă mai dărăpănată a 
oraşului. La câteva străzi distanţă de salonul pentru 
tatuaje am descoperit ceea ce semăna a club de noapte, 
dar în rest, cartierul părea pustiu. Cu toate acestea, nu m- 
am lăsat păcălită. Nu era un loc prin care să-ţi doreşti să 
te plimbi noaptea, de una singură. Scria pe el „tâlhărie” 
cu litere cât casa. Dacă nu mai rău. 

Am verificat zona până când a găsit Dimitri un loc 
care i s-a părut satisfăcător. O alee lăturalnică, la două 
clădiri distanţă faţă de salon. într-o parte avea un gard 
strâmb din sârmă, iar în cealaltă, o clădire scundă, din 
cărămidă. Dimitri a instruit-o pe Sydney cum să 
procedeze ca să-i aducă pe strigoi spre noi. Ea a 
memorat totul, clătinând din cap a încuviinţare, însă 
puteam să-i disting frica în ochi. 

— E cazul să te arăţi fascinată, a învăţat-o el. Oamenii 
care-i slujesc pe strigoi îi venerează... sunt nerăbdători să 
le facă pe plac. Din moment ce stau atât de mult timp în 
preajma strigoilor, nu sunt atât de speriaţi sau de 
îngroziţi. Tot se tem un pic, nonnal, dar nu atât cât se 
vede acum pe faţa ta. 

— Chiar nu pot să mă stăpânesc, a mărturisit Sydney, 
înghiţind în sec. 



îmi era milă de ea. Credinţa ei nestrămutată era că 
toţi vampirii sunt răi, iar noi o trimiteam intr-un cuib al 
celor de cea mai joasă speţă, supunând-o unui risc 
însemnat. Mai ştiam şi că nu văzuse decât un singur 
strigoi în viaţa ei şi, cu toată dădăceala lui Dimitri, 
vederea mai multora putea s-o paralizeze de groază. 
Dacă rămânea încremenită în faţa lui Donovan, totul 
putea să se ducă de râpă. Pradă unui impuls, am 
îmbrăţişat-o. Spre mirarea mea, nu s-a împotrivit. 

— Hai că poţi, am încurajat-o. Eşti o fată puternică... 
iar lor le e mult prea frică de Dimitri. Bine? 

După ce a inspirat adânc de vreo câteva ori, Sydney a 
făcut un semn de încuviinţare. I-am mai adresat amândoi 
câteva vorbe de îmbărbătare, după care ea a trecut 
dincolo de colţul clădirii, îndreptându-se spre stradă şi 
apoi dispărând din vedere. Am aruncat o privire spre 
Dimitri. 

— Poate că tocmai am trimis-o la moarte. 

— Ştiu, mi-a răspuns, întunecat la faţă. Dar acum nu 
mai e nimic de făcut. Mai bine ţi-ai ocupa poziţia. 

Cu ajutorul lui, am reuşit să mă caţăr pe acoperişul 
scund al clădiri. N-a fost nimic intim în felul în care m-a 
săltat în braţe, dar nu mi-am putut stăpâni acea senzaţie 
electrizantă pe care mi-o dădea orice atingere a lui, şi 
nici să remarc cât de uşor conlucram amândoi. De îndată 
ce m-a văzut plasată în siguranţă, Dimitri a pornit spre 
cealaltă parte a clădirii pe care o ocolise Sydney şi a 



rămas la pândă imediat după colţ, după care n-am mai 
avut altceva de făcut decât să aşteptăm. 

Era un chin... şi nu doar din cauză că ne aflam în 
pragul unei confruntări. Nu puteam să-mi iau gândul de 
la Sydney, de la ceea ce-i ceruserăm să facă. Sarcina 
mea era să-i apăr de rele pe nevinovaţi... nu să-i arunc în 
cuibul răului. Dacă planul nostru dădea greş? Au trecut 
mai multe minute până când, în sfârşit, am auzit zgomot 
de paşi şi murmur de voci, în timp ce mă străbătea acel 
familiar val de greaţă. îi scoseserăm pe strigoi din 
bârlog. 

Trei dintre ei au apărut pe după colţul clădirii, cu 
Sydney în faţa lor. La un moment dat, s-au oprit, ocazie 
cu care l-am dibuit pe Donovan. Era cel mai înalt dintre 
ei — fusese moroi înainte şi avea părul închis la culoare 
şi o barbă care-mi amintea de cea a lui Abe. Dimitri mi-1 
descrisese, ca nu cumva (eventual) să-l ucid. Acoliţii lui 
rămăseseră în spate, vigilenţi, în gardă. M-am încordat, 
ţinând strâns ţepuşa în mâna dreaptă. 

— Belikov? a strigat Donovan, cu o voce aspră. Unde 
eşti? 

— Aici, s-a auzit răspunsul lui Dimitri... cu acea voce 
rece, îngrozitoare, de strigoi. 

Imediat, şi-a făcut apariţia de după colţul opus al 
clădirii, dar menţinându-se în umbră. 

Recunoscându-1, Donovan a avut o uşoară relaxare... 
dar chiar şi pe întuneric, adevărata identitate a lui 
Dimitri tot s-a materializat. Donovan s-a crispat... 



sesizând brusc primejdia, chiar dacă era una care-1 
deruta, sfidând tot ce ştia el. Exact în aceeaşi clipă, unul 
dintre ciracii lui şi-a smucit capul. 

— Dhampiri! a exclamat el. 

Nu trăsăturile lui Dimitri îi oferiseră pontul, ci 
mirosul nostru., şi am răsuflat uşurată, într-o mută 
mulţumire la adresa Divinităţii pentru faptul că le luase 
atât timp până să-şi dea seama. 

Atunci, am sărit de pe acoperiş. Nu era o distanţă de 
la care să-ţi fie uşor să sari... dar nici una care să-mi 
aducă moartea. Plus că aterizarea mi-a fost amortizată de 
un strigoi. 

M-am nimerit peste unul dintre tipii lui Donovan, 
doborându-1 la pământ. Mi-am repezit ţepuşa spre inima 
lui, dar avea reflexe repide. Fiind mai uşoară, eram lesne 
de împins. Mă aşteptasem la aşa ceva, aşa că am reuşit 
să-mi menţin echilibrul. Cu coada ochiului, am văzut-o 
pe Sydney lăsându-se în jos şi îndepărtându-se în grabă, 
conform instrucţiunilor noastre. O voiam departe de 
bătălie şi-o învăţaserăm să se ducă la maşină şi să se 
pregătească pentru plecare, pentru eventualitatea în care 
ar 11 ieşit rău. 

Evident, cu strigoii era mereu rău. Donovan şi celălalt 
tip se îndreptaseră amândoi spre Dimitri, considerându-1 
pericolul cel mai mare. Adversarul meu, judecând după 
zâmbetul colţuros, nu părea să mă considere câtuşi de 
puţin un pericol. S-a avântat spre mine, şi eu m-am ferit, 
dar nu înainte să-i strecor o lovitură cu piciorul care l-a 



nimerit în genunchi. Nu mi-a dat impresia că l-ar fi 
durut, dar tot l-a dezechilibrat. Am mai încercat o dată 
cu ţepuşa, însă m-a îmbrâncit din nou, trântindu-mă cu 
putere pe jos. Cimentul zgrunţuros mi-a răzuit gambele 
goale, jupuindu-mi pielea. Din cauză că blugii 
ajunseseră să-mi fie prea murdari şi prea rupţi, fusesem 
obligată să îmbrac o pereche de pantaloni scurţi din 
rucsacul adus de Sydney. N-am luat în seamă durerea, 
ţâşnind imediat înapoi cu o iuţeală la care strigoiul nu se 
aşteptase. Ţepuşa din mâna mea i-a nimerit inima. 
Lovitura n-a fost atât de puternică pe cât mi-ar fi plăcut, 
însă de ajuns cât să-l azvârl în spate, ceea ce mi-a pennis 
apoi să împing ţepuşa mai adânc şi să-l lichidez. Fără ca 
măcar să-i aştept prăbuşirea, mi-am smuls ţepuşa şi m- 
am întors spre ceilalţi. 

Nu ezitasem nicio clipă în lupta pe care tocmai o 
încheiasem, însă acum, ceea ce am văzut m-a făcut să 
mă opresc. Faţa lui Dimitri. Era... îngrozitoare. Feroce. 
Avusese o înfăţişare asemănătoare atunci când mă 
apărase, cu ocazia arestării mele: expresia aceea de zeu 
neîmblânzit al războiului, care spunea că ar fi în stare să 
dea piept cu iadul întreg. Dar felul în care arăta acum... 
ei bine, ducea îndârjirea aceea la un nivel cu totul nou. 
Era ceva personal, mi-am dat seama. Lupta cu strigoii 
aceia nu ţinea doar de găsirea Sonyei şi ajutarea Lissei. 
Ţinea de renaştere, era o tantativă de a-şi distruge 
trecutul prin distrugerea răului ieşit în cale. 



M-am repezit să-l secundez, exact în timp ce-1 
străpungea cu ţepuşa pe celălalt ajutor al lui Donovan. A 
existat atâta putere în lovitura aceea, mult mai multă 
decât îi era necesară ca să-l repeadă pe strigoi în zidul 
din cărămidă şi să-i străpungă inima. Chiar dacă era 
imposibil, mi -am imaginat ţepuşa trecând de cealaltă 
parte a corpului şi înfigându-se în zid. Dimitri pusese în 
acea ucidere mai multă concentrare şi mai multă forţă 
decât ai fl fost cazul. Trebuia să reacţioneze aşa cum 
reacţionasem eu, să se întoarcă imediat spre următoarea 
ameninţare, din moment ce strigoiul era mort. în loc de 
asta, Dimitri s-a fixat atât de intens asupra victimei lui, 
încât n-a observat că Donovan încerca să profite de 
situaţie. Spre norocul lui, eram acolo ca să-i ţin spatele. 

Mi-am repezit trupul într-al lui Donovan, 
îmbrâncindu-1 lângă Dimitri. în acelaşi timp, l-am văzut 
pe Dimitri scoţându-şi ţepuşa din trupul strigoiului mort, 
pe care apoi l-a izbit încă o dată de perete. Acum, 
reuşisem să-i captez atenţia lui Donovan şi aveam de 
furcă, evitându-i atacurile fără să-l ucid. 

— Dimitri! am urlat. Vino să mă ajuţi. Am nevoie de 
tine! 

N-aveam cum să văd ce făcea el, dar în numai câteva 
secunde era lângă mine. Cu ceea ce a sunat aproape ca 
un răget, a sărit pe Donovan, cu ţepuşa pregătită, 
doborându-1. Răsuflând uşurată, m-am apropiat să-l ajut 
la imobilizare. Atunci, am văzut ţepuşa lui Dimitri 
îndreptată spre inima lui Donovan. 



— Nu! am strigat, lăsându-mă jos spre caldarâm şi 
încercând atât să-l ţin acolo pe Donovan, cât şi să-i abat 
braţul lui Dimitri. Avem nevoie de el! Nu-1 omorî! 

Din expresia lui Dimitri, nu-mi dădeam seama dacă 
mă auzea. In ochii lui se vedea moartea. Voia să îl 
omoare pe Donovan. Dorinţa devenise brusc prioritară. 

Ţinându-1 încă pe Donovan cu o mână, l-am plesnit 
pe Dimitri peste faţă cu cealaltă... alegând obrazul în 
care nu-1 izbisem cu pumnul alaltăseară. Nu cred să fi 
simţit vreo durere cu toată adrenalina care-1 potopise, 
însă palma l-a trezit la realitate. 

— Nu-1 omorî! i-am repetat. 

Comanda mea a izbutit să ajungă până la Dimitri. Din 
nefericire, lupta dintre noi îi oferise spaţiu de manevră 
lui Donovan, care a încercat să se elibereze, însă atunci, 
simultan, ne-am aruncat amândoi pe el, ţintuindu-1. Asta- 
mi amintea de situaţiile în care înterogasem strigoi în 
Rusia. Fusese nevoie de un întreg grup de dhampiri ca să 
înfrâneze un singur strigoi, însă Dimitri părea să aibă o 
forţă supranaturală. 

— Când îi interogam, obişnuiam să... 

M-am întrerupt, fiindcă Dimitri se hotărâse să-şi 
întrebuinţeze propria metodă de interogare. L-a apucat 
pe Donovan de umeri şi l-a scuturat energic, făcându-1 
pe strigoi să se izbească în repetate rânduri cu capul de 
ciment. 

— Unde stă Sonya Karp? a răcnit Dimitri. 

— Eu nu..., a început Donovan. 



Insă Dimitri nu avea răbdare pentru eschivările 
strigoiului. 

— Unde e? Ştiu că tu o cunoşti! 

— Eu... 

— Unde stă? 

In acea clipă, am văzut pe chipul lui Donovan un 
lucru pe care nu-1 mai văzusem niciodată până atunci la 
un strigoi: frica. Fusesem convinsă că era o stare pe care, 
pur şi simplu, ei n-o cunoşteau. Sau, dacă da, atunci 
apărea numai în luptele dintre ei. Doar nu erau să-şi 
piardă timpul cu frica atunci când aveau de-a face cu 
prăpădiţii de dhampiri. 

Numai că, o, Doamne, lui Donovan îi era frică de 
Dimitri sinceră să fiu, şi mie. 

Ochii aceia roşii se făcuseră mari: mari, disperaţi şi 
îngroziţi. Când Donovan a bolborosit următoarele lui 
cuvinte, ceva mi-a spus că erau sincere. Frica nu-1 lăsa 
să mintă. Era prea şocat şi prea surprins de toate astea. 

— în Paris, a icnit el. E în Paris! 

— Iisuse, am exclamat. N-avem cum să ajungem cu 
maşina în Paris. 

Donovan a scuturat din cap (atât cât mai putea, fiind 
zgâlţâit de Dimitri). 

— E un orăşel mic... la o oră de-aici. Acolo e lacul ăla 
mititel. Nu prea e nimeni pe el. Casă albastră. 

Indicaţii vagi. Aveam nevoie de mai mult. 

— Ai vreo adre... 



Numai că, după toate aparenţele, Dimitri nu-mi 
împărtăşea nevoia de infonnaţii suplimentare. Până să- 
mi tennin eu întrebarea, ţepuşa lui şi-a făcut apariţia... în 
inima lui Donovan. Strigoiul a scos un ţipăt oribil, 
înfiorător, care s-a stins pe măsură ce-1 cuprindea 
moartea. Am tresărit. Cât avea să mai dureze până să-l 
audă cineva şi să cheme poliţia? 

Dimitri şi-a tras ţepuşa afară... după care l-a străpuns 
pe Donovan încă o dată. Şi încă o dată. L-am privit 
oripilată, nevenindu-mi să cred, paralizată pentru câteva 
clipe. Apoi, l-am apucat de braţ pe Dimitri şi am început 
să-l scutur, deşi aveam impresia că mai mult efect aş fi 
obţinut zgâlţâind clădirea din spatele meu. 

— E mort, Dimitri! E mort! Tennină. Te rog. 

Pe chipul lui Dimitri era încă zugrăvită acea expresie 
cumplită, nespus de cumplită: de furie, dar acum 
marcată şi de puţină disperare. Disperarea care-i spunea 
că, dacă-1 distrugea pe Donovan, poate că reuşea să 
distrugă tot răul din viaţa lui. 

Nu ştiam ce să mai fac. Trebuia neapărat să plecăm 
de-acolo. Trebuia s-o aducem pe Sydney, să 
dezintegreze cadavrele. Timpul trecea, iar eu nu puteam 
decât să repet aceleaşi cuvinte. 

— E mort! Lasă-1. Te rog. E mort. 

Şi atunci, cumva, nu ştiu cum, cuvintele mele au 
reuşit să pătrundă până la Dimitri. Mişcările i-au 
încetinit şi, în cele din urmă, s-au oprit. Mâna în care 
ţinea ţepuşa i-a căzut, moale, de-o parte a corpului, în 



timp ce fixa cu privirea ceea ce mai rămăsese din 
Donovan... şi nu era deloc ceva plăcut la vedere. Furia 
de pe faţă i-a cedat complet locul deznădejdii... care, la 
rândul ei, a fost înlocuită de disperare. 

L-am tras uşurel de braţ. 

— Gata. E destul. 

— Niciodată nu e destul, Roza, mi-a răspuns, în 
şoaptă, cu o durere în voce care mă ucidea. Niciodată n- 
o să fie destul. 

— Ba e, deocamdată, i-am zis, trăgându-1 spre mine. 

Fără să se împotrivească, şi-a lăsat ţepuşa să cadă şi 
şi-a îngropat faţa în umărul meu. Mi-am lăsat şi eu 
ţepuşa şi l-am îmbrăţişat, trăgându-1 şi mai aproape. M-a 
înfăşurat la rândul lui cu braţele, căutând contactul cu o 
altă fiinţă vie, contactul pe care ştiam de mult că şi-l 
dorea. 

— Tu eşti singura, mi-a zis, agăţându-se mai strâns de 
mine. Singura care înţelege. Singura care m-a văzut cum 
am fost. N-aş putea niciodată să-i explic altcuiva... tu 
eşti singura. Singura căreia pot să-i spun... 

Am închis ochii pentru o clipă, copleşită de vorbele 
lui. Chiar dacă-i jurase supunere Lissei, asta nu însemna 
că-i şi dăruise pe deplin inima. De atât timp, noi doi 
eram într-o perfectă sincrozare, pennanent înţelegându- 
ne unul pe celălalt. încă era aşa, indiferent dac-am fi fost 
împreună, indiferent dac-aş fi fost cu Adrian. Dimitri îşi 
păzise întotdeauna inima şi sentimentele până când mă 
cunoscuse pe mine. Crezusem că şi le ferecase la loc, dar 



din câte se părea, avea încă destulă încredere în mine cat 
să-mi dezvăluie ce-1 măcina pe dinăuntru. 

Am deschis ochii şi i-am întâlnit privirea întunecată, 
sinceră. 

— E bine, i-am zis. E bine acum. Sunt aici. O să fiu 
mereu când ai nevoie de mine. 

— îi tot visez, ştii? Pe toţi nevinovaţii pe care i-am 
ucis, mi-a mărturisit, în timp ce ochii îi fugeau iarăşi 
spre cadavrul lui Donovan. Mă tot gândesc... poate, dacă 
distrug suficienţi strigoi, coşmarurile mi-ar dispărea. 
Atunci, aş fi sigur că nu sunt unul dintre ei. 

L-am prins cu mâna de bărbie, întorcându-i faţa spre 
mine, cât mai departe de Donovan. 

— Nu. Tu simţi nevoia să-i distrugi pe strigoi pentru 
că ei sunt răi. Pentru că asta-i ceea ce facem noi. Dacă 
vrei să-ţi dispară coşmarurile, trebuie să-ţi trăieşti viaţa. 
E singura cale. Puteam să fi murit amândoi acum. N-am 
murit. Poate c-o să murim mâine. Nu ştiu. Dar ceea ce 
contează este că suntem vii în clipa asta. 

Băteam câmpii deja. Nu-1 mai văzusem niciodată pe 
Dimitri atât de prăbuşit, nu după renaşterea lui. 
Pretinsese că traiul de strigoi îi distrusese atâtea 
sentimente. Nu fusese aşa. Erau prezente, mi -am dat 
seama. Tot ce avusese înainte era încă înăuntrul lui, 
numai că ieşea doar în mici izbucniri... ca în momentul 
acesta, de furie şi de disperare. Sau atunci când mă 
apărase de gardienii veniţi să mă aresteze. Vechiul 
Dimitri nu dispăruse. Doar stătuse încuiat, iar eu nu 



ştiusem cum să-l eliberez. Nu se întâmplase aşa datorită 
a ceea ce făcusem eu. El fusese mereu cel răspunzător de 
vorbele înţelepte, cu putere de pătrundere. Nu eu. Şi 
totuşi, acum mă asculta. Ii captasem atenţia. Ce-aş putea 
să spun? Cum aş putea să-i ajung la suflet? 

— Ţi-aduci aminte ce mi-ai spus mai devreme? l-am 
întrebat. Când eram în Rubysville? Viaţa e în detalii. 
Trebuie să apreciezi detaliile. E singura cale prin care 
poţi să învingi ce ţi-au făcut strigoii. Singura cale ca să 
redevii cel care eşti cu adevărat. Ai zis-o tu însuţi: ai 
fugit împreună cu mine, ca să simţi lumea din nou. Să-i 
simţi frumuseţea. 

Dimitri a dat să-şi întoarcă iar ochii spre Donovan, 
dar nu l-am lăsat. 

— Aici nu e nimic frumos. Doar moarte, şi-atât, a zis. 

— Ce spui tu nu poate să fie adevărat, decât dacă 
permiţi tu să se adeverescă, am insistat disperată, 
simţind în continuare presiunea timpului. Găseşte ceva. 
Ceva frumos. Orice. Orice care să-ţi demonstreze că nu 
eşti de-al lor. 

Privirea i se întorsese spre mine, studiindu-mi chipul 
în tăcere. M-am simţit străbătută de panică. Nu mergea. 
Nu reuşisem. Dar trebuia neapărat să plecăm de-acolo, 
indiferent de starea lui. Ştiam că şi el avea să plece. 
Dacă învăţasem ceva, atunci era că instinctele de 
războinic ale lui Dimitri funcţionau încă. Dacă-i spun că 
se apropie primejdia, reacţionează instantaneu, oricâte 
chinuri interioare ar fi resimţit. Totuşi, nu voiam să fie 



aşa. Nu voiam să plece mânat de disperare. Voiam să 
plece de-aici apropiindu-se cu încă un pas de bărbatul pe 
care-1 ştiam eu. Voiam să rămână cu un coşmar în 
minus. 

Totuşi, era mai presus de priceperea mea. Doar nu 
eram psiho terapeut. Tocmai mă pregăteam să-i spun că 
trebuie să plecăm, să-i declanşez reflexele soldăţeşti, 
când, deodată, a vorbit. Abia şoptit. 

— Părul tău... 

—Ce? 

Pentru o clipă, m-am întrebat dacă nu cumva luase 
foc, sau mai ştiu eu ce. Mi-am pipăit o şuviţă răzleaţă. 
Nu, nu era nimic, decât că stătea vraişte. Mi-1 legasem 
înaintea luptei, ca să-i împiedic pe strigoi să mă tragă de 
el, aşa cum făcuse Angeline. Totuşi, o mare parte se 
desfăcuse în timpul încăierării. 

— Părul tău, a repetat Dimitri. Avea ochii mari, 
aproape fascinaţi. Părul tău e atât de frumos. 

Nu eram de aceeaşi părere, cel puţin nu în actuala 
stare. Dar, desigur, luând în considerare faptul că ne 
aflam pe o alee întunecoasă, presărată cu cadavre, 
opţiunile lui erau oarecum limitate. 

— Vezi? Nu eşti unul de-al lor. Strigoii nu pot să vadă 
frumuseţea. Ci doar moartea. Tu ai găsit ceva frumos. 
Un lucru care ţi se pare frumos. 

Şovăielnic, emoţionat, şi-a trecut degetele printre 
şuviţele pe care mi le pipăisem mai devreme. 

— Dar să fie de ajuns? 



— Este, deocamdată, l-am asigurat, sărutându-1 apăsat 
pe frunte şi ajutându-1 să se ridice. Este, deocamdată. 


ŞAISPREZECE 

AVÂND ÎN VEDERE FAPTUL CĂ SYDNEY 

distrugea vadavre în mod regulat, m-a cam surprins cât 
de şocată a fost de înfăţişările noastre în urma 
confruntării. Poate că pentru ea strigoii morţi nu erau 
altceva decât simple obiecte, în schimb, Dimitri şi cu 
mine eram persoane vii, şi arătam ca naiba. 

— Tot ce sper e să nu-mi pătaţi maşina, ne-a zis, după 
ce a scăpat de cadavre şi am pornit la drum. 

Cred că era cea mai bună tentativă de glumă din 
partea ei, în sforţarea de a-şi masca stânjeneala 
provocată de vederea veşmintelor noastre rupte şi 
însângerate. 

— Ce facem, mergem la Paris? am întrebat, 
întorcându-mi privirea spre Dimitri. 

— Paris? a repetat Sydney, surprinsă. 

— încă nu, a răspuns Dimitri, lăsându-şi capul pe 
rezemătoarea banchetei. 

Arăta dun nou ca un gardian stăpân pe sine. Toate 
semnele crizei lui de mai devreme dispăruseră, iar eu nu 



aveam nici cea mai mică intenţie de a trăda ceva din 
ceea ce se întâmplase înainte s-o chemăm pe Sydney. 
Ceva atât de mărunt... şi totuşi, atât de monumental. Şi 
extrem de intim. Deocamdată, el părea mai degrabă 
obosit. 

— Ar trebui să aşteptăm să se facă ziuă, a zis. Trebuia 
să-l căutăm acum pe Donovan, dar dacă Sonya are o 
casă a ei, înseamnă că e acolo tot timpul. Şi e mai sigur 
s-o căutăm pe lumină. 

— De unde ştiţi că n-a minţit? a întrebat Sydney. 

Conducea fără vreo destinaţie anume, doar scoţându- 
ne din cartier cât mai repede cu putinţă, până nu raporta 
cineva că auzise urlete şi zgomote de încăierare. 

Mi-am amintit de groaza de pe chipul lui Donovan şi 
m-am cutremurat. 

— Eu nu cred c-a minţit. 

Sydney n-a mai pus alte întrebări, cu excepţia celor 
legate de direcţia în care ar trebui să se îndrepte. Dimitri 
a propus să găsim un hotel, unde să ne putem spăla şi 
odihni puţin înaintea misiunii de a doua zi. Din fericire, 
în Lexington exista o gamă mult mai largă de hoteluri 
faţă de ultimul oraş în care fuseserăm. Nu căutam luxul, 
însă clădirea mare, cu aspect modem, pe care am ales-o 
făcea parte dintr-un lanţ hotelier şi era curată şi elegantă. 
Sydney s-a ocupat de fonnalităţile de cazare, după care 
ne-a condus înăuntru pe o uşă laterală, ca să nu-i 
speriem pe eventualii oaspeţi rămaşi treji în toiul nopţii. 



Luase o cameră cu două paturi duble. N-a comentat 
nimeni, dar cred că toţi împărtăşeam nevoia de a rămâne 
împreună după întâlnirea noastră de mai devreme cu 
strigoii. Dimitri arăta mult mai jalnic decât mine, după 
halul în care-1 mutilase pe Donovan, aşa că l-am trimis 
întâi pe el la duş. 

— Te-ai descurcat grozav am lăudat-o pe Sydney în 
timp ce aşteptam. Mă aşezasem pe podea (care era mult 
mai curată decât cea a precedentei camere) ca să nu 
murdăresc patul. Ai fost cu adevărat curajoasă. 

Mi-a răspuns cu un zâmbet strâmb. 

— Tipic. Tu iei bătaie, aproape că te şi omoară, dar tot 
pe mine mă lauzi? 

— Hei, dar eu mă ocup tot timpul cu asta. Să intri 
acolo de una singură, cum ai făcut tu... ei bine, e o 
chestie destul de tare. Şi n-am luat bătaie chiar atât de 
rău. 

îmi minimalizam rănile, exact cum ar fi făcut şi 
Dimitri. Sydney, examinându-mă, şi-a dat seama. 
Picioarele mi se juliseră mai rău decât crezusem: pielea 
era jupuită şi sângeram în locurile în care căzusem pe 
ciment. O gleznă mă durea ca urmare a săriturii de pe 
acoperiş, iar pe restul corpului aveam împrăştiate destule 
zgârieturi şi vânătăi. Cele mai multe habar n-aveam de 
unde pro veniseră. 

Sydney a clătinat din cap. 

— Cum de reuşiţi voi să nu faceţi cangrenă mai des e 
mai presus de puterile mele de înţelegere. 



Totuşi, ştiam amândouă cum. Se datora imunităţii 
naturale cu care mă născusem ca dhampir, luând ce era 
mai bun din trăsăturile ambelor rase. Şi moroii erau, de 
fapt, destul de sănătoşi, cu toaze că uneori se alegeau cu 
maladii unice pentru rasa lor. Victor reprezenta un astfel 
de exemplu. Suferea de o maladie cronică şi, odinioară, 
o forţase pe Lissa să-l vindece. Puterile ei magice îi 
redaseră la acea vreme, sănătatea deplină, însă boala se 
furişa înapoi, treptat. 

M-am dus şi eu la duş după ce a tenninat Dimitri, 
după care Sydney şi-a întrebuinţat pe amândoi trusa de 
prim-ajutor. După ce ne-a bandajat şi dezinfectat cât să 
fie satisfăcută, şi-a scos laptopul şi a găsit o hartă a 
localităţii Paris, din statul Kentucky. Ne-am înghesuit 
tustrei în faţa ecranului. 

— O grămadă de râuri şi râuleţe, a meditat ea cu voce 
tare, parcurgând harta. Lacuri, nu prea. 

— Crezi că ăsta ar fi? am arătat spre o minusculă 
întindere de apă însemnată cu denumirea de IAZUL 
APPLE WOOD. 

— Posibil. A, uite alt iaz. Şi el ar putea fi suspectul, 
sau... A! Chiar aici? a întrebat, ciocănind cu unghia 
ecranul în dreptul unei alte acumulări de apă, un pic mai 
mare decât cele două iazuri: LACUL MARTIN. 

Lăsându-se pe spate, Dimitri şi-a frecat ochii cu 
mâna, căscând. 



— Pare să fie varianta cea mai probabilă. Dacă nu, 
oricum nu cred că ne-ar lua mult să ajungem cu maşina 
la celelalte. 

— Ăsta ţi-era planul? s-a mirat Sydney. Doar să ne 
plimbăm cu maşina şi să căutăm o casă albastră? 

Am schimbat o privire cu Dimitri, după care am 
ridicat din umeri. Oricât de vitează se arătase Sydney pe 
parcursul expediţiei noastre, ştiam bine că, pentru ea, 
conceptul de „plan” diferea un pic faţă de al nostru. 
Planurile ei erau structurate, bine concepute şi aveau o 
ţintă precisă. în plus, şi detalii. 

— E un plan mai solid decât majoritatea celor ale 
noastre, am replicat, în cele din urmă. 

Soarele avea să răsară cam peste o oră. Eram 
nerăbdătoare să pornim în căutarea Sonyei, însă Dimitri 
a insistat să donnim până la amiază. Şi-a ales un pat, eu 
şi Sydney urmând să ni-1 împărţim pe celălalt. Nu prea 
eram de părere că aş fi avut intr-adevăr nevoie de 
odihnă, după cum pretindea el, însă organismul nu m-a 
aprobat. Am adonnit aproape instantaneu. 

Şi, ca aproape de fiecare dată în ultima vreme, până la 
urmă am fost atrasă intr-un vis indus de spirit. Speram să 
fie Adrian venit să ducă la sfârşit ultima noastră 
conversaţie. în locul lui, în jurul meu s-a materializat 
încăperea cu harpă şi mobilier tapiţat. Oftând, mi -am 
întors privirea spre fraţii Dashkov. 

„Grozav”, i-am întâmpinat. „încă un apel în 
conferinţă. Chiar o să trebuiască să vă blochez numărul." 



Victor mi-a răspuns printr-o mică plecăciune. 

„Ca totdeauna, o plăcere, Rose.” 

Robert, în schimb, nu făcea altceva decât să privească 
iarăşi în gol. îmi făcea plăcere să constat că unele lucruri 
nu se schimbă niciodată. 

„Ce vreţi?” l-am luat la rost pe Victor. 

„Ştii ce vrem. Suntem aici să te ajutăm s-o ajuţi pe 
Vasilisa.” 

Nu credeam asta nici pentru o clipă. Victor avea el 
vreo uneltire în minte, însă speranţa mea era că o să-l 
capturez înainte ca să mai poată provoca vreo pagubă. 
M-a examinat cu privirea, aşteptând. 

„încă nu l-ai găsit pe celălalt Dragomir?” 

Am făcut ochii mari, nevenindu-mi să cred. 

„Dar n-a trecut decât o zi!" am exclamat, aproape 
simţind nevoia să refac calculul în minte. 

Păreau să fi trecut zece ani. Şi totuşi, numai o zi 
trecuse de când vorbisem ultima oară cu Victor. 

„Şi?” m-a îmboldit Victor. 

„Şi. Tu cât de tari ne crezi?” 

A stat să se gândească. 

„Destul de tari.” 

„Ei bine, mersi pentru votul de încredere, dar nu e 
chiar atât de uşor pe cât pare. Şi, la drept vorbind... dacă 
mă gândesc cât de bine a fost acoperită toată povestea, 
zău că nu mi se pare deloc uşor.” 

„Dar aţi găsit ceva?” a insistat Victor. 

Nu i-am răspuns. 



Un licăr de nerăbdare i s-a aprins în ochi şi a făcut un 
pas înainte. Eu, promptă, am făcut unul înapoi. 

„Aţi găsit ceva?” 

„Poate.” 

încă o dată, resimţeam aceeaşi nehotărâre de rândul 
trecut. Oare Victor, cu toate intrigile şi manevrele lui, să 
fi ştiut ceva care să-mi fie de folos? Data trecută, nu-mi 
oferise nimic, însă acum aveam ceva mai multe 
infonnaţii. Cum se exprimase el? Că, dacă dăm de-un 
fir, ar putea să-l descâlcească el? 

„Rose...” 

Victor vorbea cu mine ca şi cum aş fi fost un copil, pe 
tonul folosit adesea de el faţă de Robert. Asta m-a făcut 
să mă încrunt la el. 

„Ţi-am mai spus-o: n-are importanţă câtă încredere ai 
în mine sau în intenţiile mele. Pentru moment, amândoi 
suntem interesaţi de atingerea aceluiaşi scop pe tennen 
scurt. Nu lăsa grijile faţă de viitor să-ţi năruiască şansele 
din prezent.” 

Era nostim, fiindcă semăna cu principiul după care 
mă ghidasem cel mai mult în viaţă: trăieşte în prezent. 
Avântă-te pe dată şi lasă grijile privitoare la consecinţe 
pe mai târziu. De data asta, ezitam, încercând să 
cumpănesc lucrurile înainte să iau o hotărâre. Până la 
urmă, am ales să-mi asum riscul, sperând încă o dată că 
Victor ar putea să ne ajute. 

„Noi credem că mama... mama fratelui, sau surorii 
Lissei. . . se înrudeşte cu Sonya Karp.” 



Sprâncenele lui Victor s-au înălţat brusc. 

„Ştii despre cine e vorba?” l-am întrebat. 

„Normal. S-a transfonnat în strigoi... cică din cauză 
că a înnebunit. Dar noi doi ştim că a fost ceva mai 
complicat decâl atât.” 

Am încuviinţat, fără tragere de inimă. 

„Era utilizatoare a spiritului. Nimeni n-a ştiut.” 

Capul lui Robert s-a răsucit cu o asemenea iuţeală, 
încât aproape că am sărit din loc. 

„Cine e utilizatoare a spiritului?” 

„Fostă utilizatoare a spiritului”, l-a corectat Victor, 
trecând instantaneu la tonul liniştitor. „S-a transfonnat în 
strigoi ca să scape de efectele secundare.” 

Privirea ascuţită şi concentrată pe care o îndreptase 
Robert spre noi s-a topit la loc într-o visare moleşită. 

„Da... mereu ispita asta... ucizi ca să trăieşti, trăieşti 
ca să ucizi. Nemurirea şi eliberarea din lanţurile astea, 
dar, o, ce pierdere...” 

Erau sporovăieli de nebun, însă aveau o sinistră 
asemănare cu unele dintre lucrurile pe care le spunea 
uneori Adrian. Şi nu-mi plăcea deloc asta. încercând să 
mă prefac că Robert nici n-ae fi în încăpere, m-am întors 
la loc spre Victor. 

„Ştii ceva despre ea? Cu cine se înrudeşte?” 

Mi-a răspuns clătinând din cap. 

„Are o familie foarte numeroasă.” 

Mi-am azvârlit mâinile în sus, exasperată. 



„Ai putea să fii ceva mai puţin inutil? Te tot comporţi 
de parcă ai şti o grămadă de lucruri, dar nu ne spui decât 
ce am aflat deja. Nu ne ajuţi cu nimic!” 

„Ajutorul poate să vină sub mai multe fonne, Rose. 
Aţi găsit-o pe Sonya?” 

„Da”, am zis, după care m-am mai gândit puţin. „De 
fapt, nu tocmai. Am aflat unde stă. O s-o vizităm mâine 
şi-o să-i punem întrebări.” 

Expresia feţei lui Victor grăia cât o întreagă 
bibliotecă despre cât de ridicolă îi păream. 

„Şi sunt convins că ea o să ardă de nerăbdare să vă 
ajute.” 

Am ridicat din umeri. 

„Dimitri ştie să fie foarte convingător." 

„Am auzit şi eu”, m-a aprobat Victor. „Numai că 
Sonya Karp nu e o adolescentă impresionabilă.” 

Mi-am pregătit pumnul, dar m-am gândit că era 
posibil ca Robert să-şi fi instalat iar câmpul lui 
energetic. Victor a părut să nici nu-şi dea seama de furia 
mea. 

„Spune-mi unde sunteţi”, mi-a cerut. „O să venim la 
voi.” 

încă o dilemă. Nu mi se părea că fraţii puteau să ne 
ajute cu mare lucru. Şi totuşi, aşa se putea ivi ocazia 
recapturării lui. în plus, dacă-1 aveam prezent în 
persoană, poate că ar înceta să-mi mai întrerupă visele. 

„Suntem în Kentucky”, l-am infonnat, în cele din 
unnă. „în Parisul din Kentucky.” 



Şi i-am dat şi informaţia cealaltă, despre casa 
albastră. 

„O să fim acolo mâine”, m-a asigurat Victor. 

„Şi-atunci, acum unde sunte...” 

Dar, exact la fel ca data trecută, Robert a pus brusc 
capăt visului, lăsându-mi întrebarea atârnată în aer. Oare 
în ce mă vârâsem, cu cei doi? Dar, până să mă pot gândi, 
m-am pomenit furată de un alt vis provocat de spirit. 
Doamne, Dumnezeule. Chiar că era un dejâ-vu. Toată 
lumea voia să discute cu mine în vis. Din fericire, ca şi 
data trecută, cea de-a doua vizită de care aveam parte era 
a lui Adrian. 

Acum eram în salonul în care se întrunise Consiliul. 
Nu mai erau scaune, nici spectatori, iar zgomotul paşilor 
mei pe podeaua din lemn de esenţă tare răsuna cu ecou. 
încăperea, care păruse atât de măreaţă şi autoritară cât 
fusese întrebuinţată, acum dădea o senzaţie rău- 
prevestitoare de singurătate. 

Adrian stătea în picioare lângă una dintre ferestrele 
înalte, arcuite, dăruindu-mi unul dintre zâmbetele lui 
şmechereşti în timp ce- 1 îmbrăţişam. Prin comparaţie cu 
cât de murdar şi de sângeros era totul în lumea reală, el 
părea imaculat şi perfect. 

„Ai reuşit”, i-am zis, sărutându-1 la repezeală pe buze. 
„I-ai convins s-o nominalizeze pe Lissa!” 

La ultima noastră întrevedere din vis, când îmi 
dădusem seama că sugestia lui Victor ar fi putut să aibă 
o oarecare valoare, fusesem nevoită să mă străduiesc din 



greu să-l conving pe Adrian că nominalizarea Lissei ar fi 
o idee bună... cu atât mai mult cu cât eu însămi nu eram 
convinsă. 

„Mda, cu grupul n-a fost deloc greu”, a răspuns, 
dându-mi impresia că admiraţia mea îi făcea plăcere, dar 
întunecându-se la faţă în timp ce-mi cântărea cuvintele. 
„Totuşi, ea nu e deloc bucuroasă. Mamă, ce mai perdaf 
ne-a tras după!” 

„Am văzut. Ai dreptate când spui că ei nu-i place... 
dar a fost mai mult decât atât. A fost şi întunericul adus 
de spirit. Oparte din el am reuşit să i-1 iau, dar... mda, a 
fost rău.” 

Mi-am amintit cum, absorbindu-i furia, am făcut-o să 
se învăpăieze, pentru scurt timp, în mine. Spiritul nu mă 
afecta la fel de grav ca pe ea... dar asta era numai ceva 
temporar. Până la urmă, dacă aveam să absorb destul, 
de-a lungul anilor, putea să preia controlul. L-am prins 
de mână pe Adrian şi i-am adresat o privire cât puteam 
de rugătoare. 

„Tu trebuie să ai grijă de ea. Eu o să fac ce pot, dar tu 
ştii la fel de bine ca mine în ce măsură pot să agite 
spiritul grijile şi stresul. Mă tem să nu i se întoarcă, la fel 
ca altădată. Mi-aş fi dorit să fiu acolo, să pot avea grijă 
de ea. Te rog... ajut-o tu.” 

Mi-a îndesat pe după ureche o şuviţă pe păr, cu o 
umbră de îngrijorare în verdele închis al ochilor lui. La 
început, am crezut că grijile se refereau doar la Lissa. 



„O să am”, mi-a promis. „O să fac tot ce pot. Dar, 
Rose... oare o să mi se-ntâmple şi mie? Aşa o să ajung şi 
eu? Ca ea, sau ca toţi ceilalţi?” 

La Adrian nu se manifestaseră niciodată efectele 
secundare extreme din cazul Lissei, în mare măsură 
deoarece nu-şi întrebuinţa atât de mult spiritul, şi 
datorită automedicaţiei intensive cu alcool. Totuşi, nu 
puteam să ştiu cât avea să-l mai ţină. Din ceea ce 
observasem, doar câteva lucruri erau capabile să amâne 
nebunia: autodisciplina, tratamentul cu antidepresive, şi 
legătura cu cineva de umbră. Adrian nu părea interesat 
de niciuna dintre variantele acestea. 

Ciudat lucru, însă momentul lui de vulnerabilitate mi- 
a amintit de ceea ce tocmai se întâmplase cu Dimitri. 
Aceşti doi bărbaţi, amândoi atât de puternici şi de 
încrezători în felurile lor, aveau, cu toate acestea, nevoie 
de sprijinul meu. Tu eşti cea puternică, Rose, mi-a şoptit 
o voce în minte. 

Adrian şi-a îndreptat privirea în altă parte. 

„Uneori... uneori reuşesc să cred că toată nebunia asta 
e numai imaginară, înţelegi? Eu n-am simţit-o niciodată 
ca alţii, ca Lissa, sau ca bătrânul Vlad. Dar, din când în 
când...” Tăcu o clipă, apoi continuă. „Nu ştiu. Mă simt 
atât de aproape, Rose. Atât de aproape de marginea 
prăpastiei. Ca şi cum, dacă mi-aş îngădui să fac un pas 
greşit, cât de mic, m-aş prăbuşi în abis şi nu m-aş mai 
întoarce niciodată. E ca şi cum m-aş pierde.” 



îl mai auzisem şi înainte rostind astfel de lucruri, 
când bătea câmoii în cine ştie ce bizară direcţie 
tangenţială, având logică doar pe jumătate. Niciodată nu 
se apropiase mai mult decât atât de indiciile că spiritul ar 
putea să-i tulbure şi lui mintea. Niciodată nu-mi 
dădusem seama că era conştient de acele momente, sau 
de ce semnificaţie puteau să aibă. 

Şi-a întors din nou ochii spre mine. 

„Atunci când beau... nu-mi mai fac griji pentru asta. 
Nu mă mai nelinişteşte posibilitatea să înnebunesc. Dar, 
pe urmă, îmi zic... poate că sunt deja. Poate că sunt, dar 
nimeni nu reuşeşte să-şi dea seama atunci când sunt 
beat.” 

„Tu nu eşti nebun”, am afirmat, înflăcărată, trăgându- 
1 spre mine. îmi plăcea la nebunie căldura lui şi felul în 
care-i simţeam pielea lipită de a mea. „O să fii bine. Eşti 
puternic.” 

M-a sărutat apăsat pe frunte. 

„Nu ştiu”, mi-a zis. „Am impresia că tu eşti puterea 
mea.” 

Era o declaraţie frumoasă şi romantică, însă ceva din 
ea mă stânjenea. 

„Nu e chiar aşa”, am zis, neştiind cum să-mi transpun 
mai bine sentimentele în cuvinte. 

Ştiu că, într-o relaţie, poţi să-l ajuţi pe celălalt. Poţi 
să-l întăreşti, poţi să-l sprijini. Dar nu poţi, în realitate, 
să faci chiar totul pentru el. N-ai cum să-i rezolvi toate 
problemele. 



„Trebuie s-o găseşti în interiorul...” 

Ceasul deşteptător din camera de hotel a început să 
urle, smulgându-mă din vis şi lăsându-mă dezamăgită, 
atât din cauză că mă despărţea de Adrian, cât şi pentru 
că nu putusem să-i spun tot ce-aş fi vrut. Ei bine, acum 
nu mai aveam ce să fac pentru el. Nu puteam decât să 
sper c-o să reuşească şi singur. 

Ca şi mine, Sydney arăta toropită şi cu ochii cârpiţi. 
Era normal să fie epuizată, din moment ce întregul ei 
program de somn — când mai reuşea să doarmă cu 
adevărat — fusese dat peste cap. în schimb, la mine? 
Oboseala era psihică. Prea multă lume, mi-am zis. Prea 
multă lume are nevoie de mine... dar e atât de greu să-i 
ajut pe toţi! 

Evident, Dimitri era în picioare, pregătit pentru 
plecare, se trezise înaintea noastră. Parcă nici nu existase 
criza nervi azi-noapte. Am aflat că murea după o cafea, 
dar ne aşteptase răbdător, nevrând să ne lase adonnite şi 
lipsite de apărare. L-am expediat şi, douăzeci de minute 
mai târziu, s-a întors cu cafele şi cu o cutie de gogoşi. 
Mai cumpărase şi un lanţ extrem de rezistent dintr-un 
magazin cu articole de fierărie de peste drum, „pentru 
când o s-o găsim pe Sonya”, ceea ce m-a făcut să mă 
simt stânjenită. 

între timp, ne pregătiserăm şi noi pentru plecare, şi 
m-am hohotărât să-mi pun cep întrebărilor. Nu mă 
înnebuneam de plăcere să mă îmbrac iar în pantaloni 
scurţi, mai ales cu halul în care-mi erau picioarele, însă 



mă simţeam prea nerăbdătoare să ajung la Sonya încât să 
insist în favoarea unei opriri la mall. 

M-am hotărât, în schimb, că venise momentul să-mi 
pun la curent partenerii de expediţie. 

— Aşadar, am început, pe un ton de conversaţie, e 
posibil ca Victor Dashkov să ni se alăture cât de curând. 

A fost meritul lui Sydney că nu ne-a vârât imediat 
intr-un şanţ. 

— Cine? Tipul care a evadat? 

Citeam în ochii lui Dimitri că era tot atât de şocat, 
însă reuşea să-şi păstreze calmul şi stăpânirea de sine, ca 
întotdeauna. 

— De ce, a început el încet, să ni se alăture Victor 
Dashkov? 

— Păi, e o poveste cam ciudată... 

Şi, după o astfel de introducere, le-am oferit o scurtă, 
dar cuprinzătoare recapitulare, începând cu trecutul lui 
Robert Dorn şi încheind cu recentele vizite din vis ale 
celor doi fraţi. Am trecut în grabă peste „misterioasa" 
evadare a lui Victor din unnă cu câteva săptămâni, însă 
ceva îmi spunea că Dimitri, cu acea neobişnuită abilitate 
pe care o aveam noi doi de a ne ghici unul celuilalt 
gândurile, probabil că pusese bucăţelele cap la cap. Atât 
eu, cât şi Lissa îi spuseserăm lui Dimitri că trecuserăm 
prin multe până să învăţăm cum să-l readucem, însă 
niciodată nu-i relataserăm întreaga poveste... omiţând 
mai ales partea cu scoaterea lui Victor dm închisoare 
pentru ca el să ne ajute să-i găsim fratele. 



— Uite ce e, fie că poate să ne ajute, fie că nu, avem 
şansa să-l prindem, am adăugat în grabă. Şi asta e bine, 
nu? 

— E o problemă de care o să ne ocupăm... mai târziu, 
a sosit replica. 

Am recunoscut tonul. Dimitri îl folosise de-atâtea ori 
la Sf. Vladimir. De obicei, însemna că mă aştepta în 
viitor o discuţie între patru ochi, în care să fiu pusă pe 
jeratic până când ies cu mai multe amănunte. 

Kentucky s-a dovedit destul de frumos, în timp ce ne 
îndreptam spre Paris. Peisajul era vălurit şi înverzit după 
ieşirea din oraş, şi nu-mi venea greu să-mi imaginez de 
ce ţi-ai putea dori să trăieşti într-o căsuţă de pe-acolo. 
M-am întrebat, într-o doară, dacă nu cumva acesta 
fusese şi motivul stabilirii Sonyei acolo, dar apoi m-am 
răzgândit. Tocmai afirmasem faţă de Dimitri că strigoii 
nu erau capabili să vadă frumosul. Să mă fi înşelat? Oare 
pentru ea să conteze un peisaj superb? 

Am descoperit răspunsul la întrebarea mea după ce 
GPS-ul ne-a condus către lacul Martin. Nu se vedeau 
decât vreo câteva case împrăştiate în jurul lui, iar dintre 
acestea, una era albastră. Oprind la o distanţă prudentă 
faţă de casă, Sydney a parcat maşina cât mai la marginea 
drumului i-a fost cu putinţă. Era strâmt, mărginit de 
copaci şi de o iarbă înaltă. Am coborât toţi şi am mai 
mers puţin pe jos, dar tot menţinându-ne la distanţă. 



— Bun. E o casă albastră, a afirmat Sydney, 
pragmatică. Dar o fi a ei? Nu văd vreo cutie poştală, sau 
altceva. 

Am privit mai atentă curtea. Tufe de trandafiri, pline 
de boboci roz şi roşii, creşteau în faţa verandei. Coşuri 
pline cu flori albe ale căror nume nu le cunoşteam 
atârnau de streşini, iar volbura albastră se căţăra pe un 
spalier. în jurul casei, abia distingeam un gard din lemn. 
Peste tot pe el se întindeau vrejuri cu flori portocalii, în 
fonna unor trompete. 

Atunci, o imagine mi-a fulgerat prin minte, dispărând 
la fel de iute pe cât venise. Domnişoara Karp, udând 
ghivecele cu flori din sala ei de clasă, flori care dădeau 
impresia că ar creşte incredibil de repede şi de înalte. Ca 
orice adolescentă interesată mai degrabă să fugă de teme, 
nu mă gândisem prea mult la ele. Abia mai târziu, 
urmărind-o pe Lissa cum făcea plantele să crească şi să 
îmbobocească în cadrul experienţelor cu spiritul, am 
înţeles ce se petrecuse în clasa domnişoarei Karp. Iar 
acum, chiar şi deposedată de spirit şi posedată de rău, 
Sonya Karp continua să-şi îngrijească florile. 

— Mda, am zis. Chiar e casa ei. 

Dimitri s-a apropiat de veranda din faţă, examinând 
orice detaliu. Am dat să-l unnez, dar m-am oprit. 

— Ce faci? l-am întrebat, cu voce scăzută. Ar putea să 
te vadă. 

— Alea sunt draperii de camuflaj, mi-a explicat, 
întorcându-se lângă mine. Nu lasă să pătrundă lumina 



înăuntru, aşa că nici ea nu poate să vadă nimic. Mai 
înseamnă şi că e probabil ca ea să-şi petreacă timpul mai 
mult la parterul casei decât la subsol. 

Puteam să-i unnez cu uşurinţă raţionamentul. Anul 
trecut, când fuseserăm capturaţi de strigoi, ne ţinuseră, 
pe mine şi pe prietenii mei, intr-un subsol. Nu doar că 
era convenabil pentru strigoii care voiau să evite lumina 
soarelui, ci şi lăsa mai puţine posibilităţi de ieşire sau de 
intrare nedorită. Era mai uşor pentru strigoi să-şi ţină 
prizonierii intr-un subsol. Cu cât aveam mai multe uşi şi 
ferestre, cu atât era mai bine. 

— O să cercetez şi pe partea cealaltă, a anunţat 
Dimitri, pornind spre curtea din spate. 

M-am grăbit după el şi l-am prins de braţ. 

— Lasă-mă pe mine. Pot să simt orice strigoi... nu-i 
vorbă că ar putea ea să iasă, dar, în fine, pentru orice 
eventualitate. 

A ezitat puţin, făcându-mă să mă enervez la gândul 
că nu mă credea în stare. Dar, tocmai atunci, a zis: 

— Bine. Dar fii atentă. 

Şi mi-am dat seama că doar era îngrijorat pentru 
mine. 

M-am deplasat în jurul casei cât am putut de lin şi de 
fără zgomot, descoperind în scurt timp că gardul din 
lemn avea să îngreuneze vederea curţii din spate. Mă 
temeam că, dacă m-aş fi căţărat pe el, aş fi putut s-o 
previn pe Sonya în legătură cu prezenţa mea, aşa că am 
stat să mă gândesc ce e de făcut. Soluţia mi-a venit sub 



forma unui bolovan mare care zăcea lângă marginea 
gardului. L-am tras mai încoace şi m-am suit pe el. Nu- 
mi ajungea cât să văd perfect dincolo, însă am putut să- 
mi pun mâinile în vârful gardului şi să mă salt cât să 
arunc un ochi, cu cât mai puţin zgomot 

Parc-aş fi privit Grădina Raiului. Florile din faţă nu 
fuseseră decât prologul. Alţi trandafiri, magnolii şi meri, 
irişi, şi un miliard de alte flori necunoscute mie. Curtea 
din spate a Sonyei era un paradis de culori luxuriante. 
Am depistat ce era necesar şi m-am grăbit să mă întorc 
la Dimitri. Sydney aştepta încă lângă maşină. 

— O uşă la patio şi două ferestre, am raportat. Toate 
cu draperii. Mai sunt şi un scaun din lemn pentru 
verandă, o cazma şi o roabă. 

— Vreo furcă? 

Din nefericire, nu, dar e un pietroi barosan imediat în 
afara gardului. Totuşi, ar fi greu de luat înăuntru. Mai 
bine-1 folosim ca să ne ajute la sărit gardul. N-are poartă 
în gard. Şi-a făcut o adevărată fortăreaţă. 

A clătinat din cap în semn de înţelegere şi, fără să 
mai continuăm conversaţia, am ştiut ce era de făcut. Am 
luat lanţul din maşină şi i l-am încredinţat lui Sydney. I- 
am zis să ne aştepte afară... cu indicaţia strictă să plece 
dacă nu ne întoarcem într-o jumătate de oră. Detestam să 
spun astfel de lucruri — şi chipul lui Sydney îmi arăta că 
nici ei nu-i plăcea să le-audă — însă era inevitabil. Dacă 
n-o înfrângeam pe Sonya în intervalul acesta de timp, 
în s emna că nu mai aveam s-o învingem niciodată... şi 



nici să mai plecăm vii. Dacă, în schimb, reuşeam s-o 
supunem, aveam să-i dăm lui Sydney un anumit semnal, 
ca să vină cu lanţul. 

Ochii maro-chihlimbarii ai lui Sydney erau plini de 
nelinişte în timp ce ne urmăreau întorcându-ne spre 
spatele casei. Aproape că mi-a venit s-o tachinez pentru 
faptul că-i păsa de două creaturi malefice ale nopţii, însă 
m-am abţinut la timp. Putea ea să-i deteste pe toţi ceilalţi 
dhampiri şi moroi din lume, dar la un moment dat, 
ajunsese să-i placă de Dimitri şi de mine. Iar asta nu era 
de râs. 

Dimitri s-a căţărat pe bolovan şi a cercetat curtea. Mi- 
a mai murmurat câteva instrucţiuni de ultim moment, 
după care m-a prins de mâini şi m-a săltat peste gard. 
înălţimea lui a contribuit mult la desfăşurarea manevrei 
cu cât mai multă uşurinţă şi cât mai puţin zgomot — 
totuşi, nu chiar deloc. M-a urmat imediat, aterizând 
alături de mine cu un mic bufnet. 

Pe urmă, am ţâşnit amândoi înainte, fără zăbavă. 
Dacă Sonya ne-o fi auzit, n-avea rost să pierdem timpul. 
Aveam nevoie de orice avantaj posibil. Dimitri a înşfăcat 
cazmaua şi a repezit-o în geamul uşii: o dată, de două 
ori. Prima lovitură a fost cam la nivelul capului meu, iar 
cea de-a doua, mai jos. Sticla s-a crăpat tot mai mult cu 
fiecare izbitură. Imediat după a doua lovitură, m-am 
năpustit, trântind roaba în uşă. Ar fi fost mult mai 
interesant s-o ridic şi s-o arunc în geam, însă era prea 
masivă ca s-o pot ridica prea sus. în clipa în care roaba a 



intrat în contact cu sticla deja slăbită, crăpăturile au 
cedat, fărâmiţând-o şi creând o deschizătură suficient de 
mare cât să încăpem amândoi prin ea. Totuşi, am fost 
nevoiţi amândoi să ne aplecăm; mai ales Dimitri. 

Un atac declanşat simultan din ambele părţi ale casei 
ar fi fost ideal, dar nu părea deloc probabil ca Sonya să 
se repeadă afară pe uşa din faţă. Greaţa a început să mă 
cuprindă de îndată ce ne-am apropiat de patio, senzaţia 
izbindu-mă cu toată forţa în clipa în care am intrat în 
living. Pătrunseserăm destul de repede, însă nu îndeajuns 
cât să întrecem cu adevărat în viteză reflexele strigoilor. 

Sonya Karp era chiar acolo, pregătită să ne întâmpine, 
făcând tot posibilul să evite lumina soarelui revărsată în 
living. Prima dată când îl văzusem pe Dimitri în chip de 
strigoi, fusesem atât de şocată, încât încremenisem. 
Momentul meu de paralizie îi pennisese să mă 
captureze, aşa că de data asta m-am încordat mintal, 
ştiind că aveam să resimt acelaşi şoc la vederea fostei 
mele profesoare, devenită strigoi. Şi a fost, într-adevăr, 
şocant. Exact ca şi la el, atât de multe dintre trăsăturile 
Sonyei erau neschimbate: părul castaniu-roşcat şi 
pomeţii înalţi... însă frumuseţea îi era schimonosită de 
toate celelalte caracteristici îngrozitoare: pielea albă 
precum creta, ochii roşii şi expresia aceea de cruzime 
care părea să le fie comună tuturor strigoilor. 

Dacă ne-o fi recunoscut, n-a dat niciun semn, ci s-a 
aruncat spre Dimitri, mârâind şi arătându-şi colţii. Era o 
tactică obişnuită pentru strigoi să se ocupe mai întâi de 



pericolul cel mai mare, şi mă sâcâia faptul că ei 
întotdeauna îl considerau astfel pe Dimitri. El îşi 
îndesase ţepuşa la curea, ca să-şi poată lua cazmaua 
înăuntru cu el. Cazmaua nu putea să omoare un strigoi, 
dar cu suficientă putere şi elan, categoric era în stare s-o 
ţină pe Sonya la distanţă de un braţ. Dimitri a lovit-o cu 
ea în umăr după prima tentativă de asalt, şi chiar dacă n- 
a doborât-o, oricum a detenninat-o să se mai gândească 
înainte de următoarea încercare de atac. Au început să se 
rotească în cerc, unul în faţa celuilalt, ca lupii pregătiţi 
pentru încăierare, în timp ce ea îşi evalua şansele. Un 
singur asalt, şi forţa ei superioară avea să-l dărâme, cu 
sau fără cazma. 

Toate acestea s-au derulat în doar câteva secunde, iar 
calculele Sonyei mă lăsaseră în afara ecuaţiei. Mi-am 
lansat propria şarjă, izbind-o din partea cealaltă, însă ea 
m-a văzut venind cu coada ochiului şi a ripostat 
instantaneu, aruncându-mă pe jos, fără să-şi ia pentru 
vreo clipă ochii de pe Dimitri. Mi-ar fi plăcut să fie 
cazmaua la mine, ca s-o pot lovi de la o distanţă sigură. 
Tot ce aveam era ţepuşa, şi cu ea trebuia să am grijă, din 
moment ce putea s-o ucidă. Cercetând la repezeală 
livingul ei bizar de nonnal, n-am reuşit să descopăr vreo 
potenţială armă. 

La un moment dat, Sonya a făcut o fentă, iar Dimitri 
s-a lăsat păcălit. A reuşit să se redreseze în ultimul 
moment, în timp ce ea ţâşnea în faţă, vrând să profite de 
ocazie. L-a îmbrâncit de perete ţintuindu-1 acolo şi 



zburându-i cazmaua din mână. El s-a zbătut încercând să 
scape, dar mâinile ei i s-au încleştat de gât. Dacă aş 
încerca s-o trag de pe el, forţa mea, adăugată celei a lui 
Dimitri, putea probabil să-l elibereze. Voiam să fac asta 
cât mai repede posibil, în orice caz, aşa că m-am hotărât 
să dau o lovitură de şoc. 

Am alergat spre ea, cu ţepuşa în mână, şi i-am 
implantat-o în omoplatul drept, sperând să nu nimeresc 
prin apropierea inimii. Argintul fennecat, atât de 
chinuitor pentru pielea strigoilor, a făcut-o urle de 
durere. înnebunită, m-a îmbrâncit cu o forţă uluitoare 
până şi pentru un strigoi. Am căzut pe spate, 
dezechilibrându-mă şi lovindu-mă cu capul de o măsuţă. 
Vederea mi s-a înceţoşat puţin, însă instinctul şi 
adrenalina m-au readus pe picioare. 

Atacul meu îi oferise lui Dimitri fracţiunea de 
secundă de care nevoie. Imediat, a doborât-o pe Sonya la 
podea şi a înhăţat ţepuşa înfiptă de mine, potrivind-o la 
gâtul ei. Sonya a început să ţipe şi să se zvârcolească, iar 
eu m-am apropiat să-l ajut, ştiind cât de greu e să 
imobilizezi un strigoi. 

— Ad-o pe Sydney..a mormăit el. Lanţul... 

M-am mişcat cât de repede am putut, deşi prin faţa 
ochilor îmi dănţuiau stele verzi şi umbre. Am descuiat 
uşa din faţă şi am deschis-o cu piciorul, în chip de 
semnal, după care am alergat înapoi la Dimitri. Sonya 
făcuse progrese însemnate în privinţa îndepărtării lui. M- 
am lăsat să cad în genunchi, ajutându-1 pe Dimitri s-o 



ţină pe loc. în ochii lui apăruse iarăşi acel nesaţ 
războinic, o expresie care spunea că voia s-o distrugă 
imediat, pe loc. Dar mai era şi altceva. Ceva care mă 
făcea să cred că era mai stăpân pe sine, că vorbele pe 
care i le spusesem pe alee chiar avuseseră impact. 
Oricum, am ţinut să-l previn. 

— Avem nevoie de ea... aminteşte-ţi că avem nevoie 
de ea. 

Mi-a răspuns printr-o uşoară încuviinţare, exact în 
timp ce-şi făcea apariţia şi Sydney, cărând după ea 
lanţul. La vederea scenei, a căscat ochii, dar a ezitat doar 
pentru o clipă, după care s-a grăbit spre noi. Până la 
urmă, tot facem noi o luptătoare din ea, mi-am zis. 

Dimitri şi cu mine ne-am îndreptat atenţia spre 
unnătoarea etapă a misiunii. Depistaserăm deja cel mai 
bun loc în care s-o ţinem legată pe Sonya: un fotoliu 
masiv, greu, extensibil, dintr-un colţ. Ridicând-o — 
manevră periculoasă, din moment ce continua să se 
zbată nebuneşte — am aruncat-o pe fotoliu. 

Apoi, apăsându-i ţepuşa pe gât, Dimitri a încercat s-o 
ţină pe loc, iar eu am apucat lanţul. 

Nu aveam timp să mă gândesc la vreun sistem anume. 
Am început doar să-l înfăşor, mai întâi în jurul 
picioarelor, apoi, cât am putut de bine, în jurul bustului, 
încercând să-i imobilizez braţele lângă corp. Slavă 
Domnului, Dimitri cumpărase un lanţ lung, nu glumă, 
aşa că m-am grăbit nebuneşte să-l înfăşor în jurul 
fotoliului, făcând tot posibilul s-o fixez acolo. 



Când, în sfârşit, s-a tenninat şi lanţul, Sonya era 
imobilizată destul de bine. Era lanţul ceva de care să se 
poată elibera? Fără îndoială. Dar şi cu o ţepuşă din 
argint la gât? Nu prea lesne. Cu acestea amândouă... ei 
bine, acum era prizoniera noastră. Mai bine de-atât nici 
nu puteam să sperăm. 

Am schimbat cu Dimitri o privire scurtă, istovită. Mă 
simţeam ameţită, dar m-am luptat să trec peste asta, 
ştiind că misiunea noastră era departe de a se fi încheiat. 

— A sosit vremea întrebărilor, am rostit, îndârjită. 


ŞAPTEPREZECE 

INTEROGATORIUL N-A DECURS chiar atât de 
bine. 

A, sigur, am lansat ameninţări din belşug şi ne-am 
folosit ţepuşele în chip de instrumente pentru tortură, dar 
nu ne-am ales cu prea mare lucru. Dimitri încă arăta 
înfricoşător în timp ce se ocupa de Sonya, dar după 
izbucnirea cu Donovan, avea grijă să nu cadă iarăşi în 
acea furie turbată. Era mai sănătos pentru el, la urmă, dar 
nu prea favorabil pentru smulgerea prin înfricoşare a 
infonnaţiilor de la Sonya. Nu ne era de ajutor nici faptul 
nu aveam întrebări chiar concrete pe care să i le 



adresăm. în principal, era o serie pe care o tot repetam. 
Ştia că mai există un Dragomir? Era rudă cu mama 
acestuia? Unde sunt mama şi copilul? Situaţia s-a 
înrăutăţit şi mai mult când Sonya şi-a dat seama că 
aveam prea mare nevoie de ea încât s-o ucidem, oricât 
am fi torturat-o noi cu ţepuşa din argint. 

Am ţinut-o astfel mai mult de o oră, şi începuserăm 
să ne simţim epuizaţi. Eu, cel puţin. M-am rezemat de un 
perete în apropierea Sonyei şi, cu toate că aveam ţepuşa 
pregătită, am constatat că mă bazam pe perete un pic mai 
mult decât mi-ar fi plăcut să recunosc, în privinţa 
rămânerii mele în picioare. O vreme, niciunul dintre noi 
n-a mai spus nimic. Până şi Sonya renunţase la 
mârâielile ei ameninţătoare. Stătea doar şi privea atentă, 
fără îndoială plănuindu-şi salvarea, închipuindu-şi că o 
să obosim până atunci. Tăcerea aceea era mai 
înspăimântătoare decât toate ameninţările din lume. 
Eram obişnuită ca strigoii să se folosească de cuvinte ca 
să mă intimideze. Niciodată nu-mi trecuse prin minte 
câtă putere putea să aibă o atitudine tăcută şi o privire 
ameninţătoare. 

— Ce-ai păţit la cap, Rose? m-a întrebat Dimitri, 
observându-mă deodată. 

Eram un pic cu gândurile în altă parte; mi-a trebuit 
ceva timp până să-mi dau seama că vorbea cu mine. 

— Hă? am îngăimat, împingându-mi spre tâmple 
şuviţele care-mi acopereau o parte a frunţii. 



Degetele mi-au rămas lipicioase de sânge, 
declanşându-mi vagi amintiri despre ciocnirea cu 
măsuţa. Am ridicat din umeri, căutând să-mi ignor 
senzaţia de ameţeală resimţită. 

— N-am nimic, i-am zis. 

Dimitri i-a adresat lui Sydney cea mai rapidă privire 
posibilă. 

— Du-te cu ea, pune-o să se-ntindă şi curăţă-i rana. 
N-o lăsa să adoarmă până nu putem să fim siguri că n-a 
avut o comoţie. 

— Ba nu, nu se poate, m-am împotrivit. N-o să te las 
singur cu ea... 

— Mă descurc, mi-a zis el. Odihneşte-te, ca să poţi să 
mă ajuţi pe urmă. Nu-mi eşti de niciun folos dacă leşini. 

Am mai încercat să protestez, dar în clipa în care 
Sydney m-a apucat, cu blândeţe, de braţ, clătinătura mea 
m-a trădat. M-a condus în singurul donnitor din casă, 
spre marele meu necaz. Mi se părea ceva sinistru să ştiu 
că stau în patul unui strigoi... chiar dacă era învelit cu o 
cuvertură cu un motiv floral în albastru şi alb. 

— Mamă, am exclamat, lăsându-mi capul pe pernă 
după ce Sydney mi-a curăţat rana de pe frunte. 

în ciuda refuzului meu de mai devreme, puţină 
odihnă mi se părea grozavă. 

— Nu pot să mă obişnuiesc, i-am zis lui Sydney cu 
ciudăţenia faptului ca un strigoi să aibă o locuinţă atât 
de... nonnală. Tu cum rezişti? 



— Mai bine decât voi, a răspuns ea, înfăşurându-se cu 
braţele şi examinând stânjenită încăperea. în prezenţa 
strigoilor, voi începeţi să nu-mi mai păreţi atât de răi. 

— Ei, măcar a ieşit şi ceva bun din toate astea, am 
remarcat. 

Cu toată gluma ei, ştiam că era îngrozită. Am dat să 
închid ochii, dar m-am trezit tresărind când Sydney m-a 
împuns în braţ. 

— Nu donni, m-a mustrat ea. Rămâi trează şi vorbeşte 
cu mine. 

N-am nicio comoţie, am bombănit. Dar presupun că 
am putea recapitula planurile prin care s-o facem pe 
Sonya să vorbească. 

Sydney s-a aşezat la picioarele patului, făcând o 
strâmbătură. 

— Nu te supăra, dar eu nu prea cred c-o să cedeze. 

— O să cedeze, dac-o să fie obligată să stea câteva 
zile fără sânge. 

Sydney s-a albit la faţă. 

— Câteva zile? 

— în fine, cât o să fie nevoie ca să... 

Un ghimpe de emoţie a zburat până la mine prin 
legătura cu Lissa, făcându-mă să încremenesc. Sydney a 
sărit ca arsă, săgetând cu privirea împrejur, de parcă s-ar 
fi aşteptat ca un grup de strigoi să năvălească deodată în 
cameră. 

— Ce-ai păţit? a strigat ea. 

— Trebuie să mă duc la Lissa. 



— Dar n-ai voie să adonni... 

— Nu donn, am replicat, cu brutalitate. 

Şi, cu asta, mi-am luat zborul din dormitorul Sonyei, 
pătrunzând în mintea Lissei. 

Călătorea intr-un microbuz, împreună cu cinci alte 
persoane pe care le-am recunoscut imediat ca fiind alţi 
nominalizaţi pentru alegerea monarhului. Microbuzul 
avea opt locuri, în el aflându-se un gardian pe post de 
şofer şi un altul care stătea cu ochii pe Lissa şi pe 
însoţitorii ei. 

— Fiecare va fi lăsat intr-un alt loc, la marginea 
pădurii, şi va fi dotat cu o hartă şi o busolă. Ţelul final 
este să ajungeţi la destinaţia marcată pe hartă şi să 
aşteptaţi până se face ziuă, când vom veni să vă luăm. 

Lissa şi ceilalţi nominalizaţi s-au privit, după care, 
aproape ca unul singur, şi-au întors privirile spre 
geamurile microbuzului. Era aproape amiază, iar soarele 
se revărsa cu generozitate. „Aşteptarea până se face 
ziuă” nu avea să fie plăcută, dar nici nu părea o 
imposibilitate. Cu un gest absent, Lissa şi-a scărpinat un 
mic pansament de pe braţ, dar şi-a dat imediat seama, 
oprindu-se. I-am descifrat gândurile, aflând despre ce era 
vorba: un punctuleţ minuscul, aproape imperceptibil, 
tatuat în pielea ei. Era, de fapt, asemănător cu al lui 
Sydney: sânge şi pământ, amestecate cu constrângere. 
Oricât de tabu ar fi fost constrângerea printre moroi, aici 
era o situaţie specială. Fannecul acestui tatuaj îi 



împiedica pe candidaţi să dezvăluie celorlalţi neimplicaţi 
în ce constau testele. Acesta era cel dintâi test. 

— Pe ce gen de teren ne trimiteţi? a întrebat vehement 
Marcus Lazar. Nu avem cu toţii aceeaşi condiţie fizică. 
Nu este corect ca unii dintre noi să beneficieze de 
avantaje. 

Era cu ochii pe Lissa în timp ce vorbea. 

— Este mult de mers pe jos, a încuviinţat gardianul, 
cu o expresie serioasă. Dar nimic din ceea ce oricare 
candidat — de oricare vârstă — n-ar putea să suporte. 
Şi, sincer să fiu, printre calităţile solicitate unui rege sau 
unei regine se numără şi un anumit nivel de vigoare 
fizică. Vârsta aduce odată cu ea înţelepciunea, dar un 
monarh trebuie să fie şi sănătos. în niciun caz sportiv, a 
adăugat gardianul, văzând că Marcus deschide gura. 
Totuşi, n-ar fi bie pentru moroi să aibă un monarh 
bolnăvicios, care să moară intr-un an. E un adevăr aspru, 
dar adevăr. De asemenea, va trebui să fiţi capabili să 
înduraţi situaţii de disconfort. Dacă nu rezistaţi o zi în 
soare, nu puteţi să vă descurcaţi nici cu o şedinţă de 
Consiliu. 

Bănuiesc că avusese în intenţie să fie o glumă, dar era 
greu să-ţi dai seama, din moment ce nu zâmbea. 

— Totuşi, nu este o întrecere, a precizat mai departe. 
Nu vă grăbiţi să ajungeţi la sosire dacă este necesar să 
mai zăboviţi. Pe hartă sunt marcate locurile în care au 
fost ascunse anumite obiecte... care vă vor face sarcina 



mai suportabilă în cazul în care puteţi să descifraţi 
indiciile. 

— Putem să ne folosim magia? a întrebat Ariana 
Szelsky. 

Nici ca nu era tânără, dar arăta călită şi pregătită să 
accepte o încercare a rezistenţei. 

— Da, puteţi, a răspuns, solemn, gardianul. 

— Există vreun pericol pe acolo? s-a interesat un alt 
candidat, Ronald Ozera. în afara soarelui? 

— Acesta, a replicat gardianul, pe un ton misterios, 
este un răspuns pe care va trebui să-l aflaţi singuri. Dar, 
oricând veţi vrea să ieşiţi... 

A scos un săculeţ cu telefoane mobile şi a dat câte 
unul fiecăruia. Apoi a împărţit hărţi şi busole. 

— Sunaţi la numărul programat şi vom veni să vă 
luăm. Nimeni n-a mai avut nevoie să ceară precizări 
despre mesajul ascuns în spatele acestor cuvinte. 
Apelarea acelui număr însemna să scapi de lunga zi de 
încercare a rezistenţei. Dar mai însemna şi că ai picat 
testul şi că ieşeai din cursa pentru tron. Lissa şi-a privit 
în treacăt telefonul, oarecum surprinsă de faptul că avea 
măcar semnal. Plecaseră cam de o oră de la Curte şi 
înaintaseră bine în peisajul rural. Un şir de copaci a 
detenninat-o să-şi închipuie că se apropiau de destinaţia 
lor. 

Aşa. Un test de rezistenţă fizică. Nu era tocmai la ce 
se aşteptase. încercările prin care trecea viitorul monarh 
erau de multă vreme învăluite în mister, dobândind o 



reputaţie aproape mistică. Testul de faţă era unul destul 
de practic, şi Lissa îi înţelegea raţiunile, chiar dacă 
Marcus, nu. într-adevăr, nu era o competiţie atletică, iar 
gardianul avusese dreptate afirmând că viitorul monarh 
ar trebui să posede un anumit nivel de condiţie fizică. 
Aruncând o privire pe dosul hărţii, unde erau înşiruite 
indiciile, Lissa şi-a dat seama că le va li pus la încercare 
şi raţionamentul. Toate, lucruri extrem de 
fundamentale... dar esenţiale pentru guvernarea unei 
naţiuni. 

Microbuzul i-a lăsat, unul câte unul, în diferite puncte 
de pornire. Cu fiecare candidat coborât, sporea şi 
neliniştea Lissei. Nu e niciun motiv de nelinişte, şi-a zis. 
Nu trebuie decât să rezist unei zile însorite. Ea a fost 
penultima debarcată, doar Ariana râmând în urma ei. In 
clipa în care s-a deschis uşa, Ariana a atins-o uşurel pe 
braţ. 

— Succes, dragă. 

Lissa i-a răspuns cu un zâmbet scurt. Testele acelea 
poate că însemnau doar un şiretlic din partea Lissei, însă 
pentru Ariana contau cu adevărat, aşa că Lissa s-a rugat 
ca mai vârstnica femeie să poată trece cu succes prin ele. 

Rămasă singură, după plecarea microbuzului, Lissa a 
fost cuprinsă de tulburare. Simplul test de rezistenţă i se 
părea dintr-o dată mult mai descurajant şi mai dificil. 
Era pe cont propriu, ceea ce nu i se întâmpla prea 
frecvent. Fusesem alături de ea în cea mai mare parte a 
vieţii, şi chiar când plecasem, avea prieteni în preajmă. 



Dar acum? Nu era decât ea, cu harta şi cu telefonul 
mobil. Iar telefonul mobil îi era inamic. 

S-a dus la marginea pădurii şi s-a oprit să-şi studieze 
harta. Un stejar desenat mare însemna startul, cu 
indicaţia să se pornească spre nord-vest. Cercetând 
copacii, Lissa a recunoscut trei arţari, un brad şi... un 
stejar. îndreptându-se spre el, nu şi a stăpâni un zâmbet. 
Dacă altcineva avea tot repere botanice şi nu cunoştea 
plantele şi arborii, putea să-şi ia adio de la candidatură, 
chiar de la început. 

Busola era una clasică. Fără comoditatea GPS-ului 
aici. Lissa nu se mai folosise niciodată de o astfel de 
busolă, şi latura mea protectoare ar fi vrut să-i poată sări 
în ajutor. Totuşi, ar fi trebuit să mă gândesc mai bine. 
Lissa era inteligentă, aşa că şi-a dat seama lesne cum 
trebuie să procedeze. îndreptându-se spre nord-vest, a 
pătruns în pădure. Cu toate că nu exista vreo potecă 
delimitată, solul pădurii nu era acoperit de o vegetaţie 
excesivă, nici presărat cu prea multe obstacole. 

Partea plăcută a faptului că se afla în pădure era că 
arborii blocau parţial pătrunderea soarelui. Tot nu 
în s emna o vreme ideală pentru moroi, dar era mai bine 
decât să fii lăsat intr-un deşert. Păsările cântau, iar 
peisajul era luxuriant şi înverzit. Atentă să sesizeze 
următorul punct de reper, Lissa a încercat să se relaxeze 
şi să-şi închipuie că nu era decât o drumeţie de plăcere. 

Şi totuşiuşi... îi era greu, cu atâtea în minte. Abe şi 
ceilalţi prieteni preluaseră acum sarcina cercetărilor şi a 



punerii întrebărilor cu privire la crimă. Toţi donneau în 
clipa de faţă — era toiul nopţii pentru moroi — însă 
Lissa nu ştia când avea să se întoarcă şi nu-şi putea 
stăpâni ciuda faţă de cât timp îi răpea testul acesta. Ba 
nu, îi irosea timpul. Şi-ar fi dorit să-i poată ajuta în mod 
activ. 

Gândurile ei învolburate au fost cât pe ce s-o conducă 
drept pe lângă unnătorul ei punct de reper: un copac 
căzut de-o veşnicie. Era acoperit de muşchi şi o mare 
parte din lemn putrezise. Pe hartă, o stea îl însemna ca 
fiind locul unui indiciu. Desfăşfăşurându-şi harta, a citit 
unnătoarele: 

Cresc şi scad. Gonesc şi mă târăsc. 

Urmează-mi glasul, deşi nu grăiesc. 

Niciodată nu plec, dar hoinăresc de zor: 

Plutesc pe cer şi-n tină mă strecor. 

Am tainiţă ascunsă, deşi nu am avere, 

De-mi vei găsi declinul, vei căpăta putere. 

Hm. 

în clipa aceea, mintea mi-era goală, însă a Lissei 
funcţiona în viteză. A citit şi recitit versurile, examinând 
fiecare cuvinţel în parte, precum şi felul în care fiecare 
afirmaţie contrasta cu precedenta. Nicicând nu plec. De- 
aici trebuie să pornesc, a tras ea concluzia. E ceva 
permanent. Privind în jur, s-a gândit la copaci, dar apoi 
i-a scos din ecuaţie. Copacii puteau oricând să fie tăiaţi 



şi duşi de-acolo. Atentă să nu rătăcească prea departe de 
trunchiul căzut, a dat roată zonei, căutând şi altceva. 
Teoretic, totul era trecător. Dar ce rămânea? 

Urmează-mi glasul. Oprindu-se în loc, a închis ochii, 
absorbind sunetele din jurul ei. în general, păsări. Când 
şi când, foşnet de frunze. Şi... 

Deodată, a deschis ochii şi a pornit iute spre dreapta. 
Sunetul pe care-1 auzise creştea, bolborosind şi susurând. 
Iată-1. Un mic pârâu curgea prin pădure, cu greu 
sesizabil. într-adevăr, părea prea mititel pentru albia 
săpată în jurul lui. 

— Dar pun pariu că, dacă plouă, creşti, a murmurat 
ea, fără să-i pese că vorbea cu un curs de apă. 

Şi-a aruncat din nou privirea asupra indiciilor, şi am 
simţit cum mintea ei ageră pune totul cap la cap. Pârâul 
era statornic, dar călătorea. îşi tot schimba mărimea. 
Avea glas. Curgea în locuri adânci, se ţâra pe unde 
întâlnea obstacole. Iar când se evapora, plutea pe cer. 
Ajungând acolo, s-a încruntat, încă nedumerită de o 
parte a ghicitorii. 

— Dar unde e declinul? a întrebat cu voce tare. 

A mai examinat o dată zona, gândindu-se neliniştită 
că declinul se putea referi la viaţa oricărei plante. 
Privirea i s-a plimbat pe lângă un arţar masiv, după care 
a revenit brusc la el. La baza arborelui, creştea un 
mănunchi de ciuperci albe şi maronii, unele dintre ele 
veştejite şi înnegrite. S-a repezit într-acolo, s-a lăsat în 
genunchi şi atunci a observat-o: o mică groapă săpată în 



pământ, în apropiere. Aplecându-se spre ea, a văzut un 
licăr de culoare: un săculeţ purpuriu, cu şnur. 

Triumfătoare, Lissa l-a scos de-acolo şi s-a ridicat. 
Săculeţul era din pânză şi avea un şnur lung, care-i 
permitea să şi-l atârne de umăr în timp ce mergea. 
Deschizându-1, a aruncat o privire înăuntru. Acolo, 
îndesat în căptuşeala pufoasă şi moale, se afla cel mai 
preţios lucru din lume: o sticlă cu apă. Până acum, Lissa 
nu-şi dăduse seama cât de înfierbântată şi de 
deshidratată ajunsese să fie. Candidaţii fuseseră sfătuiţi 
să poarte încălţăminte rezistentă şi veşminte practice, 
însă nu li se permisese să-şi ia niciun fel de provizii. 
Descoperirea sticlei era nepreţuită. 

Aşezându-se pe trunchiul prăbuşit, şi-a luat un răgaz, 
grijulie să-şi mai păstreze apă. Deşi harta mai semnala 
vreo câteva alte indicii şi „recompense", ştia că nu 
trebuia să conteze neapărat pe alte săculeţe la fel de 
îndatoritoare. Aşa că, după o odihnă de câteva minute, a 
pus sticla la loc în săculeţ şi şi-a atârnat săculeţul pe 
umăr. Harta o îndruma spre vest, aşa că spre vest a 
pornit. 

Arşiţa o dogorea în timp ce-şi continua drumul, 
obligând-o să mai facă vreo câteva popasuri (cu 
economie) pentru hidratare. îşi tot spunea în sinea ei că 
nu era o întrecere şi că trebuia s-o ia mai uşor. După 
vreo alte câteva indicii, şi-a dat seama că harta nu era 
tocmai la scară, aşa că nu totdeauna era clar cât de lungă 
putea să fie fiecare etapă a expediţiei. Dar, chiar şi-aşa, 



era încântată ori de câte ori dezlega câte un indiciu, cu 
toate că recompensele deveniseră tot mai derutante. 

U’na dintre ele fusese reprezentată de un mănunchi de 
beţe aşezat pe o piatră, şi ar fi putut să jure că era o 
greşeală, dacă n-ar fi fost evident că o persoană 
civilizată le strânsese într-o legătură, şi le vârâse în sac, 
alături de o prelată din plastic verde, îngrijit împăturită. 
Acum, transpiraţia îi şiroia deja, şi faptul că-şi suflecase 
mânecile bluzei din bumbac cu guler răsfrânt n-o ajuta 
prea mult. Popasurile au devenit mai frecvente. Arsurile 
din cauza soarelui deveniseră un motiv serios de 
îngrijorare, aşa că pentru ea a însemnat o uriaşă uşurare 
momentul în care următorul ei indiciu a dus-o spre un 
flacon cu loţiune protectoare. 

După vreo două ore de luptă cu arşiţa intensă a verii, 
Lissa a ajuns să se simtă atât de încinsă şi de istovită, 
încât nu-i mai rămânea destulă energie mentală ca să-şi 
facă griji pentru că pierdea ce s-ar fi putut petrece la 
Curte. Tot ceea ce mai conta era să ajungă cu bine la 
capătul testului. Harta îi mai arăta încă două indicii, ceea 
ce i se părea un semn promiţător. Curând, avea să ajungă 
la finiş, după care, pur şi simplu, urma să aştepte până 
venea cineva s-o ia. Deodată, a străfulgerat-o o idee. 
Prelata. Prelata putea s-o apere de soare, şi-a dat ea 
seama. Aşadar, până la urmă, tot îi era de folos. 

Descoperirea a avut darul s-o înveselească, la fel ca 
şi următorul premiu obţinut: din nou, apă, dar şi o 
pălărie moale, cu boruri largi, care o ajuta să-şi 



adăpostească faţa de soare. Din nefericire, pe urmă, ceea 
ce păruse să fie o etapă scurtă a călătoriei s-a dovedit de 
două ori mai lungă faţă de cât se aşteptase. Când, în 
sfârşit, a ajuns la unnătorul indiciu, mai mult o interesa 
să-şi ia o pauză pentru hidratare decât să scoată la iveală 
cine ştie ce i-or mai fi lăsat acolo gardienii. 

Mi-era milă de ea şi îmi doream atât de mult s-o fi 
putut ajuta. Asta mi-era menirea, s-o protejez. Ea n-ar fi 
trebuit să fie singură. 

Sau da? Nu făcea şi asta parte din test? Intr-o lume în 
care cei din familiile regale erau aproape pennanent 
înconjuraţi de gardieni, singurătatea aceasta trebuie să fi 
în s emnat un şoc total. Moroii erau viguroşi şi aveau 
simţuri excelente, însă nu erau făcuţi pentru arşiţă şi 
pentru mersul pe terenuri dificile. Eu probabil c-aş fi 
parcurs traseul în pas alergător. Bine, recunosc, nu sunt 
convinsă că aş fi avut şi aptitudinile deductive ale Lissei 
la descifrarea indiciilor. 

Cea din urmă recompensă pentru Lissa a constat într- 
un amnar şi o cremene, cu toate că ea habar n-avea ce 
puteau să reprezinte. Eu le-am recunoscut instantaneu ca 
fiind unelte pentru aprins focul, însă nici prin cap nu-mi 
trecea motivul pentru care ar fi avut nevoie să aprindă un 
foc într-o zi ca asta. Ridicând din umeri, ea şi-a vârât 
obiectele în sac şi şi-a continuat drumul. 

Şi atunci a început să se răcească. Dar să se răcească, 
nu glumă. 



La început, ea n-a conştientizat-o pe deplin, în 
principal din cauză că soarele strălucea mai departe, la 
fel de aprins. Creierul îi spunea că, de fapt, ceea ce 
simţea era cu neputinţă, însă pielea ca de găină şi 
clănţănitul dinţilor îl contraziceau. Şi-a tras mânecile la 
loc în jos şi şi-a grăbit pasul, dorindu-şi ca subita 
răcorire să fi fost măcar însoţită şi de norii care să 
acopere soarele. Mersul mai iute şi consumul mai mare 
de energie îi încingeau şi mai tare corpul. 

Până când a început ploaia. 

S-a pornit ca o bură, preschimbându-se apoi într-o 
ploaie mocănită şi, în cele din urmă, transfonnându-se 
într-o perdea continuă de apă. Părul şi veşmintele i se 
îmbibaseră deja, făcând ca frigul să devină şi mai 
insuportabil. Şi totuşi... soarele strălucea şi-acum, 
lumina lui iritându-i pielea sensibilă, dar fără să 
compenseze prin căldură. 

Era magie, a înţeles ea. Vremea se datora magiei. 
Făcea parte din test. Cumva, utilizatori moroi ai magiei 
aerului şi a apei îşi uniseră forţele, sfidând vremea 
însorită, caniculară. De-asta avea prelata: s-o 

adăpostească de soare, dar şi de ploaie. S-a gândit dacă 
s-o scoată din sac şi să se înfăşoare în ea ca într-o 
pelerină, însă la fel de repede s-a hotărât să aştepte până 
când ajunge în punctul final. Totuşi, n-avea habar cât de 
departe putea să fie, de fapt. Douăuzeci de paşi? 
Douăzeci de kilometri? Umezeala rece o învăluia, 
intrându-i în piele. Era groaznic. 



Telefonul mobil din săculeţ însemna biletul ei de 
ieşire. Abia era după-amiază târzie. Mai avea destul de 
aşteptat până la încheierea testului. Nu trebuia decât să 
apeleze un număr... un singur număr, şi scăpa de toată 
nenorocirea asta, putând să se întoarcă la ceea ce avea de 
făcut la Curte. Ba nu. Scânteia hotărârii i s-a aprins în 
minte. Acum, provocarea nu mai ţinea doar de câştigarea 
tronului moroilor sau de descoperirea asasinului 
Tatianei. Era un test pe care trebuia să-l treacă pentru ea 
însăşi. Dusese până acum o viaţă lejeră şi ferită, lăsându- 
se protejată de alţii. Acum, trebuia să îndure totul de una 
singură... şi avea să reuşească. 

Hotărârea aceasta a condus-o până la capătul hărţii, 
un luminiş înconjurat de copaci. Doi dintre ei erau mai 
mărunţi şi suficient de apropiaţi între ei încât să se 
gândească la întinderea prelatei ca adăpost rezonabil. Cu 
degetele îngheţate, nesigure, a reuşit s-o scoată din sac şi 
s-o desfăşoare la întreaga ei mărime... care, din fericire, 
depăşea cu mult ceea ce-şi imaginase. Buna dispoziţie 
începea să-i revină pe măsură ce întindea prelata şi-şi 
dădea seama cum putea să-şi construiască un acoperiş 
mititel. Cum a tenninat, s-a şi strecurat sub el, bucuroasă 
că scapă de ploaie. 

Dar asta nu schimba cu nimic faptul că era udă până 
la piele. Sau că şi pământul era ud... şi noroios. De 
asemenea, prelata n-o apăra şi de frig. Simţea o undă de 
amărăciune, amintindu-şi ce spusese gardianul, că în 
cadrul testului era pennisă întrebinţarea magiei. 



în momentul acela, ei nu i se păruse că magia ar putea 
fi de folos, însă acum vedea limpede avantajul de a fi 
utilizator al apei, fiindcă erai capabil să manevrezi ploaia 
şi s-o îndepărtezi de tine. Sau, şi mai bine: să fii 
utilizator al focului. I-ar fi plăcut să fi fost Christian cu 
ea. I-ar fi prins bine căldura lui, magia şi îmbrăţişările, 
într-o situaţie de genul acesta, să fii utilizator al 
spiritului era naşpa rău... în afară de cazul posibil în care 
s-ar alege cu un şoc hipotennic şi ar avea nevoie să se 
lecuiască singură (ceea ce niciodată nu-i ieşea la fel de 
bine ca atunci când îi lecuia pe alţii). Nu, a tras ea 
concluzia. Nu există nici urmă de îndoială: utilizatorii 
apei şi ai focului erau avantajaţi în cadrul acestui test. 

Şi acela a fost momentul în care i s-a luminat mintea. 

Focul! 

Şi-a îndreptat spinarea în locul în care se ghemuise. 
Nu recunoscuse amnarul şi cremenea ca fiind ceea ce 
erau, însă acum, vagi amintiri despre aprinderea unui foc 
îi răsăreau în minte. Niciodată nu i se predaseră astfel de 
cunoştinţe, în mod direct, însă era destul de sigură că 
prin ciocnirea celor două între ele ar obţine o scânteie... 
cu condiţia să aibă lemne uscate. Or, totul pe-acolo era 
îmbibat de ploaie... 

Cu excepţia legăturii de beţe din sacul ei. Râzând 
zgomotos le-a dezlegat şi le-a aşezat intr-un loc 
adăpostit de ploaie. După ce le-a aranjat în ceea ce i s-a 
părut că ar fi un tipar favorabil aprinderii unui foc de 
tabără, a încercat să-şi dea seama cum trebuie să 



procedeze cu amnarul şi cremenea. Din filme, rămăsese 
cu impresia că era de-ajuns să le ciocneşti între ele, şi 
gata, săreau scânteile. Prin urmare, aşa a procedat şi ea. 

Şi nimic. 

După alte trei încercări, entuziasmul ei de adineauri a 
lăsat locul unei frustrări întunecate de spirit. I-am 
absorbit-o parţial, având nevoie de ea concentrată. La 
cea de-a patra încercare, a sărit o scânteie, dar a zburat şi 
s-a stins; totuşi, era tot ce-i trebuia ei ca să înţeleagă 
principiul. N-a trecut mult până să obţină cu uşurinţă 
scântei, însă fără efect în contact cu lemnul. Sus şi jos: 
dipoziţia ei era ca un montagne-russe, oscilând între 
speranţă şi dezamăgire. Nu renunţa, aş fi vrut să-i spun, 
în timp ce-i mai absorbeam din negativism. Nu ceda. Aş 
mai fi vrut eu să-i dau şi o lecţie despre aprinderea 
focului, dar asta ar fi însemnat să-mi depăşesc limitele. 

Unnărind-o, am început să înţeleg cât de mult îi 
subestimasem inteligenţa. Ştiam că era strălucită, dar 
întotdeauna mi-o imaginasem ca fiind neajutorată în 
astfel de situaţii. Ei, uite că nu era. Era capabilă să 
judece conjunctura. Scânteia aceea minusculă nu putuse 
să pătrundă în lemnul beţelor. Avea nevoie de o flacără 
mai mare. Avea nevoie de ceva care să se poată aprinde 
de la scânteie. Dar ce? Categoric, nimic din pădurea 
îmbibată de apă. 

Atunci, ochii i-au căzut pe harta care i se iţea din sac. 
N-a avut decât o clipă de ezitare până să rupă hârtia, 
sfâşiind-o în bucăţele şi îngrămădind-o deasupra 



surcelelor. Presupunea că ajunsese la capătul expediţiei 
şi nu mai avea nevoie de hartă. Presupunea. Dar acum 
era prea târziu, aşa că şi-a dus planul mai departe. în 
primul rând, a rupt o parte din căptuşeala pufoasă a 
sacului, adăugând bucăţelele peste monnanul de hârtii. 
Pe urmă, a luat din nou amnarul şi cremenea. 

A sărit o scânteie care imediat a aprins o bucăţică de 
hârtie. O flacără portocalie s-a iscat, dar s-a stins într-o 
dâră de fum. A mai încercat o dată, aplecându-se în faţă 
şi suflând uşurel peste hârtia pe care aterizase scânteia. 
Acum, a produs o flacără micuţă, care a aprins un petic 
învecinat şi apoi s-a stins. Adunându-şi curajul, Lissa a 
mai făcut o ultimă încercare. 

— Hai, hai, a bombănit, de parcă ar fi putut 
constrânge focul să prindă viaţă. 

De data asta, scânteia şi-a nimerit ţinta şi a rezistat, 
prefăcându-se într-o flacără mică, apoi într-una mai 
mare, care curând i-a mistuit hârtiile. Lissa s-a rugat să 
aprindă şi vreascurile, fiindcă altfel se tennina cu 
norocul ei. Flacăra a crescut, tot mai mare şi mai 
strălucitoare, consumând ceea ce mai rămăsese din 
hârtie şi din pânză... după care s-a răspândit asupra 
beţelor. Lissa a continuat să sufle uşor, ca s-o întreţină, 
şi nu mult după aceea focul de tabără ardea din plin. 

Focul acesta nu putea să alunge frigul pătrunzător, 
însă pentru ea, era de parcă ar fi ţinut în mâini întreaga 
căldură a soarelui. Zâmbea, cuprinsă de o mândrie pe 
care n-o mai simţisem de ceva vreme. în sfârşit, putând 



să se relaxeze, şi-a îndreptai privirea spre pădurea 
scăldată de ploaie şi a observat, în depărtare mici, foarte 
mici străfulgerări de culoare. Indrumându-şi spiritul îşi 
întrebuinţă puterile magice ca să-şi sporească abilitatea 
de a vedea aurele. Şi, foarte clar, ascunse departe, foarte 
departe printre copaci, distingea două aure pline de 
culori puternice, neabătute. Posesorii lor stăteau 
nemişcaţi, tăcuţi şi ascunşi. Zâmbetul Lissei s-a lărgit. 
Erau gardieni. Sau, poate, utilizatorii aerului şi apei, care 
controlau vremea. Niciunul dintre candidaţi nu fusese 
lăsat singur acolo. Ronald Ozera nu avusese de ce să se 
neliniştească... dar, în definitiv, de unde să ştie el? 
Numai ea ştia. Ei, poate că spiritul nu era chiar atât de 
inutil acolo, până la urmă. 

Ploaia a început să slăbească în intensitate şi căldura 
focului a continuat s-o aline. Nu învăţase să citească ora 
după cer, însă cumva, ştia că n-ar mai avea nicio 
problemă să aştepte venirea zilei, şi atunci... 

— Rose? 

— O voce m-a rechemat din testul de supravieţuire al 
Lissei. 

— Rose, trezeşte-te, sau... cum vrei să-i zici. 

Am deschis ochii, clipind mărunt, după care i-am 
concentrat asupra chipului lui Sydney, aflat la câţiva 
centimetri de al meu. 

— Ce e? m-am răstit la ea. De ce mă deranjezi? 

A tresărit şi s-a smucit înapoi, rămasă pe moment fără 
grai. Faptul că absorbisem din întunericul Lissei cât timp 



fusesem în legătură cu ea nu mă afectase la momentul 
respectiv, însă acum, conştientă în propriul meu trup, mă 
simţeam inundată de furie şi de enervare. Nu e vorba 
despre tine, nici despre Sydney, mi-am zis. E spiritul. 
Potoleşte-te. Am inspirat adânc, refuzând să mă las 
stăpânită de spirit. Eram mai puternică decât el. Cel 
puţin, aşa speram. 

în timp ce mă luptam să-mi alung sentimentele 
acestea, am privit în jur şi mi-am amintit că eram în 
dormitorul Sonyei Karp. Toate problemele mele mi-au 
năvălit înapoi în minte. Aveam o femeie strigoi 
prizonieră, legată în camera de alături, una pe care cu 
greu reuşeam s-o ţinem, şi care nu părea dispusă să ne 
ofere prea curînd răspunsurile dorite. 

Mi-am întors privirea spre Sydney, care încă mi se 
părea înfricoşată de mine. 

— Scuză-mă... n-am vrut să mă răstesc la tine. Doar 
că m-am speriat. 

A ezitat câteva clipe până să încuviinţeze, 
acceptându-mi scuza. Pe măsură ce teama îi dispărea de 
pe chip, observam că o mai sâcâia şi altceva. 

— Ce nu e bine? am întrebat-o, gândindu-mă că, atât 
timp cât eram vii, iar Sonya rămânea legată, lucrurile n- 
aveau cum să stea prea rău, nu? 

Sydney a făcut un pas înapoi şi şi-a încrucişat braţele. 

— Victor Dashkov şi fratele lui sunt aici. 



OPTSPREZECE 


AM ŢÂŞNIT DIN PAT, BUCUROASĂ că n-am 
căzut de-binelea. Tot mă mai durea capul, dar nu mă 
mai simţeam ameţită, ceea ce speram să însemne că 
intr-adevăr evitasem o comoţie. O privire îndreptată 
spre un ceas deşteptător, în timp ce ieşeam din 
dormi torul Sony ei, m-a infonnat că zăbovisem în 
mintea Lissei vreme de câteva ore. Testul ei fusese cu 
mult mai întins ca durată faţă de cât îmi dădusem eu 
seama. 

In living, m-a întâmpinat o imagine aproape comică. 
Victor şi Robert erau acolo, în came şi oase, examinând 
detaliile înconjurătoare. Până şi Robert părea să fie 
prezent cu mintea acolo de astă dată. Numai că, în 
vreme ce Victor studia totul în felul lui calculat, Robert 
îşi concentrase atenţia asupra Sonyei. Avea ochii 
bulbucaţi de uimire. Dimitri, între timp, nu-şi schimbase 
câtuşi de puţin poziţia de lângă Sonya, nici nu-şi 
îndepărtase ţepuşa de gâtul ei. Totuşi, după atitudinea 
lui şi după privirea vigilentă, era clar că-i privea pe cei 
doi fraţi ca pe o nouă ameninţare şi că se străduia — 
sfidând imposibilul — să fie în gardă împotriva tuturor. 
Mi s-a părut bucuros că mă vede şi că are ceva 
susţinere. 



Sonya stătea perfect nemişcată în lanţurile ei, ceea ce 
nu-mi plăcea absolut deloc. Mă făcea să cred că pune 
ceva la cale. Ochii roşii i se îngustaseră. 

întreaga situaţie era încordată şi primejdioasă, însă o 
mică parte din mine a resimţit o satisfacţie infatuată în 
timp ce-1 studiam mai îndeaproape pe Victor. întâlnirile 
din vis fuseseră amăgitoare. Exact la fel cum puteam eu 
să-mi schimb înfăţişarea în vis, Victor se făcuse să pară 
mai puternic şi mai sănătos în cadrul acelor vizite faţă 
de cum era în realitate. Vârsta, boala şi viaţa de fugar îşi 
luaseră tributul. Umbre întunecate îi încadrau ochii, iar 
părul încărunţit părea mai rar faţă de acum o lună. Era 
tras la faţă şi arăta obosit, dar ştiam că tot rămânea 
periculos. 

— Aşa, i-am zis, proptindu-mi mâinile în şolduri. Ai 
reuşit să ne găseşti. 

— Există un singur lac în oraş, a replicat Victor. O 
singură casă albastră. Poate că voi aţi avut probleme cu 
astfel de indicaţii, dar pentru noi, ceilalţi, n-a fost chiar 
atât de greu. 

— Atunei, dacă tot eşti atât de deştept, care ţi-e 
planul? l-am luat la rost. 

încercam să trag de timp, în vreme ce mă gândeam cu 
disperare care ar putea să fie planul meu. Voiam să-i 
capturez pe Victor şi pe Robert, dar nu ştiam cum. Din 
moment ce trebuia să ne împărţim atenţia între ei doi şi 
Sonya, nu mai puteam să fac echipă cu Dimitri. Păcat că 
nu ne mai rămăsese vreo bucată de lanţ. Pe lângă 



imobilizarea fizică a fraţilor, mai trebuia neapărat le 
împiedicăm şi mâinile, astfel încât să le reducem 
capacitatea de întrbuinţare a puterilor magice. 

— Dacă tot eşti tu atât de deşteaptă, m-a contrat 
Victor, presupun că ai obţinut deja infonnaţia necesară. 

— Ea, am zis, gesticulând spre Sonya, n-a prea fost 
îndatoritoare. 

Privirea lui Victor s-a abătut asupra ei. 

— Sonya Karp. Te-ai schimbat de când nu te-am mai 
văzut. 

— O să vă ucid pe toţi, a mârâit Sonya. Şi-o să vă 
storc, unul câte unul. în mod nonnal, aş fi început cu 
oamenii şi tot aşa până la moroi, dar... Şi-a îndreptat spre 
Dimitri şi spre mine o privire încărcată de furie. Cred că 
pe voi doi o să vă las la urmă, şi-o să vă prelungesc 
chinurile. După o clipă de pauză, a adăugat, aproape 
comic. Voi m-aţi enervat cel mai mult. 

— Oare toţi strigoii frecventează aceeaşi tabără de 
pregătire şi învaţă pe de rost aceleaşi ameninţări? Mă 
mir că nu şi cotcodăceşti, i-am zis, după care m-am 
întors spre Victor. Ai văzut? Nu e chiar atât de simplu. 
Am încercat toate metodele. Cu bătaia, cu tortura. 
Sydney i-a înşirat toate numele rudelor ei. Nicio reacţie. 

Victor a studiat-o atunci pentru prima dată cu atenţie 
pe Sydney. 

— Aşa. Ea e Alchimistul vostru de companie. 

Sydney nici nu s-a clintit. Ştiam sigur că-i era frică să 
stea în faţa cuiva care, pe lângă că era vampir, mai era şi 



un criminal periculos. Am fost nevoită s-o laud în sinea 
mea pentru faptul că i-a înfruntat privirea fără să 
clipească. 

— Tânără, a cugetat Victor. Dar, normal că aşa 
trebuia. îmi închipui că doar aşa puteaţi s-o manipulaţi, 
atrăgând-o în mica voastră escapadă. 

— Sunt aici din proprie voinţă, i-a replicat Sydney, cu 
o înfăţişare în continuare calmă şi încrezătoare. Nu m-a 
manipulat nimeni. 

— Mda, şantajul lui Abe nu era relevant intr-un astfel 
de moment. 

— Uite ce e, dacă ţineai neapărat să mă torturezi mai 
departe cu comentariile tale deloc amuzante, puteai să- 
mi invadezi visele ca până acum, m-am răstit. Dacă nu ai 
nimic util cu care să contribui, atunci cară-te de-aici şi 
lasă-ne să aşteptăm până când foamea o s-o slăbească pe 
Sonya. 

Şi, prin căratul de-acolo, voiam să spun: să vă 

închipuiţi ca proştii că plecaţi nestingheriţi, ca să pot eu 
să vă dau cap în cap şi să vă târăsc înapoi pe mâna 
gardienilor. 

— Putem să vă ajutăm, a zis Victor, atingându-i uşor 
braţul lui Robert, care a tresărit, smulgându-şi privirea 
de la Sonza şi îndreptând-o spre fratele său. Metodele 
voastre erau menite să eşueze. Dacă vreţi răspunsuri, 
există o singură cale să... 

în acea clipă, Sonya a acţionat. Dimitri era încă lângă 
ea, deşi mai era atent cu un ochi şi la noi ceilalţi. Şi, 



evident, eu fusesem concentrată în totalitate asupra 
scenei cu Victor. Era, probabil, cea mai bună ocazie la 
care ar fi putut să spere Sonya. 

Cu acea putere demenţială a strigoilor, s-a ridicat, 
încordându-se pe fotoliu. Lanţul o înfăşură peste tot, însă 
rapiditatea şi forţa mişcării au fost suficiente cât să-l 
rupă în două locuri. Restul continua s-o înconjoare, însă 
ştiam bine că până şi o singură breşă îi ajungea ca să 
scape până la urmă. Distras sau nu, Dimitri tot s-a abătut 
ca fulgerul asupra ei şi, în clipa imediat următoare, l-am 
imitat şi eu. Sonya se zbătea pe scaun, consumându-şi 
fiecare fărâmă de energie şi de viteză ca să-şi scuture 
lanţul de pe ea. Dac-ar fi scăpat, ştiam că ar fi pornit o 
nouă încleştare aprigă. I-am înlâlnit pentru o fracţiune de 
secundă privirea lui Dimitri şi am ştiut că gândeam 
aceleaşi lucruri. Mai întâi, cum aveam s-o mai legăm 
iarăşi? Poate că am fi reuşit să reparăm lanţul, dar pentru 
asta ar fi fost nevoie să-l desfăşurăm şi s-o luăm de la 
capăt cu legatul, misiune vecină cu imposibilul. în 
acelaşi timp, ştiam amândoi că era posibil să nu mai 
reuşim s-o doborâm şi a doua oară, iar acum mai aveam 
pe-aici şi persoane nevinovate, care nu puteau să lupte, 
în schimb, Sonya le putea întrebuinţa în folosul ei, 
cumva. 

Tot ce puteam să facem era să n-o lăsăm, pe cât 
posibil, să se ridice. Fixarea ei pe o suprafaţă plană, ca 
podeaua, ar fi fost mult mai uşoară decât pe fotoliul 
acela mătăhălos. Se tot zgâlţâia în timp ce ea se lupta cu 



noi şi noi ne chinuiam să obţinem o poziţie favorabilă. 
Dimitri avea ţepuşa în mână — eu o lăsasem jos pe-a 
mea ceva mai devreme — aşa că i-a scrijelit pielea cu 
ea, oferindu-ne un oarecare avantaj în confruntare. 
Sonya a scos un urlet înfuriat, şi m-am agăţat de speranţa 
că poate am reuşi s-o obosim. Probabil că nu. Noi aveam 
să cedăm primii. Durerea mea de cap era o dovadă 
suficientă a faptului că nu mă aflam într-o fonnă de vârf. 

Am zărit cu coada ochiului o mişcare fulgerătoare, 
care mi-a declanşat o nouă alarmă. Robert Dorn se 
îndrepta spre noi... şi avea în mână o ţepuşă din argint. 
Priveliştea era atât de bizară şi de neaşteptată, încât am 
zăbovit să-l alertez pe Dimitri. Când mintea mea leneşă 
şi-a revenit brusc la viaţă, era prea târziu. 

— Nu! am ţipat, văzându-1 pe Robert că-şi ridică 
ţepuşa. N-o omorî! 

Atunci, Dimitri a întors capul şi l-a văzut pe Robert, 
dar nu mai avea ce să facă. Eu şi Dimitri îi creasem 
ocazia perfectă. O ţineam imobilizată pe Sonya şi, 
pieptul ei fiind vulnerabil, Robert putea să dea lovitura la 
fix. înnebunită, m-am întrebat ce puteam să fac. Dacă-1 
împiedicam, o eliberam pe Sonya. Dacă nu, era posibil 
ca el să ne ucidă ultima speranţă de a afla cine... 

Prea târziu. Ţepuşa a pătruns cu o forţă care m-a 
uluit. Lissei îi fusese foarte greu să-l străpungă pe 
Dimitri, şi presupusesem că ar fi la fel pentru cineva ca 
Robert, mai bătrân şi cu o aparenţă atât de fragilă. Dar 
nu. Tot a fost nevoit să-şi folosească ambele mâini, însă 



ţepuşa a pătruns cu fennitate în pieptul Sonyei, 
străpungându-i inima. 

Sonya a scos un ţipăt asurzitor. O lumină 
strălucitoare, orbitoare, a inundat deodată încăperea, 
exact în timp ce o forţă invizibilă mă azvârlea cât colo. 
M-am izbit de un perete, dar creierul meu abia dac-a mai 
înregistrat durerea. Căsuţa s-a zguduit toată şi, cu o 
mână, am încercat să mă prind de ceva şi să mă 
proptesc. Deşi mi-am închis strâns ochii, tot vedeam 
stele verzi. Timpul şi-a încetinit curgerea. Bătăile inimii 
mi s-au rărit. 

Apoi... totul s-a oprit. Totul. Lumina. Vibraţiile. Am 
putut să respir nonnal. Totul era tăcut şi nemişcat, ca şi 
cum ceea ce abia se petrecuse n-ar fi fost decât o 
închipuire de-a mea. 

Am clipit, încercând să-mi limpezesc la loc vederea şi 
să evaluez situaţia. Am făcut tot posibilul să mă ridic, 
stângace, în picioare, şi l-am văzut pe Dimitri făcând 
acelaşi lucru. Părea să fi fost şi el azvârlit, numai că se 
prinsese de perete ca de un reazem, nu se izbise de el. 
Robert zăcea lat pe podea, iar Victor tocmai se repezea 
să-l ajute. Sydney nu făcea altceva decât să stea 
încremenită, ca o statuie. 

Şi Sonya? 

— Incredibil, am şoptit. 

Sonya era încă pe fotoliu şi, după cum stătea, trântită 
pe spate, era evident că fusese şi ea izbită de aceeaşi 
forţă ca noi toţi. Lanţul era încă în jurul ei, însă ea 



încetase să se mai zbată. în poală îi rămăsese ţepuşa din 
argint care, cu doar câteva clipe mai devreme, fusese în 
mâinile lui Robert. Sonya reuşise să-şi strecoare o mână 
afară din lanţ, doar cât să poată mângâia cu degetele 
suprafaţa ţepuşei. Ochii i se măriseră de uimire... ochi de 
un albastru adânc, azuriu. 

Robert o readusese la viaţă pe Sonya Karp. Ea nu mai 
era strigoi. 

Atunci când Lissa îl salvase pe Dimitri, simţisem 
puterea magiei prin intennediul legăturii, care-mi oferise 
deplina şi copleşitoarea trăire a întregii fapte. Iar acum, 
fiind martoră la aşa ceva, fără să beneficiez de 
cunoştinţele oferite direct de Lissa, tot mi se părea la fel 
de incredibil. Continuam să caut ceva — orice — care 
să-mi poată furniza fie şi cel mai mic indiciu despre 
existenţa ei anterioară. 

Nu exista niciunul. Tenul ei păstra paloarea 
caracteristică moroilor, însă era plin de căldura vieţii, 
având şi o foarte slabă nuanţă de culoare: nu ca strigoii, 
complet văduviţi de pigment. Ochii îi erau injectaţi de 
sânge, dar asta se datora lacrimilor care se îngrămădeau 
să ţâşnească. Nici urmă de cercuri roşii în jurul irişilor. 
Iar în expresia ochilor acelora... nici unnă de cruzime 
sau răutate. Nu erau ochii cuiva care abia adineauri 
ameninţa c-o să ne omoare pe toţi. în ei nu se vedea 
decât şoc, şi teamă, şi derută. Nu puteam să-mi iau 
privirea de la ea. 



O minune. încă o minune. După ce-o văzusem pe 
Lissa că-1 readuce la viaţă pe Dimitri, o anume parte din 
mine crezuse, în secret, că nu voi mai fi niciodată 
martoră la un astfel de eveniment. Aşa se întâmpla cu 
miracolele. Aveai parte de unul singur într-o viaţă. 
Pretutindeni, se discutase o grămadă despre 
întrebuinţarea spiritului pentru salvarea strigoilor, însă 
discuţiile se domoliseră atunci când o altă dramă — ca 
asasinarea unei regine — căpătase primordialitate la 
Curte. Faptul că existau extrem de puţini utilizatori ai 
spiritului contribuise, de asemenea, la scăderea 
popularităţii unei astfel de idei, oricine cunoscând ce 
greutăţi ar întâmpina un moroi care voia să străpungă cu 
ţepuşa un strigoi. Dacă gardienii antrenaţi mureau 
luptându-se cu strigoii, cum ar putea un moroi să-şi 
împlânte cum trebuie ţepuşa într-un astfel de adversar. 
Ei bine, aici era răspunsul: putea, dacă strigoiul era 
imobilizat. Un moroi putea să-i înfigă ţepuşa cu ambele 
mâini, mai ales dacă era ajutat de gardieni. Perspectivele 
iscate îmi provocau ameţeală. Magia lui Robert era 
puternică, însă el, ca persoană, era bătrân şi şubred. Şi 
totuşi, dacă el reuşise, atunci ar putea să facă asta oricare 
utilizator al spiritului? El făcuse ca totul să pară aproape 
uşor. Oare şi Adrian ar fi fost capabil de aşa ceva? Oare 
Lissa putea să repete minunea? 

Un miracol. Sonya Karp era un miracol viu, însufleţit. 

Şi, dintr-odată, ea a început să urle. 



Totul a debutat ca un soi de vaiet scăzut, însă 
sporindu-şi repede volumul. Zgomotul m-a trezit brusc 
din meditaţie, dar n-am ştiut precis cum trebuie să 
reacţionez. Dimitri, în schimb, a ştiut. Şi-a lăsat ţepuşa 
să-i cadă din mână şi s-a repezit lângă Sonya, începând 
s-o elibereze de lanţuri. A tresărit la atingerea lui, însă 
sforţările ei nu mai erau acum încărcate de acea forţă 
supranaturală a unui monstru mort-viu în căutarea 
răzbunării. Erau gesturile cuiva disperat, îngrozitor de 
înfricoşat. 

O înfăşurasem destul de bine cu lanţul acela, însă 
Dimitri i l-a înlăturat în câteva secunde. După ce a 
eliberat-o, s-a aşezat pe fotoliu şi a tras-o spre el, lăsând- 
o să-şi îngroape faţa la pieptul lui şi să hohotească de 
plâns. Am înghiţit în sec. Şi Dimitri plânsese când fusese 
preschimbat la loc. Neaşteptata imagine a unui copil 
nou-născut mi-a fulgerat prin minte. Oare plânsul să fi 
fost reacţia naturală a oricui se năştea — sau, în cazul 
acesta, renăştea — pe lume? 

O mişcare bruscă mi-a captat atenţia. Sydney 
făcuse ochii mari şi chiar se îndrepta spre Dimitri... cu 
gândul să-l oprească. 

— Ce faci? a strigat ea. N-o elibera! 

Dimitri n-a luat-o în seamă, iar eu m-am grăbit s-o 
prind şi s-o trag înpoi. 

— Nu-i nimic, nu-i nimic, i-am zis, străduindu-mă s-o 
liniştesc. 



Sydney era factorul cel mai stabil din întreaga noastră 
operaţiune. Nu puteam să o las să-şi iasă din fire. 

— Nu mai e strigoi, i-am zis. Uite. Priveşte-o bine. E 
din nou moroi. 

Sydney a clătinat încetişor din cap. 

— Nu se poate. Adineauri am văzut-o. 

— Aşa s-a întâmplat şi cu Dimitri. Exact la fel. 
Despre el nu crezi c-ar fi strigoi, nu? Doar ai încredere în 
el. 

I-am dat drumul, şi ea a rămas pe loc, dar cu o 
expresie de îngrijorare pe faţă. 

Coborându-mi privirea spre cei doi fraţi, mi -am dat 
seama că situaţia lor era posibil să fie mai gravă decât 
crezusem. Robert, deşi nu era strigoi, arăta la fel de 
palid ca unul. Ochii îi erau goi, iar din gura întredeschisă 
i se prelingea o dâră de salivă. Asta m-a făcut să-mi 
reevaluez observaţia de mai devreme, despre cât de 
uşoară făcuse Robert să pară recuperarea unui strigoi. O 
străpunsese cu ţepuşa ca un profesionist, dar era clar că 
existau şi vreo câteva efecte secundare. Victor încerca 
să-şi sprijine fratele, murmurându-i cuvinte de alinare şi 
de încurajare. Iar pe chipul lui Victor... ei bine, acolo se 
aşternuse o expresie de compătimire şi de teamă pe care 
n-o mai văzusem vreodată la el. Creierul meu nu era 
capababil s-o lege pe de-a-ntregul de bine definita 
imagine de ticălos pe care mi-o formasem despre el. 
Acum, dădea impresia c-ar fi o persoană adevărată. 



Ridicându-şi privirea spre mine, şi-a strâmbat buzele 
intr-un zâmbet amar. 

— Ce, ţi-ai epuizat înţepăturile spirituale? Ar trebui să 
fii fericită. Noi v-am dat ce vă doreaţi. Ai nevoie de 
răspunsuri de la Sonya Karp? Du-te să le primeşti, m-a 
îndemnat, făcându-mi cu capul spre ea. E clar că le-ai 
obţinut cu un preţ considerabil. 

— Nu! a exclamat atunci Dimitri. O ţinea încă pe 
Sonya la pieptul lui, însă expresia feţei i-a devenit dură 
la auzul cuvintelor lui Victor. Ce, eşti nebun? l-a 
apostrofat. N-ai văzut ce s-a întâmplat? 

Victor şi-a arcuit o sprânceană. 

— Da. Am observat. 

— Ea nu e în starea necesară ca să dea vreun răspuns! 
E sub şoc. Las-o în pace. 

— Nu te mai comporta de parcă ea ar fi cea care 
suferă aici, s-a răstit Victor. 

Intorcându-se spre Robert, l-a ajutat să se ridice şi să 
se ducă spre canapea. Robert cu greu putea să se mişte, 
fiindcă picioarele îi tremurau, cedându-i de-a binelea în 
timp ce se aşeza. Victor l-a cuprins cu un braţ. 

— O să fii bine, l-a încurajat. Totul e bine. 

— O să fie? l-am întrebat, neconvinsă. 

Robert nu părea câtuşi de puţin să fie într-o fonnă 
prea grozavă. Gândurile mele de mai devreme, cu privire 
la utilizatorii spiritului şi salvarea strigoilor, mi se 
păreau din ce în ce mai nerealiste. 



— El... el a mai făcut-o şi altă dată, şi şi-a revenit, nu? 
l-am întrebat. Iar Lissa se simte perfect. 

— Robert era atunci mult mai tânăr... cum e acum 
Vasilisa, a replicat Victor, mângâindu-şi fratele pe umăr. 
Şi nu poţi să spui c-ar fi un simplu act de magie. Să 
reuşeşti până şi o singură dată e ceva monumental. Dar 
de două ori? Ei bine, ştim amândoi cum lucrează spiritul, 
şi o astfel de reuşită îşi cere tributul, atât asupra trupului 
cât şi a minţii. Robert a făcut un imens sacrificiu pentru 
voi, 

Bănuiesc că aşa şi era. 

— îţi mulţumim, Robert, i-am zis. 

Cuvintele mi-au ajuns cu destulă şovăială pe buze. 
Totuşi Robert n-a dat impresia că le-ar fi auzit. 

Dimitri s-a ridicat, săltând-o cu uşurinţă în braţe pe 
Sonya. Ea încă plângea, însă hohotele scăzuseră mult în 
intensitate între timp. 

— Are nevoie de odihnă, a rostit, pe un ton arţăgos. 
Credeţi-mă, habar n-aveţi ce se petrece în clipa asta 
înăuntrul ei. 

— O, te cred, am zis. 

— Sunteţi idioţi, s-a răstit Victor. Amândoi. 

Mare minune că privirea furioasă a lui Dimitri nu l-a 
ţintuit pe Victor de podea. 

— Deocamdată, nici vorbă de interogatorii. 

Am încuviinţat, arătându-mi aprobarea, fiindcă nu 
ştiam ce altceva aş fi putut să fac. Atunci când Lissa îl 
transformase pe Dimitri, adoptase o atitudine 



asemănătoare, la fel de înverşunată şi de protectoare. 
Chiar dacă nu el fusese cel care-o preschimbase pe 
Sonya, era singurul dintre cei de-aici care ştia prin ce 
putea ea să treacă. Ştiam că adaptarea lui fusese 
anevoioasă, şi că efectele iniţiale ale refacerii lui îi 
provocaseră dezorientare. Asta, fără să mai punem la 
socoteală depresia ulterioară. 

A trecut repede pe lângă noi toţi, ducând-o pe Sonya 
în dormitorul ei. Sydney i-a urmărit din ochi, după care a 
aruncat o privire spre canapea, unde Victor încă stătea cu 
braţul pe după umerii fratelui său. Fata Alchimist mi-a 
căutat privirea, cu o expresie de mirare pe chip. 

— Am auzit... dar nu mi-a venit să cred. 

— Câteodată, i-am mărturisit, nici mie nu-mi vine 
încă. Asta contrazice toate regulile universului. 

Spre surprinderea mea, ea şi-a pipăit micuţa cruce din 
aur de la gât. 

— Unele dintre reguli sunt mai mari decât însuşi 
universul. 

Victor s-a ridicat de pe canapea, părând satisfăcut de 
faptul că Robert se odihnea acum. M-am încordat brusc. 
Lăsând deoparte minunile, el tot un criminal rămânea, şi 
încă unul pe care intenţionam să-l prind. Făcând un pas 
spre mine, mi s-a adresat pe un scăzut. 

— îmi cer scuze că vă întrerup cursul de metafizică 
elementară, dar trebuie să fii atentă la mine, mi-a zis. Ai 
grijă, Rose. Ai foarte mare grijă. Atât de multe sunt 



acum în sarcina ta. Nu-i pennite lupului tău preferat să te 
împiedice să afli ce ştie Sonya. 

— Totuşi, el are dreptate, am exclamat. S-au scurs 
abia cinci minute! Prin ce-a trecut ea... prin ce-au trecut 
amândoi... în fine, sunt chestii cam importante. 
Literalmente, din cele care-ţi schimbă viaţa. Şi el a 
trebuit să se refacă şi să se adapteze, ca să fie salvat. 
Cum se reface, o să ne ajute şi ea. 

— Eşti convinsă? m-a întrebat, mijind ochii spre 
mine. Oare ea crede c-a fost salvată? Ai uitat un lucru: 
Belikov a fost transformat împotriva voinţei lui. Ea, nu. 

— Ce-ce tot spui? Că ea o să-ncerce să redevină 
strigoi? 

— Spun, a replicat Victor, ridicând din umeri, că ar fi 
bine să vă obţineţi răspunsurile cât mai repede. Şi să n-o 
lăsaţi singură. 

Cu acestea, Victor ne-a întors spatele, plecând spre 
bucătărie. S-a întors repede, aducând un pahar cu apă. 
Robert a băut-o cu lăcomie, după care s-a cufundat într- 
un somn greu. Oftând, m-am rezemat de un perete, lângă 
Sydney, total epuizată. încă aveam dureri de pe urma 
luptei de mai devreme. 

— Şi-acum? s-a interesat Sydney. 

— Nu ştiu, i-am răspuns, clătinând din cap. Aşteptăm, 
aşa cred. 

Dimitri s-a întors puţin mai târziu, aruncând o scurta 
privire spre Robert. 



— Şi ea doarme, m-a informat. Transfonnarea... e 
dificilă. 

îi vedeam bine licărul chinuit din ochi şi m-am 
întrebat care dintre amintiri l-o mai tortura acum. 
Amintirea momentului în care fusese transfonnat? Aceea 
a perioadei petrecuta în chip de strigoi? 

— Nu cred c-ar fi bine s-o lăsăm singură pe Sonya, 
am zis şi, cu coada ochiului, am observat zâmbetul 
superior al lui Victor. Ar trebui să stea cineva cu ea, 
pentru eventualitatea în care s-ar trezi. N-o să ştie ce se- 
ntâmplă cu ea. 

Dimitri nu mi-a răspuns timp de câteva secunde, 
cercetându-mă cu privirea. Mă cunoştea îndeajuns de 
bine încât să simtă că poate mai aveam şi altceva în 
minte. Din fericire, n-a reuşit să găsească vreo fisură în 
logica mea. 

— Ai dreptate. Te-ar deranja să stai cu ea? a întrebat-o 
pe Sydney. 

Mi-am sconnonit mintea după un argument. Nu, nu. 
Nu. Dacă într-adevăr Sonya s-ar fi întors împotriva 
noastră, ne trebuia altcineva care s-o păzească... şi 
cineva capabil să se lupte cu ea. Sydney, ghicindu-mi 
probabil gândurile, m-a scutit de o minciună faţă de 
Dimitri... sau de mărturisirea adevăratului meu motiv de 
îngrijorare. 

— Ea nu mă cunoaşte. Ar putea să iasă mai rău când 
se trezeşte. Şi, în plus... 



Pe chipul lui Sydney a apărut acea expresie 
dezgustată în care excelau Alchimiştii. 

— în plus, nu mă simt prea în largul meu cu cineva 
care, acum cinci minute, era un monstru. 

— Dar ea nu mai e strigoi, a exclamat el. E categoric, 
fără îndoială, din nou moroi! 

Până şi eu am fost un pic înfricoşată de duritatea din 
vocea lui, însă reacţia vehementă nu m-a surprins în 
totalitate. Avusesem mult de furcă până să-i convingă pe 
ceilalţi că se transformase la loc. 

— Ştiu că e greu de crezut, a reluat, îmblânzindu-şi un 
pic trăsăturile, dar ea chiar s-a schimbat. 

— Atunci, stau eu cu ea, m-am oferit. 

— Nu, nu, a refuzat Dimitri, scuturând din cap. 
Sydney are dreptate într-o privinţă: e posibil ca Sonya să 
fie dezorientată. E bine să fie acolo cineva care înţelege 
ce s-a petrecut. 

Am dat să-l contrazic, cu argumentul că eu eram 
singura pe care o cunoştea Sonya cu adevărat, dar m-am 
gândit apoi că era mai bine să rămân cu cei doi fraţi. 
Păreau inofensivi acum, dar nu puteam să am încredere 
în ei. Din câte se părea, nici Dimtri. A înaintat câţiva 
paşi şi s-a aplecat spre mine, şoptindu-mi la ureche. 

— Fii cu ochii pe ei, m-a sfătuit. Robert e dărâmat 
acum, dar e posibil să-şi revină mult mai repede decât 
credem. 

— Ştiu. 



A dat să plece, dar şi-a mai întors o dată privirea spre 
mine. Figura lui poruncitoare se îndulcise, 
transformându-se în ceva meditativ, temător. 

— Rose? 

—Mda? 

— Aşa... aşa a fost şi cu mine când m-a transfonnat 
Lissa? 

— Mai mult sau mai puţin. 

— Nu mi-am dat seama... a fost... 

Se lupta să-şi caute cuvintele. Total necaracteristic 
pentru el. 

— Felul în care lumina aia a inundat camera, felul în 
care s-a schimbat ea... Când am văzut cum răsare viaţa 
din moarte a fost... 

— Frumos? 

A încuviinţat. 

— O astfel de viaţă... nu poţi... nu, nu poţi s-o iroseşti. 

— Nu, l-am aprobat. Nu poţi. 

Atunci, am văzut ceva mişcându-se în el. Ceva 
mărunt, la fel ca pe alee, dar am ştiut că se descotorosise 
de o nouă parte a traumei provocate de existenţa ca 
strigoi. 

N-a mai spus nimic, şi l-am unnărit cu privirea în 
timp ce înainta pe coridor. Neavând altceva mai bun de 
făcut, Sydney s-a aşezat turceşte pe podea, cu o carte în 
poală. N-a deschis-o, fiindcă gândurile îi rătăceau, clar, 
cine ştie pe unde. între timp, Victor s-a lăsat pe spătarul 
fotoliului, pe care l-a întins ca pe o canapea. Nu arăta la 



fel de rău ca Robert, dar semnele epuizării se vădeau la 
amândoi fraţii. Bun. Cu cât erau mai mult timp scoşi din 
uz, cu atât mai bine. Mi-am adus un scaun din bucătărie, 
ca să pot să stau jos şi să supraveghez încăperea. Totul 
era paşnic. 

Mă simţeam ca o dădacă, şi presupun că asta cam şi 
eram. Fusese o zi lungă, şi noaptea a întunecat curând 
ferestrele. Asta m-a îngrijorat. De unde puteam să ştiu 
dacă nu cumva Sonya o fi avut ceva prieteni strigoi, care 
să-i vină în vizită? Faptul că Donovan o cunoştea ne 
arăta cu certitudine că ea nu era tocmai o proscrisă din 
rândurile lor. Gândul acesta mi-a sporit vigilenţa, dar în 
acelaşi timp eram şi istovită. Cei doi fraţi donneau deja. 
Sydney, într-o încercare de a-şi respecta orarul uman, şi- 
a găsit până la urmă o pernă şi o pătură, încovrigându-se 
pe patul improvizat de pe podea. 

Cât despre mine? Eu mă situam cam pe la jumătatea 
drumului dintre orarul uman şi cel vampiric. Şi aveam 
senzaţia că şi pentru Dimitri era valabil acelaşi lucru. în 
realitate, noi urmam un orar de genul faci-ce-trebuie, în 
care somnul prelungit nu reprezenta o opţiune. 

Un zumzet de emoţie şi de uimire mi-a zbâmâit 
deodată prin intennediul legăturii mele cu Lissa. Nu 
simţeam vreo primejdie sau vreo ameninţare, însă 
curiozitatea m-a hotărât să verific oricum ce mai făcea 
ea. Chiar dacă mintea îmi pătrundea într-a ei, ştiam că 
trupul avea să-mi rămână vigilent, şi voiam să ştiu cum 
decursese pentru ea restul testului. 



Splendid, nonnal. Se întorsese cu microbuzul la 
Curte, epuizată, dar mândră de ea. Şi nu era singura. Toţi 
ceilalţi însoţitori ai ei aveau înfăţişări asemănătoare... 
toţi, în afară de Ava Drozdov. Ea fusese singura care 
cedase şi-şi folosise telefonul mobil, cerând ajutor. Pe 
Lissa a mirat-o faptul că tocmai ea clacase. După 
văicărelile lui de la început, Marcus Lazar dăduse 
impresia că ar fi cel mai probabil să abandoneze. Dar nu, 
bătrânul reuşise cumva, ceea ce însemna că avea să 
meargă mai departe cu testele pentru monarhie. Ava 
refuza contactul vizual cu oricine altcineva, preferând să 
privească, deprimată, pe geam, în timp ce se îndreptau 
spre Curte. Avea să-şi menţină locul din Consiliu, dar 
şansa de a deveni regină se dusese. 

Lissei îi părea rău pentru ea, însă nu-şi pennitea să-şi 
irosească prea multe griji pentru altcineva. Aşa erau 
testele, aşa erau detenninaţi candidaţii cei mai potriviţi. 
Şi, în plus, Lissa îşi avea propriile probleme. Faptul că 
stătuse afară pe timpul zilei contravenise orarului 
vampiric, căruia i se confonna în mod nonnal. Acum, 
nu-şi dorea decât să ajungă înapoi la Curte, să se ducă în 
camera ei şi să doarmă câteva ore. îşi dorea să fie lăsată 
în pace. 

Numai că, în loc de aşa ceva, s-a trezit că o aştepta o 
întreagă gloată. 



NOUĂSPREZECE 


MICROBUZELE AU PARCAT INTR-O zonă a 
Curţii ceva mai retrasă, aşa că imaginea suprafeţei ticsite 
de moroi plini de nerăbdare a însemnat un şoc pe cinste 
pentru Lissa. Gardienii se mişcau ca fantomele prin 
mulţime, exact ca în şedinţa cu nominalizările, 
menţinând pe cât posibil ordinea. Numai că mulţimea tot 
stătea în drum în timp ce microbuzele încercau să ajungă 
la garaje, şi numeroase feţe se întindeau să privească pe 
geamuri, încercând să prindă măcar o imagine fugară a 
candidaţilor la coroană. 

Lissa se holba şocată la mulţime, aproape temându-se 
să coboare. Ariana i-a adresat un zâmbet liniştitor. 

— E ceva nonnal. Toţi vor să ştie cine a reuşit şi cine 
nu. Mai ales ei vor să ştie. 

Şi şi-a înclinat capul spre partea din faţă a 
microbuzului. Incordându-şi privirea prin parbriz, Lissa 
i-a observat pe ceilalţi candidaţi. Din cauză că traseul 
din pădure nu putea fi conceput pentru mai multe 
persoane, grupul fusese împărţit în două serii. Candidaţii 
rămaşi aveau să treacă mâine prin acelaşi test şi, fără 
îndoială, erau curioşi să afle care dintre rivalii lor 
trecuseră astăzi. 



Lissa era familiarizată cu ordinea şi cu buna-cuviinţă 
din mediul regal, aşa că o uimea să-i vadă acum cuprinşi 
de o asemenea nerăbdare şi agitaţie. Şi, desigur, moroii 
„din popor" sosiţi la Curte se amestecaseră şi ei în 
mulţime. Toată lumea se împingea, fiecare lungindu-şi 
gâtul peste umărul celorlalţi, ca să afle ce se întâmplase. 
Se strigau numele unora dintre candidaţi, şi aproape că 
m-am mirat că nu se vedeau pancarte şi nu se intonau 
cântece. 

Lissa şi însoţitorii ei au coborât din microbuz, 
întâmpinaţi de valul de ovaţii care a străbătut întreaga 
mulţime. Destul de repede a devenit cât se poate de clar 
cine trecuse şi cine nu. Asta a provocat o rumoare şi mai 
aprinsă în rândul privitorilor. Lissa a rămas pe loc, ca 
înrădăcinată, privind în jur şi simţindu-se rătîcită. Una 
era să discute, în mod raţional, cu prietenii ei, 
argumentele în favoarea candidaturii ei la tron. Şi cu 
totul alta însemna să fie arucată în ceea ce semnificau, 
intr-adevăr, alegerile. 

Ea îşi limitase concentrarea la câteva subiecte: 
siguranţa mea, descoperirea criminalului şi trecerea cu 
bine a testelor. Acum, privind mulţimea adunată acolo, 
înţelegea că procesul electoral era mai important decât 
ea, mai important decât orice şi-ar fi putut imagina. 
Pentru cei din faţa ei, nu era o glumă. Nu era o 
şmecherie menită să sucească legile pe toate părţile şi să 
tragă de timp. Vieţile lor erau miza simbolică. Moroii şi 
dhampirii trăiau în mai multe ţări diferite, supunându-se 



legilor acestora, însă însă se supuneau şi acestei 
guvernări, care-şi desfăşura activitatea la Curte. O 
guvernare extinsă în întreaga lume şi afectându-i pe toţi 
dhampirii şi moroii care alegeau să rămână în societatea 
noastră. Da, exista dreptul la vot, însă viitorul nostru era 
conturat de rege sau de regină. 

Gardienii însărcinaţi cu paza mulţimii le-au făcut în 
sfârşit semn rudelor că pot să-şi croiască drum spre 
candidaţii lor. Lissa nu avea pe nimeni. Atât Janine, cât 
şi Eddie — în ciuda afirmaţiilor precedente — se 
treziseră că primesc misiuni temporare care îi 
împiedicau să se afle non-stop alături de Lissa, şi se ştie 
că nu avea nici rude care să vină pentru ea. Rămasă la 
voia întâmplării, se simţea ameţită în mijlocul acelui 
haos, încă năucită de momentul ei de strălucire. 
Sentimente contradictorii se luptau în ea. Faptil că îi 
înşela pe toţi o făcea să se simtă nedemnă, şi-ar fi 
renunţat acum la candidatură. în acelaşi timp, îi apăruse 
deodată dorinţa de a se arăta demnă de aceste alegeri. 
Voia să rămână cu capul sus şi să treacă de teste cu 
mândrie, chiar dacă o făcea din alte motive. 

în sfârşit, o mână energică a prins-o de braţ. Era a lui 
Christian. 

— Hai. Să ieşim odată de-aici. Trăgând-o după el, şi-a 
croit drum cu coatele printre gură-cască. Hei, a strigat 
spre doi gardieni rămaşi mai spre marginea mulţimii. Se 
poate o mână de ajutor pentru prinţesă? 



Era pentru prima dată când îl vedeam comportându- 
se ca un membru al unei familii regale, uzând de 
autoritatea rangului său. Pentru mine, era sarcasticul şi 
cinicul Christian. Numai că, în societatea moroilor, după 
împlinirea vârstei de optsprezece ani trebuia practic să i 
se adresezi numindu-1 Lordul Ozera. Uitasem de asta. 
Cei doi gardieni, nu. S-au grăbit imediat s-o încadreze pe 
Lissa, ajutându-1 pe Christian să străpungă mulţimea. 
Pentru Lissa, chipurile celor din jur nu erau altceva decât 
o ceaţă, iar zarva, un vuiet înfundat. Şi totuşi, din când în 
când, câte ceva mai ajungea până la ea. Scandările 
numelui ei. Afirmaţii despre întoarcerea dragonului, 
simbolul familiei Dragomir. Se întâmplă cu adevărat, îşi 
tot repeta în sinea ei. Se întâmplă cu adevărat. 

Gardienii au condus-o, cu obişnuita lor eficienţă, prin 
mulţime, traversând domeniile Curţii până la clădirea în 
care locuia. De îndată ce au văzut-o în siguranţă, s-au 
retras, iar ea le-a mulţumit cu graţie, pentru ajutor. Dar 
când a ajuns, împreună cu Christian, în camera ei, s-a 
lăsat să cadă pe pat, năucită. 

— Of, Doamne, a exclamat. Ce nebunie! 

— La ce anume te referi? s-a interesat Christian, 
zâmbind. La primirea ta? Sau la testul în sine? Arăţi de 
parcă... în fine, nici nu ştiu precis ce ai făcut. 

Lissa a încercat să se examineze la repezeală. Pe 
drumul de întoarcere îi dăduseră prosoape uscate, însă 
veşmintele tot umede îi erau şi se boţeau pe măsură ce se 



uscau. Pantofii şi blugii erau pline de noroi, şi nici măcar 
nu voia să se gândească la cum putea să-i arate părul. 

— Păi, am... 

Numai că vorbele i-au rămas lipite pe buze... şi nu 
din cauză că, dintr-odată, s-ar fi hotărât să nu-i răspundă. 

— Nu pot să spun, a murmurat atunci. Chiar 
funcţionează. Fannecul nu-mi dă voie. 

— Ce fannec? s-a mirat el. 

Suflecându-şi mâneca, Lissa şi-a ridicat pansamentul, 
arătându-i minusculul punct tatuat de pe braţul ei. 

— Un farmec de constrângere, ca să nu pot să vorbesc 
despre test. Cum au şi Alchimiştii. 

— Uau, a exclamat el, cu adevărat impresionat. 
Niciodată n-am crezut că au, intr-adevăr, efect. 

— Cred că au. E foarte ciudat. Vreau să vorbesc 
despre asta, dar, pur şi simplu... nu pot. 

— Nu-i nimic, i-a zis el, îndepărtându-i de pe faţă o 
şuviiţă de păr umed. Ai trecut. Numai asta are 
importanţă. Numai la asta trebuie să te concentrezi. 

— Singurul lucru la care aş vrea să mă concentrez în 
clipit de faţă e un duş... ceea ce poate să pară caraghios 
dacă mă gândesc cât de leoarcă sunt. 

Cu toate acestea, nu s-a urnit, rămânând să fixeze cu 
privirea peretele din faţa ei. 

— Hei, a interpelat-o Christian cu blândeţe. Ce ai? Te- 
a speriat mulţimea? 

Lissa şi-a întors din nou faţa spre el. 



— Nu, asta-i problema. Adică, mda, m-a cam 
intimidate. Dar tocmai am înţeles că... nu ştiu. Am 
înţeles că particip la un proces de o importanţă majoră, 
unul care se desfăşoară încă... 

— De la începuturile lumii? a completat-o glumeţ 
Christian citând aberanta afirmaţie a lui Nathan. 

— Aproape, i-a răspuns ea, cu un mic zâmbet care s-a 
stins curând. Aşa ceva trece dincolo de tradiţie, 
Christian. Alegerile sunt parte integrantă a societăţii 
noastre. înrădăcinată. Putem noi să discutăm despre 
modificarea legii cu vârsta, sau despre luptă, sau despre 
orice-am vrea, dar asta e ceva străvechi. Şi cu bătaie 
lungă. îi vezi pe cei de-afară? Nu toţi sunt americani. Au 
venit şi din alte ţări. Câteodată, uit că, deşi Curtea e aici, 
ea îi guvernează pe moroii de pretutindeni. Ce se- 
ntâmplă aici afectează lumea întreagă. 

— Unde vrei să ajungi cu asta? a vrut el să ştie. 

Lissa era cufundată în propriile gânduri, aşa că nu 
putea să-l vadă pe Christian la fel de obiectiv pe cât îl 
vedeam eu. El o cunoştea hine. O înţelegea şi o iubea, 
între ei doi exista o sincronizare asemănătoare celei 
dintre mine şi Dimitri. Uneori, totuşi, gândurile Lissei se 
îndreptau în direcţii pe care el nu putea să le ghicească. 
Nu recunoscuse niciodată asta, însă eu ştiam că se nu- 
mără printre motivele pentru care o iubea atât: acela că, 
spre deosebire de mine, cunoscută de toată lumea ca 
având o fire năvalnică, Lissa păruse totdeauna imaginea 
calmului şi a raţiunii. Dar, dintr-odată, făcea câte ceva 



total neaşteptat. Iar lui, astfel de momente îi produceau 
încântare... deşi câteodată îl şi înspăimîntau, fiindcă 
niciodată nu-şi dădea seama cu precizie ce rol juca 
spiritul în acţiunile ei. Iar acum era unul dintre aceste 
momente. Christian ştia că alegerile o stresau şi, ca şi 
mine, era conştient de faptul că puteau să aducă tot ce 
era mai rău. 

— Am de gând să iau testele astea la modul cel mai 
serios, l-a înştiinţat ea. Ar fi... ar fi ruşinos să nu. Şi o 
insultă la adresa societăţii noastre. Ţelul meu suprem e 
să aflu cine i-a înscenat totul lui Rose, dar până atunci, 
ştii ce-o să fac? O să trec testele ca o persoană care 
intenţionează să ajungă regină. 

Christian a ezitat înainte să spună ceva, lucru rar 
pentru el. 

— Tu vrei să fii regină? 

Replica lui a smuls-o brusc pe Lissa din filosofările ei 
visătoare despre tradiţie şi onoare. 

— Nu! Sigur că nu. Am optsprezece ani. Nici măcar 
să beau alcool n-am voie. 

— Dar asta nu te-a împiedicat niciodată să bei, i-a 
atras el atenţia, redevenind aproape cel obişnuit. 

— Eu vorbesc serios! Vreau să merg la facultate. 
Vreau s-o aduc înapoi pe Rose. Nu vreau să guvernez 
peste naţiunea moroilor. 

O privire şireată i-a luminat lui Christian ochii 
albaştri. 



— Ştii ce, mătuşa Tasha tot spune în glumă despre 
tine că ai fi de fapt o regină mai bună decât celelalte, 
numai că, uneori... nu prea cred că glumeşte. 

Gemând, Lissa s-a întins pe spate pe pat. 

— îmi e dragă, dar ar trebui să cam stăm cu ochii pe 
ea. Dacă intr-adevăr există cineva capabil să schimbe 
legea aia, atunci ea ar fi, cu toţi prietenii ei activişti. 

— Ei bine, nu-ţi face griji. Problema cu „prietenii ei 
activişti” e că au atâtea pentru care să protesteze, încât 
nu reuşesc de obicei să se ocupe toţi de acelaşi lucru în 
acelaşi timp, i-a explicat Christian, întinzându-se lângă 
ea şi trăgând-o spre el. Dar, dacă vrei să-mi ştii părerea, 
şi eu cred c-ai fi o regină fonnidabilă, prinţesă 
Dragomir. 

— O să te murdăreşti, l-a prevenit ea. 

— Sunt deja. A, vrei să spui, de la hainele tale? a 
întrebat-o, cuprinzând-o în braţe, fără să-i pese de cât era 
de udă şi de înnămolită. Mi-am petrecut cea mai mare 
parte a copilăriei ascunzându-mă intr-un pod plin de praf 
şi având exact o singură cămaşă de purtare. Chiar crezi 
că ar putea să-mi pese de tricoul ăsta? 

Ea a izbucnit în râs şi l-a sărutat, eliberându-şi pentru 
un minut mintea de griji şi savurându-i doar gustul 
buzelor. Gândindu-mă că erau intr-un pat, m-am întrebat 
dacă nu cumva sosise vremea să mă retrag. Numai că, 
după câteva secunde, s-a retras oftând mulţumită. 

— Ştii ceva, uneori am impresia că te iubesc. 

— Uneori? a întrebat el, prefăcându-se ofensat. 



— Tot timpul, s-a grăbit ea să-l liniştească, răvăşindu- 
i părul. Dar trebuie să te menţin cu picioarele pe pământ. 

— Consideră-mă menţinut. 

Şi-a apropiat din nou buzele de ale ei, oprindu-se însă 
la auzul unei bătăi în uşă. Ea s-a tras înapoi din acea 
aproape-sărutare, însă niciunul dintre ei nu s-a desprins 
şi din îmbrăţişare. 

— Nu răspunde, i-a zis Christian. 

Lissa a privit încruntată spre living. Desprinzându-se 
uşurel din braţele lui, s-a ridicat şi a pornit spre uşă. 
Când a ajuns la câţiva paşi de ea, a clătinat din cap, în 
semn de confirmare. 

— E Adrian, a anunţat ea. 

— Un motiv în plus să nu răspunzi, a insistat 
Christian. 

Fără să-l ia în seamă, Lissa a deschis uşa şi, aşa cum 
era de aşteptat, în pragul ei a apărut nonşalantul meu 
iubit. Din spatele Lissei, l-am auzit pe Christian 
pronunţând sacadat: 

— Cel. Mai. Prost. Moment. Posibil. 

Adrian a studiat-o mai întâi pe Lissa, după care şi-a 
îndreptat privirea spre Christian, răşchirat pe pat în 
cealaltă parte a apartamentului. 

— Hm, a bombănit el, intrând. Prin urmare, aşa vreţi 
să rezolvaţi voi problema familiei. Mici Dragomiri. 
Bună idee. 

Ridicându-se, Christian s-a apropiat agale de el. 



— Mda, exact cum ai spus. Ceea ce înseamnă că 
perturbi problemele oficiale ale Consiliului. 

Adrian avea o vestimentaţie neprotocolară pentru el, 
blugi şi un tricou negru, deşi le făcea să pară produse de 
firmă. De fapt, probabil că şi erau. Doamne, cât de dor 
îmi era de el! îmi era dor de ei toţi. 

— Ce s-a întâmplat? l-a întrebat Lissa. 

în timp ce Christian părea să ia sosirea lui Adrian ca 
pe o ofensă personală, Lissa ştia că Adrian n-ar fi fost 
acolo fără un motiv întemeiat... mai ales atât de devreme 
pentru orarul moroilor. Cu toate că avea pe chip 
obişnuitul lui zâmbet leneş, în aura lui se întrezărea un 
licăr de agitaţie şi de nerăbdare. Avea veşti. 

— L-am prins, a anunţat el. L-am prins în capcană. 

— Pe cine? s-a interesat Lissa, nedumerită. 

— Pe idiotul ăla de Blake Lazar. 

— Cum adică, l-ai prins în capcană? l-a întrebat 
Christian, la fel de perplex ca şi Lissa. Ai întins o 
capcană pentru urşi pe terenul de tenis, sau ce? 

— Aş fi vrut eu. E colo, la Săgeata Aprinsă. Tocmai 
am mai dat un rând, aşa că ar trebui să-l găsim acolo 
încă dacă ne grăbim. El crede c-am ieşit la o ţigară. 

Judecând după miresmele care-1 învăluiau pe Adrian, 
Lissa avea senzaţia că el chiar ieşise la o ţigară. Şi, 
probabil, nu stătuse nici pe uscat. 

— Ai fost intr-un bar atât de devreme? 

Adrian a ridicat din umeri. 

— Pentru oameni, nu e devreme. 



— Dar tu nu eşti... 

— Ei, las-o, verişoară, a protestat Adrian. 

Aura lui nu avea culorile estompate ale cuiva complet 
beat dar, da, categoric dăduse pe gât câteva pahare. 

— Dacă drăguţul de Ambrose a avut dreptate cu 
privire la mătuşa Tatiana, atunci individul ăsta poate să 
ne spună numele altor femei geloase. 

— Şi-atunci, de ce nu l-ai întrebat şi singur? a replicat 
Christian. 

— Pentru că să pun eu întrebări despre viaţa sexuală a 
mătuşii mele ar fi ceva scârbos şi nelalocul lui, a explicat 
Adrian. în timp ce Blake ar fi mai mult decât fericit să 
discute cu fennecătoarea noastră prinţesă, aici prezentă. 

Lissa şi-ar fi dorit amarnic să fi rămas în pat, dar 
gândul că ar putea să afle ceva de folos pentru mine i-a 
aprins un nou rezervor de energie. 

— OK, dar dă-mi voie măcar să-mi găsesc altceva de 
îmbrăcat şi să mă pieptăn. 

în timp ce ea se schimba în donnitor, l-a auzit pe 
Adrian spunându-i lui Christian: 

— Ştii ceva, tricoul tău arată cam jegos. Cred c-ar 
trebui să faci un pic mai multe eforturi, dacă tot umbli cu 
o prinţesă. 

După aproximativ un sfert de oră, tripleta era în 
drum, traversând terenurile Curţii, spre un bar ascuns în 
incinta unei clădiri administrative. Mai fusesem acolo şi, 
la început, mă gândisem că era un loc cam ciudat pentru 
un bar. Dar, după ce, recent, fusesem pedepsită cu 



corvoada îndosarierii actelor, ajunsesem la concluzia că 
şi eu, dac-ar fi trebuit să-mi câştig existenţa ca 
funcţionară intr-un birou, mi-aş fi dorit probabil să am la 
îndemână şi o sursă rapidă de alcool. 

Barul era slab luminat, atât pentru atmosferă, cât şi 
pentru confortul moroilor. Lăsând deoparte gluma lui 
Adrian, era întradevăr devreme pentru moroi, şi în local 
nu se aflau decât vreo doi clienţi. Adrian i-a făcut un mic 
gest barmaniţei, unul despre care am presupus că 
reprezenta o comandă, fiindcă femeia s-a întors imediat 
şi a început să pregătească o băutură. 

— Hei, Ivashkov! Pe unde- ai umblat? 

Cineva striga spre Lissa şi prietenii ei şi, după câteva 
clipe, ea a descoperit un tip stând singur la o masă dintr- 
un colţ. în timp ce Adrian îi conducea intr-acolo, ea a 
remarcat că era un tânăr cam de vârsta lui Adrian, cu păr 
negru creţ şi ochi strălucitori, bleu-verzui, cam în nuanţa 
cravatei purtate recent de Abe. Era de parcă ar fi luat 
cineva culorile uluitoare ale ochilor lui Adrian şi-ai lui 
Christian şi le-ar fi amestecat între ele. Avea un corp 
suplu şi musculos, ca şi un ten atât de închis cât era 
posibil pentru un moroi... şi, chiar şi având un iubit, 
Lissa nu se putea împiedica să-l admire cât e de 
atrăgător. 

— Ca să aduc o companie mai arătoasă, i-a răspuns 
Adrian, trăgându-şi un scaun. 



Moroiul i-a observat abia atunci pe însoţitorii lui 
Adrian şi a sărit ca ars. I-a luat mâna Lissei, s-a aplecat 
peste ea şi a sărutat-o. 

— Prinţesă Dragomir. Ce onoare să vă cunosc, în 
sfârşit. Văzându-vă din depărtare, am considerat că 
sunteţi frumoasă. Dar de aproape? De-a dreptul divină. 

— Vi-1 prezint, a rostit Adrian, pe un ton măreţ, pe 
Blake Lazar. 

— încântată de cunoştinţă, a răspuns ea. 

Blake i-a adresat un zâmbet strălucitor. 

— Pot să-ţi spun Vasilisa? 

— Poţi să-mi spui Lissa. 

— Şi poţi să-ţi iei mâna de pe ea acum, a intervenit 
Christian. 

Blake şi-a întors privirea spre el, mai zăbovind câteva 
secunde până să-i elibereze mâna Lissei... şi părând 
foarte mândru pentru aceste secunde suplimentare. 

— Şi pe tine te-am mai văzut. Ozera. Crispin, nu? 

— Christian, l-a corectat Lissa. 

— Exact, a încuviinţat Blake, trăgând un scaun şi 
jucând încă rolul gentlemanului desăvârşit. Te rog, i-a 
zis Lissei, stai cu noi. Nu l-a invitat şi pe Christian, care 
s-a dat peste cap ca să stea lângă Lissa. Ce bei? a 
întrebat-o. Fac eu cinste. 

— Nimic, a răspuns Lissa. 

Barmaniţa şi-a făcut tocmai atunci apariţia, aducând 
un pahar pentru Adrian şi un altul pentru Blake. 



— Niciodată nu e prea devreme. întreabă-1 pe 
Ivashkov. Tu începi să bei de cum te rostogoleşti jos din 
pat, aşa e? 

— Am o sticlă cu scotch chiar pe noptieră, a replicat 
Adrian, menţinându-şi încă tonul uşuratic. 

Lissa s-a concentrat asupra aurei lui. Avea acel auriu 
strălucitor propriu tuturor utilizatorilor spiritului, dar 
uşor întinat de alcool. Mai avea şi o foarte slabă nuanţă 
de roşu: nu de furie adevărată, ci, categoric, de iritare. 
Lissa şi-a amintit că nici Adrian şi nici Ambrose nu 
aveau o părere prea bună despre Blake ăsta. 

— Şi, ce vă aduce pe-aici, pe tine şi pe Christopher? a 
întrebat Blake, golind un pahar cu un lichid în nuanţa 
chihlimbarului, aşezându-1 alături de băutura abia 
primită. 

— C hristian, l-a corectat Christian. 

— Mai devreme, vorbeam despre mătuşa mea, i-a 
amintit Adrian. 

încă o dată, reuşea să pară cât se poate de 
comunicativ, dar oricât de mult şi-ar fi dorit el să-mi 
dovedească nevinovăţia, era evident că sconnonirea 
detaliilor crimei a cărei victimă fusese Tatiana îl deranja. 

Zâmbetul lui Blake şi-a mai pierdut un pic din 
strălucire. 

— Cât de deprimant. Pentru amândoi. 

Remarca era adresată Lissei şi lui Adrian. Christian 
parcă nici n-ar fi existat. 



— îmi pare rău şi pentru faza cu Hathaway, a adăugat 
el, doar pentru Lissa. Am auzit cât ai fost de supărată. 
Cine-ar fi prevăzut aşa ceva? 

Lissa a dedus că se referea la cât se supărată şi de 
jignită se prefăcuse ea că ar fi din cauza mea. 

— Ei bine, i-a răspuns, cu amărăciune, presupun că 
aşa e când nu te pricepi să-i citeşti pe ceilalţi. Am avut 
sub ochi un milion de indicii. Pur şi simplu, nu le-am dat 
atenţie. 

— Şi tu cred că eşti supărat, a zis Christian. Am auzit 
că erai destul de apropiat de regină. 

Rânjetul lui Blake a revenit la locul lui. 

— Mda... ne cam cunoşteam reciproc destul de bine. 
O să-mi lipsească. Oricât de rece li s-ar fi părut unora, 
credeţi-mă, ştia să se distreze, a comentat Blake, 
întorcându-şi privirea spre Adrian. Tu probabil că ştiai 
asta. 

— Nu şi în felul în care-1 ştiai tu, a replicat Adrian, 
oprindu-se să soarbă din pahar. 

Bănuiesc că avea nevoie să bea ca să-şi înfrâneze 
replicile tăioase şi, sinceră să fiu, nu i-o luam în nume de 
rău. Ba chiar îi admiram autocontrolul. Dac-aş fi fost în 
locul lui, de mult i-aş fi ars un pumn lui Blake. 

— Tu, sau Ambrose, a reluat Adrian. 

Frumosul zâmbet al lui Blake s-a transfonnat într-o 
încruntare în toată legea. 



— Cine? Ăla? Care se prostituează pentru sânge? Nu 
merita să stea în faţa reginei. Nu pot să cred că-1 mai lasă 
măcar să stea la Curte. 

— El, de fapt, crede că tu ai asasinat-o pe regină, a zis 
Lissa adăugând apoi în grabă: Ceea ce e ridicol, din 
moment ce toate dovezile o indică pe Rose ca fiind 
autoarea. 

Nu erau tocmai cuvintele lui Ambrose, însă ea voia să 
vadă dacă putea să-i provoace o reacţie. Şi a putut. 

— Ce crede? 

— Da. Categoric, nici urmă de zâmbet acum. Şi, fără 
el, Blake deodată nu mai părea la fel de chipeş ca mai 
devreme. 

— Ce jigodie mincinoasă! Am un alibi, şi el ştie. E 
întors pe dos doar fiindcă ea mă prefera pe mine. 

— Şi-atunci, de ce-1 mai ţinea şi pe el? s-a mirat 
Christian cu un chip aproape îngeresc. Ce, tu nu-i erai 
de-ajuns? 

Blake l-a fixat cu o privire mânioasă, după care şi-a 
golit noul pahar aproape dintr-o singură înghiţitură. Ca 
prin fannec, a apărut bannaniţa cu un altul. Blake i-a 
mulţumit printr-o înclinare a capului, înainte de a 
continua. 

— O, ba-i eram mai mult decât de ajuns. Mai mult 
decât de ajuns şi pentru o duzină de femei, numai că eu 
nu mă prosteam cu alte amantlâcuri, ca el. 



Expresia feţei lui Adrian devenea tot mai chinuită 
odată cu fiecare referire la viaţa sexuală a Tatianei. Şi 
totuşi, îşi juca mai departe rolul. 

— Presupun că vorbeşti despre celelalte fetiţe ale lui 
Ambrose, nu? 

— I-hî. Numai că „fetiţe" mi se pare un termen cam 
exagerat. Toate erau mai bătrâne şi, sincer să fiu, cred 
că-1 şi plăteau. Nu că mama ta ar fi avut nevoie să 
plătească pe cineva, a adăugat Blake. Vreau să zic, e 
chiar destul de cu vino-ncoace. Dar, ştii, ea chiar nu 
putea să fie cu el în vreun fel adevărat. 

Toţi au avut nevoie de câteva clipe până să-şi dea 
seama la ce făcea aluzie Blake. Adrian s-a prins primul. 

— Ce-ai spus ? 

— Au! Blake părea pătruns de o surprindere legitimă, 
însă era greu să-ţi dai seama dacă se prefăcea sau nu. 
Credeam că ştii. Maică-ta şi Ambrose... mă rog, cine-ar 
putea să-i găsească vreo vină? Cu unul ca taică-tău? 
Totuşi, între noi doi fie vorba, eu cred că putea să-şi 
găsească altul mai bun. 

Şi din tonul lui Blake se înţelegea precis care 
considera el că ar fi fost altul mai bun pentru Daniella. 

Sub ochii Lissei, aura lui Adrian s-a aprins în văpăi 
roşii. 

— Javra naibii! a exclamat el. Nu era genul care să se 
ia la bătaie, însă există un început pentru orice... iar 
Blake tocmai trecuse un hotar destul de grav. Mama nu 
l-a înşelat pe tata, s-a răstit Adrian. Şi, chiar dac-ar fi 



făcut-o... sunt al naibii de sigur că n-ar fi trebuit să 
plătească pentru asta. 

Blake n-a părut descumpănit, dar poate că situaţia ar 
fi fost cu totul alta dacă Adrian l-ar fi lovit intr-adevăr. 
Aşa, Lissa i-a pus o mână pe umăr şi l-a strâns cu 
blândeţe. 

— Uşurel, i-a murmurat. 

Şi am simţit o firavă furnicătură a unei constrângeri la 
calm trecând dinspre ea spre el. Adrian a recunoscut-o 
imediat şi şi-a tras braţul, aruncându-i o privire care-i 
spunea că nu-i aprecia deloc „ajutorul”. 

— Credeam că nu-ţi place de taică-tău, a zis Blake, 
neavând câtuşi de puţin habar de faptul că noutăţile 
aduse de el ar putea fi deranjante. Şi, la urma urmei, nu 
te oţărî la mine. Nu eu m-am culcat cu ea. Eu nu fac 
decât să spun ce-am auzit. Şi, cum ziceam, dacă vrei să- 
ncepi să arunci cu acuzaţii la nimereală, atunci uită-te 
după unul ca Ambrose. 

Lissa s-a grăbit să intervină, împiedicându-1 pe 
Adrian să mai spună ceva. 

— Câte femei? Ştii cumva cu cine mai avea el relaţii? 

— încă trei, a răspuns Blake, numărând pe degete. 
Marta Drozdov şi Mirabel Conta. Stai. Astea ar fi două. 
Mă gândeam că şi Daniella; ar fi trei. Dar atunci, 
înseamnă patru, cu regina. Mda, patru. 

Pe Lissa n-o interesau cunoştinţele aritmetice 
deficitare ale lui Blake, cu toate că aşa ceva venea în 
sprijinul etichetei de „idiot” pe care i-o atribuise anterior 



Adrian. Marta Drozdov era o femeie cu sânge regal cu o 
reputaţie destul de proastă, care alesese să călătorească 
prin lume la bătrâneţe. După estimările Lissei, Marta 
lipsea din S.U.A. în cea mai mare parte a anului, necum 
să mai fie prezentă la Curte. Nu părea să fie suficient de 
capabilă s-o asasineze pe Tatiana. Cât despre Mirabel 
Conta... şi ea avea o reputaţie, dar din cu totul alt motiv. 
Era cunoscută pentru faptul că se culcase cu jumătate 
dintre bărbaţii de la Curte, fie însuraţi, fie nu. Lissa n-o 
cunoştea prea bine, însă ştia că Mirabel nu se arătase 
niciodată peste măsură de interesată de vreun tip, oricare 
ar fi fost el. 

— Faptul că se culca şi cu alte femei n-ar fi însemnat 
tocmai un motiv ca el s-o omoare pe regină, i-a atras 
atenţia Lissa. 

— Nu, a aprobat-o Blake. Cum spuneam, e evident că 
Hathaway aia a fost. Al naibii păcat, a adăugat, după o 
scurtă întrerupere. Era destul de sexy şi asta. Doamne, ce 
corp! Dar, oricum, dacă Ambrose ar fi ucis-o, ar fi făcut- 
o din cauză că era gelos pe mine, fiindcă Tatiana mă 
prefera. Nu din cauza tuturor celorlalte femei cărora le-o 
trăgea. 

— Dar de ce nu te-ar fi omorât Ambrose pe tine? a 
întrebat Christian. Ar fi fost mai logic. 

Blake n-a mai avut ocazia să-i răspundă, fiindcă 
Adrian rămăsese încă fixat pe subiectul anterior, cu ochii 
aruncând fulgere de mânie. 



— Mama nu s-a culcat cu nimeni. Ea nici măcar cu 
tata nu se culcă. 

— Hei, dar i-am văzut eu, a insistat Blake, în felul lui 
nonşalant. Erau călare unul peste celălalt. Ţi-am spus 
cumva cât de sexy ţi-e... 

— Inventează, l-a prevenit Lissa. Nu ne ajută cu 
nimic. 

Adrian şi-a strâns cu putere paharul în mână. 

— Nimic din toate astea nu ne ajută! 

Era clar că lucrurile nu decurgeau aşa cum sperase el 
atunci când îi chemase pe Lissa şi pe Christian din 
camera ei. 

— Iar eu n-am de gând să mai stau să-i ascult 
porcăriile ăstuia! 

Şi-a dat pe gât paharul şi a ţâşnit de pe scaun, 
întorcându-se brusc spre ieşire. In drum, a azvârlit ceva 
bani pe tejgheaua barului. 

— Bietul băiat, a comentat Blake, revenit la obişnuita 
lui atitudine calmă şi arogantă. A trecut prin multe, cu 
mătuşă-sa, cu maică-sa, başca iubita asasină. Iată de ce, 
la urma urmei, nu poţi să ai încredere în femei, a 
decretat, făcându-i Lissei cu ochiul. Persoanele de faţă 
se exclud, fireşte. 

Lissa se simţea la fel de dezgustată ca şi Adrian, iar o 
scurtă privire îndreptată pe chipul prevestitor de furtună 
al lui Christian îi arăta că şi el avea acelaşi sentiment. 
Era vremea să plece, înainte să-i tragă cineva într-adevăr 
un pumn lui Blake. 



— Ei, ne-a făcut plăcere să discutăm cu tine, dar acum 
trebuie plecăm. 

Blake i-a adresat o privire de căţeluş. 

— Dar abia aţi venit! Speram c-o să ajungem să ne 
cunoaştem mai bine. 

Era de la sine înţeles la ce se referea. 

— A, da, şi pe Kreskin aş fi vrut să-l cunosc. 

Christian nici nu şi-a mai bătut capul să-l corecteze 
de data asta, ci doar a luat-o de mână pe Lissa. 

— Trebuie să plecăm. 

— Mda, l-a susţinut Lissa. 

Blake a ridicat din umeri şi a făcut semn să i se mai 
aducă un pahar. 

— Ei bine, oricând veţi vrea să cunoaşteţi cu adevărat 
lumea, căutaţi-mă pe mine. 

Christian şi Lissa au pornit spre ieşire, în timp ce el 
bombănea: 

— Chiar sper ca ultima parte să fi fost pentru tine, nu 
pentru mine. 

— Asta nu-i o lume pe care să vreau s-o cunosc, a 
replicat Lissa, strâmbându-se. 

Ajunşi afară, a privit în jur, vrând să vadă dacă 
Adrian mai zăbovise. Nici gând. Plecase, şi nu i-o lua în 
nume de rău. 

— Acum văd, a continuat ea, de ce nu-1 agreează nici 
Ambrose, nici Adrian. E de-a dreptul... 

— Jigodie? a sugerat Christian, în timp ce coteau spre 
clădirea în care locuia Lissa. 



— Cam aşa ceva. 

— îndeajuns cât să comită o crimă? 

— Sincer? Nu, a răspuns Lissa, oftând. Cam sunt de 
aceeaşi părere cu Ambrose... Nu cred că Blake ar fi 
suficient de inteligent pentru un asasinat. Sau că mobilul 
ar fi intr-adevăr acesta. Nu pot să-mi dau seama doar 
după aură dacă minte cineva sau nu. însă a lui nu mi-a 
dezvăluit nimic exagerat de necinstit. Tu ai zis-o în 
glumă, dar dacă e să comită cineva o crimă din gelozie, 
de ce n-ar vrea rivalii să se ucidă între ei? Ar fi mult mai 
uşor. 

— Amândoi aveau acces la Tatiana, i-a reamintit 
Christian. 

— Ştiu. Dar dacă aici s unt implicate dragostea şi 
sexul... pare mai probabil să fi fost vorba despre cineva 
gelos pe regină. O femeie. 

O lungă tăcere, încărcată de înţelesuri, s-a aşternut 
între ei, niciunul nevrând să spună cu voce tare ceea ce 
gândeau amândoi. Până la urmă, Christian a fost cel care 
a spart tăcerea. 

— Cum ar fi, să zicem, Daniella Ivashkov? 

— Nu pot să cred aşa ceva, a răspuns Lissa, scuturând 
din cap. Nu pare să fie genul. 

— Criminalii niciodată nu par să fie genul. Aşa şi 
reuşesc să scape. 

— Ce, ai studiat criminologia, sau ce? 

— Nu, a replicat el. Cum ajunseseră la intrarea în 
clădire, i-a deschis uşa Lissei. Doar pun cap la cap unele 



fapte. Ştim că mama lui Adrian n-a agreat-o niciodată pe 
Tatiana, din motive de personalitate. Acum, aflăm că-şi 
împărţeau acelaşi amant. 

— Dar ea are un alibi, a insistat Lissa, inflexibilă. 

— Toată lumea are câte un alibi, i-a amintit el. Şi, 
după cum am aflat, aşa ceva poate să fie şi cumpărat. 
Daniella a plătit deja pentru unul. 

— Mie tot nu-mi vine să cred. Nu şi fără alte dovezi. 
Ambrose spunea că mai degrabă un motiv politic decât 
personal. 

— Nici Ambrose nu e exclus de pe listă. 

Ajunseseră în dreptul camerei Lissei. 

— E mai greu decât aş fi crezut, a oftat ea. 

Au intrat, şi Christian a cuprins-o în braţe. 

— Ştiu. Dar o să reuşim împreună. O să ne dăm noi 
seama ce s-a petrecut. Dar... poate c-ar fi mai bine ca 
unele lucruri să le păstrăm doar pentru noi. Poate că 
exagerez aici, dar cred c-ar fi mai bine să nu-i spunem 
niciodată, dar niciodată, lui Adrian că mama lui ar fi 
avut un motiv excelent de a-i asasina mătuşa. 

— A, crezi? 

Şi-a lăsat capul pe pieptul lui, căscând. 

— E vremea să faci nani, a hotărât Christian, 
conducând-o spre pat. 

— Dar tot aş avea nevoie de un duş. 

— Mai întâi, somnul. Duşul, pe urmă, i-a zis el, 
desfăcând aştemuturile. Mă culc şi eu cu tine. 



— Te culci, sau te cui cil l-a întrebat ea, laconică, în 
timp ce se strecura mulţumită în pat. 

— Mă culc ca să donn. Tu ai nevoie de somn. S-a 
întins lângă ea, înghesuindu-se şi lăsându-şi capul pe 
umărul ei. Nonnal după, dacă vei vrea să trecem la vreo 
problemă oficială a Consiliului... 

— îţi jur că, dacă spui cumva „mici Dragomiri”, te 
trimit să donni pe coridor. 

Eram convinsă că va urma o replică marcă 
înregistrată Christian, însă o altă bătaie în uşă i-a retezat 
orice posilulitate. Şi-a ridicat privirea, exasperat. 

— Nu răspunde. De data asta, pe bune. 

însă Lissa nu se putea stăpâni. Desprinzându-se din 
îmbrăţişarea lui, a coborât din pat. 

— Nu e Adrian... 

— Atunci, probabil că nu e nici important, a zis 
Christian. 

— N-avem de unde să ştim. 

Şi Lissa s-a dus să deschidă uşa, în pragul căreia a 
mama. 

Janine Hathaway a pătruns în cameră cu tot atât de 
puţin fonnalism ca şi Adrian, dar studiind cu o privire 
ascuţită orice detaliu, în căutarea posibilelor pericole. 

— Scuză-mă c-am lipsit, i-a zis Lissei. Eu şi cu Eddie 
am vrut să punem la punct un sistem de alternanţă, dar 
ne-am trezit amândoi chemaţi la datorie mai devreme. A 
aruncat o privire spre patul în neorânduială, cu tot cu 
Christian în el, însă fiind cine era, a ajuns la o concluzie 



pragmatică, nu la una romantică. Taman la timp. Mi-am 
închipuit c-o să vrei să donni după test. N-ai grijă eu o 
să stau de pază şi-o să mă asigur că nu se-ntâmplă nimic. 

Christian şi Lissa au schimbat între ei o privire 
încărcată de regrete. 

— Mersi, a răspuns Lissa. 


DOUĂZECI 


—AR TREBUI SĂ DORMI PUŢIN. 

Vocea lui Sydney aproape că m-a făcut să-mi sar din 
propria piele, ca dovadă că, până şi când mă aflam în 
mintea Lissei, eram capabilă să-mi menţin vigilenţa. M- 
am întors în întunecosul living al Sonyei. Cu excepţia lui 
Sydney, peste tot era linişte şi pace. 

— Arăţi ca un zombi, a adăugat ea. Şi n-o spun deloc 
în glumă. 

— Trebuie să stau de pază, i-am zis. 

— Stau eu. Tu donni. 

— Tu nu eşti antrenată, ca mine, i-am atras atenţia. E 
posibil să-ţi scape ceva. 

— Nici măcar mie n-ar putea să-mi scape un strigoi 
care ar bate uşă, mi-a replicat. Uite ce e, ştiu că voi 



sunteţi tari. Nu e nevoie să mă convingi. Dar am senzaţia 
că lucrurile or să se complice şi nu vreau să-mi leşini în 
cine ştie ce moment crucial. Dacă adonni acum, poţi să-l 
înlocuieşti mai târziu pe Dimitri. 

Numai referirea la Dimitri m-a făcut să cedez. Până la 
urmă, trebuia să ne înlocuim unul pe celălalt. Aşa că, 
fără tragere de inimă, m-am târât până în patul 
improvizat de Sydney pe podea, dându-i din mers tot 
felul de indicaţii pe care cred că ea le-a primit 
rostogolindu-şi ochii în orbite. Am adonnit aproape 
instantaneu, după care m-am trezit la fel de repede când 
am auzit zgomotul unei uşi închizându-se. 

Imediat m-am ridicat în capul oaselor, aşteptându-mă 
să văd strigoi dând buzna pe uşă. în loc de aşa ceva, am 
văzut soarele strecurându-se înăuntru prin ferestre şi pe 
Sydney privindu-mă amuzată. în living, Robert stătea pe 
canapea, frecându-se la ochi. Victor nu mai era. M-am 
întors, alarmată, spre Sydney. 

— E în baie, m-a infonnat ea, anticipându-mi 
întrebarea. 

Prin urmare, acela fusese sunetul auzit de mine. Am 
răsuflat uşurată şi m-am ridicat în picioare, surprinsă cât 
de mult mă încărcaseră cu energie doar câteva ore de 
somn. Măcar dac-aş fl avut ceva de mâncare, aş fi putut 
să fiu gata pentru orice. Sonya nu avea nimic, desigur, 
dar m-am mulţumit cu un pahar de apă din bucătărie. 
Cum stăteam acolo şi beam, am constatat că fraţii 
Dashkov se făcuseră comozi, ca la ei acasă: hainele 



agăţate în cuier, cheile maşinii pe masă. Pe acestea din 
urmă le-am înhăţat fără zgomot şi am strigat-o pe 
Sydney. 

A intrat, iar eu i-am strecurat cheile, străduindu-mă să 
evit orice zăngănit. 

— Tot te mai pricepi la maşini? am murmurat. 

Printr-o singură şi intensă privire, mi-a transmis că 
era o întrebare ridicolă şi jignitoare. 

— OK. Ai putea să dai o fugă pentru aprovizionare? 

0 să ne trebuiască mâncare. Şi, poate, în drumul tău, ai 
încerca să, ăăă, să vezi dacă nu cumva maşina lor are 
probleme la motor, sau mai ştiu eu ce? Orice i-ar putea 
ţine pe loc. Dar nu ceva bătător la ochi, de genul 
cauciucurilor tăiate. 

— Simplu, m-a asigurat, vârându-şi cheile în buzunar. 
Ai ceva preferinţe alimentare? 

Am stat puţin să mă gândesc. 

— Orice cu zahăr. Şi cafea pentru Dimitri. 

— Cafeaua se subînţelege, a răspuns ea. 

Atunci, a intrat Victor în bucătărie, expresia feţei lui, 
tipic nepăsătoare, făcându-mă să cred că nu auzise ce 
instrucţiuni îi dădusem lui Sydney cu privire la sabotarea 
maşinii lor. 

— Sydney se duce să ia mâncare, i-am zis, sperând să- 

1 atrag atenţia ca să nu observe lipsa cheilor. Aveţi 
nevoie de ceva? 

— Un hrănitor ar fi grozav, dar, făcând abstracţie de 
aşa ceva, Robert are o preferinţă specială pentru 



Cheerios. Din cele cu mere şi scorţişoară. Apoi, zâmbind 
spre Sydney: N-am crezul c-o să trăiesc şi ziua în care să 
văd un Alchimist transformându-se în fata cu 
aprovizionarea. Fermecător. 

Sydney a deschis gura, fără îndoială având pregătit un 
răspuns muşcător, dar eu m-am grăbit să scutur din cap. 

— Du-te, am zorit-o. 

Ea a plecat, iar Victor s-a întors să stea cu Robert. 
Convinsă de faptul că n-aveau unde să plece în plină zi 
şi fără maşină, m-am hotărât că e timpul să văd ce face 
Dimitri. Spre mirarea mea, Sonza era trează. Stătea 
turceşte pe pat împreună cu el, discutând în şoaptă. Avea 
părul răvăşit, atât de pe urma somnului, cât şi ca rezultat 
al încăierării, dar în rest, nu se vedeau tăieturi sau 
vânătăi. Cu Dimitri fusese la fel după transfonnarea lui, 
scăpând de arsuri groaznice. Puterea de refacere proprie 
strigoilor îi vindecase toate rănile. Cu picioarele mele 
julite şi pseudocomoţia, parcă mi-aş fi dorit să mă 
transforme şi pe mine cineva în strigoi. 

Sonya şi-a întors capul dinspre Dimitri în timp ce 
intram. Un şir de emoţii i-a traversat chipul. Teamă. 
Uimire. Recunoaştere. 

— Rose? 

Era destulă şovăială în felul în care îmi pronunţase 
prenumele, ca şi cum s-ar fi temut să nu aibă o 
halucinaţie. M-am forţat să zâmbesc. 



— Mă bucur să te revăd, i-am zis, având grijă să nu 
adaug: Acum, că nu încerci să-mi sorbi toată viaţa din 
mine. 

Şi-a coborât privirea spre mâinile ei, studiindu-şi 
degetele de parcă ar fi fost fennecate, minunate. Fireşte, 
după ce fusese un monstru, poate că recăpătarea 
„vechilor ei mâini" chiar i se părea o minune. In ziua de 
după transfonnarea lui, Dimitri nu păruse chiar atât de 
fragil, însă categoric se aflase sub stare de şoc. Tot 
atunci îi debutase şi depresia. La ea, cum o fi? Nu cumva 
îşi dorea să se transfonne la loc în strigoi, aşa cum 
insinuase Victor? 

Nu ştiam ce să spun. Totul era atât de straniu şi de 
stânjenitor. 

— Sydney s-a dus să ia de mâncare, l-am infonnat, 
stângace, pe Dimitri. A stat ea trează azi-noapte, ca să 
pot să donn şi eu. 

— Ştiu, mi-a răspuns, cu un mic zâmbet. Am trecut şi 
eu o dată, să văd ce faci. 

Am simţit cum mă înroşesc, oarecum jenată de faptul 
că fusesem surprinsă într-un moment de slăbiciune. 

— Poţi să te odihneşti şi tu, i-am zis. Mănânci ceva, 
şi-o să stau eu cu ochii pe toate. Ştiu din sursă sigură că 
Victor o să aibă probleme la maşină. Şi că Robert se dă 
în vânt după Cheerios, aşa că, dacă vrei şi tu, n-ai noroc. 
Nu mi se pare genul care să împartă ceva 

Zâmbetul lui Dimitri s-a lărgit. Sonya a ridicat 
deodată capul. 



— Mai e un utilizator al spiritului aici, a zis ea, pe un 
ton extrem de agitat. îl simt. Mi-aduc aminte de el, a 
insistat, plimbându-şi privirea de la Dimitri la mine şi 
înapoi. Nu e bine Nu suntem în siguranţă. Noi n-ar 
trebui să fim în preajma voastră. 

— Totul e bine, a asigurat-o Dimitri, cu o voce foarte 
blândă 

Era un ton rar întâlnit la el, dar eu îl mai auzisem. îl 
întrebuinţase şi cu mine, în câteva dintre momentele 
mele de maximă disperare. 

— Nu-ţi face griji, i-a mai zis. 

Sonya a clătinat din cap. 

— Nu. Voi nu înţelegeţi. Noi... suntem capabili de 
lucruri îngrozitoare. Faţă de noi înşine, faţă de alţii. De- 
asta m-am transfonnat, ca să opresc toată nebunia. Şi am 
oprit-o, numai că... a fost mai rău. într-un fel. Ceea ce 
am făcut... 

Iată-le, aceleaşi remuşcări care-1 bântuiseră şi pe 
Dimitri. Aproape temându-mă că el va începe să-i spună 
că nici pentru ea nu există mântuire, am intervenit: 

— Nu erai tu. Erai stăpânită de altceva. 

Sonya şi-a îngropat faţa în palme. 

— Dar eu am făcut alegerea. Eu. Eu am provocat 
întâmplarea. 

— Spiritul a fost, i-am zis. E greu să te lupţi cu el. Aşa 
cum ai spus, te poate împinge spre fapte îngrozitoare. Tu 
nu gândeai limpede. Lissa se luptă mereu cu aceleaşi 
lucruri. 



— Vasilisa? 

Sonya şi-a ridicat ochii şi a rămas privind în gol. Cred 
că-şi sconnonea printre amintiri. De fapt, cu toată 
incoerenţa ei de acum, nu mi se părea că ar fi tot atât de 
instabilă pe cât fusese imediat înainte de transfonnarea 
ei în strigoi. Noi aflaserăm că fannecele de tămăduire 
pot să atenueze nebunia adusă de spirit, şi cred că 
transformarea înfăptuită de Robert mai luminase parţial 
întunericul din ea, deocamdată. 

— Da, sigur, a continuat ea. Şi Vasilisa îl are. 
Cuprinsă de panică, s-a întors spre mine. Ai ajutat-o? Ai 
scos-o de-acolo? 

— Da, i-am răspuns, străduindu-mă să imit blândeţea 
lui Dimitri. 

Eu şi Lissa fugiserăm de la Sf. Vladimir pentru o 
vreme, în parte din cauza avertismentelor Sonyei. 

— Am plecat, după care ne-am întors şi... ăăă... am 
reuşit să oprim ceea ce o hăituia. 

Nu mi s-a părut nimerit ca Sonya să afle că, de fapt, 
ce — sau, mai degrabă, cine — o hăituise pe Lissa se 
afla acum chiar în livingul ei. In schimb, am făcut un pas 
înainte. 

— Şi tu ai putea s-o ajuţi pe Lissa, am început. Avem 
nevoie să aflăm dacă... 

— Nu, m-a întrerupt Dimitri, de data asta fără nicio 
urmă de blândeţe în privirea pe care mi-a aruncat-o. Nu 
încă. 

— Dar... 



— Nu încă. 

I-am ripostat cu o privire supărată, dar n-am mai zis 
nimic. Eram întru totul de acord să-i lăsăm Sony ei 
timpul necesar pentru refacere, dar nu puteam nici să 
aşteptăm o veşnicie. Vremea trecea, iar noi aveam 
nevoie să aflăm ce ştia Sonya. Simţeam că Dimitri ar fi 
fost capabil să ne fi dat o astfel de infonnaţie imediat 
după transfonnarea lui. Nonnal, el nu fusese instabil 
psihic înaintee, aşa că avea un oarecare avantaj. Şi 
totuşi. Doar nu puteam să ne jucăm la infinit de-a 
menajul în comun prin Kentucky. 

— Pot să-mi văd florile? a întrebat Sonya. Pot să ies 
să-mi văd florile? 

Am schimbat o privire cu Dimitri. 

— Sigur că da, a răspuns el. 

Am pornit cu toţii spre uşă, şi atunci m-am găsit eu 
să-i pun întrebarea: 

— De ce-ai mai cultivat flori când erai... aşa cum erai? 

A zăbovit puţin până să-mi răspundă: 

— Eu mereu am cultivat flori. 

— Ştiu. Mi-aduc aminte. Erau superbe. Şi cele de-aici 
sunt superbe. De-asta... adică, ţi-ai dorit să ai o grădină 
frumoasă, chiar dacă erai strigoi? 

întrebarea a prins-o pe neaşteptate şi mi s-a părut că a 
descumpănit-o chiar. Tocmai mă pregăteam să-mi iau 
gândul că voi primi răspuns, când ea, intr-un târziu, a 
zis: 



— Nu. Niciodată nu m-am gândit la frumuseţe. Era... 
nu ştiu. Ceva de făcut. Totdeauna am cultivat flori. 
Trebuia să văd dacă mai sunt în stare. A fost... ca un fel 
de verificare a capacităţilor mele, cred. 

I-am întâlnit din nou privirea lui Dimitri. Aşa, prin 
urmare. Frumuseţea nu făcea parte din lumea ei. Era 
exact aşa cum îi spusesem. Strigoii erau de o aroganţă 
notorie, şi se pare că florile nu fuseseră decât o 
demonstraţie a aptitudinilor. Cultivarea lor fusese pentru 
ea şi un tabiet familiar, ceea ce mi-a amintit de cum citea 
Dimitri romane western chiar şi când era strigoi. Chiar 
dacă faptul de a fi strigoi îi priva de simţul binelui şi de 
cel al moralităţii, vechile deprinderi şi hobby-uri 
persistau. 

Am condus-o prin living, întrerupând o conversaţie 
dintre Victor şi Robert. Atât Sonya, cât şi Robert au 
încremenit, măsurându-se reciproc din priviri. Victor ne- 
a adresat unul dintre zâmbetele lui cunoscătoare. 

Toată lumea trează şi activă. Aţi aflat deja ce ne 
trebuie? 



Dimitri l-a săgetat cu o privire asemănătoare celei 
căpătate de mine când încercasem să trec la 
interogatoriu. 

— Nu încă. 

Sonya şi-a smuls cu greu privirea de pe Robert şi s-a 
îndreptat repede spre uşa de la patio, oprindu-se când ne- 
a observat cârpeala de mântuială. 

— Mi-aţi spart uşa, a exclamat. 

— Pagube colaterale, am replicat eu. 

Şi, cu coada ochiului, mi s-a părut că-1 văd pe Dimitri 
dându-şi ochii peste cap. 

Neavând nevoie să fie condusă, Sonya a deschis uşa 
şi a păşit afară. Deoodată, icnind uşor, s-a oprit pe loc şi 
şi-a ridicat privirea spre cer. Era unul perfect, albastru, 
fără pic de nor, iar soarele trecuse deja de orizont, 
scăldând totul într-o lumină aurie. Am ieşit şi eu, dorind 
să simt căldura soarelui pe piele. Ceva din răcoarea 
nopţii mai zăbovea, dar era clar că ne aştepta o zi 
fierbinte. 

Au ieşit şi ceilalţi, fără ca Sonya să-şi dea seama. îşi 
ridicase braţele, ca şi cum s-ar fi gândit că ar putea să 
prindă soarele în mâini. 

— Cât e de frumos, a murmurat. în sfârşit, şi-a mutat 
privirea, întâlnind-o pe-a mea. Nu-i aşa? Ai mai văzut 
vreodată ceva atât de frumos? 

— E frumos, am aprobat-o. 



Dintr-un oarecare motiv, mă simţeam atât bucuroasă, 
cât şi întristată. 

Sonya a început să se plimbe prin grădină, examinând 
fiecare plantă şi fiecare floare. Le atingea petalele, le 
inhala miresmele. 

— Atât de altfel..., îşi tot repeta. Atât de altfel, la 
soare... 

Vreo câteva flori i-au captat în mod special atenţia. 

— Cele de colo nu se deschid noaptea! Le vezi? Le 
vezi culorile? Poţi să le simţi mirosul? 

întrebările nu păreau să-i fie adresate cuiva anume. 
Am unnărit-o cu toţii, parcă hipnotizaţi. în cele din 
urmă, s-a aşezat pe un scaun din patio, privind fericită în 
jur, rătăcită în acea supraîncărcare a simţurilor... în toată 
această frumuseţe care-i fusese interzisă ca strigoi. Când 
a devenit evident faptul că ea nu avea să plece nicăieri, 
cel puţin pentru o vreme, m-am întors spre Dimitri şi i- 
am repetat sfatul lui Sydney, cum că ar fi rândul lui să 
doannă cât timp aşteptam să-şi revină Sonya. Spre 
mirarea mea, el chiar a fost de acord. 

— Inteligent. Imediat cum va fi capabilă Sonya să 
vorbească va trebui să ne punem în mişcare. Sydney, a 
adăugat el, zâmbind, începe să devină un creier al 
strategiei. 

— Hei, nu uita că nu ea e la comandă aici, l-am 
apostrofat în glumă. Nu-i decât un soldat. 

— Corect, a aprobat el, mângâindu-mi uşor obrazul cu 
degetele. Scuze, căpitane. 



— Generale, l-am corectat, cu respiraţia tăiată de 
scurta atingere. 

După ce şi-a luat rămas-bun de la Sonya, pe un ton la 
fel de blând, a dispărut în casă. Ea a clătinat din cap în 
semn de încuviinţare, dar nu-mi dau seama dacă l-a şi 
auzit, în realitate. Victor şi Robert şi-au adus două 
scaune din bucătărie şi s-au aşezat la umbră. Eu mi -am 
ales un loc pe pământ. Nimeni n-a scos o vorbă. Nu era 
chiar cea mai bizară situaţie din viaţa mea, dar în mod 
cert era destul de ciudată. 

Sydney s-a întors ceva mai târziu cu cumpărăturile, 
aşa că am părăsit grupul pentru scurtă vreme, ca să aflu 
ce-a făcut. Cheile lui Victor zăceau la locul lor, pe masă, 
ceea ce am interpretat ca fiind un semn bun. Sydney a 
început să scoată tot felul de alimente, întinzându-mi o 
cutie cu douăsprezece gogoşi. 

— Sper să-ţi ajungă, a comentat ea. 

M-am strâmbat la remarca ei, dar oricum am luat 
gogoşile. 

— Când tennini, vino şi tu afară, i-am zis. Parc-ar fi 
picnicul damnaţilor. Numai că... lipseşte grătarul. 

Mi s-a părut nedumerită, dar când ni s-a alăturat, 
după câteva minute, cred c-a înţeles la ce mă referisem. 
Robert îşi luase cu el un castron cu Cheerios, însă nici 
Sydney, nici Victor nu mâncau. I-am dat Sonyei o 
gogoaşă, primul lucru care i-a abătut atenţia de la 
grădină. A ţinut-o în mâini, răsucind-o pe toate părţile. 



— Nu ştiu dacă pot. Nu ştiu dacă sunt în stare să 
mănânc. 

— Ba sigur că poţi, i-am zis, amintindu-mi cu câtă 
nesiguranţă privise şi Dimitri mâncarea. Sunt cu glazură 
de ciocolată. Foarte bune. 

A luat o muşcătură minusculă, de încercare. A 
mestecat-o de un miliard de ori până să înghită, în 
sfârşit. A închis ochii pentru câteva clipe, suspinând. 

— Câtă dulceaţă... 

încetul cu încetul, a continuat să mănânce, cu alte 
înghiţituri microscopice. I-a luat o veşnicie până să 
termine jumătate de gogoaşă, iar atunci s-a oprit. Eu deja 
răsesem trei gogoşi, iar nerăbdarea de a realiza ceva îmi 
sporea neîncetat. în parte, vinovată era acea încă 
persistentă iritabilitate provocată de spirit, dar şi 
permanentul meu neastâmpăr la gândul s-o ajut pe Lissa. 

— Sonya, am rostit, pe un ton agreabil, pe deplin 
conştientă de cât se va supăra Dimitri pe mine din cauză 
că-i nesocotisem dispoziţiile. Noi am vrut să vorbim cu 
tine despre ceva anume. 

— Mm-hmm, a încuviinţat ea, urmărind cu privirea 
albinele care se roteau deasupra caprifoiului. 

— Ai cumva o rudă... pe cineva care, ăăă, a născut un 
copil acum ceva vreme? 

— Sigur, a răspuns ea. 

O albină şi-a luat zborul de pe caprifoi, poposind pe 
un trandafir şi, privirea Sonyei n-a încetat s-o 
unnărească nici măcar pentru o clipă. 



— O mulţime, a adăugat. 

— Logic, Rosemarie, a remarcat Victor. Foarte logic. 

Mi-am muşcat buza, ştiind că o răbufnire ar fi 
tulburat-o pe Sonya. Şi, probabil, şi pe Robert. 

— E vorba despre un copil ţinut secret, i-am zis. Iar tu 
erai beneficiara unui cont bancar pentru întreţinerea 
copilului... un cont alimentat de Eric Dragomir. 

Capul Sonyei s-a răsucit brusc spre mine, şi în ochii 
ei albaştri nu mai era acum nici urmă de reverie absentă. 
Au trecut câteva secunde până să vorbească. Iar tonul îi 
devenise rece şi dur; nu unul de strigoi, dar categoric de 
retrage-te. 

— Nu. Nu ştiu nimic despre aşa ceva. 

— Minte, a intervenit Robert. 

— N-aveam nevoie de puteri magice ca să-mi dau 
seama şi eu, a replicat Sydney, pufnind în batjocură. 

I-am ignorat pe amândoi. 

— Sonya, noi ştim că tu ştii, şi e cu adevărat foarte 
important să găsim pruncul... ăăă... copilul. Persoana 
aceea. 

încercaserăm să ghicim vârsta posibilă, dar nu eram 
sută la sută siguri. 

— Mai devreme ai spus că-ţi faci griji pentru Lissa. 
Asta ar ajuta-o. Ea are nevoie să afle. Trebuie să afle că 
mai are pe cineva în familie. 

Sonya şi-a întors din nou privirea spre albine, dar 
ştiam că de-acum nu le mai urmărea. 

— Nu ştiu nimic, a repetat. 



Se simţea un tremur în vocea ei, şi ceva îmi spunea că 
poate n-ar fi trebuit să forţez nota, în definitiv. Nu 
puteam să-mi dau seama dacă-i era teamă, sau dacă 
ajunsese în pragul unei crize de furie. 

— Şi-atunci, de ce erai trecută ca beneficiar al 
contului? 

Victor fusese cel care întrebase. 

— Nu ştiu nimic, s-a încăpăţânat ea, cu o voce care ar 
fi putut să fonneze ţurţuri pe arborii ornamentali. Nimic! 

— Tennină cu minciunile, s-a răstit Victor. Ştii ceva, 
şi-o să ne spui şi nouă. 

— Hei! am exclamat. Ia taci. Tu n-ai dreptul să pui 
întrebări aici. 

— Tu nu dai impresia că te-ai descurca prea grozav. 

— Am zis să taci, da? 

Am întors din nou capul spre Sonya, înlocuindu-mi 
privirea fioroasă cu una zâmbitoare. 

— Te rog, am zis. Lissa are necazuri. Asta ar ajuta-o. 
Mi s-a părut mie, sau ai zis că ai vrea s-o ajuţi? 

— Am jurat... 

Vocea Sonyei devenise atât de scăzută, încât de-abia 
am putut s-o aud. 

— Ce-ai jurat? am întrebat-o. 

Răbdare, răbdare. Trebuia să-mi păstrez calmul. Nu- 
mi penniteam să risc o cădere nervoasă. 

A închis ochii, strângându-şi cu putere pleoapele, şi 
şi-a înfipt mâna în păr cu violenţă, aproape ca un copil 
pe cale să declanşeze o scenă. 



— Am jurat să nu spun... Am jurat să nu-i spun 
nimănui... 

îmi venea să mă reped la ea şi s-o zgâlţâi. Răbdare, 
răbdare, mi-am repetat singură. N-o necăji. 

— Nu te-am fi rugat să-ţi încâlci jurământul dacă n-ar 
fi fost important. Poate... poate dacă iei legătura cu 
persoana aceea... (Oare cui să-i fi jurat? Amantei lui 
Eric?) Şi s-o întrebi dacă e bine să ne spui? 

— Of, pentru numele lui Dumnezeu, a exclamat 
Victor, iritat. E o prostie şi nu ne duce nicăieri. Apoi, 
întorcându-şi privirea spre fratele lui. Robert? 

Robert nu făcuse mai nimic până acum, însă la 
comanda lui Victor s-a aplecat în faţă. 

— Sonya? 

încă evident tulburată, ea s-a întors să-l privească... şi 
faţa i-a devenit imobilă. 

— Spune-ne ce avem nevoie să aflăm, a cerut Robert 
şi vocea lui nu ora atât blândă, cât calmă şi liniştitoare, 
dar cu o uşoară notă sinistră. Spune-ne cine şi unde e 
copilul. Spune-ne cine e mama. 

De data asta, chiar am sărit în picioare. Robert îşi 
folosea forţa de constrângere împotriva ei, ca să obţină 
răspunsurile. Ochii Sonyei au rămas fixaţi asupra lui, 
însă a început să tremure din tot corpul. Buzele i s-au 
întredeschis, dar fără ca vreun sunet să iasă printre ele. 
Eln vălmăşag de gânduri a început să mi se învârtească 
prin minte. Constrângerea ne-ar obţine ceea ce ne 
trebuia, însă ceva îmi spunea că nu e bine... 



Sonya mi-a întrerupt meditaţia. A ţâşnit în picioare 
aproape la fel de repede ca mine. II fixa şi acum cu 
privirea pe Roberl, dar nu în acel mod transfigurat, 
hipnotizat. Destrămase constrângerea, iar acum... acum 
era enervată. Trăsăturile ei, speriate şi fragile, mai 
devreme, erau acum pline cu furie. Eu nu dispuneam de 
simţiri magice, dar după cât stătusem alături de Lissa, 
învăţasem să recunosc izbucnirile de furie ale spiritului 
atunci când le întâlneam. Iar Sonya era ca o bombă 
pregătită să explodeze. 

— Cum îndrăzneşti..., a şuierat ea. Cum îndrăzneşti să 
mă constrângi? 

Plantele şi viţele din preajma lui Robert au prins 
brusc viaţă, crescând până la înălţimi imposibile. S-au 
întins, încolăcindu-se în jurul picioarelor scaunului, şi au 
tras. Scaunul s-a răsturnat cu tot cu Robert. Victor s-a 
repezit să-şi ajute fratele, însă Robert deja începea să se 
ocupe de situaţie. Revenindu-şi remarcabil de repede, şi- 
a mijit ochii spre Sonya, iar ea a zburat îndărăt, în gardul 
din lemn. Utilizatorii aerului reuşeau uneori şmecheria 
asta, însă acum nu aerul era cel care-o arunca în spate. 
Era abilitatea telechinetică a spiritului. Se pare că Robert 
o avea şi în interiorul viselor. Ce drăguţ. 

Mai văzusem şi altă dată utilizatori ai spiritului 
confruntându-se între ei, atunci când Avery Lazar şi 
Lissa se luptaseră una cu cealaltă. Nu fusese deloc 
plăcut, mai ales din momenl ce se petrecuse şi altceva 
decât acest fenomen psihic exterior. Avery chiar 



pătrunsese în mintea Lissei... şi într-a mea. încă nu le 
cunoşteam întreaga capacitate, nici a lui Robert, nici a 
Sonyei, însă din ştiam că n-avea cum să se tennine cu 
bine. 

— Dimitri! am urlat, ţâşnind spre Sonya. 

Nu ştiam precis ce aveam să fac, însă mi se părea cel 
mai sănătos s-o plachez. Din câte observasem, 
întrebuinţarea spiritului presupunea în foarte mare 
măsură contactul vizual cu ţinta. 

Şi, după cum mă aşteptam, când am reuşit s-o pun la 
pământ, s-a luptat cu ceva mai puţină tragere de inimă, e 
drept, dar în principal s-a străduit să-şi menţină privirea 
spre Robert. Brusc, el a scos un ţipăt alarmat, 
coborându-şi privirea îngrozită spre propriul corp. Sonya 
îi implanta vedenii în minte. Expresia lui a devenit dură. 
Sigur şi-a dat seama că nu era decât o iluzie, aşa că, 
după câteva clipe şi-a ridicat din nou privirea, rupând 
fannecul la fel cum se smulsese ea mai devreme de sub 
efectul forţei lui de constrângere. 

în momentul acela, Dimitri a năvălit pe uşă, tocmai 
când Robert azvârlea, prin puterea minţii, un scaun spre 
Sonya. Evident, eu fiind deasupra ei, scaunul m-a lovit 
pe mine în spinare. Dimitri a dedus destul de repede ce 
se petrecea, aşa că a dat fuga spre Robert, încercând să 
adopte aceeaşi tactică folosită de mine. Victor, crezând 
poate că pe fratele lui îl ameninţa o primejdie fizică, a 
încercat să-l tragă pe Dimitri într-o parte, însă eforturile 
lui nu puteau să fie decât zadarnice. Alte vrejuri au 



început să se întindă spre Robert, ceea ce m-a făcut să- 
mi dau seama că imobilizarea Sonyei nu era chiar atât de 
folositoare. 

— Du-1 în casă! am urlat spre Dimitri. îndepărtează-1 
de ea! Dimitri deja se gândise la asta şi începuse să-l 
târască pe Robert spre uşă. Chiar şi cu intervenţiile lui 
Victor, Dimitri era destul de puternic încât să-l poată lua 
pe Robert de-acolo şi să-l ducă înăuntru. Imediat cum 
ţinta ei nu s-a mai văzut, toată energia parcă s-a scurs 
afară din Sonya. N-a mai încercat să mi se împotrivească 
şi s-a prăbuşit pe jos. Am oftat uşurată, fiindcă mă 
temusem că ar putea să se întoarcă împotriva mea după 
plecarea Robert. Prudentă, menţinându-mă încă în gardă, 
am ajutat-o să se ridice în şezut. S-a lăsat pe mine, moale 
ca o păpuşă de cârpe, şi a început să-mi plângă pe umăr. 
încă o cădere nervoasă. 

Pe urmă, totul s-a rezumat la limitarea pagubelor. Ca 
să-i ţină despărţiţi pe cei doi utilizatori ai spiritului, 
Dimitri l-a dus pe Robert în dormitor şi l-a lăsat pe 
Victor să stea cu el. Robert părea la fel de epuizat ca şi 
Sonya, iar Dimitri considera că eram destul de în 
siguranţă dacă-i lăsa pe cei doi fraţi singuri. Sonya s-a 
prăbuşit pe canapea şi, după ce am încercat, şi eu, şi 
Dimitri s-o calmăm, ne-am îndepărtat, lăsând-o pe 
Sydney s-o ţină de mină pe femeia moroi. 

L-am pus la curent pe Dimitri, pe scurt, cu tot ce se 
întâmplase. Pe faţa lui se aştemea tot mai multă 
neîncredere pe măsură ce-i povesteam. 



— Doar ţi-am zis că nu era momentul! a exclamat el. 
Ce-a fost în capul tău? E încă prea slăbită! 

— Asta numeşti tu slăbită? Şi, ia stai, mă descurcam 
perfect. Abia când s-au amestecat Victor şi Robert s-a 
dus naibii totul. 

Dimitri a făcut un pas spre mine, radiind de furie. 

— Ei n-ar fi trebuit implicaţi niciodată. Tot tu, iarăşi 
comportându-te iresponsabil, avântându-te prosteşte, 
fără să te gândeşti la consecinţe. 

Asta m-a făcut să mă simt ofensată. 

— Hei, eu încercam să avansez cumva. Dacă să fii 
responsabil înseamnă să stai degeaba şi să faci şedinţe 
de terapie, atunci mă bucur că m-am avântat de partea 
cealaltă. Mie nu mi-e frică să intru în horă. 

— Habar n-ai ce vorbeşti acolo, a mârâit el. 

Acum eram foarte aproape unul de celălalt, abia mai 
rămânând un pic de spaţiu între noi, cum ne angrenasem 
în această confruntare a voinţelor. 

— Cu asta poate că ne-ai tras înapoi, a argumentat el. 

— Ba v-am tras înainte. Am aflat că ea ştie despre 
Eric Dragomir. Problema e că a jurat să nu spună 
nimănui despre existenţa copilului. 

— Da, am jurat, s-a amestecat Sonya. 

Ne-am întors simultan, atât eu, cât şi Dimitri, dându- 
ne seama abia acum că toată cearta noastră fusese pe 
deplin vizibilă şi audibilă pentru Sonya şi Sydney. 

— Am jurat, a repetat ea, cu o voce foarte slabă şi 
scăzută, parcă implorându-ne. 



Sydney i-a strâns uşurel mâna. 

— Ştim. Nu-i nimic. E bine să-ţi ţii jurămintele. Te 
înţeleg. 

Sonya a privit-o cu recunoştinţă. 

— Mulţumesc. Mulţumesc. 

— Totuşi, a reluat Sydney, precaută, am auzit că ţii la 
Lissa Dragomir. 

— Nu pot, a întrerupt-o Sonya, redevenind temătoare. 

— Ştiu, ştiu. Dar dac-ar exista o cale prin care s-o 
ajuţi, fără să-ţi încâlci jurământul? Sonya a făcut ochii 
mari. Dimitri mi-a aruncat o privire întrebătoare. Am 
ridicat din umeri şi mi-am întors şi eu ochii spre Sydney. 
Dacă m-ar fi întrebat cineva cine ar fi capabilă să trateze 
mai bine cu o femeie nebună care până mai adineauri 
fusese un monstru mort-viu, Sydney Sage ar fi 
reprezentat ultima mea opţiune posibilă. 

Sonya s-a încruntat, concentrându-şi întreaga atenţie 
spre Sydney 

— Ce-ce vrei să spui? 

— Păi... ce anume ai jurat, mai precis? Că n-o să spui 
nimănui că Eric Dragomir avea o amantă şi un copil cu 
ea? 

Sonya a înclinat din cap a încuviinţare. 

— Şi că n-o să spui cine sunt? 

O nouă încuviinţare din partea Sonyei. 

Sydney i-a dăruit atunci cel mai cald şi prietenos 
zâmbet pe care l-am văzut vreodată pe faţa unui 
Alchimist. 



— Ai jurat să nu spui nimănui unde se află? 

Sonya a dat din cap în semn afirmativ, iar zâmbetul 
lui Sydney s-a ofilit un pic. Apoi, s-a luminat din nou la 
faţă. 

— Ai jurat că n-o să conduci pe nimeni spre locul în 
care stau? 

Sonya a ezitat, fără îndoială răsucind în minte pe 
toate părţile fiecare cuvinţel. Apoi, a scuturat încet din 
cap. 

— Nu. 

— Aşadar... ai putea să ne conduci acolo. Dar fără să 
ne spui de fapt unde sunt. Aşa, n-o să-ţi încâlci 
jurământul. 

Era cea mai întortocheată şi mai ridicolă demonstraţie 
logică din câte auzisem de ceva vreme încoace. Una care 
ar fi putut să-mi aparţină mie. 

— Poate..., a zis Sonya, încă nesigură. 

— Nu-ţi încâlci jurământul, a repetat Sydney. Şi o 
ajuţi foarte, foarte mult pe Lissa. 

Atunci, am făcut şi eu un pas înainte şi am spus: 

— L-ai ajuta şi pe Mihail, în acelaşi timp. 

Sonya a rămas cu gura căscată auzind numele fostei 
sale iubiri. 

— Pe Mihail? îl cunoşti pe Mihail? 

— E prieten cu mine. E prieten şi cu Lissa. 

Am fost gata-gata să spun că, dac-o să-l găsim pe 
vlăstarul secret al lui Eric Dragomir, o s-o putem duce 
pe Sonya la Mihail. Dar, amintindu-mi cât de nedemn se 



simţise Dimitri, m-am hotărât că deocamdată e de 
preferat să evit o astfel de tactică. Nu ştiam cum ar fi 
reacţionat Sonya dacă şi-ar fi întâlnit iubitul. 

— Şi el vrea s-o ajute pe Lissa, i-am zis, în schimb. 
Dar nu poate. Niciunul dintre noi nu poate. Nu avem 
suficiente infonnaţii. 

— Mihail... 

Sonya şi-a lăsat din nou ochii în jos, privindu-şi 
mâinile, în timp ce mici lacrimi începeau să i se scurgă 
pe obraji. 

N-o să-ţi încâlci jurământul, a insistat Sydney. Parc- 
ar fi fost un utilizator al spiritului, apelând la forţa de 
constrângere. Nu trebuie decât să ne conduci, şi-atât. 
Asta şi-ar dori Mihail şi Lissa. Aşa e drept. 

Nu ştiu care dintre argumente a convins-o cel mai 
mult pe Sonya. Poate că partea referitoare la Mihail. Sau 
poate gândul de a face ceea ce e „drept”. Poate că, la fel 
ca Dimitri, Sonya îşi dorea să-şi răscumpere crimele 
comise cât timp fusese strigoi şi vedea în asta o şansă. 
Ridicându-şi ochii, a înghiţit în sec şi mi-a întâlnit 
privirea. 

— O să vă conduc, a şoptit. 

— Plecăm într-o nouă călătorie cu maşina, a declarat 
Sydney. Pregătiţi-vă. 

Eu şi Dimitri eram încă unul lângă celălalt, iar 
supărarea dintre noi începea să se risipească. Sydney 
părea mândră de ea şi se străduia în continuare s-o aline 
pe cât posibil pe Sonya. 



Dimitri m-a privit cu un mic zâmbet care a devenit 
uşor crispat când şi-a dat seama cât eram de aproape. 
Totuşi, n-aş putea să afirm cu certitudine că aşa ar fi 
fost. Chipul lui trăda prea puţin. Cât despre mine, eram 
cât se poate de conştientă de apropiere şi mă simţeam ca 
drogată de trupul lui, de mirosul lui. Fir-ar să fie. De ce 
trebuia mereu ca orice confruntare cu el să-i mărească 
atracţia? Deodată, şi-a înclinat uşor capul în direcţia lui 
Sydney, iar zâmbetul i-a revenit. 

— N-ai avut dreptate. Ea este, intr-adevăr, noul 
general. 

I-am întors zâmbetul, sperând să nu-şi fi dat seama de 
reacţia trupului meu faţă de o apropiere atât de mare. 

— Poate. Dar nu-i nimic. încă poţi să fii colonel. 

Şi-a arcuit o sprânceană a mirare. 

— Da? Ce-ai făcut, te-ai degradat singură? Colonelul 
vine imediat după general. Şi-atunci, tu ce mai eşti? 

Mi-am vârât mâna în buzunar şi am scos la iveală, 
triumfătoare cheile de la CR-V, pe care le şterpelisem 
atunci când intraserăm înapoi în casă. 

— Şoferul, i-am răspuns. 


DOUĂZECI ŞI UNU 



DAR N-AM MAI AJUNS SĂ CONDUC. 

Şi nici „generalul" Sydney, spre marea ei supărare, cu 
toate că Dimitri s-a străduit să-i explice la repezeală de 
ce era mai bine aşa. 

Totul a început atunci când Victor a descoperit că 
maşina lui avea „pană de motor”. N-a fost deloc 
bucuros. N-a lansat vreo acuzaţie, dar cred că toată 
lumea — până şi Sonya şi Robert — putea să ghicească 
faptul că o astfel de defecţiune nu reprezenta o simplă 
coincidenţă. Asta însemna că trebuia să ne înghesuim 
toţi în CR-V, autoturism care nu fusese proiectat să 
cuprindă atâtea persoane... motiv pentru care Dimitri 
venise cu o idee inovatoare de repartizare a locurilor. 
Evident, unul dintre „locuri” s-a dovedit până la urmă că 
era portbagajul din spate. Avea dimensiuni convenabile, 
însă când Sydney a aflat că tocmai acela era locul ei, l-a 
acuzat pe Dimitri că, după ce a jignit-o luându-i cheile, i- 
a pus capac cu noua ofensă. 

N-am vrut să-i spun asta, dar plasarea ei în spate 
în s emna o opţiune rezonabilă. Repartizarea gândită de 
Dimitri fusese configurată pentru minimizarea 
pericolelor din maşină. Dimitri s-a aşezat la volan, pe 
Robert l-a instalat în dreapta lui, iar pe mine pe bancheta 
din spate, între Victor şi Sonya. Asta însemna că aveam 
câte un gardian pe fiecare rând, că-i despărţeam pe cei 
doi fraţi şi că-i ţineam separat şi pe utilizatorii spiritului. 
Când i-am argumentat că pot să fac schimb de locuri cu 



el şi să beneficiem de aceeaşi siguranţă, Dimitri mi-a 
demonstrat că n-ar fi deloc sigur ca eu să stau la volan, 
în eventualitatea în care aş fi fost nevoită să trec brusc în 
mintea Lissei. Era un punct de vedere corect. 

Cât despre Sydney... ei bine, ea nu reprezenta nicio 
ameninţare, nicio forţă combativă, aşa că am încărcat-o 
în portbagaj. Şi, pentru că tot a venit vorba despre 
încărcătură... 

— Acum ar fi cazul să ne debarasăm de Victor şi de 
Robert, i-am murmurat lui Dimitri, în timp ce îndesam în 
portbagaj provizii şi firavele noastre boccele (reducându- 
i şi mai mult spaţiul lui Sydney, spre şi mai marea ei 
supărare). Au făcut ce ne trebuia. Să-i păstrăm cu noi ar 
fi periculos. A venit timpul să-i dăm pe mâinile 
gardienilor. 

Cei doi fraţi voiau să meargă mai departe cu noi, 
dorindu-şi să ştie şi ei cine era copilul nelegitim al lui 
Eric Dragomir. Noi acceptaserăm... dar nu din 
generozitate. Ci pentru că, pur şi simplu, încă nu ne 
permiteam să-i scăpăm din ochi. 

— De acord, mi-a răspuns Dimitri, încreţindu-şi uşor 
fruntea. Numai că n-avem la dispoziţie vreo posibilitate 
acum. Nu încă. Nu putem să-i lăsăm legaţi la marginea 
drumului. Nu m-ar mira să se elibereze şi apoi să facă 
autostopul. Şi nici nu putem să-i denunţăm chiar noi, din 
motive evidente. 

Mi-am vârât sacul înăuntru şi m-am rezemat de bara 
de protecţie. 



— Ar putea să-i denunţe Sydney. 

Dimitri m-a aprobat printr-o scurtă înclinare a 
capului. 

— Ar fi, probabil, cea mai bună variantă pentru noi... 
dar nici n-aş vrea să ne despărţim de ea până când nu 
ajungem la... în line, unde-om ajunge. Am putea să avem 
nevoie de ajutorul ei. 

— Aşa că, am concluzionat, oftând, îi târâm după noi. 

— Mă tem că da, mi-a zis, privindu-mă circumspect. 
Ştii ce, când or să fie în arest, sunt destule şanse ca ei 
doi să le trântească autorităţilor o poveste pe cinste 
despre noi. 

— Mda, am încuviinţat, fiindcă şi mie îmi trecuse prin 
minte posibilitatea asta. Dar cred că e o problemă pe 
care s-o lăsăm pe mai târziu. Acum, să ne ocupăm de 
problemele imediate. 

Spre mirarea mea, Dimitri mi-a zâmbit. M-aş fi 
aşteptat la cine ştie ce observaţie prudentă, înţeleaptă. 

— Ei bine, asta a fost totdeauna strategia noastră, nu? 
a replicat. 

I-am răspuns tot cu un zâmbet, care a avut însă viaţă 
scurtă, fiindcă ne-am aşternut la drum. Slavă Domnului, 
Victor nu era în obişnuita lui dispoziţie de palavragiu 
enervant... ceea ceea ce bănuiam că era rezultatul unei 
slăbiciuni tot mai accentuate din lipsa sângelui. Probabil 
că Sonya şi Robert se simţeau la fel. Avea să fie o 
problemă dacă nu găseam un hrănitor curând, lucru pe 
care nu ştiam cum am putea să-l realizăm. Impresia mea 



era că Sydney nu-şi dăduse seama de nimic din toate 
astea, ceea ce era cu atât mai bine. Şi eu, să fi fost un om 
obişnuit şi să mă fi aflat în mijlocul unui grup de vampiri 
flămânzi, sigur nu m-aş fi simţit în apele mele. Probabil 
că ea era mai la adăpost sechestrată în portbagaj, izolată 
de toţi ceilalţi. 

Indicaţiile Sonyei erau vagi, limitându-se la strictul 
necesar. Ne oferea numai infonnaţii de ultim moment, 
prevenindu-ne deseori că trebuie să virăm abia în clipa 
în care ajungeam exact în intersecţie. După ce a studiat o 
hartă, i-a spus lui Dimitri să se îndrepte spre nord, pe 
interstatala 75. Când am întrebat-o cât putea să dureze 
drumul, răspunsul ei a fost: 

— Nu prea mult. Câteva ore. Poate mai mult. 

Şi, cu această misterioasă infonnaţie, s-a instalat la 
locul ei, fără să mai spună şi altceva. Avea o înfăţişare 
chinuita, gânditoare, şi am încercat să-mi imaginez cum 
se simţea. Cu doar o zi în urmă fusese strigoi. Oare încă 
analiza ce se petrecuse? Oare vedea chipurile victimelor 
sale, aşa cum le văzuse Dimitri? Oare era torturată de 
vinovăţie? îşi dorea cumva să redevină strigoi? 

Oricum, am lăsat-o în pace. Nu era momentul acum 
pentru terapie de recuperare. M-am făcut şi eu comodă, 
pregătindu-mă să mă arăt răbdătoare. Deodată, însă, o 
mică furnicătură a străbătut până la mine prin legătură, 
atrăgându-mi concentrarea spre interior. Lissa se trezise. 
Clipind mirată, am verificat ceasul de la bordul maşinii. 
Pentru oameni, era după-amiază. Moroii de la Curte 



trebuiau să doarmă de mult la ora asta. Dar, nu, ceva 
anume o trezise. 

Doi gardieni îi apăruseră la uşă, cu chipurile 
impasibile. 

— Trebuie să veniţi cu noi, i-a zis unul dintre ei. E 
vremea pentru următorul test. 

Vestea a copleşit-o de uimire pe Lissa. Ştiuse că 
unnătorul test avea să fie „curând”, dar nu mai aflase 
alte amănunte de când se întorsese după testul de 
rezistenţă. Şi expediţia aceea se desfăşurase în timpul 
nopţii moroilor, însă cel puţin atunci fusese prevenită în 
prealabil. Eddie era în camera ei, în apropiere, după ce-o 
înlocuise pe mama în postul de protector al Lissei cu 
câteva ore în urmă. Christian era în pat, ridicat în capul 
oaselor, căscând. Nu ajunseseră la chestii înfierbântate, 
însă Lissa prefera să-l aibă alături. Giugiuleala cu iubitul 
ei cât timp se afla şi Eddie în cameră i se părea la fel de 
stânjenitoare ca atunci când era mama acolo. Şi n-aveam 
cum s-o contrazic. 

— Pot să mă schimb? a întrebat ea. 

— Dar repede, i-a răspuns gardianul. 

Lissa a înhăţat primele haine care i-au căzut în mână 
şi s-a grăbit spre baie, simţindu-se dezorientată şi 
emoţionată. Când s-a întors, Christian deja îşi trăsese 
blugii pe el şi-şi căuta tricoul. între timp, Eddie îi 
măsura cu privirea pe gardieni, şi puteam să ghicesc ce-i 
umbla prin cap, fiindcă şi eu aş fi gândit la fel. 
Convocarea avea aerul uneia oficiale, însă nu-i cunoştea 



pe gardienii din faţa lui aşa că nu putea să aibă deplină 
încredere în ei. 

— Pot s-o însoţesc? a întrebat. 

— Numai până la intrarea în spaţiul rezervat testului, 
i-a răspuns cel de-al doilea gardian. 

— Dar eu? a încercat şi Christian. 

— Numai până la intrarea în spaţiul rezervat testului. 
Răspunsurile gardianului m-au mirat, dar până la urmă 
mi -am dat seama că era, probabil, ceva obişnuit pentru 
candidaţii la monarhie să meargă la teste cu alai... până 
şi la cele sosite pe neaşteptate, în toiul nopţii. Sau, poate 
că nu atât de pe neaşteptate. Terenurile Curţii erau 
practic pustii, însă atunci când grupul din care făcea 
parte Lissa a ajuns la destinaţie — o mică şi îndepărtată 
aripă a unei vechi clădiri din cărămidă — a treibuit să 
treacă pe lângă mai multe alte grupuri de moroi presărate 
pe coridoare. Din câte se părea, se dusese vorba. 

Cei strânşi acolo s-au dat deoparte, respectuoşi. Unii 
— probabil, susţinători ai altor familii — i-au adresat 
căutături încruntate. In schimb, foarte mulţi dintre 
ceilalţi i-au zâmbit, proclamând prin strigăte 
„întoarcerea dragonului”. Câţiva chiar i-au atins în 
treacăt braţele, parcă vrând să primească de la ea putere 
sau noroc. Mulţimea era considerabil mai puţin 
numeroasă faţă de cea care o întâmpinase după primul 
test. Acest fapt i-a mai alinat îngrijorarea, dar nu i-a 
strămutat hotărârea de mai devreme referitoare la luarea 
în serios a testelor. Chipurile privitorilor străluceau de 



admiraţie şi de curiozitate, întrebându-se dacă avea să fie 
următoarea lor cârmuitoare. 

O uşă din capătul coridorului a în s emnat sfârşitul 
călătoriei. Nici Christian, nici Eddie nu mai aveau 
nevoie să li se spună că numai până acolo aveau voie să 
meargă. înainte de a-1 urma înăuntru pe unul dintre 
gardieni, Lissa le-a aruncat o privire peste umăr, căutând 
sprijin pe chipurile celor dragi. 

După eroica aventură a celui dintâi test, Lissa se 
aşteptase la ceva la fel de intimidant. în loc de asta, a dat 
peste o femei, moroi bătrână, aşezată comod pe un 
fotoliu, într-o încăpere mai mult goală. Avea mâinile 
împreunate în poală, ţinând în ele un obiect înfăşurat 
într-o bucată de pânză. Femeia fredona încetişor, părând 
foarte satisfăcută. Şi, când am spus că era bătrână, am 
vrut să spun foarte bătrână. Moroii puteau să trăiască şi 
peste o sută de ani, dar nu cu mult, iar femeia aceasta era 
clar că trecuse de respectiva bornă. Chipul ei palid era 
un veritabil labirint de zbârcituri, iar părul cărunt i se 
rărise, reducându-se la câteva mănunchiuri. 

A întâmpinat-o cu un zâmbet pe Lissa, făcându-i 
semn spre un scaun din apropiere. Lângă el, era o masă, 
pe care se afla o carafă din sticlă, cu apă. Gardienii le-au 
lăsat apoi singure pe cele două femei. 

Lissa şi-a rotit privirea prin jur. Nu exista vreo altă 
mobilă, dar se vedea o uşă, simplă, în partea opusă celei 
prin care intrase. S-a aşezat, întorcându-şi faţa spre 
bătrână. 



— Bună, a zis, străduindu-se să-şi păstreze vocea cât 
mai fennă. Eu sunt Vasilisa Dragomir. 

Zâmbetul femeii s-a lărgit, dezvelindu-i dantura 
îngălbenită. Unul dintre colţi îi lipsea. 

— întotdeauna atât de manieraţi, cei din familia 
voastră, a rostit ea, cu un glas răguşit. Cei mai mulţi 
intră şi cer să trecem imediat la lucrurile serioase. 
Totuşi, mi-aduc aminte de bunicul tău. Şi el a fost la fel 
de politicos pe timpul testelor. 

— L-aţi cunoscut pe bunicul? s-a mirat Lissa. 

Bunicul ei murise când era foarte, foarte mică. Abia 
apoi a sesizat altceva din cuvintele femeii. 

— El a candidat pentru tron? 

Bătrâna a încuviinţat din cap. 

— A trecut toate testele, şi cred c-ar fi câştigat 
alegerile dacă nu s-ar fi retras în ultimul moment. Pe 
urmă, a fost de ales între Tatiana Ivashkov şi Jacob 
Tarus. Foarte strâns, rezultatul. Familia Tarus a rămas şi- 
acum cu ciuda. 

Lissa nu auzise vreodată ceva din toate astea. 

— Şi de ce s-a retras bunicul? 

Pentru că tocmai se născuse fratele tău. Frederick s-a 
decis că era necesar să-şi consacre energia tânărului său 
nepot, şi nu unei naţiuni. 

Lissa îl înţelegea. Câţi Dragomiri să fi fost pe-atunci? 
Bunicul, tatăl ei şi Andre... şi mama ei, dar ea era o 
Dragomir numai prin căsătorie. Eric Dragomir nu 
avusese nici fraţi, nici surori. Lissa ştia prea puţine 



despre bunicul ei, însă s-a gândit că, să fi fost în locul 
lui, şi ea ar fi ales să-şi petreacă timpul împreună cu fiul 
şi cu nepotul, în loc să asculte nesfârşitele discursuri pe 
care fusese obligată Tatiana să le suporte. 

Mintea Lissei rătăcea, iar bătrâna o urmărea cu 
atenţie. 

— Şi... acesta e testul? a întrebat Lissa, văzând că 
tăcerea se prelungeşte peste măsură. E, cum să zic, ca un 
interviu? 

Femeia a clătinat din cap. 

— Nu. Acesta este. 

Şi-a despachetat obiectul din poală. Era o cupă: un 
pocal, sau un potir, nu ştiu precis cum îi zicea. Totuşi, 
era frumos, făcut dintr-un argint care părea să degaje 
propria sa lumină. Pe marginile lui erau presărate rubine 
sângerii, sclipind la fiecare mişcare a cupei. Femeia l-a 
privit cu mândrie. 

— E vechi de mai bine de o mie de ani, şi încă 
sclipeşte. 

Luând carafa de pe masă, a umplut potirul cu apă, în 
timp ce eu şi Lissa încercam să-i desluşim cuvintele. O 
mie de ani? Nu eram nicidecum expertă în metale, dar 
până şi eu ştiam că argintul ar fi trebuit să-şi piardă 
luciul intr-un timp atât de îndelungat. Apoi, femeia i-a 
întins Lissei cupa. 

— Bea din ea. Şi când vrei să încetezi, spune „stop”. 

Lissa a întins mâna spre cupă, mai derutată ca oricând 
de neobişnuitele instrucţiuni primite. Ce-ar fi trebuit ea 



să înceteze? Băutul apei? Dar, imediat cum a atins 
metalul cu degetele, a înţeles. Mă rog, oarecum. O 
străbătuse o furnicătură, una pe care o cunoştea prea 
bine. 

— E fennecat, a zis. 

Bătrâna a încuviinţat. 

— Impregnat cu toate cele patru elemente şi cu un 
fannec de mult uitat. 

Fermecat şi cu spirit, a completat-o în gând Lissa. Şi 
asta probabil că se uitase, dar era ceva care-i întindea 
nervii la maximum. Fannecele magiei elementelor aveau 
efecte diferite. Farmecele cu pământ — ca, de exemplu, 
tatuajul care-i fusese făcut — erau 



deseori legate de constrângeri minore. Toate patru 
combinate într-o ţepuşă sau în dispozitivele de pază 
produceau o explozie unitară de viaţă care-i înfrângea pe 
morţii vii. In schimb, spiritul... ei bine, ea învăţase 
repede că fannecele spiritului acopereau o mare varietate 
de efecte imprevizibile. Apa, fără îndoială, activa 
fannecul, însă Lissa avea senzaţia că spiritul urma să 
joace rolul-cheie. Chiar dacă avea în sânge o astfel de 
putere, tot o înspăimânta. Farmecul impregnat în cupa 
aceasta era unul complex, cu mult mai presus de 
abilităţile ei, şi se temea de ce avea să producă. Bătrâna 
o privea fără să clipească. 

Lissa n-a mai ezitat decât o clipă. Apoi, a băut. 

Lumea s-a înceţoşat, dispărând, apoi materializându- 
se la loc, dar în ceva cu totul diferit. Am recunoscut 
amândouă ce era: un vis indus de spirit. 

Acum, nu se mai afla pe un scaun, în camera aceea 
simplă. Se găsea afară, şi vântul îi spulbera părul lung, 
biciuindu-i faţa cu el. Şi l-a dat deoparte cât a putut de 
bine. Erau şi alţii în jurul ei, toţi îmbrăcaţi în negru, şi 
curând a recunoscut biserica şi cimitirul Curţii. Lissa 
însăşi era înveşmântată în negru, cu un palton lung din 
lână pe deasupra, care s-o apere de frig. Erau adunaţi în 
jurul unui mormânt, lângă care stătea un preot, straiele 
cinului său oferind singura pată de culoare într-o zi atât 
de cenuşie. 



Lissa a mai făcut câţiva paşi, încercând să vadă ce 
nume era înscris pe piatra de mormânt. Descoperirea m- 
a şocat mai mult pe mine decât pe ea: ROSEMARIE 
HATHAWAY. 

Numele meu era cioplit în granit cu litere complicate, 
regeşti. Dedesubtul numelui se vedea steaua bătăliei, 
semnificând că ucisesem mai mulţi strigoi decât ar fi 
putut să numere cineva. Bravo mie. Mai jos, trei rânduri 
de text, în rusă, în română şi în engleză. Nu mai aveam 
nevoie de traducerea engleză ca să înţeleg ce scria, 
fiindcă era formula standard pentru mormintele 
gardienilor: „Serviciu Etern”. 

Preotul a rostit cuvintele tradiţionale pentru 
îmnonnântări, dăruindu-mi binecuvântările unei religii 
în care nu eram convinsă că aş crede. Dar asta ocupa 
ultimul loc pe scara ciudăţeniilor, dat fiind faptul că 
asistam la propria-mi îmnonnântare. După ce a terminat 
el, Alberta i-a luat locul. Proslăvirea realizărilor 
decedatului era, de asemenea, ceva nonnal la 
îmnonnântarea unui gardian... iar Alberta avea destule 
de spus despre ale mele. Să fi fost acolo, m-aş fi simţit 
mişcată până la lacrimi. A încheiat descriindu-mi cea din 
unnă bătălie şi cum murisem apărând-o pe Lissa. 

Chestia asta, de fapt, nu mi s-a mai părut atât de 
ciudată. Adică, să nu mă înţelegeţi greşit. Totul era 
complet demenţial. Dar, la drept vorbind, dacă tot îmi 
urmăream propria inmoemântare, era logic să fi murit 
apărând-o pe ea. 



Lissa nu-mi împărtăşea sentimentele. Vestea fusese 
pentru ea ca o palmă peste faţă. Dintr-odată, a devenit 
conştientă de prezenţa unei oribile senzaţii de gol în 
piept, ca şi cum o parte din ea ar fi murit. Legătura 
funcţiona intr-un singur sens; cu toate astea, Robert jura 
că pierderea partenerului său de legătură îi provocase 
chinuri cumplite. Lissa o înţelegea şi ea acum, groaznică 
durere a singurătăţii. îi lipsea un lucru despre care nici 
măcar nu ştiuse să-l fi avut. Lacrimile îi umpleau ochii. 

E doar un vis, îşispunea. Nimic mai mult. Totuşi, ea 
niciodată nu avusese vreun astfel de vis provocat de 
spirit. Experienţele ei se petrecuseră mereu numai cu 
Adrian, iar visele i se păruseră de nivelul unor 
convorbiri telefonice. 

După ce participanţii la îmnonnântare au început să 
se risipească, părăsind cimitirul, Lissa a simţit o mână 
atingându-i umărul. Era a lui Christian. I s-a aruncat în 
braţe, recunoscătoare, străduindu-se din răsputeri să-şi 
stăpânească hohotele de plâns. Christian îi dădea 
impresia de realitate, de soliditate. De siguranţă. 

„Cum de s-a-ntâmplat?” l-a întrebat. „Cum de-a putut 
să se-ntâmple?” 

Christian i-a dat drumul din braţe, privind-o cu ochii 
lui albaştri precum cristalul, mai serioşi şi mai 
îndureraţi decât îi văzusem vreodată. 

„Ştii cum. Strigoii ăia încercau să te omoare pe tine. 
Ea s-a sacrificat, ca să te salveze pe tine.” 



Lissa nu-şi amintea aşa ceva, dar nu mai avea 
importanţă. 

„Nu pot... nu pot să cred că e adevărat.” 

Pustietatea aceea chinuitoare sporea înăuntrul ei. 

„Mai am şi alte veşti rele”, a zis Christian. 

Lissa a făcut ochii mari de uimire. 

„Ce-ar putea să fie mai rău de-atât?” 

„Plec.” 

„Pleci... cum? De la Curte?” 

„Da. Părăsesc totul”, i-a explicat, în timp ce tristeţea i 
se adâncea pe faţă. „Te părăsesc şi pe tine.” 

Lissa a rămas aproape cu gura căscată. 

„Dar... ce nu e bine? Ce- am făcut?” 

„Nimic", i-a răspuns el, strângându-i uşor mâna şi 
apoi dându-i drumul să cadă. „Te iubesc. Şi-o să te 
iubesc toată viaţa. Tu eşti cine eşti. Eşti ultima din 
neamul Dragomir. Mereu o să fie câte ceva care să te ia 
de lângă mine... Iar eu n-aş face decât să-ţi stau în drum. 
Tu trebuie să-ţi reclădeşti familia. Şi eu nu sunt cel de 
care ai nevoie.” 

„Ba sigur că eşti! Tu eşti singurul\ Singurul cu care 
vreau să-mi clădesc viitorul.” 

„Spui asta acum, dar mai aşteaptă. Ai şi variante mai 
bune. Ai auzit guma lui Adrian, cu micii Dragomirfl 
Peste câţiva ani, când o să fii pregătită să ai copii, or să- 
ţi trebuiască o grămadă. Dragomirii au nevoie să 
redevină o forţă. în timp ce eu... Nu sunt de ajuns de 
responsabil încât să mă descurc cu aşa ceva.” 



„Ai fi un tată grozav”, a insistat ea. 



„Mda”, a replicat el, în zeflemea, „şi pentru tine aş fi 
un bun de mare preţ: uite-o pe prinţesa care s-a măritat 
cu tipul provenit din familia de strigoi.” 

„Puţin îmi pasă de toate astea, şi tu o ştii!” S-a agăţat 
de tricoul lui, silindu-1 să-şi întoarcă faţa spre ea. „Te 
iubesc. Vreau să faci parte din viaţa mea. Nimic din 
toate astea n-are sens. Te sperie ? Asta era? Te sperie 
povara numelui meu de familie?” 

Christian i-a ocolit privirea. 

„Hai să spunem doar că nu e un nume uşor de purtat.” 
Lissa a început să-l zgâlţâie. 

„Nu te cred! Tu nu te sperii de nimic! Tu nu dai 
niciodată înapoi.” 

„Uite că dau acum înapoi”, a replicat el, 
desprinzându-se cu blândeţe de ea. „Zău că te iubesc. 
De-asta o şi fac. E mai bine aşa” 

„Dar nu poţi...” Lissa a făcut un gest spre mormântul 
meu, însă Christian începuse deja să se îndepărteze. „Nu 
poţi! Ea s-a dus. Dacă te duci şi tu, n-o să mai am pe 
nimeni...” 

Dar Christian dispăruse deja, pierzându-se într-o 
ceaţă care, cu trei minute mai devreme, nu fusese acolo. 
Iar Lissa a rămas doar cu mormântul meu drept 
companie. Şi, pentru prima oară în viaţă, era cu adevărat 
şi cu desăvârşire singură. Se simţise singură atunci când 
îi murise toată familia, însă eu îi fusesem ancoră, mereu 



în umbra ei, mereu apărând-o. Când apăruse Christian, îi 
alungase şi el singurătatea, umplându-i sufletul de iubire. 

Dar acum... acum ne pierduse pe amândoi. îşi 
pierduse familia. Golul acela interior ameninţa s-o 
înghită, şi nu era vorba numai despre pierderea legăturii. 
Să fii singur e groaznic, grogroaznic de rău. N-ai la cine 
să dai fuga, n-ai cui să-ţi mărturiseşti secretele, n-ai pe 
nimeni căruia să-i pese de ce ţi se-ntâmplă. Fusese 
singură în pădure, dar era nimic pe lângă ce simţea 
acum. Absolut nimic. 

Privind în jur, îşi dorea să se poată scufunda în 
mormântul meu, punând capăt chinurilor. Ba nu... ia stai. 
Spune „stop” , o învăţase bătrâna. Doar atât trebuia să 
facă, şi scăpa de chinurile astea. Doar era un vis 
provocat de spirit, nu? Drept e că părea mai veridic şi 
mai devastator decât oricare altul cunoscut de ea; şi 
totuşi, până la urmă, toţi cei care visau se trezeau. Un 
singur cuvânt, şi toate astea n-ar mai fi decât un coşmar 
care se destramă. 

Privind în jur prin Curtea pustie, a fost cât pe ce să 
pronunţe cuvântul. Dar... oare ea chiar îşi dorea să se 
sfârşească totul? Jurase că va lupta până la capăt în 
testele acestea. Să abandoneze din cauza unui vis? Un 
vis despre ce însemna să fie singură? Părea un lucru atât 
de neînsemnat, însă adevărul acela rece a izbit-o din nou. 
Eu n-am mai fost niciodată singură. Nu ştia cum ar fi 
putut să se desurce pe cont propriu; pe urmă, însă, şi-a 
dat seama că, dacă n-ar fi un vis — şi, bunule 



Dumnezeu, cât de adevărat părea — în viaţă nu exista 
niciun „stop" cu puteri magice. Dacă nu putea să suporte 
singurătatea într-un vis, nu va putea s-o suporte 
niciodată pe trezie. Şi, oricât de mult ar fi înspăimântat- 
o, s-a hotărât să nu se dea înapoi din faţa acestei 
singurătăţi. Ceva o atrăgea spre ceaţă, aşa că a pornit 
spre ea... singură. 

Ceaţa ar fi trebuit s-o ducă în grădina bisericii. In loc 
de asta, lumea s-a materializat încă o dată, şi ea s-a trezit 
într-o şedinţă a Consiliului. Era una deschisă publicului, 
cu mulţi moroi ca spectatori. Spre deosebire de ceea ce 
se întâmpla în mod obişnuit, Lissa nu stătea în public. 
Stătea la masa Consiliului, cu cele treisprezece scaune 
ale ei. Ea stătea pe scaunul familiei Dragomir. Locul din 
mijloc, cel al monarhului, era ocupat de Ariana Szelsky. 
Categoric e un vis a remarcat o voce ascunsă din 
interiorul ei. Lissa avea un loc în Consiliu şi Ariana era 
regină. Prea frumos ca să fie adevărat. 

Ca de fiecare dată, Consiliul era adâncit într-o 
controversă înfiebântată, iar subiectul, unul familiar: 
decretul cu vârsta. Unii membri ai Consiliului 
argumentau că era o hotărâre imorală. Alţii veneau cu 
contraargumentul că primejdia reprezentată de strigoi era 
prea mare. La vremuri disperate se cereau măsuri 
disperate, ziceau aceia. 

Ariana şi-a îndreptat privirea peste masă, spre Lissa. 



„Care ar fi părerea familiei Dragomir?” 

Ariana nu era nici blândă, cum fusese în microbuz, 
nici ostilă, ca Tatiana. Ariana era neutră, o regină care 
conducea o de şedinţă de Consiliu şi aduna toate 
infonnaţiile necesare. Toate perechile de ochi din 
încăpere s-au întors atunci spre Lissa. 

Dintr-un motiv oarecare, toate ideile coerente îi 
zburaseră din minte. îşi simţea limba îngreunată în gură. 
Ce părere avea? Care era opinia ei cu privire la decretul 
cu vârsta? Se străduia cu disperare să pescuiască un 
răspuns. 

„Eu... eu cred că e rău.” 

Leo Szelsky, care probabil ocupase locul cuvenit 
familiei după ce Ariana devenise regină, a pufnit 
dezgustat. 

„Ai putea să dezvolţi ideea, prinţesă?” 

Lissa a înghiţit în sec. 

„Coborârea limitei de vârstă pentru numirea 
gardienilor nu este o cale de a ne apăra. Avem nevoie... 
avem nevoie să ne apărăm şi singuri.” 

Cuvintele i-au fost întâmpinate cu şi mai mult dispreţ 
şi consternare. 

„Şi, rogu-te, ne spui”, a intervenit Howard Zeklos, 
„cum plănuieşti să rezolvi problema aceasta? Care ţi-este 
propunerea? Antrenamente obligatorii pentru toate 
vârstele? Declanşarea unui program în şcoli?” 



încă o dată, Lissa bâjbâia în căutarea cuvintelor. Care 
să fi fost planul? Ea şi cu Tasha îl discutaseră în 
nenumărate rânduri, conturând tocmai strategia acestei 
probleme, a modului de implementare a pregătirii. Tasha 
o bătuse practic la cap cu toate acele amănunte, sperând 
că Lissa îşi va face vocea auzită. Şi iat-o acum, 
reprezentându-şi familia în cadrul Consiliului, având 
şansa de a schimba situaţia existentă şi de a le 
îmbunătăţi viaţa moroilor. Tot ce trebuia să facă era să 
explice. Atât de multă lume se bizuia pe ea, atât de mulţi 
erau cei care aşteptau să audă cuvintele în care ea credea 
cu atât de multă pasiune. Dar care să fi fost cuvintele 
acelea? De ce nu şi le putea aminti? Probabil că zăbovise 
exagerat de mult cu răspunsul, fiindcă Howard şi-a 
zvârlit mâinile în sus, în semn de dezgust. 

„Am ştiut eu. Am fost de-a dreptul idioţi lăsând o 
fetiţă să pătrundă în Consiliu. Ea nu poate contribui cu 
nimic util. Dragomirii nu mai sunt. S-au stins odată cu 
ea, iar noi trebuie să acceptăm adevărul acesta.” 

S-au nu atins odată cu ea. Povara de a fi cea din unnă 
din neamul ei o apăsase pe Lissa încă din clipa în care 
un doctor o anunţase că părinţii şi fratele ei muriseră. 
Cea din urmă dintr-un neam care le conferise autoritate 
moroilor şi din care proveniseră câţiva dintre cei mai 
măreţi monarhi, regi sau regine. Ea îşi jurase, în repetate 
rânduri, că nu-şi va dezamăgi înaintaşii, că va avea grijă 
să readucă mândria familiei sale. Iar acum, totul se 
năruia. 



Până şi Ariana, pe care Lissa o considerase 
sprijinitoarea ei, arăta dezamăgită. Publicul a început să 
strige în batjocură, reînnoind apelul la înlăturarea din 
Consiliu a copilei cu limba legată. Urlau la ea să plece. 
După care, încă şi mai rău: „Dragonul e mort! Dragonul 
e mort!” 

Lissa se pregătea să încerce încă o dată să-şi ţină 
discursul, când ceva a făcut-o să-şi întoarcă privirea în 
spate. Acolo, pe un perete atârnau blazoanele celor 
douăsprezece familii. Un bărbat apăruse ca din pământ şi 
acum desprindea efigia Dragomirilor, cu dragonul ei şi 
cu inscripţia în limba română. Moralul Lissei se 
prăbuşea tot mai mult, pe măsură ce strigătele celor din 
sală creşteau în intensitate şi umilinţa sporea. S-a ridicat, 
vrând să fugă de-acolo şi să se ascundă de ruşine. Totuşi, 
în loc de asta, picioarele au purtat-o spre peretele cu 
blazoane. Cu mai multă forţă decât s-ar fi crezut 
capabilă, a smuls efigia cu dragonul din mâinile 
bărbatului. 

„Nu!” a urlat ea, după care şi-a întors privirea spre 
public, ridicând blazonul, sfidând pe oricine să vină să 
i-1 ia, sau să-i nege dreptul la locul cuvenit din Consiliu. 
„Este. Al. Meu. M-aţi auzit? Este al meu!” 

Nu avea să ştie niciodată dac-o auziseră, fiindcă au 
dispărut brusc, exact cum se întâmplase cu cimitirul. S-a 
aşternut tăcerea. Era acum într-unul dintre cabinetele 
medicale pentru consultaţii de la Sf. Vladimir. 
Amănuntele familiare erau neobişnuit de reconfortante: 



chiuveta, cu săpunul ei portocaliu, dulapurile şi sertarele 
îngrijit etichetate, până şi afişele infonnative pentru 
sănătate de pe pereţi. ELEVI: PRACTICAŢI SEXUL 
PROTEJAT! 

La fel de bine-venită era şi apariţia medicului intern 
al şcolii, doctoriţa Olendzki. Doctoriţa nu era singură. 
In preajma Lissei — care stătea pe marginea unui pat 
pentru consultaţii — se aflau două persoane: un 
psiho terapeut, pe numele ei Deirdre, şi... eu. Să mă văd 
pe mine însămi mi s-a părut o tâmpenie, dar după 
povestea cu îmnonnântarea, cam începusem să mă 
obişnuiesc cu toate astea. 

Un surprinzător amalgam de sentimente o străbătea 
pe Lissa, sentimente pe care nu putea să le controleze. 
Fericire că ne vede. Disperare faţă de viaţă. Derută. 
Suspiciune. Nu părea să-şi poată reţine vreo emoţie, sau 
vreun gând. Era o senzaţie extrem de diferită faţă de cea 
din Consiliu, când doar nu fusese capabilă să se explice. 
Mintea îi fusese în ordine: doar că-şi pierduse firul 
ideilor. Aici, nu mai exista vreun fir. Exista doar o 
harababură mentală. 

„înţelegi ce-ţi spun?” o întreba doctoriţa Olendzki. 

Lissa bănuia că femeia îi mai pusese deja întrebarea 
aceasta. 

„E mai presus de ce am putea să controlăm noi. 
Tratamentul medicamentos nu mai are efect.” 



„Crede-mă, noi nu vrem ca tu să-ţi fad rău singură. 
Insă acum ceilalţi sunt în pericol... în fine, înţelegi de ce 
trebuie să luăm măsuri.” 

Asta era Deirdre. Mereu mi se păruse o încrezută, mai 
ales din cauză că metoda ei terapeutică ţinea de 
răspunderea la întrebări 

cu alte întrebări. Acum, nici urmă de şiretenie. 
Deirdre era de o sinceritate implacabilă. 

Nimic din vorbele lor nu avea sens pentru Lissa, însă 
partea cu să-ţi faci văn singură a declanşat ceva în ea. 
Şi-a coborât privirea spre propriile braţe. Erau goale şi... 
brăzdate de tăieturi. Tăieturi pe care obişnuia să şi le 
facă atunci când presiunea spiritului devenea prea 
apăsătoare. Fuseseră unica ei supapă de refulare, un soi 
oribil de eliberare. Studiindu-le acum, Lissa a observat 
că tăieturile erau mai mari şi mai adânci decât înainte. 
Tăieturi de genul celor care dansau pe pragul suicidului. 
Atunci, şi-a ridicat nou privirea. 

„Cui... cui i-am făcut rău?” 

„Nu-ţi aminteşti?” a întrebat-o doctoriţa Olendzki. 

Lissa a scuturat din cap, plimbându-şi privirea 
disperată de la un chip la altul, căutând răspunsuri. Ochii 
i s-au oprit asupra mea, iar faţa mi-era la fel de 
întunecată şi de sumbră ca a lui Deirdre. 

„E OK, Liss”, i-am zis. „Totul o să fie OK.” 

Nu m-a surprins. Fireşte, era ceea ce aş fi zis eu. 
Mereu aş fi vrut s-o liniştesc pe Lissa. Mereu aş fi avut 
grijă de ea. 



„N-are importanţă”, a zis Deirdre, cu o voce delicată 
şi mângâietoare. „Important este ca nimeni altcineva să 
nu mai fie rănit vreodată. Tu nu vrei să răneşti pe 
nimeni, nu-i aşa?” 

Normal că Lissa nu voia, însă mintea ei tulburată a 
alunecat în altă parte. 

„Nu mai vorbi ca şi cum aş fi copil!” 

Strigătul ei a umplut încăperea. 

„N-am vrut”, a zis Deirdre, etalonul răbdării. „Noi nu 
vrem decât să te ajutăm. Noi vrem ca tu să fii în 
siguranţă.” 

Paranoia s-a ridicat în prim-planul emoţiilor Lissei. 
Nicăieri nu era în siguranţă. Doar de atâta lucru era 
sigură... dar în rest, nimic. Poate, doar, de ceva legat de 
un vis. Un vis, un vis... 

„Vor putea să aibă grijă de tine acolo, la Tarasov”, i-a 
explicat doctoriţa Olendzki. „Se vor asigura c-o să te 
simţi comod." 

„La Tarasov?”am strigat şi eu, şi Lissa, la unison. 

Această cealaltă Rose şi-a încleştat pumnii, aruncând 
priviri furioase. încă o dată, o reacţie tipică pentru mine. 

„Ea n-are ce să caute acolo”, a mârâit cealaltă Rose. 

„Tu crezi că noi vrem să facem aşa ceva?” m-a 
întrebat Deirdre. Era pentru prima oară când îi vedeam 
cu adevărat faţada aceea calmă sfărâmându-se. „Nu 
vrem. Numai că spiritul... efectele lui... nu avem de 
ales...” 



Imagini ale expediţiei noastre la Tarasov s-au 
perindat fulgerător prin mintea Lissei. Coridoarele 
acelea reci, atât de reci. Gemetele. Celulele minuscule. 
Şi-a amintit cum văzuse pavilionul de psihiatrie, acea 
secţie în care erau ţinuţi la izolare, sub cheie alţi 
utilizatori ai spiritului. închişi pe termen nedeterminat 
„Nu!” a strigat ea, sărind de pe patul pentru consultaţii. 
„Nu mă trimiteţi la Tarasov!” 

Şi-a rotit privirea în căutarea unei posibilităţi de 
scăpare. Cele două femei se interpuseseră între ea şi uşă. 
Lissa n-avea cum să fugă. Ce fannec ar fi putut să 
întrebuinţeze? Sigur exista ceva. Mintea ei a invocat 
spiritul, sconnonind parcă după un fannec. 

Cealaltă Rose a prins-o de braţ, probabil din cauză că 
resimţise vânzoleala spiritului şi voia s-o oprească pe 
Lissa. 

„Mai există şi altă cale”, le-a zis alter egoul meu lui 
Deirdre şi doctoriţei Olendzki. „Pot să-l absorb eu din 
ea. Pot să absorb totul din ea, aşa cum a făcut şi Anna 
pentru Sfântul Vladimir. Pot să-i înlătur întunericul şi 
instabilitatea. Lissa ar putea să redevină sănătoasă la 
minte.” 

Toată lumea s-a holbat la mine. Mă rog, la cealaltă 
„mine”. 

„Dar, în acest caz, răul ar fi în tine, am dreptate?” m- 
a întrebat doctoriţa Olendzki. „N-ar dispărea.” 



„Nu-mi pasă”, am replicat, încăpăţânată. „Mă duc eu 
la Tarasov. N-o trimiteţi pe ea. Pot să fac asta, atât timp 
cât ea are nevoie s-o fac.” 

Lissa mă unnărea cu privirea, cu greu venindu-i să 
creadă ce auzea. Printre gândurile ei haotice şi-a făcut 
loc bucuria. Da! Mă salvez. N-o să mai înnebunească. 
N-o să mai fie trimisă la Tarasov... Şi, deodată, undeva 
în vălmăşagul amintirilor ei... 

„Anna s-a sinucis”, a murmurat ea. Contactul ei cu 
realitatea era încă fragil, însă gândul acela o trezise în 
suficientă măsură încât să domolească, pentru moment, 
vârtejul din mintea ei. „A înnebunit din cauză că l-a 
ajutat pe Sfântul Vladimir.” 

Celălalt eu al meu a refuzat s-o privească în ochi pe 
Lissa. 

„Nu e decât o legendă. Iau eu întunericul. Trimiteţi- 
mă pe mine.” 

Lissa nu mai ştia ce să facă sau ce să creadă. Nu voia 
să fie trimisă la Tarasov. închisoarea aceea îi dădea 
coşmaruri. Şi iată-mă, oferindu-i şansa scăpării, 
oferindu-mă s-o salvez, ca de fiecare dată. Lissa ar fi 
vrut. Voia să fie salvată. Nu voia să înnebunească, la fel 
ca toţi ceilalţi utilizatori ai spiritului. Dacă-mi accepta 
oferta, avea să fie liberă. 

Şi totuşi... pe muchie de cuţit sau nu, ţinea prea mult 
la mine. Făcusem prea multe sacrificii pentru ea. Cum ar 
putea să mă lase să fac una ca asta? Ce prietenă ar mai fi 
ea, să mă condamne la o astfel de viaţă? Tarasov o 



înspăimânta pe Lissa. Viaţa într-o cuşcă o înspăimânta 
pe Lissa. Dar gândul ca eu să înfrunt aşa ceva o 
înspăimânta chiar şi mai mult. 

Nu exista deznodământ fericit aici. Şi-ar fi dorit ca 
totul să dispară pur şi simplu. Poate dacă doar închidea 
ochii... ia stai! îşi amintea din nou. Visul. Era intr-un vis 
indus de spirit. Tot ce avea de făcut era să se trezească. 

Spune „stop". 

Era mai uşor de data asta. Pronunţarea acelui cuvânt 
era drumul cel mai scurt spre ieşire, soluţia perfectă. 
Fără Tarasov, pentru niciuna dintre noi, corect? Apoi, a 
simţit cum presiunea exercitată asupra minţii ei slăbeşte, 
iar sentimentele acelea haotice încremenesc pe loc. A 
făcut ochii mari, înţelegând că eu deja începusem să-i 
absorb întunericul. Cuvântul „stop” i-a pierit din 
memorie. 

„Nu!” a strigat. 

Spiritul s-a învăpăiat în ea, înălţând un zid în 
interiorul legăturii, blocându-mi accesul la ea. 

„Ce faci?” a întrebat-o cealaltă ipostază a mea. 

„Te salvez”, mi-a răspuns Lissa. „Mă salvez pe mine 
însămi.” 

S-a întors spre doctoriţa Olendzki şi spre Deirdre. 
„înţeleg ce aveţi de făcut. E bine aşa. Duceţi-mă la 
Tarasov. Duceţi-mă undeva unde să nu mai pot face rău 
nimănui.” 

La Tarasov. Locul în care adevăratele coşmaruri se 
plimbau pe coridoare. Şi-a încordat forţele, în timp ce 



imaginea cabinetului se ştergea treptat, şi s-a pregătit 
pentru următoarea etapă a visului: o celulă rece din 
piatră, cu lanţuri pe pereţi şi lumea văitându-se pe 
culoare... 

Dar când lumea s-a reconstituit la loc, nici urmă de 
Tarasov. Doar o încăpere aproape goală, în care se aflau 
o femeie bătrână şi un potir din argint. Lissa şi-a rotit 
privirea în jur. Inima îi gonea nebuneşte şi pierduse 
noţiunea timpului. Ceea ce văzuse durase o veşnicie. Şi 
totuşi, în acelaşi timp, i se părea că trecuseră doar câteva 
secunde de când conversase cu bătrâna. 

— Ce... ce-a fost asta? a întrebat Lissa. 

Avea gura uscată şi tare mult ar fî vrut să bea puţină 
apă... însă pocalul era acum gol. 

— Temerile tale, i-a explicat bătrâna, cu sclipiri în 
ochi. Toate temerile tale, frumos înşirate la rând. 

Lissa a aşezat potirul pe masă, cu mâini tremurătoare. 

A fost groaznic. A fost spiritul, dar... n-a semănat cu 
nimic din ce-am văzut până acum. Mi-a invadat mintea, 
mi-a jefuit-o. 

Totul părea atât de real... în unele momente, chiar am 
crezut că e real. 

— Dar nu l-ai făcut să înceteze. 

Lissa s-a încruntat, amintindu-şi cât de aproape 
fusese. 

— Nu. 

Bătrâna i-a zâmbit, fără să mai spună şi altceva. 



— Am... am terminat? a întrebat-o Lissa, derutată. Pot 
să plec? 

Bătrâna i-a făcut un semn aprobator. Ridicându-se, 
Lissa şi-a plimbat privirea între cele două uşi, cea prin 
care intrase şi cealaltă simplă, din fund. încă sub efectul 
şocului, Lissa s-a întors instinctiv spre uşa prin care 
venise. Chiar n-ar fi vrut să-i mai vadă iar pe cei aliniaţi 
de-a lungul coridorului, însă şi-a jurat că-şi va pune o 
mască perfectă de prinţesă. în plus, cei de acolo nu 
reprezentau decât o fracţiune nesemnificativă în 
comparaţie cu grupul care o întâmpinase după primul 
test. Dar paşii i s-au oprit în clipa în care bătrâna a vorbit 
iarăşi, arătându-i spre fundul încăperii. 

— Nu. Aceea e pentru cei care nu reuşesc. Tu ieşi pe 
uşa cealaltă 

întorcându-se, Lissa a pornit spre uşa cea simplă. 
Părea că dă spre exterior, ceea ce, probabil, era cu atât 
mai bine. Linişte şi pace. Simţea că ar fi trebuit să-i mai 
spună ceva bătrânei, dar nu ştia anume. Aşa că a apăsat 
pe clanţă şi a ieşit... 

... drept în braţele unei mulţimi care ovaţiona 
dragonul. 


DOUĂZECI ŞI DOI 



—EŞTI TERIBIL DE FERICITA. 

Clipind, m-am trezit privită cu atenţie de Sonya. 
Motorul automobilului gonind pe suprafaţa netedă a 
interstatalei 75 zumzăia în jurul nostru, exteriorul 
dezvăluind prea puţin, în afara câmpiilor şi copacilor din 
Midwest. Sonya nu părea câtuşi de puţin nebuna 
înfricoşătoare de la şcoală, sau chiar de la ea de-acasă. In 
mare măsură, părea doar încă împrăştiată şi derutată, 
ceea ce era de aşteptat. Am ezitat până să-i răspund, dar 
până la unnă am ajuns la concluzia că n-aş avea niciun 
motiv să mă abţin. 

— Lissa a trecut cel de-al doilea test pentru monarhie 

— Normal că l-a trecut, a replicat Victor. 

Privea afară pe geam, cu spatele spre mine. Tonul lui 
dădea de înţeles că nu făceam decât să-i irosesc timpul 
spunând un lucru de la sine înţeles. 

— E teafără? s-a interesat Dimitri. N-a păţit nimic? 

Altădată, întrebările lui ar fi aprins în mine scânteia 
geloziei. 

Acum, nu reprezentau decât un semn al preocupării 
noastre comune faţă de binele Lissei. 

— E bine, am răspuns, întrebându-mă în sinea mea 
dacă este întru totul adevărat. 

Nu suferise vreo vătămare fizică, dar după tot ceea ce 
văzuse... în fine, aşa ceva sigur lăsa cicatrice, de un cu 
totul alt gen. Şi uşa din spate însemnase o surpriză destul 
de mare. Când văzuse o mică mulţime la prima uşă, îşi 



închipuise că doar puţină lume se trezise la ora aceea 
târzie ca să-i vadă pe candidaţi. Dar nu. Se dovedise că 
toată lumea aştepta pur şi simplu la ieşirea din spate, ca 
să-i vadă pe învingători. Fidelă jurământului ei, Lissa nu 
s-a lăsat descumpănită. A ieşit cu capul sus, zâmbindu-le 
privitorilor şi admiratorilor, ca şi cum ar fi fost deja 
posesoarea coroanei. 

începuse să mi se facă somn, însă zâmbetul provocat 
de triumful Lissei mi-a zăbovit mult timp pe buze. E 
ceva istovitor istovitor într-o porţiune de autostradă 
aparent nesfârşită, necunoscută. Victor închisese deja 
ochii şi-şi rezemase capul de geam. N-am reuşit s-o văd 
pe Sydney când mi-am întors capul, ceea ce însemna că 
se hotărâse şi ea să tragă un pui de somn, sau doar se 
întinsese. Am căscat, întrebându-mă dacă puteam 
îndrăzni să-mi asum riscul de a adonni. Dimitri chiar 
insistase când plecasem din casa Sonyei, ştiind că mi-ar 
prinde bine ceva mai mult decât cele două ore pe care mi 
le oferise Sydney. 

Mi-am răsturnat capul pe rezemătoare şi am închis 
ochii, adonnind instantaneu. întunericul acelui somn mi- 
a cam dat senzaţia unui vis provocat de spirit, şi am 
simţit că-mi sare inima din cauza panicii, dar, totodată, 
şi de bucurie. După ce trăisem testul odată cu Lissa, 
visele induse de spirit îmi dădeau deodată o senizaţie 
sinistră. în acelaşi timp, puteam să am şansa revederii lui 
Adrian. Şi... aşa a fost. 



Numai că ne-am făcut apariţia intr-un decor total 
neaşteptat: în grădina Sonyei. Am privit uimită cerul 
albastru şi senin şi florile acelea strălucitoare, cât pe ce 
să-l trec cu vederea pe Adrian. Purta un pulover din 
caşmir, verde-închis, care-1 făcea să se confunde cu 
peisajul. Pentru mine, era mai fonnidabil decât toate 
celelalte minuni ale grădinii. 

„Adrian!” 

M-am repezit spre el şi Adrian m-a ridicat cu 
uşurinţă, învârtindu-mă prin aer. După ce m-a pus din 
nou pe picioare, a examinat grădina, clătinând aprobator 
din cap. 

„Ar trebui să te las mai des pe tine să alegi locul. Ai 
gusturi nume. Evident, din moment ce umbli cu mine, e 
un lucru deja ştiut.” 

„Cum adică, «să aleg eu locul»?” l-am întrebat, 
înlănţuindu-mi mâinile pe după gâtul lui. 

A ridicat din umeri. 

„Când am tatonat şi am simţit că donni, am invocat 
visul, dar n-am avut chef să mă gândesc şi la un loc 
anume. Aşa că l-am lăsat în seama subconştientului tău.” 
Oarecum iritat, şi-a ciupit puloverul cu două degete. 
„Totuşi, mi se pare că nu sunt îmbrăcat pentru această 
ocazie”, a zis. 

Puloverul a început să pâlpâie, fiind imediat înlocuit 
de un tricou gri-deschis, cu un model abstract în faţă. 

„E mai bine?” mi-a cerut părerea. 

„Mult mai bine.” 



Zâmbind, m-a sărutat pe creştet. 

„Mi-a fost dor de tine, micuţule dhampir. Tu poţi să 
ne spionezi pe Lissa şi pe noi, ceilalţi, oricând vrei, dar 
cel mai bun lucru pe care pot eu să-l obţin sunt visele 
astea şi, sincer să fiu, nu pot să-mi dau seama după ce 
orar funcţionezi acum.” 

Mi-am dat seama că, datorită „spionajului” meu, 
ştiam mai multe decât el despre ceea ce tocmai se 
petrecuse la Curte. 

„Lissa a luat şi al doilea test”, i-am zis. 

Mda. Expresia feţei lui îmi confirma supoziţia. El nu 
ştiuse despre test, probabil din cauză că dormea. 

„Când?” 

„Chiar adineauri. A fost foarte greu, dar l-a trecut.” 

„Spre marea ei încântare, sunt convins. Şi totuşi... 
asta ne ajută în continuare să câştigăm timp, ca să-ţi 
înlăturăm acuzaţiile ţi să te aducem din nou acasă. 
Totuşi, dac-aş fi în locul tău, nu sunt sigur că mi-aş dori 
să mă întorc”, a remarcat, privind din nou grădina. 
„Virginia de Vest arată cu mult mai bine faţă de cum 
imaginat.” 

Am izbucnit în râs. 

„Dar nu e Virginia de Vest... care oricum nu e chiar 
rea, apropo. E la Sonya Karp...” 

Am îngheţat, nevenindu-mi să cred ce-mi ieşise pe 
gură. Eram atât de fericită că-1 văd, atât de în largul 
meu... încât îmi permisesem să fac o gafă. Chipul lui 
Adrian a devenit extrem, extrem de serios. 



„Ai spus cumva Sonya Karp?” 

Mai multe variante mi-au trecut prin minte. Să mint 
ar fi fost cel mai uşor. Puteam să pretind că e un loc în 
care fusesem mai demult, ca de exemplu unul în care ne 
dusese ea, într-o excursie la ea acasă. Totuşi, era ceva 
destul de cusut cu aţă albă. Plus că, din câte bănuiam, 
expresia feţei mele urla a vinovăţie. Mă prinsese. O 
minciună, oricât de drăguţă, n-ar fi putut să-l păcălească 
pe Adrian. 

„Da”, am recunoscut, până la urmă. 

„Rose. Sonya Karp e strigoi. 

„Nu mai e.” 

Adrian a oftat din rărunchi. 

„Ştiam eu că statul tău la adăpost e prea frumos ca să 
fie adevărat. Ce s-a întâmplat?” 

„Ăăă... Robert Dorn a transfonnat-o la loc.” 

„Robert.” 

Buza lui Adrian s-a răsfrânt a dispreţ. Cei doi 
utilizatori ai spiritului, adică el şi cu Robert, nu se 
înţeleseseră prea bine între ei. 

„Şi doar pentru că am senzaţia că pătrundem în plin 
pe Teritoriul Nebuniei — ceea ce înseamnă ceva, venind 
din partea mea — să risc, ghicind că şi Victor Dashkov e 
cu voi.” 

Am încuviinţat, dorindu-mi cu disperare să fiu trezită 
de cineva şi să scap de interogatoriul lui Adrian. Fir-ar 
să fie. Cum fusese posibil să-mi scape chiar în halul 
ăsta? 



Adrian mi-a dat drumul din braţe şi a început să se 
plimbe, descriind mici cercuri. 

„OK, să recapitulăm. Tu, Belikov, Alchimistul, 
Sonya Karp, Victor Dashkov şi Robert Dorn vă pierdeţi 
vremea cu toţii împreună prin Virginia de Vest.” 

„Nu”, am zis. 

„Nu?” 

„Nu, adică, ăăă, nu suntem în Virginia de Vest.” 

„Rose!” a exclamat Adrian, oprindu-se din patrulat şi 
întorcându-se cu paşi apăsaţi spre mine. „Atunci, unde 
naiba eşti? Bătrânul tău, Lissa... toată lumea te crede 
teafără şi nevătămată.” 

„Sunt”, am replicat, semeaţă. „Doar că nu în Virginia 
de Vest.” 

„Atunci, unde?” 

„Nu pot... nu pot să-ţi spun.” Doamne, cât detestam 
să-i spun asta şi să văd expresia pe care i-o provoacă! 
„în parte, din motive de siguranţă. Şi, în parte, fiindcă... 
mă rog... nici nu ştiu, de fapt.” 

„Nu poţi să faci una ca asta”, a exclamat, prinzându- 
mă de mâini. „Nu poţi să fugi după cine ştie ce toană 
nebunească şi de data asta. Nu înţelegi? Ăştia te omoară 
pe loc dacă te prind.” 

„Dar nu e o toană nebunească! Urmărim ceva 
important. Ceva care o să ne ajute pe toţi.” 

„Ceva despre care nu poţi să-mi spui nimic”, a ghicit 
el. 



„E mai bine să nu fii implicat”, i-am zis, strângându-i 
mâinile cu putere. „E mai bine dacă nu cunoşti 
amănuntele.” 

„Şi, între timp, pot să dorm liniştit, ştiind că ai în 
spate o echipă de elită.” 

„Adrian, te rog! Te rog, ai doar încredere în mine. 
Crede-mă că am un motiv întemeiat”, l-am implorat eu. 

„Cred că tu crezi că ai avea un motiv întemeiat”, mi-a 
zis, lăsându-mi mâinile libere. „Dar pur şi simplu nu 
poate să-mi treacă prin minte vreunul care să justifice 
faptul că-ţi rişti viaţa.” 

„Cu asta mă ocup eu”, i-am zis, eu însămi mirată de 
seriozitatea tonului. „Unele lucruri merită riscul.” 

Tot felul de paraziţi mi-au tulburat imaginea, ca la un 
televizor dereglat. Lumea din jurul meu a început să-şi 
estompeze contururile. 

„Ce se-ntâmplă?” l-am întrebat. 

El s-a încruntat. 

„Cineva, sau ceva, mă trezeşte. Probabil mama, 
venita pentru a suta oară să vadă ce fac.” 

M-am întins spre el, dar deja dispăruse aproape de 
tot. 

„Adrian! Te rog, să nu afle nimeni! Nimeni. ” 

Nu ştiu dacă mi-a auzit sau nu rugămintea, fiindcă 
visul s-a risipit complet. M-am trezit în maşină. Reacţia 
mea imediată a fost să trag o înjurătură, dar n-am vrut să 
trădez idioţenia comisă. întorcându-mi capul, aproape c- 



am sărit cât colo de pe banchetă când am văzut-o pe 
Sonya privindu-mă concentrată. 

— Ai avut un vis indus de spirit, mi-a zis ea. 

— De unde ştii? 

— După aură. 

— Chestia cu aurele mi se părea super, am comentat, 
strâmbându-mă, dar acum chiar începe să devină 
sâcâitoare. 

A râs încetişor, pentru prima oară de când fusese 
readusă la normal. 

— Sunt surse foarte bune de infonnaţii, dacă te 
pricepi să le descifrezi. Ai fost cu Vasilisa? 

— Nu. Cu iubitul meu. Şi el e utilizator al spiritului. 

A făcut ochii mari, mirată. 

— Cu el erai adineauri? 

— Mda. De ce? Ce e în neregulă? 

S-a încruntat, părând nedumerită. Câteva clipe mai 
târziu, şi-a ridicat privirea spre locurile din faţă, pe care 
stăteau Dimitri şi Robert, apoi m-a examinat cu o privire 
pătrunzătoare care mi-a trimis fiori reci pe şira spinării. 

— Nimic, mi-a răspuns. Nimic nu e în neregulă. 

M-am simţit nevoită să pufnesc la faza asta. 

— Ei, doar mi s-a părut clar că... 

— Acolo! a exclamat Sonya, întorcându-şi brusc faţa 
dinspre mine, aplecându-se în faţă şi arătând ceva. Ia-o 
pe ieşirea de- acolo. 

Aproape că şi trecuserăm de „ieşirea de-acolo”, 
Dimitri fiind obligat să apeleze la o manevră fantezistă 



— cam în genul celei de când fugiserăm de gardieni în 
Pennsylvania — ca să n-o rateze. 

Maşina s-a smucit şi s-a clătinat, şi am auzit-o pe 
Sydney scâncind în spatele meu. 

— Un pic mai multă promptitudine data viitoare n-ar 
strica, i-a atras atenţia Dimitri, dar Sonya nu-1 mai 
asculta. 

Privirea îi era total absorbită de drumul pe care 
pătrunseserăm. Ajungând la un semafor, am remarcat un 
panou de întâmpinare: BUN VENIT ÎN ANN ARBOR, 
MICHIGAN. Scânteia de vitalitate pe care o observasem 
la Sonya cu câteva clipe mai devreme dispăruse. 
Revenise la starea ei de încordare, aproape robotică. în 
ciuda inteligentei abordări a lui Sydney, Sonya tot părea 
stânjenită de călătoria aceasta. Tot se mai simţea 
vinovată şi sperjură. 

— Am ajuns? am întrebat, nerăbdătoare. Şi cât am 
mers? 

Abia dacă fusesem atentă la drum. în prima lui parte, 
rămăsesem trează, dar tot restul fusese ca o ceaţă, prin 
care-i văzusem doar pe Lissa şi pe Adrian. 

— Şase ore, mi-a răspuns Dimitri. 

— Ia-o la stânga la al doilea semafor, l-a îndrumai 
Sonza. Acum, dreapta, după colţ. 

Tensiunea se acumula în interiorul maşinii. Acum, 
toată lumea era trează, iar eu îmi simţeam inima bătând 
din ce în ce mai repede pe măsură ce ne afundam în 
suburbie. Care o fi casa? Suntem aproape? O fi una 



dintre astea? Drumul fusese parcurs rapid, însă dădea 
impresia că s-ar întinde la nesfârşit. Am răsuflat cu toţii 
uşuraţi după ce Sonya ne-a arătat, deodată, locul. 

— Acolo. 

Dimitri a intrat pe aleea din faţa unei case drăguţe din 
cărămidă, cu un gazon perfect tuns. 

— Ştii cumva dacă rudele tale locuiesc tot aici? am 
întrebat-o pe Sonya. 

Nu mi-a răspuns în niciun fel, şi mi-am dat seama că 
ajunsesem înapoi pe teritoriul jurământului. Ora 
închiderii. 

Halal progres. 

— Bănuiesc că n-avem decât o cale prin care să aflăm 
răspunsul, am zis, desfăcându-mi centura de siguranţă. 
Planul a rămas acelaşi? 

Ceva mai devreme, discutasem cu Dimitri despre cine 
ar trebui să meargă şi cine să rămână afară dacă Sonya 
ne ducea acolo unde trebuia. Să-i lăsăm pe cei doi fraţi 
în maşină era la mintea covoşului. Problema era cine să-i 
păzească, şi ne-am hotărât ca Dimitri să fie acela, iar eu 
şi cu Sydney să mergem împreună cu Sonya, să-i 
cunoaştem rudele... pe care le aştepta, fără îndoială, o 
vizită dintre cele mai şocante. 

— Acelaşi, m-a aprobat Dimitri. Du-te tu. Pari mai 
puţin periculoasă. 

— Hei! 

Mi-a răspuns cu un zâmbet. 

— Am zis că „pari”. 



Totuşi, raţionamentul lui era logic. Chiar şi când era 
relaxat, Dimitri avea în el ceva care degaja forţă şi 
intimida. Trei femei care să sune la uşă i-ar înfricoşa 
oricum mai puţin pe oamenii aceia... cu atât mai mult 
dacă întâmplarea făcea ca rudele Sonyei să se fi mutat 
între timp. Ce naiba, de unde puteam să ştiu că nu ne 
condusese, intenţionat, spre o altă casă? 

— Ai grijă, m-a sfătuit Dimitri, în timp ce coboram 
din maşină. 

— Şi tu, i-am replicat. 

Şi, prin asta, mi-am mai atras un zâmbet, unul ceva 
mai cald şi mai profund. 

Senzaţiile pe care le-a stârnit în mine au zburat în 
timp ce parcurgeam, împreună cu Sydney şi cu Sonya, 
aleea. Am simţit cum mi se strânge pieptul. Asta era. 
Sau nu? Oare aveam să ajungem la punctul final al 
expediţiei noastre? Oare aveam intr-adevăr să-l găsim pe 
ultimul Dragomir, împotriva tuturor sorţilor? Sau 
fusesem jucată pe degete încă de la început? 

Nu numai eu eram cuprinsă de agitaţie. Le simţeam şi 
pe Sydney şi pe Sonya vibrând de încordare. Am ajuns 
pe treapta de sus. Inspirând adânc, am apăsat pe butonul 
soneriei. 

După câteva secunde, ne-a deschis un bărbat... şi 
moroi, pe deasupra. Semn promiţător. 

Ne-a privit pe rând feţele, întrebându-se fără îndoiala 
ce puteau să caute la uşa lui trei feluri de femei: o 



reprezentanta a moroilor, una a dhampirilor şi alta a 
oamenilor. Părea începuiul unei glume proaste. 

— Pot să vă fiu de folos cu ceva? a întrebat. 

Dintr-odată, am rămas fără cuvinte. Planul nostru 
acoperise părţile importante: descoperirea amantei lui 
Eric Dragomir şi a copilului lor din flori. Ceea ce aveam 
să spunem odată ajunşi acolo nu mai era la fel de clar. 
Am aşteptat să ia cuvântul una dintre însoţitoarele mele, 
dar n-a mai fost nevoie. Capul bărbatului s-a răsucit 
brusc dinspre mine, tresărind surprins. 

— Sonya? a întrebat, cu răsuflarea tăiată. Tu eşti? 

După care am auzit o voce feminină tânără strigând 
din spatele lui: 

— Hei, cine e acolo? 

Cineva s-a strecurat pe lângă el, cineva înalt şi 
subţire, cineva cunoscut. Mi s-a tăiat şi mie respiraţia la 
vederea valurilor de păr rebel, şaten-deschis, şi a ochilor 
de un verde deschis... ochi care ar fi trebuit să-mi dea un 
indiciu cu mult timp înainte. Nu eram capabilă să 
vorbesc. 

— Rose, a exclamat Jill Mastrano. Ce cauţi aici? 


DOUĂZECI ŞI TREI 



CELE CÂTEVA SECUNDE DE TĂCERE care au 
urmat păreau se întindă la infinit. Toată lumea era 
derutată, dar fiecare din motive total diferite. 
Surprinderea iniţială a lui Jill fusese amestecată cu 
entuziasm, dar după ce şi-a tot mutat privirea de pe un 
chip pe altul, zâmbetul i s-a şters, şi s-a tot şters, până 
când a ajuns să arate şi ea la fel de buimăcită ca noi toţi. 

— Ce se-ntâmplă acolo? a întrebat o nouă voce. 

După câteva clipe, Emily Mastrano şi-a făcut apariţia 
alături de fiica ei. Ne-a aruncat o privire curioasă, mie şi 
lui Sydney, după care i s-a tăiat respiraţia când a 
observat cine era cel de-al treilea membru al grupului 
nostru. 

— Sonya! a exclamat, smucind-o pe Jill înapoi, cu 
faţa invadată de panică. 

Emily nu avea rapiditatea unui gardian, însă i-am 
admirat viteza de reacţie. 

— Emily...? rosti Sonya cu o voce foarte firavă, gata 
să se frângă. Eu... eu sunt... eu, cea adevărată... 

Emily tocmai încerca să-l tragă şi pe bărbat în casă, 
oprindu-se însă în clipa în care a văzut-o mai bine pe 
Sonya. La fel ca toată lumea, Emily era nevoită să 
recunoască evidenţa. Sonya nu mai avea nicio trăsătură 
specifică strigoilor. Plus că umbla pe-afară în plină zi. 
Ezitând, a deschis gura să spună ceva, dar buzele nu 
prea-i erau capabile să scoată vreun sunet. Până la urmă, 
s-a întors spre mine. 

— Rose... ce se petrece? 



M-a surprins faptul că mă privea ca pe o autoritate, 
atât din cauză că ne întâlniserăm o singură dată până 
acum, cât şi pentru că, sinceră să fiu, nici eu nu ştiam 
precis ce se petrece. Mi-au trebuit vreo câteva încercări 
până să-mi regăsesc graiul. 

— Eu cred... eu cred c-ar trebui să mergem înăuntru. 

Privirea lui Emily s-a oprit din nou asupra Sonyei. Jill 
tot încerca să-şi facă loc, ca să vadă şi ea despre ce era 
vorba, insa Emily bloca uşa în continuare, încă 
neconvinsă întru totul că ar fi în siguranţă. Şi nu puteam 
să i-o iau în nume de rău. Până la urmă şi-a înclinat încet 
capul în semn de aprobare şi s-a dat deoparte făcându-ne 
loc. 

Sydney tot trăgea cu coada ochiului spre maşina în 
care rămăseseră să aştepte Victor, Robert şi Dimitri. 

— Cu ei ce facem? m-a întrebat. 

Am ezitat să-i răspund. îmi doream ca Dimitri să fie 
cu mine atunci când avea să cadă bomba, însă poate că 
Emily n-ar fi fost în stare să îndure decât câte o lovitură, 
pe rând. Moroii nu aveau nevoie să se învârtească prin 
cercurile regale ca să ştie cine e Victor Dashkov, sau 
cum arată el. Expediţia noastră în Las Vegas ne-o 
dovedise. Aşa că am clătinat din cap spre Sydney. 

— Pot să mai aştepte. 

Ne-am instalat în livingul casei, ocazie cu care am 
aflat că tipul care ne deschisese uşa era soţul lui Emily, 
John Mastrano. Emily a făcut gesturile obişnuite unei 
gazde, oferindu-ne de băur, ca şi cum ar fi fost o vizită 



perfect obişnuită, însă expresia de pe faţa ei confirma 
faptul că se afla încă în stare de şoc. Ne întindea 
paharele cu apă cu mişcări de robot, atât de palidă, încât 
puteai foarte bine s-o iei drept strigoi. 

De îndată ce s-a aşezat şi Emily, John şi-a lăsat mâna 
pe a ei. Pe noi ne privea în continuare cu precauţie, însă 
faţă de ea era tot numai afecţiune şi preocupare. 

— Ce se întâmplă? A întrebat-o el. 

In ochii lui Emily se vedea încă ameţeala. 

— Păi... nu ştiu. Vară-mea e aici... dar nu înţeleg 
cum... Şi-a plimbat din nou privirea de la mine la 
Sydney, apoi la Sonya. Cum e posibil? a întrebat, cu 
vocea tremurătoare. 

— Lissa a făcut-o, nu-i aşa? s-a repezit Jill, care fără 
îndoială cunoştea sordida istorie a rudei sale. Era şi ea 
şocată, lucru lesne de înţeles — şi un pic emoţionată — 
însă entuziasmul începea să revină. Am auzit 
întâmplarea cu Dimitri. E adevărat, nu? Lissa poate să 
vindece pe strigoi. L-a salvat pe el. A salvat-o... 

S-a întors spre Sonya, entuziasmul scăzându-i un pic. 
Mă întreb ce soi de poveşti o fi auzit ea despre Sonya. 

— Te-a salvat şi pe tine. 

— N-a fost Lissa, i-am zis. A fost... ăăă... alt utilizator 
al spiritului. 

Jill s-a luminat la faţă. 

— Adrian? 

Uitasem că Adrian îi picase cu tronc. 



— Nu... altcineva. N-are nicio importanţă, am adăugat 
în grabă. Sonya... în fine, e din nou moroi. Totuşi, e 
dezorientată. încă nu e întru totul ea însăşi. 

Sonya îşi sorbea verişoara din priviri, însă acum s-a 
întors la mine, cu un zâmbet crispat, înţelegător, pe faţă. 

— Pot să vorbesc şi eu pentru mine, Rose. 

— Scuză-mă, i-am zis. 

Emily s-a întors spre Sydney, încruntată. Li se 
făcuseră prezentările, dar nimic mai mult. 

— Tu de ce eşti aici? a întrebat-o. Emily nu mai 
trebuia să spună ce gândea în realitate. Voia doar să ştie 
ce putea să caute acolo o liinţă umană. Eşti hrănitoare? a 
vrut ea să afle. 

— Nu! a exclamat Sydney, sărind de pe locul ei de 
lângă mine, de pe micuţa canapea. 

Niciodată n-o mai văzusem atât de încărcată de furie 
scandalizată şi de dezgust. 

— Mai spune o dată, şi plec imediat! Sunt Alchimist. 

Replica ei a fost întâmpinată cu priviri nedumerite. 
Am tras-o la loc lângă mine. 

— Uşurel, fato. Nu prea cred că ei ştiu ce sunt 
Alchimiştii. 

Sinceră să fiu, mă bucuram în secret. Când 
descoperisem pentru prima dată existenţa Alchimiştilor, 
mă simţisem ca şi cum aş fi fost ultima persoană din 
lume care afla despre asta. Era plăcut să văd că şi alţii 
erau la fel de neştiutori pe cât fusesem eu. Ca să 
simplific lucrurile, deocamdată, i-am explicat lui Emily: 



— Sydney ne ajută. 

Lacrimile i-au umplut lui Emily ochii albaştri, după 
ce şi-a întors din nou faţa spre verişoara ei. Emily 
Mastrano era una dintre cele mai uluitoare femei din câte 
cunoscusem vreodată. Pînă şi lacrimile erau frumoase la 
ea. 

— Eşti chiar tu, nu-i aşa? Mi te-au readus. O, 
Doamne, a exclamat, ridicându-se şi apropiindu-se de 
verişoara ei, pentru o strânsă îmbrăţişare. Cât de dor mi- 
a fost de tine! Nu-mi vine să cred că e adevărat. 

Şi mie aproape că-mi venea să plâng, dar mi-am 
reamintit singură, cu toată asprimea, că venisem aici cu 
o misiune. Ştiam cât de uluitor avea să fie. Tocmai 
întorseserăm pe dos întreaga lume a familiei Mastrano... 
şi eu eram pe cale să complic şi mai mult lucrurile. 
Detestam gândul acesta. Mi-aş fi dorit ca ei să aibă 
timpul necesar ca să se adapteze, ca să sărbătorească 
minunea întoarcerii Sony ei. Cu toate acestea, ceasul de 
la Curte — şi cel care îmi măsura viaţa — ticăia fără 
milă. 

— V-am adus-o..., am zis, în cele din urmă. Dar mai 
şi un alt motiv pentru prezenţa noastră aici. 

Nu ştiu precis ce anume transmisese tonul vocii mele, 
dar am văzut-o pe Emily că devine brusc rigidă şi se 
retrage din dreptul Sonyei, aşezându-se la loc lângă soţul 
ei. Cumva, în clipa aceea, cred că-şi dăduse perfect 
seama de ce veniserăm. Vedeam în ochii ei că se temea: 
ca şi cum ar fi aşteptat cu groaza-n suflet o astfel de 



vizită, ani de-a rândul, ca şi cum şi-ar fi imaginat-o de 
sute de ori. 

Am mers mai departe. 

— Noi ştim... noi ştim despre povestea cu Eric 
Dragomir. 

— Nu, m-a oprit Emily, cu un neobişnuit amestec de 
asprime şi de disperare în voce. 

încăpăţânarea ei era remarcabil de asemănătoare cu 
refuzul iniţial al Sonyei de a ne ajuta. 

— Nu. Nu facem aşa ceva, a declarat ea. 

Din clipa în care o văzusem pe Jill, din clipa în care 
recunoscut ochii aceia, ştiusem că am nimerit unde 
trebuia. Cuvintele lui Emily — şi, mai important, lipsa 
unei tăgăduiri — îmi confirmau intuiţia. 

— Trebuie, am zis. E o problemă gravă. 

Emily s-a întors spre Sonya. 

— Ai jurat! Ai jurat că n-o să spui! 

— N-am spus, a negat Sonya, cu toate că pe chip îi 
persistau îndoielile. 

— N-a spus, am confirmat, cu fennitate, sperând să le 
liniştesc pe amândouă. E greu de explicat... dar ea şi-a 
respectat j urământul. 

— Nu, a repetat Emily. Aşa ceva nu se poate. Nu se 
poate să vorbim despre aşa ceva. 

— Ce... ce se-ntâmplă? a intervenit John, cu scântei 
mânioase în ochi. 

Nu-i plăcea să vadă că un grup de străini îi necăjeşte 
soţia. 



Eu m-am adresat tot lui Emily. 

— Trebuie să vorbim despre asta. Vă rugăm. Avem 
nevoie de ajutorul dumneavoastră. Avem nevoie de 
ajutorul tău, am repetat, de astă dată spre Jill. 

— Ce vrei să spui? m-a întrebat Jill. 

Scânteia entuziastă de mai devreme dispăruse, stinsă 
de reacţia mamei sale. 

— E vorba despre... 

M-am întrerupt brusc. Mă avântasem în toate astea, 
pregătită să-i găsesc Lissei fratele sau sora — acum 
ştiam, era sora ei — dând prea puţină atenţie 
consecinţelor. Ar fi trebuit să ştiu că era un secret pentru 
toată lumea... inclusiv pentru copilul respectiv Nu mă 
gândisem ce şoc ar putea să fie pentru ea. Şi nu era 
vorba despre o străină oarecare. Ci despre Jill. Jill. 
Prietena mea. Fata care ne era tuturor ca o soră mai 
mică, fata de care aveam grijă toţi. Ce aveam să-i fac eu 
acum? Intorcându-mi privirea spre John, mi -am dat 
seama că situaţia era încă şi mai rea. Oare Jill credea că 
el e tatăl ei? întreaga familie avea să fie zguduită din 
temelii... iar eu eram de vină. 

— Nu! a strigat Emily, sărind din nou în picioare. 
Ieşiţi de-aici! Cu toţii! Nu vreau să vă mai văd! 

— Doamnă Mastrano..., am început. Nu puteţi să vă 
prefaceţi că n-ar fi adevărat. Trebuie să înfruntaţi 
realitatea. 

— Nu! a insistat ea, arătând spre uşă. Afară! Ieşiţi din 
casa mea, sau... sau chem poliţia! Sau pe gardieni! Tu... 



Deodată, fiindcă şocul iniţial al vederii Sonyei se mai 
estompase, şi-a dat seama. Victor nu era singurul 
criminal de care trebuiau să se păzească moroii. 

— Tu eşti o evadată! O criminală! 

— Ba nu! a intervenit Jill, aplecându-se în faţă. Ţi-am 
mai spus, mami. Ţi-am mai spus că a fost o greşeală... 

— Afară, a repetat Emily. 

— Dacă ne izgoniţi, tot nu schimbaţi adevărul, i-am 
atras atenţia, forţându-mă să-mi păstrez calmul. 

— E cineva amabil să-mi spună şi mie ce naiba se- 
ntâmplă aici? s-a repezit din nou John, roşu la faţă, 
înfuriat şi pregătit să-şi apere familia. Dacă nu primesc 
un răspuns în treizeci de secunde, chem eu poliţia şi 
gardienii. 

Mi-am îndreptat privirea spre Jill, dar n-am putut să 
vorbesc. Nu ştiam cum să spun ceea ce trebuia, cel puţin 
nu fără să par lipsită de tact. Sydney, în schimb, nu-şi 
făcea atâtea probleme. 

El nu e tatăl tău, a rostit, fără menajamente, arătând 
spre John. 

S-a aşternut o tăcere de scurtă durată. Jill părea 
aproape dezamăgită, ca şi cum ar fi sperat să audă veşti 
mai palpitante. 

— Asta ştiu. E tatăl meu vitreg. Sau, în fine, tata, din 
punctul meu de vedere. 

Emily s-a lăsat să cadă la loc pe canapea, îngropându- 
şi faţa între palme. Dădea impresia că plânge, însă eram 
destul de convinsă că putea să sară dintr-o clipă în alta şi 



să cheme autorităţile. Trebuia să rezolvăm repede 
problema, indiferent cât de dureros ar fi. 

— Aşa. Nu el e tatăl tău biologic, i-am zis lui Jill, 
fixând-o cu o privire stăruitoare. 

Ochii. Cum de nu-i observasem ochii? 

— Tatăl tău adevărat a fost Eric Dragomir. 

Emily a scos un sunet slab, îndurerat. 

— Nu, m-a implorat. Te rog, nu face asta. 

Furia lui John s-a topit la loc în nedumerirea care 
părea să fie la mare modă în camera asta. 

— Ce? a exclamat el. 

— Asta... nu, a zis Jill, clătinând încet din cap. Asta 
nu se poate. Tatăl meu a fost... a fost doar unul care ne-a 
părăsit. 

într-un fel, cred că nici nu era departe de adevăr. 

— Eric Dragomir a fost, i-am zis. Tu faci parte din 
familia lor. Eşti soră cu Lissa. Eşti... 

Uluirea m-a copleşit şi mi-am dat seama că trebuia s- 
o privesc pe Jill în cu totul alt fel de-acum. 

— Eşti de neam regal. 

Jill era pennanent plină de energie şi de optimism, 
trecând prin viaţă cu speranţă naivă şi cu fannec. Acum, 
însă, faţa îi era întunecată şi gravă, făcând-o să pară mai 
matură faţă de cei cincisprezece ani ai ei. 

— Nu. E doar o glumă. Tatăl meu a fost om din 
popor. Eu nu sunt... nu. Rose, tennină! 

— Emily! 



Am tresărit auzind vocea Sonyei, mirată că s-a 
hotărât să vorbească. Dar şi mai mult m-a surprins 
înfăţişarea ei. Autoritară. Serioasă. Hotărâtă. Sonya era 
mai tânără decât Emily cu... cât? Cu vreo zece ani, dacă 
era să-mi dau cu presupusul. Cu toate acestea, Sonya îşi 
fixa verişoara cu o privire care o făcea pe Emily să pară 
o fetiţă neascultătoare. 

— Emily, e timpul să renunţi la ascunzişuri. Trebuie 
să-i spui. Şi, pentru numele lui Dumnezeu, trebuie să-i 
spui lui John. Nu poţi să mai ţii totul îngropat. 

Emily şi-a ridicat capul şi-a privit-o pe Sonya în ochi. 

— Nu pot să spun... Tu ştii ce s-ar întâmpla... Nu pot 
să-i fac ei una ca asta. 

— Nimeni dintre noi nu ştie ce se va întâmpla, a 
replicat Sonya. Dar situaţia se va înrăutăţi dacă nu preiei 
controlul chiar acum. 

După o tăcere prelungită, Emily şi-a abătut în sfârşit 
privirea, coborând-o spre podea. Tristeţea, nespusa 
tristeţe de pe faţa ei îmi frângea inima. Şi nu doar mie. 

— Mami? a întrebat-o Jill, cu o voce tremurată. Care-i 
problema? Totul nu e decât o confuzie generală, aşa-i? 

Suspinând, Emily şi-a ridicat ochii spre fiica ei. 

— Nu. Eşti fiica lui Eric Dragomir. Rose a spus 
adevărul. 

John a scos un mic sunet sugrumat, dar nu şi-a 
întrerupt soţia. Ea i-a strâns din nou mâna. 

— Ce v-am spus amândurora, de-a lungul anilor... a 
fost adevărat. In cea mai mare parte. N-am avut decât o 



scurtă... relaţie. Nu tocmai una ieftină. Dar scurtă. 
Oprindu-se, şi-a întors privirea, de data aceasta spre 
John şi expresia feţei i s-a mai îndulcit. Ţi-am spus... 

El a făcut un semn aprobator din cap: 

— Iar eu ţi-am spus ţie că trecutul nu mă interesează. 
N-a afectat niciodată sentimentele mele faţă de tine, faţă 
de Jill. Dar nu mi -am imaginat... 

— Nici eu, a încuviinţat ea. Nici măcar n-am ştiut cine 
e când l-am întâlnit prima dată. Era pe când locuiam în 
Las Vegas şi am avut primul meu serviciu, ca dansatoare 
într-un show, la Witching Hour. 

Am făcut ochii mari. Nimeni n-a părut să observe. 
Witching Hour. Fusesem împreună cu prietenii mei în 
cazinoul acela, căutându-1 pe Robert, şi un tip de-acolo 
făcuse o glumă referitoare la cât de interesat ar fi fost 
tatăl Lissei de dansatoare. Ştiam că Emily lucra acum 
într-o companie de balet din Detroit; era şi motivul 
pentru care locuia în Michigan. N-aş fi ghicit în ruptul 
capului că debutase într-un show din Las Vegas, ca 
dansatoare îmbrăcată în pene şi paiete. Dar de ce nu? 
Doar trebuia să înceapă de undeva, iar statura ei înaltă şi 
graţioasă îi pennitea să abordeze orice tip de dans. 

— Ura atât de drăguţ... şi- atât de trist, a continuat 
Emily. Tocmai îi murise tatăl, şi venise să-şi cam înece 
amarul. înţelegeam cum era posibil ca un deces să-l 
distrugă într-o asemenea măsură, dar acum... în fine, 
acum înţeleg cu adevărat. Era o nouă pierdere pentru 
familia lui. Efectivul le scădea drastic. Emily şi-a încreţit 



fruntea, gânditoare, apoi a ridicat din umeri. Era de 
treabă, şi cred că-şi iubea cu adevărat soţia. Numai că 
era într-o dispoziţie întunecată, deprimată. Nu cred că s- 
a folosit de mine. Ţinea la mine, deşi mă îndoiesc că tot 
ce s-a întâmplat între noi s-ar fi întâmplat în alte 
circumstanţe. în orice caz, m-am împăcat cu modul în 
care s-a sfârşit relaţia şi am fost mulţumită să-mi duc 
viaţa mai departe... până când a apărut Jill. Am luat 
legătura cu Eric, fiindcă am considerat că trebuie să 
ştie... deşi i-am dat de înţeles cât se poate de limpede că 
nu aştept nimic din partea lui. Şi, în momentul acela, 
ştiind cine era, chiar nu voiam nimic. Dacă i-aş fi 
permis, cred că el te-ar fi recunoscut ca fiică a lui, ar fi 
avut un rol în viaţa ta, a precizat Emily, acum cu ochii pe 
Jill. Numai că eu văzusem cum arăta lumea aceea. Viaţa 
de la Curte e alcătuită numai din politică şi din minciuni 
şi din trădări. Până la urmă, singurul lucru pe care l-am 
acceptat de la el au fost banii. Nici asta n-aş fi vrut. N- 
am vrut să am senzaţia că l-aş şantaja... dar am vrut să-ţi 
asigur viitorul. 

Atunci, m-a luat gura pe dinainte. 

— Dar nu mi se pare că v-aţi şi folosit de banii aceia. 

Mi-am regretat vorbele de îndată ce le-am rostit. Casa 
lor era cât se poate de drăguţă, nici vorbă de sărăcie 
lucie. Dar nici nu se potrivea cu fondurile pe care le 
văzusem circulând prin conturile acelea bancare. 

— Nici nu m-am folosit, a confinnat Emily. O parte îi 
am la îndemână, pentru situaţii de urgenţă, normal, dar 



majoritatea e la loc sigur, pentru Jill, pentru viitorul ei. 
Să facă tot ce vrea cu ei. 

— Cum adică? a întrebat Jill, îngrozită. Despre ce 
bani tot vorbiţi? 

— Eşti moştenitoare, i-am explicat. Şi de neam regal. 

— Nu sunt nimic din toate astea, a replicat ea. 

Acum era chiar disperată, privindu-ne pe rând pe toţi. 
îmi amintea de o căprioară, gata s-o rupă la fugă. 

— E o neînţelegere, a insistat ea. Toţi sunteţi 
victimele unei neînţelegeri. 

Ridicându-se, Emily s-a apropiat de scaunul lui Jill, 
îngenunchind pe podea în faţa lui şi prinzându-şi fiica de 
mâini. 

— Tot ce-ai auzit e adevărat. Şi-mi pare rău că a 
trebuit să afli aşa. Dar asta nu schimbă nimic. Vieţile 
noastre n-or să se schimbe. O să trăim exact la fel ca 
înainte. 

O întreagă varietate de sentimente s-a perindat pe 
chipul lui Jill — predominând teama şi deruta — dar 
până la unnă fata s-a aplecat şi şi-a lăsat capul pe 
umărul mamei sale, acceptând adevărul. 

— OK, a zis. 

Era un moment mişcător şi, încă o dată, îmi venea sâ 
plâng. 

Avusesem şi eu parte de suficiente drame de familie 
şi de probleme cu părinţii. Ca şi înainte, mi-aş li dorit ca 
familia Mastrano să-şi păstreze acest moment... dar nu 
era posibil. 



— Nu se poate, le-am zis. Nu puteţi să continuaţi ca 
până acum. Jill... Jill trebuie să meargă la Curte. 

Emily s-a smucit de lângă Jill şi m-a fixat cu privirea. 
Cu doar o secundă mai devreme, chipul îi fusese plin de 
mâhnire şi de nefericire. Acum, vedeam pe el furie 
înverşunată şi ferocitate. Peste albastrul ochilor ei se 
întinsese furtuna, şi mă priveau tăios. 

— Nu. Ea nu merge acolo. Nu va merge niciodată 
acolo. 

Jill mai fusese în vizită la Curte, numai că atât eu, cât 
şi Emily ştiam că nu era vorba despre vreo excursie de 
plăcere. Jill trebuia să meargă acolo sub adevărata ei 
identitate. Mă rog, poate că adevărata nu era tocmai 
tennenul potrivit. Uzurparea calităţilor de membru al 
unei familii regale nu-i stătea în fire, cel puţin 
deocamdată. Era aceeaşi care fusese întotdeauna, însă 
numele i se schimbase. Iar schimbarea aceasta trebuia să 
fie adusă la cunoştinţa publică, fapt care avea să zguduie 
din temelii Curtea moroilor. 

— Trebuie, am insistat. Curtea devine din ce în ce mai 
coruptă, iar familia Dragomir trebuie să-şi joace rolul în 
îndreptarea situaţiei. Lissa nu are nicio putere de una 
singură, pentru că nu întruneşte cvorumul necesar unei 
familii. Toate celelalte familii regale... nu fac decât s-o 
calce în picioare. Vor să promoveze cu forţa legi care nu 
ne avantajează pe nimeni dintre noi. 



Emily era în continuare îngenuncheată lângă scaun, 
parcă stând s-o apere cu propriul trup pe Jill de cuvintele 
mele. 

— Şi exact ăsta e motivul pentru care Jill n-o să 
meargă la Curte. E şi motivul pentru care nu i-am pennis 
lui Eric s-o recunoască. Nu vreau ca Jill să fie implicată. 
Locul acela înseamnă otravă. Asasinarea Tatianei o 
dovedeşte. 

Intrerupându-se, Emily mi-a aruncat o privire tăioasă, 
amintindu-mi de faptul că eu eram suspectul principal. 
Se pare că nu reuşiserăm încă să trecem peste asta. 

— Toţi cei din familiile astea regale... sunt plini de 
vicii. Nu vreau ca şi Jill să ajungă aşa. N-o s-o las să se 
transforme în cineva ca ei. 

— Nu toţi din familiile regale sunt aşa, am contrazis- 
o. Lissa nu e aşa. Ea se străduieşte să schimbe sistemul. 

Emily mi-a zâmbit cu amărăciune. 

— Şi tu ce părere crezi că au ceilalţi despre refonna 
ei? Sunt sigură că există destui din familiile regale care 
sunt fericiţi s-o vadă redusă la tăcere... cărora nu le- ar 
plăcea să-i vadă familia renăscând. Ţi-am mai spus: Eric 
a fost un om bun. Uneori, nu cred că doar printr-o 
coincidenţă le-a pierit familia. 

Am rămas cu gura căscată. 

— E absurd, am exclamat. 

Numai că, dintr-odată, nu mai eram atât de sigură. 

— Aşa să fie? Emily era cu ochii pe mine, ca şi cum 
mi-ar fi citit gândurile. Ce crezi c-ar face ei dac-ar ieşi în 



faţă încă un Dragomir? Cei care i se împotrivesc 
Vasilisei? Ce crezi că ar face dacă o singură persoană ar 
sta între ei şi puterea familiei Dragomir? 

Consecinţele la care se referea ea erau şocante... şi 
totuşi, ştiam că nu şi imposibile. Aruncând o privire spre 
Jill, am avut o senzaţie de gol, de prăbuşire, în stomac. 
Oare la aşa ceva aveam s-o supun? Pe dulcea, pe 
nevinovata de Jill... Pe Jill, care-şi dorea să trăiască 
aventuri ieşite din comun, dar care abia era în stare să 
schimbe două vorbe cu un băiat fără să se înroşească. 
Dorinţa ei de a învăţa să se lupte se datora pe jumătate 
impulsului juvenil şi pe jumătate instinctului care-i cerea 
să-şi apere neamul. Pătrunderea ei în lumea regală putea 
şi ea, practic, să-i fie de folos neamului ei... deşi într-un 
fel la care nu s-ar fi aşteptat niciodată. Iar asta în s enina 
să pătrundă în atmosfera tenebroasă şi sinistră care 
domina uneori Curtea. 

Emily părea să-mi interpreteze tăcerea ca o aprobare. 
Un amestec de triumf şi de uşurare i-a luminat faţa, 
dispărând însă în clipa în care, deodată, Jill s-a hotărât să 
vorbească. 

— Merg. 

Toate privirile s-au întors spre ea, uluite. Până acum, 
o privisem cu milă, gândindu-mă la ea ca la o victimă. 
Acum, mă uimea înfăţişarea ei curajoasă şi hotărâtă. 
Exista încă o nuanţă de teama şi de şoc însă avea în ea o 
tărie de oţel cum nu mai văzusem vreodată. 

— Ce? a exclamat Emily. 



— Merg, a repetat Jill, cu o voce mai sigură. O s-o 
ajut pe Lissa şi... şi familia Dragomir. Mă întorc la Curte 
cu Rose. 

M-am gândit că n-avea rost pe moment să amintesc 
despre nenumăratele dificultăţi pe care le-ar întâmpina 
orice încercare a mea de a mă apropia, măcar, de Curte. 
Sinceră să fiu, ajunsesem intr-un punct în care-mi 
interpretam partitura după ureche, cu toate că mă 
simţeam uşurată văzând furia lui Emily abătându-se de 
la mine. 

— Ba nu mergi nicăieri! Nu te las nici să te apropii de 
aşa ceva. 

— Nu poţi să alegi în numele meu! a strigat Jill. Nu 
mai sunt copil. 

— Dar nid adult, fără discuţie, a ripostat Emily. 

Cele două s-au lansat intr-un tir încrucişat al 
argumentelor şi, foarte curând, a intrat şi John în luptă, 
în tabăra soţiei sale. în toiul acestei ciorovăieli de 
familie, Sydney s-a aplecat spre mine şi mi-a murmurat: 

— Pun pariu că nu ţi-a trecut nidodată prin cap că 
partea mai dificilă a misiunii de descoperire a 
„salvatoarei” tale va fi să-i convingi mama s-o lase afară 
după ora stingerii. 

Ghinionul era că gluma ei cam avea un sâmbure de 
adevăr. Noi aveam mare nevoie de Jill, iar eu clar nu mă 
gândisem la o astfel de complicaţie. Dacă Emily avea să 
refuze? Categoric, păstrarea secretului cu privire la 
descendenţa lui Jill fusese un capitol cu privire la care ea 



se arătase neclintită un timp destul de lung: să zicem, 
cincisprezece ani. Aveam eu o senzaţie că Jill nu s-ar da 
în lături să fugă de-acasă şi să se ducă la Curte, dacă se 
ajungea la aşa ceva. Iar eu nu m-aş da în lături s-o ajut. 

încă o dată, Sonya a intervenit pe neaşteptate în 
discuţie. 

— Emily, n-ai auzit ce ţi-am spus? Totul se va 
întâmpla, până la urmă, cu sau fără consimţământul tău. 
Dacă n-o laşi pe Jill să plece acum, o să plece ea 
săptămâna viitoare. Sau la anul. Sau peste cinci ani. 
Ideea e că, orice-ai face, tot la asta se ajunge. 

Emily s-a lăsat să cadă lângă scaun, cu o expresie 
disperată. 

— Nu. Nu vreau să fie aşa. 

Chipul frumos al Sonyei s-a adumbrit de amărăciune. 

— Viaţa, din nefericire, nu pare să ţină seama de ce 
vrem noi. Fă-o acum, cât mai poţi într-adevăr s-o salvezi 
de la un dezastru. 

— Te rog, mami, a insistat Jill. 

Ochii ei ca jadul, ochii neamului Dragomir, o priveau 
cu afecţiune pe Emily. Ştiam că Jill ar putea, într-adevăr, 
să n-o asculte şi să fugă de-acasă... dar nu voia, cel puţin 
dacă nu era nevoită. 

Emily a rămas cu privirea aţintită în gol, ochii ei 
umbriţi de gene lungi fiind acum pustii, înfrânţi. Şi, cu 
toate că ea stătea în calea planurilor mele, ştiam că o 
face dintr-o dragoste şi o preocupare pe deplin legitime... 
trăsături care probabil îl atrăseseră pe Eric spre ea. 



— OK, a rostit, până la urmă, oftând. Jill poate să 
meargă... dar merg şi eu. Ea n-o să înfrunte un astfel de 
loc fără mine. 

— Sau fără mine, a adăugat John. 

încă părea buimăcit, însă era hotărât să-şi sprijine 
soţia şi fiica vitregă. Jill i-a privit pe amândoi cu 
recunoştinţă, amintindu-mi încă o dată că tocmai 
adusesem neliniştea într-o familie liniştită. Nu intrase în 
planurile mele posibilitatea ca Emily şi John să vină cu 
noi, dar nu puteam să le-o iau în nume de rău, şi nici nu 
vedeam ce rău ar putea să producă. Oricum am fi avut 
nevoie de Emily ca să le spună tuturor despre Eric. 

— Vă mulţumesc, le-am zis. Vă mulţumesc foarte 
mull 

John m-a fixat cu privirea. 

— încă n-am rezolvat problema prezenţei unei 
evadate în casa noastră. 

— Dar nu Rose a fost vinovata! strigă Jill, pe care n-o 
părăsise încă înflăcărarea. A fost o înscenare, a 
argumentat ea. 

— Aşa e, am confinnat, însă înainte să rostesc 
următoarele cuvinte am avut un moment de ezitare. 
Probabil, am adăugat, pusă la cale de persoanele care i se 
opun Lissei. 

Emily s-a albit la faţă, însă simţeam nevoia să fiu 
sinceră, chiar dacă prin asta îi confirmam temerile. A 
respirat de câteva ori adânc, ca să se calmeze. 



— Te cred. Cred că n-ai făcut-o tu. Nu ştiu de ce... dar 
te cred. Oprindu-se, aproape că mi-a zâmbit. Ba nu, 
chiar ştiu de ce. Din cauza a ceea ce am spus adineauri, 
despre viperele alea de la Curte. Alea sunt persoanele 
capabile de astfel de fapte. Nu tu. 

— Eşti sigură? a întrebat-o John, stingherit, 
încurcătura asta cu Jill ne- ajunge şi fără să adăpostim un 
criminal în casă. 

— Sunt convinsă, i-a răspuns Emily. Sonya şi Jill au 
încredere aîn Rose, aşa că am şi eu. Sunteţi toate bine- 
venite să rămâneţi aici peste noapte, din moment ce nu 
prea avem cum să plecăm spre Curte chiar acum. 

Am deschis gura să spun că fără discuţie ar trebui să 
plecăm imediat, numai că Sydney mi-a tras un ghiont 
scurt. 

— Vă mulţumim, doamnă Mastrano, a zis ea, făcând 
apel la întreaga ei diplomaţie de Alchimist. Ar fi grozav. 

Mi-am stăpânit cu greu încruntarea. Timpul mă presa 
în continuare, dar ştiam că familia Mastrano avea dreptul 
să-şi facă unele pregătiri. Probabil că şi să călătorim pe 
timp de zi era preferabil. O verificare sumară a hărţii din 
mintea mea mă făcuse să cred că am putea parcurge 
întreaga distanţă până la Curte într-o singură zi. Am 
încuviinţat, aprobând-o pe Sydney şi resemnându-mă cu 
ideea unui popas de-o noapte în casa Mastrano. 

— Mulţumim. Vă suntem recunoscătoare. 

Deodată, mi-am dat seama de ceva, amintindu-mi de 
cuvintele lui John. încurcătura asta cu Jill ne-ajunge şi 



fără să adăpostim un criminal în casă. I-am adresat lui 
Emily un zâmbet cât am putut de convingător şi de 
liniştitor. 

— Ăăă... mai avem cu noi câţiva prieteni, care au 
rămas să ne aştepte în maşină... 


DOUĂZECI ŞI PATRU 


DAT FIIND ANTAGONISMUL manifestat între ei 
mai devreme, am fost un pic surprinsă când Sonya şi 
Robert şi-au unit puterile, creând o imagine iluzorie a 
fraţilor Dashkov. înfăţişările le-au fost ascunse şi, cu 
ajutorul unor nume false, familia Mastrano a presupus că 
nu erau decât doi membri ai anturajului nostru din ce în 
ce mai bizar. Cu tot necazul şi harababura pe care le 
aduseserăm deja în casa lor, două persoane în plus 
păreau să reprezinte cel mai mărunt dintre motivele de 
îngrijorare ale celor trei Mastrano. 

Rolul de gazde bune în tradiţia moroilor nu s-a limitat 
doar la pregătirea cinei. Emily a reuşit să facă rost şi de 
un hrănitor: un soi de „livrare de sânge la domiciliu”. în 
mod nonnal, moroii care vieţuiau în afara zonelor 
supravegheate, amestecându-se printre oameni, aveau 
acces în secret la hrănitori care locuiau în apropiere. De 



obicei, aceşti hrănitori aveau un fel de supraveghetor, un 
moroi care câştiga bani pentru această funcţie. Era ceva 
obişnuit ca moroii să apară pur şi simplu acasă la 
„proprietarul” hrănitorului, însă în cazul de faţă, Emily 
aranjase ca hrănitorul să fie adus la domiciliul ei. 

O făcea din curtoazie, un gest pe care l-ar fi făcut 
pentru oricare oaspeţi moroi... chiar şi pentru aducătorii 
unor veşti a căror primire îi umpluse de groază o mare 
parte din viaţă. Prea puţin ştia chiar cât de disperată era 
nevoia de sânge în cazul moroilor pe care-i aduseserăm 
cu noi. Nu mă deranja ca Victor şi Robert să sufere o 
oarecare slăbiciune, însă Sonya categoric avea nevoie de 
sânge dacă era să-şi continue refacerea. 

Şi, intr-adevăr, atunci când şi-au făcut apariţia 
hrănitoarea şi supraveghetorul ei, Sonya a fost prima la 
rând. Eu şi Dimitri am fost nevoiţi să aşteptăm la etaj, 
nevăzuţi. Iluzia provocată de Sonya şi de Robert prin 
întrebuinţarea spiritului nu se putea întinde mai mult de- 
atât, şi ascunderea identităţilor lui Robert şi lui Victor 
faţă de moroiul venit cu hrănitoarea era imperioasă. Ar fi 
fost prea mult să ne ascundă şi pe mine şi pe Dimitri şi, 
luând în considerare statutul nostru de cele mai căutate 
persoane, era esenţial să nu ne asumăm vreun risc. 

Faptul că-i lăsam nesupravegheaţi pe cei doi fraţi ne 
neliniştea, pe mine şi pe Dimitri, însă ei păreau mult 
prea disperaţi dopă sânge încât să încerce vreo figură. 
Oricum, voiam şi noi să ne punem un pic în ordine, din 
moment ce nu mai avuseserăm vreme pentru duş de 



dimineaţă. Am dat cu banul şi a ieşit că pot să merg eu 
prima. Numai că, după ce mi-am tenninat duşul, 
scotocind printre veşminte, am descoperit că-mi 
epuizasem stocul de „echipament sport”, rămânând doar 
cu rochia pe care mi-o adăugase Sydney în rucsac. M-am 
strâmbat, dar m-am gândit că, pînă la urmă, nu păţeam 
nimic dacă mă îmbrăcam în rochie pentru o seară. Nu 
aveam mare lucru de făcut, decât să aşteptăm plecarea 
de mâine, şi poate că Emily avea să-mi pennită să spăl 
câte ceva înainte de plecare. După ce mi-am aranjat cât 
de cât podoaba capilară cu uscătorul, m-am simţit în fine 
din nou ca o persoană civilizată. 

Sydney şi cu mine primiserăm una dintre camerele 
pentru oaspeţi, pe care urma s-o împărţim, iar cei doi 
fraţi aveau s-o împartă pe cealaltă. Sonya fusese 
repartizată în camera lui Jill, iar lui Dimitri i se oferise 
canapeaua. Nu m-am îndoit nici măcar pentru o clipă de 
faptul că el avea să stea la pândă prin hol după ce 
adonneau gazdele, şi că la un moment dat trebuia să-l 
schimb în postul de veghe. Deocamdată, el era încă la 
duş, aşa că m-am strecurat pe coridor şi am aruncat o 
privire spre parter, pe deasupra balustradei. Cei trei 
Mastrano, Sonya şi cei doi fraţi erau cu toţii strânşi 
împreună cu hrănitoarea şi cu supraveghetorul ei. Nimic 
nu părea să fie în neregulă. Liniştită, m-am întors în 
camera mea şi m-am hotărât să-mi folosesc timpul liber 
pentru o vizită în mintea Lissei. 



După ce entuziasmul iniţial datorat trecerii testului s- 
a mai stins, o simţisem liniştindu-se şi am presupus că se 
bucura de somnul atât de necesar. Şi totuşi, nu. îi luase 
pe Christian şi pe Eddie, şi plecaseră să-l viziteze pe 
Adrian, ceea ce m-a făcut să-mi dau seama că ea îl 
trezise din visul în care-1 întâlnisem în timp ce eram în 
maşină. O scurtă verificare a amintirilor ei cele mai 
recente mi-au oferit un rezumat a ceea ce s-a petrecut din 
clipa în care el m-a părăsit, ducându-se cu paşi 
împleticiţi să deschidă uşa. 

— Ce s-a întâmplat? i-a luat el la rost, privindu-i pe 
rând. Tocmai visam frumos. 

— Am nevoie de tine, l-a anunţat Lissa. 

— Asta e o chestie pe care o tot aud din partea 
femeilor, a replicat Adrian. 

Christian a scos un sunet de parcă ar fi vomat, însă pe 
buzele lui Eddie am văzut fluturând un zâmbet aproape 
imperceptibil, cu toată atitudinea lui de gardian dur. 

— Eu vorbesc serios, a insistat ea. Tocmai am primit 
un mesaj de la Ambrose. Are să ne spună ceva important 
şi... nu ştiu. încă nu-mi dau seama ce rol a jucat el în 
toată povestea. Vreau să mai am un punct de vedere în 
privinţa lui. Vreau să am şi părerea ta. 

— Asta, a zis Adrian, nu e o chestie pe care s-o tot 
aud. 

— Tu doar grăbeşte-te să te îmbraci, da? i-a spus, 
poruncitor Christian. 



Sinceră să fiu, era o minune să mai doannă cineva, 
dacă mă gândesc cât de des eram smulşi cu toţii din 
braţele somnului. Chiar şi-aşa, Adrian s-a îmbrăcat la 
repezeală şi, în ciuda comentariilor lui uşuratice, ştiam 
că era interesat de orice avea legătură cu disculparea 
mea. Ceea ce nu ştiam sigur era dacă avea de gând să-i 
spună cuiva despre încurcătura în care mă vârâsem, după 
ce-mi scăpase porumbelul şi-i dezvăluisem câte ceva din 
adevăratele mele activităţi. 

Prietenii mei s-au îndreptat grăbiţi spre aceeaşi 
clădire pe care o mai vizitaseră recent, cea în care locuia 
şi muncea Ambrose. Curtea se trezise la viaţă, şi lumea 
umbla de colo-colo, mulţi vrând fără îndoială, să afle 
cum decursese cel de-al doilea test pentru candidaţii la 
monarhie. De fapt, vreo câteva persoane, zărind-o pe 
Lissa, au strigat-o bucuroşi, felicitând-o. 

— Am mai trecut printr-o probă în noaptea asta, l-a 
infonnat Lissa pe Adrian, după ce tocmai o felicitase 
cineva. Una neaşteptată. 

Adrian a avut un moment de ezitare, şi am aşteptat 
să-l aud spunând că aflase deja de la mine. Mai aşteptam 
să le transmită şi şocantele veşti despre unde şi cu cine 
umblam în prezent. 

— Cum a fost? a întrebat-o el, în loc de toate astea. 

— Am trecut, i-a răspuns Lissa. Altceva nu mai 
contează. 

Nu-i venea să-i povestească despre lumea care o 
ovaţionase, despre cei care n-o susţineau numai din 



cauza legii, ci datorită faptului că ei credeau cu adevărat 
în ea. Tasha, Mia şi câţiva prieteni din şcoală, care-i 
făcuseră o surpriză, fuseseră printre spectatori, 
zâmbindu-i. Până şi Daniella, sosită să-i aştepte rândul 
lui Rufus, o felicitase cam înciudată, părând să se mire 
că reuşise. întreaga experienţă avusese un aer 
suprarealist, şi Lissa nu-şi dorise decât să scape mai 
repede. 

Eddie fusese chemat în ajutorul altor gardieni, cu 
toate protestele lui cum că trebuia s-o însoţească pe 
Lissa. Aşa că Tasha şi Christian fuseseră nevoiţi s-o 
conducă singuri pe Lissa acasă. Mă rog, aproape singuri. 
Li se mai alăturase un gardian, pe numele lui Ethan 
Moore, cel pe tema căruia o tachinase Abe pe Tasha. 
Abe mai exagera în unele privinţe, însă de data asta 
avusese dreptate. Ethan părea la fel de dur ca oricare alt 
gardian, numai că atitudinea lui războinică se domolea 
ori de câte ori îşi îndrepta privirea spre Tasha. O adora 
de-a binelea. Era clar că şi ei îi plăcea de el, şi tot 
cocheta cu el pe drum... spre considerabila stânjeneală a 
lui Christian. Mie mi se părea simpatic. Mulţi ţipi 
probabil că nu se apropiau de Tasha din cauza 
cicatricelor ei. îmi făcea plăcere să văd c-o aprecia 
cineva pentru caracterul ei, indiferent cât l-ar fi 
dezgustat pe Christian gândul că mătuşa lui umbla cu un 
bărbat. Şi, de fapt, chiar mă distra să-l văd pe Christian 
atât de evident deranjat. Bine îi făcea. 



Ethan şi Tasha au plecat imediat cum au văzut-o pe 
Lissa în siguranţa camerei sale. După câteva minute, şi-a 
făcut apariţia şi Eddie, bombănind ceva la adresa celor 
care-1 întârziaseră cu nu ştiu ce „porcărie de misiune”, 
când ştiau că are altceva mai bun făcut. Se pare că 
făcuse atât tărăboi, încât până la urmă îl lăsaseră să 
plece, iar el se grăbise să ajungă la Lissa. Reuşise să 
apară cu doar zece minute înainte de sosirea biletului de 
la Ambrose, ceea ce însemna o sincronizare norocoasă. 
Eddie probabil că s-ar fi dat de ceasul morţii dac-ar fi 
ajuns în camera ei şi-ar fi văzut că nu era acolo. S-ar fi 
gândit că, în lipsa lui, strigoii i-or fi răpit protejata. 

Aceasta a fost înşiruirea evenimentelor care au 
condus spre ceea ce se întâmpla acum: Lissa şi cu cei 
trei însoţitori ai ei, mergând să se întâlnească în taină cu 
Ambrose. 

— Aţi ajuns devreme, i-a întâmpinat el, deschizându- 
le înainte ca Lissa să poată ciocăni a doua oară. 

Acum, erau chiar în camera lui Ambrose, nu intr-un 
salon sofisticat pentru clienţi. Semăna cu o cameră de 
cămin... numai că una foarte drăguţă. Mult mai drăguţă 
decât oricare dintre cele pe care le suportasem eu. 

Lissa se concentrase pe deplin asupra lui Ambrose, 
aşa că nu l-a observat pe Eddie examinând la repezeală 
camera cu coada ochiului. M-am bucurat că-şi vedea de 
treabă în modul cel mai serios şi am dedus că nu avea 
încredere în Ambrose... sau în oricine care nu făcea parte 
din cercul nostru restrâns de prieteni. 



— Ce s-a întâmplat? s-a interesat Lissa, de îndată ce 
Ambrose a închis uşa. De ce ne-ai chemat atât de 
urgent? 

— Pentru că vreau să vedeţi ceva, a răspuns el şi a 
arătat spre pat, unde se afla o stivă de hârtii, din care el a 
luat-o pe cea de deasupra. Vă amintiţi când v-am spus că 
au pus sub cheie bunule Tatianei? Ei bine, acum le 
inventariază şi le iau de-acolo. Adrian s-a foit, stânjenit: 
din nou, un amănunt observat numai de mine. 

— Ea avea un seif în care-şi ţinea documentele 
importante; pe cele secrete, evident. Şi... 

— Şi? l-a îmboldit Lissa. 

— Şi n-am vrut să le găsească altcineva, a continuat 
Ambrose. Nu ştiam ce e cu multe dintre ele, dar dacă ea 
voia să rămână secrete... Pur şi simplu, am simţit că aşa 
ar trebui să rămână. Ştiam combinaţia, aşa că... le-am 
furat. 

Pr faţă îi strălucea vinovăţia, însă nu una ucigaşă. Era 
vinovăţia cuiva culpabil de furt. 

Lissa şi-a îndreptat privirea nerăbdătoare spre teancul 
de documente. 

-Şi? 

— Niciunul dintre ele nu are vreo legătură cu ceea ce 
căutaţi voi... poate cu o singură excepţie, a adăugat, 
întinzându-i Lissei o foaie de hârtie. 

Adrian şi Christian s-au înghesuit lângă ea. 


Scumpa mea Tatiana, 



Sunt puţin surprinsă văzând modul în care s-au 
desfăşurat aceste din urmă evenimente. Credeam că 
avem o înţelegere în privinţa faptului că siguranţa 
poporului nostru necesită mai mult decât simpla 
producere a unor promoţii de gardieni mai tineri. I-am 
lăsat pe preamulţi dintre ei să se irosească, în mod 
special pe femei. Dacă te-ai preocupa să le forţezi 
întoarcerea — şi ştii bine Ia ce mă refer — efectivele 
gardienilor ar spori considerabil. Actuala lege este total 
inadecvată, mai ales după ce am văzut cum a eşuat 
experimentul tău cu ,, pregătirea ”. 

La fel de consternată sunt să aud că iei în 
considerare eliberarea lui Dimitri Belikov de sub pază. 
Nu înţeleg cu exactitate ce s-a întâmplat, dar nu poţi să 
te încrezi în aparenţe. E posibil să laşi în libertate un 
monstru — sau, în cel mai bun caz, un spion — chiar în 
mijlocul nostru, unul care ar trebui ţinut sub o pază 
mult mai strictă decât este în prezent. De fapt, 
permanentul sprijin pe care-l acorzi studierii spiritului 
produce oricum tulburări, conducând, fără îndoială, şi 
spre această situaţie nefirească. Eu consider că există o 
raţiune pentru care elementul acesta ne-a rămas străin 
atât de multă vreme: înaintaşii noştri i-au sesizat 
pericolele, aşa că l-au curmat. Avery Lazar constituie 
dovada în acest sens, iar copilul tău minune, Vasilisa 
Dragomir, îi va urma cu certitudine exemplul, 
încurajând-o pe Vasilisa, încurajezi degradarea 
neamului Dragomir, un neam căruia ar trebui să i se 



permită dispariţia în cărţile de istorie cu onoare, şi nu 
purtând ruşinosul stigmat a demenţei. Prin sprijinul pe 
care i-I acorzi ei este posibil să-ţ supui propriul 
strănepot unor mari riscuri, ceea ce niciuna dintre noi 
n-ar dori să se întâmple. 

îmi pare rău că sunt nevoită să te împovărez cu 
atâtea reproşuri. Nutresc cea mai înaltă stimă şi nu am 
decât respect faţă de modulîn care ai guvernat, cu atâta 
pricepere, poporul nostru pe parcursul unei perioade 
atât de îndelungate. Sunt convinsă că vei ajunge curând 
să adopţi deciziile corespunzătoare... cu toate că mă 
îngrijorează posibilitatea ca alţii să nu-mi 
împărtăşească încrederea faţă de tine. Sus-numitele 
persoane ar putea încerca să-şi asume personal 
rezolvarea problemelor, şi mă tem de ce ar putea să 
urmeze. 

Scrisoarea era dactilografiată şi nu avea semnătură. 
Pentru câteva clipe, Lissa n-a reuşit s-o analizeze ca 
întreg. Era total absorbită de partea cu dispariţia 
neamului Dragomir, purtând un ruşinos stigmat. Se 
nimerise mult prea aproape de viziunea avută de ea în 
timpul testului. 

Christian a fost cel care a readus-o la realitate. — Aşa, 
a zis el. S-ar părea că Tatiana avea duşmani. Dar 
bănuiesc că în etapa asta era deja ceva evident. 

— De la cine e? s-a interesat Adrian. 



Era întunecat la faţă, furios ca urmare a ameninţărilor 
foarte vag voalate la adresa mătuşii sale. 

— Nu ştiu, i-a răspuns Ambrose. E exact aşa cum am 
găsit-o eu. Poate că nici măcar ea nu ştia cine a fost 
expeditoarea. 

Lissa l-a aprobat, clătinând din cap. 

— Are, categoric, un aer de anonimat... şi totuşi, în 
acelaşi timp, |H* wnzaţia că era o persoană pe care 
Tatiana o cunoştea bine. 

Adrian i-a aruncat o privire bănuitoare lui Ambrose. 

— De unde ştim că n-ai scris-o chiar tu, ca să te scoţi 
din cauză? 

— Adrian, a exclamat Lissa, pe un ton mustrător. 

N-o spusese cu voce tare, dar spera să-l împingă pe 
Adrian să cerceteze aura lui Ambrose, poate găsea ceva 
din ce nu putea ea să detecteze. 

— E o nebunie, şi-a dat cu părerea Christian, 
ciocănind cu degetul foaia de hârtie. Partea despre luarea 
dhampirilor cu arcanul şi obligarea lor să devină 
gardieni. La ce crezi că se referă... cu „acţiunile” despre 
care ar 11 ştiut Tatiana? 

Eu ştiam, fiindcă fusesem infonnată despre multe 
dintre acestea. Constrângerea, afirmase Tatiana în biletul 
ei. 

— Nu ştiu precis, a zis Lissa, recitind scrisoarea doar 
pentru ea. Dar partea cu „experimentul”? Crezi că e 
vorba despre şedinţele de antrenament pe care le ţinea 
Grant cu moroii? 



— Aşa am crezut şi eu, a confirmat Ambrose. Dar nu 
sunt sigur. 

— Putem să vedem şi restul? a întrebat Adrian, 
gesticulând spre stiva de hârtii. 

Nu-mi dădeam seama dacă dispoziţia lui bănuitoare 
se datora unei legitime neîncrederi faţă de Ambrose, sau 
era doar rezultatul supărării provocate de asasinarea 
mătuşii lui. 

Ambrose le-a încredinţat documentele, dar după ce 
le-a parcurs, Lissa i-a dat dreptate: nu era nimic util în 
ele. în majoritatea lor, reprezentau corespondenţă 
juridică şi personală. Atunci, Lissei i-a trecut prin minte 
— ca şi mie — că era posibil cu Ambrose să nu le fi 
arătat chiar tot ce găsise. Numai că, deocamdată, nu avea 
cum să dovedească aşa ceva. înăbuşindu-şi un căscat, i-a 
mulţumit şi a plecat împreună cu ceilalţi. 

Sperase să poată donni, însă mintea ei nu se mai 
putea opri din analiza tuturor posibilităţilor care 
decurgeau din scrisoare. Dacă era una autentică. 

— Scrisoarea dovedeşte faptul că exista cineva cu 
mult mai multe motive de supărare împotriva Tatianei 
decât ar fi avui Rose, a remarcat Christian, în timp ce-şi 
unnau drumul întortocheat pe palierul lui Ambrose, spre 
ieşirea din clădire. Mătuşă-mea Tasha zicea odată că 
furia întemeiată pe motive calculate e mult mai 
periculoasă decât furia întemeiată pe ura oarbă. 



— Mătuşă-ta e un filosof în toată legea, a replicat 
Adrian, plictisit. Numai că tot ce avem noi deocamdată e 
irelevant. 

Ambrose fusese de acord ca scrisoarea să rămână la 
Lissa, iar ea o împăturise şi şi-o strecurase în buzunarul 
blugilor. 

— Sunt curioasă să văd ce-ar avea Tasha de zis despre 
asta. Şi Abe, a adăugat, oftând apoi. Păcat că Grant nu 
mai trăieşte. Era un tip de treabă... şi poate c-ar fi înţeles 
mai multe din asta. 

Tocmai ajunseseră la o ieşire lăturalnică de la parter, 
iar Eddie le-a deschis uşa. în timp ce ieşeau, Christian a 
întors capul sprv Lissa. 

— Cât de apropiaţi erau Grant şi Serena...? 

Eddie s-a pus în mişcare cu o fracţiune de secundă 
înainte ca Lissa să sesizeze problema, dar, desigur, 
Eddie deja era cu ochii în patru după probleme. Un 
bărbat — un moroi, de fapt — aştepta printre copacii din 
curtea care despărţea clădirea lui Ambrose de cea 
învecinată. Nu era tocmai un loc izolat, dar suficient de 
îndepărtat faţă de aleile principale încât să rămână cel 
mai adesea pustiu. 

Bărbatul înainta, şi a rămas nedumerit când l-a 
observat pe Eddie repezindu-se spre el. Eu puteam să 
analizez situaţia într-un mod care nu-i era Lissei la 
îndemână. Judecând după unghiul de deplasare şi după 
mişcările tipului, se îndrepta spre Lissa... cu un cuţit în 
mână. Lissa a încremenit de spaimă, reacţie aşteptată din 



partea cuiva nepregătit să reacţioneze în astfel de situaţii. 
Dar după ce Christian a tras-o brusc înapoi, ea şi-a 
revenit la viaţă şi s-a retras repede, împreună cu el şi cu 
Adrian. 

Atacatorul şi Eddie au fost în impas pentru câteva 
momente, fiecare încercând să-l doboare pe celălalt. Am 
auzit-o pe Lissa urlând după ajutor, însă atenţia mea se 
concentra exclusiv asupra combatanţilor. Tipul părea 
destul de puternic pentru un moroi, iar manevrele lui 
dădeau de înţeles că fusese antrenat să se lupte. Mă 
îndoiam, totuşi, că s-ar fi antrenat încă din şcoala 
elementară, şi nici c-ar fi avut muşchii unui dhampir. 

Cum era de aşteptat, Eddie i-a străpuns garda şi l-a 
trântit la pământ pe individ, după care a încercat să-i 
imobilizeze mâna dreaptă şi să scoată cuţitul din ecuaţie. 
Moroi sau nu, tipul chiar era destul de exersat în 
mânuirea lamei, mai ales după ce eu (şi, probabil, şi 
Eddie) am remarcat cicatricele şi ceea ce semăna cu un 
deget îndoit la mâna lui stângă. Tipul probabil că 
mersese până foarte departe ca să-şi ascută reflexele 
mâinii cu cuţitul. Chiar şi ţinut sol, tot a reuşit să 
şerpuiască în sus cu lama, ţintind fără ezitare spre gâtul 
lui Eddie. Dar Eddie era mult prea iute ca să-i pennită 
aşa ceva, aşa că i-a blocat lovitura cu braţul, primind în 
el tăietura lamei. 

Parada lui Eddie i-a oferit moroiului un pic mai mult 
spaţiu de mişcare, aşa că el s-a încordat, azvârlindu-1 
deoparte pe prietenul nostru. Fără să piardă o clipă — 



zău că era impresionant tipul — moroiul s-a avântat din 
nou spre Eddie. Nu putea să existe vreo îndoială în 
privinţa intenţiilor lui. N-avea de gând să se oprească. 
Venise să ucidă. Lama căuta sânge. Gardienii ştiau cum 
să imobilizeze şi să ia prizonieri, dar mai fuseserăm 
pregătiţi şi pentru cazuri în care lucrurile evoluau prea 
repede şi se ajungea la situaţii de noi-sau-ei, şi atunci... 
în fine, aveam grijă să fie ei. Eddie era mai rapid decât 
potrivnicul său şi era mânat de instinctele care ne 
fuseseră inoculate ani de-a rândul: să-i oprim pe cei care 
încearcă să ne ucidă. Eddie nu avea vreo annă de foc, 
nici cuţit, doar era la Curte. Aşa că, atunci când tipul s-a 
aruncat pentru a doua oară asupra lui, cu cuţitul îndreptat 
tot spre gâtul lui, Eddie şi-a folosit unica armă rămasă cu 
care putea fi sigur că-şi salvează viaţa. 

Ţepuşa. L-a străpuns cu ţepuşa pe moroi. 

Dimitri comentase odată în glumă că nu trebuia 
neapărat să fii strigoi ca să te rănească o ţepuşă care-ţi 
străpunge inima. Şi, hai să fim serioşi, o ţepuşă care-ţi 
trece prin inimă nu te răneşte, în realitate. Te ucide. 
Tatiana era o astfel de dovadă. Cuţitul individului chiar a 
ajuns la gâtul lui Eddie... dar apoi a căzut, fără ca măcar 
să străpungă pielea. Ochii i s-au făcut mari de şoc şi de 
durere, după care n-au mai văzut nimic. A murit. Eddie 
s-a lăsat înapoi pe călcâie, privindu-şi fix victima cu acel 
nesaţ alimentat de adrenalina care urma oricărei situaţii. 
Un strigăt i-a atras deodată atenţia, şi a sărit în picioare, 
pregătit pentru următoarea ameninţare. 



Ceea ce a văzut a fost un grup de gardieni, care 
răspunsese la strigătele de ajutor de mai devreme ale 
Lissei. Au cuprins dintr-o singură privire întreaga scenă 
şi au acţionat imediat în confonnitate cu concluziile spre 
care îi conducea pregătirea lor. Aveau un moroi mort şi 
pe cineva care ţinea în mână o armă însângerată. Aşa că 
gardienii s-au avântat asupra lui Eddie, aruncându-1 într- 
un perete şi smulgându-i ţepuşa din mână. Lissa le tot 
striga că înţeleseseră greşit, că Eddie îi salvase viaţa şi 
că... 

— Rose! 

Vocea frenetică a lui Dimitri m-a smucit înapoi în 
casa Mastrano. Stăteam pe pat, iar el îngenunchease în 
faţa mea, cu chipul plin de teamă, apucându-mă de 
umeri. 

— Rose, ce-ai păţit? Eşti bine? 

—Nu! 

L-am împins deoparte şi am pornit spre uşă. 

— Trebuie... trebuie să mă întorc la Curte. Acum, 
Lissa e în pericol. Are nevoie de mine. 

— Rose. Roza. Mai uşor. 

M-a prins de braţ, şi nu exista scăpare dintr-o mână 
ca a lui. M-a întors cu faţa spre el. Avea încă părul ud 
după duş, şi mirosul curat al săpunului şi al pielii umede 
ne învăluiau. 

— Povesteşte-mi ce s-a întâmplat. 

I-am recapitulat la iuţeală ce-am văzut. 



— Cineva a încercat s-o omoare, Dimitri! Şi eu n-am 
fost acolo! 

— Dar a fost Eddie, a replicat Dimitri, liniştit. Ea n- 
are nimic. E în viaţă. 

Mi-a dat drumul, şi eu m-am rezemat, istovită, de 
perete. Inima îmi bătea nebuneşte, şi chiar dacă prietenii 
mei erau teferi, nu reuşeam să-mi alung panica. 

— Iar acum el are necazuri. Gardienii ăia erau foarte 
supăraţi... 

— Numai din cauză că nu ştiau întreaga poveste. Au 
văzut un cadavru şi o armă, atât. De îndată ce strâng 
datele şi mărturiile, totul o să fie bine. Eddie a salvat un 
moroi. E datoria lui. 

— Dar a omorât un alt moroi pentru asta, i-am atras 
atenţia. Nu avem voie să facem aşa ceva. 

Suna ca o afirmaţie a evidenţei — şi chiar una 
prostească — dar ştiam că Dimitri înţelegea la ce mă 
refer. Scopul gardienilor e să-i protejeze pe moroi. Ei au 
întâietate. Uciderea vreunuia era ceva inimaginabil. Dar, 
în definitiv, era valabil şi pentru ei când încercau să se 
ucidă reciproc. 

— N-a fost o situaţie normală, a afirmat Dimitri. 

Mi-am lăsat capul pe spate. 

— Ştiu, ştiu. Doar că nu pot să suport gândul c-o las 
fără apărare. îmi doresc atât de mult să mă întorc la ea şi 
s-o apăr. Imediat. 

Mâine mi se părea la o distanţă de mulţi ani. 

— Şi dac-o să se mai întâmple? 



— Sunt alţii acolo care s-o apere, m-a asigurat 
Dimitri, apropiindu-se de mine, şi m-am mirat văzându-i 
un zâmbet pe buze, date fiind întâmplările sumbre. 
Crede-mă, şi eu vreau s-o apăr dar ne-am risca vieţile 
degeaba dacă am pleca imediat. Mai stai puţin, şi măcar 
o să-ţi rişti viaţa pentru ceva important. 

Panica mi-a mai dispărut parţial. 

— Iar Jill e importantă, nu? 

— Foarte. 

Mi-am îndreptat spinarea. O parte din creierul meu 
încerca să mă liniştească după atacul asupra Lissei, 
cealaltă analizând între timp toate realizările noastre de 
aici. 

— Am reuşit, am zis, simţind cum un zâmbet începea 
să mi se întindă, lent, pe buze. împotriva oricărei logici... 
cumva i-am descoperit Lissei sora neştiută. îţi dai seama 
ce-nseamnă asta? Lissa poate acum să-şi recapete toate 
drepturile cuvenite. Nn mai au cum să-i tăgăduiască 
nimic. Ce naiba, ar putea să fie şi regină dacă vrea. Iar 
Jill... Aici, am ezitat puţin. Ei bine, ea aparţine unei 
străvechi familii regale. Asta ar trebui să fie ceva bun, 
nu? 

— Cred că depinde de Jill, mi-a răspuns Dimitri. Şi de 
efectele ulterioare întregii poveşti. 

Sentimentul de vinovăţie pentru faptul că i-aş putea 
distruge viaţa lui Jill mi-a revenit, făcându-mă să-mi 
cobor ochii. 



— Hei, nu-i nimic, mi-a zis el, ridicându-mi bărbia 
înapoi, iar în ochii lui căprui se vedeau căldura şi 
afecţiunea. Ai făcut ceea ce trebuia, mi-a argumentat el. 
Nimeni altcineva n-ar fi încercat ceva atât de imposibil. 
Numai Rose Hathaway. Ai riscat totul ca s-o găseşti pe 
Jill. Ţi-ai riscat viaţa, încălcând dispoziţiile lui Abe... şi 
ţi-a ieşit. A meritat totul. 

— Sper să fie şi Adrian de aceeaşi părere, am rostit, 
gânditoare. El crede că plecând din „locuinţa noastră 
sigură” am făcut cea mai mare prostie din viaţa mea. 

Mâna lui Dimitri a căzut brusc. 

— I-ai povestit despre toate astea? 

— Nu şi despre Jill. Dar accidental i-am zis că nu mai 
suntem în Virginia de Vest. Totuşi, el a păstrat secretul, 
m-am grăbit să adaug. Nu mai ştie nimeni. 

— Asta pot s-o cred, a zis Dimitri, cu toate că-şi mai 
pierduse ceva din căldura de adineauri, atât de efemeră! 
El... el pare să-ţi fie destul de loial, a remarcat. 

— Chiar e. Am totală încredere în el. 

— Şi te face fericită? 

Tonul lui Dimitri nu era unul aspru, însă avea în el o 
intensitate care-1 aducea pe aceeaşi treaptă cu un 
interogatoriu poliţienesc. 

M-am gândit la timpul petrecut cu Adrian: la glumele 
noastre, la petrecerile, la jocurile şi, fireşte, la sărutările 
noastre. 



— Mda. Mă face. Mă distrez cu el. Adică, e el 
enervant uneori — bine, în destule situaţii — dar nu te 
lăsa indus în eroare de toate viciile lui. Nu e un tip rău. 

— Ştiu că nu e, m-a aprobat Dimitri. E bun. Nu e uşor 
de observat pentru oricine, dar eu pot. încă încearcă să 
se adune, dar e pe drumul cel bun. Am văzut, cu ocazia 
evadării. Şi după... 

Cuvintele parcă i-au rămas pe limbă pentru o clipă. 

— După Siberia, el a fost alături de tine? Te-a ajutat? 

Am încuviinţat, nedumerită de toate aceste întrebări. 
Şi s-a dovedit că nu reprezentau decât încălzirea pentru 
cea mare. 

— îl iubeşti? 

Existau doar câteva, foarte puţine, persoane pe lume 
care puteau să-mi pună astfel de întrebări nebunesc de 
intime fără să se aleagă cu cel puţin un pumn. Dimitri se 
număra printre ele. între noi nu existau ziduri, însă 
relaţia noastră complicată făcea ca subiectul să pară 
suprarealist. Cum aş putea să-i descriu iubirea faţă de 
altcineva unui bărbat pe care l-am iubit? Unui bărbat pe 
care-l iubeam încă, mi-a şoptit o voce în cap. Poate. 
Probabil. încă o dată, mi -am amintit mie însămi că era 
firesc să port în mine reminiscenţe ale sentimentelor faţă 
de Dimitri. Până la urmă, aveau să se stingă. Trebuiau să 
se stingă, la fel ca ale lui. El însemna trecutul. Adrian era 
viitorul. 

— Mda, am zis, după o pauză mai lungă decât ar fi 
trebuit, probabil. îl... îl iubesc. 



— Bun. Mă bucur. 

Chestia e că, după faţă, Dimitri nu părea chiar atât de 
bucuros, în timp ce privea, absent, afară, pe fereastră. 
Deruta mi-a sporit. Să se fi supărat? în ultima vreme, 
cuvintele lui parcă nu prea se mai potriveau cu faptele. 

M-am apropiat de el. 

— E vreo problemă? 

— Niciuna. Doar am vrut să ştiu sigur că eşti bine. Că 
eşti fericită. 

Şi-a întors din nou faţa spre mine, compunându-şi un 
zâmbet forţat. Spusese adevărul... dar nu tot adevărul. 

— Lucrurile s-au schimbat, asta-i tot. Şi m-au făcut 
să-mi mai revizuiesc părerile. încă de când cu 
Donovan... şi pe urmă cu Sonya... e ciudat. Am crezut că 
totul s-a schimbat în noaptea în care m-a salvat Lissa. 
Dar n-a fost aşa. Mai era atât de mult, atât de mult de 
vindecat faţă de cât crezusem eu... Era cât pe ce să 
alunece într-o dispoziţie meditativă, dar s-a recules 
repede şi a continuat. în fiecare zi îmi dau seama de câte 
ceva nou. De câte o nouă senzaţie pe care uitasem s-o 
simt. Câte o revelaţie, despre ceva care-mi scăpase cu 
totul. Câte o frumuseţe pe care n-o observasem. 

— Hei, faza de pe alee cu părul meu nu intră pe lista 
asta, bine? l-am tachinat eu. Erai în stare de şoc. 

Zâmbetul lui forţat s-a transfonnat într-unul natural. 

— Nu, Roza. Era frumos. Şi-acum e frumos. 

— Rochia asta te induce în eroare, am zis, încercând o 
glumă. 



în realitate, mă simţeam ameţită sub privirea lui. 

Ochii aceia întunecaţi, atât de întunecaţi, mă 
priveau... mă priveau cu adevărat , cred eu, pentru prima 
dată de când intrase în cameră. O expresie amestecată i-a 
traversat chipul, una din care nu înţelegeam nimic. 
Puteam să disting emoţiile conţinute în ea, dar nu şi ce 
anume le provocase. Adoraţie. Uimire. Tristeţe. Regret. 

— Ce-i? l-am întrebat, stânjenită. De ce mă priveşti 
aşa? 

A clătinat din cap, iar zâmbetul i-a devenit acum 
melancolic. 

— Pentru că, uneori, cineva e posibil să se lase intr- 
atât de captivat de amănunte, încât să nu observe 
întregul. Nu e vorba doar despre rochie, sau despre păr. 
E vorba despre tine. Eşti frumoasă. Atât de frumoasă, 
încât simt că mă doare. 

Am simţit o ciudată tulburare în piept. Fluturi, stop 
cardiac... greu de spus ce anume. Şi totuşi, în acea clipă, 
nu mă mai aflam în camera pentru oaspeţi a casei 
Mastrano. 

Mai rostise şi altă dată cuvintele acestea, sau unele 
foarte apropiate ca înţeles. Atât de frumoasă, încât simt 
că mă doare. Era atunci, în baraca de la Sf. Vladimir, 
prima şi singura dată când făcusem dragoste. Şi atunci 
mă privise intr-un fel foarte asemănător celui de-acum, 
însă cu mai puţină tristeţe. Dar, chiar şi-aşa, auzind din 
nou cuvintele acestea, o uşă pe care-o ţinusem încuiată 
în inima mea s-a deschis cu violenţă şi pe ea au năvălit 



afară toate sentimentele şi trăirile şi simţul de uniune pe 
care-1 împărtăşisem mereu. Privindu-1, doar cât ţine o 
bătaie de inimă, m-am simţit străbătută de o senzaţie 
supranaturală, de parcă l-aş fi cunoscut de când e lumea. 
De parcă am fi fost legaţi... dar nu aşa cum eram legată 
de Lissa, printr-o legătură creată cu forţa. 

— Hei, aţi... oh! Sydney s-a oprit în pragul uşii pe 
jumătate deschise şi a făcut, cu promptitudine, doi paşi 
înapoi. Scuze. Eu... adică... 

Şi eu, şi Dimitri am făcut imediat câte un pas în spate. 
Mă simţeam încălzită, tremuram, şi abia acum am 
observat cât de aproape fuseserăm unul de celălalt. Nici 
măcar nu-mi aminteam când mă apropiasem, dar 
fuseserăm despărţiţi doar de o respiraţie. Ce se- 
ntâmplase? Fusese ca o transă. Ca un vis. 

înghiţind în sec, m-am străduit să-mi încetinesc 
bătăile inimii. 

— Nicio problemă. Care-i treaba? 

Sydney ne-a privit, când pe unul, când pe celălalt, 
încă arătând stânjenită. Chiar dacă viaţa ei amoroasă era 
inexistentă, îşi dădea până şi ea seama peste ce nimerise. 
Bine că măcar unul dintre noi îşi dădea seama. 

— Eu... adică... eu am vrut doar să mai stau pe-aici, cu 
voi. Nu pot să suport chestia aia de jos. 

Am încercai să zâmbesc, încă total dezorientată de 
sentimentele mele. De ce mă privea Dimitri aşa? De ce 
spusese toate astea? Doar nu era posibil ca el încă să mă 



vrea. Doar spusese că nu. Doar îmi ceruse să-l las în 
pace. 

— Sigur. Noi doar... stăteam de vorbă, i-am răspuns. 

Evident, ea nu m-a crezut. M-am străduit şi mai mult 
s-o conving... şi să mă conving pe mine însămi. 

— Vorbeam despre Jill. Ai vreo idee despre cum am 
putea s-o ducem la Curte... având în vedere faptul că toţi 
suntem scoşi în afara legii? 

Poate că n-o fi fost Sydney expertă în relaţiile intime, 
însă în problemele de perspicacitate reprezentau un 
teritoriu familiar pentru ea. S-a destins dintr-odată, 
concentrându-şi atenţia spre dezlegarea problemei 
noastre. 

— Ei bine, putem oricum s-o rugăm pe mama ei... 

Un zgomot puternic venit dinspre parter a întrerupt-o 
cu brutalitate. Simultan, eu şi Dimitri am ţâşnit spre uşă, 
pregătiţi să înfruntăm orice încurcătură ar fi putut 
provoca Victor şi Robert. Am frânat brusc amândoi în 
capul scării, auzind strigătele care le cereau tuturor să se 
arunce la podea. 

— Gardienii, a zis Dimitri. E o descindere a 
gardienilor. 


DOUĂZECI ŞI CINCI 



DEJA AUZEAM PAŞII BUBUIND prin casă şi 
ştiam că eram la câteva secunde distanţă de momentul în 
care annata de gardieni de jos avea să se îndrepte spre 
etaj. Am bătut tustrei în retragere şi, spre surprinderea 
mea, Sydney a fost cea care a acţionat prima. 

— Ieşiţi voi. Eu o să-i ţin pe loc. 

Ţinutul pe loc probabil că avea să însemne ca ea să le 
stea în cale pentru un moment, până ca ei s-o împingă 
deoparte, dar cele câteva secunde câştigate puteau să 
cântărească enonn. Şi totuşi, nu suportam gândul că 
aveam s-o părăsim acolo. în schimb, Dimitri nu avea 
astfel de rezerve, mai ales când s-au auzit zgomotele 
paşilor pe scară. 

— Hai! a strigat, apucându-mă de braţ. 

Am parcurs în goană coridorul, până spre dormitorul 
cel mai îndepărtat, cel repartizat lui Victor şi lui Robert. 
Imediat înainte să intrăm, i-am urlat lui Sydney: 

— Du-o pe Jill la Curte! 

Nu ştiu dacă m-o fi auzit, fiindcă, după câte se părea, 
gardienii ajunseseră deja la ea. Dimitri a deschis imediat 
singura şi larga fereastră a dormitorului şi şi-a întors spre 
mine privirea plină de înţelesuri. Ca de obicei, nu aveam 
nevoie să comunicăm şi prin vorbe. 

A sărit el primul, fără îndoială vrând să ia asupra lui 
în totalitate eventualele primejdii care ne-ar fi aşteptat 
jos. L-am urmat imediat. Am sărit pe acoperişul 
parterului, m-am lăsat să alunec pe el, apoi am făcut 



saltul cel mare, până la sol. Dimitri m-a prins de braţ, 
echilibrându-mi aterizarea... dar nu înainte ca una dintre 
gleznele mele să se sucească uşor. Era aceeaşi care 
îndurase greul săriturii de pe acoperiş când cu Donovan, 
şi am tresărit săgetată de durere, o durere pe care însă 
am ignorant-o cu promptitudine. 

Mai multe siluete întunecate s-au repezit spre noi, 
răsărind dintre umbrele serii, din tot felul de ascunzişuri 
ale curţii din spatele casei. Evident. Gardienii nu dădeau 
buzna pe uşă şi gata. Aveau grijă să-şi împânzească 
perimetrul. Intrând în ritmul nostru firesc, eu şi Dimitri 
ne-am aşezat spate-n spate, pregătiţi să ne înfruntăm 
atacatorii. Ca de obicei, era greu să-i scoatem din luptă 
pe adversari fără să-i omorâm. Greu, dar necesar, dacă 
reuşeam să ne descurcăm. Nu voiam să-i omor pe ai mei, 
dhampiri care nu-şi făceau decât datoria de a aresta doi 
fugari. Nici rochia mea lungă nu mă avantaja câtuşi de 
puţin. îmi tot prindeam picioarele în materialul ei. 

— Ceilalţi or să fie afară dintr-o clipă în alta, a 
mormăit Dimitri, în timp ce trântea la pământ un 
gardian. Trebuie s-o luăm din loc... uite colo. Poarta aia. 

N-am putut să-i răspund, dar l-am urmat spre o 
portiţă din gard, apărându-ne în continuare. Abia 
reuşiserăm să scoatem din luptă brigada din curte, când 
alţi gardieni au început să se reverse afară din casă. Ne- 
am strecurat pe poartă, ieşind pe liniştita stradă 
învecinată cu o latură a casei Mastrano, şi am fugit. 
Curând a devenit clar, totuşi, că mi-era cu neputinţă să 



ţin pasul cu Dimitri. Mintea mea n-avea decât să ignore 
durerea, însă trupul nu putea să-mi oblige glezna 
vătămată să funcţioneze cum se cuvenea. 

Fără să piardă o clipă, Dimitri şi-a strecurat un braţ în 
jurul meu, ajutându-mă să alerg şi luându-mi greutatea 
de pe glezna luxată. Am ieşit de pe stradă, tăind-o prin 
vreo câteva curţi, astfel încât gardienilor să le fie mai 
greu — dar nu imposibil — să ne depisteze. 

Nu putem să fugim mai repede ca ei, am zis. Eu te 
încetinesc. Trebuie să... 

— Nu-mi spune să te las, m-a întrerupt. Suntem 
amândoi în asta. 

Vâj, văj. Un ghiveci cu flori de lângă noi a explodat 
deodată, într-un nor de ţărână şi lut. 

— Trag în noi, am exclamat, nevenindu-mi să cred. 
Ăştia chiar trag în noi! 

După atâta pregătire pentru lupta corp la corp, să 
foloseşti arme de foc mi se părea ca şi cum ai trişa. Dar 
când venea vorba să vânezi asasina unei regine şi pe 
complicele ei? Aici nu mai putea fi vorba despre onoare. 
Ci doar despre rezultate. 

încă un glonţ a şuierat, primejdios de aproape. 

— Cu surdină, a remarcat Dimitri. Chiar şi-aşa, sunt 
prudenţi. Nu vor ca tot cartierul să aibă impresia că ar fi 
atacat. Trebuie să găsim un adăpost. Repede. 

Chiar dacă ne strecuram literalmente printre gloanţe, 
glezna mea nu putea să mai reziste mult. 



Dimitri a mai cotit o dată scurt, afundându-ne 
complet în curţile din spate ale caselor suburbiei. Nu 
puteam să văd în spate, dar auzeam strigăte care-mi 
dădeau de înţeles că nu scăpasem încă. 

— Acolo, a zis deodată Dimitri. 

în faţa noastră se vedea o casă întunecoasă, cu un 
patio spaţios din sticlă, amintindu-mi de cel al Sonyei. 
Uşa, tot din sticlă, era deschisă, deşi o alta, cu plasă, 
bloca intrarea. Dimitri a încercat zăvorul. încuiat. Totuşi, 
o uşă din plasă nu prea avea cum să ne ţină în loc, nu pe 
noi. Sărmană familie încrezătoare... Dimitri şi-a scos 
ţepuşa şi a făcut o despicătură lungă, verticală, prin care 
ne-am grăbit să ne strecurăm înăuntru. Imediat, m-a 
smucit într-o parte, să nu fiu văzută. Ducându-şi un 
deget la buze, m-a ţinut aproape de trupul lui, făcându- 
mă să mă topesc la căldura lui. 

După doar câteva secunde, i-am văzut pe gardieni 
apărând şi cercetând curţile. Unii şi-au continuat drumul, 
vrând să vadă dacă nu cumva fugiserăm mai departe. 
Alţii au mai rămas să investigheze locurile care puteau 
să constituie ascunzători. Seara devenea din ce în ce mai 
întunecoasă. Am aruncat o privire spre uşa din plasă. 
Tăietura fusese una curată, nu o gaură care să se vadă de 
la distanţă, dar tot putea să fie observată de unnăritorii 
noştri. 

Sesizând şi el acelaşi lucru, Dimitri s-a strecurat 
prudent în living, făcând tot posibilul să evite ferestrele 
şi locurile în care ar fi putut să-l vadă cineva. Am tăiat-o 



apoi prin bucătărie şi am găsit o uşă dând spre garaj. 
Acolo aştepta un Ford Mustang roşu. 

— O familie cu două maşini, a murmurat el. Asta şi 
speram. 

— Sau poate c-or fi ieşit să se plimbe pe jos, şi-or să 
revină văzând o echipă SWAT întorcându-le cartierul pe 
dos, am replicat în şoaptă. 

— Gardienii nu se lasă văzuţi, a precizat el. 

Am început să căutăm locurile mai potrivite unde-ar 
fi putut să ţină cheile. Până la urmă, am găsit o legătură 
agăţată pe o margine a unui dulap, şi am cules-o imediat. 

— Ale mele sunt, l-am anunţat. 

Din moment ce cheile erau la mine, Dimitri cred că 
m-ar fi putut lăsa să mă urc la volan. Totuşi, din cauza 
gleznei mele drepte, am fost nevoită să i le azvârl lui. 
Ciudat simţ al umorului mai avea şi universul ăsta! 

— Oare ar putea să ne descopere în asta? am întrebat, 
în timp ce Dimitri deschidea uşa garajului şi pornea în 
marşarier. E, hm, un pic mai bătătoare la ochi decât 
obişnuitul nostru tipar al maşinilor furate. 

Era, în acelaşi timp, o maşină minunată. Lui Sydney, 
turbată după maşini cum era, i-ar fi plăcut la nebunie. 
Mi-am muşcat buza, încă simţindu-mă vinovată pentru 
faptul c-o lăsasem acolo. Deocamdată, însă, m-am 
străduit să-mi alung astfel de gânduri. 

— Cam e, m-a aprobat Dimitri. Dar mai circulă şi alte 
maşini pe stradă. O parte din gardieni probabil scotocesc 
încă prin curţi. Iar alţii stau să păzească familia 



Mastrano. Doar n-au un efectiv nelimitat. N-au cum să 
supravegheze totul în acelaşi timp, deşi sunt convins că 
se străduiesc. 

Chiar şi-aşa, mi -am ţinut respiraţia până când am ieşit 
din cvartal. De două ori, am avut impresia că zăresc 
siluete furişate pe marginea drumului, însă Dimitri avea 
dreptate: n-aveau cum să verifice chiar toate maşinile, 
intr-un cartier suburban atât de aglomerat. Plus că 
întunericul ne ascundea feţele. 

Dimitri ţinuse minte drumul pe care veniserăm, 
fiindcă, după vreo câteva cotituri, am ajuns la şosea. 
Ştiam că el n-avea în gând vreo destinaţie oarecare, 
decât departe de-aici. Neavând vreun indiciu evident că 
am fi urmăriţi, mi -am schimbat în sfârşit poziţia şi mi- 
am întins piciorul care-mi zvâcnea de durere. în piept 
aveam acea senzaţie nebuloasă, de plutire, specifică 
momentelor în care eşti alimentat de prea multă 
adrenalină. 

— Ne-au denunţat, aşa e? l-am întrebat. Victor şi 
Robert ne-au pârât şi pe unnă au şters-o. Ar fi trebuit să 
stau cu ochii pe ei. 

— Nu ştiu, mi-a răspuns Dimitri. E posibil. I-am văzut 
imediat înainte să vin la tine, şi totul părea să fie nonnal. 
Au vrut să vină cu noi ca s-o găsim pe Jill, dar ştiau că 
nu e decât o problemă de timp până să-i denunţăm 
autorităţilor. Nu m-ar mira să-şi fi făcut între timp un 
plan de evadare. Poate că s-au folosit de prezenţa 



hrănitoarei ca o diversiune, ca să-i cheme pe gardieni şi 
să debaraseze de noi. 

— Mama mă-sii, am oftat, dându-mi părul pe spate şi 
dorindu-mi să fi avut un elastic cu care să-l prind într-o 
coadă. Trebuia să fi scăpat noi de ei, cât am avut ocazia. 
Şi-acum, ce-o să se-ntâmple? 

Dimitri a rămas tăcut vreo câteva secunde. 

— Familia Mastrano o să fie interogată... minuţios. De 
fapt, toată lumea o să fie. Pe Sonya or s-o închidă, 
pentru investigaţii, cum au făcut cu mine, iar pe Sydney 
or s-o facă pachet şi or s-o expedieze înapoi la 
Alchimişti. 

— Şi acolo ce-ar putea să-i facă? 

— Nu ştiu. Dar bănuiesc că ajutorul dat de ea unor 
vampui fugari n-o să le pice prea bine superiorilor. 

— Mama mă-sii, am repetat; totul se dusese de râpă. 
Şi noi ce-o să facem? 

— Aştemem ceva distanţă între noi şi gardienii ăia. 
Ne ascundem undeva. Iţi îngrijim glezna. 

L-am privit lung. 

— Uau. Ai planuri pregătite pentru orice. 

— Nu tocmai, mi-a răspuns, încreţindu-şi uşor 
fruntea. Asta e partea mai uşoară. Ce se-ntâmplă după, 
asta-i partea mai grea. 

Mi s-a făcut inima cât un purice. Avea dreptate, 
Presupunând că familia Mastrano n-ar fi fost acuzată de 
autorităţile moroilor de favorizarea infractorilor, nu mai 
era nimeni care s-o forţeze pe Emily să recunoască 



descendenţa lui Jill. Dacă Sydney era trimisă cu forţa 
înapoi la ai ei... ei bine, nici ea n-avea ce să facă. 
Trebuia să-i spun altcuiva, mi -am dat seama. Data 
viitoare când intru în legătură cu Adrian, trebuie să-i 
divulg adevărul, astfel încât să poată măcar prietenii mei 
să acţioneze cumva în problema cu Jill. Nu mai puteam 
să ţinem totul secret. 

Dimitri a cotit pe următoarea ieşire de pe autostradă, 
detenninându-mă să mă reconectez la realitate. 

— Hotel? l-am întrebat. 

— Nu tocmai, a zis el. 

Eram într-o zonă aglomerată, comercială, nu departe 
de Ann Arbor, m-am gândit. Una dintre suburbiile 
Detroitului. Tot felul de restaurante şi de magazine se 
înşiruiau de-o parte şi cealaltă a drumului, şi el s-a 
îndreptat spre un supennagazin cu program non-stop, 
care se lăuda că are „de toate”. După ce a parcat, a 
deschis portiera. 

— Stai aici. 

— Dar... 

Dimitri mi-a adresat o privire plină de semnificaţii, 
făcându-mă să las privirea în jos. Ieşisem mai şifonată 
din bătălie decât îmi dădusem seama, şi rochia îmi era 
sfâşiată. Aspectul meu zdrenţăros ar fi atras atenţia, ca şi 
şchiopătatul. Am încuviinţat, iar el a plecat. 

Aşteptându-1, am stat să sucesc pe toate feţele 
problemele noastre, certându-mă singură pentru faptul că 
nu găsisem o cale de a-i denunţa pe cei doi fraţi imediat 



după ce Robert reuşise s-o transforme pe Sonya. 
Fusesem pregătită pentru o eventuală trădare din partea 
lor, dar numai sub fonna unui oarecare atac prin 
intennediul magiei. Nu mă aşteptasem la ceva atât de 
simplu ca un telefon dat gardienilor. 

Dimitri, ca întotdeauna eficient la cumpărături, s-a 
întors repede cu două sacoşe voluminoase şi cu ceva 
atârnat de umăr. A aruncat totul pe bancheta din spate, şi 
eu m-am întors să mă uit, curioasă. 

— Ce-i asta? 

Era ceva lung şi cilindric, înfăşurat în pânză. 

— Un cort. 

— Şi ce ne trebuie... M-am întrerupt, cu un geamăt. 
Nu mergem la hotel, nu-i aşa? 

— Am fi mai greu de găsit intr-un camping. în special 
maşina ar fi greu de găsit. încă n-avem cum să scăpăm 
de ea, mai ales cu piciorul tău. 

— Bieţii oameni, am zis. Sper că asigurarea lor la 
maşină acoperă şi furtul. 

Revenind pe autostradă, am părăsit curând 
aglomeraţia urbană, şi n-a trecut mult până să zărim 
panourile de reclamă pentru campinguri şi parcuri de 
rulote. Dimitri a oprit intr-un loc numit La Pinii Liniştiţi. 
După o scurtă negociere cu funcţionarul de la recepţie, a 
scos la iveală câteva bancnote noi. încă un motiv pentru 
care nu puteam să mergem la un hotel, am înţeles atunci. 
Pentru majoritatea aveai nevoie de un cârd de credit, şi 



toate erau la Sydney (cu nume false, fireşte). Acum eram 
nevoiţi să trăim din numerar. 

Recepţionerul ne-a îndrumat pe o potecă din pietriş 
care ducea spre un loc aflat în capătul opus al 
campingului. Era destul de aglomerat, mai multe familii 
aflate în vacanţă poposind acolo, dar nimeni nu ne-a 
acordat prea multă atenţie. Dimitri a avut grijă să 
parcheze cât mai aproape de un pâlc de copaci, ca să 
ascundă pe cât posibil maşina şi plăcuţele ei de 
îmnatriculare. Cu toate protestele mele, nu m-a lăsat să-l 
ajut la ridicarea cortului, pretinzând că se descurca mai 
repede fără mine şi atrăgându-mi atenţia că nu trebuie să 
stau în picioare. Am mai protestat, dar numai până când 
a început să asambleze cortul. Atunci, l-am urmărit cu 
gura căscată de cât de repede punea totul la locul lui. 
Nici măcar de instrucţiuni n-a avut nevoie. Cred că 
stabilise un soi de record. 

Cortul era mic, dar trainic, lăsându-ne loc cât să stăm 
jos sau să ne întindem, deşi el cam trebuia să se 
cocoşeze când stătea aşezat. Ajunşi înăuntru, i-am 
inventariat achiziţiile. O mare parte era reprezentată de 
cele necesare pentru primul ajutor. Mai era şi o lanternă, 
pe care a agăţat-o de sus, ca pe o lampă improvizată. 

— Dă-mi să-ţi văd glezna, mi-a poruncit. 

Mi-am întins piciorul şi el mi-a ridicat fusta până la 
genunchi cu degete uşoare. M-a străbătut un frison, 
simultan cu senzaţia de dejâ-vu. Părea să fie ceva cu care 
mă întâlneam foarte des în ultima vreme. Mi-am amintit 



de toate dăţile când mă ajutase să-mi lecuiesc diferite 
alte vătămări. Parc-am fi fost iar înapoi, în sala de sport 
de la Sf. Vladimir. Mi-a încercat cu blândeţe mobilitatea 
gleznei, pipăind şi apăsând câte puţin. Degetele lui nu 
încetau niciodată să mă uimească. Erau capabile să 
frângă gâtul unui bărbat, dar şi să panseze o rană, sau să 
alunece, senzuale, pe pielea mea. 

— Nu cred să fie ceva rupt, a apreciat în cele din 
urmă. Şi-a luat mâinile de pe piciorul meu, şi am 
remarcat abia acum cât de cald îmi fusese în timp ce mă 
atinsese el. Doar scrântit, a adăugat. 

— Cam aşa ceva se-ntâmplă când sari întruna de pe 
acoperişuri, am zis eu. 

Glumele reprezentau vechiul meu paravan în spatele 
căruia îmi ascundeam stânjeneala. 

— Ştii ceva, chestia asta n-am exersat-o niciodată în 
antrenamentele noastre, am adăugat. 

Mi-a răspuns printr-un zâmbet şi a scos feşile, 
înfăşurându-mi glezna până când a considerat că 
pansamentul e îndeajuns de solid şi de stabil. Pe urmă, a 
scos... 

— O pungă cu mazăre congelată? 

Ridicând din umeri, Dimitri mi-a aşezat punga pe 
gleznă. Răceala m-a făcut instantaneu să mă simt mai 
bine. 

— Mai simplu decât să cumpăr o pungă întreagă cu 
gheaţă. 



— Inventiv mai eşti, Belikov. Ce-ai mai ascuns pe- 
aici? 

Am constatat că sacoşele mai conţineau pături şi ceva 
de mâncare. I-am dăruit un zâmbet uriaş când am văzut 
că mie îmi cumpărase chipsuri cu smântână şi un baton 
de ciocolată. îmi plăcea la nebunie faptul că ţinea minte 
astfel de detalii mărunte referitoare la mine. Dar 
zâmbetul mi s-a şters degrabă când mi-a răsărit în minte 
o altă întrebare. 

— N-ai cumpărat şi haine, aşa e? 

— Haine? s-a mirat, de parc-ar fi fost un cuvânt total 
străin. 

I-am arătat rochia mea zdrenţuită. 

— Nu pot să mai stau mult cu asta. Ce-o să fac? Să-mi 
improvizez o togă dintr-o pătură? Tipic pentru bărbaţi, 
să nu se gândească niciodată la chestii de-astea. 

— Eu m-am gândit la răni şi la supravieţuire. Hainele 
noi sunt un lux. Nu o necesitate. 

— Chiar şi dusterul tău? am întrebat, şireată. 

Dimitri a încremenit pentru o clipă, după care a 
scăpat o înjurătură. Nu avusese nevoie să stea cu haina 
pe el acasă la familia Mastrano — sincer vorbind, n-ar fi 
avut nevoie nici afară — aşa că o lăsase acolo când 
izbucnise lupta. 

— Nu-ţi face probleme, tovarăşe, l-am persiflat. Mai 
au destule acolo de unde ţi-a cumpărat-o. 

A aşternut păturile pe jos şi s-a lungit pe ele. Avea o 
înfăţişare atât de necăjită, încât mi se părea aproape 



comică. Descinderi, gloanţe, criminali... nicio problemă. 
Lipsa unui duster? Criză în toată legea. 

— O să-ţi facem rost de altul, l-am consolat. Adică, 
ştii tu, după ce-o găsim pe Jill, îmi dovedesc nevinovăţia 
şi salvăm lumea. 

— A, doar atât? a întrebat el, şi amândoi am izbucnit 
în râs. 

Dar când m-am întins şi eu lângă el, am redevenit 
serioşi. 

— Şi, ce facem? l-am întrebat. 

Era întrebarea serii. 

— Dormim, mi-a răspuns, stingând lanterna. Mâine, o 
să luăm cumva legătura cu Abe, sau cu Tasha, sau cu... 
cineva. îi lăsăm pe ei să se ocupe de tot şi s-o ducă pe 
Jill acolo unde trebuie. 

M-am mirat cât de firavă mi-a sunat vocea când am 
vorbit din nou. 

— Simt că am dat-o în bară. Eram atât de bucuroasă 
acolo! Credeam că am reuşit imposibilul, dar m-am 
bucurat degeaba. Toată munca asta, degeaba. 

— Degeaba? a repetat, uluit. Ceea ce am făcut noi... e 
ceva uriaş. Ai descoperit-o pe sora Lissei. Ai descoperit 
încă un Dragomir. Cred că tu încă nu înţelegi cu 
adevărat importanţa descoperirii. Noi n-am avut aproape 
nimic de la care să plecăm, dar tu tot ai insistat şi ai 
reuşit. 

— Şi l-am pierdut pe Victor Dashkov. încă o dată. 



— Ei bine, problema la el e că nu poate să stea ascuns 
prea mult timp. E unul dintre cei care vor să deţină în 
permanenţa controlul. O să facă el, până la urmă, o 
mişcare, iar când o face... îl prindem noi. 

Zâmbetul mi-a reapărut pe buze, deşi ştiam că el nu 
putea să-l vadă. 

— Şi eu, care credeam că rolul optimistului îmi 
aparţine... — E contagios, a replicat el. Apoi, spre 
surprinderea mea, mi-a găsit mâna pe întuneric şi mi-a 
înlănţuit degetele. Te-ai descurcat bine, Roza. Foarte 
bine. Şi-acum, dormi. 

Nu ne-am mai atins şi altfel, însă în mâna lui se 
concentrase toată căldura din lume. Nu era nici pe 
departe un moment perfect, cum fusese cel din 
bibliotecă, însă conexiunea noastră familiară şi 
înţelegerea dintre noi erau mai intense ca oricând, şi era 
bine. Nonnal. Firesc. Nu voiam să donn. Nu voiam 
decât să stau acolo şi să savurez faptul de a fi cu el. Asta 
nu însemna că înşel, am decretat, cu gândul la Adrian. Ci 
doar că mă bucur de apropierea aceasta. 

Şi totuşi, somnul era esenţial. Ne-am stabilit un 
program în care să facem amândoi de veghe, cu 
schimbul. El avea să stea treaz acum, cât timp mă 
odihneam eu, şi aveam senzaţia că dacă eu nu puteam să 
dorm, nici el nu urma să doannă după ce va veni 
momentul schimbului. Am închis ochii, dar de data asta 
nu bătăile inimii trebuia să mi le încetinesc. Ci mintea, 
ca o roată cu hamsterul alergând în ea fără să ajungă 



undeva, încercând să-şi dea seama ce e de făcut pe mai 
departe. Doar să ajungă Jill Ia Curte. Doar să ajungă 
Jill la Curte. Asta-i tot ce avea importanţă. O să luăm 
legătura cu cineva care să poată da de Jill. între timp, eu 
şi Dimitri o să stăm ascunşi, aşteptând ca totul să se 
rezolve de la sine, cât de curând... 

„Slavă Domnului.” 

M-am răsucit brusc, fără ca măcar să-mi dau seama 
că mă cufundasem intr-un vis indus de spirit. Eram din 
nou în grădina Sonyei, cu tot soarele şi culorile ei, iar ea 
stătea pe un scaun, părând nerăbdătoare. 

„Mi-era teamă c-o să stai toată noaptea trează, 
păzindu-ţi pielea”, a continuat ea. 

„Aşa aş fi făcut, dac-ar fi fost după mine”, i-am 
răspuns, apropiindu-mă agale de ea. 

Nu era tocmai persoana pe care m-aş fi aşteptat s-o 
întâlnesc în vis, dar bine măcar că intram în contact cu 
lumea exterioară. Aici, purtam o rochie în alb şi negru, 
dar, spre deosebire de cea din realitate, era curată şi 
întreagă. 

„Dimitri crede că suntem într-un loc sigur... cu toate 
că el acum treaz, de pază, evident.” 

„Evident”, a repetat ea, cu un licăr amuzat în ochi, 
dar care n-a ţinut mult. 

„Unde eşti?” am întrebat-o. „Te-au arestat cumva 
gardienii?” 

„N-au mai ajuns”, a replicat, pe un ton de 
automulţumire. „Voi eraţi prioritatea lor, şi puţină 



constrângere i-a ajutat să nu mă recunoască. Am şters- 
o... deşi nu mi-a venit deloc uşor s-o las pe Emily.” 

O înţelegeam, dar entuziasmul provocat de vestea 
că Sonya scăpase era prea mare. în sfârşit, o veste bună. 

„Atunci, poţi s-o duci pe Jill la Curte. Doar eşti 
liberă.” 

Sonya m-a privit de parcă tocmai aş fi vorbit 
franţuzeşte. 

„N-am cum să ajung la Jill.” 

M-am încruntat, nedumerită. 

„De ce, e păzită prea strict?” 

„Rose”, mi-a răspuns Sonya, „Jill nu e la gardieni. 
Victor şi Robert au răpit-o.” 


DOUĂZECI ŞI ŞASE 

„CE-AU FĂCUT?” AM STRIGAT, şi păsările 
cântătoare din vis au tăcut brusc. „Au luat-o cu ei? De- 
asta i-au chemat pe gardieni?” 

Sonya a rămas calmă, cu toate că s-a încruntat uşor. 

„Nu Victor şi Robert i-au chemat pe gardieni. De ce- 
ar fi făcut-o?” 



„Pentru că... pentru că voiau să se descotorosească de 
Dimitri şi de mine...” 

„Poate”, a acceptat Sonya. „Dar nu cât timp mai erau 
şi ei în casă. Victor e la fel de căutat ca şi tine. Numai 
magia lui Robert a putut să-i scape.” 

„Atunci, cine...” 

Dar răspunsul mi-a venit de la sine, smulgându-mi un 
geamăt. 

John şi Emily Trebuia să-mi dau seama că n-o să fie 
chiar atât de simplu. Prea repede au acceptat prezenţa 
unor fugari căutaţi în casa lor.” 

„Eu, de fapt, cred c-a fost John. Emily chiar părea să 
creadă că eşti nevinovată... chiar dacă nu-i făcea plăcere 
motivul venirii tale. Mai bănuiesc că-şi făcea griji ca nu 
cumva chemarea gardienilor să atragă şi mai mult atenţia 
asupra identităţii lui Jill. Nu m-ar mira dacă John i-ar fi 
chemat fără ca măcar s-o prevină. Probabil, s-a gândit că 
le face tuturor un serviciu.” 

„Şi, în loc de asta, şi-a pierdut fiica vitregă. Dar de 
ce-ar fi luat-o pe ea Victor şi Robert? Şi, în definitiv, 
cum naiba au reuşit doi bărâni să ia cu forţa o 
adolescentă?” 

„Probabil că sunt mai puternici decât par”, mi-a 
răspuns Sonya, ridicând din umeri. „La fel de probabil e 
să fi avut un rol şi forţa de constrângere. Cât despre de 
ce au luat-o... Greu de spus. Dar Victor îşi doreşte putere 
şi să deţină controlul. Faptul c-o are la el pe odrasla 



secretă a lui Dragomir e o metodă bună prin care să-şi 
asigure toate astea.” 

M-am prăbuşit cu spinarea de trunchiul unui copac. 

„N-o să reuşim niciodată s-o ducem la Curte”, am 
spus 

„Nu trebuie decât s-o găsim”, m-a liniştit Sonya. 
„Ceea ce ar trebui să reuşesc de îndată ce-o să adoarmă.” 

„Mda, iar pătrunderea în visele altora”, am zis, 
speranţa începând să mi se reaprindă. „Ar trebui s-o 
cauţi chiar acum. Să afli...” 

„Am încercat. Nu doarme. Şi sunt gata să pun pariu 
că ei o ţin trează tocmai din motivul acesta, ca să poată 
aşterne ceva distanţă între noi. Totuşi, o să mai încerc.” 

Nu era ce mi-aş fi dorit, dar la mai mult n-aveam cum 
să sper în clipa de faţă. 

„Şi ce s-a ales de Sydney şi de familia Mastrano?” 

„I-au bombardat cu întrebări”, mi-a răspuns Sonya, şi 
faţa i se lungi. 

Ştiam că şi ei îi părea rău pentru faptul că-şi 
abandonase verişoara, exact cum regretam eu c-o 
părăsisem pe Sydney. Am atins-o cu blândeţe pe braţ. 

„Lasă că e bine. O să fie bine. Ceea ce ai făcut a fost 
de folos pentru Jill.” 

Sonya a încuviinţat. 

„Cum mai ţinem legătura? Nu pot să aştept mereu să 
adormi.” 

Am tăcut. Excelentă întrebare. 



„Poate reuşim să facem rost de un telefon mobil, 
chiar azi... Dumnezeu mi-e martor că tare ne-ar fi trebuit 
unul. Şi, în definitiv... ce-ar fi să vii tu la noi? De fapt, 
unde eşti?” 

M-am întrebat în sinea mea dacă nu cumva comiteam 
o greşeală invitând-o să ni se alăture. Dimitri şi cu mine 
ne străduiserăm din greu să ne găsim o ascunzătoare 
secretă, iar întâlnirea noastră cu gardienii fusese şi-aşa 
un pic mai apropiată decât mi-ar fi plăcut. Lăsând 
deoparte problemele evidente — închisoarea, execuţia, 
etcetera — capturarea noastră ne-ar scoate complet din 
misiunea de a o ajuta pe Lissa. Cu toate acestea, eram 
destul de convinsă că Sonya ne era aliată şi, în faza 
actuală, era posibil să reprezinte unica noastră legătură 
cu Jill. 

îmi asumasem un risc asemănător dezvăluindu-i lui 
Victor locul în care ne aflam. Şi, cu toate că, practic, ne 
ajutase, ajutorul acesta fusese, în mod evident, cu dus şi- 
ntors. Chiar şi-aşa, i-am destăinuit Sonyei numele 
campingului în care ne aflam şi i-am oferit toate 
îndrumările posibile. Mi-a spus c-o să vină — nu ştiu 
cum, dar bănuiesc că avea ea destule resurse — şi că va 
tot încerca, între timp, să dea de Jill. 

„Sonya...” 

Am ezitat până să vorbesc, ştiind bine că ar fi fost de 
preferat s-o las să pună capăt visului. Doar aveam 
probleme importante, mult mai grave decât ceea ce mă 



pregăteam s-o întreb. Plus că intram pe un teritoriu 
intim. 

„Ce-ai vrut să spui atunci, în maşină... când ţi-am zis 
că m-am întâlnit în vis cu iubitul meu? Păreai surprinsă.” 

Sonya m-a studiat îndelung, ochii aceia albaştri 
pătrunzând în mine mai mult decât mi-ar fi plăcut. 
Uneori, mi se părea că eram mai în siguranţă cu ea când 
o apuca nebunia. 

„Aurele spun multe, Rose, şi eu mă pricep destul de 
bine să le descifrez. Mult mai bine, probabil, decât 
prietenii tăi. Un vis provocat de spirit îţi învăluie propria 
aură în auriu, şi aşa am ştiut despre ce era vorba. Aura 
personală e unică pentru fiecare, deşi fluctuează în 
funcţie de sentimente şi de suflet. Când cineva e 
îndrăgostit, ea o arată. Aura acelei persoane străluceşte. 
In timp ce visai tu, şi aura ta era strălucitoare. Culorile 
erau strălucitoare... dar nu cum m-aş fi aşteptat în cazul 
unui iubit. Fireşte, nu toate relaţiile sunt la fel. Poţi să te 
afli în etape diferite. N-aş fi luat în seamă, numai că...” 

„Numai că?” 

„Numai că, atunci când eşti cu Dimitri, aura ta e ca 
soarele. La fel şi a lui.” 

Mi-a zâmbit, văzându-mă că fac ochii mari, 
holbându-mă năucită la ea, în tăcere. 

„Te surprinde ceea ce ţi-am spus?” 

„Păi... adică, între noi s-a tenninat totul. Am fost 
împreună dar după transformarea lui, el nu m-a mai vrut. 
Iar eu mi -am continuat viaţa.” 



Continuarea asta a vieţii se pare că însemna să ne 
ţinem de mână şi să petrecem momente apropiate, 
înfierbântate. 

„De-asta şi sunt cu Adrian. Sunt fericită cu Adrian”, 
am zis. 

Numai că ultima afirmaţie suna aproape ca una de 
apărare. Pe cine încercam eu să conving? Pe ea, sau pe 
mine însămi? 

„Comportamentul şi sentimentele rareori se 
suprapun”, mi-a zis ea, pe un ton extrem de asemănător 
celui al lui Dimitri când făcea pe filosoful Zen. „Nu mi-o 
lua în nume de rău, dar cred că ai unele probleme de 
rezolvat.” 

Grozav. Şedinţă de terapie ţinută de o femeie nebună. 

„OK, să presupunem că ar fi ceva în toate astea. Eu n- 
am renunţat cu adevărat la Dimitri decât acum vreo două 
săptămâni. E posibil ca, probabil, să-mi rămas ceva 
sentimente.” 

Posibil? Mi-am amintit cât de acut eram conştientă de 
prezenţa lui fizică ori de câte ori eram împreună în 
maşină, de annonia lipsită de griji din bibliotecă, de cât 
de bine mă simţeam colaborând cu el în felul acela al 
nostru, amândoi atât de hotărâţi şi aproape niciodată 
înşelându-ne în privinţa intenţiilor celuilalt. Şi, nu mai 
departe de acum câteva ore, în camera pentru oaspeţi... 

Sonya a avut îndrăzneala să râdă. 



„Posibil? După numai două săptămâni? Rose, tu eşti 
înţeleaptă din atâtea puncte de vedere... dar atât de 
necoaptă în altele...” 

Detestam să fiu judecată după vârsta mea, dar nu 
aveam vreme pentru crize temperamentale. 

„OK, fie. Eu încă mai am unele sentimente. Dar nu şi 
el. Tu nu l-ai văzut după transfonnare. A fost oribil. Era 
deprimat. Zicea că vrea să mă evite cu orice preţ, că nu 
mai era capabil să iubească pe cineva. Abia de când cu 
nebunia asta a evadării a început să se comporte ca 
Dimitri cel de altădată.” 

„Am discutat cu el despre asta”, mi-a zis, înfăţişarea 
serioasă revenindu-i. „Despre depresie. îl înţeleg. După 
ce-am fost strigoi... şi-am făcut ce-am făcut... nu ne mai 
simţim demni să trăim. Nu avem în noi decât vinovăţie, 
şi întuneric, şi amintirile zdrobitoare ale relelor comise”, 
a încheiat, cutremurându-se. 

„Dar tu... tu ai reacţionat altfel decât el. Adică, e 
adevărat că pari atât de tristă uneori, dar alteori... e ca şi 
cum nu s-ar fi întâmplat nimic. Tu deja ai revenit la ceea 
ce erai. în cea mai mare parte. Şi-atunci, de ce e o 
diferenţă atât de mare între voi doi?” 

„A, vinovăţia încă nu mi-a dispărut, te asigur. După 
ce m-a transfonnat Robert...” 

Am simţit din plin veninul în clipa în care i-a rostit 
numele. 

„în fine, nu voiam să mai plec din casa mea, din patul 
meu. Mă uram pe mine însămi pentru ce-am făcut. îmi 



doream să fi murit atunci când m-a străpuns cu ţepuşa. 
Dar apoi Dimitri a vorbit cu mine... Mi-a explicat că 
vinovăţia era inevitabilă. Şi însuşi faptul c-o resimt 
dovedeşte că nu mai sunt strigoi. Dar mi-a mai spus că 
asta nu poate să mă împiedice să îmbrăţişez din nou 
viaţa. Mi-a fost oferită o a doua şansă, şi lui, şi mie. Şi 
asta nu e de lepîdat. Mi-a mai spus că i-a trebuit ceva 
timp până să-şi dea seama de asta, şi că nu vrea să fac şi 
eu aceleaşi greşeli. Mi-a spus că trebuie să îmbrăţişez 
viaţa, cu frumuseţile ei, şi cu persoanele pe care le 
iubesc, până nu e prea târziu... chiar dacă o să-mi fie 
greu. Eliberarea de trecutul de strigoi... e ca o povară, 
care mă apasă pennanent. Mi-a jurat că n-o să se mai 
lase stăpânit de trecutul acela — ceea ce, crede-mă, e o 
intenţie nobilă, dar şi foarte greu de dus la îndeplinire — 
şi că n-o să pennită ca viaţa să-i treacă fără rost. A 
pierdut deja pentru totdeauna unele lucruri, dar la 
celelalte refuză să renunţe.” 

„A zis el toate astea? Eu... eu nici măcar nu sunt 
sigură că-mi dau seama ce înseamnă, nici măcar 
jumătate din ele.” 

Mi-a spus că trebuie să îmbrăţişez viaţa, cu 
frumuseţile ei, şi cu persoanele pe care le iubesc, până 
nu e prea târziu. 

„Câteodată, nici eu. Cum ţi-am spus, e mai simplu de 
zis decât de făcut. Totuşi, cred că el m-a ajutat să-mi 
revin mult mai repede faţă de cât aş fi reuşit singură. Ii 
sunt recunoscătoare. Cât despre voi, şi aurele voastre...” 



Micul ei zâmbet i-a revenit pe chip. 

„Ei bine, aici trebuie să vă daţi seama şi singuri. Nu 
cred în suflete-pereche, nu tocmai. Mi se pare ridicol să- 
ţi închipui că există pentru tine o singură persoană pe 
lume. Dar dacă «sufletul tău pereche» trăieşte în 
Zimbabwe? Dar dacă moare de tânăr? La fel de ridicolă 
mi se pare ideea cu «două suflete care devin unul 
singur». Tu trebuie să-ţi păstrezi personalitatea. în 
schimb, cred în sincronizarea dintre suflete, în suflete 
care se oglindesc unul în celălalt. Şi văd în aure 
sincronizarea asta. Şi văd tot ce ţi-am spus în aura lui şi 
într-a ta. Numai tu poţi să hotărăşti ce faci cu infonnaţia 
pe care ţi-am dat-o... dac-o să crezi măcar în ea.” 

„Mda, nu zău”, am bombănit. 

Mi-a dat impresia că vrea să pună capăt visului, dar 
deodată s-a oprit şi a îndreptat spre mine o privire 
pătrunzătoare. 

„Mai e un lucru de care ar trebui să ai grijă, Rose. 
Aurele voastre se potrivesc, dar nu sunt identice. A lui 
Dimitri e străpunsă de fâşii de întuneric, rămăşiţe ale 
traumei lui. întunericul din ea se estompează puţin câte 
puţin, de la o zi la alta. Şi a ta poartă întuneric în ea... 
numai că la tine nu dispare.” 

M-am cutremurat. 

„Lissa. E întunericul pe care-1 iau de la ea, nu?” 

„Da. Nu ştiu prea multe despre legături, dar ceea ce 
faci tu — chiar dacă pe ea o ajută — e foarte periculos. 
Spiritul ne sfâşie, fără discuţie, dar intr-un fel... eu cred 



că noi, utilizatorii spiritului, suntem un pic mai bine 
construiţi pentru aşa ceva. Nu că ar fi ceva vizibil 
totdeauna”, a adăugat, crispându-se. „în schimb, tu? Nu 
e cazul. Şi, dacă absorbi prea mult, nu ştiu ce-o să se 
întâmple. Mi-e teamă c-o să se acumuleze, şi-o să se tot 
acumuleze. Mi-e teamă că n-o să fie nevoie decât de o 
scânteie — de un catalizator — ca să-l facă să explodeze 
în tine.” 

„Şi-atunci, ce-o să fie?” am întrebat-o în şoaptă. 

A clătinat încet din cap. 

„Nu ştiu.” 

Şi cu asta, visul s-a estompat. 

M-am cufundat la loc intr-un somn fără vise, însă 
organismul meu — de parcă ar fi ştiut că era vremea să- 
mi iau schimbul în primire — s-a trezit de unul singur 
după câteva ore. întunericul nopţii m-a înconjurat iar, şi 
de undeva, foarte de aproape, auzeam răsuflarea 
regulată, statornică, a lui Dimitri şi-i simţeam căldura, 
întreaga discuţie purtată cu Sonya mi-a revenit în minte. 
Prea multe, prea multe lucruri. Nici nu ştiam de unde să 
încep să le analizez. Şi, nu, nu ştiam dacă aş putea să le 
cred, nu şi după tot ce văzusem în viaţa reală. 
Comportamentul şi sentimentele rareori se suprapun. 
Inspirând adânc, m-am străduit să fiu gardian, nu o fată 
cu tulburări emoţionale. 

— Ţi-a venit rândul la somn, tovarăşe. 

Vocea lui a plutit spre mine ca lumina prin întuneric, 
moale şi scăzută. 



— Poţi să te mai odihneşti dacă simţi nevoia. 

— Nu, îmi ajunge, i-am zis. Şi, aminteşte-ţi, nu eşti 
tu... 

— Ştiu, ştiu, m-a întrerupt, chicotind. Nu sunt eu 
generalul. 

O, Doamne! Am ajuns să ne spunem fiecare poanta la 
gluma celuilalt. Cred în sincronizarea dintre suflete. 
Atrăgându-mi atenţia mie însămi cu toată asprimea că 
vizita Sonyei nu avusese de fapt ca subiect viaţa mea 
amoroasă, i-am povestit lui Dimitri restul visului, 
descriindu-i trădarea lui John şi răpirea lui Jill. 

— Oare... oare am făcut bine spunându-i Sonyei unde 
suntem? 

Au trecut câteva clipe până să-mi răspundă. 

— Da. Ai dreptate că avem nevoie de ajutorul ei... şi 
ea poate s-o găsească pe Jill. Problema e că şi Victor şi 
Robert ştiu sigur asta, a adăugat, oftând. Şi ai dreptate că 
e mai bine să fiu odihnit pentru ce-o să unneze. 

Aşa că, în stilul lui atât de eficient, n-a mai zis nimic. 
Foarte curând, respiraţia i s-a auzit altfel, semn că se 
cufundase în somn. Mă uimea cum putea să adoannă cu 
atât de puţin efort. Sigur, era ceva deprins în cadrul 
pregătirii de gardian: dormi atunci când ai posibilitatea, 
pentru că n-ai de unde să ştii când o să se mai ivească. 
Era un truc care niciodată nu-mi reuşise. Privind în gol 
pe întuneric, mi-am ascuţit toate simţurile, cu urechile 
ciulite după orice sunet care ar putea să anunţe 
primejdia. 



Chiar dacă nu aveam eu talentul adormitului 
instantaneu, eram capabilă să-mi menţin vigilenţa în 
stare de trezie şi, simultan, s-o vizitez pe Lissa. Povestea 
cu Jill şi fuga noastră îmi ocupaseră întreaga zi de azi, 
însă evenimentele de la Curte tot mă apăsau cu putere. 
Cineva încercase s-o omoare pe Lissa, iar un grup de 
gardieni îl luase pe sus pe Eddie. 

Când am privit prin ochii ei, nu m-am mirat să-i 
găsesc pe aproape toţi prietenii mei laolaltă. Erau într-o 
încăpere cu aspect auster, intimidant, asemănătoare 
celei în care fusese interogată referitor la evadarea mea... 
numai că era mai spaţioasă. Şi nu fără motiv. Era ticsită 
de tot felul de lume. Adrian şi Christian erau lângă 
Lissa, şi nu aveam nevoie să descifrez aure ca să-mi dau 
seama că erau la fel de stânjeniţi ca şi ea. Hans stătea în 
picioare de cealaltă parte a unei mese, sprijinit cu 
palmele de ea în timp ce se apleca în faţă şi privea 
chiorâş spre toată lumea. Vizavi de Lissa, lângă peretele 
din partea cealaltă, Eddie stătea pe un scaun, cu chipul 
împietrit şi câte un gardian de-o parte şi de cealaltă a lui. 
Amândoi paznicii erau încordaţi, pregătiţi să treacă la 
acţiune. îl considerau pe Eddie un pericol, mi-am dat 
seama, ceea ce mi se părea ridicol. Şi totuşi, Hans părea 
să le împărtăşească opinia. 

Tocmai împungea cu degetul o fotografie de pe masă. 
Apropiindu-se, Lissa a văzut că-1 înfăţişa pe tipul care o 
atacase... o fotografie făcută după moartea lui. Avea 



ochii închişi şi tenul palid... dar trăsăturile feţei se 
vedeau în detaliu, aşa inerte cum erau. 

— Ai omorât un moroi! a exclamat Hans. 

Se pare că nimerisem exact în toiul conversaţiei. 

— Cum să nu fie o problemă? Ai fost pregătit ca să-i 
aperi! 

— Ceea ce am şi făcut, a replicat Eddie. Era atât de 
calm şi de serios, încât ceva din mine reuşea încă să 
invoce simţul umorului şi să remarce că parc-ar fi fost 
Dimitri junior. Am apărat-o pe ea, a replicat Eddie. Ce 
diferenţă este între o primejdie venită din partea unui 
moroi şi dintr-a unui strigoi? 

— Nu avem nicio dovadă pentru niciunul dintre 
amănuntele atacului, a mârâit Hans. 

— Aveţi trei martori oculari! s-a răstit Christian. Vreţi 
să spuneţi că declaraţiile noastre n-au nicio valoare? 

— Vreau să spun că sunteţi prieteni cu el, ceea ce vă 
pune sub semnul întrebării declaraţiile. Aş fi preferat să 
fi fost un gardian prin preajmă, ca să le pot verifica. 

De data asta, Lissa a fost cea care şi-a ieşit din 
pepeni. 

— Aţi avut! Eddie a fost acolo. 

— Şi nu era altă posibilitate s-o aperi fără să-l omori? 
a întrebat Hans. 

Eddie nu i-a răspuns imediat, şi ştiam că analizează în 
modul cel mai serios întrebarea, gândindu-se dacă intr- 
adevăr era posibil să fi acţionat greşit. In cele din urmă, 
a scuturat din cap. 



— Dacă nu l-aş fi omorât eu, m-ar fi omorât el. 

Hans a oftat, cu o privire obosită. Mie îmi venea uşor 
să mă înfurii pe el în clipa asta, dar trebuia să-mi 
amintesc că nu-şi făcea decât datoria. 

— Şi nimeni dintre voi, a întrebat el, ridicând 
fotografia, nimeni dintre voi nu l-a văzut niciodată pe 
bărbatul din fotografie? 

Lissa a mai examinat o dată poza, stăpânindu-şi un 
fior. Nu, nu-1 recunoscuse nici pe parcursul atacului şi 
nu-1 recunoştea nici acum. Chiar nu era absolut nimic 
remarcabil la el: nicio trăsătură aparte pe care s-o poţi 
scoate în evidenţă. Ceilalţi prieteni ai noştri au clătinat 
din cap, însă fruntea Lissei s-a încreţit deodată. 

— Da? s-a repezit Hans, prinzând imediat din zbor 
aproape insesizabila schimbare de fizionomie. 

— Eu nu-1 cunosc..., a rostit ea, lent. 

Conversaţia cu Joe, îngrijitorul, îi răsărise brusc în 
minte 

Cum arăta tipul? îl întrebase ea pe Joe. 

Obişnuit. Banal. In afara mâinii. 

A mai fixat o clipă cu privirea fotografia, în care abia 
încăpuse o mână plină de cicatrice şi cu vreo două 
degete îndoite. Şi eu le observasem în timpul încăierării. 
Apoi şi-a ridicat ochii spre Hans. 

— Eu nu-1 cunosc, a repetat. Dar cred că ştiu pe 
cineva care-1 cunoaşte. Un îngrijitor... mă rog, un fost 
îngrijitor. Cel care a depus mărturie cu privire la Rose. 
Cred că el l-a mai văzut înainte. între ei era o relaţie de 



afaceri interesantă. Mihail voia să se asigure că n-o să 
plece de la Curte. 

Adrian nu părea deloc bucuros de faptul că se aducea 
vorba despre Joe, dat fiind că era posibil ca mama lui să 
fie acuzată de mituire. 

— O să le fie greu să scoată ceva de la el, spuse el. 

Hans l-a privit cu ochii mijiţi. 

— A, dacă ştie ceva, îl facem noi să spună. 

A făcut un semn scurt spre uşă şi unul dintre gardienii 
de lângă Eddie a pornit imediat. 

— Găseşte-1 pe individ. Şi spune-le „oaspeţilor” noştri 
să intre. Făcând un semn de încuviinţare, gardianul a 
ieşit din încăpere. 

— Ce fel de oaspeţi? s-a interesat Lissa. 

— Ei bine, a replicat Hans, e interesant că ai amintit 
despre Hathaway. Pentru că tocmai avem veşti despre 
ea. 

Lissa a încremenit, ca fulgerată de panică. Au găsit-o 
pe Rose. Dar cum? Doar Abe o asigurase că eram la 
adăpost, în oraşul acela din Virginia de Vest. 

— Ea şi cu Belikov au fost depistaţi în apropiere de 
Detroit, de unde au răpit o fată. 

— Ei n-ar fi... Lissa s-a întrerupt. Detroit aţi spus? 

Multă stăpânire de sine i-a mai trebuit ca să nu arunce 
priviri întrebătoare spre Christian şi spre Adrian. 

Hans a încuviinţat şi, cu toate că voia să dea impresia 
că doar transmite o infonnaţie, ştiam că-i urmărea pe 



prietenii mei, aşteptând cine ştie ce reacţie 
compromiţătoare. 

— Mai erau câteva persoane cu ei. Unii au reuşit să 
scape, dar pe una am prins-o. 

— Pe cine au răpit? s-a interesat Christian. 

Nici uimirea lui nu era prefăcută. Şi el crezuse că 
stăm deoparte, la adăpost. 

— Mastrano, a răspuns Hans. Mastrano şi nu mai ştiu 
cum. 

— Jill Mastrano? s-a repezit Lissa. 

— Ispita? a sărit şi Adrian. 

Era clar că Hans nu putea să fie la curent cu porecla, 
dar n-a mai avut ocazia să pună întrebări pe tema ei, 
fiindcă tocmai atunci s-a deschis uşa. Pe ea au intrat trei 
gardieni şi, împreună cu ei... Sydney. 


DOUĂZECI ŞI ŞAPTE 

AŞ FI RAMAS CU GURA CASCATA dac-aş fi 
fost acolo, atât din cauza şocului provocat de vederea lui 
Sydney, cât şi de apariţia unei fiinţe umane pe domeniile 
Curţii. A mai multora, de fapt, fiindcă mai erau alţi doi 
cu ea, un bărbat şi o femeie. Bărbatul era tânăr, doar cu 
puţin mai matur decât Sydney, cu părul şaten-închis şi 



ochii căprui. Femeia era mai în vârstă şi avea acea 
înfăţişare dură, încercată de vreme, pe care obişnuiam s- 
o asociez cu Alberta. Avea tenul închis la culoare, dar tot 
puteam să văd tatuajul auriu pe care-1 purta, ca şi ceilalţi 
oameni prezenţi. Cu toţii Alchimişti. 

Şi era evident că Alchimiştii aceştia nu erau deloc 
bucuroşi. Femeia mai vârstnică avea o atitudine stăpână 
pe sine, însă ochii care-i săgetau în toate părţile arătau 
clar că şi-ar fi dorit să fie altundeva... oriunde altundeva. 
Sydney şi celălalt tip nu-şi ascundeau deloc teama. S-o fi 
obişnuit ea, Sydney, cu mine şi cu Dimitri, însă acum 
tocmai păşise, împreună cu colegii ei, intr-un cuib al 
răului, cel puţin din punctul lor de vedere. 

Şi Alchimiştii nu erau singurii care se simţeau 
incomodaţi. De îndată ce intraseră, gardienii nu l-au mai 
considerat pe Eddie ca fiind principalul pericol din 
încăpere. Toţi erau cu ochii pe oameni, cercetându-i de 
parcă i-ar fi crezut strigoi. In schimb, prietenii mei 
păreau mai degrabă curioşi decât temători. Eu şi cu Lissa 
trăiserăm o vreme printre oameni, însă Christian şi 
Adrian avuseseră prea puţine contacte cu ei, dacă le 
lăsam deoparte pe cele cu hrănitorii. Vederea 
Alchimiştilor pe „terenul nostru” adăuga încă un element 
de stranietate întregii poveşti. 

Eu sigur că eram uimită văzând-o atât de curând 
acolo pe Sydney. Sau... să fi fost chiar atât de curând? 
Trecuseră vreo câteva ore de când fugiserăm din casa lui 
Jill. Nu destul timp cât să ajungi la Curte cu maşina, dar 



categoric mai mult decât suficient pentru un zbor. 
Sydney nu-şi schimbase hainele faţă de ultima dată când 
o văzusem, şi sub ochi avea cearcăne. îmi dădea senzaţia 
că n-o slăbiseră nicio clipă cu tirul întrebărilor încă de 
când o prinseseră. Misterul era altul: ce rost avea să-i 
aducă pe Alchimişti acolo, la o discuţie despre faptul că 
Eddie omorâse un moroi necunoscut? Erau două 
subiecte cu totul şi cu totul diferite. 

Lissa gândea la fel. 

— Cine sunt oamenii aceştia? l-a întrebat pe Hans, 
deşi îşi cam dădea destul de bine seama cine era Sydney. 

I-o descrisesem destul. La rândul ei, Sydney a 
măsurat-o cu privirea din cap până-n picioare şi bănuiesc 
că i-a dedus şi ea identitatea. 

— Alchimişti, i-a răspuns Hans, morocănos. Ştiţi ce 
înseamnă asta? 

Lissa şi ceilalţi prieteni ai mei au făcut semne 
afirmative. 

— Şi ce-au ei de-a face cu Eddie şi cu tipul care m-a 
atacat? a întrebat ea. 

— Poate că au. Poate că nu, a replicat Hans, ridicând 
din umeri. Dar ceea ce ştiu este că se petrece ceva 
ciudat, ceva în care sunteţi toţi implicaţi, şi trebuie să-mi 
dau seama ce anume. Ea — a continuat Hans, arătând 
spre Sydney — era împreună cu Hathaway în Detroit, şi 
încă îmi vine foarte greu să cred că niciunul dintre voi 
nu ştia nimic despre asta. 



Adrian şi-a încrucişat braţele pe piept şi s-a rezemat 
de perete, ca o perfectă întruchipare a indiferenţei. 

— N-aveţi decât să credeţi ce vreţi, dar eu nu cunosc 
pe niciunul dintre oamenii aceştia, a spus el. Alchimiştii 
nu cumva ne urăsc? Şi-atunci, ce caută aici? 

Adrian, culmea ironiei, era singurul dintre prietenii 
mei care ştiuse că nu mai eram în Virginia de Vest, însă 
n-ai fi putui să-ţi dai seama în veci după atitudinea lui. 

— Pentru că avem de-a face cu o asasină fugară şi 
trebuie să-i interogăm complicea în persoană, s-a auzit 
răspunsul aspru al lui Hans. 

Lissei îi stătea pe limbă o negare a vinovăţiei mele, 
însă cea mai vârstnică dintre Alchimişti a sărit prima cu 
gura. 

— Nu aveţi nicio dovadă că domnişoara Sage i-ar fi 
fost „complice” criminalei pe care o căutaţi. Şi încă sunt 
de părere că e ridicol să nu ne lăsaţi să ne desfăşurăm 
propriile interogatorii şi să nu vă băgaţi. 

— în oricare altă situaţie, aşa am fi procedat, 
domnişoară Stanton, i-a replicat Hans, şi între ei doi 
parcă se înălţa un zid din gheaţă. Numai că situaţia de 
faţă, a continuat el, după cum vă puteţi imagina, este un 
pic mai gravă decât majoritatea. Regina noastră a fost 
asasinată. 

Tensiunea escalada încă şi mai mult între gardieni şi 
Alchimişti. Relaţia lor profesională nu era tocmai una 
fericita, din câte-mi dădeam seama. în acelaşi timp, mi-a 
trecut prin minte că, şi dacă superiorii lui Sydney ar fi 



considerat-o vinovată de vreo infracţiune, tot n-ar fi 
recunoscut-o de faţă cu ai mei... ceea ce însemna că 
paranoia lui Hans nu era chiar total neîntemeiată. 
Văzând că niciunul dintre Alchimişti nu-i răspunse, 
Hans a interpretat tăcerea ca pe o aprobare şi a început s- 
o ia la întrebări pe Sydney. 

— îi cunoşti pe aceştia trei? A arătat spre prietenii 
mei, iar Sydney a scuturat din cap. Ai comunicat 
vreodată cu ei? 

—Nu. 

El a aşteptat puţin, ca şi cum ar fi sperat că ea o să-şi 
schimbe răspunsul. N-a fost aşa. 

— Atunci, cum ai ajuns să fii implicată cu Hathaway? 

Ea l-a studiat încordată, cu teamă în ochii căprui. Nu 
ştiu dacă neapărat provocată de el. într-adevăr, avea 
multe motive de agitaţie în prezent, cum ar fi faptul că se 
găsea acolo, sau eventuala pedeapsă pe care ar fi putut să 
i-o aplice Alchimiştii. Pe urmă, desigur, mai era şi Abe. 
Practic, el reprezenta motivul pentru care ajunsese ea în 
toată această încurcătură. Tot ce trebuia să facă era să-l 
denunţe, să spună că el o şantajase. Asta o salva pe 
moment... dar îi atrăgea mânia lui. Aşa că a înghiţit în 
sec şi s-a forţat să adopte o atitudine sfidătoare. 

— Am cunoscut-o pe Rose în Siberia. 

— Bine, bine, a zis Hans. Dar cum de-ai ajuns s-o 
ajuţi să evadeze de-aici? 

— N-am nicio legătură cu evadarea ei de-aici! a 
exclamat Sydney. (Era pe jumătate adevărat, presupun.) 



Ea a luat legătura cu mine acum câteva zile şi mi-a cerut 
ajutorul ca să ajungă la o casă de lângă Detroit. Afirma 
că e nevinovată şi că asta ar ajuta-o s-o dovedească. 

— Alchimiştii aflaseră între timp că e o evadată, a 
precizat Hans. Toată lumea avea ordin s-o caute. Ai fi 
putut s-o denunţi. 

— Când am cunoscut-o pe Rose, nu mi s-a părut 
capabilă de crimă... vreau să zic, în afara uciderii 
strigoilor. Ceea ce nu e câtuşi de puţin o crimă, în 
realitate, a adăugat ea, amestecând în propoziţie puţin 
dispreţ de Alchimist — drăguţă nuanţă. Aşa că, atunci 
când mi-a spus că e nevinovată şi că poate s-o 
dovedească, m-am hotărât s-o ajut. Am condus-o cu 
maşina. 

— Deja am întrebat-o noi despre asta, a intervenit, 
iritată, Stanton. Şi deja v-am spus că am întrebat-o. Ceea 
ce a făcut ea a fost o nesăbuinţă: o rătăcire naivă a 
discernământului. Este o problemă de care trebuie să ne 
ocupăm noi, nu voi. Voi bateţi-vă capul cu demonii 
voştri asasini. 

Vorbise cu uşurinţă, ca şi cum ar fi urmat s-o ia pe 
Sydney acasă şi s-o pedepsească la fel ca pe un copil 
neascultător. Mă îndoiesc că avea să fie atât de simplu. 
— Cine erau persoanele care o însoţeau? a întrebat Hans, 
neluând-o în seamă pe Stanton. 

Dispreţul lui Sydney s-a intensificat. 

— Unul dintre ei era individul acela... Dimitri 
Belikov. Cel despre care credeţi c-ar fi fost „lecuit”. 



Ceilalţi nu ştiu cine erau. Doi bărbaţi şi o femeie. Nu ne- 
au făcut niciodată prezentările. 

Era o minciună bine ticluită, prefăcutul ei dezgust la 
adresa lui Dimitri mascându-i cunoştinţele despre ceilalţi 
însoţitori ai noştri. 

Lissa, nerăbdătoare, s-a aplecat în faţă, luându-i-o 
înainte lui Hans. 

— Şi ce era în Detroit? Cum avea de gând Rose să-şi 
dovedească nevinovăţia? Şi, mai ales, de ce cu Jill? 

Hans nu s-a arătat prea bucuros de întrerupere, dar 
ştiam că era şi el curios să afle ce era cu Jill şi cu 
Detroitul. N-a zis nimic, sperând poate că va scăpa 
cineva vreo infonnaţie-cheie. Sydney, cu toate acestea, 
şi-a jucat în continuare rolul distant şi rece. 

— N-am idee. Nici fata aceea, Jill, nu părea să ştie 
ceva. Rose mi-a zis doar că trebuie să ajungem la ea, aşa 
că am ajutat-o. 

— Cum, aşa, orbeşte? a intervenit Hans. Chiar te 
aştepţi să cred că ai avut încredere în ea uite-aşa? 

— Mi-e... 

Sydney şi-a muşcat buza, înghiţindu-şi cuvântul care 
bănuiesc că era „prietenă”, şi a revenit la atitudinea 
profesională. 

— Mi-a dat impresia că e credibilă, şi mi -am închipuit 
că ar însemna o risipă inutilă de resurse dacă Alchimiştii 
v-ar fi ajutat să hăituiţi o persoană acuzată pe nedrept. 
Dacă ajungeam la concluzia că ea e vinovata, puteam s-o 
denunţ oricând. Şi m-am mai gândit... m-am gândit că, 



dacă rezolvam eu cazul acesta, puteam să capăt preţuire 
şi să fiu promovată. 

Ei, asta era o minciună bună, foarte bună. O fată 
ambiţioasă, căutând să avanseze în carieră printr-un 
tertip? Foarte bună. în fine, nu pentru toată lumea, 
fiindcă Hans a clătinat din cap. 

— Eu tot nu vă cred, pe niciunul. 

Celălalt Alchimist a făcut un pas înainte, 
detenninându-i pe toţi gardienii din încăpere să se 
încordeze, pregătiţi să sară pe el. 

— Dacă ea spune că aşa s-a întâmplat, atunci aşa s-a 
întâmplat. 

Avea aceeaşi înverşunare şi neîncredere pe care le 
manifestase şi Stanton, dar la el părea să mai fie şi 
altceva. Un soi de atitudine protectoare faţă de Sydney, 
cu caracter personal, nu doar profesional. Şi Lissa şi-a 
dat seama de asta. 

— Uşurel, Ian, a zis Stanton, fără să-şi ia ochii de la 
Hans. 

Stăpânirea ei de sine îmi amintea tot mai mult de 
Alberta. N-avea cum să se simtă în largul ei într-o 
încăpere plină de gardieni, însă n-o arăta. 

— N-are importanţă dacă o credeţi sau nu. Esenţialul 
e acelaşi: domnişoara Sage v-a răspuns la întrebări. Am 
tenninat. 

— Părinţii lui Jill ştiu ceva? a întrebat Lissa. 

Era încă şocată de toată această evoluţie a situaţiei — 
nu mai pomenesc şi despre faptul că plecasem din 



adăpostul oraşului meu de munte — însă ocazia aceasta 
misterioasă de a-mi dovedi nevinovăţia era prea 
importantă. N-o putea lăsa să-i scape. 

Sydney s-a întors spre Lissa şi practic am putut să 
citesc gândurile fetei Alchimist. Ştia cât de apropiate 
eram, eu şi Lissa, şi ar fi vrut să-i dea o veste cât de cât 
liniştitoare. Totuşi, Sydney n-avea cum să facă aşa ceva 
de faţă cu atâtea persoane. Mai era conştientă şi de faptul 
că eu însămi nu-i spusesem Lissei nimic despre Jill. 

— Nu, i-a răspuns ea. Noi doar ne-am dus acolo, şi 
Rose i-a zis lui Jill că trebuie să vină cu ea. Domnul şi 
doamna Mastrano n-au ştiut motivul. Şi pe unnă... şi pe 
urmă Rose a luat-o cu ea. Sau Jill s-a dus de bunăvoie. 
Nu ştiu sigur ce s-a întâmplat. Totul s-a transfonnat în 
haos. 

Nici Alchimiştii, nici gardienii n-au pus sub semnul 
întrebării faptul că eu aş fi luat-o pe Jill, ceea ce mă 
făcea să cred că era varianta obţinută — şi acceptată — 
atât din partea părinţilor lui Jill, cât şi dintr-a lui Sydney. 
Avea în ea suficient adevăr încât să fie plauzibilă... şi să 
explice dispariţia lui Jill. Nu aducea vorba, totuşi, despre 
secretul Dragomirilor, asupra căruia Emily era probabil, 
mai mult decât bucuroasă să păstreze tăcerea 
deocamdată. 

— Iată, a zis Stanton. Exact ce v-am spus şi mai 
devreme. Acum, trebuie să plecăm. 

Şi s-a întors spre uşă, însă gardienii i-au barat calea. 



— Imposibil, a zis Hans. Este o problemă de maximă 
importanţă, iar domnişoara Sage reprezintă singura 
legătură de care dispunem cu un asasinat... un asasinat 
regal. Şi cu o răpire. 

Stanton a pufnit dispreţuitoare, amintindu-mi de ce- 
rni spusese odinioară Sydney, că Alchimiştii considerau 
ridicol sistemul monarhic al moroilor. 

— Nu mi se pare că v-ar mai putea fi de folos şi cu 
altceva. Dar nu vă faceţi probleme: o reţinem noi. Dacă 
mai aveţi întrebări, contactaţi-ne. 

— Inacceptabil, a decretat Hans. Ea rămâne aici. 

Ian, celălalt Alchimist, s-a alăturat şi el discuţiei în 
contradictoriu, plasându-se protector în faţa lui Sydney. 

— în niciun caz n-o să lăsăm aici pe cineva de-al 
nostru! 

încă o dată, am avut senzaţia aceea neobişnuită legată 
de el. Un îndrăgostit, asta era. Era îndrăgostit de ea şi 
trata afacerea şi altfel decât doar profesional. Stanton i-a 
aruncat o privire prin care-i spunea că rezolvă ea 
problema. El a tăcut. 

— Atunci, puteţi să rămâneţi toţi, a zis Hans. Pentru 
mine e totuna. O să vă repartizăm camere. 

— Aşa ceva e inacceptabil! 

De aici, ea şi cu Hans s-au lansat într-o controversă 
încinsă. 

Nu cred că s-ar fi ajuns la lovituri, însă i-am văzut pe 
ceilalţi gardieni apropiindu-se puţin, ca măsură de 
precauţie. 



Privirea lui Ian tot săgeta de la Stanton la Sydney şi 
înapoi, însă el nu s-a mai amestecat în tămbălău. La un 
moment dat i-au căzut ochii pe masa de care se sprijinea 
Hans şi, deodată, l-am văzut tresărind la vederea 
fotografiei. N-a fost decât o scurtă oprire, o dilatare 
aproape imperceptibilă a pupilelor... şi totuşi, Lissa a 
observat-o. 

A înaintat cu un pas spre Ian şi spre Sydney. Unul 
dintre gardieni a zărit mişcarea, dar a considerat-o pe 
Lissa neprimejdioasă, aşa că s-a întors la supravegherea 
lui Stanton. 

— îl cunoşti, a murmurat Lissa, menţinându-şi tonul 
sub cel al vociferărilor celor doi. 

în realitate, a fost un ton un pic cam prea scăzut, 
fiindcă Sydney şi Ian au privit-o fără să înţeleagă. 
Urechile lor nu erau capabile să audă ceea ce-ar fi auzit 
un moroi sau un dhampir. 

Lissa a privit stânjenită în jur, nevrând să atragă 
atenţia. Şi-a mai ridicat puţin volumul. 

— îl cunoşti. Pe tipul din fotografie. 

Ian a privit-o fix, pe chip apărându-i o nuanţă de 
mirare, dar şi una de prudenţă. Fără îndoială, avea 
aceeaşi atitudine de respingere faţă de vampiri, însă 
cuvintele ei îl prinseseră pe picior greşit . Şi, chiar dacă 
ea era tot o creatură malefică a nopţii, măcar era una 
foarte frumoasă. 

— lan, a rostit încetişor Sydney. Ce e? 



Era o nuanţă insistentă în vocea ei, una care apăsa în 
chip nepotrivit asupra dragostei lui, după părerea mea. 
Ian a deschis ochii să spună ceva, dar tocmai atunci 
„conversaţia” dintre ceilalţi s-a sfârşit. Sydney a 
redevenit centrul atenţiei, iar Ian şi-a întors privirea de la 
Lissa. 

Compromisul la care ajunseseră Stanton şi Hans 
exact asta era: un compromis. Niciunul nu era mulţumit 
de el. Era un orăşel la mai puţin de patruzeci şi cinci de 
minute distanţă faţă de Curte, iar Alchimiştii urmau să 
stea acolo... cu câţiva gardieni pe cap. îmi suna ca un 
arest la domiciliu, iar expresia feţei lui Stanton părea să 
mă aprobe. Cred că nu consimţise decât pentru că era 
vorba despre un oraş al oamenilor. Şi, până să le pennită 
tuturor să plece, Hans a ţinut să-i mai întrebe pentru 
ultima oară pe prietenii mei, studiindu-le cu atenţie 
feţele tuturor: 

— Şi niciunul dintre voi — niciunul dintre voi — n-a 
cunoscut-o pe fata aceasta Alchimist, sau n-a fost în 
legătură cu ea? Sau n-a ştiut despre relaţia dintre ea şi 
Hathaway? 

încă o dată, Lissa şi ceilalţi au răspuns negativ şi, 
încă o dată Hans n-a avut de ales decât să le accepte, 
înciudat, răspunsurile. Toată lumea a pornit spre uşă, 
însă Hans n-a vrut să-l lase şi pe Eddie să plece. 

— Tu nu, Căştile. Tu mai rămâi până stabilim şi alte 
probleme. 

Lissa şi-a ieşit din sărite. 



— Ce? Dar el... 

— Nu-ţi face probleme, a întrerupt-o Eddie, cu un mic 
zâmbet. Totul o să iasă bine. Tu doar ai grijă de tine. 

Lissa a ezitat, deşi Christian o tot trăgea de braţ să 
plece. Deşi totul arăta că Eddie îi apărase viaţa Lissei, 
rămânea valabil faptul că omorâse un moroi. Iar aşa ceva 
nu se trata cu uşurinţă. Gardienii trebuiau să fie sută la 
sută convinşi că el nu avusese încotro, înainte să-i dea 
drumul. Zărindu-i înfăţişarea hotărâtă şi calmă, Lissa şi- 
a dat seama că el era pregătit să se descurce cu orice-ar 
fi urmat. 

— îţi mulţumesc, i-a zis, trecând pe lângă el. îţi 
mulţumesc că mi-ai salvat viaţa. 

El i-a răspuns doar printr-o uşoară înclinare a capului, 
iar Lissa a ieşit pe coridor... pomenindu-se în mijlocul 
unui alt haos. 

— Unde sunt? Insist să... ah! 

Prietenii mei şi Alchimiştii se îndreptau spre ieşire, 
escortaţi de un grup de gardieni. între timp, cineva 
pătrunsese pe coridor şi fusese oprit şi somat de 
gardieni. Abe. 

în mai puţin de o secundă, a înmagazinat toate 
detaliile bizarei scene, trecând cu privirea peste Sydney 
şi ceilalţi Alchimişti, ca şi cum nu i-ar fi văzut în viaţa 
lui. Prin ochii Lissei, am văzut-o pe Sydney albindu-se 
la faţă, dar nimeni altcineva n-a mai observat. Abe i-a 
zâmbit Lissei şi s-a strecurat lângă ea. 

— Iată-te. Te cheamă la ultimul test pentru monarhie. 



— Şi te-au trimis tocmai pe tine? l-a întrebat 
Christian, sceptic. 

— Păi, m-am oferit voluntar, a replicat Abe. Am auzit 
că aici era ceva, hm, palpitant. Crime, fanatici religioşi 
umani, interogatorii. Chestii care-mi trezesc interesul, nu 
ştii? 

Lissa şi-a dat ochii peste cap, dar n-a zis nimic până 
când întregul grup a ieşit din clădire. Alchimiştii şi 
nedorita lor escortă au pornit într-o direcţie, în timp ce 
Lissa şi ceilalţi prieteni ai noştri în alta. Lissa tare ar fi 
vrut să privească spre Sydney şi Ian — şi eu, la rândul 
meu — dar ştia că e mai bine să-şi continue drumul şi 
să-i unneze exemplul lui Abe, mai ales din moment ce 
unii dintre gardieni păreau să nu fie cu ochii numai pe 
Alchimişti. 

De îndată ce grupul prietenilor mei a ajuns la o 
distanţă suficient de mare faţă de autorităţi, zâmbetul 
prietenos al lui Abe a dispărut şi el a tăbărât pe Lissa şi 
pe ceilalţi. 

— Ce naiba s-a întâmplat? Am auzit tot felul de 
poveşti tâmpite. Cineva spunea chiar că ai murit. 

— N-am fost departe, i-a răspuns Lissa, după care i-a 
povestit despre atentat, exprimându-şi temerile cu privire 
la Eddie. 

— N-o să păţească nimic, a replicat Abe, cu un gest 
indiferent. In cel mai rău caz, se alege cu o pată la dosar. 

Lissa s-a simţit uşurată de siguranţa lui Abe, însă eu 
tot mă connsideram vinovată. Din cauza mea, dosarul lui 



Eddie era deja pătat. Reputaţia lui impecabilă se 
deteriora de la o zi la alta. 

— Aia era Sydney Sage, a zis Lissa. Credeam că sunt 
toţi în Virginia de Vest. Ea de ce nu e cu Rose? 

— Asta, a răspuns Abe, întunecându-se la faţă, e o 
întrebare excelentă. 

— Pentru că, se pare, s-au dus în Detroit s-o răpească 
pe Jill Mastrano. Ceea ce mi se pare ciudat. Dar nu cel 
mai nebunesc lucru pe care cred că ar putea să-l facă 
Rose. 

Mersi pentru susţinere. 

Abe a beneficiat de o istorisire pe scurt a acestei noi 
evoluţii a situaţiei, cel puţin cât ştiau prietenii mei din 
ea... şi ceea ce însemna doar o frântură din toată 
povestea. Abe a înţeles imediat că fusese tras pe sfoară 
şi, după furia de pe chipul lui, era evident că nu-i făcea 
plăcere să fie ţinut în neştiinţă. Bine-ai venit în club, 
moşule, i-am zis în gând, cu o uşoară satisfacţie. Nu 
uitasem nimeni nu-mi suflase o vorbă despre planul 
evadării mele. Dar satisfacţia mi-a fost de scurtă durată, 
fiindcă mă îngrijora ceea ce putea să i se întâmple lui 
Sydney, acum că şi Abe era furios pe ea. 

— Fata asta m-a minţit, a mârâit el. în fiecare zi, 
raporta despre câtă linişte şi plictiseală e în Virginia de 
Vest. Mă întreb dac-or fi ajuns măcar în oraşul ăla. 
Trebuie să mă duc să stau de vorbă cu ea. 

— Mult succes, i-a urat Adrian, scoţând o ţigară şi 
aprinzând-o. 



Se pare că, în lipsa mea, contractul de curtare, pe 
care-1 ticluise în glumă şi unde promitea că-şi va „reduce 
drastic” viciile, nu era respectat. 

— Nu cred că te-ar lăsa ciracii ei, sau gardienii, nici 
măcar să te apropii de ea, adăugă el. 

— A, ajung eu la ea, nicio grijă, a zis Abe. Are o 
grămada de răspunsuri de dat. Dacă le-a ascuns faţă de 
ceilalţi idioţi, bravo ei. Dar mie o să-mi răspundă. 

Deodată, scânteia unei idei i s-a aprins Lissei în 
minte. 

— Trebuie să vorbeşti cu Ian. Tipul de la Alchimişti. 
El îl cunoaşte pe ăla din fotografie... ăăă, adică, pe-ăla 
omorât de Eddie. 

— Eşti sigură? a întrebat-o Abe. 

— Da, a intervenit Adrian, surprinzându-i pe toţi. 
Categoric Ian a avut o reacţie. Şi mai e şi îndrăgostit de 
Sydney aia. 

— Am observat şi eu, a zis Lissa. 

— Ea pare cam băţoasă, a remarcat Adrian, 
încruntându-se. Dar poate că aşa o fi la ei. 

— Faptul că e îndrăgostit ar putea chiar să ne fie de 
folos, a remarcat Abe, gânditor. Voi, femeile, habar n- 
aveţi ce putere exercitaţi. L-aţi văzut pe gardianul cu 
care umblă mătuşă-ta? Pe Ethan Moore? 

— Da, a gemut Christian. Nu-mi mai aduce aminte. 

— Tasha e, totuşi, destul de atrăgătoare, a remarcat 
Adrian. 

— Şi poanta ta, destul de proastă, a ripostat Christian. 



— Hai, nu te mai înfoia, l-a potolit Abe. Ethan face 
parte din garda palatului. A fost acolo în noaptea 
crimei... ceea ce-ar putea să ne fie de foarte mare folos, 
dacă ea reuşeşte să-i întreţină interesul. 

Christian a clătinat neîncrezător din cap. 

— Cei din gardă au depus deja mărturie. N-o să mai 
aibă importanţă. Lui Ethan i se spune ce trebuie să ştie. 

— Eu nu sunt chiar atât de sigur, l-a contrazis Abe. Se 
întâmplă mereu tot felul de lucruri care nu apar în 
consemnările oficiale, şi sunt încredinţat că tuturor celor 
din gardă li s-a făcut instructajul, cu ordine stricte cu 
privire la ce să dezvăluie şi ce nu. Şi e posibil ca mătuşa 
ta să aibă suficient fannec cât să afle ceva folositor 
pentru noi. Abe a oftat, arătând încă nemulţumit de 
brusca răsturnare a planurilor lui atât de bine puse la 
punct. Măcar dac-ar fi fost şi Sydney îndeajuns de 
fennecătoare încât să se scoată din interogatoriul lor, ca 
să pot s-o interoghez eu. Acum, trebuie să trec peste toţi 
Alchimiştii şi gardienii ăia ca să ajung la ea şi să-mi dau 
seama unde-o fi Rose. A, şi tu chiar trebuie să te duci să- 
ţi dai testul, prinţesă. 

— Credeam că era doar un pretext ca să ajungi la 
mine, s-a mirat Lissa. 

— Nu, chiar te-au chemat. 

Şi i-a dat toate instrucţiunile despre cum să ajungă. 
Era în clădirea în care dăduse cel de-al doilea test. 

— Duceţi-vă toţi, după care luaţi un gardian care să vă 
conducă înapoi. Nu părăsiţi camera până nu apar Janine 



sau Tad. (Tad era unul dintre oamenii de încredere ai lui 
Abe.) Gata cu atentatele-surpriză. 

Lissa ar fi vrut să protesteze, afirmând că nici prin 
gând nu-i trecea să rămână în arest la domiciliu, dar s-a 
hotărât să-i facă damblaua lui Abe, deocamdată. El a 
plecat grăbit, încă emanând agitaţie, iar Lissa şi băieţii 
au pornit spre locul testului. 

— Mamă, dar şucărit mai e, a remarcat Adrian. 

— Şi poţi să i-o iei în nume de rău? l-a întrebat 
Christian. Tocmai şi-a pierdut calitatea de membru în 
clubul geniilor răului. Planul lui strălucit s-a dus de râpă, 
iar acum a dispărut şi fiică-sa când el o credea într-un 
loc sigur. 

Adrian s-a cufundat într-o tăcere ironică. 

— Sper să fie bine, a suspinat Lissa, cu un nod în 
stomac. Şi, Dumnezeule, ce legătură poate să aibă Jill 
cu toate astea? 

Nimeni nu avea ce să-i răspundă la asta. Când au 
ajuns la locul testului, Lissa a găsit o situaţie aproape 
identică faţă de precedenta. O mulţime de spectatori 
înşiraţi pe coridor. Gardieni care blocau intrarea. Mai 
mulţi ca oricând erau cei care-i aclamau numele în timp 
ce se apropia, unii fiind moroi „din popor”, iar alţii, din 
familiile regale ale căror candidaţi ieşiseră din cursă. 
Câţiva dintre nominalizaţi nu trecuseră testul temerilor, 
aşa că familiile lor îşi schimbaseră preferinţele. 

Din nou, Lissa a fost invitată să intre singură. Inima a 
început să-i bată cu putere când a văzut-o pe aceeaşi 



bătrână. Oare avea să îndure şi alte viziuni cumplite? Nu 
vedea potirul pe nicăieri, dar asta nu însemna o garanţie 
sigură. Nu era niciun scaun în plus, aşa că s-a oprit pur şi 
simplu în picioare în faţa bătrânei. 

— Bună ziua, a rostit ea, respectuoasă. Mă bucur să 
vă revăd. 

Bătrâna i-a zâmbit, arătându-şi lipsurile din dantură. 

— Mă cam îndoiesc, dar ai spus-o intr-un chip foarte 
convingător. Ai politica în sânge. 

— Vă... mulţumesc..., a răspuns Lissa, neştiind sigur 
dacă fusese un compliment sau nu. Ce doriţi să fac în 
acest test? 

— Doar să asculţi. Atâta tot. E unul simplu. 

Numai că licărul din ochii femeii o făcea pe Lissa să 
creadă că n-o să fie chiar atât de simplu. 

— Tot ce trebuie să faci este să-mi răspunzi la o 
întrebare. Răspunzi corect, şi ai ajuns la vot. Şi ce 
distractiv o să fie acolo. 

Bătrâna părea să fi rostit aceste din unnă cuvinte mai 
degrabă pentru ea decât pentru Lissa. 

— Bine, a zis Lissa, tulburată. Sunt gata. 

Femeia a măsurat-o cu privirea şi a dat impresia că i-a 
plăcut ceea ce-a văzut. 

— Iată, atunci: ce trebuie să posede o regină ca să-şi 
guverneze cu adevărat poporul? 

Mintea Lissei s-a golit complet pentru moment, după 
care un întreg vălmăşag de cuvinte i-a umplut-o. 
Integritate? înţelepciune? Judecată? 



— Nu, nu, nu-mi răspunde, i-a zis bătrâna, unnărind-o 
cu atenţie. Nu încă. Ai răgaz până mâine, la aceeaşi oră, 
ca să te gândeşti. întoarce-te cu răspunsul corect, şi ai 
trecut testele. Şi... — făcându-i cu ochiul — este de la 
sine înţeles că n-o să discuţi cu nimeni despre asta. 

Lissa a încuviinţat, frecându-şi uşor micul punct 
tatuat pe braţ. N-o s-o ajute nimeni cu acest răspuns. 
Ieşind din cameră, şi-a tot răsucit întrebarea în minte. 
Erau prea multe răspunsuri la o astfel de întrebare, şi-a 
zis. Şi oricare dintre ele putea... 

O mişcare din viaţa mea reală m-a smuls instantaneu 
din mintea ei. Aproape că mă aşteptam s-o văd pe Sonya 
năvălind în cort, dar nu, nu asta fusese ceea ce-mi 
atrăsese atenţia. Fusese o mişcare mult mai măruntă... şi 
infinit mai intensă. 

Dimitri era în braţele mele. 


DOUĂZECI ŞI OPT 


MI S-A TĂIAT RESPIRAŢIA. Aveam fiecare 
pătura lui, dar chiar şi în miezul verii, temperatura 
scăzuse vertiginos pe timpul nopţii. Dimitri, în somnul 
lui, se rostogolise peste mine, adunând toate păturile 
grămadă şi lăsându-şi capul pe pieptul meu. Trupul îi era 



lipit de al meu, cald şi familiar, şi chiar s-a cuibărit şi 
mai aproape. 

Era mai istovit decât îmi dădusem eu seama dacă 
făcea aşa ceva în somn. La unna urmei, el era genul de 
tip care donnea cu un ochi deschis. Acum, însă, îşi 
lăsase jos garda, trupul lui căutând inconştient... ce? 
Doar căldura? Pe mine? Fir-ar să fie. De ce-i mai 
pusesem Sonyei întrebarea aia? De ce nu putusem să-mi 
joc mai departe rolul meu uşor de iubită a lui Adrian şi 
de prietenă a lui Dimitri? Fiindcă, sinceră să fiu, nu mă 
descurcam prea bine în prezent cu niciuna dintre astea. 

Prudentă, temătoare, m-am mişcat uşurel, ca să-l pot 
cuprinde pe Dimitri cu un braţ şi să-l trag mai aproape. 
Ştiam că era un risc, că puteam să-l trezesc şi să destram 
vraja. Dar n-a fost aşa. Dacă s-a întâmplat ceva, atunci a 
fost că el a părut să se relaxeze şi mai mult. Simţindu-1 
aşa... ţinându-1 în braţe... un întreg roi de emoţii se 
învolbura în mine. Aceeaşi durere pe care-o simţisem de 
când îl pierdusem îmi ardea încă pieptul. în acelaşi timp, 
felul în care-1 ţineam îmi dădea impresia că mi-ar umple 
acel gol dureros, ca şi cum acea parte lipsă din mine s-ar 
fi pus acum la loc. Nici măcar nu-mi dădusem seama că- 
mi lipseşte. îmi blocasem toate aceste sentimente, până 
când cuvintele Sonyei îmi zguduiseră fragila mea nouă 
acceptare a vieţii. 

Nici nu mai ştiu cât timp am stat aşa cu Dimitri. 
Oricum, destul de mult, fiindcă soarele răsărind a 
început să lumineze pânza transparentă a cortului. Era 



exact atâta lumină câtă îmi trebuia ca să-l văd acum pe 
Dimitri, să-i zăresc trăsăturile fin cizelate ale feţei, şi 
moliciunea părului, cum stătea întins, lipit de mine. îmi 
doream atât de tare să ating părul acela, să văd dacă-1 
simt la fel ca înainte. Era, fireşte, un sentiment prostesc. 
Părul lui n-avea cum să fie altfel. Şi totuşi... imboldul 
acela era acolo, şi până la urmă i-am cedat, plimbându- 
mi cu mişcări blânde degetele peste câteva şuviţe răzleţe. 
Erau delicate şi mătăsoase, şi chiar şi-acea intimă 
atingere mi-a stârnit fiori reci. Iar pe el l-a trezit. 

A deschis ochii, instantaneu alarmat. M-aş fi aşteptat 
să sară ca ars de lângă mine, dar în loc de-aşa ceva, el 
doar a evaluat situaţia şi nu s-a clintit. Mi-am lăsat mâna 
acolo unde era, continuând să-i mângâi părul. Privirile ni 
s-au înlănţuit, transmiţând nenumărate lucruri. într-o 
clipă ca asta, nu mai eram în cort, împreună cu el, ca doi 
fugari ferindu-se de toţi cei care-i priveau ca pe doi 
răufăcători. Nu mai exista vreun criminal de descoperit, 
nu mai exista traumă de învins. Nu eram decât eu şi cu 
el, şi sentimentele aprinse între noi de atâta timp. 

Când s-a mişcat, n-a făcut-o ca să se retragă. în loc de 
asta, şi-a înălţat capul, să privească în jos, spre mine. 
Doar câţiva centimetri ne despărţeau, şi ochii îi trădau 
gândurile. îşi dorea să mă sărute... şi mi-o doream şi eu. 
S-a aplecat spre mine, cu o mână pe obrazul meu. M-am 
pregătit să-i întâlnesc buzele — aveam nevoie de ele — 
şi, când colo, el a încremenit. S-a tras înapoi şi s-a 
ridicat în şezut, răsuflând frustrat şi întorcându-şi 



privirea de la mine. M-am ridicat şi eu în capul oaselor, 
respirând scurt şi agitat. 

— Ce-ce s-a întâmplat? l-am întrebat. 

Şi-a întors din nou privirea spre mine. 

— Alege. Ai destule variante. 

Mi-am trecut un deget peste buze. Atât de aproape. 
Atât, atât de aproape. 

— Ştiu... ştiu că lucrurile s-au schimbat. Ştiu că n-ai 
avut dreptate. Ştiu că poţi din nou să iubeşti. 

Masca îi reapăruse deja pe chip în timp ce-şi formula 
răspunsul. 

— Aici nu e vorba despre iubire. 

Tot ce se întâmplase în acest ultim minut mi s-a 
derulat din nou în minte: legătura aceea desăvârşită, felul 
în care mă privise şi-mi făcuse inima să tresalte. Ce 
naiba, Sonya susţinea chiar că între noi exista un soi de 
legătură mistică. 

— Dacă nu despre iubire e vorba, atunci despre ce? 
m-am mirat eu. 

— Despre ceea ce e bine, a replicat, liniştit. 

Ceea ce e bine? Binele şi răul fuseseră subiecte 
perpetue la Sf. Vladimir. Eu nu aveam optsprezece ani. 
El îmi era profesor. Era vorba să fim gardienii Lissei şi 
trebuia să-i consacrăm întreaga noastră atenţie. Toate 
aceste argumente în favoarea ideii că trebuie să 
menţinem distanţa între noi doi fuseseră valabile atunci. 
Dar între timp picaseră de mult de pe tapet. 



I-aş mai fi pus şi alte întrebări... dacă n-ar fi râcâit 
cineva la uşa cortului nostru. 

Am ţâşnit amândoi în picioare, depărtându-ne şi 
întinzându-ne după ţepuşele lângă care donniserăm. 
Faptul că-mi înşfăcam ţepuşa ţinea doar de instinct, 
fiindcă ştiam că nu avea cum să fie strigoi persoana de- 
afară. Numai că, în ultimul timp, strigoii reprezentaseră 
cea mai măruntă dintre grijile noastre. 

Rose? Dimitri? 

Vocea abia se auzea... dar era una bine cunoscută. 
Destinzându-mă uşor, am desfăcut fermoarul de la 
intrarea în cort şi în faţa ochilor noştri a apărut Sonya, 
îngenuncheată dinaintea lui. La fel ca noi, avea pe ea 
aceleaşi veşminte ca atunci când o văzusem ultima dată, 
iar părul castaniu îi era răvăşit. Altfel părea să fi scăpat 
nevătămată de urmăritorii ei. M-am grăbit să-i fac loc să 
intre. 

— Confortabil, a apreciat ea, rotindu-şi privirea înjur. 
V-aţi ales cel mai îndepărtat loc din tot campingul. Mi-a 
luat o veşnicie până să găsesc maşina pe care mi-ai 
descris-o. 

— Cum ai ajuns aici? m-am interesat. 

Mi-a făcut ştrengăreşte cu ochiul. 

— Nu numai voi vă pricepeţi să furaţi maşini. Sau, în 
cazul meu, să-i faceţi pe oameni să le ofere cu împrumut 
„de bunăvoie". 

— Te-a unnărit cineva? a întrebat-o Dimitri. Era din 
nou seriozitatea întruchipată, fără să trădeze prin cel mai 



mic semn ceea ce se petrecuse doar cu câteva clipe mai 
devreme. 

— Nu, din câte mi-am dat seama, a răspuns ea, 
aşezându-se turceşte. Vreo doi gardieni m-au unnărit 
prin cartier, dar mi-au pierdut repede urma. în general, 
erau interesaţi doar de voi doi. 

— îmi imaginez, am bombănit. Mare păcat că Victor 
o ştersese deja: putea să fi căpătat el prioritate. 

— Da, dar el n-a omorât nicio regină, a replicat ea, 
întristată. 

Până la urmă, tot trebuise să-i spunem de ce era 
căutat Victor şi că el fusese cel pe care-1 simţise Sonya 
că o pândeşte pe Lissa când eram la Sf. Vladimir. 

— Dar vestea cea bună, a continuat ea, este că ştiu 
unde sunt ei acum. 

— Unde? am întrebat la unison şi eu, şi Dimitri. 

Un mic zâmbet cunoscător i-a apărut pe buze la auzul 
întrebării. 

— în vestul statului Michigan, a răspuns. Au pornit în 
direcţia Curţii. 

— Naiba să-i ia, am bombănit. 

Eu şi Dimitri ne îndreptaserăm din Ann Arbor spre 
sud-est, tăind-o prin suburbiile Detroitului şi trecând de 
puţin în Ohio. Aleseserăm direcţia greşită. 

— Dar pe Jill ai văzut-o? E bine? am adăugat. 

Sonya a făcut semn că da. 

— Foarte bine. Speriată, dar în rest, foarte bine. Mi-a 
descris suficiente puncte de reper ca să fiu convinsă că 



am putea să le găsim motelul. Am întâlnit-o în vis acum 
vreo două ore; trebuiau şi ei să se odihnească. Victor nu 
se simţea bine. E posibil să fie şi-acum acolo. 

— Atunci, e cazul să plecăm imediat, a hotărât 
Dimitri, instantaneu gata pentru acţiune. Cât timp or să 
fie în mers, înseamnă că Jill e trează şi nu se poate lua 
legătura cu ea. 

Ne-am strâns cortul şi lucrurile cu o iuţeală uluitoare. 
Glezna nu mă mai durea prea rău, dar era încă umflată. 
Sesizându-mi şchiopătatul, Sonya a cerut să ne oprim 
puţin înainte de a ne sui în maşina ei. 

— Staţi puţin. 

S-a lăsat în genunchi în faţa mea, examinându-mi 
glezna umflată, lesne de zărit prin rupturile rochiei. 
Inspirând adânc, mi-a pus palmele pe ea şi un flux 
electric mi-a săgetat prin gambă, urmat de valuri de 
căldură şi de răceală. Când a terminat şi s-a ridicat la 
loc, durerea şi umflătura îmi dispăruseră, ca şi 
zgârieturile de pe picioare. Probabil că şi rănile de la 
cap. Utilizatorii spiritului mă vindecau atât de frecvent, 
încât ai fi crezut că mă obişnuisem cu asta, dar tot era 
ceva oarecum năucitor. 

— Mulţumesc, i-am zis. Dar n-ar fi trebuit să faci 
asta... n-ar fi trebuit să-ţi iroseşti puterile magice... 

— Avem nevoie de tine în perfectă stare, mi-a zis ea 
şi privinrea i s-a abătut de la mine, fixându-se asupra 
copacilor. Iar magia... ei bine, e greu să stai departe de 
aşa ceva. 



Intr-adevăr, aşa era, şi mă simţeam vinovată pentru 
faptul că şi-o folosise cu mine... apropiindu-se astfel cu 
încă un pas de nebunie. Transfonnând-o la loc, Robert îi 
lecuise într-o oarecare măsură şi mintea, şi ea ar fi 
trebuit să profite de asta. Totuşi, n-aveam vreme să-i ţin 
predici, iar expresia feţei lui Dimitri îmi spunea că şi el 
era de părere că trebuie să-mi revin în fonnă. 

Am pornit spre locul în care ne spusese Sonya că s-ar 
afla Jill, iar de data asta, indicaţiile ei au fost cât mai 
precise cu putinţă. Gata cu informaţiile vagi, gata cu 
jurămintele care s-o lege. Ne-am oprit o singură dată ca 
să „procurăm” o maşină şi să facem rost de o hartă. 
Infonnaţiile pe care le culesese Sonya de la Jill ne-au 
condus intr-un oraş numit Sturgis. Deşi era înjumătăţea 
vestică a statului Michigan, se situa spre sud... ceea ce 
în s emna că distanţa nu era chiar atât de mare pe cât ne 
aşteptaserăm. Chiar şi aşa, Dimitri tot a condus în 
permanenţă cu cel puţin douăzeci şi cinci de kilometri pe 
oră peste viteza legală. 

— Acolo, a anunţat Sonya, în timp ce rulam prin 
centrul oraşului Sturgis... care nu prea semăna a centru. 

Eram aproape de un motel cu înfăţişare modestă, de 
pe o stradă lăturalnică. 

— Exact cum mi l-a descris. Motelul Sunshine, a spus 
Sonya 

Dimitri a intrat în spaţiul de parcare din spatele 
clădirii şi am rămas tustrei pe loc, examinând motelul, 
care nu arăta atât de vesel pe cât îi era numele. Bănuiam 



că şi însoţitorii mei încercau, ca şi mine, să-şi dea seama 
cum ar fi mai bine să abordăm problema. Visul lui Jill ne 
adusese aici, dar Sonya nu mai avea vreo altă informaţie 
care să ne ajute la găsirea camerei... asta dacă ei ar mai fi 
fost acolo. în mod cert nu se înscriseseră cu numele 
adevărate. Tocmai mă pregăteam să propun să trecem, 
pur şi simplu, pe lângă fiecare uşă, în speranţa că Sonya 
ar putea să-l simtă pe Robert, când ea ne-a arătat deodată 
ceva. 

— Iată-le maşina, a exclamat. Sunt aici. 

Aşa era. Vedeam limpede Honda CR-V cu care 
ajunseserăm acasă la Jill. Asta zic şi eu karma. îi 
şterpelisem cheile lui Victor, iar el ne întorsese serviciul, 
luându-le pe ale noastre. Nimeni dintre noi nu se 
gândise, în tot haosul întâmplărilor, la vehiculul cu care- 
şi luaseră tălpăşiţa. 

— Neglijenţi, a murmurat Dimitri, îngustându-şi 
gânditor ochii. Ar fi trebuit să-şi schimbe maşina. 

— Asta-i a lui Sydney, i-am atras eu atenţia. Practic, 
nu e furată, aşa că nu apare pe vreuna dintre listele 
poliţiei. în plus, îmi spune că Victor şi Robert nu sunt 
profesionişti la pornitul maşinilor din două fire, ca alţii 
pe care-i cunosc eu. 

în definitiv, lăsaserăm în urma noastră un întreg şir 
de maşini furate de-a lungul Midwestului. 

Dimitri m-a aprobat dând din cap, ca şi cum i-aş fi 
făcui, de fapt, un compliment. 

— Oricare ar fi motivul, e clar că ne ajută. 



— Şi cum facem să-i găsim? a întrebat Sonya. 

Am dat să propun ideea cu aura, dar m-am răzgândit. 
Şi Robert ar fi simţit-o pe Sonya în acelaşi timp, 
beneficiind astfel de o înştiinţare de ultim moment. Plus 
că, dacă-i găseam pe cei doi fraţi, foarte probabil avea să 
se declanşeze o luptă. Iar aşa ceva, în incinta motelului, 
ar fi atras atenţia. In schimb, parcarea era amplasată în 
spatele clădirii, departe de strada principală. 

— Aşteptăm, am zis. Şi-aşa, e mare minune că au 
făcut un popas atât de lung. Dacă au un dram de 
judecată, or să plece cât de curând. 

— De acord, m-a susţinut Dimitri, întâlnindu-mi 
privirea. 

Suflete sincronizate. Amintirea acelui aproape-sărut 
mi-a revenit în minte, făcându-mă să-mi întorc capul, 
temându-mă de ce-ar putea să-mi trădeze faţa. 

— Parcarea e şi uşor de supravegheat, a argumentat 
el. Nu prea e loc pentru fugă. 

Era adevărat. Intr-o parte era mărginită de motel, iar 
în cealaltă, de un zid din beton. Nici prea multe clădiri 
nu erau prin preajmă. 

Dimitri a mutat maşina noastră în cel mai îndepărtat 
loc pe care l-a găsit, unul care ne oferea o vizibilitate 
perfectă asupra parcării şi a ieşirii din motel... dar care 
ne şi ascundea pe jumătate. Ne-am gândit la început să 
rămânem în maşină, dar pe urmă eu şi Dimitri am ajuns 
la concluzia că era mai bine să aşteptăm afară, fiindcă 



aveam mai multă libertate de mişcare. Am lăsat-o pe 
Sonya înăuntru. In definitiv, nu era războiul ei. 

Cum stăteam aşa, ascunsă împreună cu Dimitri după 
automobil, la umbra unui arţar frunzos, am devenit acut 
conştientă de apropierea lui şi de postura sa aprigă de 
războinic. Oricât i-ar fi simnţit el lipsa dusterului, eram 
nevoită să recunosc că-mi plăcea imaginea lui fără 
haină. 

— Bănuiesc, am rostit încetişor, că n-o să vorbim 
despre azi-dimineaţă, nu? 

Ochii lui Dimitri fixau atât de intens CR-V-ul, încât 
parcă încerca să-i facă pe Jill şi pe cei doi fraţi să se 
materializeze înăuntrul lui. Pe mine, însă, nu mă păcălea. 
Nu făcea decât să-mi evite privirea. 

— N-avem despre ce să vorbim. 

— Ştiam că asta o să spui. De fapt, aveam de dat cu 
banul între asta şi „nu ştiu despre ce vorbeşti”. 

Dimitri nu mi-a răspuns decât printr-un oftat. 

— Şi totuşi, am unnat eu, avem ceva despre care să 
vorbim. Cum ar fi despre momentul în care ai fost cât pe 
ce să mă săruţi. Şi ce-ai vrut să spui prin „ceea ce e 
bine”? 

Tăcere. 

— Ai vrut să mă săruţi! am exclamat. îmi venea greu 
să-mi păstrez tonul scăzut. Am văzut clar, am insistat. 

— Simplul fapt că am vrea ceva nu înseamnă şi că aşa 
trebuie. 



— Dar ceea ce am zis eu... e adevărat, nu? Tu eşti 
capabil să iubeşti, nu? Acum îmi dau seama că, imediat 
după transformare, tu chiar ai crezut că n-ai putea. Şi 
probabil că nici nu puteai. Dar lucrurile s-au schimbat. 
Redevii tu însuţi. 

Dimitri mi-a aruncat o privire piezişă. 

— Da. Lucrurile s-au schimbat... însă unele nu. 

— OK, domnule Enigmă. Dar asta nu explică partea 
cu „ceea ce e bine”. 

Iritarea i-a umbrit trăsăturile. 

— Rose, am făcut o grămadă de lucruri rele, iar pe 
multe n-am cum să le mai îndrept vreodată sau să mi le 
răscumpăr. Singura mea variantă acum, dacă vreau să-mi 
recapăt viaţa, este să merg înainte, să opresc răul şi să 
fac ceea ce e bine. Şi ceea ce nu e bine este să-i iau 
femeia altui bărbat, a unuia pe care-1 simpatizez şi-l 
respect. Fur maşini. Dau buzna în casele altora. Dar 
există şi graniţe pe care n-o să le trec, indiferent cât aş... 

Deschiderea uşii din spatele motelului ne-a smuls din 
discuţia noastră, captându-ne întreaga atenţie. Nu e de 
mirare că viaţa mea amoroasă era atât de dată peste cap, 
dacă toate momentele mele mai profunde şi mai intime 
erau mereu întrerupte de situaţii pe muchie de cuţit. Şi, 
la urma urmei, nici nu mai avea importanţă, din moment 
ce niciodată, în vecii vecilor, nu m-aş fî aşteptat la o 
astfel de declaraţie: Ceea ce nu e bine este să-i iau 
femeia altui bărbat, a unuia pe care-I simpatizez şi-l 
respect. 



Noile întâmplări au căpătat prioritate. Victor a ieşit 
din clădire, încadrat de-o parte şi de cealaltă de Robert şi 
de Jill. Aproape că mă aşteptasem s-o văd legată, şi mă 
surprindea faptul că îi însoţea atât de liniştită. Prea 
liniştită, mi-am dat seama imediat. Nu era ceva firesc. în 
mişcările ei era ceva aproape de robot: fusese constrânsă 
la docilitate. 

— Forţa de constrângere, a comentat încet Dimitri, 
dându-şi şi el seama de acelaşi lucru. Tu ia-1 pe Victor. 
Eu mă ocup de Robert. 

Am încuviinţat. 

— Jill o s-o rupă la fugă imediat cum dispare 
constrângerea. Aşa sper. 

Nu m-ar fi mirat din partea ei să se alăture încăierării, 
dar aşa ceva ar fi adus mai mult rău decât bine. Aveam 
să aflăm răspunsul cât de curând. 

Din fericire, nu era nimeni altcineva prin preajm. Era 
încă destul de devreme. Am ţâşnit şi eu şi Dimitri din 
ascunzătoarea noastră, traversând în câteva clipe spaţiul 
parcării. Doi dhampiri sănătoşi puteau să întreacă la 
fugă doi moroi bătrâni la orice oră. Şi, oricât de abili ar 
fi fost ei, cei doi fraţi nu se aşteptaseră la apariţia 
noastră. 

Cu coada ochiului, l-am putut zări pentru o fracţiune 
de secundă pe Dimitri comutându-se la ipostaza lui de 
zeu al războiului, aprig şi de neoprit. Apoi mi-am 
concentrat întreaga atenţie asupra lui Victor, aruncându- 
mi toată greutatea pe el şi doborându-1 la sol. S-a izbit cu 



putere de asfalt, iar eu l-am imobilizat imediat, după care 
i-am repezit un pumn în nasul pe care i l-am umplut de 
sânge. 

— Bine lucrat, a icnit el. 

— Nici nu ştii de când aşteptam să fac asta, i-am 
răspuns printre dinţi. 

Cu toată durerea şi sângele, Victor a zâmbit. 

— Sigur că da. Eu tot credeam că Belikov era 
sălbaticul, dar în realitate tu erai, nu-i aşa? Tu eşti 
animalul necontrolat, care nu e capabil să judece mai 
presus de bătaie şi de omor. 

L-am apucat de cămaşă şi m-am aplecat spre el. 

— Eu? Nu eu sunt cea care a torturat-o pe Lissa 
pentru propriile interese. Nu eu sunt cea care şi-a 
transformat propria fată în strigoi. Şi sunt al naibii de 
sigură că nici cea care şi-a folosit forţa de constrângere 
ca să răpească o fată de cincisprezece ani! 

Spre dezgustul meu, şi-a păstrat acelaşi zâmbet 
înnebunitor. 

— Ea e preţioasă, Rose. Foarte, foarte preţioasă. 
Habar n-ai cât de preţioasă poate să fie. 

— Ea nu e un obiect pe care să-l manipulezi tu! am 
ţipat. Ea e... aaa! 

Pământul a început deodată să se zgâlţâie sub mine: 
un cutremur în miniatură, cu epicentrul în dreptul nostru. 
Asfaltul s-a cabrat, oferindu-i lui Victor un punct de 
sprijin, astfel încât să mă arunc de pe el. N-a fost un 
brânci prea energic, şi mi-aş fi recăpătat lesne echilibrul 



dacă nu s-ar fi unduit solul în jurul meu, rostogolindu-se 
ca valurile oceanului, încercând să mă doboare. Victor 
îşi întrebuinţa magia pământului, controlând suprafaţa pe 
care ne aflam. Strigăte slabe de mirare m-au infonnat că 
şi ceilalţi resimţeau un pic din el, însă magia era în mod 
clar îndreptată împotriva mea. 

Totuşi, nu fără un preţ de plătit. Victor era bătrân: un 
bătrân pe care tocmai îl trântisem pe asfalt şi-l lovisem 
cu pumnul. Durerea şi epuizarea fizică îl copleşeau, iar 
respiraţia lui anevoioasă îmi spunea că exercitarea unei 
magii atât de puternice — era un lucru pe care nu-1 mai 
văzusem niciodată la vreun utilizator al pământului — îi 
consuma şi ultimul dram de energie rămasă. 

Un singur pumn zdravăn. Atât îmi trebuia. Un singur 
pumn zdravăn l-ar fi pus jos şi l-ar fi scos din luptă. 
Numai că eu eram cea pusă jos. Literalmente. Oricât m- 
aş fi străduit, micul meu cutremur personal mă biruia, 
doborându-mă în genunchi. Eram şi acum în rochia aia 
tâmpită, ceea ce însemna că picioarele mele abia 
vindecate aveau să se umple din nou de julituri. Şi, de 
îndată ce am căzut, asfaltul s-a ridicat în jurul meu. Mi- 
am dat seama că Victor avea să mă prindă în captivitate, 
creând în jurul meu o carceră din piatră. Or, aşa ceva nu 
puteam să-i pennit. 

— Toţi muşchii ăia, degeaba, a icnit Victor, în timp ce 
transpiraţia îi şiroia pe faţă. Nu-ţi folosesc la nimic, până 
la urmă. Adevărata putere e în minte. In şiretenie. 
Controlând-o pe Jillian o controlez pe Vasilisa. Prin 



Vasilisa, îi controlez pe Dragomiri, iar de la ei... pe toţi 
moroii. Asta înseamnă puterea. Asta înseamnă forţa. 

Cea mai mare parte a tiradei lui îngâmfate a trecut pe 
lângă mine. Numai că tot a rămas ceva: Controlând-o pe 
Jillian, o controlez pe Vasilisa. Pe Lissa. Nu puteam să-i 
permit să-i facă ei vreun rău. Nu puteam să-i pennit să 
se folosească de ea. De fapt, nu puteam să-i pennit să se 
folosească nici de Jill. Lissa îmi dăruise un chotki, ceva 
între o brăţară şi un rozariu. Era o moştenire a 
Dragomirilor, încredinţată celor care apărau familia. 
Asta era datoria mea: să-i apăr pe toţi Dragomirii. 
Străvechea mantră a gardienilor mi-a răsunat în minte: 
Ei au prioritate. 

Cu o îndemânare pe care nu ştiam că aş avea-o, m-am 
apucat de asfaltul tremurător şi am încercat să mă ridic 
din nou în picioare. Am şi reuşit, dansând practic în 
parcarea aceea. Şi, în timp ce-1 fixam cu privirea pe 
Victor, am simţit acel lucru asupra căruia mă avertizase 
Sonya: catalizatorul. Scânteia menită să aprindă 

întunericul pe care-1 adunasem şi-l tot adunasem din 
Lissa. Privindu-1 pe el, am văzut tot răul din viaţa mea 
concentrat într-o singură persoană. Să fi fost întru totul 
adevărat? Nu, nu tocmai. Insă el îi făcuse rău celei mai 
bune prietene a mea: aproape c-o omorâse. Se jucase cu 
mine şi cu Dimitri, complicând ceea ce deja era o relaţie 
foarte încurcată. Acum, încerca să-i manipuleze pe alţii. 
Când avea să se sfârşească? Oare când aveau să înceteze 
relele lui? Vederea mi s-a înceţoşat de pete roşii şi negre. 



Am auzit o voce strigându-mă pe nume: a Sonyei, cred. 
Doar că, în momentul acela, pentru mine nu mai exista 
altceva pe lume în afara lui Victor şi a urii mele faţă de 
el. 

M-am aruncat asupra lui, alimentată de furie şi de 
adrenalină, sărind în afara epicentrului acelui cutremur 
care ameninţa să mă înghită. încă o dată, am sărit pe el, 
dar n-am mai atins solul. Ne schimbaserăm puţin poziţia, 
aşa că, în loc să ne trântim pe asfalt, ne-am izbit de 
peretele din beton... cu exact aceeaşi forţă cu care aş fi 
aruncat un strigoi. Capul lui Victor s-a îndoit pe spate în 
momentul impactului. Am auzit un pârâit neobişnuit, 
după care Victor s-a prelins pe jos. M-am lăsat imediat 
lângă el, apucându-1 de braţe şi zgâlţâindu-1. 

— Ridică-te! am ţipat. Ridică-te şi luptă-te cu mine! 

Dar, indiferent cât l-aş fi zguduit eu sau cât aş fi urlat, 
Victor tot nu putea să stea pe picioare. Tot nu putea să se 
mişte singur. 

Două braţe m-au înşfăcat, străduindu-se zadarnic să 
mă smulgă de pe el. 

— Rose... Rose! Gata. încetează. 

N-am luat în seamă vocea, n-am luat în seamă 
braţele. Eram toată numai furie şi energie, simţind 
dorinţa — ba nu, nevoia — ca Victor să mă înfrunte, o 
dată pentru totdeauna. Brusc, m-a învăluit o senzaţie 
stranie, de parcă mi s-ar fi plimbat vârfurile degetelor 
cuiva pe piele. Dă-i drumul. N-aş fi vrut s-o fac, dar, 
pentru o fracţiune de secundă, mi s-a părut că ar fi o idee 



rezonabilă. Mi-am slăbit puţin strânsoarea, suficient 
pentru ca braţele acelea să mă smucească de pe el. Şi, 
uite-aşa, m-am trezit brusc din ameţeală şi mi-am dat 
seama ce se petrecuse. Cea care mă trăsese fusese 
Sonya, şi ea îşi folosise o fărâmiţă din puterea de 
constrângere, doar aşa reuşind să mă ia de-acolo şi să mă 
facă să-i dau drumul lui Victor. Puterea ei era suficient 
de mare încât să nu aibă nevoie de contactul vizual. M-a 
ţinut în continuare în stăpânirea ei, chiar dacă ştia, fără 
îndoială, că asta însemna risipă de efort. 

— Trebuie să-l opresc, am zis, zvârcolindu-mă în 
strânsoarea ei. Trebuie să-l fac să plătească. 

Şi m-am întins din nou spre el. 

Sonya a renunţat la constrângerea fizică, apelând în 
schimb la cuvinte. 

— Rose, a plătit! E mort. Nu-ţi dai seama? E mort. 
Victor e mort. 

Nu, nu-mi dădusem seama; cel puţin, nu de la 
început. Tot ce vedeam era obsesia mea oarbă, nevoia 
mea de a ajunge la Victor. Dar atunci, cuvintele ei au 
pătruns până la mine. Când l-am înşfăcat pe Victor, i-am 
simţit moliciunea trupului, l-am văzut ochii care 
priveau, inexpresivi, spre... nimic. Sentimentul acela 
nebunesc, învolburat, din mine s-a stins treptat, lăsând 
locul şocului. Strânsoarea mi-a slăbit în timp ce mă 
holbam la el şi înţelegeam cu adevărat ce-mi spusese ea. 

înţelegeam ce făcusem. 



Apoi, am auzit un sunet îngrozitor. Un vaiet scăzut a 
răzbătut prin zidul îngheţat al ororii din mintea mea. Mi- 
am întors privirea, alannată, şi l-am văzut pe Dimitri, 
împreună cu Robert. Robert avea braţele imobilizate la 
spate şi Dimitri îl ţinea fără pic de efort, chiar dacă 
moroiul făcea tot ce-i stătea în puteri — fără succes — 
ca să se elibereze. Jill era în apropiere, privindu-ne pe 
toţi stingherită, tulburată şi înfricoşată. 

— Victor! Victor! 

Strigătele lui Robert erau sugrumate de hohotele 
plânsului şi la fel de inutile ca eforturile mele de a-1 face 
pe Victor să stea pe picioare. Mi-am întors privirea spre 
cadavrul din faţa mea, cu greu venindu-mi să cred ceea 
ce făcusem. Avusesem impresia că gardienii fuseseră 
smintiţi reacţionând astfel faţă de faptul că Eddie 
omorâse un moroi, însă acum începeam să înţeleg. Una 
era să ucizi un monstru, cum erau strigoii. Insă viaţa 
cuiva, chiar şi a cuiva care... 

— Ia-1 de-aici! 

Sonya era atât de aproape de mine, încât neaşteptata 
ei exclamaţie m-a făcut să tresar. Şi ea îngenunchease, 
însă acum sărise în picioare, întorcându-se spre Dimitri. 

— Du-1 de-aici! Cât poţi de departe! 

Dimitri a părut mirat, însă energia din tonul ei 
poruncitor l-a pus imediat în mişcare. A început să-l 
târască după el pe Robert, îndepărtându-1. După câteva 
clipe, s-a răzgândit şi şi l-a săltat pur pur şi simplu pe 
umăr, cărându-1 astfel mai repede. M-aş fi aşteptat să 



aud ţipete de protest, însă Robert amuţise. Era cu ochii 
spre cadavrul lui Victor: o privire atât de pătrunzătoare, 
încât părea capabilă să sfredelească o gaură prin cineva. 
Sonya, nelăsându-se pradă aceloraşi imagini fanteziste 
ca ale mele, s-a aruncat între cei doi fraţi, lăsându-se din 
nou jos şi acoperind trupul lui Victor cu al ei. 

— Scoate-1 de-aici! a strigat din nou. încearcă să-l 
readucă la viaţă pe Victor! Şi ar deveni atins de umbră! 

Eu eram încă derutată şi tulburată, încă îngrozită de 
ceea ce făcusem, însă primejdia din afirmaţia ei m-a 
izbit cu toată puterea. Nu trebuia să-i permitem lui 
Robert să-l readucă la viaţă pe Victor. Cei doi fraţi erau 
şi- aşa destul de primejdioşi şi fără să fie legaţi pe plan 
spiritual. Nu trebuia să-i pennitem lui Victor să 



invoce fantomele, aşa cum puteam eu să fac. Victor 
trebuia să rămână mort. 

— N-are nevoie să atingă corpul? am întrebat. 

— Ca să finalizeze legătura, da. Insă în clipa asta 
foloseşte un volum imens de spirit, rechemându-i 
sufletul lui Victor şi făcându-1 să rămână în preajmă, mi- 
a explicat ea. 

După ce Dimitri şi Robert nu s-au mai văzut, Sonya 
mi-a cerut s-o ajut la îndepărtarea cadavrului. Făcuserăm 
prea mult zgomot şi era chiar de mirare că nu ieşise 
nimeni încă. Jill ni s-a alăturat şi l-am mutat fără ca eu 
să-mi dau seama cu adevărat ce fac. Sonya a găsit cheile 
CR-V-ului asupra lui Victor şi a rabatat bancheta din 
spate, ca să mărească spaţiul portbagajului. Ne-am 
înghesuit înăuntru, fiind nevoie să stăm toate trei 
ghemuite, ca să nu fim văzute. După puţin timp, am 
auzit voci, semn că lumea venise să vadă ce s-a 
întâmplat. Nu ştiu cât timp au zăbovit în parcare, ci doar 
că, din fericire, nu le-a trecut prin cap să caute şi prin 
maşini. Vreţi să fiu sinceră? De-abia dacă mai aveam 
vreo câteva gânduri coerente. Furia aceea turbată îmi 
trecuse, însă mintea îmi era vraişte. 

Se pare că nu mai eram în stare să mă agăţ de nimic 
concret. Mă simţeam bolnavă şi nu făceam altceva decât 
să urmez ordinele Sonyei: să stau ghemuită şi, pe cât 
posibil, să nu privesc spre cadavrul lui Victor. 



Chiar şi după ce nu s-au mai auzit vocile, ea ne-a mai 
ţinut acolo, în maşină. In cele din urmă, a răsuflat adânc 
şi şi-a îndreptat atenţia spre mine. 

— Rose? 

N-am răspuns imediat. 

— Rose? 

— Mda? am rostit, cu o voce frântă. 

în schimb, vocea ei era liniştitoare şi mieroasă. 
Simţeam iarăşi furnicături pe piele, însoţite de nevoia de 
a-i face pe plac. 

— Vreau ca tu să te uiţi la cei morţi. Deschide-ţi ochii 
pentru ei. 

La morţi? Nu. îmi simţeam mintea şi-aşa scăpată de 
sub control, dar mai aveam destulă raţiune cât să-mi dau 
seama că aducerea fantomelor aici ar fi o idee proastă. 

— Nu pot. 

— Ba poţi, mi-a zis. Te ajut eu. Te rog. 

Nu puteam să mă împotrivesc constrângerii. 
Extinzându-mi simţurile, mi-am îndepărtat zidurile de 
care mă înconjuram. Erau zidurile care blocau accesul 
spre mine al celor din lumea morţilor, al fantomelor care 
mă urmăreau pretutindeni. în câteva clipe, în faţa mea au 
apărut tot felul de chipuri translucide, unele semănând 
cu feţe nonnale, iar altele cumplite, înfiorătoare. Aveau 
gurile deschise, vrând să vorbească, dar fiindu-le cu 
neputinţă. 

— Ce vezi? m-a întrebat Sonya. 

— Spirite, i-am răspuns în şoaptă. 



— Pe Victor îl vezi? 

Mi-am încordat privirea spre roiul de feţe, căutând 
vreuna cunoscută. 

— Nu. 

— Alungă-le la loc, a zis ea. Ridică-ţi înapoi zidurile. 

Am încercat să fac aşa cum îmi spunea, dar mi-era 
greu. Nu aveam voinţă suficientă. M-am simţit 
încurajată din afară şi mi-am dat seama că Sonya încă-şi 
exercita constrângerea asupra mea. Ea nu putea să facă 
să dispară fantomele, însă simţindu-i sprijinul şi 
hotărârea, m-am întărit. Am reuşit să-i alung pe dece- 
daţii lipsiţi de tihnă. 

— înseamnă că s-a dus, a zis Sonya. Ori a fost mistuit 
complet de lumea morţilor, ori rătăceşte, ca un spirit 
neodihnit. Oricum ar fi, e clar că toate firele care-1 mai 
legau de viaţă s-au rupt. Nu mai poate să se întoarcă. 
Du-te să-l iei pe Dimitri, i-a zis apoi lui Jill. 

— Dar nu ştiu unde e, a replicat Jill, nedumerită. 

Sonya i-a zâmbit, dar nu şi cu ochii. 

— Pe-aproape, sunt convinsă. Şi e atent la toate. 
Plimbă-te în jurul motelului, al cvartalului, pe unde vrei. 
O să te găsească el. 

Şi Jill s-a dus, fără să mai fie nevoie de constrângere. 
După plecarea ei, mi-am îngropat faţa în palme. 

— O, Doamne. O, Doamne. Tot timpul, n-am vrut s-o 
recunosc, dar aşa e: sunt o criminală. 

— Nu te gândi acum la asta, m-a sfătuit Sonya. 



Atitudinea ei, de persoană care prelua controlul, era 
aproape reconfortantă. Aproape. Era mai uşor să asculţi 
ordine decât să te descurci pe cont propriu. 

— Lasă pe mai târziu vinovăţia, a continuat ea. 
Deocamdată trebuie să ne debarasăm de cadavru. 

Descoperindu-mi ochii, m-am silit să privesc spre 
Victor. Un val de greaţă mi s-a ridicat până-n gât, iar 
senzaţiile acelea nebuneşti au început să se învârtească şi 
mai necontrolat. Am izbucnit intr-un râs aspru. 

— Da. Cadavrul. Mi-ar fi plăcut să fie Sydney aici. 
Dar noi nu avem nicio poţiune magică. Şi soarele n-o să- 
1 distrugă. Ciudat nu? Strigoii sunt mai greu de ucis... 
mai greu de ucis, mai uşor de înlăturat. 

Am râs din nou, fiindcă în vorbăria mea incoerentă 
era ceva familiar... da, eram ca Adrian, într-unul dintre 
momentele acelea bizare ale lui. Sau ca Lissa, când 
spiritul o împingea spre marginea prăpastiei. 

— Asta e, nu? am întrebat-o pe Sonya. Torentul... 
torentul despre care m-ai prevenit. Lissa a scăpat de 
spirit, dar el m-a învins până la unnă... exact ca pe 
Anna... exact ca în vis... o, Doamne. Ăsta e un vis, nu-i 
aşa? Dar nu pot să mă trezesc... 

Sonya mă privea fix, cu ochii ei albaştri măriţi de... 
de ce? De teamă? De batjocură? De alarmă? S-a întins 
spre mine şi m-a luat de mână. 

— Rămâi cu mine, Rose. îl alungăm noi. 



O uşoară bătaie în geam ne-a făcut pe amândouă să 
tresărim după care Sonya le-a deschis lui Dimitri şi lui 
Jill. 

— Robert unde e? s-a interesat ea. 

Dimitri a aruncat o privire în jos, spre Victor, după 
care a întors prompt capul. 

— Inconştient, ascuns intr-un tufiş, după colţ. 

— încântător, a apreciat Sonya. Crezi că e înţelept? 
Să-l lăsăm aici? 

— Mi-am închipuit că n-ar fi înţelept să fiu văzut 
cărând în braţe un tip fără simţire, a răspuns el, ridicând 
din umeri. Şi, la drept vorbind... da, cred că ar trebui să-l 
lăsăm aici. O să se trezească. El nu e un fugar căutat. Şi, 
fără Victor, e... mă rog, nu inofensiv. Dar mai puţin 
dăunător. Oricum, nu putem să-l cărăm după noi întruna. 

Am izbucnit iarăşi în râs, în acel râs care până şi mie 
mi se părea dezechilibrat, isteric. 

— E inconştient. Nonnal. Nonnal. Tu poţi să faci 
asta. Tu poţi să faci ce e bine. Eu, nu. Mi-am coborât 
privirea spre Victor. „Un animal”, a zis el. Avea 
dreptate. Incapabil de o judecată superioară... 

M-am cuprins singură cu braţele, înfigându-mi 
unghiile în came cu atâta putere, încât a ţâşnit sângele. 
Durerea fizică face să plece durerea mentală. Nu aşa 
spunea mereu Lissa? 

Dimitri m-a privit fix, după care a întors capul spre 
Sonya. 

— Ce s-a întâmplat? a întrebat-o, stârnitor. 



îl văzusem de-atâtea ori riscându-şi viaţa, dar 
niciodată, până acum, nu arătase cu adevărat înfricoşat. 

— Spiritul, i-a răspuns Sonya. L-a tot absorbit, şi iar 1- 
a absorbit, atât de mult timp... şi a reuşit să-l înfrâneze. 
Cu toate acestea, el a stat la pândă. Mereu, la pândă... S- 
a încruntat puţin, dându-şi poate seama că începea să 
vorbească la fel ca mine. Atunci, s-a întors spre Jill şi a 
întrebat-o: E din argint? 

Jill şi-a lăsat ochii spre medalionul în fonnă de inimă 
pe care-1 purta la gât. 

— Aşa cred. 

— Poţi să mi-1 dai? 

Jill şi-a desfăcut închizătoarea lănţişorului şi i l-a 
îmnânat. Ţinându-1 între palme, Sonya şi-a închis ochii 
pentru o clipă, ţuguindu-şi buzele. După ce şi i-a 
deschis, mi-a întins mie medalionul. 

— Pune-ţi-1. 

Doar atingându-1, am simţit o furnicătură stranie. 

— Inima... Mi-am îndreptat privirea spre Dimitri, în 
timp ce-mi închideam lănţişorul. Ţi-aduci aminte? 
„Unde e inima?” ai întrebat. Şi uite-o. Uite... 

M-am întrerupt. Lumea, dintr-odată, a devenit mai 
clară. Gândurile mele învălmăşite au început, încetul cu 
încetul, să revină la locul lor, alcătuind o oarecare 
aparenţă de nonnalitate. I-am fixat cu privirea pe 
însoţitorii mei — pe cei vii — abia acum văzându-i cu 
adevărat. Mi-am dus degetele spre medalion, atingându- 
1 . 



— E un fannec de lecuire. 

Sonya a încuviinţat. 

— Nu ştiam dac-o să aibă efect şi asupra minţii. Nu 
cred să fie o rezolvare pennanentă... dar, cu ajutorul lui, 
şi al voinţei tale, o să fii bine o vreme. 

Am încercat să nu dau prea mare atenţie acestor din 
unnă cuvinte. O vreme. în schimb, am încercat să înţeleg 
ceva din lumea care mă înconjura. Sau ce era cu 
cadavrul din faţa mea. 

— Ce-am făcut? am întrebat în şoaptă. 

Jill m-a cuprins cu un braţ, însă Dimitri a fost cel care 
mi-a răspuns. 

— Ceea ce trebuia. 


DOUĂZECI ŞI NOUĂ 


ÎNTÂMPLĂRILE CARE AU URMAT au trecut ca 
prin ceaţă. Oricât ar fi ţinut Sonya în frâu efectele 
spiritului, n-avea nicio importanţă. încă eram sub stare 
de şoc, încă nu eram capabilă să gândesc. M-au instalat 
pe scaunul din faţă, cât mai departe cu putinţă de Victor. 
Dimitri ne-a dus undeva — n-am prea fost atentă încotro 
— unde el şi Sonya s-au descotorosit de cadavru. Nu mi- 



au spus ce-au făcut, ci doar că „s-au ocupat de el”. Iar eu 
n-am cerut amănunte. 

Pe urmă, ne-am întors, îndreptându-ne spre Curte. 
Sonya şi Dimitri s-au întrecut lansând variante despre 
ceea ce era de făcut când aveam să ajungem. Dat fiind 
faptul că nimeni nu reuşise încă să-mi dovedească 
nevinovăţia, planul actual era ca Sonya s-o însoţească pe 
Jill la Curte. Jill a întrebat dacă ar putea să-şi sune 
părinţii, ca să-i anunţe că era teafără, însă Dimitri a fost 
de părere că ar fi însemnat un risc pentru siguranţa 
noastră. Sonya a promis c-o să încerce să ia legătura cu 
Emily în vis, ceea ce a făcut-o pe Jill să se simtă mai 
bine. 

M-am împăcat cu drumul încercând s-o vizitez pe 
Lissa. Concentrându-mă la ea, mă mai îndepărtam de 
acel oribil sentiment de vinovăţie şi de pustietatea pe 
care le simţeam, de oroarea a ceea ce-i făcusem lui 
Victor. Când eram cu Lissa, nu mai eram eu şi în clipa 
asta era cea mai mare dorinţă a mea. Nu voiam să fiu eu. 

Numai că lucrurile nu stăteau tocmai perfect nici 
pentru ea. Ca de fiecare dată, mai multe probleme o 
împovărau. Se simţea aproape — atât, atât de aproape — 
de descoperirea persoanei care o asasinase pe Tatiana. 
Răspunsul părea să-i fie la îndemână, dacă măcar putea 
să se mai apropie doar puţin. Gardienii îl săltaseră pe 
Joe, îngrijitorul, şi, după destulă persuasiune — aveau ei 
metodele lor, care nu solicitau constrângeri magice — el 
recunoscuse că-1 văzuse pe moroiul cu mâna strâmbă în 



clădirea mea în noaptea crimei. Toate stăruinţele n-au 
fost suficiente să-l determine pe Joe să recunoască faptul 
că fusese mituit: nici de individ, nici de Daniella. N-a 
mers cu mărturisirile decât până la faptul că, poate, 
fusese „un pic pe lângă” cu precizarea momentelor din 
noaptea aceea. Iar asta nu însemna, în niciun caz, o 
dovadă îndeajuns de importantă ca să mă disculpe. 

Lissa mai avea şi scrisoarea luată de la Ambrose, cea 
în care Tatiana fusese subtil ameninţată. Expeditoarea se 
opunea legii cu vârsta, considerând-o prea moale, 
dezaproba faptul că Tatiana încuraja utilizarea spiritului 
şi-şi exprima resentimentele privitoare la şedinţele 
secrete de antrenament. Chiar dacă tonul scrisorii era de 
o politeţe impecabilă, era clar că autoarea îi purta o 
serioasă pică reginei. Iar acest adevăr venea în sprijinul 
teoriei cu mobilul politic. 

Evident, existau însă şi destule motive personale 
pentru comiterea crimei. Sordida încurcătură cu 
Ambrose, Blake şi femeile implicate îi desemna pe 
fiecare dintre ei ca posibil asasin. Prezenţa pe listă a 
Daniellei Ivashkov însemna un pennanent motiv de stres 
pentru Lissa, care nu îndrăznea să sufle o vorbă faţă de 
Adrian. Consolarea era că mituirea de care se făcea 
vinovată Daniella avusese ca scop scoaterea din cauză a 
lui Adrian... nu în întărirea învinuirii mele. Moroiul 
necunoscut plusase la mita aceea. E clar că, dacă ea ar fi 
fost asasinul Tatianei, Daniella ar fi trebuit să plătească 
pentru ambele minciuni ale lui Joe. 



Şi, evident, asupra minţii Lissei apăsa şi acel ultim 
test. Ghicitoarea. Acea ghicitoare care părea să aibă atât 
de multe răspunsuri... şi, cu toate acestea, absolut 
niciunul. Ce trebuie să posede o regină, ca să-şi 
guverneze cu adevărat poporul? Intr-un fel era mai greu 
decât celelalte teste. Acelea avuseseră o componentă 
palpabilă, ca să spunem aşa. Acesta, în schimb? Nu mai 
era vorba decât despre propria-i inteligenţă. Nu despre 
aprinderea unui foc. Nu despre temeri cu care să te 
confrunţi. 

Detesta şi faptul că lua ghicitoarea atât de în serios. 
Nu mai avea nevoie s-o streseze şi asta, pe lângă toate 
celelalte întâmplări curente. Viaţa ar fi fost mai simplă 
dacă ar fi tratat în continuare testele doar ca pe un truc 
prin care câştigam timp. Curtea se umplea din ce în ce 
mai mult de cei sosiţi să asiste la alegeri, şi tot mai mulţi 
dintre aceştia — spre marea ei mirare — îi închinau ei 
susţinerea. Cu greu mai putea să facă un pas pe undeva 
fără ca lumea să strige despre „dragon”, sau despre 
„renaşterea Alexandrei”. Se împrăştiase şi vestea despre 
atentat, ceea ce părea să-i fi îndârjit chiar şi mai mult 
suporterii. 

Dar, desigur, Lissa întâmpina încă şi destulă opoziţie. 
Cel mai important argument împotriva ei era acelaşi 
vechi obstacol legal: ea nu avea să fie eligibilă la vremea 
votului propriu-zis. Un alt obstacol în calea ei era vârsta. 
Era prea tânără, susţineau adversarii ei. Cine şi- ar dori 
un copil pe tron? Insă admiratorii Lissei nici nu voiau să 



audă. Aminteau fără încetare de domnia tinerei 
Alexandra şi de minunile înfăptuite de Lissa prin 
vindecările ei. Vârsta nu era relevantă. Moroii au nevoie 
de sânge tânăr, strigau ei. în acelaşi timp, cereau ca 
legea electorală să fie modificată. 

Deloc surprinzător, oponenţii ei nu uitau să invoce 
faptul că ea era legată de cea care a asasinat-o pe regină. 
Aş fi crezut că asta ar reprezenta cea mai mare problemă 
împotriva candidaturii ei, însă Lissa fusese atât de 
convingătoare cu privire la cât de mult o şocasem şi o 
trădasem, încât mulţi considerau că alegerea ei ca regină 
chiar ar fi putut să îndrepte răul comis de mine. Ea se 
mai folosise şi de câte puţină constrângere ori de câte ori 
se pusese subiectul pe tapet, ceea ce contribuise mult la 
crearea impresiei celorlalţi cum că ea se disociase acum 
total faţă de mine. 

— M-am săturat până peste cap de toate astea, îi 
spunea lui Christian, în camera ei. 

Se gândise că-şi poate găsi scăparea doar acolo, iar 
acum stătea întinsă în pat, în braţele lui. Mama era 
acolo, de gardă. 

— Chestia asta cu regina a fost o idee oribilă, s-a 
plâns Lissa. 

Christian i-a mângâiat părul. 

— Nu-i aşa. Abe zice că alegerile or să se amâne din 
cauza tulburărilor create. Şi, oricât te-ai văicări tu, ştiu 
că eşti mândră că ai reuşit până acum. 



Aşa şi era. Testul cu potirul redusese la jumătate 
numărul candidaţilor. Mai rămăseseră doar cinci. Ariana 
Szelsky era printre ei, ca şi vărul Daniellei, Rufus Tarus. 
Lissa era a treia, iar Marcus Lazar şi Mărie Conta 
întregeau grupul. Ronald Ozera nu reuşise să treacă. 

Atunci, a luat cuvântul mama. 

— N-am văzut aşa ceva de când mă ştiu: e incredibil 
cât de mulţi te sprijină. Consiliul şi toţi ceilalţi din 
familiile regale nu au nicio obligaţie de a modifica 
legea. Dar vocea mulţimii e foarte puternică... şi din 
câştigarea simpatiei „celor din popor" ar putea să aibă de 
câştigat unii din familiile regale. Susţinerea dreptului tău 
la candidatură s-ar reflecta în mod sigur foarte bine 
asupra câtorva familii ieşite din graţii. Tot ceea ce-i 
împiedică este gândul că tu ai putea chiar să câştigi. Aşa 
că nu fac decât să se certe întruna. 

Lissa a încremenit. 

— Să câştig... dar asta n-ar fi posibil, în realitate, nu-i 
aşa? Ariana e ca şi învingătoare, corect? 

Victoria ei nu făcuse niciodată parte din planul acesta 
nebunesc, iar acum, rămânând atât de puţini candidaţi, 
presiunea aducerii Arianei pe tron devenea chiar şi mai 
mare. Cel puţin din punctul de vedere al Lissei, ceilalţi 
candidaţi nu vădeau vreun semn promiţător pentru 
îmbunătăţirea vieţii moroilor. Ariana trebuia să fie 
câştigătoarea. 

— Eu aşa aş zice, a răspuns Janine, şi în vocea ei se 
simţea mândria, dată fiind apropierea atât de mare faţă 



de familia Szelsky. Ariana e extrem de inteligentă şi de 
competentă, şi majoritatea lumii ştie asta. O să-i trateze 
cu dreptate pe dhampiri... cu mult mai multă decât unii 
dintre ceilalţi candidaţi. Deja a vorbit în favoarea 
schimbării legii cu vârsta. 

Lissei i s-a strâns stomacul la gândul că ar fi putut să 
apară legi şi mai rele care să-i oprime pe dhampiri. 

— Doamne, sper să câştige ea. Nu se poate să mai 
iasă rău şi altceva. 

O bătaie în uşă a făcut ca maică-mea să treacă 
instantaneu în desăvârşita ipostază a gardianului, dar 
numai până când Lissa a anunţat: 

— E Adrian. 

— Mă rog, a bombănit Christian, cel puţin a nimerit 
ceva mai bine decât de obicei. 

Şi, intr-adevăr, iubitul meu şi-a făcut intrarea în 
cameră, învăluit în de-acum obişnuitele lui arome de 
tutun şi de alcool. Drept e că viciile lui reprezentau cea 
mai neînsemnată dintre preocupările mele, dar tot mă 
sâcâia gândul că avea nevoie de prezenţa mea personală 
ca să-l forţeze la o bună purtare. Asta-mi amintea de 
visul în care-mi spusese că eu sunt puterea lui. 

— Toată lumea sus, a comandat el, părând extrem de 
încântat de sine. Avem de făcut o vizită. 

Lissa s-a ridicat în capul oaselor, nedumerită. 

— Despre ce tot vorbeşti? 

— N-am de gând să-mi mai pierd vremea cu Blake 
Lazar, l-a avertizat Christian. 



— Suntem doi, l-a asigurat Adrian. Dar am pe 
altcineva mai bun. Şi mai atrăgător. Vă amintiţi când v- 
aţi întrebat cât de apropiată o fi fost Serena de Grant? Ei 
bine, se pare că puteţi s-o întrebaţi personal. Am găsit-o. 
Şi, da, n-aveţi pentru ce. 

O uşoară încruntare i-a încreţit fruntea mamei. 

— Ultima oară când am auzit despre ea, Serena fusese 
trimisă să predea la o şcoală. Una de pe Coasta de Est, 
cred. 

După atacul strigoilor, în care Grant şi alţi câţiva 
fuseseră omorâţi, gardienii se hotărâseră s-o retragă 
pentru o vreme pe Serena din serviciul activ de 
bodyguard. Ea fusese singura supravieţuitoare dintre 
gardieni. 

— Aşa e, dar fiind vară, au chemat-o înapoi, să ajute 
la ţinerea sub control a mulţimii venite pentru alegeri. 
Acum lucrează la porţile principale. 

Lissa şi Christian au schimbat o privire între ei. 

— Trebuie să stăm de vorbă cu ea, s-a entuziasmat 
Lissa. Ea s-ar putea să ştie pe cine învăţa Grant în secret 
să lupte. 

— Dar asta nu înseamnă că vreunul dintre ei ar fi 
asasinat-o pe Tatiana, le-a atras atenţia mama. 

Lissa a încuviinţat. 

— Nu, dar o legătură există, dacă ne luăm după 
scrisoarea pe care ne-a dat-o Ambrose. Ea e acolo acum? 
La porţi? 



— Mda, a confirmat Adrian. Şi probabil că nici să-i 
dăm de băut n-o să fie nevoie. 

— Atunci, hai să mergem, a hotărât Lissa, sărind din 
pat şi căutându-şi pantofii. 

— Eşti sigură? a întrebat-o Christian. Ştii ce te- 
aşteaptă. 

Lissa a ezitat. Era „noaptea” târziu pentru moroi, dar 
asta nu însemna că toată lumea ar fi fost în pat; cu atât 
mai puţin la porţi, în ultima vreme pennanent asaltate 
de lume. Totuşi, disculparea mea era mult prea 
importantă, a concluzionat Lissa. 

— Mda. Hai să mergem. 

Cu mama în avangardă, prietenii mei şi-au croit drum 
spre intrarea în domeniile Curţii. („Poarta” inventată de 
Abe fusese, între timp, zidită la loc.) Curtea era 
înconjurată de ziduri înalte din piatră, multicolore, ceea 
ce contribuia şi mai mult la conturarea, în rândul 
oamenilor, a impresiei că era, de fapt, o şcoală pentru 
elite. Porţile din fier forjat ale intrării erau deschise, însă 
un grup de gardieni bloca drumul care pătrundea pe 
terenurile Curţii. In mod normal, ar fi fost nevoie doar de 
doi gardieni care să ocupe ghereta de la poartă. 
Efectivele suplimentare erau atât pentru afluxul mult mai 
mare al maşinilor, ale căror ocupanţi trebuiau supuşi 
întrebărilor de rigoare, cât şi pentru ţinerea sub control a 
mulţimii. Spectatorii stăteau aliniaţi pe ambele margini 
ale drumului, unnărind sosirea maşinilor, de parcă ar fi 
fost pe covorul roşu la o premieră. Janine ştia un drum 



ocolit, datorită căruia puteau să evite ceva lume... dar nu 
pe toată. 

— Nu-ţi fie frică, a sfătuit-o Christian pe Lissa, în 
timp ce treceau pe lângă un grup mai zgomotos decât 
altele, care o observase. Eşti candidată la tron. 
Comportă-te ca atare. O meriţi. Eşti cea din urmă dintre 
Dragomiri. O fiică de neam regal. 

Lissa i-a aruncat o scurtă privire uimită, mirată de 
înflăcărarea din vocea lui... şi de faptul că el, clar, credea 
în ceea ce spunea. Indreptându-şi spinarea, şi-a întors 
faţa spre fanii ei, zâmbind şi făcându-le cu mâna, ceea ce 
i-a entuziasmat şi mai şi. Ia totul în serios, şi-a amintit 
sieşi. Nu ne face istoria de ruşine. 

Până la urmă, să-şi facă loc prin mulţime până la 
poartă s-a dovedit o treabă mai simplă decât obţinerea 
câtorva minute de singurătate cu Serena. Gardienii erau 
copleşiţi şi insistau ca Serena să rămână pentru trierea 
nou-sosiţilor, însă mama a purtat o scurtă conversaţie cu 
gardianul aflat la comandă. A ţinut să-i reamintească 
importanţa persoanei Lissei şi s-a oferit să-i ţină locul 
Serenei pentru câteva minute. 

Serena se vindecase de multă vreme de urmările 
atacului strigoilor. Era de vârsta mea, blondă şi drăguţă. 
S-a arătat vizibil surprinsă de vederea fostei ei protejate. 

— Prinţesă, a salutat-o ea, păstrând formalităţile. Cu 
ce vă pot fi de folos? 



Lissa a tras-o deoparte din mănunchiul de gardieni 
ocupaţi să stea de vorbă cu şoferii moroi aliniaţi la 
poartă. 

— Poţi să-mi spui Lissa. Ştii asta. In definitiv, m-ai 
învăţat să înjunghii pernele. 

Serena i-a răspuns cu un mic zâmbet. 

— Vremurile s-au schimbat. E posibil să fiţi viitoarea 
noastră regină. 

— Puţin probabil, a răspuns Lissa, strâmbându-se. Cu 
atât mai puţin cu căi habar n-am cum să dezleg 
ghicitoarea, a completat în sinea ei. Dar să ştii că eu 
chiar am nevoie să mă ajuţi cu ceva. Tu şi cu Grant v-aţi 
petrecut mult timp împreună... ţi-a pomenit vreodată 
despre faptul că-i antrena pe moroi din ordinul Tatianei? 
Că ţinea, cum să zic, şedinţe secrete de pregătire pentru 
luptă? 

Chipul Serenei a trădat imediat răspunsul, dar ea şi-a 
abătut privirea. 

— N-am voie să vorbesc despre aşa ceva. Iar el nici 
măcar n-avea voie să-mi spună. 

Lissa a prins-o de braţ pe tânăra gardian, 
entuziasmată, făcând-o să tresară. 

— Trebuie să-mi spui ce ştii. Orice. Pe cine antrena... 
cum li se părea lor... cine reuşea. Orice. 

Serena s-a albit la faţă. 

— Nu pot, a şoptit ea. Totul se petrecea în secret. Din 
ordinul reginei. 



— Mătuşa mea a murit, a intervenit, brutal, Adrian. Şi 
tu însăţi ai spus că e posibil să stai de vorbă cu viitoarea 
regină. 

Asta i-a atras o privire furioasă din partea Lissei. 

Serena a mai şovăit puţin, după care a tras aer adânc 
în piept. 

— Pot să alcătuiesc o listă cu nume. Totuşi, e posibil 
să nu mi le amintesc chiar pe toate. Şi habar n-am cât de 
bine se descurcau... ci doar că multora le displăcea. 
Grant avea impresia că Tatiana îi alesese în mod 
intenţionat pe cei mai puţin dispuşi. 

— Mulţumesc, i-a zis Lissa, strângându-i mâna. Iţi 
mulţumesc foarte mult. 

Serena încă părea cuprinsă de suferinţă la gândul că 
avea să trădeze infonnaţia secretă. Ei au prioritate nu 
funcţiona chiar totdeauna când loialitatea ţi-era 
împărţită. 

— Totuşi, o să trebuiască să v-o dau mai târziu. Acum 
au nevoie de mine aici. 

Şi Serena s-a întors la postul ei, trimiţând-o pe mama 
înapoi la Lissa. Cât despre mine, m-am întors în propria 
realitate, în maşina care tocmai se oprise. Am clipit ca 
să-mi limpezesc vederea şi să examinez împrejurimile. 
Alt hotel. Deja trebuia să primim statutul de clienţi de 
bază. 

— Care-i treaba? 

— Facem popas, m-a infonnat Dimitri. Tu ai nevoie 
de odihnă. 



— Ba nu, n-am. Trebuie să mergem mai departe spre 
Curte. Trebuie s-o ducem acolo pe Jill la timp pentru 
alegeri. 

Scopul nostru iniţial, atunci când porniserăm s-o 
căutăm pe Jill, era să-i redăm Lissei dreptul de vot. între 
timp, ne trecuse prin minte că, dacă participarea Lissei 
dădea peste cap alegerile, surprinzătoarea apariţie a 
surorii ei foarte probabil avea să creeze la fel de multă 
senzaţie şi neîncredere. Un test genetic urma să înlăture 
orice îndoieli şi să-i confere Lissei puterea votului, însă 
confuzia iniţială era menită să ne dăruiască şi mai mult 
din timpul de care aveam atât de amarnică nevoie pentru 
descoperi rea asasinului. Cu toate dovezile aleatorii pe 
care le tot scoteau la iveală prietenii mei, tot nu aveau 
vreo ipoteză consistentă cu privire la un posibil vinovat. 

Dimitri mi-a aruncat o privire la modul nu mă minţi 
tu pe mine. 

— Tocmai ai vizitat-o pe Lissa. Alegerile sunt chiar 
acum? 

— Nu, am recunoscut. 

— Atunci, te odihneşti. 

— Dar mă simt bine, m-am răstit. 

Totuşi, cretinii n-au vrut să mă asculte. Cu cazarea au 
fost complicaţii, fiindcă niciunul dintre noi nu avea cârd 
de credit, iar politica hotelului nu accepta plata în 
numerar. Sonya şi-a exercitat forţa de constrângere, 
detenninându-1 pe recepţioner să creadă că, dimpotrivă, 



asta era politica hotelului, şi n-a trecut mult până să 
primim două camere învecinate. 

— Lasă-mă să vorbesc cu ea între patru ochi, i-a 
murmurat Dimitri Sonyei. Mă descurc eu. 

— Ai grijă, l-a prevenit Sonya. E încă fragilă. 

— Hei, voi de colo, eu sunt aici! am exclamat. 

Sonya a luat-o de braţ pe Jill şi a condus-o în una 
dintre camere. 

— Haide să comandăm ceva la room-service. 

Dimitri a deschis cealaltă uşă şi m-a privit, aşteptând. 
Oftând, am intrat şi m-am aşezat pe pat, încrucişându- 
mi braţele la piept. Camera era de o sută de ori mai 
frumoasă decât cea din Virginia de Vest. 

— Putem să comandăm şi noi ceva? 

El şi-a tras un scaun şi s-a aşezat în faţa mea, la doar 
câţiva paşi distanţă. 

— Mai întâi trebuie să vorbim despre ce s-a întâmplat 
cu Victor. 

— N-avem despre ce să vorbim, am replicat, 
deprimată. 

Sentimentele întunecate pe care mi le-am tot alungat 
în fundul minţii pe timpul drumului m-au copleşit dintr- 
odată. M-au înăbuşit. Mă simţeam mai afectată de 
claustrofobie decât în celulă. Vinovăţia era o închisoare 
în sine. 

— Intr-adevăr, sunt o criminală, aşa cum susţine toată 
lumea. N-are importanţă cum era Victor. L-am ucis cu 
sânge-rece. 



— N-a prea fost sânge-rece. 

— Pe naiba că n-a fost! am strigat, simţind cum din 
ochi încep să-mi ţâşnească lacrimile. Planul era să-i 
imobilizăm, pe el şi pe Robert, ca s-o putem elibera pe 
Jill. Să-i imobilizăm. Victor nu însemna un pericol 
pentru mine. Era un boşorog, pentru numele lui 
Dumnezeu! 

— Părea să însemne un pericol, m-a contrazis Dimitri, 
al cărui calm era invers proporţional cu isteria mea 
crescândă, ca de obicei. îşi folosea magia, a argumentat 
el. 

Am clătinat din cap, ascunzându-mi faţa între palme. 

— Nu putea să mă omoare. Probabil că nici măcar nu 
era în stare s-o mai ţină mult aşa. Puteam să aştept până 
obosea, sau să scap. Şi, ce naiba, chiar am scăpat! 
Numai că, în loc să-l capturez, am dat cu el intr-un zid 
din beton! Nu era un adversar pe măsura mea. Era un 
bătrân. Am omorât un bătrân. Da, poate că era un bătrân 
intrigant şi depravat, dar nu voiam să moară. Voiam să 
ajungă la loc după gratii. Voiam să-şi petreacă tot restul 
vieţii închis, trăind laolaltă cu crimele lui. Trăind, 
Dimitri. 

Părea ciudat că simţeam aşa ceva, dacă mă gândesc 
cât de mult îl uram pe Victor. Dar era adevărul: nu 
fusese o luptă dreaptă. Acţionasem fără să gândesc. 
Pregătirea mea se referise mereu la apărare şi la 
anihilarea monştrilor. Despre onoare nu fusese vorba 



niciodată, însă, brusc, pentru mine căpăta o însemnătate 
considerabilă. 

— N-a fost nici pic de onoare în ce i-am făcut lui. 

— Sonya spune că n-a fost vina ta. 

Vocea lui Dimitri era tot blândă, ceea ce, intr-un fel, 
mă făcea să mă simt şi mai rău. Mi-aş fi dorit să mă 
certe, să-mi confirme vinovăţia pe care o resimţeam. Mi- 
aş fi dorit să fie instructorul meu, cel care mă tot critica. 

— Ea zice că n-a fost decât o izbucnire violentă a 
spiritului, a continuat el. 

— A fost... M-am întrerupt, amintindu-mi pe cât 
puteam de bine toate acele imagini înceţoşate ale 
înfruntării. Apoi am continuat: Până atunci, nu 

înţelesesem niciodată cu adevărat prin ce-a trecut Lissa 
în cele mai grele momente ale ei. Doar l-am privit pe 
Victor... şi am văzut în el tot răul din lume... un rău pe 
care trebuia să-l opresc. Da, era un tip rău, dar nu merita 
aşa ceva. N-a avut nici cea mai mică şansă. 

Onoarea, mă tot gândeam. Ce onoare putea să fie în 
asta? 

— N-ai fost atentă la ce-am spus, Rose. N-a fost vina 
ta. Spiritul are o magie extrem de puternică, pe care noi 
abia dacă putem s-o înţelegem. Iar latura lui întunecată... 
ei bine, despre ea ştim că e capabilă de lucruri 
îngrozitoare. De lucruri care nu pot fi controlate. 



Mi-am ridicat privirea spre a lui. 

— Ar fi trebuit să fiu mai puternică. 

Iată-1 — gândul care stătea în spatele întregii mele 
vinovăţii, în spatele tuturor acelor sentimente oribile. 

— Ar fi trebuit să fiu mai puternică. Am fost slabă. 

Cuvintele liniştitoare din partea lui Dimitri nu s-au 
grăbit să apară. 

— Nu eşti invincibilă, mi-a zis, intr-un târziu. Nimeni 
nu se aşteaptă să fii. 

— Dar eu, da. Ceea ce am făcut... M-am oprit să-mi 
înghit nodul din gât. Ceea ce am făcut a fost de neiertat. 

Dimitri a căscat ochii, şocat. 

— Asta... asta-i o nebunie, Rose. Nu poţi să te 
pedepseşti pentru o faptă asupra căreia n-ai avut nicio 
putere. 

— Mda? Atunci, tu de ce tot... 

M-am întrerupt iarăşi, pentru că eram pe cale să-l 
acuz pe Dimitri că se pedepsea. Doar că... nu mai era 
cazul. Se simţea vinovat pentru faptele lui ca strigoi? 
Eram convinsă că da. Şi Sonya o recunoscuse. Dar, la un 
moment dat, pe parcursul călătoriei noastre, el începuse 
să-şi recapete controlul asupra propriei vieţi, puţin câte 
puţin. Ea mi-o spusese, dar abia acum înţelesesem cu 
adevărat. 

— Când? l-am întrebat. Când ţi-ai dat seama că poţi 
să trăieşti mai departe... chiar după toată vinovăţia pe 
care o simţeai? 



— Nu ştiu sigur. 

Dacă întrebarea mea l-o fi surprins, a ştiut s-o 
ascundă. Privirea lui era înlănţuită de a mea, dar nu 
tocmai concentrată spre mine. Misterul acela îi ocupa 
gândurile. 

— De fapt, s-a întâmplat pe bucăţele. La început, când 
au venit la mine Lissa şi Abe, cerându-mi să te scot din 
arest, am fost gata s-o fac, pentru că mi-o cerea ea. Pe 
urmă, cu cât mă gândeam mai mult, cu atât înţelegeam 
că era şi ceva personal. Nu puteam suport gândul că tu 
stai încuiată într-o celulă, izolată de lume 

Nu era drept. Nimeni nu ar trebui să trăiască aşa; şi 
deodată am înţeles că eu eram în aceeaşi situaţie... dar 
prin propria alegere. Mă izolam de lume, cu vinovăţia şi 
cu autoflagelarea mea. Mi se oferise o a doua şansă la 
viaţă, iar eu o aruncam. 

Eram încă tulburată, încă plină de furie şi de necaz, 
însă istorisirea lui mă obliga să stau liniştită şi să-l 
ascult, transfigurată. Rar aveai ocazia să-l auzi 
deschizându-şi inima. 

— M-ai auzit şi altă dată vorbind despre asta, a 
continuat. Despre scopul meu, de a aprecia micile detalii 
ale vieţii. Şi, pe cât înaintam în expediţia noastră, pe atât 
mai mult îmi aminteam cine sunt. Nu doar un luptător. 
Să lupţi nu e greu. Motivul pentru care luptăm contează 
de fapt, iar în noaptea aceea, pe alee, cu Donovan... S-a 
cutremurat, amintindu-şi. Acela a fost momentul în care 
aş fi putut să trec graniţa, devenind unul care luptă doar 



ca să omoare, fără noimă... dar tu m-ai tras înapoi, Rose. 
Acela a fost momentul de cotitură. Tu m-ai salvat... 
întocmai cum m-a salvat Lissa, cu ţepuşa. Am ştiut 
atunci că, dacă voiam să las în unnă ceea ce fusesem ca 
strigoi, trebuia să mă lupt ca să fiu ceea ce nu sunt ei. 
Trebuie să îmbrăţişez ceea ce resping ei: frumuseţea, 
iubirea, onoarea. 

în momentul acela, în mine erau două persoane. Una 
se simţea copleşită de bucurie. Auzindu-1 vorbind astfel, 
înţelegând că se luptă cu demonii din el şi că se apropie 
de victorie... ei bine, aproape că mi-a venit să sar în sus 
de bucurie. Asta-mi dorisem de atâta vreme pentru el. 
Numai că, în acelaşi timp, cuvintele lui înălţătoare nu 
făceau decât să-mi amintească de cât de jos mă 
prăbuşisem. Aşa că suferinţa şi autocompătimirea au pus 
din nou stăpânire pe mine. 

— Atunci, ar trebui să înţelegi, am rostit, cu 
amărăciune. Tocmai ai spus-o: onoarea. Contează. O 
ştim amândoi. Eu mi-am pierdut-o pe a mea. Mi-am 
pierdut-o acolo, în parcare, când am omorât un 
nevinovat. 

— în timp ce eu am omorât sute, a replicat el, fără 
menajamente. Persoane mult mai nevinovate decât 
Victor Dashkov. 

— Nu e acelaşi lucru! N-ai avut încotro! am strigat, 
fiindcă sentimentele îmi ieşeau din nou la suprafaţă, 
explodând de-a binelea. De ce tot repetăm întruna 
aceleaşi lucruri? 



— Pentru că ţie nu-ţi intră în cap! Nici tu n-ai avut 
încotro, mi-a răspuns, şi am observat că răbdarea lui 
începea să cedeze. N-ai decât să te simţi vinovată. N-ai 
decât să jeleşti ce s-a întâmplat. Dar mergi mai departe! 
Nu te lăsa distrusă de asta. Iartă-te. 

Am ţâşnit în picioare, prinzându-1 pe nepregătite. M- 
am aplecat spre el, ca să fim faţă în faţă. 

— Să mă iert? Asta vrei? Tocmai tu! 

Părea că nu-şi mai găseşte cuvintele. Cred că era ceva 
legat de apropierea mea. N-a izbutit decât o înclinare a 
capului. 

— Atunci, spune-mi ceva. Susţii că ai trecut peste 
vinovăţie, că te-ai hotărât să te bucuri de viaţă şi aşa mai 
departe. Dar, în sufletul tău, chiar te-ai iertat pe tine 
însuţi, cu-adevărat? Ţi-am spus mai de mult că te iert 
pentru tot ce-a fost în Siberia, dar tu? Tu te-ai iertat? 

— Adineauri ţi-am spus... 

— Nu, nu e acelaşi lucru. Tu îmi ceri să mă iert şi să 
merg mai departe cu viaţa. în schimb, tu nu faci asta. 
Eşti un ipocrit, tovarăşe. Ori suntem amândoi vinovaţi, 
ori suntem amândoi nevinovaţi. Alege. 

S-a ridicat şi el, privindu-mă de la impunătoarea lui 
înălţime. 

— Nu e chiar atât de simplu. 

Mi-am încrucişat braţele pe piept, refuzând să mă las 
intimidată. 

— Ba e chiar atât de simplu. Suntem la fel! Până şi 
Sony a zis-o. Mereu am fost la fel, iar acum amândoi ne 



comportăm fel de prosteşte. Ne credem situaţi la 
standarde mai înalte decât tot restul lumii. 

Dimitri s-a încruntat. 

— Eu... Sonya? Ce- are ea de-a face cu toate astea? 

— Ea zice că aurele noastre se potrivesc. Zice că ne 
luminăm unul în prezenţa celuilalt. Zice că asta 
înseamnă că tu încă mă iubeşti, şi că sufletele noastre 
sunt sincronizate, şi că... Am oftat şi i-am întors spatele, 
începând să mă plimb aiurea prin cameră. Nu ştiu. N-ar 
fi trebuit să pomenesc despre asta. N-ar trebui să ne 
lăsăm păcăliţi de chestia cu aurele, mai ales când vine 
din partea utilizatorilor spiritului, care sunt deja pe 
jumătate nebuni. 

M-am dus la fereastră şi mi-am rezemat fruntea de 
geamul rece, încercând să mă hotărăsc asupra a ceea ce 
aveam de făcut. Să mă iert. Dar puteam? In faţa mea se 
întindea un orăşel, dar nu mai ştiam unde mă aflu. Sub 
ochii mei, maşinile şi oamenii erau în mişcare, suflete 
libere, trăindu-şi vieţile. Am inspirat adânc. Imaginea lui 
Victor zăcând pe asfalt avea să mă unnărească multă, 
multă vreme. Comisesem o faptă oribilă, chiar dacă avu- 
sesem intenţii bune, însă toată lumea avea dreptate: nu 
fusesem eu însămi. Dar oare asta schimba ceea ce se- 
ntâmplase? Putea să-l aducă înapoi pe Victor? Nu. Şi, 
sinceră să fiu, nu ştiam cum aş putea să trec peste ceea 
ce făcusem, cum să-mi alung imaginile însângerate din 
minte. Ştiam doar că trebuie să merg mai departe. 



— Dacă mă las înfrântă de asta, am murmurat, dacă 
nu fac nimic... abia atunci comit răul cel mai mare. Mai 
mult bine fac dacă supravieţuiesc. Dacă lupt în 
continuare şi-i apăr pe alţii. 

— Ce tot spui? a întrebat Dimitri. 

— Spun... că mă iert. Asta nu face ca totul să devină 
perfect, dar e un început, am remarcat, unnărind cu 
degetul o crăpătură minusculă de pe suprafaţa geamului. 
Cine ştie? Poate că izbucnirea mea din parcare a mai 
evacuat ceva din întunericul pe care Sonya zice că l-aş 
avea în aură. Oricât aş fi de sceptică, trebuie să-i 
recunosc unele merite. A avut dreptate spunând că eram 
pe muchie de cuţit, că tot ce-mi trebuia era doar o 
scânteie. 

— A mai avut dreptate şi cu altceva, a zis Dimitri, 
după o lungă tăcere. 

Eram cu spatele la el, însă în vocea lui era o intonaţie 
ciudată care m-a făcut să mă întorc. 

— Cu ce? l-am întrebat. 

— Că încă te iubesc. 

Şi, cu această unică propoziţie, întreg universul s-a 
schimbat. 

Scurgerea timpului a încetinit până la o singură bătaie 
de inimă. întreaga lume s-a concentrat în ochii lui, în 
vocea lui. Nu, aşa ceva nu se întâmpla. Nu era adevărat. 
Nimic din toate astea nu putea să fie adevărat. Mă 
simţeam ca într-un vis indus de spirit. M-am împotrivit 
tentaţiei de a închide ochii, ca să văd dacă o să mă 



trezesc după câteva clipe. Nu. Oricât ar fi părut totul de 
incredibil, nu era un vis. Era în realitate. Era în viaţă. Era 
în came şi oase. 

— De... de când? am izbutit, până la urmă, să-l întreb. 

— De... dintotdeauna, mi-a zis, tonul lui dându-mi de 
înţeles că răspunsul i se părea evident. Am negat asta 
după ce am fost readus. Nu mai aveam loc în inimă 
pentru altceva în afară de vinovăţie. In special, mă 
simţeam vinovat faţă de tine... pentru ce ţi-am făcut... 
aşa că te-am respins. Mi-am ridicat un zid, ca tu să fii în 
siguranţă. Mi-a mers pentru o vreme... până când inima a 
început, în sfârşit, să accepte şi alte emoţii. Şi totul s-a 
întors. Toate sentimentele faţă de tine. Nu plecaseră 
niciodată: doar se ascunseseră de mine, aşteptând 
momentul când aveam să fiu pregătit. Şi, încă o dată îţi 
spun... aleea aia a fost punctul de răscruce. Te-am 
privit... ţi-am văzut bunătatea, speranţa şi încrederea. Ele 
sunt cele care te fac să fii frumoasă. Atât, atât de 
frumoasă. 

— Aşadar, nu era părul, am zis, neştiind cum de mai 
eram măcar în stare să glumesc într-un astfel de 
moment. 

— Ba nu, m-a contrazis, cu blândeţe. Şi părul tău era 
frumos. Totul din tine. Erai uluitoare când te-am 
cunoscut şi, nu ştiu cum, inexplicabil, ai devenit şi mai 
şi. Mereu ai fost numai energie pură, neprelucrată, iar 
acum poţi s-o controlezi. Eşti cea mai uluitoare femeie 
din câte am cunoscut, şi mă bucur că am avut în viaţa 



mea dragostea faţă de tine. Şi regret că am pierdut-o, a 
adăugat, căzând pe gânduri. Aş fi dat orice — orice — 
din lumea asta să mă fi putut întoarce în trecut şi să 
modific istoria. Să alerg în braţele tale imediat cum m-a 
readus Lissa. Să am o viaţă împreună cu tine. Acum, 
sigur, e prea târziu, dar m-am împăcat cu ideea. 

— De ce... de ce e prea târziu? 

O umbră de tristeţe a apărut în ochii lui Dimitri. 

— Din cauza lui Adrian. Din cauză că ai mers mai 
departe. Nu, ascultă, mi-a zis, retezându-mi protestele. 
Ai avut dreptate s-o faci, după cum m-am purtat cu tine. 
Şi, mai mult decât orice, vreau ca tu să fii fericită după 
ce-o să-ţi dovedim nevinovăţia şi-o să-i obţinem 
recunoaşterea lui Jill. Tu însăţi ai zis că Adrian te face 
fericită. Tu ai spus că-1 iubeşti. 

— Dar... adineauri ai spus că mă iubeşti. Că vrei să fii 
cu mine, am argumentat, însă cuvintele mele mi se 
păreau stângace, nedemne de elocinţa lui. 

— Şi ţi-am mai spus şi că n-am de gând să umblu 
după iubita altuia. Vrei să vorbeşti despre onoare? Iat-o, 
în forma ei cea mai pură. 

Am pornit spre el, cu fiecare pas escaladând tensiunea 
dintre noi. Dimitri susţinea întruna că momentul de pe 
alee însemnase momentul lui de răscruce. Iar pentru 
mine? Era chiar acum. Stăteam pe marginea unei 
prăpăstii, aşteptând un pas care să-mi schimbe viaţa. în 
ultima săptămână, mă descurcasem de minune 
detaşându-mă de orice implicaţie intimă cu Dimitri. Şi 



totuşi... reuşisem? în definitiv, ce e dragostea în 
realitate? Flori, ciocolată şi poezii? Sau e altceva? N-o fi 
capacitatea de a spune poanta la gluma celuilalt? N-o fi 
încrederea absolută că e cineva acolo, în spatele tău? N- 
o fi să cunoşti pe cineva atât de bine, încât să te înţeleagă 
instantaneu, să ştie de ce-ai făcut ceea ce ai făcut... şi să- 
ţi împărtăşească toate crezurile? 

Toată săptămâna, pretinsesem că iubirea mea faţă de 
Dimitri se stinge. în realitate, crescuse tot mai mult. Nici 
măcar nu-mi dădusem seama. Restabilisem vechile 
noastre raporturi, întărisem legătura cu el. Reafirmasem 
că, dintre toate fiinţele din lume — inclusiv Lissa, chiar 
— Dimitri era unicul care mă înţelegea cu adevărat. 

Fusesem sinceră: îl iubeam pe Adrian. îmi venea greu 
să-mi imaginez viaţa fără el, însă celelalte cuvinte ale 
mele, din casa Mastrano, mă dăduseră de gol: Mă distrez 
cu el Acum, e nonnal să te distrezi împreună cu 
persoana iubită, dar nu acesta ar treibui să fie primul 
lucru care să-ţi vină în minte. Ar fi fost cazul să spun: 
Ne dăruim forţă reciproc. Sau: El mă face să-mi doresc 
să fiu mai bună. Poate, şi mai important: El mă înţelege 
perfect. 

Numai că nimic din toate acestea nu era adevărat, aşa 
că nu le zisesem. îl căutasem pe Adrian pentru 
comoditate. Familiaritatea şi umorul lui reprezentau o 
parte importantă a lumii mele. Şi, dacă el ar fi fost în 
vreo primejdie? Mi-aş fi dat viaţa pentru el exact cum aş 
fi făcut-o pentru Lissa. Şi totuşi, nu-1 inspiram, acesta 



era adevărul. El se străduia. El chiar îşi dorea să fie mai 
bun, dar în perioada aceasta a vieţii lui, ţelurile ţineau 
mai degrabă de impresionarea celorlalţi... de 
impresionarea mea. Nu era pentru el. Nu-1 făcea să fie 
rău, sau slab, ci făcea din mine cârja lui. Avea să treacă 
peste asta, eram convinsă. Până la urmă, avea să devină 
el însuşi şi să ajungă un bărbat fonnidabil, numai că nu 
atinsese încă punctul acela al descoperirii sinelui. Eu, da. 

Acum, stăteam în faţa lui Dimitri, privindu-1 din nou 
în ochii lui întunecaţi, în ochii pe care-i iubeam atât de 
mult. l-am pus mâinile pe piept, simţindu-i bătăile 
puternice şi regulate ale inimii... poate un pic mai iuţi 
decât ar fi fost nonnal. Căldura mi s-a întins, din 
vârfurile degetelor, prin tot trupul. M-a prins de 
încheieturi, dar nu m-a îndepărtat. Trăsăturile superbului 
său chip păreau încordate, semn că purta cine ştie ce 
bătălie interioară, dar acum, că ştiam... acum, că ştiam 
sigur... îi citeam în ochi iubirea pentru mine. Iubire, 
amestecată cu dorinţă. Era atât, atât de limpede... 

— Trebuia să-mi fi spus, l-am mustrat. Trebuia să-mi 
fi spus asta de mult. Te iubesc. N-am încetat niciodată să 
te iubesc. Tu trebuie s-o ştii. 

I s-a tăiat respiraţia când am spus te iubesc, şi vedeam 
cum lupta lui interioară pentru recăpătarea stăpânirii de 
sine se transforma într-un război total. 

— N-ar fi schimbat nimic. Nu şi cât timp e implicat 
Adrian, mi-a zis el. 



Degetele din jurul încheieturii mele s-au strâns puţin, 
ca şi cum chiar ar fi vrut să mă îndepărteze de data asta. 
Dar n-a făcut-o. 

— Vorbesc serios, a continuat el. N-o să fiu eu acela, 
Rose. N-o să fiu cel care să-i ia femeia altcuiva. Şi 
acum, te rog. Las-o aşa. Nu-mi îngreuna şi mai mult 
situaţia. 

Nu i-am luat cererea în seamă. Dacă voia să plece de 
lângă mine, putea s-o facă. Mi-am răsfirat degetele, 
atingându-i tot mai mult din piept, sorbind senzaţia 
acelei atingeri calde care-mi lipsise atât de multă vreme. 

— Nu sunt a lui, i-am zis, cu glas scăzut, împingându- 
mă mai aproape de el şi lăsându-mi capul pe spate, astfel 
încât să-i pot vedea limpede chipul. 

Atâtea emoţii, atâtea conflicte, în timp ce inima lui 
încerca să distingă binele de rău. Stând aşa lipită de el, 
mă simţeam ca... o completare. Sonya afirmase că niciun 
cuplu nu poate avea o aură comună, sau un suflet 
comun, dar că ale noastre nu erau menite să stea 
despărţite. Se potriveau ca două piese dintr-un puzzle, 
două persoane distincte alcătuind împreună ceva mai 
măreţ decât luate separat. 

— Nu-i aparţin nimănui. Sunt singura care alege 
pentru mine. 

— Şi eşti cu Adrian, a adăugat Dimitri. 

— Dar sunt sortită să fiu cu tine. 

Şi asta a fost. Orice pretenţie de stăpânire sau de 
raţiune s-a topit din amândoi. Zidurile s-au năruit, şi tot 



ce ne reţinuserăm unul faţă de celălalt a năvălit afară. M- 
am întins spre el, trăgându-1 spre mine pentru un sărut... 
un sărut la care el, de data asta, n-a mai renunţat. Un 
sărut căruia nu i-am mai pus capăt printr-un pumn. 
Braţele lui m-au cuprins şi m-au ridicat pe pat, o mână 
alunecându-mi foarte curând spre şold şi mai jos, pe 
pulpă, deja pe jumătate goală, mulţumită sănnanei mele 
rochii jerpelite. 

Toţi nervii din trup mi-au luat foc, şi am simţit 
dorinţa aceea revenind în el... şi crescând încă. După ce 
fusese în lumea morţilor, părea să aprecieze şi mai mult 
iubirea. Nu doar atât, avea nevoie de ea. Avea nevoie de 
viaţă. Avea nevoie de mine: nu numai fizic, ci la fel cum 
îmi ţipau mie mereu inima şi sufletul după el. Ce-a 
unnat, după ce hainele au zburat de pe noi şi ne-am unit 
trupurile, a fost ceva mai mult decât poftă carnală — 
chiar dacă a fost, din plin, şi din aceea. 

Să fiu cu el după atâta timp, după tot ce 
înduraserăm... era ca şi cum m-aş li întors acasă. Ca şi 
cum aş fi ajuns, în sfârşit, unde — şi cu cine — îmi era 
locul. Lumea mea, inima mea se sfărâmaseră când l-am 
pierdut. Dar acum, când mă privea, când buzele lui îmi 
rosteau numele şi mi se plimbau pe piele... ştiam că toate 
frânturile acelea puteau să se lipească la loc. Şi mai 
ştiam, cu o certitudine absolută, că aşteptarea 
momentului acestuia — a momentului când aveam să 
facem dragoste pentru a doua oară — fusese ceea ce era 



bine să fac. Cu oricine altcineva, oricând altcândva... ar 
fi fost rău. 

Când am terminat, parcă încă nu puteam să fim 
îndeajuns de aproape. Ne strângeam unul pe celălalt, cu 
braţele şi cu picioarele încolăcite, ca şi cum am fi crezut 
că reducerea distanţei, acum, ar fi compensat depărtarea 
aşternută între noi atâta amar de vreme. 

Am închis ochii, cu toate simţurile inundate de el, şi 
am suspinat, visătoare. 

— Mă bucur că ai cedat. Mă bucur că autocontrolul 
tău nu e la fel de puternic ca al meu. 

Asta l-a făcut să râdă, şi i-am simţit râsul huruindu-i 
prin 1-irpt. 

— Roza, autocontrolul meu e de zece ori mai puternic 
decât al tău. 

Am deschis ochii, mişcându-mă puţin ca să privesc 
intr-ai lui. I-am dat părul pe spate şi am zâmbit, convinsă 
că inima avea să mi se umfle, şi-o să mi se tot umfle, 
până când n-o să mai rămână nimic din mine. 

— A, da? Nu e tocmai impresia pe care am avut-o 
adineauri. 

— Aşteaptă să vezi tu data viitoare, m-a ameninţat el. 
O să te fac să-ţi pierzi controlul în câteva secunde. 

Replica lui cerea pur şi simplu una dintre înţepăturile 
spirituale şi usturătoare marca Rose Hathaway. în 
acelaşi timp, îmi făcea sângele să-mi clocotească în vine, 
motiv pentru care amândoi ne-am mirat când eu am 
rostit, brusc: 



— Poate n-o să mai fie o dată viitoare. 

Degetele lui Dimitri, care tocmai îmi trasau 
contururile umărului, au încremenit. 

— Cum? De ce? 

— Mai avem câte ceva de făcut până data viitoare. 

— Adrian, a ghicit el. 

Am încuviinţat din cap. 

— Iar asta e problema mea, aşa că lasă-ţi deoparte 
gândurile onorabile. Trebuie să-l privesc în ochi şi să-mi 
asum răspunderea pentru asta. Iar tu... Nu-mi venea să 
cred că eram pe cale să spun aşa ceva. Nu-mi venea să 
cred că o şi gândeam. Tu încă trebuie să te ierţi, dacă tot 
e să fim împreună. 

Expresia lui de nedumerire s-a transfonnat în 
suferinţă. 

— Rose... 

— Vorbesc serios, am zis, susţinându-i privirea fără 
să clipesc. Tu trebuie să te ierţi. Cu adevărat. Toţi 
ceilalţi te-au iertat. Dacă nu poţi, atunci nu poţi nici să 
mergi mai departe. Nu putem. 

Era una dintre cele mai mari cacealmale din viaţa 
mea. Altădată, aş fi dat fuga la el fără discuţie, neluând 
în seamă toate problemele noastre, copleşită doar de 
bucuria de a fi cu el. Acum... după toate cele prin care 
trecusem, eram alta. îl iubeam. îl iubeam atât de mult, şi- 
1 doream. Dar tocmai din cauza intensităţii acestei iubiri 
trebuia să fac asta. Dacă era să fim împreună, atunci să 
fie aşa cum trebuie. Era minunat să faci dragoste, însă nu 



şi un leac miraculos pentru orice. Fir-ar să fie. La un 
moment dat, nu ştiu când, găsisem judecata sănătoasă. 
Da, aveam încă de gând să dau ochii cu Adrian. Iar dacă 
Dimitri nu se conforma cu ce-i cerusem, chiar aveam să- 
1 părăsesc. I-aş pierde pe amândoi, dar era de preferat să 
fiu singură şi să mă pot respecta pe mine însămi, decât 
implicată într-o relaţie nepotrivită. 

— Nu ştiu, mi-a răspuns Dimitri, în sfârşit. Nu ştiu 
dacă pot. . . dacă sunt pregătit. 

— Atunci, hotărăşte-te cât mai repede, i-am zis. Nu 
trebuie chiar în clipa asta, dar, până la urmă... 

N-am mai insistat asupra subiectului. Deocamdată, 
aveam s-o las aşa cum a picat, deşi ştiam că el avea să 
reţină şi să sesizeze importanţa. Ştiam şi că aveam 
dreptate să mă arăt neclintită. El n-avea cum să fie fericit 
cu mine dacă nu era fericit cu el însuşi. Şi atunci mi-am 
dat seama, după felul în care îmi susţineam cauza şi 
nevoile, că rolurile noastre de profesor şi elevă se 
duseseră pentru totdeauna. Acum eram cu adevărat egali. 

Mi-am lăsat capul pe pieptul lui şi l-am simţit cum se 
destinde. Ne-am bucurat de plăcerea clipei, chiar dacă 
numai pentru scurt timp. Sonya spusese că avem nevoie 
de „odihnă”, ceea ce mă făcea să cred că mai aveam încă 
de petrecut ceva timp pe-aici, până când ceasul care 
ticăia să ne mâne din nou spre Curte. Cum stăteam în 
continuare lipită de Dimitri, m-am pomenit că, într- 
adevăr, mi se face somn. Eram epuizată de pe urma 
încăierării... care, îmi dădeam seama, luase o întorsătură 



extrem de neaşteptată. Sentimentele mele de vinovăţie şi 
de disperare faţă de ceea ce se întâmplase cu Victor, ca 
şi explozia provocată de spirit, îşi ceruseră şi ele tributul, 
cu tot medalionul vindecător pe care-1 purtam încă la gât. 
Şi, da, mi-am spus cu un mic zâmbet, eram pur şi simplu 
epuizată după ceea ce tocmai făcusem cu Dimitri. Era 
destul de plăcut să-mi folosesc trupul şi pentru ceva din 
care să nu rezulte vătămări grave, măcar o dată. 

Am adonnit în îmbrăţişarea lui, întunericul 
înfăşurându-mă la fel de cald ca braţele. Atât de simplu 
ar fi trebuit să fie. Ar fi trebuit să fie un somn odihnitor, 
tihnit, fericit. Dar, ca de obicei, nu aveam eu norocul 
ăsta. 

Un vis indus de spirit m-a smuls din profunzimile 
învăluitoare ale somnului şi, pentru o fracţiune de 
secundă, am crezut că poate Robert Dorn se hotărâse să 
vină la mine, căutându-şi răzbunarea pentru moartea 
fratelui său. 

Totuşi, nu. Nici vorbă de vreun Dashkov răzbunător. 
In loc de aşa ceva, m-am pomenit privind într-o pereche 
de ochi verzi ca smaraldele. 

Era Adrian. 



TREIZECI 


N-AM DAT FUGA ÎN BRAŢELE LUI, ca de 

obicei. Cum aş fi putut? După ce făcusem? Nu. Nu 
puteam să mă mai prefac. încă nu ştiam prea sigur ce ne 
rezerva viitorul, mie şi lui Dimitri, cel puţin până-mi 
răspundea el la ultimatum. Ştiam, totuşi, că va trebui să-i 
redau libertatea lui Adrian. Sentimentele mele faţă de el 
erau încă puternice, şi mă întrebam dacă exista măcar o 
posibilitate, oricât de îndepărtată, ca noi doi să rămânem 
prieteni. Oricum ar fi fost, n-aveam cum să-l mai 
încurajez după ce mă culcasem cu Dimitri. Nu fusese o 
crimă, e adevărat, dar categoric fusese ceva dezonorant. 

Şi totuşi... îmi dădeam bine seama că nu puteam să-i 
spun lui Adrian nimic din toate astea acum. Nu puteam 
s-o rup cu el intr-un vis. Era aproape la fel de nepotrivit 
ca o despărţire printr-un bileţel. în plus, aveam senzaţia 
că... în fine, probabil o să mai am nevoie de ajutorul lui. 
Halal onoare! Curând, mi-am jurat. Curând o să-i spun. 

Nu mi-a dat impresia că ar lua în seamă absenţa 
îmbrăţişării. în schimb, a observat altceva. 

„Uau.” 

Eram, dintre toate locurile din lumea asta, tocmai în 
biblioteca de la Sf. Vladimir, şi l-am privit nedumerită 
peste mesele pentru studiu întinse înaintea noastră. 



„Uau ce?” 

„E... aura ta. E... uluitoare. Străluceşte. Adică, ea 
străluceşte mereu, dar azi... în fine, n-am mai văzut 
niciodată aşa ceva. Nu mă aşteptam, după toate câte s-au 
întâmplat.” 

M-am foit, stânjenită. Dacă în mod nonnal mă 
aprindeam în preajma lui Dimitri, oare ce Dumnezeu 
putea să se-ntâmple cu aura mea după ce am făcut 
dragoste cu el? 

„După toate câte s-au întâmplat?” am repetat, deviind 
subiectul. 

Chicotind, s-a apropiat de mine. O mână a pipăit 
instinctiv după ţigări, dar s-a oprit şi apoi a căzut moale 
pe lângă corp. 

„Ei, haide-acum! Toată lumea vorbeşte despre asta. 
Despre cum aţi răpit-o, tu şi cu Belikov pe Ispita — 
apropo, care-i treaba cu asta? — şi cum aţi obligat-o pe 
fata aia Alchimist să vă ajute. Sunt ştirile cele mai 
fierbinţi de pe-aici. în fine, în afara alegerilor. Se apropie 
ultimul test.” 

„Aşa e”, am murmurat. 

Trecuseră aproape douăzeci şi patru de ore de când 
primise Lissa ghicitoarea. îi mai rămăsese foarte puţin 
timp şi, din câte ştiam eu, ea tot nu avea un răspuns. 

„Şi de fapt, de ce donni în plină zi?” s-a mirat el. „Nu 
mă aşteptam să dau de tine. Mi-am închipuit că 
funcţionezi după orarul uman.” 



„A— a fost o noapte grea, cu fuga de un batalion 
întreg de gardieni, şi toate alea.” 

Adrian m-a luat de mână, încruntându-se uşor când 
şi-a dat seama că nu-i răspund la strânsoare. Dar 
încruntarea s-a risipit repede, lăsând locul zâmbetului 
său indolent. 

„Ei bine, eu mi-aş face mai multe griji în legătură cu 
bătrânul tău decât cu ei. S-a făcut foc din cauză că n-ai 
rămas la cutie. Şi că nu reuşeşte să ajungă la Alchimişti. 
Şi, crede-mă, a tot încercat.” 

Aproape că mi-a venit să râd, numai că nici acesta nu 
era un deznodământ pe care să mi-1 11 dorit. 

„Prin urmare, nu e chiar atât de atotputernic”, am 
remarcat, oftând. „Asta-i ceea ce ne trebuie. Sydney. 
Sau, în fine, tipul care e cu ea. Cel care se zice c-ar şti 
ceva.” 

M-am întors cu gândul la întâmplarea aceea, revăzând 
expresia de recunoaştere de pe faţa lui Ian. El îl 
cunoaşte pe tipul care a atacat-o pe Lissa şi l-a mituit 
pe Joe. 

„De el avem nevoie.” 

„Din ce- am prins din zbor", mi-a zis Adrian, 
„gardienii doar cam ard gazul prin hotel, preocupându-se 
mai ales să nu plece Alchimiştii. Insă tot îi controlează 
pe cei care intră. N-or să ne lase pe niciunul dintre noi 
— şi nici pe alţi Alchimişti — să intre. Mai sunt şi 
destui oameni cazaţi acolo, şi bănuiesc că Abe a încercat 
să se deghizeze... dar nu i-a mers.” 



Bietul Zmeu. 

„Ar trebui să aibă mai multă încredere în gardieni. Ei 
n-or să lase pe nimeni să intre sau să iasă, în afară de ai 
lor.” 

Propriile-mi cuvinte m-au făcut să mă opresc brusc. 

„Asta e...” 

Adrian m-a privit bănuitor. 

„O, nu. Cunosc privirea asta. O nouă nebunie e pe 
cale să se întâmple.” 

L-am prins de mână, acum împinsă de entuziasm mai 
degrabă decât de dragoste. 

„Du-te la Mihail. Zi-i să ne întâlnim...” 

N-am mai ştiut ce să spun mai departe. Mai văzusem 
oraşul în care stăteau acum Alchimiştii. Fiind cel mai 
apropiat faţă de Curte, trecusem deseori cu maşina prin 
el. Mi-am sconnonii creierul, încercând să găsesc vreun 
amănunt. 

„La restaurantul cu firma roşie. E în capătul mai 
îndepărtat. îşi face mereu reclamă pentru bufetul lui.” 

„Uşor de zis, greu de făcut, micuţule dhampir. Ei se 
folosc de toţi gardienii de la Curte ca să ţină alegerile 
sub control. Dacă Lissa n-ar fi fost atacată, nici pe mama 
ta n-ar fi lăsat-o să stea cu ea. Nu cred că Mihail ar putea 
să scape.” 

„Găseşte el o metodă”, am replicat, încrezătoare. 
„Spune-i că asta e... e cheia rezolvării crimei. Răspunsul. 
E foarte inventiv.” 



Adrian mi s-a părut sceptic, dar îi era greu să-mi 
refuze ceva. 

„Când?” 

Intr-adevăr, când? Era aproape amiază şi nu prea 
fusesem atentă unde anume poposiserăm. Cât ne-ar lua 
ca să ajungem la Curte? Din câte ştiam eu despre alegeri, 
cei care treceau şi de ultimul test trebuiau să ţină 
discursuri la începutul zilei moroilor, teoretic, pe urmă 
se trecea direct la vot... numai că, dacă planul nostru 
dădea rezultate, implicarea Lissei avea să prelungească 
procesul electoral zile în şir. Cu condiţia să treacă testul. 

„La miezul nopţii”, i-am răspuns. 

Dacă ghiceam eu corect, Curtea avea să fie total 
absorbită de spectacolul alegerilor, ceea ce-i dădea lui 
Mihail mai multe şanse de scăpare. Cel puţin, aşa 
speram. 

„O să-i transmiţi?” l-am întrebat pe Adrian. 

„Pentru tine, orice”, a replicat Adrian, dăruindu-mi o 
plecăciune galantă. „Cu toate că mie mi se pare încă 
primejdios pentru tine să te implici direct în aşa ceva.” 

„Trebuie s-o fac personal”, i-am zis. „Nu mai pot să 
mă ascund.” 

A încuviinţat, ca şi cum ar fi înţeles. Dar nu eram 
prea sigură c-ar fi fost aşa. 

„Iţi mulţumesc”, i-am zis. „Iţi mulţumesc foarte mult 
pentru tot. Şi-acum, du-te.” 

Adrian mi-a zâmbit strâmb. 



„Mamă, dar ştiu că nu stai pe gânduri când e să-l 
alungi pe unul din pat, hm?” 

Am tresărit, gluma nimerind puţin cam prea aproape 
de ţintă. 

„Vreau ca Mihail să fie pregătit din timp. Şi mai am 
nevoie să urmăresc ultimul test al Lissei.” 

Cu asta, i-am readus seriozitatea lui Adrian. 

„Are vreo şansă?” s-a interesat. „O să treacă?” 

„Nu ştiu”, am recunoscut. „E greu de tot.” 

„OK. Să vedem ce putem să facem”, a conchis, 
dându-mi o mică sărutare, iar buzele mele i-au răspuns 
mecanic, fără să implice şi inima. „Şi, Rose?” mi-a mai 
zis. „Vorbeam serios. Ai grijă. O să fii groaznic de 
aproape de Curte. Ca să nu mai pomenesc de gaşca de 
gardieni care te are în fruntea listei cu cei mai căutaţi 
criminali şi, probabil, o să-ncerce să te omoare.” 

„Ştiu”, am zis, preferând să nu-i atrag atenţia că nu 
putea să fie vorba de niciun „probabil”. 

Cu asta, el a dispărut, iar eu m-am trezit. Ciudat 
lucru, ceea ce am găsit în propria mea lume semăna mai 
mult a vis decât ceea ce fusese cu Adrian. Eram încă în 
pat cu Dimitri, cuibăriţi în aşternuturi, încă încolăciţi 
unul de celălalt. Dormea, cu acea înfăţişare paşnică rară 
pentru el, şi aproape îmi dădea impresia că zâmbeşte. 
Pentru o fracţiune de secundă, m-am gândit dacă să-l 
trezesc şi să-l anunţ că era timpul să pornim la drum. O 
privire îndreptată spre ceas mi-a înăbuşit, din fericire, 
gândul acesta. Mai aveam timp, plus că se apropia ora 



testului. Trebuia să ajung la Lissa, şi aveam încredere că 
Sonya ar veni să ne trezească dacă dormeam cumva prea 
mult. 

Cum era de aşteptat, estimasem bine cu privire la test. 
l.issa tocmai traversa peluzele Curţii, mergând de parcă 
s-ar fi dus la o înmormântare. Soarele, florile şi păsările 
nici nu existau pentru ea. Nici măcar alaiul ei nu prea 
reuşea s-o înveselească. Era cu Christian, cu mama mea 
şi cu Tasha. 

— Nu pot, a zis ea, privind drept înainte, spre clădirea 
care avea să-i hotărască destinul. Nu pot să trec de testul 
ăsta. 

Tatuajul o împiedica să divulge vreo altă infonnaţie. 

— Eşti inteligentă. Strălucită, a încurajat-o Christian, 
ţinând-o de după mijloc, şi, intr-un astfel de moment, îl 
adoram pentru încrederea care i-o arăta. Poţi să treci, i-a 
zis el. 

— Tu nu înţelegi, a replicat ea, oftând. 

Nu găsise vreun răspuns pentru şaradă, ceea ce 
în s emna că planul nostru era în pericol... ca şi dorinţa ei 
de a se dovedi vrednică. 

— Măcar o dată în viaţă, înţelege şi el, a intervenit 
Tasha, cu o uşoară tentă zeflemitoare în voce. Ştiu că 
poţi. Trebuie să poţi. Ne bazăm atât de mult pe asta. 

încrederea ei n-o făcea pe Lissa să se simtă mai bine. 
Dacă avea un efect, atunci acela era că sporea presiunea 
asupra ei. Avea să eşueze, exact cum îi arătase visul cu 



şedinţa de Consiliu, provocată de potir. Nici acolo nu 
găsise răspunsul. 

— Lissa! 

Strigătul i-a făcut să se oprească şi, întorcându-se, 
Lissa a văzut-o pe Serena alergând spre ea, acoperind 
repede cu picioarele ei lungi, atletice, distanţa dintre ele. 

— Bună, Serena, i-a zis Lissa. Nu putem să stăm. 
Testul... 

— Ştiu, ştiu. 

Serena era îmbujorată la faţă, dar nu de efort, ci din 
cauza neliniştii. I-a întins grăbită o foaie de hârtie. 

— Ţi-am făcut lista. Atâtea nume câte mi -am putut 
aminti. 

— Ce listă? s-a mirat Tasha. 

— Cu moroii pe care i-a pus regina să se antreneze, ca 
să vadă cât de bine sunt în stare să înveţe să se lupte. 

Sprâncenele Tashei s-au înălţat în semn de 
surprindere. Nu fusese de faţă când discutaseră data 
trecută. 

— Tatiana antrena moroi pentru luptă? N-am auzit 
niciodată despre aşa ceva. 

Aveam senzaţia că i-ar fi plăcut să se numere şi ea 
printre instructori. 

— Cei mai mulţi n-au ştiut, a încuviinţat Lissa, 
despăturind foaia de hârtie. A fost strict secret. 

Ceilalţi s-au înghesuit în jurul ei să citească numele, 
înşirate cu caligrafia îngrijită a Serenei. Christian a lăsat 
să-i scape un fluierat uşor. 



— Poate c-o fi fost Tatiana deschisă faţă de ideea 
autoapărării, dar numai pentru anumite persoane. 

— Da, l-a aprobat Tasha. Asta e, categoric, lista 
vedetelor de prima mână. 

Toate erau nume din familiile regale. Tatiana nu-i 
introdusese în experimentul ei pe cei „din popor”. Aici 
era elita elitelor, cu toate că, după cum remarcase 
Ambrose, Tatiana făcuse tot posibilul să aleagă o mare 
varietate din punctul de vedere al vârstei şi al sexului. 

— Camille Conta? s-a mirat Lissa. N-aş fi crezut. 
Mereu a fost foarte slabă la orele de sport. 

— Şi iată o altă verişoară de-a noastră, a adăugat 
Christian, arătând locul în care era înscris numele Lia 
Ozera. Şi-a întors privirea spre Tasha, căreia încă nu-i 
venea să creadă. Ştiai ceva, a întrebat-o. 

— Nu, nici n-aş fi ghicit. 

— Şi jumătate dintre candidaţi, a cugetat cu voce tare 
Lissa. Rufus Tarus, Ava Drozdov şi Ellis Badica. Mare 
păcat că ei. . . o, Doamne! Mama lui Adrian? 

Da, scria clar: Daniella Ivashkov. 

— Hopa, a exclamat Christian. 

Cam asta era şi reacţia mea. 

— Sunt destul de convins că Adrian n-a ştiut nimic 
despre asta, a adăugat el. 

— Şi ea e partizana luptei pentru moroi? a întrebat 
mama, surprinsă şi ea. 

Lissa a clătinat din cap. 



— Nu. Din câte ştiu eu despre ea, e categoric în 
favoarea lăsării întregii apărări în seama dhampirilor. 

Niciunul dintre noi nu şi-o putea imagina pe frumoasa 
şi cuviincioasa Daniella Ivashkov luptându-se. 

— Ea şi-aşa o ura pe Tatiana, a remarcat Tasha. Sunt 
convinsă că asta a contribuit intr-un mod încântător la 
evoluţia relaţiei dintre ele. Astea două se ciorovăiau 
mereu în spatele uşilor închise. 

S-a aşternut o tăcere stânjenită. 

Lissa şi-a ridicat privirea spre Serena. 

— Cei de pe listă o întâlneau frecvent pe Tatiana? 
Aveau intrare la ea? 

— Da, i-a răspuns, stingherită, Serena. Din ce spunea 
Grant, Tatiana urmărea fiecare şedinţă de antrenament. 
După moartea lui... ea a început să-i examineze 
individual pe elevi, să vadă cât de bine învăţaseră. După 
o scurtă ezitare, a adăugat: Cred... cred că e posibil să se 
fi întâlnit cu unii dintre ei şi în noaptea în care a fost 
omorâtă. 

— Făcuseră destule progrese încât să înveţe cum se 
mânuieşte ţepuşa? s-a interesat Lissa. 

— Da, i-a răspuns Serena, însoţindu-şi cuvântul cu o 
grimasă. Unii mai mult, alţii mai puţin. 

Lissa a studiat din nou numele, simţind că-i vine rău. 
Atâtea ocazii. Atâtea mobiluri. Oare să fi fost aici 
răspunsul, pe bucata asta de hârtie? Oare numele 
criminalului să fi fost chiar sub ochii ei? Serena spusese 
data trecută că Tatiana îi alesese în mod intenţionat pe 



cei mai refractari faţă de antrenamente, probabil ca să 
vadă dacă şi îndărătnicii erau în stare să înveţe. Oare să 
fi mers prea departe cu cineva? în mod special, un nume 
îi tot apărea Lissei în minte. 

— îmi pare rău că vă întrerup, a intervenit mama. 

Tonul şi alura ei arătau că nu mai era timp să facă pe 
detectivii: era momentul să se întoarcă la lucrurile 
serioase. 

— Trebuie să plecăm, a zis ea, ca să nu ajungi prea 
târziu. 

Dându-şi seama că mama avea dreptate, Lissa şi-a 
vârât foaia de hârtie în buzunar. întârzierea la test era 
egală cu eşecul. I-a mulţumit Serenei, asigurând-o că 
făcuse ceea ce era bine. Apoi, prietenii mei s-au pus 
repede în mişcare, simţind presiunea timpului, în timp ce 
se zoreau spre clădirea în care se ţinea testul. 

— Fir-ar să fie, a bombănit Lissa, într-unul dintre 
rarele ei momente când înjura. Nu prea cred că bătrâna 
doamnă ar tolera o cât de mică întârziere. 

— Nimic, a rostit ea încetişor. O regină nu trebuie să 
posede nimic ca să guverneze, fiindcă trebuie să-i 
dăruiască poporului ei tot ce are. Chiar şi viaţa. 

După cum se întindea zâmbetul ştirb al Ekaterinei, 
Lissa a ştiut că răspunsese corect. 

— Felicitări, draga mea. Ai reuşit să ajungi până la 
votul de mâine. Sper că ţi-ai pregătit un discurs cu care 
să-ţi câştigi Consiliul de partea ta. Va trebui să-l rosteşti 
de dimineaţă. 



Lissa s-a clătinat uşor, neştiind sigur ce-ar putea să 
spună acum, darămite într-un discurs oficial. Ekaterina a 
părut să-şi dea seama prin ce şoc trecea Lissa, iar 
zâmbetul care dăduse mereu impresia că ar fi unul 
răutăcios a devenit blând. 

— O să fie bine. Ai reuşit până acum. Discursul e 
partea cea mai simplă. Tatăl tău ar fi fost mândru de tine. 
Toţi Dragomirii dinaintea ta ar fi fost mândri. 

Cuvintele ei au fost cât pe ce să-i aducă lacrimi în 
ochi Lissei, care a clătinat din cap. 

— Nu ştiu ce să spun. Ştim cu toţii că eu nu sunt o 
candidata adevărată. A fost doar... în fine, un fel de 
teatru. Cumva, nu-i venea greu s-o recunoască în faţa 
Ekaterinei. Ariana e cea care merită coroana, a adăugat 
ea. 

Ochii bătrâni ai Ekaterinei au sfredelit-o, iar zâmbetul 
acela s-a şters. 

— înseamnă că n-ai auzit. Nu, nonnal că n-aveai cum 
să auzi, la cât de repede s-au întâmplat toate. 

— Ce să aud? 

O expresie înduioşată a traversat faţa Ekaterinei şi, 
ulterior, aveam să mă întreb dacă toată această 
compasiune se datora mesajului pe care avea să-l 
transmită, sau reacţiei Lissei. 

— Ariana Szelsky n-a trecut testul... n-a putut să 
dezlege enigma... 

— Rose, Rose. 



Dimitri mă zgâlţâia, şi am avut nevoie de câteva 
secunde ca să fac tranziţia de la şocata Lissa până la 
buimăcita Rose. 

— Trebuie să..., a început el. 

— O, Doamne, l-am întrerupt. N-o să-ţi vină să crezi 
ce-am văzut acum. 

A înţepenit brusc. 

— Lissa e bine? 

— Mda, foarte bine, dar... 

— Atunci, ne batem capul cu asta mai târziu. Acum, 
însă, trebuie să plecăm. 

Abia atunci am observat că el era complet îmbrăcat, 
în timp ce eu eram încă goală. 

— Ce se-ntâmplă? 

— A trecut Sonya pe-aici şi... nu-ţi face probleme. 

Expresia mea şocată care sigur îmi apăruse pe faţă îl 
făcuse să zâmbească. 

— M-am îmbrăcat eu şi n-am lăsat-o să intre. Totuşi, 
mi-a zis că au sunat de la recepţie. Au început să-şi dea 
seama că au operat o cazare neobişnuită. Aşa că trebuie 
să dispărem de-aici. 

La miezul nopţii. Trebuia să ne întâlnim cu Mihail la 
miezul nopţii şi să obţinem ultima piesă din puzzle-ul 
care ne apăsa pe toţi. 

— Nicio problemă, am zis, azvârlind păturile de pe 
mine. 

Imediat, am simţit privirea lui Dimitri oprindu-se pe 
trupul meu şi am rămas oarecum surprinsă de cât de 



admirativă şi flămândă era. Nu ştiu de ce, chiar şi după 
ce făcuserăm dragoste, m-aş cam fi aşteptat ca el să se 
detaşeze şi să-şi afişeze masca de gardian... mai ales 
ţinând seama de necesitatea subită a plecării. 

— Ai văzut ceva care să-ţi placă? l-am întrebat, ca un 
ecou a ceea ce-i spusesem demult, când mă prinsese într- 
o poziţie compromiţătoare la şcoală. 

— O mulţime, mi-a răspuns. 

Emoţia pe care o vedeam arzând în ochii aceia era 
prea de tot pentru mine. Mi-am abătut privirea, iar inima 
a început să-mi bată cu putere în timp ce-mi trăgeam 
hainele pe mine. 

— Nu uita, i-am zis încetişor. Nu uita... 

N-am mai încheiat, dar nu era nevoie. 

— Ştiu, Roza. N-am uitat. 

Mi-am strecurat picioarele în pantofi, dorindu-mi să fi 
fost mai slabă şi să fi trecut peste ultimatum. Cu toate 
acestea, nu puteam Indiferent de tot ce se petrecuse între 
noi, atât verbal, cât şi fizic, indiferent cât de aproape era 
finalul nostru de basm frumos... nu exista viitor până 
când el nu putea să se ierte pe sine. 

Sonya şi Jill erau gata şi ne aşteptau deja când am 
ieşit din cameră, şi ceva îmi spunea că Sonya ştia ce se 
întâmplase între mine şi Dimitri. Blestemate aure! Sau 
poate că nici nu era nevoie de puteri magice ca să 
observi astfel de lucruri. Poate că era vorba doar despre 
lumina aceea care persista firesc pe chipul cuiva. 



— Am nevoie să faci un fannec, i-am zis Sonyei de 
îndată ce ne-am aşternut la drum. Şi trebuie să poposim 
în Greenston. 

— în Greenston? s-a mirat Dimitri. Pentru ce? 

— Acolo sunt ţinuţi Alchimiştii. 

Deja începusem să pun piesele cap la cap. Cine o ura 
pe Tatiana... atât din cauza personalităţii ei, cât şi a 
faptului că-1 avea pe Ambrose? Cine-i purta pică pentru 
dorinţa ei ca moroii să se lupte cu strigoii? Cine se temea 
din cauză că ea încuraja spiritul şi efectele sale 
periculoase asupra utilizatorilor lui, cum ar fi, să zicem, 
Adrian? Cine-şi dorea să vadă pe tron o altă familie, care 
să sprijine noile crezuri? Şi cine s-ar fi bucurat să mă 
ştie închisă şi scoasa din peisaj? Am inspirat adânc, cu 
greu venindu-mi să cred ceea ce eram pe cale să spun. 

— Şi acolo e locul în care o să găsim dovada că 
Daniella Ivashkov a asasinat-o pe Tatiana. 


TREIZECI ŞI UNU 


N-AM FOST EU SINGURA care a ajuns la 
concluzia asta năucitoare. Când s-a trezit Curtea 
moroilor, la câteva ore după ce porniserăm la drum, şi 



Lissa punea piesele cap la cap în camera ei, în timp ce-şi 
pregătea discursul preelectoral. 

Se gândise la toate argumentele pe care le 
enumerasem eu, plus alte câteva: cum ar fi, la cât de 
disperată se arătase Daniella ca nu cumva şi Adrian să 
fie implicat odată cu mine, situaţie în care, neîndoios, ar 
fi ieşit la lumină un plan minuţios ticluit. Mai era şi 
oferta Daniellei, ca vărul ei avocat, Damon Tarus, să mă 
apere la proces. Oare chiar m-ar fi ajutat? Sau nu cumva 
Damon ar fi lucrat, cu subtilitate, la şubrezirea apărării 
mele? Poate că amestecul grosolan al lui Abe fusese o 
binecuvântare pentru mine. 

Inima îi bătea repede şi cu putere în timp ce-şi 
răsucea părul într-un coc. Prefera să şi-l lase liber, dar se 
gândise că, pentru evenimentul care urma, ar fi cazul să- 
şi compună o înfăţişare mai demnă. Rochia ei era din 
mătase, de un ivoriu mat, cu mâneci lungi şi volane, 
lungă cam până la genunchi. Unii poate ar fi fost de 
părere că o astfel de culoare o făcea să arate ca o 
mireasă, dar când am văzut-o în oglindă, am ştiut că 
nimeni n-ar fi putut face o astfel de greşeală. Era 
luminoasă. Strălucitoare. Maiestuoasă. 

— Nu se poate să fie adevărat, a zis ea, în timp ce-şi 
completa toaleta cu cerceii cu perle care-i aparţinuseră 
mamei ei. 

Le împărtăşise teoria ei lui Christian şi Janinei, care 
erau acum cu ea, şi sperase pe jumătate ca ei să-i spună 
că e nebună. Nu-i spuseseră. 



— Pare logic, a remarcat Christian, fără pic din 
sarcasmul lui obişnuit. 

— Doar că deocamdată nu prea există o dovadă 
solidă, a adăugat mama, mereu practică. Doar grămezi 
de chestii indirecte. 

— Mătuşa Tasha vorbeşte cu Ethan, să afle dacă 
Daniella a fost cumva acolo în noaptea crimei, a zis 
Christian, strâmbându-se uşor, încă deloc bucuros să ştie 
că mătuşa lui are un iubit. Daniella nu apărea pe listele 
oficiale, însă mătuşa Tasha e obsedată că unele 
consemnări e posibil să fi fost modificate. 

— Nu m-ar mira. Dar, chiar şi-aşa, plasarea Daniellei 
acolo la momentul potrivit ar fi un început de probă, nu 
o dovadă solidă. 

Zău că mama ar fi trebuit să se facă avocat. Ea şi cu 
Abe ar fi putut să-şi deschidă împreună un birou de 
avocatură. 

— Tot atâtea dovezi au şi împotriva lui Rose! a 
exclamat Lissa. 

— Dacă laşi deoparte ţepuşa, i-a amintit Janine. Şi 
lumea e mai dispusă să dea crezare unor dovezi sumare 
care s-o acuze pe Rose, decât pe Lady Daniella 
Ivashkov. 

Lissa a oftat, ştiind că avea dreptate. 

— Măcar dac-ar reuşi Abe să stea de vorbă cu 
Alchimiştii. Avem nevoie de ceea ce ştiu ei. 

— O s-o facă, a replicat mama, încrezătoare. Doar că-i 
ia ceva timp. 



— Dar noi n-avem timp! a explodat Lissa. 

Dramatica întorsătură a evenimentelor îi oferea 
spiritului o frumoasă ocazie de a-şi ridica hidosul cap, şi, 
ca întotdeauna am încercat să absorb întunericul din 
Lissa. Ai fi zis că mi-am învăţat lecţia după întâmplarea 
cu Victor, dar, ce să-i faci, vechile deprinderi se uită cu 
greu. Ei au prioritate. 

— Mărie Conta şi Rufus Tarus sunt singurii candidaţi 
rămaşi! a continuat ea. Dac-o să câştige el, Daniella o să 
capete multă influenţă. Şi-atunci, n-o să-i mai dovedim 
niciodată nevinovăţia lui Rose. 

Eşecul Arianei la ultimul test se abătuse ca o uriaşă 
lovitură asupra tuturor, zdrobind un viitor pe care Lissa 
îl crezuse dăltuit în piatră. Fără Ariana, deznodământul 
nu arăta deloc plăcut. Mărie Conta nu era printre 
preferatele Lissei, dar simţea că ar fi o mai bună 
conducătoare decât Rufus. Din nefericire, familia Conta 
cam tăcuse în domeniul politicii în ultimii ani, fapt care 
o lăsase cu mai puţini aliaţi şi prieteni. Balanţa se apleca 
periculos în favoarea lui Rufus. Era frustrant. Dacă 
reuşeam s-o ducem pe Jill acolo, atunci ar putea să 
voteze şi Lissa, iar intr-un Consiliu din douăsprezece 
persoane, până şi un singur vot putea să fie decisiv. 

— Avem timp, a replicat mama, calmă. N-o să fie 
niciun vot astăzi, după controversele pe care o să le 
provoci. Şi, cu fiecare zi de amânare a alegerilor, avem 
încă o şansă de a ne consolida situaţia. Suntem aproape. 
Putem s-o facem. 



— Dar nu putem să-i spunem lui Adrian despre asta, 
i-a prevenit Lissa, pornind spre uşă, fiindcă venise 
vremea plecării. 

Tipicul rânjet superior a revenit pe faţa lui Christian. 

— Asta, a zis el, e o problemă asupra căreia putem să 
fim cu toţii de acord. 

Sofisticatul salon de bal — încă o dată transfonnat în 
sală de Consiliu, din motive de spaţiu — arăta ca la un 
concert de rock. înăuntru, lumea se bătea pentru locuri. 
Unii, dându-şi seama că ar fi inutil, se instalaseră în 
afara clădirii, pe jos, ca la un picnic. Din fericire, cineva 
avusese strălucita idee de a amplasa un sistem de 
sonorizare, cu difuzoare în exterior, astfel încât cei care 
nu reuşiseră să intre să poată totuşi asculta dezbaterile. 
Gardienii îşi croiau drum prin mulţime, încercând să ţină 
haosul în frâu... mai ales la sosirea candidaţilor. 

Mărie Conta şi-a făcut apariţia imediat înaintea 
Lissei, şi chiar dacă era candidata cea mai slab cotată, tot 
s-au auzit urlete şi izbucniri entuziaste în rândul 
mulţimii. în grabă — şi cu brutalitate, când era necesar 
— gardienii au împins gloata deoparte, astfel încât ea să 
poată trece. O astfel de atenţie trebuie să fi fost 
înspăimântătoare, însă Mărie n-o arăta. înainta mândră, 
zâmbindu-le deopotrivă susţinătorilor şi nesusţinătorilor. 
Atât eu, cât şi Lissa ne-am amintit cuvintele lui 
Christian: Eşti candidata la tron. Comportă-te ca atare. 
O meriţi. Eşti cea din urmă dintre Dragomiri. O fiică de 
neam regal. 



Şi exact aşa s-a şi comportat. Era vorba şi de altceva, 
pe lângă imboldurile lui Christian. Acum, că trecuse de 
toate cele trei teste, solemnitatea străvechii festivităţi 
spre care se îndrepta continua să sporească. Lissa a 
pătruns în clădire, cu capul sus. N-aveam cum să-i văd 
tot corpul, dar recunoşteam senzaţia mersului ei graţios, 
demn. Mulţimea i-1 adora, şi mi-a trecut prin mine că 
publicul acesta era şi mai zgomotos datorită faptului că, 
în majoritate, nu provenea din familii regale. Cei strânşi 
afară erau moroi de rând, cei care ajunseseră cu adevărat 
s-o iubească. „Urmaşa Alexandrei!” „Aduceţi dragonul 
înapoi!” Iar pentru unii era de ajuns să-i strige numele, 
adăugând epitete împrumutate de la eroina unei vechi 
legende ruseşti cu acelaşi nume: „Viteaza Vasilisa!” 
„Frumoasa Vasilisa!” 

Ştiam că nimeni nu-i ghicea temerile interioare. Se 
pricepea atât de bine să şi le-ascundă. Christian şi mama, 
care la început o încadraseră, au rămas în urmă ca la un 
semn, lăsând-o pe Lissa să meargă cu câţiva paşi înainte. 
Poziţia şi autoritatea Lissei nu puteau fi puse la îndoială. 
Fiecare pas îl făcea cu încredere, amintindu-şi că şi 
bunicul ei mersese pe acelaşi drum. A încercat să-i 
dăruiască mulţimii un zâmbet care era atât demn, cât şi 
sincer. Probabil că a dat roade, fiindcă mulţimea a 
înnebunit şi mai rău. Iar când s-a oprit să comenteze 
stindardul înfăţişând un dragon pe care-1 pictase un tip 
pentru susţinerea ei, artistul a fost cât pe ce să leşine 



pentru că o personalitate ca ea îl observase şi-l 
complimentase. 

— E ceva fără precedent, a remarcat mama, după ce 
au ajuns să intre cu bine. Niciodată n-a mai fost atât 
popor. în mod sigur nu la ultimele alegeri. 

— De ce sunt atât de mulţi de data asta? a întrebat-o 
Lissa, încercând să-şi readucă respiraţia sub control. 

— Pentru că s-a iscat atâta senzaţie, cu asasinatul şi cu 
felul în care ai tulburat tu legile. Pentru asta şi... în fine, 
pentru modul în care le-ai câştigat inimile tuturor ne- 
regalilor de-afară. Şi dhampirilor, de asemenea. Avem 
emblema dragonului într-una dintre camerele noastre 
pentru cafea, ştiai? Cred că până şi unii dintre cei din 
familiile regale te iubesc, deşi poate asta s-ar datora 
numai ciudei faţă de cine ştie ce altă familie cu care ar fi 
în dispută. Dar, sincer? Dac-ar fi după toată lumea asta, 
şi nu numai după Consiliu — şi, mă rog, dacă tu ai 
îndeplini condiţiile de eligibilitate — eu cred că ai 
câştiga. 

Deşi s-a strâmbat, Lissa a adăugat apoi, cam cu 
jumătate de glas: 

— Vrei să fiu şi eu sinceră? Cred că ar trebui să ne 
alegem conducătorii prin vot popular. Fiecare moroi ar 
trebui să voteze, nu doar o mână de familii de elită. 

— Ai grijă, prinţesă, a glumit Christian, petrecându-şi 
braţul pe după al ei. E genul de afirmaţii care ar putea 
declanşa o nouă revoluţie. Câte una, pe rând, bine? 



Mulţimea din salonul de bal nu era atât de înnebunită 
pe cât se arătase cea de-afară... dar era destul de aproape. 
De data aceasta, gardienii erau pregătiţi pentru un număr 
atât de mare de spectatori şi se asiguraseră că menţin 
totul sub un strict control încă de la bun început. Ţineau 
o evidenţă riguroasă a tuturor persoanelor cărora li se 
permitea accesul în sală şi puneau capăt oricărei gâlcevi 
între cei din familiile regale şi ceilalţi. Dar tot era o 
privelişte de natură să intimideze, iar Lissa simţea 
nevoia să-şi amintească în pennanenţă că, jucând acest 
rol, mă ajuta pe mine. Pentru mine, era în stare să îndure 
orice, chiar şi spectacolul acesta public. De astă dată, din 
fericire, au dus-o destul de repede în partea din faţă a 
sălii, unde fuseseră amplasate trei scaune pentru 
candidaţi, cu faţa spre mulţime. Rufus şi Mărie se 
aşezaseră deja, discutând cu voce scăzută cu câţiva aleşi 
membri ai familiilor. în jurul lor se postaseră gardieni. 
Lissa, evident, era singură, însă, când a văzut-o pe Tasha 
apropiindu-se, le-a făcut semn gardienilor din preajmă 
să-i pennită să treacă. 

Tasha s-a ghemuit lângă Lissa, vorbind încet şi stând 
cu un ochi prudent pe Rufus, care discuta cu cineva. 

— Veşti rele. Mă rog, depinde din ce unghi le priveşti. 
Ethan zice că Daniella a fost acolo în noaptea aia. Ea şi 
Tatiana s-au întâlnit, singure. El nu şi-a dat seama că n-a 
fost trecută în registru. Altcineva a făcut însemnările, în 
numele tuturor gardienilor de serviciu, dar el jură că a 
văzut-o pe Daniella cu ochii lui. 



Lissa s-a crispat. Sperase, în adâncul sufletului — ba 
chiar se rugase — să fi comis o eroare, fiindcă era 
imposibil ca mama lui Adrian să fi fost făptaşa. Şi-a 
înclinat repede capul, în semn că înţelesese. 

— îmi pare rău, i-a mai zis Tasha. Ştiu că-ţi plăcea de 
ea. 

— Cred că mai mult mă îngrijorează Adrian. Nu ştiu 
cum o să îndure el toate astea. 

— Greu, a replicat Tasha, fără menajamente. După tot 
ce înfruntase ea de pe urma părinţilor lui Christian, ştia 
mai bine decât oricine ce însemna să fii trădat de cineva 
din propria familie. Dar o să reziste el, a asigurat-o apoi. 
Şi, imediat cum o să putem scoate la lumină toate 
dovezile, o să-i avem pe Dimitri şi pe Rose înapoi. 

Cuvintele acestea au umplut-o de speranţă pe Lissa, 
dându-i putere. 

— Mi-e atât de dor de ea, a mărturisit. Mi-aş fi dorit 
să fie deja aici. 

Tasha i-a zâmbit compătimitor şi a bătut-o pe umăr. 

— Foarte curând. Or să se-ntoarcă foarte curând. Tu 
doar să treci de asta. Poţi s-o faci. Poţi să schimbi totul. 

Lissa nu era atât de convinsă, însă Tasha s-a grăbit să 
se alăture „prietenilor ei activişti” şi a fost înlocuită de... 
Daniella. 

Venise să discute cu Rufus, oferindu-i sprijin şi 
dragoste familială. Lissa nici nu suporta s-o privească, 
simţindu-se şi mai rău când Daniella i s-a adresat. 



— Nu ştiu sigur cum ai ajuns să fii amestecată în toată 
povestea, draga mea, dar mult noroc. 

Zâmbetul Daniellei părea sincer, însă nu exista nicio 
îndoială în privinţa candidatului pe care îl sprijinea. 
Deodată, expresia ei amabilă a lăsat locul îngrijorării. 

— L-ai văzut cumva pe Adrian? Eram sigură c-o să-l 
găsesc aici. Ştiu că gardienii l-ar fi lăsat să intre. 

Excelentă întrebare. Lissa nu-1 mai văzuse cam de o 
zi. 

— Nu, nu l-am văzut. Poate că doar întârzie. îşi 
aranjează părul, sau mai ştiu eu ce. 

Să sperăm că nu mai era leşinat pe undeva. 

Daniella a oftat. 

— Sper şi eu. 

Şi a plecat, ocupându-şi locul din public. Din nou, 
tatăl lui Adrian era cel care conducea şedinţa şi, după 
câteva încercări nereuşite, în sală s-a aşternut tăcerea. 

— In ultima săptămână, a început Nathan, vorbind 
într-un microfon, mulţi candidaţi merituoşi au dat testele 
cerute pentru guvernarea poporului nostru. în faţa 
noastră se află cei trei rămaşi: Rufus Tarus, Mărie Conta 
şi Vasilisa Dragomir. 

Tonul lui Nathan a sunat nemulţumit la pronunţarea 
ultimului nume, însă, deocamdată, legea îi pennitea 
Lissei să-şi ţină discursul. Abia după aceea avea să-şi 
intre în rol inconsistenţa legii şi întreg iadul să se 
dezlănţuie. 



— Aceştia trei au demonstrat că au capacitatea de a 
domni şi, ca o ultimă acţiune din partea lor, înainte ca 
noi să votăm, fiecare va vorbi despre planurile sale în 
favoarea poporului nostru. 

Rufus s-a ridicat primul, transmiţând exact genul de 
mesaj la care mă aşteptasem. Miza pe temerile moroilor, 
promiţând fonne extreme de protecţie... majoritatea 
acestora implicându-i pe dhampiri, dar fără să intre în 
prea multe detalii. 

— Siguranţa noastră trebuie să fie principala 
preocupare, a proclamat el. Cu orice preţ. Va fi greu? 
Da. Vor fi sacrificii? Da. Dar nu merită aşa ceva copiii 
noştri? Nu ne pasă de ei? 

Aducerea în discuţie a copiilor era ceva pur şi simplu 
josnic, după părerea mea. Bine măcar că-i lăsase pe 
căţeluşi în pace. 

De asemenea, a folosit şi trucuri politicianiste 
murdare, defăimându-şi rivalii. Mărie a fost blamată în 
principal pentru lipsa de activitate a familiei sale. In 
schimb, Lissa reprezenta o ţinta grozavă. A tot bătut 
câmpii pe seama vârstei ei, pe primejdiile utilizării 
spiritului, ca şi pe faptul că însăşi prezenţa ei acolo 
constituia, în primul rând, o violare a legii. 

Discursul ţinut de Mărie a fost mult mai gândit şi 
amănunţit. A expus într-un mod foarte explicit planuri 
de rezolvare pentru tot felul de probleme, în majoritatea 
lor rezonabile. Nu eram de acord cu tot ceea ce spusese, 
însă mi-era clar că e competentă şi că nu se coboară 



până la ponegrirea contracandidaţilor. Din nefericire, nu 
avea nici pe departe carisma lui Rufus, şi tristul adevăr 
era că aşa ceva putea să conteze enonn. Monotona ei 
încheiere i-a rezumat nu numai discursul, ci şi 
personalitatea. 

— Acestea sunt motivele pentru care ar trebui să fiu 
regină. Sper că v-a plăcut discursul şi că veţi vota pentru 
mine când va sosi momentul. Vă mulţumesc. 

Şi s-a aşezat brusc. 

A sosit, în fine, şi rândul Lissei. Stând în faţa 
microfonului, şi-a văzut deodată cu ochii visul din potir, 
când se bâlbâise în faţa Consiliului. Dar nu, aici era în 
realitate. N-avea să dea greş. Avea să meargă mai 
departe. 

— Suntem un popor în război, a început ea, cu o voce 
răsunătoare şi limpede. Suntem atacaţi permanent... dar 
nu numai de strigoi. Ci şi de ai noştri. Suntem divizaţi. 
Ne luptăm între noi. Familie contra familie. Regali 
contra ne-regab. Moroi contra dhampiri. Evident că 
strigoii ne decimează. Ei, măcar, sunt uniţi în spatele 
unui ţel: să ucidă. 

Dac-aş fi fost eu acolo, în public, sigur m-aş fi aplecat 
în faţă, cu gura căscată. Aşa, erau destui care făceau asta 
în locul meu. Cuvintele ei erau alerte. Şocante. Şi 
absolut captivante. 

— Suntem un singur popor, a continuat ea. Moroi şi 
dhampri deopotrivă. 

Mda, şi aici s-au mai tăiat câteva respiraţii. 



— Şi, chiar dacă e imposibil ca fiecărei persoane să i 
se facă pe voie, nimeni nu va obţine nimic dacă nu ne 
vom uni şi nu vom găsi calea de a ne întâlni la mijloc... 
chiar dacă asta implică opţiuni dificile. 

Şi atunci, intr-un stil extraordinar, a explicat cum se 
putea proceda. E adevărat, n-avea timp să ofere detalii 
de fineţe pentru absolut toate problemele lumii noastre, 
însă le-a atins pe foarte multe dintre cele importante. Şi a 
reuşit s-o facă intr-un mod în care nu ofensa prea rău pe 
nimeni. La urma urmei, avea dreptate afirmând că nu li 
se putea face pe voie tuturor. în continuare, a vorbit 
despre dhampiri, care reprezentau cei mai buni 
războinici ai noştri... şi despre faptul că ar fi şi mai buni 
dacă ar avea o voce mai puternică în favoarea lor. A 
spus că şi cei care nu făceau parte din familiile regale 
aveau nevoie ca vocea să li se audă mai puternic... dar 
nu cu preţul pierderii preamăritelor spiţe regale care ne 
defineau poporul. în cele din urmă, abordând problema 
pregătirii moroilor pentru autoapărare, i-a accentuat într- 
adevăr importanţa... dar nu ca pe ceva obligatoriu şi nu 
ca pe unica metodă pe care ar fi necesar s-o explorăm. 

Da, avea câte ceva pentru fiecare, şi se exprima 
superb şi carismatic. Era genul de discurs care putea 
detennina poporul s-o unneze oriunde. Şi a încheiat cu: 

— Noi totdeauna am îmbinat vechiul cu noul. Ne-am 
păstrat magia, alături de tehnologie. Ne desfăşurăm 
aceste şedinţe cu pergamente şi... cu aşa ceva, a adăugat, 
zâmbind şi ciocănind microfonul cu degetul. Astfel am 



reuşit să supravieţuim. Ne păstrăm rădăcinile trecutului 
şi ne îmbrăţişăm prezentul. Luăm din toate ceea ce este 
mai bun şi devenim mai puternici. Astfel am 
supravieţuit. Astfel vom supravieţui. 

încheierea ei a fost urmată de tăcere... şi deodată au 
pornit ovaţiile. De fapt, am auzit mai întâi vuietul celor 
de afară, de pe gazon, înainte să înceapă şi înăuntru. 
Persoane despre care aş fi jurat că-i sprijină pe alţii erau 
practic în lacrimi, şi nu uitasem că majoritatea celor pe 
care-i văzusem în încăperea aceasta era alcătuită din 
membrii familiilor regale. Lissa însăşi ar fi vrut să 
izbucnească în lacrimi, însă şi-a păstrat cu mult curaj 
rangul. Când, în sfârşit, s-a aşezat la loc, iar mulţimea s- 
a liniştit, Nathan şi-a reluat rolul. 

— Da, a zis el. A fost un discurs foarte drăguţ, unul pe 
care l-am savurat cu toţii. Acum, însă, a sosit momentul 
în care Consiliul va vota noul nostru conducător şi — 
potrivit legii — numai doi candidaţi sunt eligibili pentru 
această demnitate: Rufus Tarus şi Mărie Conta. 

Doi moroi, câte unul pentru familia Tarus şi, 
respectiv, Conta s-au apropiat, alăturându-li-se 
candidaţilor. Privirea lui Nathan s-a oprit asupra Lissei, 
care se ridicase odată cu ceilalţi, însă rămăsese singură. 

— în confonnitate cu legile electorale — legi în 
vigoare încă de la începuturile lumii — fiecare candidat 
trebuie să se prezinte în faţa Consiliului însoţit de cineva 
din neamul său, astfel încât să demonstreze puterea şi 
unitatea familiei. Ai o astfel de persoană? 



Lissa l-a privit în ochi fără să clipească. 

— Nu, Lord Ivashkov. 

— Atunci, mă tem că rolul tău din acest joc s-a 
tenninat, prinţesă Dragomir, a rostit el, zâmbind. Poţi să 
stai jos. 

Da. Acesta a fost momentul în care s-a dezlănţuit 
întreg iadul 

Auzisem de-atâtea ori expresia: „Şi mulţimea a 
înnebunit!” Acum, o vedeam cu ochii mei. în bună parte 
a timpului, nici măcar nu puteam să-mi dau seama cine 
striga şi în sprijinul a ce. Se contraziceau în grupuri, şi 
unu la unu. Vreo doi moroi în blugi provocau oricare 
persoană bine îmbrăcată peste care dădeau, acţionând 
conform iraţionalei presupuneri că oricine purta 
veşminte frumoase era dintr-o familie regală şi că toţi cei 
din familiile regale o urau pe Lissa. Devotamentul lor 
faţă de ea era admirabil, înfiorător, dar admirabil. Un 
grup provenit din familia Tarus stătea faţă-n faţă cu altul 
din familia Conta, arătând de parcă s-ar fi pregătit fie 
pentru o bătălie între bande, fie pentru un concurs de 
dans. Era una dintre cele mai bizare împerecheri dintre 
toate, din moment ce tocmai aceste două familii erau 
singurele care ar fi trebuit să se afle într-un perfect 
consens în toate privinţele. 

Şi tot aşa au ţinut-o. Toată lumea se contrazicea pe 
tema posibilităţii ca Lissa să fie eligibilă pentru vot. Se 
contraziceau pe tema convocării unei sesiuni menite să 
modifice legile chiar atunci, pe loc. Unii se contraziceau 



cu privire la lucruri de care nu mai auzisem în viaţa mea. 
Un val de gardieni năpustindu-se spre uşă m-a făcut să 
cred că mulţimea de afară încerca să intre. Mama făcea 
parte din acest sistem defensiv, şi am ştiut că avusese 
dreptate: nu avea să se ţină nicio votare azi, cu toată 
anarhia asta. Erau obligaţi să închidă şedinţa şi să mai 
încerce o dată şi mâine. 

Lissa fixa mulţimea cu privirea, simţindu-se ca 
paralizată, incapabilă să ţină pasul cu toată această 
agitaţie. Deodată, stomacul i-a tresăltat în clipa în care 
prin minte i-a trecut un gând. în tot acest timp, ea jurase 
că va respecta demnitatea tradiţiilor electorale. Cu toate 
acestea, tocmai din cauza ei situaţia era acum... oricum, 
numai demnă nu. Totul era din vina ei. Şi atunci, 
privirea i s-a oprit asupra unei persoane aşezate intr-un 
colţ mai ascuns, departe de vacarm. Era Ekaterina 
Zeklos. Bătrâna fostă regină i-a întâlnit privirea Lissei... 
şi i-a făcut cu ochiul. 

Am şters-o din sala aceea, nemaiavând nevoie să văd 
nimic din certurile lor. M-am întors la călătoria cu 
automobilul, cu un nou gând în minte. Cuvintele Lissei 
îmi arseseră sufletul. îmi tulburaseră inima. Şi, chiar 
dacă îşi ţinuse discursul doar ca să le întindă o momeală, 
pusese pasiune în aceste cuvinte: un crez arzător. Dac-ar 
fi fost regină, s-ar fi ţinut de aceste cuvinte. 

Şi acela a fost momentul în care am ştiut. Ea va fi 
regină. 



Am hotărât, acolo şi atunci, că voi face să fie aşa. N-o 
s-o aducem pe Jill la Curte doar ca să-i oferim Lissei 
locul din Consiliu şi dreptul de vot. Jill îi va dărui Lissei 
statutul care le va pennite moroilor să voteze pentru ea. 
Şi Lissa va câştiga. 

Fireşte, mi-am păstrat pentru mine gândurile acestea. 

— Asta numesc eu o înfăţişare periculoasă, a zis 
Dimitri, aruncându-mi o scurtă privire, după care şi-a 
întors ochii spre drum. 

— Ce înfăţişare? am întrebat, nevinovată. 

— Cea care spune că tocmai ţi-a venit o idee. 

— Nu mi-a venit doar o idee. Mi-a venit o idee 
grozavă. 

Astfel de glume o făceau de obicei pe Jill să râdă, dar 
când m-am întors spre bancheta din spate, unde stătea 
ea, am constatat că nu prea găsea motive de amuzament. 

— Hei, eşti bine? am întrebat-o. 

Ochii aceia ca jadul s-au concentrat asupra mea. 

— Nu ştiu sigur. S-au întâmplat cam multe. Şi nu prea 
pot să-mi dau seama ce-o să se-ntâmple mai departe. Mă 
simt... ca un fel de obiect care unnează să fie folosit în 
planul de bază al cuiva. Ca un pion. 

Am simţit o strângere de inimă de vinovăţie. Victor 
mereu ne folosea de alţii în jocurile lui. Oare nu 
procedam şi eu la fel? Ba nu. Eu ţineam la Jill. 

— Tu nu eşti un obiect, nici un pion, i-am zis. Dar eşti 
foarte, foarte importantă şi, datorită ţie, multe lucruri 
foarte bune se vor întâmpla. 



— Totuşi, n-o să fie chiar atât de simplu, nu? a 
remarcat ea înţeleaptă în ciuda vârstei. Situaţiile se 
înrăutăţesc înainte să se îmbunătăţească, nu-i aşa? 

Nu mă simţeam în stare s-o mint. 

— Mda. Dar apoi o s-ajungi să iei legătura cu mama 
ta... şi, în fine, cum ţi-am spus, se vor întâmpla lucruri 
bune. Gardienii mereu spun „Ei au prioritate” atunci 
când vine vorba despre moroi. Nu e exact acelaşi lucru 
pentru tine, dar făcând asta... adică... 

Mi-a adresat un zâmbet care nu părea prea bucuros. 

— Mda, m-am prins. E pentru un bine general, corect? 

Sonya îşi petrecuse cea mai mare parte a drumului de 
până acum lucrând la un fannec pentru mine, cu ajutorul 
unei brăţări din argint pe care o cumpăraserăm de la un 
magazin cu cadouri de la marginea şoselei. Arăta cam de 
prost-gust, dar era din argint veritabil, şi asta conta. 
Când mai aveam cam o jumătate de oră până în 
Greenston, a considerat că e gata şi mi-a întins brăţara. 
Mi-am strecurat-o la încheietură şi i-am privit pe ceilalţi. 

—Ei? 

— Eu nu văd nimic, mi-a zis Sonya, dar, dacă stau să 
mă gândesc, nici n-aş avea cum. 

Jill şi-a mijit ochii spre mine. 

— Pari un pic înceţoşată... ca şi cum ar trebui să 
clipesc de câteva ori până să te văd. 

— Aşa zic şi eu, a confirmat Dimitri. 

Sonya a fost mulţumită. 



— Aşa trebuie să arate cineva în ochii celor care ştiu 
că i s-a făcut un fannec. Sper că toţi ceilalţi gardieni or 
să vadă o cu totul altă faţă. 

Era o variantă a ceea ce făcuse Lissa atunci când îl 
scoseserăm pe Victor din închisoare. Diferenţa era că 
aici fusese nevoie de ceva mai puţină magie, fiindcă 
Sonya nu trebuise decât să-mi modifice puţin trăsăturile, 
nefiind necesar să-mi ascundă şi originea de dhampir. în 
acelaşi timp, avea şi mai multă experienţă decât Lissa. 

Restaurantul pe care-1 alesesem în Greenston era de 
mult închis când am ajuns noi, pe la unsprezece şi 
jumătate. Parcarea era aproape întunecată, dar tot am 
reuşit să disting o maşină intr-un colţ din fundul ei. Tot 
ceea ce puteam să sper era ca Mihail să fi ajuns mai 
devreme... şi nu o trupă de şoc a gardienilor. 

Dar, după ce am parcat în apropiere, am observat că, 
intr-adevăr, Mihail era cel care cobora din ea... împreună 
cu Adrian. 

A zâmbit văzându-mă, bucuros că-mi făcea o 
surpriză. Pe bune, ar fi trebuit să mă aştept la aşa ceva, 
după ce i-am cerut să-i transmită mesajul lui Mihail. 
Adrian sigur găsea el cum să vină. Stomacul mi s-a 
întors pe dos. Nu, nu. Nu asta. N-aveam timp să mă ocup 
de problemele mele amoroase. Nu acum. Nici măcar nu 
ştiam ce-aş putea să-i spun lui Adrian. Din fericire, nici 
n-am mai avut ocazia să vorbesc. 

Mihail s-a îndreptat cu paşi mari spre noi, cu acea 
eficienţa a gardienilor, pregătit să afle ce misiune aveam 



în minte. S-a oprit brusc când a văzut-o pe Sonya 
coborând din maşină. La fel şi ea. Au rămas amândoi 
încremeniţi, cu ochii mai mari decât părea posibil din 
punct de vedere fizic. Am ştiut atunci că noi, ceilalţi, 
încetaserăm să mai existăm, la fel ca şi planurile noastre, 
misiunile şi... în fine, lumea întreagă. In momentul acela, 
doar ei doi mai existau. 

Deodată, Sonya a scos un strigăt sugrumat, după care 
s-a repezit spre el. Asta l-a smuls pe Mihail din visare, 
tocmai la timp cu s-o cuprindă în braţe. Sonya a început 
să plângă, şi am văzut lacrimi şi pe chipul lui. Dându-i 
deoparte părul căzut pe faţă, i-a cuprins obrajii cu 
palmele, privind-o cu nesaţ şi repetând, iar şi iar. 

Eşti tu... eşti tu... eşti tu... 

Sonya a încercat să-şi şteargă ochii, dar degeaba. 

Mihail... îmi pare rău... îmi pare atât de rău... 

Nu contează, a oprit-o el, sărutând-o şi apoi 
retrăgându-se doar cât s-o poată privi în ochi. Nu 
contează. Nimic nu mai con tează, decât că suntem din 
nou împreună. 

Asta a făcut-o să plângă şi mai tare. Şi-a îngropat faţa 
la pieptul lui, iar braţele lui Mihail au strâns-o cu şi mai 
multă ardoare. 

Noi, ceilalţi, rămăseserăm la fel de încremeniţi pe cât 
fuseseră, puţin mai devreme, cei doi îndrăgostiţi. Mi se 
părea nepotrivit să asistăm la aşa ceva. Era prea intim: 
noi n-ar fi trebuit să fim acolo. Şi totuşi... în acelaşi 
timp, nu-mi ieşea din minte gândul că exact aşa îmi 



închipuisem eu că ar arăta reîntâlnirea mea cu Dimitri 
după ce-1 readusese Lissa la viaţă. Iubire. Iertare. 
Acceptare. 

I-am întâlnit pentru scurt timp privirea lui Dimitri, şi 
simţul acela supranatural mi-a spus că el îşi amintea 
acum cuvintele mele: Trebuie să te ierţi. Dacă nu poţi, 
atunci nu poţi nici să mergi mai departe. Nu putem. Mi- 
am întors ochii de la el, privind din nou fericitul cuplu, 
ca nu cumva el să-mi observe sfâşierea interioară. 
Doamne, cât îmi doream şi eu ceea ce aveau Mihail şi 
Sonya! Un final fericit. Iertarea trecutului. Un viitor 
luminos înainte. 

Jill s-a smiorcăit lângă mine, şi am cuprins-o cu un 
braţ. Micul sunet parcă l-a adus pe Mihail din nou în 
lumea noastră. încă ţinând-o pe Sonya în braţe, şi-a 
îndreptat privirea spre mine. 

— îţi mulţumesc. îţi mulţumesc pentru asta. Orice ai 
nevoie. Absolut orice... 

— Stai, stai, l-am întrerupt, de teamă că aş putea să 
mă sufoc. Abia izbutisem să-mi alung, clipind, lacrimile 
trădătoare. Mă bucur... mă bucur c-am reuşit, şi, mă 
rog... de fapt n-am fost deloc eu... 

— Totuşi... Mihail şi-a coborât privirea spre Sonya, 
care-i zâmbea printre lacrimi. Tu mi-ai redat lumea. 

— Sunt atât de fericită pentru tine... şi vreau să ai 
parte de fericirea asta, să te bucuri de ea chiar acum. Dar 
am nevoie să-mi faci un serviciu. Un ultim serviciu. 



Sonya şi Mihail au schimbat între ei o privire 
cunoscătoare. N-ai fi ghicit în ruptul capului că fuseseră 
despărţiţi vreme de trei ani. Ea a făcut un semn de 
încuviinţare, iar el şi-a întors privirea spre mine. 

— Mi-am închipuit că de-asta m-a adus el aici, a zis, 
înclinându-şi capul în direcţia lui Adrian. 

— Am nevoie să mă strecori în hotelul în care stau 
Alchimiştii. 

Micul zâmbet de pe faţa lui Mihail a pierit 
instantaneu. 

— Rose... nu pot să te strecor nicăieri. Simplul fapt că 
eşti atât de aproape de Curte e şi-aşa destul de periculos. 

Atunci, mi-am scos brăţara din buzunar. 

— Mă deghizez. N-or să ştie că eu sunt. Există vreun 
motiv pentru care ai avea nevoie să vorbeşti cu 
Alchimiştii? 

O ţinea în continuare pe Sonya în braţe, dar ochii i 
s-au înnegurat, în timp ce se gândea. 

— Sunt gardieni în apropierea camerelor lor. Am 
putea, probabil, să ne dăm drept cei veniţi să-i schimbe. 

Dimitri a clătinat aprobator din cap. 

— Dacă e prea mare diferenţa faţă de ora la care au 
programat schimbul, s-ar cam ridica vreo câteva 
sprâncene... dar să sperăm că veţi avea timp suficient cât 
să intraţi şi să aflaţi ce trebuie. Probabil că gardienii se 
preocupă mai mult să nu le iasă Alchimiştii decât să nu-i 
lase să intre la ei pe alţi gardieni. 



— Absolut, a confirmat Mihail. Aşadar, tu şi cu mine, 
Rose? 

— Îhî, am zis. Cu cât mai puţini, cu atât mai bine. 
Destui câţi să-i luăm la întrebări pe Sydney şi pe Ian. 
Presupun că toţi ceilalţi ne aşteaptă aici, nu? 

— Eu nu plec nicăieri, a anunţat Sonya, sărutându-1 pe 
obraz. 

Adrian se apropiase agale între timp, iar acum tocmai 
trimitea un pumn uşor, frăţesc, în braţul lui Jill. 

— Iar eu o să stau să aflu cum Dumnezeu ai ajuns 
implicată în toate astea, Ispită. 

Jill a reuşit să-şi aducă pe buze un zâmbet pentru el. 
Adrian îi căzuse cu tronc destul de rău, şi era doar o 
dovadă a stresului prin care trecea faptul că nu se 
înroşise şi nu i se înmuiaseră genunchii. Au început să 
converseze între ei, iar Dimitri mi-a făcut semn să merg 
cu el în spatele maşinii, unde să nu fim văzuţi. 

— E periculos, mi-a spus, încet. Dacă farmecul îşi 
pierde efeclul, probabil că nu mai ajungi să ieşi din 
hotelul ăla. 

Mai era şi un vie nerostit ca încheiere a frazei lui. 

— N-o să şi-l piardă. Sonya e foarte pricepută. în 
plus, dacă e să fim prinşi, poate c-or să mă ducă înapoi 
la Curte, în loc să mă omoare. închipuie-ţi cât ar întârzia 
asta alegerile. 

— Rose, eu vorbesc serios. 



— Ştiu, ştiu, am zis, prinzându-1 de mână. O să fie 
uşor. în mai puţin de o oră o să fim intraţi şi ieşiţi, dar 
dacă nu... 

Doamne, cât detestam continuările sumbre! 

— Dacă nu ieşim, atunci trimite-o pe Jill la Curte cu 
Adrian, iar tu şi cu Sonya ascundeţi-vă undeva, până 
când... nu ştiu. 

— Nu-ţi face tu griji pentru noi, a replicat. Ai grijă 
doar de tine. 

S-a aplecat şi m-a sărutat apăsat pe frunte. 

— Micuţule dhampir, ai... 

Adrian ocolise tacticos maşina, apărând tocmai la 
timp ca să fie martor la acel mic sărut. Mi-am lăsat mâna 
să cadă dintr-a lui Dimitri. Niciunul dintre noi n-a scos o 
vorbă, dar în momentul acela, ochii lui Adrian... ei bine, 
am văzut cum întreaga lui lume se năruieşte. M-am 
simţit mai rău decât ar fi fost dacă ne-ar fi înconjurat o 
hoardă de strigoi. M-am simţit mai rea decât un strigoi. 
Onoarea, m-am gândit. Pe bune: gardienii ar fi trebuit să 
ne predea şi aşa ceva. Fiindcă eu n-o învăţasem. 

— Hai mai repede, m-a îmboldit Mihail, apropiindu- 
se la rândul lui, neştiind ce dramă tocmai explodase 
lângă el. Sonya mi-a zis că voi sunteţi într-o cursă contra 
cronometru şi cu ceva de la Curte. 

Mi-am înghiţit nodul din gât, smulgându-mi privirea 
de pe Adrian. Inima mi se zvârcolea în piept. 

—Mda... 

— Du-te, m-a îndemnat Dimitri. 



— Ţine minte, i-am murmurat. Discuţia cu el e 
responsabilitatea mea. Nu a ta. 

L-am urmat pe Mihail spre maşina lui, în timp ce-mi 
strecuram la încheietură brăţara fermecată. înainte să mă 
urc, am aruncat o privire iute înapoi. Jill şi Sonya 
vorbeau între ele. Dimitri stătea singur, iar Adrian îşi 
scotea o ţigară, cu spatele spre ceilalţi. 

— Sunt o javră, am rostit, necăjită, în timp ce Mihail 
pornea motorul. 

Nu era un tennen prea elocvent, dar îmi rezuma în 
mare măsură sentimentele. 

Mihail n-a reacţionat, probabil pentru că nu era ceva 
relevant pentru misiunea noastră. Ori asta, ori era încă 
prea pătruns de renaşterea propriei vieţi amoroase. 
Norocosul de el. 

N-a durat mult până să ajungem la hotel. Erau 
gardieni postaţi în jurul lui, ascunşi astfel încât să nu le 
atragă atenţia oamenilor. Niciunul dintre ei nu ne-a 
împiedicat să intrăm. Unul chiar l-a recunoscut pe 
Mihail şi l-a salutat cu un semn din cap. Toţi mă priveau 
ca şi cum... în fine, ca şi cum nu m-ar cunoaşte. Ceea ce 
era bine. Fiind atât de mulţi gardieni chemaţi în ajutor la 
Curte, te aşteptai să tot întâlneşti feţe noi, iar a mea nu 
semăna cu a lui Rose Hathaway. Prin urmare, nu interesa 
pe nimeni. 

— în ce camere sunt? l-a întrebat Mihail pe un 
gardian care stătea în holul de la recepţie. Ne-au trimis 
să-i schimbăm. 



Atitudinea lui Mihail era perfectă, de tip sigur pe 
sine, suficient pentru ca gardianului — chiar dacă i-a 
produs un pic de mirare — să i se pară că era ceva 
nonnal. 

— Numai voi doi? Sunt patru acolo, sus. 

Aici am salvat eu situaţia. 

— Au nevoie de mai mulţi la Curte. Situaţia începe să 
scape de sub control, aşa că nu mai repartizează decât 
doi aici. 

— Probabil că nici n-ar trebui mai mulţi, a încuviinţat 
gardianul. Etajul al treilea. 

— Repede ai mai gândit-o, m-a lăudat Mihail în lift. 

— Asta n-a fost nimic. M-am scos eu cu vorba din 
altele mult mai rele. 

Camerele erau uşor de dibuit, fiindcă în faţa lor stătea 
un gardian. Ceilalţi sunt înăuntru, mi -am dat seama, 
întrebându-mă dacă asta ar putea să ridice o problemă. 
Totuşi, cu aceeaşi atitudine autoritară, Mihail l-a anunţat 
pe gardian că el şi ceilalţi fuseseră rechemaţi la Curte. 
Gardianul şi-a chemat imediat colegii — câte unul 
pentru fiecare dintre camerele Alchimiştilor, cu toate că 
nu puteam să ne dăm seama cine unde stătea — şi, 
împreună, ne-au făcut un scurt raport înainte de plecare, 
infonnându-ne inclusiv cine şi în ce cameră stătea. 

După plecarea lor, Mihail şi-a întors privirea 
întrebătoare spre mine. 

— Sydney, i-am răspuns. 



Primiserăm cartelele pentru deschiderea uşilor, aşa că 
am pornit direct spre camera lui Sydney. Am găsit-o 
stând turceşte pe pat, citind o carte şi arătând 
deznădăjduită. A oftat la vederea noastră. 

— Ei, acum ce mai e? 

Mi-am scos brăţara, lăsându-mi iluzoria imagine să 
dispară. 

Nici tu gură căscată, nici tu sprâncene ridicate din 
partea lui Sydney. Doar o privire de cunoscătoare. 

— Ar fi trebuit să-mi dau seama. Ai venit să mă 
eliberezi? m-a intrebat, cu speranţă în glas. 

— Hm, nu tocmai, am zis. Detestam gândul că 
Sydney avea să fie pedepsită, dar scoaterea ei de acolo 
nu făcea deocamdată parte din plan. Avem nevoie să 
vorbim cu Ian, şi probabil că ar fi mai bine să fii şi tu de 
faţă. El ştie ceva important. Ceva de care avem nevoie. 

Aici, da, m-am ales cu o sprânceană ridicată. Apoi, 
mi-a arătat spre uşă. 

— Ei nu ne lasă să vorbim între noi. 

— Ei nu mai sunt acolo, i-am replicat, cu un aer 
infatuat. 

Sydney a clătinat din cap, melancolică. 

— Rose, tu chiar mă înspăimânţi uneori. Doar că nu 
din motivele pentru care aş fi crezut iniţial. Hai. E 
alături, dar să ştii că nu-1 faci prea uşor să vorbească. 

— Aici o să mă ajuţi tu, i-am zis, în timp ce ieşeam pe 
coridor şi-mi strecuram brăţara la loc pe mână. E 
complet topit după tine. O să te-ajute dacă-i ceri tu. 



Aşa cum bănuisem, Sydney habar n-avea de faptul că 
Ian era îndrăgostit de ea. 

— Ce? Ba nu e... 

Totuşi, a închis gura, fiindcă tocmai intram în camera 
lui Ian. Stătea la televizor, dar a sărit ca ars când ne-a 
văzut. 

— Sydney! Eşti bine? 

I-am aruncat lui Sydney o privire plină de 
semnificaţii. 

Ea mi-a răspuns cu una suferindă, după care şi-a 
concentrat atenţia asupra lui Ian. 

— Ea are nevoie s-o ajuţi cu ceva. Cu o infonnaţie. 

Ian şi-a întors spre mine privirea, care imediat a 
devenii una rece. 

— V-am răspuns de sute de ori la toate întrebările. 

— Nu chiar la toate, i-am zis. Când ai fost la Curte, ai 
văzut o fotografie pe o masă. A unui mort. Cine era? 

Buzele lui Ian s-au strâns într-o linie subţire. 

— Nu ştiu. 

— Am văzut... ăăă, adică, ştiu că l-ai recunoscut, l-am 
contrezis. Ai avut o reacţie. 

— Sinceră să fiu, şi eu am văzut, a recunoscut 
Sydney. 

Tonul lui a devenit rugător. 

— Haide, Sydney, nu mai trebuie să-i ajutăm şi mai 
mult. Toată povestea asta cu hotelul-închisoare e şi-aşa 
destul de neplăcută. M-am săturat de jocurile lor. 



Nu puteam să-l învinuiesc pentru asta, zău că nu, dar 
aveam prea mare nevoie de el. I-am adresat o privire 
imploratoare lui Sydney, prin care-i spuneam că numai 
ea ne putea scoate din impas. 

Şi-a întors şi ea faţa spre Ian. 

— Care-i treaba cu tipul din poză? E ceva... e ceva 
prea neplăcut? Ceva secret? 

— Nu, i-a răspuns el, ridicând din umeri. Doar că nu 
mai vreau să-i ajut pe ei. E irelevant. 

— Nu vrei s-o faci pentru mine? a insistat ea, cu 
dulceaţă în glas. Dacă te rog? Ar putea să mă ajute să 
scap de necazuri. 

Sydney nu era o maestră a cochetăriei, dar cred că 
doar faptul de a se fi apropiat de aşa ceva l-a năucit pe 
Ian. După câteva secunde de ezitare, şi-a întors privirea 
spre mine şi spre Mihail, apoi din nou spre ea. Sydney i- 
a zâmbit. 

Ian s-a dat bătut. 

— Aşa e cum am spus. Nu ştiu cine e tipul. Doar că a 
venit intr-o zi, împreună cu o femeie moroi, la sediul din 
St. Louis. 

— Ia stai, am zis, dezorientată. Moroii vin la sediile 
voastre? 

— Uneori, mi-a răspuns Sydney. La fel cum şi noi 
venim la ale voastre. Unele întâlniri au loc faţă în faţă. 
Totuşi, noi nu obişnuim să-i ţinem prizonieri pe ai 
voştri. 



— Cred că era bodyguardul ei, sau cam aşa ceva, a 
continuat Ian. Ea venise cu treabă acolo. El doar o urma 
şi-şi ţinea gura. 

— Un bodyguard moroi? 

— Nu e nimic neobişnuit pentru cei care nu primesc 
gardieni, mi-a explicat Mihail. Abe Mazur e o dovadă. 
El îşi are propria annată. 

— Eu i-aş zice mai degrabă mafie, am bombănit. 

Lăsând deoparte gluma, începeam să fiu derutată. Cu 
tot dispreţul larg răspândit manifestat faţă de ideea de a 
învăţa să lupte, uneori moroii erau nevoiţi să-şi angajeze 
gărzi de corp chiar din rândurile moroilor, doar din 
cauză că nu puteau obţine un gardian. Pentru cineva ca 
Daniella Ivashkov n-ar fi existat o astfel de problemă. 
De fapt, eram destul de convinsă că ar fi primit dreptul 
la doi gardieni dacă ar fi trecut dincolo de graniţele 
protectoare... iar ea îşi exprimase clar convingerea că 
moroii nu trebuie să lupte. De ce-ar fi călătorit ea cu un 
moroi ca gardă de corp când putea să aibă gardieni mult 
mai bine pregătiţi? N-avea nicio logică. Şi totuşi... dacă 
eşti capabilă să asasinezi o regină, probabil că 
obişnuieşti să faci tot felul de lucruri mai puţin ortodoxe. 
Care nu trebuie neapărat să aibă logică. 

— Cine era? l-am întrebat. Femeia. 

— Nici pe ea n-o cunosc, mi-a răspuns Ian. De fapt, 
doar am trecut pe lângă ei, în timp ce se duceau spre 
ceva. Spre o întâlnire, poate. 

— Ţi-aduci aminte cum arăta? 



Ceva. Ne trebuia ceva. Planul nostru era pe punctul 
de a se duce de râpă, dar dacă Ian ar fi putut s-o 
identifice pe Daniella, totul era rezolvat. 

— Sigur, a zis el. E uşor de recunoscut. 

Tăcerea care a urmat începea să mă enerveze. 

— Ei? am insistat. Cum arăta? 

Şi el mi-a răspuns. 

Iar descrierea nu era cea la care mă aşteptasem. 


TREIZECI ŞI DOI 


SYDNEY ŞI PRIETENII EI nu s-au bucurat deloc 
aflând că nu aveam să-i luăm cu noi. 

— Aş fi vrut, i-am zis ei, încă ameţită de ceea ce 
aflasem de la Ian. Dar şi-aşa ne-a fost destul de greu 
nouă să intrăm şi să ieşim! Dacă facem un singur pas 
afară împreună cu voi, ne saltă pe toţi. în plus, curând n- 
or să mai fie probleme. De îndată ce le spunem tuturor 
celor de la Curte ce-am aflat şi-mi dovedesc nevinovăţia, 
gardienii n-or să mai aibă nevoie de voi. 

— Nu din cauza gardienilor îmi fac eu griji, mi-a 
răspuns. 

Folosea tonul acela blazat al ei, însă îi zăream 
justificatul licăr de spaimă din ochi... ceea ce m-a făcut 



să mă întreb la cine se referea. La Alchimişti? Sau la 
altcineva? 

— Sydney, am început, ezitând, chiar dacă ştiam că eu 
şi Mihail trebuia să plecăm cât mai repede de-acolo. De 
fapt, ce-a lăcut Abe pentru tine? Trebuie să fie vorba 
despre ceva mai mult decât transferul. 

Sydney mi-a răspuns cu un mic zâmbet trist: 

— N-are importanţă, Rose. Mă descurc eu, orice-ar fi. 
Acum, du- te, bine? Du-te să-ţi ajuţi prietenii. 

Aş fi vrut să spun mai multe... să aflu mai multe. Insă 
chipul lui Mihail îmi spunea că este de aceeaşi părere cu 
ea, aşa că, după un scurt rămas-bun, am plecat amândoi. 
Când am ajuns unde ne aşteptau ceilalţi în parcare, am 
constatat că situaţia nu se prea schimbase. Dimitri tot 
patrula, fără îndoială neliniştit de faptul că rămăsese în 
afara acţiunii. Jill stătea lângă Sonya, căutând parcă 
protecţia femeii mai mature, iar Adrian era la distanţă 
faţă de toţi, abia învrednicindu-ne cu o privire când a 
văzut maşina lui Mihail. 

Totuşi, când le-am destăinuit celor din grupul meu ce 
aflasem a avut o reacţie şi Adrian. 

— Imposibil. Nu pot să cred aşa ceva, a exclamat, 
stingând m piciorul ţigara. Prietenii tăi Alchimişti s-au 
înşelat. 

Nici mie nu-mi prea venea să cred, totuşi n-aveam 
nici un motiv să mă gândesc că Ian ar fi putut să mintă. 
Şi, sincer voi bind, dacă Adrian suporta cu greu vestea 
asta, cine mai ştir i < părere ar fi avut dacă-i 



mărturiseam care fusese suspecta no.m tră anterioară. 
Am fixat cu privirea întunericul nopţii, strădum du-mă 
să mă împac cu ideea că tocmai acea persoană o 
asasin.iM* pe Tatiana şi-mi înscenase mie totul, ca să mă 
scoată vinov.il.l Trădarea era cumplită. 

— Iată şi motivele..., am zis, fără tragere de inimă. 

Imediat cum mi-o descrisese Ian pe acea persoană 
văzută de el, o duzină de mobiluri ale crimei îmi 
răsăriseră în minte. 

— Şi sunt, intr-adevăr, politice, am adăugat. Ambrose 
a avut dreptate. 

— Faptul că Ian a identificat-o constituie o dovadă 
solidă a remarcat Dimitri, la fel de şocat ca noi toţi. Dar 
mai există o mulţime de goluri, de piese care nu se 
potrivesc în puzzle. 

— Mda, l-am aprobat, fiindcă mai ales una dintre ele 
nu-mi dădea pace. Cum ar fi, am zis cu voce tare, de ce 
mi s-a înscenat tocmai mie. 

Nimeni n-a avut un răspuns la aşa ceva. 

— Trebuie să ne întoarcem la Curte, ne-a atras atenţia, 
până la urmă, Mihail. Altfel, or să mă dea dispărut. 

I-am dăruit lui Jill un zâmbet care speram să arate 
încurajator. 

— Iar pentru tine a venit momentul să-ţi faci intrarea 
în societate. 

— Nu ştiu care din două ar fi nebunia mai mare, a 
comentat Adrian. Identitatea criminalului, sau că Ispita e 
o Dragomir. 



Cuvintele lui, faţă de mine, erau reci, însă privirea pe 
care şi-o îndrepta spre ea avea multă blândeţe. Oricât de 
nebuneşti ar fi fost veştile, lui Adrian nu-i fusese chiar 
atât de greu să creadă în obârşia lui Jill. Era îndeajuns de 
imoral încât să accepte ideea infidelităţii lui Eric, iar 
ochii aceia trădători pecetluiseră capitolul. Am impresia 
că lucrurile aflate de la Ian îl făceau pe Adrian să sufere 
mai mult decât lăsa să se vadă. Aflarea veştii că 
persoana răspunzătoare de asasinarea mătuşii sale era 
una cunoscută de el sigur îi intensifica durerea. Iar 
descoperirea relaţiei dintre mine şi Dimitri nu putea, nici 
ea, să-i îmbunătăţească starea de spirit. 

Spre marele necaz al lui Mihail, Sonya s-a oferit să 
rămână pe loc, astfel încât noi ceilalţi să putem pleca la 
Curte. N-aveam cum să luăm ambele maşini, iar într-a 
lui nu încăpeau decât cinci persoane. Ea se considera cea 
mai puţin utilă în această misiune. 

După nenumărate îmbrăţişări, sărutări şi lacrimi, i-a 
promis lui Mihail că se vor revedea de îndată ce se vor 
descurca toate iţele. Speram şi eu să fie aşa. 

Fannecul creat de ea avea să-mi ascundă chipul 
suficient cât să trec de poartă. Cu Jill, însă, problema 
avea să fie mai delicată. Răpirea ei era ştirea la ordinea 
zilei pentru moroi, iar dac-o recunoştea vreunul dintre 
gardienii de la poartă, o oprea imediat acolo. Riscam, 
mizând pe faptul că paznicii vor fi prea tracasaţi încât s- 
o observe, cum ne-ar fi remarcat pe mine sau pe Dimitri. 
Ceea ce însemna că Dimitri devenea prioritar pentru 



deghizat... fiind nevoie de ajutorul lui Adrian. Şi, chiar 
dacă Adrian nu era atât de exersat ca Sonya în privinţa 
creării iluziilor, se pricepea destul cât să-i modifice 
înfăţişarea lui Dimitri pentru ochii celorlalţi. Era ceva 
asemănător cu felul în care-şi întrebuinţase spiritul pe 
durata evadării mele. întrebarea era dacă Adrian ar fi, 
până la urmă, dispus să facă asta pentru noi. Nu suflase o 
vorbă faţă de nimeni despre ce văzuse petrecându-se 
între mine şi Dimitri, însă ceilalţi sigur simţiseră 
creşterea bruscă a tensiunii. 

— Ne trebuie ca s-o ajutăm pe Lissa, i-am spus când 
el n-a reacţionat la solicitare. Timpul se scurge. Te rog. 
Te rog, ajută-ne. 

Nu m-aş fi dat îndărăt nici să mă milogesc de el, dacă 
asta voia. 

Din fericire, n-a fost cazul. Inspirând adânc, Adrian a 
închis ochii pentru scurt timp. Eram convinsă că şi-ar fi 
dorit în clipa aceea ceva mai tare decât ţigările. în cele 
din urmă, ne-a făcut un semn de încuviinţare. 

— Să mergem, a zis. 

I-am lăsat Sonyei cheile celei de-a doua maşini, şi ea 
a rămas acolo, urmărindu-ne plecarea cu ochi 
strălucitori. Dimitri, Mihail şi cu mine ne-am petrecut 
cea mai mare parte a drumului analizându-ne datele 
colectate. Femeia descrisă de Ian nu putea să fi făcut tot 
ce-i atribuiserăm noi criminalului. 

Eu stăteam pe bancheta din spate, cu Adrian şi cu Jill, 
aplecându-mă în faţă şi enumerând pe degete. 



— Mobil? Da. Posibilitate? Da. Mituirea lui Joe? Da. 
Acces în camerele Tatianei... 

M-am încruntat, amintindu-mi deodată de ceea ce 
auzisem cât timp fusesem în mintea Lissei. 

— Da, am zis. 

Afirmaţia mi-a atras o privire surprinsă din partea lui 
Dimitri. 

— Chiar? Asta era o chestie pe care nu reuşeam s-o 
înţeleg 

— Sunt destul de convinsă că ştiu cum a procedat, am 
replicat eu. în schimb, scrisoarea anonimă trimisă 
Tatianei n-are niciun sens. Ca să nu mai vorbesc despre 
ascunderea surorii Lissei... sau tentativa de asasinat 
împotriva ei. 

Sau încercarea de a mă scoate pe mine ţap ispăşitor. 

— E posibil să avem de-a face cu mai multe persoane, 
nu doar cu una, şi-a dat cu părerea Dimitri. 

— Cum, ca o conspiraţie? l-am întrebat, uluită. 

A scuturat din cap. 

— Nu, adică, să-i fi purtat şi altcineva pică reginei. 
Dar nu cineva care să meargă într-atât de departe încât s- 
o omoare. Două persoane, două răfuieli. Probabil, fără să 
ştie una de cealaltă. Noi n-am făcut decât să amestecăm 
dovezile între ele. 

Am rămas tăcută, întorcându-i cuvintele pe toate 
feţele. Păreau logice, şi sesizasem nuanţa că, prin 
altcineva, se referea la Daniella. Avuseserăm dreptate cu 
privire la motivele pentru care ei îi displăcea Tatiana: 



antrenamentele, legea cu vârsta care nu i se părea 
îndeajuns de dură, încurajarea spiritului... Şi totuşi, nu 
erau motive suficiente pentru o crimă. O scrisoare 
furioasă, mituirea cuiva pentru siguranţa propriului fiu? 
Da, acestea erau acţiuni de genul celor pe care le-ar fi 
întreprins Lady Daniella Ivashkov. Nu străpungerea 
cuiva cu ţepuşa. 

în tăcerea care a urmat, am auzit o conversaţie între 
Jill şi Adrian, care discutau încetişor între ei cât timp noi 
ceilalţi ne puneam la cale strategia. 

— Şi ce fac? l-a întrebat Jill, cu o voce firavă. 

Răspunsul lui a venit iute şi pe un ton hotărât. 

— Te comporţi ca o persoană care merită să fie acolo. 
Nu te laşi intimidată de ei. 

— Dar Lissa? Ea ce-o să creadă despre mine? 

Adrian n-a avut decât o clipă de ezitare. 

— N-are importanţă. Tu doar comportă-te cum ţi-am 
spus. 

Am simţit un gol în stomac auzindu-1 cum dă sfaturi 
atât de sincere, de binevoitoare. Grosolan, încrezut, 
frivol... da, i se potriveau toate astea. însă avea inimă 
bună. Inima pe care tocmai am frânt-o. Ştiam că nu mă 
înşel în privinţa potenţialului său. Adrian era un tip 
grozav. Era capabil de fapte grozave. Nu puteam decât 
să sper că nu-1 împinsesem înapoi prin ceea ce-i 
făcusem. Bine măcar că nu mai trebuia să-i spun că 
mama lui era o criminală... dar, oricum. 



Am tăcut cu toţii când am ajuns la poartă. 
Automobilele aşteptau şi acum la rând, şi agitaţia noastră 
sporea pe măsură ce ne târâm înainte. O scurtă 
incursiune în gândurile Lissei m-a infonnat că nu 
pierduserăm nimic referitor la Consiliu. Haosul era, în 
destul de mare măsură, acelaşi ca până acum, cu toate că 
înfăţişarea exasperată a lui Nathan mă făcea să cred că, 
foarte curînd avea să anunţe încheierea şedinţei şi 
continuarea pentru a doua zi. Nu ştiam sigur dacă ar fi 
fost un lucru bun sau rău. 

Gardienii l-au recunoscut, fireşte, pe Mihail şi, cu 
toate că nu-şi pierduseră vigilenţa, instinctul lor iniţial 
nu-i făcea să-l bănuiască de fapte necurate. El le-a 
explicat ceva destul de vag, cum că fusese trimis să ia pe 
cineva. Gardianul care cerceta maşina a trecut cu 
privirea peste Dimitri, peste mine şi — slavă Domnului 
— peste Jill. Adrian, personaj bine cunoscut, ne-a atras 
un respect sporit. După obligatoria verificare a 
portbagajului, am fost lăsaţi să intrăm. 

— Of, Doamne. A mers, am răsuflat, în timp ce 
Mihail ducea spre parcarea rezervată gardienilor. 

— Şi-acum? s-a interesat Jill. 

— Acum, reconstituim familia Dragomir şi denunţăm 
un criminal, i-am răspuns. 

— A, numai atât? 

Sarcasmul lui Adrian era de-a dreptul palpabil. 

— Ştiţi, ne-a atras atenţia Mihail, că din clipa în care 
iluziile înfăţişărilor voastre încetează, gardienii or să 



sară pe voi doi şi-or să vă arunce la loc în închisoare. 
Sau mai rău. 

Am schimbat o privire cu Dimitri. 

— Ştim, am zis, încercând să nu iau în seamă 
amintirile acelei experienţe teribile, dătătoare de 
claustro fobie. Dar dacă totul iese cum trebuie... n-o să 
trebuiască să rămânem prea mult acolo. Se vor folosi de 
ce-am descoperit noi şi, până la urmă, ne vor elibera. 

Tonul îmi suna mai optimist faţă de cât eram în 
realitate. 

Imediat după ce am parcat maşina, grupul nostru s-a 
îndreptat spre clădirea cu salonul de bal, care putea fi 
văzută de la kilometri distanţă, cu câtă lume se adunase 
în jurul ei. Ce ciudat. 

Nu cu mult timp în urmă, parcursesem acelaşi drum, 
împreună cu aproape aceleaşi persoane, grăbindu-mă să 
plec de la Curte. Şi atunci fuseserăm deghizaţi cu 
ajutorul spiritului şi căutaserăm scăparea. Acum, ne 
îndreptam cu bună ştiinţă spre primejdie. Eram convinsă 
că, dacă reuşeam să ajung acolo nedepistată şi să-mi 
anunţ veştile, totul avea să-mi iasă. Fannecul făcut de 
Sonya funcţionase perfect atunci când fusesem să-i 
vizitez pe Alchimişti. Nu aveam motive să-l pun la 
îndoială, însă teama tot era ascunsă undeva, în 
străfundurile minţii mele: dar dacă înceta să-şi facă 
efectul? Dacă deghizarea îmi eşua şi eram descoperită 
înainte ca măcar să pătrund în clădire? Oare m-ar fi 
arestat? Sau, pur şi simplu, ar fi tras mai întâi? 



Accesul spectatorilor pe uşi era blocat, însă 
gardienilor le era pennis, aşa că încă o dată Mihail a 
reuşit să ne strecoare cu vorbe dulci... folosindu-se de 
morocănosul Adrian drept pretext. Nu prea aveai cum 
să-l refuzi pe strănepotul răposatei regine şi, la tot acel 
haos de dinăuntru, apariţia unor gardieni noi — impresie 
pe care le-o ofeream eu şi Dimitri — era bine-venită. 
Adrian a ţinut-o cu braţul pe după umeri pe Jill în timp 
ce intrau, aşa că gardienii au lăsat-o şi pe ea să treacă. 

Ne-am strecurat în sală, total neobservaţi. Eu 
văzusem cearta prin ochii Lissei, dar acum era ceva 
complet diferit, văzut la faţa locului. Mai zgomotoasă. 
Mai stridentă. Am schimbat câteva priviri între noi. Mă 
pregătisem sufleteşte pentru o măreaţă confruntare cu 
publicul — ce naiba, n-ar fi fost pentru prima oară — 
însă aşa ceva era o grea încercare până şi pentru 
aptitudinile mele. 

— Avem nevoie de cineva care să atragă atenţia sălii, 
am zis. De cineva care nu se teme să se dea în 
spectacol... adică, în afara mea, evident. 

— Mihail? Unde-ai fost? 

Ne-am întors şi l-am văzut pe Abe drept în faţa 
noastră. 

— Ei, pentru că vorbeam despre lup, am exclamat. 
Exact ce ne trebuia. 

Abe m-a privit cu atenţie şi s-a încruntat. Fannecele 
puteau fi străpunse cu vederea de cei care ştiau despre 
întrebuinţarea lor asupra unei persoane. Ele aveau, de 



asemenea, o eficienţă mai redusă atunci când ceilalţi 
cunoşteau foarte bine persoana în cauză. Magia Sonyei 
era prea puternică pentru ca Abe să poată trece prin ea 
de-a binelea, însă tot putea să-şi dea seama că era ceva 
în neregulă. 

— Ce se-ntâmplă? a cerut el să ştie. 

— Chestiile obişnuite, moşule, i-am replicat, voioasă. 
Primejdii, planuri demente... ştii tu, treburile nonnale din 
familia noastră. 

A mijit din nou ochii, încă neputând să vadă bine prin 
fannec. Probabil că-i apăream ca prin ceaţă. 

— Rose? Tu eşti? Unde-ai umblat? 

— Avem nevoie să atragem atenţia sălii, i-am zis, în 
timp ce mă întrebam dacă aşa era când părinţii îşi certau 
copiii pentru c-au trecut de ora pennisă, căci Abe avea o 
mutră extrem de dezaprobatoare. Am găsit modalitatea 
de rezolvare a întregii controverse, l-am anunţat apoi. 

— In fine, a comentat pe un ton sec Adrian, sau cel 
puţin am găsit modalitatea de a pomi una nouă. 

— Am avut încredere în tine la audierea mea, i-am zis 
lui Abe. Nu poţi să ai şi tu acum încredere în mine? 

Pe faţa lui Abe a apărut o expresie vicleană. 

— Se pare că n-ai avut destulă încredere încât să 
rămâi la adăpost, în Virginia de Vest. 

— Chiţibuşuri, am replicat. Te rog. Avem nevoie de 
asta. 

— Şi suntem în criză de timp, a adăugat Dimitri. 

Abe l-a studiat şi pe el. 



— Dă-mi voie să ghicesc. Belikov? 

In vocea tatălui meu era o oarecare nesiguranţă: 
Adrian făcuse treabă bună cu menţinerea iluziei în cazul 
lui Dimitri, însă Abe era îndeajuns de inteligent încât să 
deducă identitatea celui care putea să fie cu mine. 

— Tată, trebuie să ne grăbim. Avem numele 
criminalului... şi i-am găsit Lissei... 

Cum era posibil să-i explic? 

— I-am găsit şansa de a-şi schimba viaţa. 

Nu prea multe lucruri erau capabile să-l uimească pe 
Abe, însă faptul că pronunţasem cu atâta seriozitate 
cuvântul „tată” chiar l-a uluit. Scrutând încăperea, şi-a 
oprit ochii asupra cuiva şi şi-a smucit uşor capul. Câteva 
secunde mai târziu, a apărut mama, croindu-şi drum prin 
mulţime spre noi. Grozav. El o cheamă; ea vine. Erau 
îngrozitor de apropiaţi în ultima vreme. Ceea ce mă 
făcea să sper că Lissa va rămâne singura care să aibă 
parte de o surioară-surpriză. 

— Ei cine sunt? a întrebat mama. 

— Ghici, i-a răspuns Abe, fără ironie. Cine-ar putea 
să fie atât de nesăbuit încât să pătrundă ilegal la Curte 
după ce-a evadat din ea? 

Mama a făcut ochii mari. 

—Cum...? 

— Nu e timp, a oprit-o Abe. 

Privirea tăioasă pe care a obţinut-o la schimb m-a 
infonnat că mamei nu-i plăcea să fie întreruptă. Poate că, 
la urma unnei, rămâneam singură la părinţi. 



— Am senzaţia, i-a explicat el, că jumătate dintre 
gardienii din sala asta or să dea năvală peste noi cât de 
curând. Eşti pregătită pentru asta? 

Sărmana mea mamă, atât de respectuoasă faţă de 
lege, a părut îndurerată, înţelegând ce i se cerea. 

— Da, a zis. 

— Şi eu, a susţinut-o Mihail. 

Abe ne-a studiat pe toţi. 

— Presupun c-au existat şi situaţii mai disperate. 

A pornit spre locul în care Nathan Ivashkov stătea 
sprijinit de tribuna lui. Arăta istovit şi înfrânt... şi total 
dezorientat în privinţa a cum ar fi trebuit să procedeze cu 
harababura din faţa lui. La apropierea noastră, candidaţii 
la tron ne-au privit curioşi, şi am simţit o bruscă tresărire 
de surpriză prin legătura cu Lissa. Ea era capabilă să 
vadă dincolo de fannecele spiritului. Am simţit cum i se 
taie respiraţia la vederea noastră. Teama, şocul, dar şi 
uşurarea o străbăteau, rând pe rând. Şi deruta, fireşte. Se 
bucura atât de mult să ne vadă, încât a uitat complet de 
alegeri şi a dat să se ridice la apropierea noastră. Am 
scuturat repede din cap spre ea, îndemnând-o să nu ne 
dea de gol, şi, după un moment de ezitare, s-a aşezat la 
loc. Era îngrijorată şi nedumerită... dar avea încredere în 
mine. 

Nathan s-a trezit la viaţă când ne-a văzut, mai ales 
când Abe l-a împins pur şi simplu deoparte şi a înşfăcat 
microfonul. 

— Hei, ce tot... 



Mă aşteptam ca Abe să le urle tuturor să tacă naibii, 
sau cam aşa ceva. Desigur, Nathan tot încercase asta de 
o bună bucată de vreme, dar fără niciun rezultat. Motiv 
pentru care am fost deslul de şocată — ca toţi ceilalţi — 
când Abe şi-a dus două degete la gură şi a scos cel mai 
asurzitor şuierat din câte am auzit vreodată. Un fluierat 
ca ăsta, printr-un microfon? Mda. Mă dureau urechile. 
Trebuie să fi fost şi mai rău pentru moroi, iar stridenta 
microfonie n-a îmbunătăţit cu nimic situaţia. 

In sală s-a aşternut destulă tăcere cât să poată fi el 
auzit. 

— Acum, că v-a venit mintea la cap să vă ţineţi gurile, 
a rostit Abe, avem... câte ceva de spus. 

îşi folosea tonul lui stăpân pe sine, de eu-sunt- 
buricul-pământului, dar ştiam că mergea foarte mult pe 
încredere de data asta. 

— Tenninaţi repede, a murmurat, întinzând 

microfonul spre noi. 

L-am luat eu şi mi -am dres glasul. 

— Suntem aici ca să, ăăă, punem capăt controversei 
acesteia o dată pentru totdeauna. 

S-au auzit mormăieli, şi m-am grăbit să ridic tonul 
înainte ca vulcanul sălii să erupă iarăşi. 

— Legile pot să rămână aşa cum sunt. Vasilisa 
Dragomir e îndreptăţită la votul ei din Consiliu... şi 
eligibilă pentru postura de candidat cu drepturi depline la 
tron. Mai există cineva în familia ei. Ea nu este singurul 
Dragomir rămas în viaţă. 



Au izbucnit murmure şi şuşoteli, dar asta nu era nimic 
faţă de vuietul de mai adineauri: cel mai probabil, 
fiindcă moroii adorau intrigile şi simţeau nevoia să afle 
cum se va derula totul. Cu coada ochiului, i-am văzut pe 
gardieni alcătuind un cerc foarte larg în jurul nostru. 
Preocuparea lor se îndrepta spre siguranţă, nu spre 
scandal. 

I-am făcut semn lui Jill să înainteze. Pentru o clipă, ea 
a încremenit şi m-am întrebat dacă-şi mai aducea aminte 
de sfaturile lui Adrian din maşină. A venit alături de 
mine, atât de palidă, încât m-am temut c-o să leşine. 
Aproape că-mi venea şi mie să leşin. Tensiunea şi 
presiunea erau copleşitoare. Nu. Ajunsesem deja prea 
departe ca să mai dau înapoi. 

— V-o prezint pe Jillian Mastrano Dragomir. Este 
fiica nelegitimă a lui Eric Dragomir... dar tot fiica lui 
este, aşa că face parte în mod oficial din neam. 

Detestam folosirea termenului de nelegitimă, însă, în 
acest caz, era o precizare necesară. 

în fracţiunea de secundă de tăcere care a unnat, Jill s- 
a grăbit să se aplece spre mine şi spre microfon. 

— Sunt o Dragomir, a rostit ea limpede, cu toate că-i 
tremurau mâinile. Familia noastră îşi întruneşte 
cvorumul, iar so-sora mea are toate drepturile. 

Simţeam cum se pregăteşte o nouă explozie, şi Abe a 
sărit între mine şi Jill, înhăţând microfonul. 

— Pentru cei care nu cred, un test ADN va înlătura 
orice dubii cu privire la descendenţa ei. 



Eram obligată să-i admir cutezanţa lui Abe. Nu erau 
nici şaizeci de secunde de când aflase infonnaţia şi deja 
o apăra cu toată siguranţa, ca şi cum el personal ar fi 
efectuat testele necesare în propriul său laborator genetic 
de acasă. încă o dovadă de încredere... şi un avantaj pe 
care nu putea să-l rateze. Bătrânul meu adora tainele. 

Vestea a declanşat reacţia la care mă aşteptasem. De 
îndată ce publicul a procesat informaţia, s-a iscat un val 
de comentarii strigate. 

— Eric Dragomir n-a mai avut alţi copii, nelegitimi 
sau nu! 

— E o şarlatanie! 

— Arătaţi-ne dovada! Unde vă sunt testele? 

— Păi... el cam era genul care să flirteze... 

— Da, a mai avut o fată. 

Cea din urmă replică a redus mulţimea la tăcere, 
fiindcă a fost rostită cu autoritate şi deoarece a venit din 
partea Daniellei Ivashkov. Se ridicase în picioare şi, 
chiar fără microfon, avea o voce capabilă să răzbată 
printr-o încăpere. Era, în acelaşi timp, şi o persoană 
îndeajuns de importantă în societatea noastră încât să 
atragă atenţia. Multora dintre membrii familiilor regale 
le intrase practic, în reflex s-o asculte. în sala acum 
tăcută, Daniella a vorbit mai departe. 

— Eric Dragomir a avut intr-adevăr o fiică nelegitimă, 
cu o femeie numită Emily Mastrano: o dansatoare, dacă- 
mi amintesc bine. A vrut să rămână un secret şi a avut 
nevoie să se înfăptuiască anumite lucruri — lucruri pe 



care n-ar fi putut să le facă personal — care să-l ajute în 
acest scop. Eu am fost printre cele câteva persoane care 
l-au ajutat. 

Un zâmbet atipic de amar i-a ridicat colţurile buzelor. 

— Şi, sinceră să fiu, nu m-ar fi deranjat să rămână 
secret pe mai departe. 

Alte piese se lipeau la locul lor în puzzle-ul din 
mintea mea. Acum ştiam cine pătrunsese în arhivele 
Alchimiştilor. Şi de ce. 

In tăcerea sălii, nici eu n-am mai avut nevoie de 
microfon ca să-i dau replica. 

— îndeajuns cât să faceţi să dispară anumite 
documente. 

Daniella şi-a întors spre mine zâmbetul acela. 

— Da. 

— Pentru că, dacă dispăreau Dragomirii, era posibil 
să dispară şi spiritul. Iar Adrian ar fi fost în siguranţă. 
Spiritul atrăgea prea multă atenţie cu prea mare 
rapiditate, şi aveaţi nevoie să scăpaţi de orice dovadă 
legată de Jill ca să-i distrugeţi credibilitatea Vasilisei. 

Expresia Daniellei îmi confinna presupunerile. 
Trebuia s-o las aşa, însă tipica mea curiozitate nu mi-a 
permis. 

— Şi-atunci, de ce recunoaşteţi acum? 

— Pentru că aveţi dreptate, a răspuns Daniella, 
ridicând din umeri. Un singur test ADN, şi adevărul va fi 
demonstrat. 



Am auzit icnete de uluire din partea celor care-i luau 
cuvântul drept literă de Evanghelie şi se întrebau ce-o 
mai însemna şi asta. Alţii încă refuzau să creadă şi afişau 
mutre dispreţuitoare. Daniella, fără îndoială dezamăgită 
de faptul că adevărul ieşise la iveală, părea chiar şi-aşa 
resemnată şi dispusă să-l accepte. Totuşi, zâmbetul i-a 
pierit curând, şi anume când a încercat să mă studieze 
mai îndeaproape. 

— Ceea ce aş vrea să ştiu este: cine Dumnezeu eşti? 

O bună parte a publicului părea să-şi dorească, de 
asemenea, acelaşi lucru. Am şovăit. Deghizarea obţinută 
cu ajutorul fannecului creat de Sonya mă adusese destul 
de departe, până aici. Obţinusem o fragilă acceptare a lui 
Jill şi a familiei Dragomir. Dacă lăsam sistemul să-şi 
unneze cursul, şi dacă Lissa câştiga, aşa cum îmi doream 
eu acum... aveam de partea mea o regină care să mă 
ajute să-mi dovedesc nevinovăţia. 

Totuşi, fixând cu privirea mulţimea — plină de 
persoane pe care le cunoscusem şi respectasem, dar care 
tot mă condamnaseră, fără să-şi pună întrebări — am 
simţit cum se aprinde mânia înlăuntrul meu. Indusă de 
spirit sau nu, nu mai avea importanţă. încă mă simţeam 
ofensată de uşurinţa cu care mă acuzaseră şi mă 
aruncaseră la gunoi. Nu voiam ca toată povestea să se 
rezolve în cine ştie ce birou liniştit al gardienilor. Voiam 
să-i înfrunt. 

Voiam ca ei să ştie că sunt nevinovată... cel puţin, de 
asasinarea reginei. 



Şi aşa că, depăşindu-mi propriile recorduri de 
comportament periculos şi nechibzuit, mi -am smuls de la 
încheietură brăţara Sonyei. 

— Sunt Rose Hathaway. 


TREIZECI ŞI TREI 


ŢIPETELE ŞI URLETELE DIN PUBLIC m-au 
infonnat că deghizarea mea dispăruse. 

Multe priviri s-au îndreptat, în acelaşi timp, spre 
Dimitri. Adrian renunţase şi el la fannec, din moment ce 
eu mă lepădasem de al meu. Şi, aşa cum ne 
aşteptaserăm, gardienii care-şi ocupaseră treptat poziţii 
în jurul nostru s-au năpustit înainte, înannaţi cu pistoale. 
Eu tot eram de părere că asta însemna să trişezi. Din 
fericire, mama şi Mihail s-au postat repede în faţa 
noastră, ca să blocheze trecerea atacatorilor şi să 
împiedice orice focuri de annă. 

— Nu, m-am răstit la Dimitri, despre care ştiam că 
probabil se pregăteşte să se alăture celor doi apărători ai 
noştri. 

Era de o importanţă capitală ca noi doi să rămânem 
perfect nemişcaţi, ca să nu fim consideraţi o ameninţare. 



Am mers chiar până intr-acolo încât să-mi ridic braţele şi 
— fără tragere de inimă, bănuiam — Dimitri mi-a urmat 
exemplul. 

— Aşteptaţi, am strigat. Mai întâi, ascultaţi-ne, vă 
rugăm. 

Cercul gardienilor era strâns, fără spărturi. Eram 
destul de convinsă că numai mama şi Mihail îi mai 
împiedicau să ne împuşte pe loc. Gardienii întotdeauna 
evită, pe cât posibil, să se lupte cu alţi gardieni. Doi 
apărători erau uşor de doborât, totuşi, iar gardienii 
aceştia nu aveau să aştepte la infinit. Deodată, Jill şi Abe 
au înaintat, ocupându-şi poziţii alături de noi. încă două 
paveze. L-am văzut pe unul dintre ameninţătorii gardieni 
strâmbându-se. Prezenţa civililor complica lucrurile. 
Adrian nu se clintise, însă faptul că fusese prins în 
interiorul cercului tot făcea din el un obstacol. 

— Puteţi să ne săltaţi pe urmă, dacă vreţi, am zis. N-o 
să ne împotrivim. Dar trebuie să ne lăsaţi să vorbim mai 
întâi. Ştim cine a asasinat-o pe regină. 

— Da, şi noi, a replicat unul dintre gardieni. Şi-acum, 
voi ceilalţi... retrageţi-vă până nu păţiţi ceva. Aceştia 
sunt fugari periculoşi. 

— Au dreptul să vorbească, a intervenit Abe. Au 
dovezi. 

încă o dată, forţa nota, arătându-se încrezător cu 
privire la lucruri despre care habar n-avea. Miza totul pe 
mine. începea să-mi placă de el. Era oarecum spre 
nenorocul nostru că dovada de care dispuneam nu era 



sută la sută solidă, precum sperasem, dar, aşa cum 
spusesem mai devreme... chiţibuşuri. 

— Lăsaţi-i să vorbească. 

Era o voce nouă, dar una pe care o ştiam atât de bine. 
Lissa tocmai îşi făcea loc printre doi dintre gardieni. Ei 
îşi menţinuseră poziţia strânsă, imediata lor preocupare 
fiind să nu le scăpăm Asta i-a pennis ei să se strecoare... 
dar numai până când unul dintre ei a prins-o de braţ şi a 
împiedicat-o să ajungă la noi. 

— Au ajuns până aici. Au spus adevărul despre... 
Jill... 

Mamă, dar ştiu că nu-i venea deloc uşor să spună asta 
şi să-şi menţină faţa inexpresivă, dat fiind faptul că încă 
nu se împăcase pe deplin cu ideea. Moartea mea 
iminentă era, probabil, singurul lucru capabil s-o 
distragă de la cutremurătoarea experienţă a aflării că are 
o soră. Şi ea mergea mult pe încredere aici, convinsă că 
spuneam adevărul. 

— îi aveţi la îndemână. N-au cum să plece de-aici. 
Lăsaţi-i doar să vorbească. Am şi eu dovezi în sprijinul 
afirmaţiei lor. 

— Mai bine te-ai abţine să le dezvălui, Liss, i-am zis, 
cu voce scăzută. 

Lissa credea încă în faptul că Daniella ar fi fost 
autoarea crimei, şi n-avea să se bucure la auzul 
adevărului. Mi-a adresai o privire nedumerită, dar n-a 
protestat. 



— Haideţi să-i auzim, a rostit unul dintre gardieni... şi 
nu unul oarecare, ci Hans. După o evadare ca a lor, chiar 
mi-ar plăcea să aflu ce i-a adus înapoi. 

Hans ne ajuta? 

— Totuşi, a continuat el, sunt convins că voi doi veţi 
înţelege necesitatea de a vă imobiliza înainte de marea 
voastră dezvăluire. 

Mi-am întors privirea spre Dimitri, care era deja cu 
faţa spre mine. Ştiusem amândoi în ce ne vâram şi, 
sincer vorbind, era un scenariu mai favorabil faţă de cel 
pe care-1 întrevăzuserăm. 

— OK, a zis Dimitri, aruncând o privire spre nobilii 
noştri protectori. E OK. Lăsaţi-i să treacă. 

Mama şi ceilalţi nu s-au urnit din prima clipă. 

— Haideţi, i-am îndemnat. Să nu ajungeţi colegi de 
celulă cu noi. 

Eram aproape convinsă că nebunii ăştia adorabili n-or 
să mă asculte. Totuşi, Mihail s-a retras primul, apoi şi 
ceilalţi, practic sincronizaţi. Iuţi ca fulgerul, gardienii i- 
au înhăţat, îndepărtându-i. Eu şi Dimitri am rămas 
nemişcaţi, şi patru gardieni s-au îndreptat spre noi, doi 
pentru Dimitri şi doi pentru mine. Adrian se retrăsese 
odată cu ceilalţi, însă Lissa rămăsese încă la câţiva paşi 
distanţă faţă de noi, punându-şi toată încrederea în mine. 

— Daţi-i bătaie, ne-a îndemnat Hans, care mă ţinea 
strâns de braţul drept. 

I-am căutat privirea Lissei, detestând ceea ce trebuia 
să spun. Dar nu. Nu ea era cea pentru care-mi făceam 



griji că va suferi cel mai mult. Căutând cu privirea prin 
public, l-am descoperit pe Christian, care, lesne de 
înţeles, urmărea drama cu aviditate. Am fost nevoită să- 
mi întorc privirea de la el şi să înfrunt mulţimea ca pe un 
întreg, refuzând să văd chipuri individuale. Ci doar o 
ceaţă. 

— N-am omorât-o eu pe Tatiana Ivashkov, am 
început, iar mai multe persoane au mormăit a îndoială. 
N-am agreat-o. Dar n-am omorât-o. 

Privirea mi s-a întors spre Hans. 

— L-aţi interogat pe îngrijitorul care a depus mărturie 
despre ce făceam eu în perioada comiterii crimei, corect? 
Şi l-aţi identificat pe cel care a atacat-o pe Lissa ca fiind 
unul şi acelaşi cu persoana care l-a plătit să mintă în 
legătură cu locul în care mă găseam. 

Aflasem de la Mihail că Joe recunoscuse, până la 
urmă, că primise bani de la misteriosul moroi, de îndată 
ce gardienii îl încolţiseră arătându-i fotografia. 

Hans s-a încruntat, a ezitat, după care mi-a făcut 
semn să vorbesc mai departe. 

— Nu există niciun fel de consemnare a existenţei 
lui... cel puţin, nu în documentele gardienilor. Totuşi, 
Alchimiştii ştiu cine era. L-au văzut la unul dintre sediile 
lor... jucând rolul de body guard al cuiva. 

Privirea mi-a căzut pe Ethan Moore, postat împreună 
cu alţi gardieni lângă uşă. 

— Bodyguardul unei persoane care a fost lăsată să 
intre la Tatiana în noaptea morţii ei: Tasha Ozera. 



N-a mai fost nevoie de vociferări din sală de data 
asta, fiindcă Tasha le-a ţinut locul cu vârf şi-ndesat. A 
ţâşnit ca un arc de pe scaunul ei de lângă Christian. 

— Ce Dumnezeu spui acolo, Rose? a strigat ea. Ţi-ai 
ieşit din minţi? 

Cât timp stătusem acolo sfidătoare, pregătită să 
înfrunt mulţimea şi să pretind dreptate, fusesem 
încărcată de triumf şi de putere. Acum... acum eram doar 
tristă, privind în ochi o persoană în care avusesem 
totdeauna încredere, o persoană care-mi întorcea o 
privire atât de şocată şi de ofensată. 

— Mi-aş fi dorit să fie aşa... dar acesta e adevărul. 
Amândouă îl ştim la fel de bine. Tu ai omorât-o pe 
Tatiana. 

Neîncrederea Tashei a sporit, nuanţată acum de ceva 
furie, cu toate că încă părea să-mi acorde prezumţia de 
nevinovăţie. 

— Eu niciodată, niciodată n-am crezut că ai fi 
omorât-o tu... şi m-am luptat pentru tine din cauza asta. 
De ce faci aşa ceva? Mizezi pe pata adusă de strigoi 
familiei noastre? Credeam că tu eşti mai presus de astfel 
de prejudecăţi. 

Am înghiţit în sec. Crezusem că obţinerea dovezilor 
avea să fie partea cea mai dificilă. Nu fusese nimic în 
comparaţie cu dezvăluirea lor. 

— Ceea ce afirm eu nu are nimic de-a face cu strigoii. 
Aproape că mi-aş dori să fi avut. Tu o urai pe Tatiana 



pentru legea cu vârsta şi pentru refuzul de a-i lăsa pe 
moroi să lupte. 

încă o amintire mi-a revenit în minte, a clipei în care 
Tasha aflase despre şedinţele secrete de antrenament. 
Fusese îngrozită de ceea ce bănuiam acum că ar fi fost 
vinovăţia provocată de gândul că o judecase greşit pe 
regină. 

Mulţimea era fascinată şi năucită, însă o singură 
persoană şi-a revenit la viaţă: un Ozera pe care nu-1 
cunoşteam, dar care, după toate aparenţele, avea bine 
întipărită în minte ideea solidarităţii de familie. Se 
ridicase în picioare, încrucişându-şi braţele pe piept într- 
o atitudine sfidătoare. 

— Jumătate din persoanele de la Curte o urau pe 
Tatiana pentru legea asta. Şi tu, printre ele. 

— Da, numai că eu nu mi-am pus bodyguardul să 
mituiască un martor, sau s-o atace pe Liss... pe prinţesa 
Dragomir. Şi nu te preface că nu-1 cunoşti, am avertizat- 
o. A fost bodyguardul tău. Aţi fost văzuţi împreună. 

Descrierea pe care i-o făcuse Ian, atunci când vizitase 
sediul din St. Louis, fusese perfect de clară: părul negru 
şi lung, ochii bleu-pal, şi cicatrice pe o parte a feţei. 

— Rose, nici măcar nu-mi vine să cred că se-ntâmplă 
aşa ceva, dar dacă James — aşa îl chema — a făcut tot 
ceea ce spui tu, atunci a acţionat pe cont propriu. Mereu 
a avut idei radicale. Ştiam asta când l-am angajat pentru 
protecţia în exterior, dar niciodată nu l-am crezut capabil 
de crimă. 



Şi-a rotit privirea în jur, căutând pe cineva cu 
autoritate, şi s-a hotărât până la urmă în favoarea 
Consiliului. 

— Eu mereu am crezut în nevinovăţia lui Rose. Dacă 
James este cel răspunzător pentru asta, atunci o să fiu 
bucuroasă să vă spun tot ce ştiu, ca s-o disculp pe Rose. 

Ce uşor, ce uşor... Misteriosul moroi — James — 
fusese aproape peste tot unde fusese şi Tasha. în plus, 
fusese depistat în situaţii îndoielnice, la care ea nu 
participase: cum ar fi mituirea lui Joe şi atentatul 
împotriva Lissei. Puteam s-o salvez pe Tasha şi să dau 
toată vina doar pe el. Doar era deja mort. Eu şi cu Tasha 
puteam să rămânem prietene. Doar ea acţionase în 
virtutea unui principiu, corect? Ce era rău în asta? 

S-a ridicat şi Christian de lângă ea, privindu-mă ca pe 
o străină. 

— Rose, cum poţi să spui aşa ceva? Doar o cunoşti. 
Ştii că n-ar face una ca asta. încetează cu scenele şi lasă- 
ne să ne dăm seama cum ar fi putut James ăla s-o 
asasineze pe regină. 

Ce uşor, ce uşor... Mortul e de vină. 

— James n-ar fi putut s-o străpungă pe Tatiana cu 
ţepuşa, am zis. Avea o mână vătămată. Un moroi are 
nevoie de ambele mâini ca să străpungă cu ţepuşa pe 
cineva. Am văzut asta de două ori întâmplându-se. Şi 
pun pariu că, dacă aţi putea să obţineţi un răspuns direct 
de la Ethan Moore... 



Mi-am îndreptat privirea spre gardianul care devenise 
între timp palid. Probabil era în stare să se arunce în 
luptă şi să omoare fără ezitare. Dar o astfel de cercetare 
atentă? Şi posibilele interogatorii din partea şefilor? Nu 
cred c-ar fi rezistat. Era, probabil, şi motivul pentru care 
putuse Tasha să-l manipuleze. 

— James n-a fost acolo în noaptea morţii Tatianei, aşa 
e? Şi cred că nici Daniella Ivashkov n-a fost, în ciuda a 
ceea ce i s-a spus mai devreme prinţesei Dragomir. In 
schimb, Tasha a fost. A fost în camerele reginei... iar tu 
n-ai raportat. 

Ethan părea gata s-o rupă la fugă, însă şansele lui de 
scăpare erau cam la fel de mari ca ale mele sau ale lui 
Dimitri. A clătinat încet din cap. 

— Tasha n-ar omorî pe nimeni, a zis. 

Nu era tocmai confinnarea prezenţei Tashei, aşa cum 
îmi doream... dar pe-aproape. Gardienii aveau să scoată 
mai multe de la el ulterior. 

— Rose! Christian se enervase deja, iar vederea lui, 
atât de ofensat, mă durea mai rău până şi decât expresia 
Tashei. încetează! s-a răstit el. 

Lissa a făcut câţiva paşi şovăielnici înainte. Simţeam 
din gândurile ei că nici ea n-ar fi vrut să creadă ce 
spuneam... şi totuşi, avea încredere în mine. I-a venit o 
idee controversată. 

— Ştiu că nu e bine... dar dac-am folosi constrângerea 
asupra suspecţilor... 



— Nici să nu te gândeşti la aşa ceva! a sărit Tasha, 
întorcându-şi privirea tăioasă spre Lissa. Nu te amesteca. 
Aici se joacă viitorul tău. Un viitor pe care ai putea să-l 
faci să fie măreţ, şi să înfăptuieşti ceea ce-i este necesar 
poporului nostru. 

— Un viitor pe care tu ai putea să-l manipulezi, am 
intervenit, înţelegând deodată. Lissa crede în multe 
dintre reformele în care crezi şi tu... şi ţi- ai închipuit că 
ai putea s-o convingi şi de cele în care nu crede. Mai ales 
dacă e împreună cu nepotul tău. De-asta te-ai luptat cu 
atâta îndârjire pentru schimbarea legii cvorumului. Ţi-ai 
dorit ca ea să fie regină. 

Christian a dat să facă un pas înainte, dar Tasha l-a 
oprit, punându-i o mână pe umăr. In schimb, asta nu l-a 
împiedicat să vorbească. 

— Asta-i o idioţenie. Dacă voia ca Lissa să fie regină, 
de ce l-ar mai fi pus pe James ăla s-o atace? 

Şi pentru mine era un mister, unul dintre golurile pe 
care încă nu reuşisem să le umplu cu deducţiile. în 
schimb, Dimitri reuşise. 

Conştient de prezenţa celor doi care-1 păzeau, s-a tras 
mai aproape de mine. 

— Pentru că nimeni nu trebuia să moară. 

Vocea joasă, răsunătoare, a lui Dimitri s-a auzit 
minunat, cu acustica sălii. N-avea nevoie de microfon în 
timp ce-şi îndrepta cuvintele spre Tasha. 

— Nu te-ai aşteptat să fie un gardian cu ea. 



Avea dreptate, acum îmi dădeam seama. Eddie fusese 
chemat în noaptea aceea sub un pretext bizar şi reuşise 
să se întoarcă în ultima clipă ca s-o poată însoţi pe Lissa 
la Ambrose. 

— James urma, probabil, a continuat Dimitri, să 
mimeze un atentat, după care să fugă... destul cât să 
genereze simpatie şi mai mult sprijin pentru Vasilisa. 
Ceea ce, cu siguranţă, s-a întâmplat doar că atrăgând 
consecinţe ceva mai severe. 

Expresia ofensată a Tashei s-a transfonnat atunci într- 
o alta pe care n-am reuşit din prima clipă s-o descifrez 
în totalitate. Păruse ofensată la acuzaţiile mele, însă din 
partea lui Dimitri... era ceva mai mult. Părea justificat 
lezată. Zdrobită. Cunoşteam expresia aceea. O văzusem 
pe chipul lui Adrian, acum vreo două ore. 

— Dimka, nu şi tu, a zis ea. 

Prin ochii Lissei, am văzut cum aura Tashei îşi 
schimbă culorile, mai aprinse, mai strălucitoare, în timp 
ce-1 privea pe Dimitri. Puteam să văd exact ce-mi 
explicase Sonya, cum înfăţişa aura afecţiunea. 

— Şi de-asta a căzut totul pe mine, am murmurat 
încetişor. 

Nu m-a auzit nimeni, cu excepţia lui Dimitri şi a 
gardienilor noştri. 

— Hmm? m-a întrebat Dimitri. 

Nu i-am răspuns, doar am clătinat din cap. în tot acest 
timp, Tasha continuase să-l iubească pe Dimitri. Ştiusem 
asta anul trecut, când ea chiar îi propusese să se cupleze 



şi să aibă copii... şansă de care nu se bucurau prea mulţi 
dhampiri bărbaţi. El o refuzase, şi crezusem că ea 
acceptase să rămână doar prieteni. Nu fusese aşa. 

Ea îl iubea încă. Atunci când Lissa dezvăluise relaţia 
mea cu Dimitri faţă de Hans, Tasha o ştia deja. Dar de 
cât timp? Nu eram sigură. Era însă evident că ştiuse 
înainte s-o omoare pe Tatiana, şi aruncarea crimei în 
cârca mea făcea ca Tasha să rămână curată şi liberă, 
redeschizându-i şi porţile spre Dimitri. 

N-avea niciun rost să scot pe tapet motivele ei 
personale pentru care aruncase vina pe mine. Asasinarea 
Tatianei era adevărata problemă în joc. Aşa că doar mi- 
am întors privirea spre Hans. 

— Puteţi să mă arestaţi, n-am nimic împotrivă. Dar nu 
credeţi că aveţi destule motive să-i luaţi şi pe ea... şi pe 
Ethan? 

Chipul lui Hans era impenetrabil. Sentimentele lui 
faţă de mine cunoscuseră suişuri şi coborâşuri, încă din 
ziua în care ne cunoscuserăm. Uneori, eram o răzvrătită 
fără niciun viitor. Alteori, aveam potenţial de 
conducător. Crezuse că eu comisesem crima, şi totuşi 
îmi pennisese să mă adresez mulţimii. Nici pe prietenii 
mei nu-i prea agrea. Cum avea să reacţioneze el acum? 

Şi-a ridicat ochii de pe chipul meu şi i-a îndreptat 
spre locul în care mai mulţi gardieni fuseseră postaţi în 
public, pregătiţi pentru orice acţiune. Le-a făcut un scurt 
semn cu capul. 



— Luaţi-o pe Lady Ozera. Şi pe Moore. O să-i 
interogăm. 

Dat fiind faptul că Tasha stătea printre alte persoane, 
s-a iscat un pic de teamă şi de panică în clipa în care 
patru gardieni au pornit spre ea. Evitau pe cât posibil să 
le aducă vreo vătămare celorlalţi spectatori, însă 
îmbrânceli şi înghionteli au fost destule. 

Ceea ce a reprezentat o totală surpriză a fost ardoarea 
cu care s-a împotrivit Tasha. Era antrenată, mi-am 
amintit. Nu la fel ca gardienii, dar destul cât să se lase 
greu prinsă. Era în stare să dea cu picioarele şi cu pumnii 
— şi să străpungă reginele cu ţepuşa — şi chiar a izbutit 
să-l doboare pe unul dintre gardieni. 

Putea chiar să încerce să scape de-acolo, mi-am dat 
seama... cu toate că n-am crezut nici măcar pentru o 
clipă că ar reuşi. Era prea mare aglomeraţia, prea mult 
haos. Mai mulţi gardieni se îndreptau spre locul 
învălmăşelii. Moroii îngroziţi căutau să se 

îndepărteze. Toţi păreau să le stea în cale altora. 
Deodată, un poc răsunător a reverberat prin sală. Un foc 
de armă. Cei mai mulţi dintre moroi s-au aruncat la 
podea, deşi gardienii tot soseau. Ţinând în mână o armă 
pe care o smulsese probabil de la gardianul doborât, 
Tasha a înhăţat cu mâna rămasă liberă primul moroi ieşit 
în cale. Şi, aşa să m-ajute Dumnezeu, s-a întâmplat să fie 
Mia Rinaldi. Ea stătuse lângă Christian. Cred că Tasha 
nici măcar nu observase pe cine-şi alesese ca ostatic. 



— Nu mişcaţi! a urlat Tasha spre gardienii care o 
înconjurau. Gura annei era la tâmpla Miei, şi am simţit 
că mi se opreşte inima în loc. Cum de escaladase situaţia 
până intr-un asemenea punct? Aşa ceva nu prevăzusem. 
Misiunea mea trebuia să fie curată şi frumoasă. O 
demaşti pe Tasha. O arestează. Rezolvat. 

Gardienii au încremenit, nu atât din cauza comenzii 
ei, cât mai degrabă vrând să evalueze cum să trateze 
ameninţarea totală. între timp, Tasha a început să-şi facă 
loc, încet — foarte încet spre ieşire, trăgând-o pe Mia 
după ea. înaintarea ei era lentă şi greoaie, din cauza 
tuturor scaunelor şi persoanelor din drumul ei. 
încetineala le-a oferit răgaz gardienilor să rezolve urâta 
dilemă. Ei au prioritate. Viaţa Miei — o viaţă de moroi 
— era în pericol. Gardienii nu voiau ca Mia să fie 
omorâtă, însă nici nu puteau să-i pennită unei femei 
moroi războinice şi înannate să plece liberă. Problema e 
că Tasha nu era singura femeie moroi războinic din 
încăpere. Probabil că făcuse cea mai proastă alegere 
posibila în privinţa ostaticului, şi puteam să-mi dau 
seama după licărul din ochii Miei că nu avea de gând să 
se lase luată cu una, cu două. Şi Lissa a înţeles acelaşi 
lucru. Una dintre ele, sau chiar amândouă, urma să fie 
omorâtă, iar Lissa nu putea să pennită aşa ceva. Dacă 
măcar ar putea să-i atragă privirea Tashei, ar constrânge- 
o să se predea. 

Nu, nu, nu, m-am împotrivit, în gând. N-aveam 
nevoie de încă o prietenă implicată. 



Atât eu, cât şi Lissa am văzut-o pe Mia încordându-se 
să scape din strânsoarea Tashei. Lissa şi-a dat seama că 
trebuia să acţioneze imediat. Am simţit-o prin legătură. 
Ii simţeam gândurile, hotărârea, până şi felul în care i se 
mişcau muşchii şi nervii corpului, înaintând ca să-i 
atragă atenţia Tashei. Le simţeam pe toate atât de clar, 
încât parcă am fi avut unul şi acelaşi trup. Ştiam încotro 
se va mişca Lissa chiar înaintea ei. 

— Tasha, te rog, nu... 

Lissa a ţâşnit în faţă, strigătul ei rugător întrerupându- 
se în clipa în care Mia şi-a repezit piciorul în spate, 
lovind-o pe Tasha şi eliberându-se, apoi lăsându-se în 
jos din calea annei. Tasha, surprinsă din două direcţii, 
avea încă arma ridicată. Fiindcă rămăsese fără Mia, şi 
totul se întâmpla atât de repede, Tasha a tras disperată 
două focuri spre primul pericol care se apropia de ea... şi 
acela nu era reprezentat de gardienii înaintând cu iuţeală. 
Ci de subţiratica siluetă albă care strigase la ea. 

Sau, mă rog, în ea ar fi tras. Cum spuneam, ştiam 
precis unde avea să pună piciorul Lissa şi ce urma să 
facă. Şi în aceste preţioase secunde de dinainte ca ea să 
acţioneze, m-am smuls din mâinile paznicilor mei şi m- 
am azvârlit în faţa Lissei. Cineva a sărit după mine, dar 
era prea târziu. Asta s-a întâmplat când s-a descărcat 
anna Tashei. Am simţit o muşcătură şi o arsură în piept, 
după care n-a mai fost nimic, decât durere... o durere atât 
de totală şi de intensă, încât aproape că depăşea puterea 
de înţelegere. 



Am simţit cum cad, am simţit cum mă prinde Lissa şi 
strigă ceva... poate spre mine, poate spre altcineva. Era 
atâta zarvă în sală, încât nu ştiu ce s-a mai întâmplat cu 
Tasha. Nu eram decât eu şi durerea căreia mintea mea se 
străduia să-i blocheze accesul. Lumea părea să devină 
din ce în ce mai tăcută. Am văzut-o pe Lissa coborându- 
şi privirea spre mine, strigându-mi ceva neauzit. Era 
frumoasă. Strălucitoare. încoronată de lumină... dar mai 
era şi întunericul, care o învăluia. Iar în întunericul acela, 
zăream feţele... fantomele şi spiritele care mă urmau 
permanent. Iată-le, tot mai consistente, apropiindu-se. 
Chemându-mă. 

O annă de foc. Eusesem doborâtă de o annă de foc. 
Practic, era comic. Trişori, mi -am zis. îmi petrecusem 
întreaga viaţă concentrându-mă asupra luptei corp la 
corp, învăţând să mă feresc de colţi şi de mâini 
puternice, capabile să-mi frângă gâtul. O armă de foc? 
Era atât de... în fine, de uşor. Trebuia să mă simt jignită? 
Nu ştiam. Conta? Nici asta nu ştiam. Tot ce ştiam în 
momentul acela era că aveam să mor, indiferent de toate. 

Vederea mi se înceţoşa, întunericul şi fantomele se 
apropiau şi, jur, parcă-1 auzeam pe Robert şoptindu-mi la 
ureche: Lumea morţilor n-o să-ţi mai dea o a doua 
şansă. 

Chiar înainte ca lumina să dispară complet, am văzut 
chipul lui Dimitri apărând lângă al Lissei. Am hotărât 
atunci că, din moment ce ambele persoane pe care le 
iubeam mai mult pe lume erau în siguranţă, puteam să 



plec de pe lumea asta. Morţii puteau, în sfârşit, să mă 
aibă printre ei. Şi îmi împlinisem menirea, nu? De 
protejare. Asta făcusem. O salvasem pe Lissa, exact cum 
jurasem c-o s-o fac mereu. Muream în luptă. Nu cu 
programare pe calendar. 

Faţa Lissei strălucea de lacrimi, şi speram ca a mea 
să-i transmită cât de mult o iubesc. Cu ultima scânteie de 
viaţă rămasă, am încercat să vorbesc, am încercat să-i 
dau de ştire lui Dimitri că-1 iubesc şi pe el, şi că el 
trebuie s-o protejeze de-acum încolo. Nu cred că a 
înţeles, dar cuvintele acelei mantra a gardienilor au 
alcătuit ultimul meu gând conştient. 

Ei au prioritate. 


TREIZECI ŞI PATRU 


NU M-AM TREZIT ÎN lumea morţilor. 

Nu m-am trezit nici măcar într-un spital, sau în vreun 
alt tip de centru medical... ceea ce, credeţi-mă, mi s-a 
întâmplat de destule ori. Nu, m-am trezit înconjurată de 
lux, într-un donnitor imens, cu mobilier poleit. Să fi fost 
în Rai? Probabil că nu, ţinând seama de comportamentul 
meu. Patul cu baldachin avea o cuvertură roşie-aurie 
suficient de groasă încât să poată fi luată ea însăşi drept 



o saltea. Mai multe lumânări pâlpâiau pe o măsuţă de 
lângă peretele opus, umplând camera de mireasma 
iasomiei. Habar n-aveam unde sunt, sau cum de- am 
ajuns acolo, însă atunci când ultimele mele amintiri, de 
durere şi de întuneric, au început să-mi joace prin minte, 
am decis că simplul fapt că mai respiram era şi-aşa 
destul de bun. 

— Se trezeşte Frumoasa Adonnită. 

Vocea aia... vocea aia minunată, ca mierea, cu 
accentul ei catifelat... M-a învăluit, şi odată cu ea a sosit 
şi imposibilul adevăr, cu întregul lui impact: eram vie. 
Eram vie. Şi Dimitri era acolo. 

Nu puteam să-l văd, dar am simţit un zâmbet 
apărându-mi pe buze. 

— Tu cine eşti, in fi mii era mea? 

L-am auzit ridicându-se de pe un scaun şi venind spre 
mine. Vederea lui, cum stătea aşa, în picioare, deasupra 
mea, mi-a adus aminte cât de înalt era în realitate. Mă 
privea de acolo, de sus, zâmbind şi el: unul dintre 
zâmbetele acelea pline, rarităţi pentru el. Se spălase şi se 
schimbase de când îl văzusem ultima dată, îşi legase 
frumos părul castaniu la ceafă, dar nu se bărbierise de 
vreo două zile. Am încercat să mă ridic în capul oaselor, 
dar m-a ţâţâit înapoi. 

— Nu, nu, trebuie să stai întinsă. 

Durerea din piept îmi spunea că are dreptate. Chiar 
dacă mintea mi-era trează, restul trupului se simţea 
epuizat. Habar n-aveam cât timp să fi trecut, însă ceva 



mă informa că organismul meu purtase o bătălie: nu cu 
vreun strigoi sau cu orice altceva de acest gen, ci cu el 
însuşi. O bătălie pentru supravieţuire. 

— Atunci, apropie-te, i-am zis. Vreau să te văd. 

A stat să se gândească pentru o clipă, după care şi-a 
azvârlii pantofii din picioare. întorcându-mă pe o parte 
— ceea ce m-a făcut să tresar de durere — am reuşit să-i 
fac puţin loc aproape de marginea patului. S-a suit, 
încovrigându-se lângă mine. Feţele noastre se odihneau 
pe aceeaşi pernă, doar la câţiva centimei distanţă una de 
cealaltă, în timp ce ne priveam. 

— E mai bine? m-a întrebat. 

—Mult. 

Cu degetele lui lungi şi graţioase, mi-a îndepărtat 
părul care-mi căzuse pe faţă, trasându-mi apoi 
contururile pometului. 

— Cum te simţi? 

— Moartă de foame. 

Râzând încetişor, şi-a strecurat mâna în josul spinării 
mele, lăsând-o acolo ca un fel de semiîmbrăţişare. 

— Normal. Cred că n-au reuşit să bage în tine decât 
supă până acum. Mă rog, şi perfuzia de ceva mai 
devreme. Probabil ai o criză de hipoglicemie. 

M-am crispat. Nu-mi plăceau acele şi nici tuburile, şi 
m-am bucurat că nu fusesem trează să le mai şi văd. 
(Acele pentru tatuat erau o cu totul altă problemă.) 

— Cât timp am fost... plecată? 

— Câteva zile. 



— Câteva zile... 

M-a străbătut un nou fior, şi el mi-a tras mai sus 
păturile, crezând că mi-e frig. 

— N-ar trebui să mai fiu vie, am şoptit. 

Astfel de împuşcături... erau prea rapide, nimeriseră 
prea aproape de inimă. Sau în inimă? Mi-am dus o mână 
la piept. Nu mi-am dat seama precis unde fusesem 
nimerită. Mă durea peste tot. 

— O, Doamne! M-a lecuit Lissa, nu-i aşa? 

Ar fi trebuit să consume atât de mult spirit! Nu, nu 
trebuia să facă asta. Nu putea să-şi pennită. Numai că... 
dacă era aşa, de ce mai simţeam durere? Dacă m-ar fi 
lecuit ea, ar fi dispărut cu totul. 

— Nu, nu te-a vindecat ea. 

— Nu? Mi-am încreţit fruntea, nereuşind să analizez 
informaţia. Cum altfel aş fi putut să rămân în viaţă? In 
minte mi-a venit un răspuns surprinzător şi am întrebat: 
Atunci... Adrian? Dar el nu... după cum m-am purtat cu 
el... nu. Nu putea să... 

— Ce, crezi că el te-ar fi lăsat să mori? 

Nu i-am răspuns. Chiar dacă gloanţele dispăruseră de 
mult, gândul la Adrian tot îmi dădea dureri — la figurat 
— de inimă. 

— Indiferent de cum s-ar simţi el... Dimitri a avut un 
moment de ezitare, căci, în definitiv, era un subiect 
delicat. în fine, a reluat apoi, el nu te-ar fi lăsat să mori. 
Chiar a vrut să te vindece. Dar n-a făcut-o nici el. 



M-am simţit vinovată pentru faptul că-1 subestimasem 
atât pe Adrian. Dimitri avea dreptate. Adrian nu m-ar fi 
abandonat niciodată din răzbunare; totuşi, îmi epuizam 
cu rapiditate variantele posibile. 

— Atunci, cine? Sonya? 

— Nimeni, mi-a răspuns, simplu. Sau, mă rog, tu, 
bănuiesc. 

— Eu... ce? 

— Lumea se mai vindecă din când în când şi fără 
ajutorul magiei, Rose, a replicat el, cu o notă amuzată în 
voce, deşi îşi menţinea seriozitatea pe faţă. Iar rănile 
tale... au fost destul de grave. Nimeni n-a crezut c-o să 
scapi cu viaţă. Ai intrat în operaţie, după care noi toţi n- 
am făcut decât să aşteptăm. 

— Dar de ce... M-am simţit peste măsură de arogantă 
din cauza următoarei mele întrebări. De ce nu m-au 
vindecat ei, Adrian sau Lissa? 

— O, au vrut, crede-mă. Dar în urma întâmplării, în 
tot haosul... Curtea a intrat în carantină. I-au luat pe 
amândoi şi i-au pus sub pază straşnică înainte să poată ei 
să facă vreo încercare. Nimeni nu i-a lăsat să se apropie 
de tine, cel puţin cât timp încă au mai crezut că ai putea 
să fii o criminală. Aveau nevoie să fie siguri mai întâi cu 
Tasha, chiar dacă propriile ei fapte au fost destul de 
incriminante. 

Mi-a trebuie ceva până să accept ideea că medicina 
modernă şi rezistenţa organismului meu fuseseră cele 
care mă vindecaseră. Ajunsesem să mă obişnuiesc în 



prea mare măsură cu spiritul. Altceva nu mi se mai părea 
posibil. în timp ce încercam să mă obişnuiesc cu 
conceptul, mi-au venit în minte şi celelalte afirmaţii ale 
lui Dimitri. 

— Tasha... mai trăieşte? 

Expresia lui de tristeţe se adânci. 

— Da. Au prins-o imediat după ce te-a împuşcat pe 
tine, înainte ca oricine altcineva să mai fie rănit. Au 
închis-o, şi-au tot apărut şi alte dovezi. 

— Denunţarea ei a fost unul dintre cele mai grele 
lucruri din câte am făcut vreodată, i-am zis. Mai uşor 
mi-a venit să mă lupt cu strigoii. 

— Ştiu. Şi mie mi-a fost greu să văd, mi-a fost greu să 
cred, a zis Dimitri, cu o privire îndepărtată care-mi 
amintea că el o cunoscuse de mai multă vreme decât pe 
mine. Totuşi, a continuat el, ea şi-a făcut alegerea, şi 
toate acuzaţiile împotriva ta au fost retrase. Acum eşti o 
femeie liberă. Mai mult. O eroină. Abe se tot laudă că 
totul a fost numai datorită lui. 

Ultima remarcă mi-a readus zâmbetul pe buze. 

— Normal. Probabil c-o să primesc cât de curând o 
factură de la el. 

Mă simţeam ameţită, atât de bucurie, cât şi de uimire. 
O femeie liberă. Fusesem împovărată de acuzaţii şi de o 
condamnare la moarte parcă ani întregi, iar acum... 
acum, totul dispăruse. 

Dimitri a râs, şi eu mi -am dorit să fi putut rămâne aşa 
pentru totdeauna, doar noi doi, tandri şi nepăziţi. Mă 



rog... poate nu chiar aşa. Nu m-ar fi deranjat să-mi 
dispară durerea şi pansamentele groase pe care le 
simţeam pe piept. Noi doi avuseserăm parte de atât de 
puţine momente de intimitate, momente în care să ne 
putem relaxa cu adevărat şi să recunoaştem deschis că ne 
iubeam. Lucrurile abia începuseră să se dreagă între noi, 
în sfârşit... şi cât pe ce să fie prea târziu. Sau poate că tot 
era. 

— Şi-acum? l-am întrebat. 

— Nu ştiu sigur, a zis, lăsându-şi obrazul pe fruntea 
mea. Pur şi simplu, sunt atât de bucuros... atât de 
bucuros că trăieşti. De prea multe ori a fost cât pe ce să 
te pierd. Când te-am văzut acolo, pe podea, şi era atâta 
vânzoleală, şi atâta confuzie... M-am simţit îngrozitor de 
neputincios. Mi-am dat seama că ai avut dreptate. Ne 
irosim vieţile cu vinovăţia şi cu autoflagelarea. Când m- 
ai privit atunci, în ultimele clipe... am văzut. Intr-adevăr, 
mă iubeai. 

— Te-ai îndoit? 

Intenţia mea fusese să sune a glumă, însă cuvintele 
mi-au ieşit pe un ton ofensat. Poate că aşa mă şi 
simţeam, un pic. Doar îi spusesem că-1 iubesc de-atâtea 
şi atâtea ori. 

— Nu. Am vrut să spun că am ştiut atunci nu doar că 
mă iubeşti. Am înţeles că, intr-adevăr, m-ai iertat. 

— N-aveam nimic de iertat, nu tocmai. 

Şi pe-asta i-o mai spusesem. 



— Eu am crezut tot timpul că aveai, a replicat, 
retrăgându-se doar cât să mă poată privi din nou. Şi asta 
era ceea ce mă reţinea, mi-a zis. Orice mi-ai fi spus, eu, 
pur şi simplu, nu puteam să cred... nu puteam să cred că 
mi-ai ierta tot ce ţi-am făcut acolo, în Siberia, sau aici, 
după ce m-a vindecat Lissa. Am crezut că te amăgeşti 
singură. 

— Mda. N-ar fi fost prima dată când aş fi făcut aşa 
ceva. Dar nu, de data asta, nu. 

— Ştiu, şi odată cu revelaţia asta... în acea fracţiune 
de secundă în care am ştiut că m-ai iertat şi că, intr- 
adevăr, aveam toată dragostea ta, am fost în sfârşit 
capabil să mă iert şi eu. Toate poverile, toate lucrurile 
care mă legau de trecut... s-au dus. Era de parcă... 

— Zburai? Te simţeai liber? 

— Da. Numai că... venea prea târziu. Poate să-ţi sune 
a sminteală, dar în timp ce te priveam, cu toate gândurile 
astea întâlnindu-mi-se în cap, era de parcă... de parcă aş 
fi văzut gheara morţii întinzându-se spre tine. Şi eu nu 
puteam să fac nimic. Eram neputincios. Nu puteam să te 
ajut. 

— Ba m-ai ajutat, i-am zis. Ultimele imagini pe care 
le-am mai văzut înainte să mi se întunece totul au fost 
chipul tău şi al Lissei (Mă rog, dacă făceam abstracţie de 
chipurile alea scheletice, dar o astfel de referire ar fi ucis 
romantismul momentului.) Nu ştiu cum de i-am 
supravieţuit împuşcăturii, împotriva tuturor şanselor... 
dar sunt foarte convinsă că dragostea voastră — a 



amâmdurora — mi-a dat puterea să mă lupt până la 
capăt. Eram obligată să mă întorc la voi doi. Dumnezeu 
ştie de câte belele aţi fi dat fără mine. 

Dimitri n-a mai găsit ce să spună la faza asta, dar mi- 
a răspuns, în schimb, apropiindu-şi gura de a mea. Ne- 
am sărutat, uşor la început, iar plăcerea momentului mi-a 
întrecut orice durere. Dar abia începuse să crească în 
intensitate, când el s-a retras. 

— Hei, ce înseamnă asta? am protestat. 

— Eşti încă în refacere, m-a mustrat el. Poţi să-ţi 
închipui tu că ţi-ai revenit la nonnal, dar nu e aşa. 

— Asta înseamnă normalul pentru mine. Şi, ştii ce, am 
crezut că, după toate chestiile astea cu eliberarea, şi 
descoperirea de sine şi exprimarea iubirii dintre noi, am 
putea să terminăm odată cu toată înţelepciunea asta de 
maestru Zen şi rahaturile de sfaturi practice. 

Tirada mi-a atras un zâmbet cu toată gura. 

— Roza, aşa ceva n-ai să vezi. Asta-i situaţia, accepţi 
sau nu. 

L-am sărutat apăsat pe buze. 

— Dacă asta înseamnă să te am pe tine, accept. 

Aş fi vrut să-l sărut din nou şi să-i dovedesc cine are, 
de fapt, mai mult autocontrol, dar afurisita aia de chestie 
numită realitate mi-a invadat mintea. 

— Dimitri... serios acum, ce-o să se-ntâmple cu noi? 

— Viaţa, mi-a răspuns, pe un ton lejer. Merge mai 
departe. Noi mergem mai departe. Suntem gardieni. Ne 
apărăm şi, poate, ne schimbăm lumea. 



— Nu, zău, am replicat. Dar ce e cu chestiile astea, cu 
„noi”, şi cu „gardieni”? Eram convinsă că s-a terminat 
cu carierele noastre. 

— Mmm, a murmurat el, prinzându-mi faţa între 
palme şi făcându-mă să cred că ar putea să încerce o 
nouă sărutare — şi chiar speram să fie aşa. Odată cu 
iertarea, mi-a explicat, ne-am primit înapoi şi statutul de 
gardieni. 

— Chiar şi tu? Acum te cred că nu eşti strigoi? m-am 
mirat. 

A încuviinţat. 

— Hm. Chiar dacă reuşeam să-mi dovedesc 
nevinovăţia, tot nu vedeam un viitor mai bun decât să ne 
pună la munca de birou, cât mai aproape unul de celălalt. 

Dimitri s-a tras mai aproape de mine, cu ochii 
scânteind, semn că urma dezvăluirea unui secret. 

— E şi mai bine: eşti gardianul Lissei. 

— Ce? am strigat, gata să mă îndepărtez. E imposibil. 
Ei n-ar... 

— Ba, au. Ea o să mai aibă şi alţi gardieni, aşa că şi- 
au închipuit, probabil, că nu-i nimic dacă te lasă şi pe 
tine să te învârteşti pe-acolo, măcar aşa să te mai ţină şi 
pe tine cineva în frâu, m-a tachinat el. 

— Şi tu nu... Am simţit cum mi se fonnează un 
bulgăre în stomac, amintindu-mi de o problemă care ne 
torturase mai demult. Tu nu eşti printre gardienii ei, aşa 
e? 



Mereu fusese pentru noi un motiv de îngrijorare, 
conflictul acesta de interese. Mi-1 doream lângă mine. 
Totdeauna. Dar cum am mai putea să avem grijă de 
Lissa şi să punem pe primul lor siguranţa ei dacă ne 
făceam griji unul pentru celălalt? Trecutul se întorcea să 
ne chinuiască mai departe. 

— Nu, mi-a răspuns. Am primit o cu totul altă 
repartiţie. 

— Aha. 

Dintr-un anume motiv, şi vestea asta mă întrista 
puţin, chiar dacă ştiam că e alegerea cea mai înţeleaptă. 

— Sunt gardianul lui Christian. 

De data asta, chiar m-am ridicat în capul oaselor, cu 
toate ordinele medicilor. Cusăturile din piept ameninţau 
să-mi plesnească, dar n-am luat în seamă usturimea. 

— Dar asta... asta practic înseamnă acelaşi lucru! 

S-a ridicat şi Dimitri în şezut, părând să-mi savureze 
şocul, ceea ce zău că era o dovadă de cruzime, că doar 
fusesem cât pe ce să mor, şi aşa mai departe. 

— Oarecum, mi-a zis. Numai că ei n-or să fie 
împreună chiar tot timpul, mai ales când ea o să plece la 
Lehigh. El nu merge, dar or să se tot viziteze unul pe 
celălalt. Şi când se vizitează ei, ne vedem şi noi. E un 
aranjament bun. Şi, în plus..., a adăugat, redevenind 
serios. Cred că le-ai dovedit tuturor că eşti dispusă pui 
viaţa ei pe primul loc. 

Am clătinat din cap. 

— Mda, dar în tine n-a tras nimeni. Numai în ea. 



Vorbisem pe un ton lejer, dar asta m-a detenninat să- 
mi pun întrebarea: oare ce-aş face dacă ar fi amândoi în 
primejdie? Ai încredere în el, m-a sfătuit o voce care mi- 
a răsunat în cap. Ai încredere că ştie să-şi poarte singur 
de grijă. Şi el va face la fel cu tine. 

Mi-am întors privirea spre el, amintindu-mi că 
zărisem cu coada ochiului o umbră, atunci, în salonul de 
bal. 

— Tu m-ai urmat când am sărit în faţa Lissei, nu? 
Spre cine săreai? Spre mine, sau spre ea? 

M-a studiat timp de câteva secunde care mi s-au părut 
nespus de lungi. Ar fi putut să mintă. Ar fi putut să 
aleagă răspunsul cel mai facil, spunându-mi că avusese 
de gând să ne împingă pe amândouă din calea 
glonţului... dacă măcar ar fi fost posibil aşa ceva, ceea ce 
nu-mi aminteam. Dar Dimitri n-a minţit. 

— Nu ştiu, Roza. Nu ştiu. 

Am oftat. 

— N-o să ne fie uşor. 

— Niciodată nu e, a replicat el, trăgându-mă în braţele 
lui. 

Mi-am rezemat capul de pieptul lui şi am închis ochii. 
Nu, n-o să fie uşor, dar o să merite efortul. Cât timp o să 
fim împreună, o să merite. 

Am rămas aşa mult timp, până când o discretă bătaie 
în uşa pe jumătate deschisă ne-a făcut să ne despărţim. 
Lissa era în prag. 



— Scuzaţi-mă, a zis, cu chipul strălucind de bucurie la 
vederea mea. Trebuia să puneţi ceva în uşă. Nu mi -am 
dat seama că se înfierbântă lucrurile pe-aici. 

— E inevitabil, am explicat, pe un ton frivol, 
prinzându-1 de mână pe Dimitri. Lucrurile mereu se 
înfierbântă când e el pe-aici. 

Dimitri arăta scandalizat. Nu se reţinuse niciodată 
când eram în pat împreună, însă firea lui rezervată nu-i 
permitea nici măcar să facă vreo aluzie despre astfel de 
lucruri faţă de alţii. Era o răutate din partea mea, dar am 
râs şi l-am sărutat pe obraz. 

— O, ce-o să ne mai distrăm, am zis. Acum, că totul a 
ieşit la lumină. 

— Mda, a zis el. M-am ales cu o privire „distractivă” 
alaltăieri de la tatăl tău. 

I-a aruncat Lissei o privire rapidă, semnificativă, 
după care s-a ridicat. Aplecându-se înapoi, m-a sărutat 
pe creştetul capului. 

— Eu ar fi cazul să plec şi să vă las să vorbiţi. 

— Te mai întorci? l-am întrebat, în timp ce se îndrepta 
spic uşă. 

S-a oprit şi mi-a zâmbit, iar ochii aceia întunecaţi mi- 
au răspuns la întrebare, dar şi la multe altele. 

— Evident. 

Lissa i-a luat atunci locul, aşezându-se pe marginea 
patului. M-a îmbrăţişat cu gingăşie, fără îndoială cu grijă 
faţă de rănile mele. M-a certat apoi pentru că mă 
ridicasem, dar nu-mi păsa. Fericirea mă inunda în valuri. 



Mă bucuram atât de mult că ea era bine, mă simţeam atât 
de uşurată, şi... 

Şi habar n-aveam cum se simţea ea. 

Legătura dispăruse. Şi nu ca atunci, înaintea evadării 
mele când îşi ridicase zidul acela. Acum, pur şi simplu, 
nu mai era nimic între noi. Eu eram doar cu mine 
însămi, complet şi cu ddesăvârşire singură, exact cum 
fusesem cu ani în urmă. Am făcut ochii mari şi ea a 
început să râdă. 

— Chiar mă întrebam când o să observi, mi-a zis. 

— Cum... cum e posibil? 

Parcă eram îngheţată, amorţită. Legătura. Legătura 
nu mai era. Mă simţeam ca şi cum mi-ar fi fost amputat 
un braţ. 

— Şi tu de unde ştii? 

— Parţial, din instinct..., mi-a răspuns, încreţindu-şi 
fruntea. Dar Adrian a şi văzut-o. A văzut că aurele 
noastre nu mai sunt conectate între ele. 

— Dar cum? Cum a fost posibil? 

Vocea îmi suna înnebunită, disperată. Imposibil să fi 
dispărut legătura. Imposibil. 

— Nu sunt întru totul sigură, a recunoscut ea, şi 
încruntarea i s-a accentuat. Am discutat mult despre asta 
cu Sonya şi cu, hm, cu Adrian. Am ajuns la concluzia că, 
prima dată când te-am readus eu, numai spiritul a fost 
cel care nu te-a lăsat să ajungi pe tărâmul morţilor şi te-a 
ţinut legată de mine. De data asta... ai fost iar la un pas 
de moarte. Sau poate chiar ai murit, pentru o clipă. 



Numai că tu şi organismul tău v-aţi luptat să vă 
întoarceţi. Tu ai fost cea care s-a salvat, fără niciun 
ajutor din partea spiritului. Şi, din moment ce s-a 
întâmplat aşa... Lissa a ridicat din umeri. Cum ţi-am 
spus, facem doar presupuneri. Dar Sonya e de părere că, 
din moment ce propria ta putere te-a smuls din moarte, 
n-ai mai avut nevoie de vreun alt ajutor. Ai făcut-o prin 
forţele proprii. Şi, în clipa în care te-ai eliberat de spirit, 
te-ai eliberat şi de mine. N-ai mai avut nevoie de vreo 
legătură care să te ţină printre cei vii. 

Era o nebunie. Era imposibil. 

— Dar dacă... dacă spui că am evadat din lumea 
morţilor, doar nu înseamnă că sunt, cum să zic, 
nemuritoare, sau mai ştiu eu ce, nu? 

Lissa a izbucnit din nou în râs. 

— Nu, de asta suntem sigure. Sonya mi-a explicat, 
mi-a zis că orice e viu poate să moară şi, cât timp ai o 
aură, înseamnă că eşti viu. Strigoii sunt nemuritori, dar 
nu au viaţă, aşa că n-au nici aură, şi... 

Lumea începuse să se învârtească în jurul meu. 

— Gata, te cred pe cuvânt. Cred că poate chiar am 
nevoie să mă întind. 

— Ar fi, probabil, o idee bună. 

M-am întins uşurel pe spate. Având disperată nevoie 
de ceva care să mă distragă de la ceea ce tocmai aflasem 
— fiindcă mi se părea încă ireal, încă imposibil de 
prelucrat — mi -am studiat împrejurimile. Luxoasa 
cameră era mai mare decât îmi dădusem seama la 



început. Se întindea şi se tot întindea, ramificându-sc în 
alte încăperi. Era o suită de camere. Poate un 
apartament. Distingeam un living cu mobilier îmbrăcat 
în piele şi un televizor cu ecran plat. 

— Unde suntem? 

— în aripa pentru locuit a palatului, mi-a răspuns. 

— în aripa pentru locuit a palatului ? Cum de-am 
ajuns aici? 

— Tu cum crezi? m-a întrebat, sec. 

— Păi... 

Gura mi s-a încleştat pentru câteva clipe. Nu aveam 
nevoie de legătură ca să-mi dau seama ce se întâmplase, 
încă o imposibilitate devenise posibilă cât timp fusesem 
eu scoasă din circuit. 

— Rahat! S-au ţinut alegerile, nu? Şi te-au ales regină, 
din moment ce a fost şi Jill acolo, ca să-ţi reprezinte 
familia. 

A clătinat din cap, aproape râzând. 

— Reacţia mea a fost un pic mai tare decât „rahat”, 
Rose. Ai cumva idee ce- ai făcut? 

Părea îngrijorată, stresată şi total copleşită. Aş fi vrut 
să fiu serioasă şi reconfortantă, de dragul ei... dar 
simţeam cum pe faţă mi se întinde un rânjet bleg. Lissa a 
scos un geamăt. 

— Tu te bucuri. 

— Liss, tu eşti născută pentru asta! Eşti mai bună 
decât oricare alt candidat. 



— Rose! a strigat ea. Candidatura mea trebuia să fie 
doar o diversiune. N-am decât optsprezece ani. 

— Atât avea şi Alexandra. 

Lissa a clătinat, exasperată, din cap. 

— Sunt sătulă până-n gât să tot aud despre ea! A trăit 
acum câteva secole, ştii? Cred că pe-atunci se murea la 
treizeci de ani. Aşa că, practic, era de vârstă medie. 

I-am luat mâna într-a mea. 

— Tu o să fii o regină grozavă. N-are importanţă ce 
vârstă ai. Şi doar n-o să trebuiască să convoci întruniri şi 
să analizezi codurile de legi de una singură, să ştii. 
Adică, eu sigur n-o să fac nimic din astea, dar mai sunt 
şi alte persoane, mai inteligente. Ariana Szelsky n-a luat 
ultimul test, dar ştii c-o să te-ajute dacă-i ceri. Ea face 
încă parte din Consiliu, şi mai sunt şi alţii pe care ai 
putea să te bazezi. Nu trebuie decât să-i găsim. Eu cred 
în tine. 

Oftând, Lissa şi-a lăsat privirea în jos, părul 
acoperindu-i faţa ca o cortină. 

— Ştiu. Şi o parte din mine e entuziasmată la gândul 
că aşa redau onoarea familiei mele. Cred că asta e ceea 
ce m-a salvat de la o totală prăbuşire nervoasă. N-am 
vrut să fiu regină, dar dacă sunt obligată... atunci, o s-o 
fac cum trebuie. Mă simt de parcă... de parcă aş avea 
toată lumea la degetul mic, de parcă aş putea să fac atât 
de mult bine... Dar îmi e şi frică să n-o dau în bară. Şi-a 
ridicat scurt privirea. Şi nici nu renunţ la restul vieţii 
mele. Cred c-o să fiu prima regină la facultate. 



— Super, i-am zis. Poţi să discuţi pe messenger cu 
Consiliul, din campus. Poate le şi porunceşti unora să-ţi 
facă ei temele. 

Se pare că ei gluma nu i s-a părut la fel de amuzantă 
pe cât o considerasem eu. 

— Intorcându-mă Ia familia mea, Rose... de cât timp 
ştiai despre Jill? 

Fir-ar să fie. Ştiam că, până la urmă, o să vină şi 
partea asta a conversaţiei. 

— Nu de prea mult. N-am vrut să te stresăm cu asta 
până nu ştiam dacă e adevărat, am adăugat în grabă. 

— Nu pot să cred... Pur şi simplu, nu pot să cred, a 
repetat, scuturând din cap. 

Trebuia să mă orientez după tonul ei, nu după 
legătură. Era atât de ciudat, încât parcă mi-aş fi pierdut 
unul dintre simţurile de bază. Văzul. Auzul. 

— Eşti supărată? 

— Normal că sunt! Cum de poate să te surprindă? 

— Mi-am închipuit c-o să te bucuri... 

— Să mă bucur aflând că tata a înşelat-o pe mama? Să 
mă bucur că am o soră pe care abia o cunosc? Am 
încercat să stau de vorbă cu ea, dar... E atât de bizar, a 
continuat ea, oftând din nou. Aproape şi mai bizar decât 
faptul c-ain devenit dintr-odată regină. Nu ştiu ce să fac. 
Nu ştiu ce să cred despre tatăl meu. Şi sunt al naibii de 
sigură că nu ştiu ce să fac cu ea. 



— Iubeşte-i pe amândoi, am sfătuit-o, cu afecţiune în 
glas. Ei sunt familia ta. Jill e o ţipă grozavă, să ştii. 
încearcă s-o cunoşti. Fii entuziasmată. 

— Nu ştiu dacă pot. Cred că tu o să-mi fii mai soră 
decât ar putea ea să-mi fie vreodată, a răspuns Lissa, cu 
privirea pierdută în gol. Şi tocmai ea... atât de mult timp 
am fost convinsă că era ceva între ea şi Christian... 

— Ei bine, din toate grijile de pe lumea asta, iată una 
pe care poţi s-o uiţi, pentru că nu e nimic adevărat. 

Şi totuşi, în comentariul ei mi s-a părut că simt ceva 
sumbru şi trist. 

— Ce mai face Christian? 

Şi-a întors din nou faţa spre mine, cu ochii plini de 
durere. 

— îi e foarte greu. Şi mie mi-e. O tot vizitează. Pe 
Tasha. Detestă ceea ce a făcut ea, dar... în fine, tot ruda 
lui e. Suferă, dar încearcă s-o ascundă. îl ştii cum e. 

— Mda, am zis. 

Christian îşi petrecuse o bună parte din viaţă 
mascându-şi sentimentele întunecate cu impertinenţă şi 
sarcasm. Era un profesionist când venea vorba să-i 
păcălească pe alţii în privinţa adevăratelor lui 
sentimente. 

— Ştiu c-o să-şi revină, cu timpul... Sper doar să-i pot 
fi alături suficient timp. Se-ntâmplă atât de multe. 
Facultatea, faptul că sunt regină... şi totdeauna, 
totdeauna, spiritul e prezent, apăsându-mă. înăbuşindu- 
mă. 



Un fulger de alarmă m-a străbătut brusc. Şi de panică. 
Panică provocată de ceva mult mai rău decât că nu ştiam 
ce simte Lissa, sau unde e. Spiritul. Mi-era teamă de 
spirit... şi de faptul că nu puteam să mă lupt eu cu el, 
pentru ea. 

— întunericul... Eu n-o să pot să-l mai absorb. Ce-o să 
ne facem? 

Un zâmbet strâmb i-a fluturat pe buze. 

— Vrei să spui, ce-o să fac eu. E problema mea acum, 
Rose. Aşa cum ar fi trebuit să fie mereu. 

— Dar, nu... nu poţi. Sfântul Vladimir... 

— Nu e una şi aceeaşi persoană cu mine. Şi tu poţi să 
mă aperi de unele lucruri, dar nu chiar de toate. 

— Nu, nu, am insistat, scuturând încăpăţânată din cap. 
Nu te las să înfrunţi singură spiritul. 

— Nu sunt tocmai singură. Am discutat cu Sonya. Ea 
e foarte pricepută la fannecele pentru vindecare şi crede 
că ar exista o metodă prin care să-mi menţin echilibrul. 

— Oksana spunea acelaşi lucru, mi -am amintit, dar 
fără să mă simt prea liniştită. 

— Şi... oricând mai există şi antidepresivele. Nu-mi 
place să le iau, dar acum sunt regină. Am răspunderi. O 
să fac ce-o să trebuiască. O regină renunţă la orice, nu? 

— Aşa cred, i-am zis. Totuşi, nu-mi puteam stăpâni 
frica, sentimentul de inutilitate. Doar că-mi fac atâtea 
griji pentru tine, i-am zis, şi nu mai ştiu cum să te ajut 
acum. 



— Ţi-am mai spus: nu trebuie. Eu o să-mi apăr 
mintea. Datoria ta e să-mi aperi trupul, corect? Şi 
Dimitri va fi şi el prin preajmă. Totul o să fie OK. 

Conversaţia cu Dimitri mi-a revenit în minte. Spre 
cine săreai? Spre mine sau spre ea? I-am dăruit cel mai 
frumos zâmbet de care eram în stare. 

— Mda. Totul o să fie OK. 

— Nici nu ştii cât mă bucur că te-ai întors, Rose, mi-a 
zis, strângându-mi mâna. Tu o să fii întotdeauna o parte 
din mine, orice-ar fi. Şi, sinceră să fiu... mă cam bucur 
că nu poţi să-mi mai vezi viaţa sexuală de-acum înainte. 

— Aici suntem două, am asigurat-o, râzând. 

Gata cu legătura. Gata cu conexiunea magică. Avea 
să fie ciudat, dar, de fapt... chiar aveam nevoie de ea? în 
viaţa reală, între două persoane se fonnau legături de 
alte feluri. Legături prin iubire, sau prin loialitate. Da, 
aveam să trecem şi peste asta. 

— Oricum, o să fiu mereu lângă tine, să ştii. Pentru 
orice ai nevoie. 

— Ştiu, mi-a răspuns. Şi, la drept vorbind... am acum 
nevoie de tine pentru ceva... 

— Zi, am îndemnat-o. 

Şi mi-a zis. 



TREIZECI ŞI CINCI 


MI-AŞ FI DORIT CA LISSA SĂ FI AVUT 

„nevoie” ca eu să dobor o annată de strigoi. M-aş fi 
simţit mai comod decât cu ceea ce avea ea acum nevoie: 
să mă întâlnesc cu Jill şi să discutăm despre încoronare. 
Lissa voia să fiu acolo ca un sprijin, ca un fel de 
intennediar. încă nu eram în stare să merg prea bine, aşa 
că am mai aşteptat o zi. Oricum, Lissa mi s-a părut să se 
bucure pentru amânare. 

Jill ne aştepta într-o cameră mică pe care nu mă 
aşteptasem s-o mai văd vreodată: salonaşul în care mă 
ocărâse Tatiana din cauză că umblam după Adrian. 
Fusese o experienţă destul de bizară la vremea aceea, 
fiindcă între mine şi Adrian nu exista de fapt nicio 
relaţie pe- atunci. Acum, după tot ce se întâmplase între 
mine şi el, mi se mai părea doar ceva... straniu. Derutant, 
încă nu ştiam ce se mai întâmplase cu el după arestarea 
Tashei. 

Intrând acolo, m-am mai simţit şi cumplit de... 
singură. Nu, nu singură. Neinfonnată. Vulnerabilă. Jill 
stătea pe un fotoliu, cu mâinile împreunate în poală. 
Privea drept înainte, cu o înfăţişare impenetrabilă. Lângă 
mine, Lissa avea trăsăturile la fel de neutre. Se simţea... 
ei bine, tocmai asta era. Nu ştiam. Nu ştiam. Adică, 
puteam să-mi dau seama că era stânjenită, dar nu-mi 



apăreau gânduri în minte care să-mi ofere vreun indiciu. 
N-aveam nimic concret. încă o dată, am fost nevoită să- 
mi amintesc mie însămi că tot restul lumii funcţiona aşa. 
Funcţionai de unul singur. Făceai tot posibilul să te 
descurci în situaţiile ciudate şi fără cunoaşterea magică a 
gândurilor altei persoane. Niciodată nu-mi dădusem 
seama cât de mult luasem drept ceva firesc cunoaşterea 
gândurilor fie şi ale unei singure persoane. 

Unicul lucru pe care-1 ştiam sigur era că atât Lissa, 
cât şi |ill erau înspăimântate una de cealaltă... dar nu şi 
de mine. De-asl.i şi eram aici. 

— Salut, Jill, am zis, zâmbind. Ce mai faci? 

Smulgându-se din cine ştie ce gânduri îi ocupau 
mintea, Jill a sărit imediat în picioare de pe fotoliu. Mi s- 
a părut ciudat, dar abia pe urmă am priceput rostul. 
Lissa. Te ridicai când intra regina în cameră. 

— E OK, i-a zis Lissa, împleticindu-se puţin în 
cuvinte. Stai jos. 

S-a aşezat şi ea, faţă-n faţă cu Jill. Era fotoliul cel mai 
mare din încăpere: cel pe care stătea totdeauna Tatiana. 

Jill a ezitat pentru o clipă, după care şi-a mutat 
privirea înapoi spre mine. Probabil că i-am oferit ceva 
încurajări, fiindcă s-a întors la locul ei. Eu m-am aşezat 
pe cel de lângă Lissa, tresărind când o mică durere mi-a 
strâns pieptul. Grija pentru mine i-a distras pe moment 
atenţia lui Jill de la Lissa. 

— Cum te simţi? Eşti bine? Dar ai voie măcar să 
cobori din pat? 



Simpatica ei fire vorbăreaţă. Mă bucuram s-o văd 
iarăşi. 

— Perfect, am minţit-o. Sunt ca nouă. 

— Am fost neliniştită. Când am văzut ce s-a 
întâmplat. Adică, era atâta sânge, şi atâta nebunie, şi 
nimeni nu ştia dacă scapi... Nu ştiu, a zis Jill, 
încruntându-se. Totul a fost atât de înfricoşător. Mă 
bucur foarte mult că eşti bine. 

Mi-am păstrat zâmbetul la locul lui, sperând s-o 
liniştesc. S-a aşternut apoi tăcerea. în încăpere, tensiunea 
creştea. în situaţii de natură politică, Lissa era experta, 
mereu capabilă să netezească asperităţile cu cuvintele 
potrivite. Eu eram cea care lua cuvântul în cazul scenelor 
incomode, spunând lucruri care-i şocau pe ceilalţi. 
Lucruri pe care nimeni nu voia să le audă. Situaţia de 
faţă părea dintre cele care solicitau diplomaţia ei, însă 
ştiam că în sarcina mea cădea preluarea frâielor. 

— Jill, am zis, am vrea să ştim dacă eşti dispusă să, în 
fine, să participi la ceremonia de încoronare. 

Privirea lui Jill a zburat scurt spre Lissa — încă 
împietrită la faţă — şi s-a întors iar la mine. 

— Ce înseamnă să „particip”, mai precis? Ce trebuie 
să fac? 

— Nu e nimic greu, am asigurat-o. Doar anumite 
fonnalităţi îndeplinite de obicei de membrii familiei. 
Chestii care ţin de ceremonial. Cum ai făcut când s-a 
votat. 



Nu văzusem asta, însă din câte ştiam Jill trebuise doar 
să stea alături de Lissa, ca să demonstreze forţa familiei. 
Un lucru atât de mărunt ca să pui în mişcare o lege. 

— în general, e vorba să fii prezentă şi să ai o 
înfăţişare sărbătorească. 

— Ei bine, a gândit cu voce tare Jill, e tocmai ceea ce 
am şi făcut cel mai mult săptămâna asta. 

— Eu am făcut-o în cea mai mare parte a vieţii, a 
intervenit Lissa. 

Jill mi s-a părut uimită. încă o dată, mă simţeam 
dezorientată fără legătură. Tonul Lissei nu clarificase 
semnificaţia afirmaţiei sale. Să fi fost o provocare la 
adresa lui Jill, cum că fata nu înfruntase nici pe departe 
ceea ce avusese de îndurat Lissa? Sau se voia să fie o 
manifestare de înţelegere faţă de lipsa de experienţă a lui 
Jill? 

— O să... o să te obişnuieşti, am zis. Cu timpul. 

Jill a scuturat din cap, cu un mic zâmbet amar pe faţă. 

— Nu ştiu ce să zic. 

Nici eu nu ştiam. Nu ştiam sigur cum te comporţi 
într-o situaţie de genul celei în care fusese aruncată ea. 
Am parcurs la repezeală în minte o listă cu alte şi alte 
nimicuri amabile pe care le-aş fi putut rosti, însă Lissa a 
trecut, în sfârşit, la conducerea discuţiei. 

— Ştiu cât e de ciudat, a zis. 

A privit cu hotărâre în ochii verzi ai lui Jill: unica 
trăsătură comună a celor două surori, am stabilit în gând. 



Jill avea construcţia unei Emily în devenire. Lissa purta 
în ea o combinaţie a trăsăturilor ambilor părinţi. 

— Şi pentru mine e ciudat, a asigurat-o ea. Nici eu nu 
ştiu ce să fac. 

— Tu ce vrei? a întrebat-o încet Jill. 

Mi-am dat seama care era adevărata întrebare. Jill 
voia să ştie dacă Lissa o voia pe ea. Lissa fusese distrusă 
de moartea fratelui ei... însă o soră vitregă apărută din 
senin nu putea să-i ţină locul lui Andre. Am încercat să- 
mi imaginez cum m-aş fi simţit dac-aş fi fost în locul 
uneia sau alteia dintre fete. Am încercat, dar n-am reuşit. 

— Nu ştiu, a mărturisit Lissa. Nu ştiu ce vreau. 

Jill a încuviinţat, lăsându-şi ochii în jos, dar nu 
înainte să-i zăresc sentimentul fluturându-i pe chip. 
Dezamăgire... şi totuşi, răspunsul Lissei nu fusese întru 
totul neaşteptat. 

Lata a trecut la cea de-a doua întrebare în ordinea 
importanţei. 

— Tu vrei... tu vrei ca eu să fiu la ceremonie? 

întrebarea a rămas să plutească prin aer. Bine gândită. 
Era motivul pentru care veniserăm aici, dar Lissa chiar 
voia aşa ceva? Studiind-o, încă nu eram singură. Nu 
ştiam dacă nu cumva ea doar respecta protocolul, 
încercând s-o detennine pe Jill să joace un rol aşteptat 
printre familiile regale. în cazul de faţă, nu aveam vreo 
lege care să spună că Jill avea ceva de făcut neapărat. 
Ea, pur şi simplu, trebuia să existe. 

— Da, a răspuns Lissa, în sfârşit. 



Am simţit adevărul în tonul ei şi mi s-a ridicat o 
greutate de pe inimă. Lissa n-o voia pe Jill doar de 
dragul imaginii. O parte din Lissa şi-o dorea pe Jill în 
viaţa ei... cu toate că va fi greu să se ajungă la aşa ceva. 
Şi totuşi, era un început, şi Jill părea că-şi dă seama. 

— OK, a zis ea. Spune-mi doar ce trebuie să fac. 

Atunci mi-a trecut prin minte că tinereţea şi 
nervozitatea lui Jill erau amăgitoare. Exista în ea 
scânteia curajului, ca şi cea a îndrăznelii, scântei care 
sigur — după cum simţeam — aveau să se înteţească. Ea 
chiar era o Dragomir. 

Lissa a părut uşurată, dar cred că datorită 
minusculului pas înainte făcut spre sora ei. Nu avea 
nimic de-a face cu încoronarea. 

— O să-ţi explice altcineva. Sinceră să fiu, nici eu nu 
ştiu sigur ce trebuie să faci. Dar Rose are dreptate. N-o 
să fie greu. 

Jill a răspuns printr-un simplu semn de încuviinţare 
cu capul. 

— Mulţumesc, a zis Lissa. S-a ridicat şi, odată cu ea, 
ne- am ridicat şi eu şi Jill. Să... să ştii că-ţi sunt cu 
adevărat recunoscătoare. 

Stânjeneala a revenit în atmosferă în timp ce stăteam 
acolo, toate trei. Ar fi fost un moment bun pentru o 
îmbrăţişare între surori, dar chiar dacă amândouă păreau 
încântate de progresul relaţiei, niciuna nu era pregătită 
pentru aşa ceva. Când o privea pe Jill, Lissa îşi vedea 
încă tatăl cu altă femeie. Când o privea pe Lissa, Jill îşi 



vedea viaţa complet întoarsă pe dos: o viaţă altădată 
sfioasă şi retrasă, acum etalată astfel încât să caşte ochii 
la ea întreaga lume. Soarta n-aveam cum să i-o schimb, 
dar s-o îmbrăţişez, da. Nepăsându-mi de cusăturile mele, 
am cuprins-o în braţe pe fata mai tânără. 

— Mulţumesc, am zis, ca un ecou al Lissei. Totul o să 
iasă bine. O să vezi. 

Jill a încuviinţat din nou şi, nemaiavând altceva de 
discutat, eu şi Lissa am pornit spre uşă. Vocea lui Jill ne- 
a făcut să ne oprim. 

— Hei... dar ce-o să se-ntâmple după încoronare? Cu 
mine? Cu noi? 

Am privit-o repede pe Lissa. încă o întrebare bună. 
Lissa şi-a întors faţa spre Jill, dar tot fără s-o privească 
în ochi, deocamdată. 

— O să... o să ajungem să ne cunoaştem mai bine. O 
să ne meargă mai bine. 

Zâmbetul care a apărut pe faţa lui Jill era unul 
autentic: mic, dar autentic. 

— OK, a zis. 

Da, era şi speranţă în zâmbetul acela. Speranţă şi 
uşurare. 

— Mi-ar plăcea, a adăugat. 

Cât despre mine, a trebuit să-mi ascund încruntarea. 
Se pare că şi fără legătură funcţiona ceva, fiindcă 
puteam să afirm, cu toată încrederea, că Lissa nu spunea 
chiar întregul adevăr. Ce anume nu-i spunea lui Jill? 
într-adevăr, Lissa îşi dorea ca situaţia să se amelioreze, 



de asta eram sigură, chiar dacă ea nu ştia precis cum. 
Dar mai era ceva... un lucru mărunt pe care Lissa nu ni-1 
dezvăluia niciuneia dintre noi, ceva care mă făcea să mă 
gândesc că Lissa nu credea, de fapt, în posibilitatea 
îmbunătăţirii stării de fapt. 

Ca din senin, un straniu ecou al vorbelor lui Victor 
Dashkov mi-a răsunat prin minte, apropo de Jill. Dacă i- 
a mai rămas vreun pic de raţiune, Vasilisa o s-o trimită 
de-acolo. 

Nu ştiu de ce mi-am amintit aşa ceva, dar ştiu că m-a 
străbătut un fior de gheaţă. Cele două surori reuşiseră să- 
şi compună câte un zâmbet, aşa că m-am grăbit să le 
urmez exemplul, nevrând ca vreuna dintre ele să-mi 
ghicească preocupările. Pe urmă eu şi Lissa am plecat, 
îndreptându-ne spre camera mea. Mica mea ieşire fusese 
mai obositoare decât m-aş fi aşteptat şi, oricât aş fi 
detestat s-o recunosc, abia aşteptam să mă întind la loc. 

Când am ajuns în camera mea, tot nu eram hotărâtă 
dacă s-o întreb pe Lissa despre Jill sau să aştept părerea 
lui Dimitri. Şi n-a mai trebuit să iau vreo hotărâre, 
fiindcă am găsit acolo un vizitator neaşteptat: pe Adrian. 

Stătea pe patul meu, cu capul dat pe spate, ca şi cum 
ar fi fost complet absorbit de studierea tavanului. Dar 
ştiam eu mai bine. El îşi dăduse din timp seama că ne 
apropiem... sau, cel puţin, că se apropie Lissa. 

Ne-am oprit în prag, şi el, în sfârşit, şi-a întors faţa 
spre noi. Părea să nu fi donnit de ceva vreme. Umbre 
întunecate i se vedeau sub ochi, iar trăsăturile frumoase 



îi erau înăsprite de cutele extenuării. Dacă era o 
extenuare mentală, sau una fizică, nu puteam să-mi dau 
seama. Oricum, zâmbetul lui leneş era acelaşi din 
totdeauna. 

— Maiestatea Voastră, a rostit, cu un aer măreţ. 

— Tennină, l-a certat Lissa. Ar trebui să ştii mai bine. 

— Eu niciodată n-am ştiut mai bine, a ripostat el. Tu 
ar trebui să ştii asta. 

Am văzut un început de zâmbet pe faţa Lissei; apoi, 
însă, ea m-a privit şi a redevenit serioasă, dându-şi 
seama că nu prea putea să fie un moment de genul hai- 
să-râdem-cu- Adrian. 

— Bine, a zis, jenată, fără să semene absolut deloc a 
regină. Eu am câte ceva de făcut. 

Avea s-o şteargă, mi -am dat seama. Eu o însoţisem la 
discuţia de familie, însă ea voia să mă abandoneze acum. 
Totuşi, era bine şi-aşa. Conversaţia asta cu Adrian era 
inevitabilă, şi mi-o făcusem cu mâna mea. Trebuia să-i 
pun capăt prin forţe proprii, exact cum îi spusesem lui 
Dimitri. 

— Da, sunt convinsă că ai, am replicat. 

Pe chip i-a apărut o umbră de ezitare, ca şi cum ar fi 
stat, deodată, să se mai gândească. Se simţea vinovată, 
îşi făcea griji pentru mine şi voia să-mi fie alături, l-am 
atins uşor braţul. 

— E OK, Liss, i-am zis. O să fiu OK. Du-te. 



Ca răspuns, mi-a strâns mâna, dorindu-mi noroc cu 
ochii. Şi-a luat rămas-bun de la Adrian şi a plecat, 
închizând uşa după ea. 

Acum, era doar între mine şi el. 

A rămas aşezat pe patul meu, privindu-mă cu atenţie, 
îşi păstra şi acum zâmbetul pe care i-1 oferise Lissei, de 
parcă n-ar fi fost mare scofală ce se petrecea. Dar eu 
ştiam mai bine, aşa că n-am încercat deloc să-mi ascund 
sentimentele. Statul în picioare mă obosea, aşa că m-am 
aşezat pe un fotoliu din apropiere, întrebându-mă 
tulburată ce puteam să spun. 

— Adrian... 

— Hai să-ncepem cu asta, micuţule dhampir, a rostit 
el, jovial. A fost şi înainte să pleci de la Curte? 

Mi-au trebuit câteva clipe până să mă adaptez la stilul 
conversaţional abrupt al lui Adrian. Mă întreba dacă-mi 
reluasem relaţia cu Dimitri înainte de arestarea mea. Am 
clătinat încetişor din cap. 

— Nu. Eram cu tine. Numai cu tine. 

Drept e că sentimentele mele fuseseră vraişte, însă 
intenţiile erau ferme. 

— Bun. Tot e ceva, a zis el. 

Câte ceva din aerul agreabil afişat până acum începea 
să dispară. Atunci, am simţit mirosul, chiar dacă foarte 
slab: alcool şi tutun. 

— Prefer să se fi reaprins scântei din focul bătăliei, 
sau expediţiei, sau ce-o fi fost, decât să mă fi înşelat 
chiar sub nasul meu. 



Am scuturat iarăşi din cap, de data asta cu mai multă 
hotărâre. 

— Nu, jur. N-am... nu s-a întâmplat nimic atunci... 
până... 

M-am oprit, neştiind cum să-mi fonnulez 
continuarea. 

— Mai târziu? a încercat el să ghicească. Şi asta ar 
în s emna că e bine? 

— Nu! Sigur că nu. Am... 

Fir-ar să fie. O zbârcisem. Numai faptul că nu-1 
înşelasem pe Adrian cât timp fusesem la Curte nu 
în s emna că nu l-aş fi înşelat prin ceea ce-am făcut mai 
târziu. Poţi s-o fonnulezi oricum vrei, dar hai să privim 
adevărul în faţă: când te culci cu un alt tip într-o cameră 
de hotel înseamnă în cam mare măsură că-ţi înşeli 
iubitul, dacă ai aşa ceva. N-avea importanţă dacă tipul 
respectiv era sau nu dragostea vieţii tale. 

— îmi pare rău, am zis, şi era lucrul cel mai simplu şi 
mai potrivit din câte aş fi putut să spun. îmi pare rău. N- 
a fost bine ce-am făcut. N-am vrut să se-ntâmple. Am 
crezut... chiar am crezul că între mine şi el se terminase. 
Eram cu tine. îmi doream să fiu cu tine. Şi deodată, mi- 
am dat seama că... 

— Nu, nu... opreşte- te. 

Adrian a ridicat o mână, vocea devenindu-i acum 
încordată, în timp ce faţada calmă continua să i se 
năruiască. 



— Crede-mă, chiar nu vreau să aud despre marea 
revelaţie avută de tine, cum că voi doi aţi fost 
dintotdeauna destinaţi să fiţi împreună, sau ce-o mai fi 
fost. 

Am rămas tăcută, din cauză că, mă rog, cam de genul 
acesta îmi fusese revelaţia. 

Adrian şi-a trecut o mână prin păr. 

— Nu, serios, eu sunt de vină. Totul era acolo. De o 
sută de ori a fost acolo. Cât de des am observat? Am 
ştiut. Se tot întâmpla, îmi tot spuneai, iar şi iar, că ai 
tenninat-o cu el, iar eu te credeam... indiferent de ce-mi 
vedeau ochii. Indiferent de ce-mi spunea inima. Eu. 
Sunt. De. Vină. 

Era, din nou, acea vorbărie uşor dezlânată: nu în felul 
emotiv al lui Jill, ci în cel care demonstra instabilitate şi- 
mi provoca griji despre cât de mult se apropia el de 
pragul nebuniei. Un prag spre care era posibil să-l fi 
împins şi eu. Mi-aş fi dorit să mă duc la el, dar am avut 
înţelepciunea să rămân aşezată. 

— Adrian, eu... 

— Te-am iubit! a urlat el, sărind în picioare atât de 
iute, încât nici nu l-am observat. Te-am iubit, iar tu m-ai 
distrus. Mi-ai luat inima şi mi-ai sfâşiat-o. Puteai la fel 
de bine să mi-o străpungi cu ţepuşa! 

Şi schimbarea din trăsăturile lui m-a luat prin 
surprindere. Vocea lui umplea încăperea. Mult necaz, 
multă furie. Mult deosebit faţă de obişnuitul Adrian. S-a 
îndreptat spre mine, strângându-şi pieptul cu o mână. 



— Eu. Te-am. Iubit. Iar tu te-ai folosit de mine tot 
timpul. 

— Nu, nu. Nu e adevărat. Nu mi-era frică de Adrian, 
însă în faţa unei astfel de emoţii, m-am pomenit că mă 
fac mică. Nu m-am folosit de tine. Te-am iubit. Şi încă 
te iubesc, dar... 

A făcut o figură dezgustată. 

— Haide, Rose. 

— Dar vorbesc serios! Chiar te iubesc. 

De data asta, m-am ridicat, cu toată durerea, 
încercând să-l privesc în ochi. 

— O să te iubesc mereu, dar noi nu... Cred că nu ne 
potrivim ca un cuplu. 

— Asta-i o replică de tot rahatul din filmele cu 
despărţiri, şi tu o ştii bine. 

Cam avea dreptate, dar gândul mi-a zburat înapoi la 
momentele petrecute cu Dimitri... cât de bine ne 
sincronizam, cum părea el totdeauna că înţelege exact ce 
simt. Da, fusesem sinceră când afirmasem asta: chiar îl 
iubeam pe Adrian. Era minunat, cu toate defectele lui. 
Pentru că, pe bune acum, cine nu are defecte? Noi doi ne 
distram împreună. Exista şi afecţiune, dar nu ne 
potriveam aşa cum mă potriveam cu Dimitri. 

— Eu nu simt... eu nu sunt potrivită pentru tine, am 
zis, cu voce slabă. 

— Din cauză că eşti cu altul? 

— Nu, Adrian. Din cauză că... nu sunt. Nu ştiu. Nu 
sunt... Bâjbâiam, şi încă rău. Nu ştiam cum să-i explic ce 



simţeam, cum era posibil să ţii la cineva şi să-ţi placă la 
nebunie să stai cu persoana aceea... dar tot să nu 
funcţionaţi ca un cuplu. Eu nu te echilibrez aşa cum ai 
avea nevoie. 

— Asta ce naiba mai înseamnă? s-a mirat el. 

Mă durea inima pentru el, şi-mi părea atât de rău 
pentru ceea ce făcusem... dar acesta era adevărul care 
sintetiza totul. 

— Simplul fapt că eşti nevoit să mă întrebi spune 
totul. Când o să-ţi găseşti persoana aceea... o să ştii. N- 
am mai adăugat şi că, la trecutul lui, probabil că va avea 
destule încercări eşuate până s-o găsească pe acea 
persoană. Şi, am mai spus, ştiu că sună ca o altă replică 
de tot rahatul din filmele cu despărţiri, dar zău că vreau 
să fim prieteni. 

M-a privit fix timp de câteva secunde grele, după care 
a izbucnit în râs... deşi nu cu prea mult umor. 

— Ştii care-i partea cea mai grozavă? Că vorbeşti 
serios. Priveşte-ţi faţa, a exclamat, gesticulând, ca şi 
cum chiar aş fi putut să mă studiez. Tu chiar crezi că e 
atât de simplu, că eu pot să stau spectator şi să vă 
urmăresc happy-endul. Să vă văd cum obţineţi tot ce vă 
doriţi, ducându-vă viaţa voastră fermecată. 

— Fennecată! 

Vinovăţia şi compătimirea care se războiau înăuntrul 
meu s-au nuanţat şi cu un strop de mânie. 

— Cam greu. Ştii prin ce-am trecut eu în ultimul an? 
L-am văzut pe Mason cum moare, m-am luptat în atacul 



de la Sf. Vladimir, am fost prizoniera strigoilor în Rusia, 
după care am dus o viaţă pe fugă, ca o criminală căutată. 
Asta nu suna deloc a viaţă fermecată. 

— Şi totuşi, iată-te, triumfătoare după tot ce s-a 
întâmplat. Ai scăpat de moarte şi te-ai eliberat de 
legătură. Lissa e regină. Tu ţi-ai câştigat eroul şi 
fericirea până la adânci bătrâneţi. 

I-am întors spatele şi m-am îndepărtat cu paşi înceţi. 

— Adrian, ce-ai vrea să-ţi spun? Pot să-mi tot cer 
scuze la infinit, dar nu mai am ce să fac. N-am vrut 
niciodată să te rănesc; oricât aş repeta-o, tot nu e de 
ajuns. Dar în rest? Tu chiar te aştepţi să mă întristez 
pentru că totul a ieşit bine? Ar trebui să-mi doresc să fi 
rămas tot acuzată de crimă? 

— Nu, mi-a răspuns. Nu vreau să suferi. Prea mult. 
Numai că, data viitoare când o să fii în pat cu Belikov, 
opreşte-te pentru o clipă şi aminteşte-ţi că nu pentru 
toată lumea a ieşit atât de bine ca în cazul tău. 

M-am întors din nou cu faţa spre el. 

— Adrian, eu niciodată... 

— Nu e vorba doar despre mine, micuţule dhampir, a 
adăugat, pe un ton liniştit. S-au produs cam multe 
pagube colaterale pe drum, în timp ce tu te războiai cu 
lumea întreagă. Eu, evident, am fost una dintre victime. 
Dar ce părere ai despre Jill? Ce-o să se-ntâmple acum cu 
ea, după ce-ai părăsit-o în gura lupilor regali? Şi Eddie? 
La el te-ai gândit? Şi fata Alchimist, unde ţi-e? 



Fiecare cuvânt pe care mi-1 arunca era ca o săgeată, 
străpungându-mi inima mai rău decât gloanţele. Faptul 
că se referise la Jill spunându-i pe nume, şi nu „Ispita”, 
în s emna o lovitură şi mai dureroasă. Deja îmi umpleam 
sacii cu vinovăţie pe tema ei, însă cu ceilalţi... ei bine, cu 
ei era un mister. Auzisem unele zvonuri despre Eddie, 
dar nu-1 văzusem de la întoarcerea mea. Fusese absolvit 
de moartea lui James, însă omorârea unui moroi — 
despre care alţii credeau şi acum că putea să fi fost 
capturat de viu — îi aducea un grav stigmat. Precedenta 
lui nesubordonare — tot „mulţumită” mie — îl 
condamna, de asemenea, chiar dacă fusese „pentru un 
bine superior”. Ca regină, Lissa nu putea să facă prea 
multe. Gardienii îi slujeau pe moroi, însă fusese 
încetăţenit obiceiul ca moroii să stea deoparte şi să-i lase 
pe gardieni să-şi rezolve problemele între ei. Eddie nu 
fusese alungat, nici închis... dar ce repartiţie mai aveau 
ei să-i dea? Greu de spus. 

Sydney... Cu ea era un mister chiar şi mai mare. Şi 
faia Alchimist, unde ţi-e? Ceea ce se întâmpla cu 
gruparea aceea mă depăşea, depăşea graniţele lumii 
mele. îmi amintesc de faţa ei când o văzusem ultima 
dată în hotelul acela: puternică, dar tristă. Ştiam că între 
timp fuseseră eliberaţi, ea şi ceilalţi Alchimişti, însă 
expresia ei îmi spusese că încă nu scăpase de necazuri. 

Dar Victor Das hk ov? El unde se încadra? Nu ştiam 
precis. Malefic sau nu, tot era cineva care avusese de 
suferit ca unnare a acţiunilor mele, iar întâmplările care 



i-au înconjurat moartea aveau să-mi rămână întipărite pe 
vecie în minte. 

Pagube colaterale. Trăsesem în jos destule persoane 
după mine, cu sau fără intenţie. Şi totuşi, pe măsură ce 
cuvintele lui Adrian continuau să-mi pătrundă în minte, 
unul dintre ele m-a făcut să mă opresc deodată. 

— Victimă, am rostit, încet. Asta e diferenţa dintre 
mine şi tine. 

— Hi? Mă urmărise îndeaproape cât timp mă 
gândisem la destinele prietenilor mei, iar acum îl 
prinsesem pe picior greşit. Ce tot spui acolo? m-a 
întrebat. 

— Ziceai că ai fost o victimă. Iată de ce... iată de ce, 
în ultimă instanţă, noi doi nu suntem potriviţi. în ciuda a 
tot ce s-a întâmplat, eu nu m-am considerat niciodată aşa 
ceva. Dacă eşti victimă, înseamnă că eşti neputincios. Că 
nu vei acţiona în niciun fel. Eu mereu... mereu am făcut 
câte ceva, ca să lupt pentru mine însămi... sau pentru 
alţii. Orice-ar fi fost. 

Nu mai văzusem niciodată o expresie atât de ofensată 
pe chipul lui Adrian. 

— Asta crezi tu despre mine? Că sunt un leneş? Un 
neputincios? 

Nu chiar. Dar aveam senzaţia că, după încheierea 
conversaţiei, avea să dea fuga să-şi caute alinarea în 
ţigări şi-n alcool, poate şi-n cine ştie ce companie 
feminină reuşea să găsească. 



— Nu, i-am răspuns. Cred că eşti un tip minunat. Cred 
că eşti puternic. Dar nu cred că ţi-ai dat seama... sau că 
ai învăţat să te foloseşti de oricare din calităţile astea. 

Şi, aş mai fi vrut să adaug, nu eram eu persoana 
capabilă să-i inspire aşa ceva. 

— Asta, mi-a zis, în timp ce se îndrepta spre uşă, e 
ultima chestie la care m-aş fi aşteptat. îmi distrugi viaţa, 
după care-mi vâri pe gât filosofie iluministă. 

Mă simţeam oribil, şi era unul dintre acele momente 
în care mi-aş fi dorit ca gura să nu-mi scape chiar primul 
lucru apărut în minte. învăţasem în mare măsură să mi-o 
controlez... dar tot nu suficient. 

— Nu fac decât să-ţi spun adevărul. Tu eşti mai bun 
decât... mai bun decât orice-ai avea de gând să faci 
acum. 

Rămânând cu mâna pe mânerul uşii, Adrian mi-a 
adresat o privire melancolică. 

— Rose, sunt un dependent, fără etica muncii, care 
probabil o să ajungă la demenţă. Nu sunt ca tine. Nu sunt 
un supererou. 

— Nu încă, am zis. 

Pufnind dispreţuitor, Adrian a scuturat din cap şi a 
deschis uşa. Chiar înainte să plece, şi-a întors o ultimă 
privire spre mine. 

— Apropo, contractul dintre noi se consideră nul şi 
neavenit. M-am simţit ca pălmuită peste faţă. Şi, într- 
unul dintre acele rare momente, Rose Hathaway a fost 
lăsată fără glas. Nu mai aveam la îndemână nici 



înţepături spirituale, nici explicaţii sofisticate, nici 
introspecţii profunde. 

Adrian a plecat, şi m-am întrebat dac-o să-l mai văd 
vreodată. 


TREIZECI ŞI ŞASE 


ADESEA M-AM VISAT TREZINDU-MÂ alături de 
Dimitri, trezindu-mă într-un fel care să fie... obişnuit. 
Drăguţ. Nu după un pui de somn furat în grabă, înainte 
de bătălia cu următorul inamic. Nu ca o refacere după o 
partidă de sex desfăşurată obligatoriu pe ascuns, partidă 
de sex împovărată de reminiscenţe şi de nenumărate 
complicaţii. îmi doream doar atât: să ne trezim îm- 
preună, eu în braţele lui, şi să facem să fie o dimineaţă 
frumoasă. 

Astăzi era ziua aceea. 

— De când te-ai trezit? l-am întrebat, ameţită. 

Eram cu capul pe pieptul lui, şi mă cuibărisem în el 
cât putusem de bine. Rănile mi se vindecau repede, dar 
tot mai trebuiau cocoloşite. Azi-noapte, reuşiserăm să 
descoperim câteva inedite metode ocolitoare. Acum, 



lumina soarelui se revărsa înăuntru prin ferestre, 
umplându-mi dormitorul de aur. 

Mă privea în felul acela tăcut, solemn, al lui, cu ochii 
aceia întunecaţi în care era atât de lesne să te rătăceşti. 

— De puţin timp, a recunoscut, ridicându-şi privirea 
spre fereastra scăldată în soare. Cred că am rămas după 
orarul uman. Ori asta, ori corpul meu vrea doar să fie 
treaz odată cu soarele. Vederea lui încă mi se pare 
uimitoare. 

Mi-am înăbuşit un căscat. 

— Trebuia să te ridici din pat. 

— N-am vrut să te deranjez. 

Mi-am plimbat degetele pe pieptul lui, suspinând 
satisfăcută. 

— Asta e perfecţiunea, am zis. Fiecare zi o să fie la 
fel? 

Palma lui Dimitri a poposit un pic pe obrazul meu, 
după care a coborât, ridicându-mi bărbia. 

— Nu chiar fiecare, dar majoritatea. 

Buzele ni s-au întâlnit, şi căldura şi lumina din 
cameră au pălit prin comparaţie cu ceea ce ardea 
înăuntrul meu. 

— M-am înşelat, am murmurat, după ce, în sfârşit, ne- 
am desprins din lunga, languroasa noastră sărutare. Asta 
e perfecţiunea. 

A zâmbit, chestie care i se întâmpla îngrozitor de des 
în ultima vreme. îmi plăcea la nebunie. Lucrurile 
probabil aveau să se schimbe de îndată ce ajungeam din 



nou în lume. Chiar dacă eram acum împreună, latura de 
gardian a lui Dimitri avea să fie mereu prezentă, 
pregătită şi vigilentă. Dar nu şi acum. Nu şi în momentul 
ăsta. 

— Ce e? a întrebat. 

Tresărind, mi -am dat seama că începusem să mă 
încrunt. Nechemate, cuvintele lui Adrian îmi reveniseră 
în minte, invitându-mă ca, unnătoarea dată când aveam 
să fiu în pat cu Dimitri, să mă gândesc la ceilalţi care n- 
au fost la fel de norocoşi ca mine. 

— Tu crezi că eu distrug vieţi? l-am întrebat. 

— Ce? Sigur că nu, a exclamat, zâmbetul fiindu-i 
înlocuit do o expresie şocată. De unde ţi-a mai venit şi 
ideea asta? 

Am ridicat din umeri. 

— Mă gândesc doar că sunt o grămadă de persoane 
ale căror vieţi încă sunt cam întoarse pe dos. La prietenii 
mei mă refer. 

— Corect, a zis el. Şi, dă-mi voie să ghicesc. Tu vrei 
să le rezolvi problemele tuturor. 

N-am mai răspuns. Dimitri m-a sărutat din nou. 

— Roza, mi-a zis, e nonnal să-ţi doreşti să-i ajuţi pe 
cei pe care-i iubeşti. Dar nu poţi să dregi chiar totul. 

— Asta-s eu, am ripostat, simţindu-mă un pic cam 
arţăgoasă. îi protejez pe alţii. 

— Ştiu, şi e unul dintre motivele pentru care te iubesc. 
Dar, deocamdată, nu trebuie să-ţi baţi capul decât cu 
protejarea unei singure persoane: pe Lissa. 



M-am întins, lipindu-mă de el şi remarcând că rănile 
mele se vindecau din ce în ce. Foarte curând, corpul meu 
avea să fie capabil să facă de toate. 

— Asta să însemne că n-o să putem să stăm toată ziua 
în pat? am întrebat, plină de speranţă. 

— Din nefericire, nu, mi-a răspuns, unnărindu-mi cu 
degete uşoare curbura şoldului. Părea să nu se sature 
niciodată să-mi studieze corpul. Ei au prioritate, a zis 
apoi. 

Mi-am apropiat din nou gura de a lui. 

— Dar nu chiar imediat. 

— Nu, m-a aprobat el, strecurându-şi mâna la ceafa 
mea şi încurcându-şi degetele în păr în timp ce mă trăgea 
spre el. Nu chiar imediat. 

Nu mai participasem până acum la o ceremonie de 
încoronare şi, sinceră să fiu, speram să nici nu mai 
particip vreodată. îmi doream ca, pe timpul vieţii mele, 
să nu existe decât actuala regină. 

Ca un amănunt sinistru, încoronarea a fost un fel de 
revers al înmormântării Tatianei. Cum suna vechea 
vorbă? Regina a murit. Trăiască regina. 

Tradiţia cerea ca viitorul monarh să-şi petreacă prima 
parte din ziua încoronării la biserică, probabil rugându- 
se pentru călăuzire, putere şi toate chestiile astea 
spirituale. Nu ştiu precis care să fi fost tradiţia în cazul 
monarhilor atei. Probabil că ei mimau. în cazul Lissei, o 
credincioasă autentică, ştiam că nu reprezenta o 



problemă şi că ea, probabil, se ruga într-adevăr să facă 
treabă bună ca regină. 

După rugăciune, Lissa, însoţită de o uriaşă 
procesiune, a traversat domeniile Curţii spre palat, unde 
se oficia încoronarea. Reprezentanţi ai tuturor familiilor 
regale i s-au alăturat, împreună cu muzicanţii care 
interpretau melodii mult mai vesele decât pentru 
procesiunea Tatianei. Gardienii Lissei — avea acum o 
mulţime — mergeau odată cu ea. Mă număram printre 
ei, purtând cea mai frumoasă unifonnă în alb şi negru 
din câte aveam, cu tot cu gulerul roşu care mă desemna 
ca gardian regal. Aici, cel puţin, era o diferenţă notabilă 
faţă de îmnonnântare. Tatiana era moartă: gardienii ei 
fuseseră pentru paradă. în schimb, Lissa era cât se poate 
de vie, şi chiar dacă reuşise să câştige votul Consiliului, 
avea încă duşmani. Eu şi colegii mei eram în alertă 
maximă. 

Nu că ar fi fost nevoie de aşa ceva, la cum ovaţionau 
privitorii. Toţi cei care-şi instalaseră tabăra în aer liber 
pe timpul testelor şi al alegerilor rămăseseră şi pentru 
această festivitate, şi încă soseau şi alţii. Nu ştiu sigur 
dacă mai fuseseră vreodată atât de mulţi moroi strânşi 
intr-un singur loc. 

După lungul şi întortocheatul drum, Lissa a ajuns la 
palat, rămânând să aştepte într-o micuţă antecameră, 
învecinată cu ceea ce servea drept sala tronului moroilor. 
Sala tronului nu era aproape niciodată folosită pentru 
problemele vieţii moderne, dar din când în când — cum 



ar fi, când depunea jurământul o nouă regină — 
moroilor le plăcea să scoată la iveală străvechile tradiţii, 
încăperea, mică fiind, nu putea să-i cuprindă pe toţi 
spectatorii de afară. Nu putea să-i cuprindă nici măcar pe 
toţi cei care alcătuiseră procesiunea. Totuşi, membrii 
Consiliului şi cei cu rang înalt din familiile regale erau 
acolo, deopotrivă cu câţiva invitaţi aleşi ai Lissei. 

Eu am stat deoparte, privind toată această 
fennecătoare desfăşurare. Lissa nu-şi făcuse încă 
grandioasa apariţie, aşa că se auzea încă murmurul 
scăzut al conversaţiilor. Sala era toată numai verde şi 
auriu, trecând printr-o temeinică şi rapidă renovare în 
ultimele zile, din moment ce obiceiul dicta ca sala 
tronului să aibă drept culori dominante pe cele ale 
familiei monarhului. 

Tronul era amplasat sus, lipit de peretele din celălalt 
capăt al sălii, accesul spre el fiind asigurat de mai multe 
trepte. Sculptat intr-un lemn a cărui provenienţă n-o mai 
puteam identifica, tronul fusese purtat prin lume timp de 
secole de monarhii moroilor. Participanţii se aliniaseră 
în poziţii minuţios repartizate, pregătindu-se 

pentru clipa în care urma să intre, în sfârşit, Lissa. Eu 
tocmai studiam unul dintre noile candelabre, admirând 
cât de realist era aspectul „lumânărilor” din el. Ştiam că 
erau electrice, însă meşteşugarii făcuseră o treabă 
minunată. Tehnologie mascată în splendoarea vechii 
lumi, exact cum le plăcea moroilor. Eln mic ghiont mi-a 
distras atenţia de la ele. 



— Măi, măi, măi, am zis. Zău dacă n-or fi tocmai 
persoanele răspunzătoare de aruncarea lui Rose 
Hathaway în lumea mare. Aveţi destule pentru care să 
daţi seamă. 

In faţa ochilor îi aveam pe părinţii mei, în 
costumaţiile lor caracteristice şi strident contrastante. 
Mama purta acelaşi echipament de gardian ca şi mine, 
bluză albă cu pantaloni largi şi jachetă negre. Cât despre 
Abe, el era... mă rog, Abe. Venise într-un costum negru 
cu dunguliţe, cu o cămaşă neagră de gală pe dedesubt. 
Toată această întunecime era împroşcată cu o cravată din 
lână cu arabescuri, galbenă ca lămâia şi strălucitoare. 
Dintr-un buzunar al hainei se ivea o batistă asortată. Pe 
lângă cerceii şi lanţurile lui din aur, mai purta şi o 
pălărie neagră din fetru moale, o noutate a extravagantei 
lui garderobe. Cred că voia să meargă până la capăt cu 
eleganţa pentru un astfel de eveniment, şi cel puţin nu 
era o pălărie de pirat. 

— Nu ne învinui pe noi, a replicat mama. Nu noi am 
aruncat în aer jumătate din Curte, nu noi am furat o 
duzină de maşini, nici n-am denunţat o criminală în 
mijlocul unei mulţimi, nici n-am făcut astfel încât 
prietena noastră adolescentă să fie încoronată regină. 

— Fie vorba între noi, a intervenit Abe, eu chiar am 
aruncat în aer jumătate din Curte. 

Mama nu l-a luat în seamă, şi expresia ei s-a îndulcit, 
în timp ce mă studia cu ochi de gardian. 

— Nu, serios... cum te simţi? 



Pe ei îi văzusem doar foarte pe fugă în zilele de după 
trezirea mea, doar cât să constatăm fiecare că suntem 
bine. 

— Ai stat îngrozitor de mult în picioare astăzi, a 
continuat ea. Şi deja i-am spus lui Hans să nu te treacă în 
serviciu activ pentru o vreme. 

Era una dintre cele mai materne replici pe care le 
auzisem vreodată din partea ei. 

— Mă... mă simt bine. Mult mai bine. Aş putea să 
intru în serviciul activ chiar acum. 

— N-o să faci tu aşa ceva, a replicat, exact pe tonul pe 
care l-ar fi folosit comandând un detaşament de gardieni. 

— N-o mai cocoloşi, Janine. 

— Ba n-o cocoloşesc! Am doar grijă de ea. Tu eşti cel 
care-o răsfaţă. 

Mi-am plimbat privirea uluită de la unul la celălalt şi 
înapoi. Nu ştiam dacă asist la o ceartă sau la un preludiu. 
Nu mă entuziasma niciuna dintre variante. 

— Gata, gata, potoliţi-vă. Am scăpat cu viaţă, bine? 
Asta-i ceea ce contează. 

— Aşa e, a confirmat Abe. Dintr-odată, avea un aer 
extrem de patern, care mă uluia şi mai mult decât 
purtarea mamei. Şi, cu toate daunele aduse proprietăţii şi 
nesfârşitul şir de încălcări ale legii, sunt mândru de tine. 

Aveam eu o bănuială cum că, în secret, era mândru de 
mine tocmai din aceste motive. Cinicul meu comentariu 
interior a fost întrerupt în clipa în care l-a susţinut şi 


mama. 



— Şi eu sunt mândră. Metodele tale... n-au fost cele 
ideale, dar ai înfăptuit un lucru grozav. Două, de fapt. Ai 
descoperit atât criminalul, cât şi pe Jill. 

Am remarcat grija formulării cu „criminalul”. Cred 
că ne era încă greu tuturor să acceptăm adevărul în 
legătură cu Tasha. 

— Foarte multe se vor schimba datorită lui Jill, a 
precizat mama. 

Ne-am îndreptat cu toţii privirile spre picioarele 
tronului. Ekaterina stătea de-o parte a lui, pregătită cu 
cărţile pentru jurămintele regale. Cealaltă parte era 
rezervată membrilor familiei monarhului, însă acum nu 
se găsea acolo decât o singură persoană: Jill. Cineva se 
descurcase de minune dichisind-o. Părul ei creţ fusese 
aranjat şi prins cu migală, şi era îmbrăcată cu o rochie de 
gală, lungă până la genunchi, cu guler extrem de evazat, 
arătându-i doar puţin umerii. Croiala rochiei scotea tot 
ce era mai bun din silueta ei deşirată, iar satinul verde- 
închis dădea bine cu trăsăturile ei. Stătea dreaptă, cu 
bărbia ridicată, însă neliniştea o cuprinsese din cap până- 
n picioare, ceea ce devenea şi mai evident prin faptul că 
stătea atât de izbitor de singură. 

Mi-am întors privirea spre Abe, care mi-a susţinut-o 
aşteptând. Aveam o grămadă de întrebări pentru el, şi el 
era unul dintre puţinii care puteau să-mi spună adevărul. 
Problema era: cu care întrebare să încep? Era de parcă aş 
fi fost în faţa unui duh din poveşti: nu mi se puteau 
îndeplini decât atâtea dorinţe. 



— Ce-o să se-ntâmple cu Jill? am întrebat, până la 
urmă. O să se-ntoarcă la şcoală, şi gata? Or s-o 
pregătească să fie prinţesă? 

Lissa nu putea să fie şi prinţesă, şi regină, aşa că 
fostul ei titlu îi revenea următorului membru al familiei, 
în ordinea vârstei. 

Abe n-a răspuns pe moment. 

— Până când Lissa nu reuşeşte să schimbe legea — şi 
să sperăm că o să reuşească — Jill este tot ceea ce-i 
permite să-şi păstreze tronul. Dacă Jill ar păţi ceva, Lissa 
n-ar mai fi regină. Aşa. Tu ce-ai face? 

— Aş ţine-o cât mai în siguranţă. 

— Atunci, ştii răspunsul. 

— E unul cam vast, am remarcat. „Siguranţă” 
înseamnă multe. 

— Ibrahim, l-a certat mama. Ajunge. Nu e nici 
momentul, nici locul. 

Abe mi-a mai susţinut un pic privirea, după care s-a 
destins într-un zâmbet frivol. 

— Sigur, sigur. Suntem la o adunare de familie. O 
sărbătoare. Şi iată: apare şi cel mai nou membru. 

Dimitri tocmai sosise lângă noi, îmbrăcat în alb şi 
negru, ca mine şi ca mama. S-a oprit alături de mine, 
evitând ostentativ să mă atingă. 

— Domnule Mazur, a rostit el, protocolar, înclinându- 
şi capul în semn de salut spre amândoi. Gardian 
Hathaway. 



Dimitri era cu şapte ani mai mare ca mine, dar în 
clipa aceea, înfruntându-mi părinţii, parcă ar fi avut doar 
şaisprezece ani şi ar fi venit să mă scoată în oraş. 

— A, Belikov a exclamat Abe, strângându-i mâna lui 
Dimitri. Chiar speram să nimerim unul peste celălalt. 
Zău că mi-ar plăcea să te cunosc mai bine. Poate găsim 
un pic de timp ca să discutăm, să aflăm mai multe despre 
viaţă, despre dragoste etcetera. îţi place să vânezi? Pari 
genul de vânător. Asta ar trebui să facem, într-o bună zi. 
Cunosc eu un loc grozav în pădure. Departe, foarte 
departe. Am putea să ne petrecem o zi pe cinste. Sunt 
sigur că aş avea o mulţime de întrebări să-ţi pun. Şi o 
mulţime de lucruri să-ţi spun, de asemenea. 

Am aruncat fulgerător o privire panicată spre mama, 
implorând-o pe muteşte să împiedice toate astea. Abe îşi 
petrecuse o bună bucată de timp discutând cu Adrian 
când începuserăm să fim împreună, explicându-i cu cele 
mai vii şi mai îngrozitoare amănunte cum avea el 
pretenţia să-i fie tratată fiica. Nu-mi doream deloc ca 
Abe să fie singur cu Dimitri în pustietate, cu atâl mai 
mult cu cât ar fi fost implicate şi anne de foc. 

— De fapt, a replicat mama, ca într-o doară, mi-ar 
plăcea să vin şi eu. Am şi eu vreo câteva întrebări de 
pus... mai ales despre vremea când eraţi amândoi la Sf. 
Vladimir. 

— Voi nu aveţi altă treabă? m-am grăbit să-i întreb. 
Trebuie să înceapă. 



Asta, măcar, era adevărată. Aproape toată lumea 
intrase în formaţie, iar peste mulţime începuse să se lase 
tăcerea. 

— Sigur că da, mi-a răspuns Abe şi, spre uimirea mea, 
înainte de plecare, m-a sărutat uşurel pe frunte. Mă 
bucur că te-ai întors, mi-a zis. Apoi, făcându-i cu ochiul 
lui Dimitri: Abia aştept să stăm de vorbă. 

— Fugi, l-am îndemnat pe Dimitri după plecarea lor. 
Dac-o ştergi acum, poate că n-or să observe. întoarce-te 
în Siberia. 

— La drept vorbind, a replicat Dimitri, sunt destul de 
convins că Abe ar observa. Nu-ţi face probleme, Roza. 
Nu mi-e frică. Suport orice perdaf din partea lor, numai 
să fiu cu tine. Merită. 

— Chiar eşti cel mai viteaz bărbat din câţi ştiu, i-am 
zis. 

Mi-a zâmbit, îndreptându-şi ochii spre mica 
învălmăşeală de la intrarea în sală. 

— Se pare că ea e gata, a murmurat. 

— Sper să fiu şi eu, i-am răspuns, tot în şoaptă. 

Intr-un stil cu adevărat grandios, un herald a cerut 
linişte în sală. S-a aşternut o tăcere desăvârşită. Nu mai 
auzeai nici măcar o respiraţie. 

Heraldul a făcut un pas în lateral din dreptul uşii. 

— Prinţesa Vasilisa Sabina Rhea Dragomir, a anunţat 
el. 

Lissa a intrat şi, cu toate că o văzusem cu mai puţin 
de jumătate de oră în unnă, tot mi s-a tăiat respiraţia. 



Purta o rochie în stilul cerut de protocol, însă, încă o 
dată, reuşise să evite mânecile. Nu mă îndoiam că biata 
croitoreasă făcuse o criză de nervi. Rochia era lungă 
până la podea, cu o fustă în straturi din mătase şi şifon, 
care se tot mişcau şi fluturau pe lângă Lissa în timp ce 
înainta. Materialul avea aceeaşi nuanţă de jad ca a 
ochilor ei, la fel fiind şi corsajul rochiei, prins în jurul 
gâtului cu o bentiţă acoperită de smaralde care dădeau 
iluzia unui colier. Smaralde identice marcau talia 
rochiei, iar brăţările completau imaginea. îşi lăsase părul 
lung liber, pieptănat până la o perfecţiune cu sclipiri de 
platină, ca o aură în sine. 

Christian mergea alături de ea, oferind un contrast 
izbitor cu părul lui negru şi costumul de culoare închisă. 
Tradiţia cunoscuse astăzi o semnificativă modificare, 
fiindcă în mod nonnal Lissa ar fi trebuit escortată de un 
membru al familiei sale, însă... în fine, se cam 
epuizaseră. Până şi eu eram nevoită să recunosc că el 
arăta uluitor, iar mândria şi dragostea pentru Lissa îi 
străluceau pe chip... indiferent de tulburarea sa din cauza 
Tashei. Era Lordul Ozera, mi -am zis. Şi aveam senzaţia 
că titlul acesta avea să capete, de-acum încolo, o tot mai 
mare importanţă. După ce a condus-o pe Lissa până la 
picioarele tronului, s-a alăturat delegaţiei familiei Ozera 
din rândul asistenţei. 

Ekaterina a făcut un mic gest spre o pernă mare din 
satin, aşezată pe podea în faţa treptelor. 

— îngenunchează. 



A fost o ezitare aproape imperceptibilă din partea 
Lissei, una observată numai de mine. Chiar şi fără 
legătură, eram atât de acordată la fiinţa ei, încât puteam 
să-i percep până şi cele mai neînsemnate gesturi. 
Privirea i s-a oprit asupra lui Jill. Expresia feţei nu i s-a 
schimbat absolut deloc, şi mi s-a părut atât de straniu să 
nu-i pot descifra sentimentele. Puteam, totuşi, să emit 
câteva ipoteze. Nesiguranţă. Dezorientare. 

Din nou... ezitarea n-a durat decât o clipă. Lissa a 
îngenuncheat, răspândindu-şi artistic fustele în jurul ei. 
Ekaterina păruse mereu atât de fragilă şi de ofilită în 
încăperea pentru teste, însă acum, cum stătea acolo, cu 
străvechea carte a încoronării moroilor, puteam să simt 
că în fosta regină dăinuia încă o anume putere. 

Cartea era scrisă în limba română, însă Ekaterina 
traducea fără efort, citind cu voce tare, mai întâi un 
discurs despre ceea ce se aştepta din partea monarhului, 
trecând apoi la jurămintele pe care trebuia să le facă 
Lissa. 

— îţi vei sluji poporul? 

— Ţi-1 vei apăra? 

— Vei domni cu dreptate? 

Erau douăsprezece în total, şi Lissa trebuia să 
răspundă cu câte trei de „Da” la fiecare: în engleză, în 
rusă şi în română. Faptul că nu mai aveam legătura care 
să-mi confirme sentimentele ei era încă destul de 
neobişnuit pentru mine, însă îi citeam pe chip că ea 
credea în fiecare „Da” pronunţat. După ce s-a tenninat şi 



partea aceasta a ceremoniei, Ekaterina i-a făcut semn lui 
Jill să înainteze. Am remarcat că, de când o privisem 
ultima dată, venise cineva să-i încredinţeze spre păstrare 
coroana. Fusese confecţionată special pentru Lissa, o 
capodoperă din aur alb şi galben presărată cu smaralde şi 
diamante. Se asorta superb cu costumaţia ei, şi la fel, 
după cum am constatat, tresărind, se putea spune şi 
despre Jill. 

O altă tradiţie cerea ca monarhul să fie încoronat de 
un membru al familiei sale, tocmai acesta fiind rolul 
care-i fusese rezervat lui Jill. îi vedeam uşorul tremur al 
mâinilor în timp ce aşeza minunăţia plină de nestemate 
pe capul surorii ei. Privirile li s-au întâlnit pentru un 
scurt moment. Din nou, un vârtej de emoţii tulburate s-a 
oglindit în ochii Lissei, dispărând însă repede după ce 
Jill a făcut câţiva paşi înapoi şi însemnătatea ceremoniei 
şi-a recăpătat prioritatea. 

Ekaterina i-a întins mâna Lissei. 

— Ridică- te, i-a zis. Nu vei mai îngenunchea 
niciodată în faţa cuiva. Ţinând-o de mână, Ekaterina s-a 
întors, astfel încât să fie amândouă cu faţa spre restul 
celor din sală. Apoi, cu o voce uimitor de puternică 
pentru trupul său plăpând, Ekaterina a anunţat: Regina 
Vasilisa Sabina Rhea Dragomir, cea dintâi cu acest 
nume. 

Toată lumea din sală — cu excepţia Ekaterinei — a 
căzut în genunchi, plecându-şi capetele. Doar câteva 
clipe au trecut înainte ca Lissa să spună: „Ridicaţi-vă.” 



Aflasem că era ceva la discreţia monarhului. Unii dintre 
noii regi sau noile regine îşi făceau plăcerea să-i lase pe 
ceilalţi îngenuncheaţi timp îndelungat. 

A urmat semnarea documentelor, la care am asistat cu 
toţii după cuviinţă. Practic, Lissa semna că fusese făcută 
regină, iar Ekaterina şi alţi câţiva martori semnau că 
văzuseră când fusese Lissa făcută regină. Trei exemplare 
erau pe acea hârtie ornamentată atât de iubită de moroii 
de neam regal. Un al patrulea era pe o coală albă simplă, 
cu antet, fiind destinat Alchimiştilor. 

După ce s-a tenninat cu semnatul, Lissa şi-a ocupat 
locul pe tron, iar imaginea ei urcând treptele acelea îţi 
tăia respiraţia. Era o imagine care avea să-mi rămână 
întipărită în minte pentru tot restul vieţii. Sala a erupt în 
aclamaţii şi aplauze în clipa în care ea s-a aşezat pe 
tronul împodobit. Până şi gardienii, care în mod normal 
îşi păstrau o seriozitate extremă pe chipuri, s-au alăturai 
aplauzelor şi atmosferei sărbătoreşti. Lissa le zâmbea 
tuturor, ascunzându-şi de minune toate neliniştile 
resimţite. 

A cercetat sala cu privirea, şi zâmbetul i s-a lărgit la 
vederea lui Christian. Apoi m-a căutat pe mine. 
Zâmbetul adresat lui fusese afectuos; cel pentru mine 
avea în el un dram de umor. I-am răspuns zâmbind la 
rândul meu şi întrebându-mă ce mi-ar fi transmis ea dac- 
ar mai fi fost posibil. 

— Care-i poanta? m-a întrebat Dimitri, coborându-şi 
spre mine privirea amuzată. 



— Tocmai mă gândeam ce-ar putea să-mi zică Lissa 
dac-am mai fi avut legătura dintre noi. 

Intr-o extrem de gravă încălcare a protocolului 
gardienilor, Dimitri m-a prins de mână şi m-a tras spre 
el. 

— Şi? a întrebat, învăluindu-mă într-o îmbrăţişare. 

— Cred că m-ar întreba: „Acum în ce ne-am mai 
vârât?” 

— Şi răspunsul? 

Căldura lui era pretutindeni în jurul meu, ca şi 
dragostea lui, şi, încă o dată, am simţit acea 
complementaritate. îmi recăpătasem acea parte a lumii 
mele care-mi lipsise. Sufletul care-1 completa pe al meu. 
Perechea mea. Egalul meu. Nu doar atât, îmi 
recăpătasem viaţa: propria viaţă. Aveam s-o protejez pe 
Lissa, aveam s-o slujesc, dar eram, în sfârşit, eu însămi. 

— Nu ştiu, i-am zis, lăsându-mi capul pe pieptul lui. 
Totuşi, cred c-o să fie bine. 



